
Ketvirta knyga 


APIE POLITINĖS 
EKONOMIJOS 
SISTEMAS 


ĮVADAS 


Politinė ekonomija, suprantama kaip valstybės vei- 
kėjui ar įstatymų leidėjui būtina mokslo šaka, siekia 
dviejų skirtingų tikslų: pirma, laiduoti žmonėms gau- 
sias pajamas arba pragyvenimą, tiksliau - įgalinti juos 
prasimanyti tokių pajamų arba pragyvenimą; antra, 
parūpinti valstybei ar sandraugai pajamas, pakanka- 
mas teikti viešosioms paslaugoms. Šis mokslas siekia 
praturtinti tiek žmones, tiek valdovą. 

Nevienoda įvairių tautų gerovės plėtra įvairiais lai- 
kotarpiais sudarė sąlygas atsirasti dviem skirtingoms 
politinės ekonomijos sistemoms žmonių turtėjimo klau- 
simu. Viena jų galėtų būti vadinama prekybos siste- 
ma, kita — žemės ūkio sistema. Aš stengsiuosi jas abi 
aptarti kiek galėdamas išsamiau ir aiškiau ir pradėsiu 
nuo prekybos sistemos. Tai šiuolaikinė sistema, mūsų 


šalyje 17 mūsų laikais ji geriausiai suprantama. 


I skyrius 


APIE PREKYBOS, 
ARBA MERKANTILISTINĖS, 
“ SISTEMOS ESMĘ 


Plačiai paplitusi nuomonė, kad turtą sudaro pinigai, 
tai yra auksas ir sidabras; tokia nuomonė natūraliai 
susidaro dėl dvejopos pinigų funkcijos — kaip preky- 
bos priemonės ir kaip vertės mato. Kadangi pinigai 
yra prekybos priemonė, turėdami pinigų mes galime 
įsigyti viską, ko mums reikia, kur kas lengviau nei 
už kokias nors kitas prekes. Sunkiausia, kaip visada 
įsitikiname, yra prasimanyti pinigų. Kai jų gauname, 
ką nors nusipirkti jau nesunku. Kadangi pinigai yra 
vertės matas, visų kitų prekių vertę matuojame pinigų 
kiekiu, į kurį jos būtų mainomos. Apie turtingą žmogų 
sakome, kad jis vertas didelių pinigų, o apie skurstan- 
tį — kad jis vertas labai mažų pinigų. Apie taupų ar 
turto siekiantį žmogų sakome, kad jis myli pinigus; 
apie nerūpestingą, dosnų ar švaistantį pinigus — kad jis 
abejingas pinigams. Tapti turtingam reiškia sukaupti 
pinigų; trumpai tariant, turtas ir pinigai kasdienėje 
kalboje visais atžvilgiais laikomi sinonimais. 

Turtinga šalimi, kaip ir turtingų žmogumi, laikoma 
šalis, pertekusi pinigų; ir kiekvienoje šalyje aukso ir 
sidabro kaupimas laikomas tinkamiausiu būdu turtinti 
kraštą. Kai buvo atrasta Amerika, kurį laiką pirmas 
ispanų klausimas, išlipus į nežinomą krantą, būdavo, 
ar galima šitose apylinkėse rasti aukso arba sidabro. 
Pagal tai, ką sužinodavo, jie spręsdavo, ar verta čia 

kurtis arba ar apsimoka tą šalį nukariauti. Vienuolis 
Plano Carpini, Prancūzijos karaliaus nusiųstas amba- 
sadoriumi pas vieną iš Čingischano sūnų, rašo, kad 
totoriai dažnai jo klausdavę, ar daug avių ir jaučių 
yra Prancūzijos karalystėje. Jų teiravimasis turėjo tokį 
patį tikslą, kaip ir ispanų. Jie norėjo sužinoti, ar ša- 
lis užtektinai turtinga, kad būtų verta ją užkariauti. 
Totorių, kaip ir kitų piemenų genčių, kurios paprastai 
nenaudoja pinigų, prekybos priemonė ir vertės matas 
yra gyvuliai. Todėl ir turtą jiems sudarė gyvuliai, lygiai 
kaip ispanams turtas buvo auksas ir sidabras. Totorių 
požiūris buvo, ko gero, arčiau tiesos negu ispanų. 

Ponas Locke'as pažymi skirtumą tarp pinigų ir kitų 
kilnojamųjų gėrybių. Visos kitos kilnojamosios gėrybės, 
sako jis, yra vartojamojo pobūdžio, todėl negalima labai 
pasitikėti turtu, susidedančiu iš jų, ir tauta, vienais 
metais pertekusi tokių gėrybių, net jei jų neekspor- 
tuotų, o tik pati jas eikvotų ir švaistytų, kitais metais 
jau gali labai jų stokoti. Pinigai, priešingai, yra pati- 
kimas draugas, ir nors jie gali eiti iš rankų į rankas, 
vargiai gali būti sueikvoti arba suvartoti, jei tik jiems 
nebus leista išplaukti iš šalies. Todėl auksas ir sida- 
bras, pasak jo, yra patvariausia ir svarbiausia tautos 
kilnojamojo turto dalis, 17 dėl to gausinti šituos me- 
talus, jo manymu, turi būti svarbiausias jos politinės 
ekonomijos tikslas. 

Kiti mano, kad jei kuri nors tauta galėtų būti at- 
skirta nuo viso pasaulio, nebeturėtų jokios reikšmės 
tai, kiek pinigų joje cirkuliuoja. Vartojamosios prekės, 
kurių apyvarta vyko naudojant tuos pinigus, tada būtų 
tik mainomos į didesnį ar mažesnį monetų kiekį, o 
tikrasis tos šalies turtas ar skurdas, teigia jie, visiškai 
priklausytų nuo tų vartojamųjų prekių gausumo ar 
stygiaus. Bet kitaip, jų manymu, yra šalyse, kurios 
palaiko ryšius su užsienio tautomis ir yra privers- 
tos kariauti užsienio karus, išlaikyti tolimose šalyse 

laivynus ir armijas. Šitai, pasak jų, įmanoma pada- 
ryti tik siunčiant į užsienį pinigus jiems apmokėti, o 
tauta negali nusiųsti į užsienį daug pinigų, jei neturi 
jų gausiai namie. Todėl kiekviena tokia tauta privalo 
stengtis taikos metais sukaupti aukso ir sidabro, kad 
iškilus reikalui turėtų lėšų kariauti užsienyje. 

Šių populiarių samprotavimų pasekmė buvo tai, kad 
visos tokios skirtingos Europos tautos ieškojo, nors ir 
nelabai sėkmingai, visokių galimų priemonių kaupti 
auksą ir sidabrą savo šalyse. Ispanija ir Portugalija, 
pagrindinių kasyklų, aprūpinančių Europą tais meta- 
lais, savininkės, arba draudė juos išvežti, grasindamos 
žiauriomis bausmėmis, arba imdavo už juos didelį mui- 
tą. Panašus draudimas, atrodo, seniau buvo daugelio 
Europos valstybių politikos dalis. Jį galima rasti net 
ten, kur mažiausiai jo tikimės, — kai kuriuose senuose 
Škotijos parlamento aktuose, kuriais, grasinant sun- 
kiomis bausmėmis, buvo draudžiama išvežti auksą ir 
sidabrą iš karalystės. Panaši politika seniau buvo vyk- 
doma ir Prancūzijoje bei Anglijoje. 

Kai tos šalys ėmė plėtoti prekybą, pirkliams toks 
draudimas daugeliu atvejų pasidarė labai nepatogus. 
Už auksą ir sidabrą pirkliai dažnai galėdavo naudin- 
giau nei mainais į kitas prekes nusipirkti tų užsieninių 
prekių, kurias jie ketindavo arba įsivežti į savo šalį, 
arba gabenti į kitą užsienio valstybę. Todėl jie prieši- 
nosi tokiam draudimui kaip žalingam prekybai. 

Jie įrodinėjo, pirmiausia, kad aukso ir sidabro iš- 
vežimas iš šalies užsienio prekėms pirkti ne visada 
sumažina tų metalų kiekį karalystėje. Priešingai, tai 
dažnai gali padidinti tą kiekį, nes jei užsienio prekių 
vartojimas šalyje dėl to nepadidėja, jas galima reeks- 
portuoti į užsienio šalis ir, pardavus ten su dideliu 
pelnu, parsivežti brangiųjų metalų daugiau, nei iš pra- 
džių buvo išvežta toms prekėms įsigyti. Ponas Munas 
šią užsienio prekybos operaciją palygina su sėja ir ja- 

vapjūte žemės ūkyje. „Jei matytume, — sako jis, — tik 
žemdirbio veiksmus sėjos metu, kai jis beria į žeme 
gausybę gerų grūdų, palaikytume jį veikiau bepročiu, o 
ne žemdirbiu. Bet kai stebime jo triūsą per javapjūtę, 
kuri yra jo pastangų tikslas, pamatome jo veiksmų 
naudingumą ir našumą.“ 

Antra, jie įrodinėjo, kad toks draudimas negali 
sukliudyti išvežti auksą ir sidabrą, kurie dėl mažos 
jų apimties, palyginti su jų verte, nesunkiai gali būti 
išvežti į užsienį kontrabanda. Toks išvežimas galėtų 
būti užkardytas tik skiriant deramą dėmesį tam, ką 
jie vadino prekybos balansu. Kai šalies eksporto vertė 
viršija 1mporto vertę, skirtumą padengia užsienio šalys, 
kurios neišvengiamai sumoka auksu ir sidabru ir šitaip 
padidina tų metalų kiekį karalystėje. Bet kai šalies 
importo vertė viršija eksporto vertę, skirtumas susi- 
daro užsienio tautų naudai ir jį neišvengiamai reikia 
sumokėti tokiu pat būdu, šitaip sumažinant brangiųjų 
metalų kiekį šalyje. Taigi šiuo atveju draudimas iš- 
vežti tuos metalus negali užkirsti kelio jų išvežimui, 
tiktai pabrangina jį, nes padaro pavojingesnį. Dėl to 
vekselių kursas pasidaro nepalankesnis tai šaliai, kuri 
turi padengti skirtumą, negu būtų priešingu atveju; 
pirklys, perkantis vekselį, išrašytą užsienio šaliai, pri- 
valo sumokėti jį parduodančiam bankininkui ne tik už 
įprastą riziką, rūpesčius ir pinigų siuntimo į tą šalį 
išlaidas, bet ir už papildomą riziką, atsiradusią dėl 
minėtojo draudimo. Tačiau kuo vekselių kursas nepa- 
lankesnis kuriai nors šaliai, tuo labiau jos nenaudai 
klostosi prekybos balansas; dėl to tos šalies pinigai 
neišvengiamai pasidaro mažesnės vertės, palyginti su 
šalies, kuriai ji privalo padengti skirtumą, pinigų ver- 
te. Jei, pavyzdžiui, tarp Anglijos 17 Olandijos susidarė 
penkių procentų vekselių kurso skirtumas Anglijos ne- 
naudai, dėl to Anglijoje reikės šimto penkių uncijų si- 
dabro nusipirkti vekseliui, vertam šimto uncijų sidabro 

Olandijoje, taigi šimtas penkios uncijos sidabro Anglijo- 
je bus vertos tik šimto uncijų sidabro Olandijoje ir už 
jas ten bus galima įsigyti tik tokios vertės olandiškų 
prekių kiekį; tačiau šimtas uncijų sidabro Olandijoje, 
priešingai, bus vertos šimto penkių uncijų Anglijoje 
ir už jas bus galima įsigyti atitinkamą kiekį angliškų 
prekių; taigi Anglijos prekės, parduotos Olandijai, bus 
parduotos tiek pigiau, o Olandijos prekės, parduotos 
Anglijai, bus parduotos tiek brangiau, koks yra vekse- 
lių kurso skirtumas; ir tada pirmuoju atveju į Angliją 
bus atvežta tiek mažiau Olandijos pinigų, o antruoju 
atveju bus išvežta tiek daugiau Anglijos pinigų į Olan- 
diją, koks yra tas skirtumas, taigi prekybos balansas 
tokiu atveju neišvengiamai tiek pat bus Anglijos ne- 
naudai ir pareikalaus išvežti į Olandiją didesnį aukso 
ir sidabro kiekį. 

Šie argumentai iš dalies buvo reikšmingi, iš dalies — 
prasimanyti. Reikšmingi todėl, kad teigė, jog aukso 
1r sidabro išvežimas iš šalies prekiaujant dažnai gali 
būti jai naudingas. Reikšmingi ir dėl to, kad teigė, jog 
joks draudimas neužkirs kelio jų išvežimui, jei privatūs 
asmenys matys, kad jiems naudinga juos išvežti. Bet 
kartu tie argumentai buvo prasimanyti, nes tarė, kad 
norint išsaugoti ar padidinti tų metalų kiekį reikia 
daugiau vyriausybės pastangų, nei norint išsaugoti ar 
padidinti bet kurių kitų naudingų prekių kiekį, - laisva 
prekyba be jokių valdžios pastangų visada parūpina 
reikiamą jų kiekį. Jie laikytini veikiau prasimanytais 
1r dėl to, kad teigė, jog didelė vekselio kaina neišven- 
giamai didina tai, ką jie vadino nepalankiu prekybos 
balansu, kitaip tariant, lemia didesnio aukso ir sidabro 
kiekio išvežimą. Iš tiesų didelė vekselio kaina nepa- 
prastai nenaudinga pirkliams, kuriems reikia mokėti 
pinigus užsienio šalyse. Jiems tenka atitinkamai bran- 
giau mokėti už vekselius, kuriuos jiems duoda banki- 
ninkai pateikti apmokėti tose šalyse. Bet nors minėtojo 

draudimo keliama rizika galėtų sudaryti bankininkams 
papildomų išlaidų, ji nebūtinai skatintų išvežti daugiau 
pinigų iš šalies. Tos išlaidos paprastai būtų daromos 
savo šalyje, kontrabanda išvežant iš jos pinigus, ir retai 
prireiktų išvežti bent šešiapensiu daugiau už vekselyje 
nurodytą sumą. Be to, didelė vekselio kaina savaime 
skatintų pirklius stengtis, kad jų eksportas maždaug 
atitiktų importą, idant tuo dideliu kursu jiems reikėtų 
apmokėti kuo mažesnę sumą. Kita vertus, didelė vek- 
selio kaina tada neišvengiamai veiktų kaip mokestis, 
nes didintų užsienio prekių kainas ir šitaip mažintų jų 
vartojimą. Vadinasi, didelė vekselio kaina ne didintų, 
bet mažintų tai, ką jie vadina nepalankiu prekybos 
balansu, o dėl to ir aukso bei sidabro išvežimą. 
Tačiau visi tokie argumentai įtikindavo žmones, 
kuriems jie buvo skiriami. Pirkliai juos skyrė parla- 
mentams ir valstybės taryboms, didikams ir bajorams, 
tariamai išmanantys prekybą — tiems, kurie prisipažin- 
davo sau nieko apie ją neišmaną. Patirtis tiek didikams 
ir bajorams, tiek pirkliams liudijo, kad užsienio preky- 
ba turtina šalį, bet kaip, kokiu būdu, niekas iš jų gerai 
nesuvokė. Pirkliai puikiai žinojo, kokiu būdu prekyba 
leidžia jiems pralobti. Šitai žinoti buvo jų reikalas. Bet 
žinoti, kaip ji turtina šalį, nebuvo jų reikalas. Tokio da- 
lyko jie niekada nesvarstydavo, išskyrus tuos atvejus, 
kai iškildavo reikalas kreiptis į savo šalį su prašymu 
ką nors pakeisti užsienio prekybos įstatymuose. Tada 
prireikdavo ką nors pasakyti apie užsienio prekybos 
naudą ir apie tai, kokiu būdu esami įstatymai trukdo 
jos siekti. Tuos, kurie spręsdavo šį klausimą, labiausiai 
patenkindavo toks padėties paaiškinimas, kai jiems 
sakydavo, kad užsienio prekyba atveža į šalį pinigus, 
tačiau aptariamieji įstatymai trukdo atvežti jų tiek, 
kiek iš tikrųjų būtų galima. Todėl tokie argumentai 
duodavo norimą rezultatą. Draudimas išvežti auksą 
ir sidabrą Prancūzijoje ir Anglijoje galiojo tik tų šalių 

monetoms. Užsienio valstybių monetas ir luitus buvo 
leidžiama laisvai išvežti. Olandijoje 17 kai kuriuose ki- 
tuose kraštuose tokia laisvė galiojo net ir savo šalies 
monetoms. Vyriausybė, užuot saugojusi, kad nebūtų 
išvežamas auksas ir sidabras, sutelkė dėmesį į preky- 
bos balanso stebėjimą, nes šis balansas buvo vienintelė 
priežastis, galinti sukelti tų metalų pagausėjimą ar su- 
mažėjimą. Nuo vieno bergždžio rūpesčio dėmesys buvo 
nukreiptas į kitą, kur kas sudėtingesnį, keblesnį ir 
lygiai tokį pat bergždžią rūpestį. Muno knygos pavadi- 
nimas „Anglijos turtas užsienio prekyboje“ („England's 
Treasure in Foreign Trade“) tapo pagrindine politinės 
ekonomijos maksima, ir ne tik Anglijoje, bet ir visose 
prekiaujančiose šalyse. Vidaus arba vietinė prekyba, 
iš visų pati svarbiausia, prekyba, kurioje analogiškas 
kapitalas teikia didžiausias pajamas ir sukuria dau- 
giausia darbo vietų šalies gyventojams, buvo laikoma 
tik užsienio prekybos papildu. Buvo teigiama, kad ji 
nei atveža pinigų į šalį, nei kiek nors iš jos išveža. 
Todėl dėl jos šalis niekada negali tapti turtingesnė 
ar skurdesnė, išskyrus tokius atvejus, kai jos klestė- 
jimas ar nuosmukis netiesiogiai paveikia ir užsienio 
prekybos būklę. 

Jei šalis neturi savų kasyklų, ji, be abejo, turi 
įsivežti auksą ir sidabrą iš užsienio šalių lygiai taip 
pat, kaip šalis, neturinti savų vynuogynų, turi įsivežti 
vyną. Tačiau neatrodo būtina, kad vienam vyriausybė 
skirtų daugiau dėmesio nei kitam. Šalis, turinti lėšų 
pirkti vyną, visada prireikus gaus vyno, ir šalis, tu- 
rinti lėšų pirkti auksą ir sidabrą, niekada nestokos tų 
metalų. Jie bus perkami už tam tikrą kainą, kaip ir 
visos kitos prekės, o kadangi jie yra visų kitų prekių 
kaina, tai visos kitos prekės bus tų metalų kaina. Mes 
visiškai pagrįstai esame tikri, kad laisva prekyba be 
jokių vyriausybės pastangų visada prireikus parūpins 
mums vyno, ir taip pat pagrįstai esame tikri, kad tokia 

prekyba visada pateiks mums tiek aukso ir sidabro, 
kiek mes įstengsime jų nusipirkti arba panaudoti mūsų 
prekių apyvartai ar kitiems tikslams. 

Kiekvienos prekės, kokią tik žmonių darbinė veikla 
įgalina nupirkti ar pagaminti, kiekis kiekvienoje šalyje 
natūraliai reguliuojasi savaime pagal mokiąją paklau- 
są, tai yra priklauso nuo paklausos tų žmonių, kurie 
pasirengę sumokėti visą rentos, darbo ir pelno vertę, 
kurią reikia sumokėti, kad ta prekė būtų paruošta ir 
pateikta į rinką. Tačiau jokios prekės nesusireguliuoja 
pagal tą mokiąją paklausą taip lengvai ar tiksliai, kaip 
auksas ir sidabras, nes dėl mažos tų metalų apimties 
ir didelės vertės juos lengviau negu kitas prekes per- 
gabenti iš vienos vietos į kitą, iš ten, kur jie pigus, į 
ten, kur jie brangūs, iš ten, kur yra jų perteklius, į ten, 
kur jų stinga patenkinti minėtajai mokiajai paklausai. 
Jei, pavyzdžiui, Anglijoje būtų mokioji paklausa papil- 
domam aukso kiekiui, pašto laivas galėtų atgabenti iš 
Lisabonos ar iš kitos vietos, kur jo yra, penkiasdešimt 
tonų aukso, iš kurio būtų galima nukaldinti daugiau 
nei penkis milijonus ginėjų. Bet jei būtų mokioji pa- 
klausa tokios pat vertės grūdų kiekiui, tai, jei tona 
grūdų kainuoja penkias ginėjas, reikėtų atplukdyti 
milijoną tonų grūdų, tai yra prireiktų tūkstančio lai- 
vų, kurių kiekvienas gabena po tūkstantį tonų. Tam 
nepakaktų viso Anglijos karinio laivyno. 

Kai į kurią nors šalį įvežamo aukso ir sidabro kiekis 
viršija jų mokiąją paklausą, joks valdžios budrumas 
negali užkirsti kelio jų išvežimui. Visi žiaurūs Ispani- 
jos ir Portugalijos įstatymai bejėgiai išlaikyti auksą 1r 
sidabrą šalyje. Nepaliaujamas tų metalų įvežimas iš 
Peru ir Brazilijos viršija mokiąją paklausą tose šalyse 
ir numuša jų kainą, kuri ten yra mažesnė nei kaimy- 
ninėse šalyse. Jei, priešingai, kurioje nors šalyje tų 
metalų kiekis pasidaro mažesnis už mokiąją paklausą 
ir dėl to padidėja jų kaina, palyginti su kaimyninėmis 

šalimis, tos šalies vyriausybei neprireiks dėti pastangų 
jų įsivežti. Net jei ji imtųsi žygių užkirsti kelią jų įveži- 
mui, ji nesugebėtų to padaryti. Kai Spartos gyventojai 
turėjo lėšų tiems metalams pirkti, jie prasiverždavo pro 
visas kliūtis, kokias tik sudarydavo Likurgo įstatymai, 
kad neleistų jiems patekti į Lakedaimoną. Visi žiaurūs 
muitinių įstatymai yra bejėgiai sustabdyti Olandijos 
ir Geteborgo Rytų Indijos bendrovių arbatos importą, 
nes ji šiek tiek pigesnė nei Britanijos bendrovės. Ta- 
čiau arbatos svaro apimtis yra maždaug šimtą kartų 
didesnė už didžiausios jo kainos, šešiolikos šilingų, 
paprastai mokamų už jį sidabru, apimtį 17 daugiau 
nei du tūkstančius kartų didesnė už tos pačios kainos 
auksu apimtį, taigi jį tiek pat kartų sunkiau įvežti 
kontrabanda. 

Iš dalies būtent dėl to, kad auksą ir sidabrą ne- 
sunku pergabenti iš ten, kur jų gausu, į ten, kur jų 
prireikė, tų metalų kainos nesvyruoja nepaliaujamai, 
kaip daugumos kitų prekių, kurių apimtis kliudo per- 
gabenti jas į kitą vietą, kai rinkoje jų pasidaro per 
daug arba per mažai. Žinoma, tų metalų kainos nėra 
visiškai apsaugotos nuo svyravimų, bet jų pokyčiai yra 
lėti, laipsniški ir visur vienodi. Europoje, pavyzdžiui, 
manoma, ir, ko gero, nelabai pagrįstai, kad šį 1r pra- 
ėjusį šimtmetį tų metalų vertė nuolat, tiktai pamažu, 
smuko, nes jie nuolat buvo įvežami iš ispanų Vakarų 
Indijos. Tačiau kad aukso ir sidabro kainos pasikeistų 
staiga 1r pastebimai ir ženkliai padidintų ar sumažintų 
visų kitų prekių kainas, reikėtų tokio perversmo pre- 
kyboje, koks kilo atradus Ameriką. 

Jei vis dėlto šalyje, turinčioje lėšų auksui ir sidabrui 
pirkti, kuriuo nors metu jų pritrūktų, juos pakeisti 
yra daugiau būdų negu beveik bet kurią kitą prekę. 
Jei manufaktūra pristinga medžiagų, gamyba sustoja. 
Jei stinga maisto, žmonės badauja. Bet jei stinga pi- 
nigų, juos pakeis tiesioginiai prekių mainai, nors dėl 

to kils nemažų nepatogumų. Pirkimas ir pardavimas 
kreditan, kai įvairūs prekiautojai padengia tarpusavio 
įsiskolinimus kartą per mėnesį ar kartą per metus, 
pavaduos pinigus jau kur kas patogiau. Gerai tvarkomi 
popieriniai pinigai pakeis juos ne tik nesudarydami 
jokių nepatogumų, bet kai kuriais atvejais net turės 
tam tikrų privalumų. Todėl visais atžvilgiais vyriau- 
sybės rūpinimasis niekada nebuvo toks nereikalingas, 
kaip tada, kai ji dėjo pastangas išsaugoti ar padidinti 
pinigų kiekį šalyje. 

Tačiau nėra įprastesnio skundo, kaip skundimasis 
pinigų stoka. Pinigų, kaip ir vyno, visada stinga tiems, 
kurie neturi lėšų jų nusipirkti arba pasitikėjimo, kad 
gautų jų į skolą. Tie, kurie turi tiek viena, tiek kita, 
retai stokos pinigų arba vyno, kai jų prireiks. Tačiau 
tas skundimasis pinigų stoka būdingas ne tik neapdai- 
riems jų švaistytojams. Kartais skundai išplinta po visą 
prekybos miestą ir jo apylinkes. Bendra jų priežastis 
yra pernelyg didelis prekybos išplėtimas. Rimti žmonės, 
kurių sumanymai neatitinka jų kapitalų, lygiai taip 
pat gali neturėti nei lėšų pinigams pirkti, nei pasiti- 
kėjimo, kad galėtų jų pasiskolinti, kaip ir švaistūnai, 
kurių išlaidos neatitinka jų pajamų. Anksčiau, nei jų 
sumanymai tampa realybe, sankaupos išsibaigia, o su 
jomis ir galimybė skolintis. Jie visur bėgioja pasiskolin- 
ti pinigų, ir kiekvienas jiems pasako neturįs ko pasko- 
linti. Net toks visuotinis skundimasis pinigų stoka ne 
visada liudija, kad šalyje necirkuliuoja įprastas aukso 
ir sidabro monetų kiekis, o tik rodo, kad daugelis žmo- 
nių stokoja tų monetų, patys neturėdami nieko duoti 
mainais. Kai prekybos pelnas pasitaiko didesnis nei 
įprasta, pernelyg didelis prekybos išplėtimas tampa 
tiek stambių, tiek smulkių prekiautojų bendra klaida. 
Jie ne visada siunčia į užsienį daugiau pinigų nei pa- 
prastai, bet perka į skolą, ir savo šalyje, ir užsienyje, 
neįprastus prekių kiekius, kuriuos siunčia kur nors į 

tolimą rinką, tikėdamiesi pajamų gauti greičiau nei 
reikalavimą sumokėti. Reikalavimas sumokėti ateina 
dar negavus pajamų, 0 jie neturi po ranka nieko, už 
ką galėtų įsigyti pinigų arba ką galėtų pateikti kaip 
patikimą užstatą už paskolą. Ne aukso ir sidabro sto- 
ka, bet sunkumai, su kuriais tokie žmonės susiduria 
norėdami pasiskolinti, o jų kreditoriai — atgauti skolą, 
sukelia tą visuotinį skundimąsi pinigų stoka. 

Būtų pernelyg juokinga rimtai įrodinėti, kad turtas 
susideda ne iš pinigų, tai yra aukso ir sidabro, bet iš 
to, ką galima už juos nusipirkti, ir kad pinigai vertingi 
tik dėl to, jog įgalina pirkti. Be abejo, pinigai visada 
sudaro nacionalinio kapitalo dalį, bet jau parodėme, 
kad apskritai jie sudaro tik nedidelę jo dalį ir visada — 
mažiausiai naudingą dalį. 

Pirkliui paprastai lengviau pirkti prekes už pinigus 
nei pirkti pinigus už prekes ne dėl to, kad turtą iš es- 
mės sudaro pinigai, o ne prekės, bet todėl, kad pinigai 
yra žinoma ir įsitvirtinusi prekybos priemonė, už kurią 
bet kas mielai duodama mainais, bet kuri ne visada 
taip pat lengvai gaunama mainais už bet kokį daiktą. 
Be to, didžioji prekių dalis yra ne tokios tvarios kaip 
pinigai, todėl pirklys dažnai gali patirti daug dides- 
nių nuostolių, jei jas laikys. Kai jis turi prekes savo 
rankose, labiau tikėtina, kad jis neįstengs patenkinti 
reikalavimų sumokėti pinigus už jas, negu tada, kai 
pardavęs jas turi atitinkamą sumą savo skryniose. O 
užvis svarbiausia tai, kad pirklio pelnas labiau tiesio- 
giai atsiranda parduodant, o ne perkant, ir dėl visų šių 
aplinkybių jis paprastai labiau siekia išmainyti savo 
prekes į pinigus, nei pinigus į prekes. Tačiau nors tas 
ar kitas pirklys, turintis gausybę prekių savo sandėly- 
je, kartais gali sužlugti, neįstengęs laiku jų parduoti, 
tautai ar šaliai šitai negresia. Visas pirklio kapitalas 
dažnai susideda vien iš netvarių prekių, skirtų pini- 
gams įsigyti. Tačiau tik labai maža šalies žemės ir 

darbo metinės produkcijos dalis gali būti skirta įsigyti 
auksui ir sidabrui iš kaimynų. Kur kas didesnė dalis 
išmainoma ir suvartojama šalies viduje, ir net tos per- 
viršinės dalies, kuri išgabenama į užsienį, didžioji dalis 
paprastai skiriama kitoms užsienio prekėms pirkti. 
Todėl net jeigu nebūtų galima gauti aukso ir sidabro 
mainais į prekes, skirtas jiems pirkti, tauta nežlugtų. 
Tiesa, galbūt ji patirtų šiokių tokių nuostolių ar ne- 
patogumų ir būtų priversta imtis kai kurių priemonių 
pinigų stokai kompensuoti. Bet metinė jos žemės ir 
darbo produkcija būtų tokia pati ar beveik tokia pati, 
kaip paprastai, nes tiek pat ar beveik tiek pat kapitalo 
būtų naudojama gamybai palaikyti. Ir nors ne visada 
prekės išmainomos į pinigus taip lengvai, kaip pinigai 
į prekes, galiausiai jos parūpina pinigų net labiau ga- 
rantuotai, nei pinigai prekių. Prekės gali būti naudo- 
jamos daugeliu kitų tikslų, ne tik pinigams įsigyti, o 
pinigus galima panaudoti tik prekėms pirkti. Vadinasi, 
pinigai neišvengiamai ieško prekių, o prekės ne visada 
ar nebūtinai ieško pinigų. Ką nors perkantis žmogus 
ne visada turi tikslą tas prekes parduoti, dažniausiai 
jis ketina jas naudoti ar vartoti; o tas, kuris parduoda, 
visada ketina vėl pirkti. Pirmasis dažnai užbaigia visą 
savo operaciją, antrasis niekada nebus atlikęs daugiau 
nei pusę savosios. Žmogui reikia pinigų ne dėl pinigų, 
o dėl to, ką už juos galima nusipirkti. 

Sakoma, kad vartojamieji reikmenys greitai sunai- 
kinami, o auksas ir sidabras yra kur kas tvaresnės 
prigimties ir, jei nebūtų nuolat išvežami, galėtų būti 
kaupiami amžių amžius ir neįsivaizduojamai padidintų 
šalies realųjį turtą. Todėl bandoma įrodyti, kad šaliai 
nėra nieko nuostolingesnio už prekybą, kai šitie tokie 
tvarūs produktai mainomi į netvarias prekes. Tačiau 
nelaikome nuostolinga tokios prekybos, kai Anglijos 
metalo dirbiniai mainomi į Prancūzijos vyną, o juk 
metalo dirbiniai yra labai tvari prekė ir, jei ne tas 

nuolatinis jų eksportas, juos būtų galima kaupti amžių 
amžius, sutelkti šalyje neįsivaizduojamus puodų ir kep- 
tuvių kiekius. Bet akivaizdu, kad tokių reikmenų kiekį 
kiekvienoje šalyje neišvengiamai riboja jų naudojimas: 
juk būtų absurdiška turėti daugiau puodų ir keptuvių, 
nei reikia toje šalyje įprastam maistui pagaminti; 0 jei 
maisto kiekis padidėtų, kartu lengvai padidėtų ir puodų 
bei keptuvių kiekis, nes dalis padidėjusio maisto kie- 
kio būtų panaudojama jiems pirkti arba padidėjusiam 
darbininkų, reikalingų jiems pagaminti, skaičiui išlai- 
kyti. Lygiai taip pat akivaizdu, kad aukso ir sidabro 
kiekį kiekvienoje šalyje riboja tų metalų naudojimas; 
jie naudojami prekių apyvartai monetų pavidalu, taip 
pat gaminti namų apyvokos reikmenims, tokiems kaip 
auksiniai bei sidabriniai indai; monetų kiekį kiekvieno- 
je šalyje lemia joje cirkuliuojančių prekių vertė: padi- 
dinkime tą vertę, ir iškart dalis prekių bus išgabenta į 
užsienį siekiant įsigyti ten, kur jų yra, papildomą kiekį 
monetų, būtiną prekių apyvartai užtikrinti; o auksinių 
ir sidabrinių indų kiekis priklauso nuo to, kiek yra to- 
kių šeimų, kurios leidžia sau mėgautis tokia prabanga, 
ir nuo jų turto; padidinkite tokių šeimų skaičių ir jų 
turtą, 1r dalis to padidėjusio turto beveik garantuotai 
bus panaudota pirkti, kur tai įmanoma, papildomam 
kiekiui auksinių ir sidabrinių indų; bandyti padidinti 
šalies turtą papildant ar sulaikant joje nereikalingą 
aukso ir sidabro kiekį yra taip pat absurdiška, kaip 
bandyti pagerinti privačių šeimų gerovę įpareigojant 
jas turėti nereikalingą kiekį virtuvės reikmenų. Kaip 
išlaidos tiems nereikalingiems reikmenims pirkti suma- 
žintų, užuot padidinusios, šeimos apsirūpinimo mastą 
arba kokybę, taip nereikalingo aukso ir sidabro kiekio 
pirkimas kiekvienoje šalyje neišvengiamai sumažintų 
tą turtą, kuris maitina, rengia ir teikia pastogę, ku- 
ris teikia žmonėms pragyvenimą ir darbą. Nereikia 
pamiršti, kad auksas ir sidabras, tiek monetų, tiek 

indų pavidalu, yra apyvokos reikmenys, lygiai kaip 
virtuvės rykai. Išplėskite jų naudojimą, padidinkite 
kiekį vartojamųjų prekių, kurioms tvarkyti, paruošti 
ir cirkuliuoti jie reikalingi, 17 jūs tikrai padidinsite 
jų kiekį; bet jei bandysite padidinti jų kiekį ypatin- 
gomis priemonėmis, jūs neišvengiamai sumažinsite ir 
jų naudojimą, ir net kiekį, — tų metalų kiekis niekada 
negali būti didesnis, nei jų reikia pagal jų naudojimą. 
Jei jų būtų sukaupta viršaus, tai juos pervežti taip 
lengva, o nuostoliai, kurie atsiranda jų nenaudojant, 
tokie dideli, kad jokie įstatymai negalėtų užkirsti kelio 
nedelsiamam jų išvežimui iš šalies. 

Ne visada būtina kaupti auksą ir sidabrą, kad šalis 
galėtų kariauti užsienyje ir išlaikyti laivynus ir armijas 
tolimose šalyse. Išlaikyti laivynus ir armijas įgalina ne 
auksas ir sidabras, o vartojamieji reikmenys. Tauta, 
kuri iš savo pramonės metinės produkcijos, iš metinių 
pajamų, gautų iš savo žemės, darbo ir vartojamųjų pre- 
kių sankaupų, turi lėšų pirkti tiems vartojamiesiems 
reikmenims tolimose šalyse, įstengs ten kariauti. 

Tauta gali parūpinti algas ir aprūpinti armiją to- 
limoje šalyje trimis skirtingais būdais: nusiųsdama į 
užsienį, pirma, dalį sukaupto aukso ir sidabro arba, 
antra, dalį savo manufaktūrų metinės produkcijos, 
arba, galiausiai, dalį savo metinės žaliavinės produk- 
cijos. 

Auksas ir sidabras, kurie pagrįstai gali būti laikomi 
šalies sankaupomis ar atsargomis, gali būti skirstomi 
į tris dalis: pirma, apyvartoje esančius pinigus, antra, 
privačių šeimų auksinius bei sidabrinius indus ir, pa- 
galiau, pinigus, kurie gali būti sukaupti ilgus metus 
taupant ir padėti valdovo 1žde. 

Retai bus taip, kad pavyktų daug sutaupyti iš šalies 
apyvartoje esančių pinigų, nes retai jų būna atliekamų. 
Bet kurioje šalyje per metus perkamų ir parduodamų 
prekių vertė reikalauja apibrėžto pinigų kiekio, kuris 

būtinas, kad vyktų jų apyvarta ir jos būtų paskirsty- 
tos atitinkamiems vartotojams, ir nesudaro galimybių 
panaudoti jų daugiau. Patys apyvartos kanalai neišven- 
giamai įtraukia sumą, pakankamą jiems užpildyti, ir 
niekada nepriima daugiau. Tačiau karo užsienyje atve- 
ju paprastai šiek tiek išimama 1š tų kanalų. Dėl to, kad 
daug žmonių tada išlaikoma svetur, mažiau išlaikoma 
šalyje. Prekių apyvarta čia sumažėja 17 mažiau bereikia 
pinigų jai aptarnauti. Paprastai tokiais atvejais išlei- 
džiamas neįprastas kiekis vienokios ar kitokios rūšies 
popierinių pinigų — tokių kaip iždo bilietai, laivyno ir 
bankų vekseliai Anglijoje, jie pakeičia apyvartai rei- 
kalingus auksą ir sidabrą ir sudaro galimybę daugiau 
tų metalų išsiųsti į užsienį. Bet visa tai gali parūpinti 
tik menką dalį išteklių, reikalingų kariaujant brangiai 
kainuojantį ir ilgai trunkantį karą užsienyje. 

Privačių šeimų auksinių ir sidabrinių indų suly- 
dymas, kaip rodo patirtis, dar mažiau reikšmingas. 
Pastarojo karo pradžioje taip padarę prancūzai nelai- 
mėjo iš to nė tiek, kad kompensuotų tų dailių daiktų 
praradimą. 

Ankstesniais laikais valdovo sukaupti lobiai būda- 
vo kur kas apstesnis ir ilgiau neišsenkantis išteklių 
šaltinis. Mūsų laikais neatrodo, kad, išskyrus Prūsijos 
karalių, lobių kaupimas būtų Europos valdovų politi- 
kos dalis. 

Tos lėšos, kurių reikėjo šio šimtmečio užsienio ka- 
rams, ko gero, brangiausiems per visą istoriją, kaip 
atrodo, mažai priklausė tiek nuo apyvartoje esančių 
pinigų išvežimo, tiek nuo privačių šeimų auksinių ir 
sidabrinių indų ar valdovų lobių išgabenimo. Pastarasis 
karas su Prancūzija Didžiajai Britanijai kainavo per 
devyniasdešimt milijonų, įskaitant ne tik paimtą septy- 
niasdešimt penkių milijonų paskolą, bet ir papildomus 
du šilingus nuo svaro žemės mokesčio ir tai, kas kas- 
met buvo pasiskolinama iš padengimo fondo. Daugiau 

nei du trečdaliai tų išlaidų buvo padaryta tolimose 
šalyse — Vokietijoje, Portugalijoje, Amerikoje, Vidurže- 
mio jūros uostuose, Rytų Indijoje ir Vakarų Indijoje. 
Anglijos karaliai neturėjo sukaupę lobių. Ir niekada 
negirdėjome apie kokius nors didžiulius kiekius suly- 
dytų auksinių ir sidabrinių indų. Šalyje cirkuliuojan- 
tis auksas ir sidabras, kaip manoma, neturėjo viršyti 
aštuoniolikos milijonų. Tačiau po pastarojo aukso per- 
kaldinimo manoma, kad toks įvertinimas gerokai per 
mažas. Todėl padarykime prielaidą, remdamiesi itin 
padidintais skaičiavimais, kuriuos, atsimenu, kažkur 
skaičiau ar girdėjau, kad, auksą ir sidabrą skaičiuojant 
kartu, tas kiekis sieks trisdešimt milijonų. Jei karo 
išlaidos būtų dengiamos mūsų naudojamais pinigais, 
tai, netgi pagal šiuos skaičiavimus, per tą šešerių ar 
septynerių metų laikotarpį visi jie turėjo būti išsiųsti 
ir susigrąžinti mažiausiai du kartus. Tokia prielaida 
suteiktų mums įtikinamą argumentą, įrodantį, kad vy- 
riausybei visiškai nebūtina stengtis išsaugoti pinigus, 
nes, pagal šią prielaidą, visi šalies pinigai du kartus 
per tokį trumpą laikotarpį turėjo iškeliauti iš šalies 
ir vėl į ją sugrįžti niekam apie tai nieko nežinant. 
Tačiau apyvartos kanalai per visą tą laiką nė karto 
nepasirodė esantys tuštesni nei įprastai. Nedaugelis 
iš tų, kurie turėjo lėšų pinigams įsigyti, jų stokojo. 
Tiesa, užsienio prekybos pelnas viso karo metu, o ypač 
jam baigiantis buvo didesnis nei paprastai. Tai sukėlė, 
kaip ir visada, bendrą pernelyg didelį prekybos išsi- 
plėtimą visose Didžiosios Britanijos dalyse, o tai savo 
ruožtu paskatino įprastus skundus dėl pinigų stokos, 
kuri visada atsiranda pernelyg išsiplėtus prekybai. 
Pinigų stokojo daugelis žmonių, neturinčių nei lėšų 
jiems įsigyti, nei pasitikėjimo, kad galėtų jų pasisko- 
linti; 17 kadangi skolininkams buvo sunku pasiskolinti, 
skolintojams buvo sunku susigrąžinti pinigus. Tačiau 
apskritai aukso ir sidabro buvo galima įsigyti už jų 

vertę, ir tie, kurie turėjo ką tokios vertės duoti mainais 
už juos, jų įsigydavo. 

Milžiniškos pastarojo karo išlaidos dėl šių priežasčių 
turėjo būti apmokėtos daugiausia ne išvežant auksą ir 
sidabrą, bet eksportuojant vienokias ar kitokias Bri- 
tanijos prekes. Kai vyriausybė arba tie, kurie veikė 
jos įgalioti, sudarydavo su pirkliu sutartį dėl pinigų 
pervedimo į kurią nors užsienio šalį, pirklys natūraliai 
stengdavosi sumokėti savo užsienio partneriui, kuriam 
jis išrašė vekselį, išsiųsdamas į užsienį prekių, o ne 
aukso ir sidabro. Jei toje šalyje Didžiosios Britanijos 
prekės neturėjo paklausos, pirklys stengdavosi išsiųsti 
jas į kurią nors kitą šalį, kurioje galėdavo nusipirkti 
vekselį, išrašytą tai pirmajai šaliai. Prekių gabenimas, 
jei tik jos tinka tai kitai rinkai, visada duoda deramą 
pelną, o aukso ir sidabro išvežimas labai retai duoda 
bent kokį pelną. Kai tie metalai siunčiami iš šalies 
užsienio prekėms pirkti, pirklio pelnas susidaro ne per- 
kant, bet parduodant tai, kas už juos buvo gauta. Bet 
kai jie siunčiami į užsienį vien sumokėti skolai, pirklys 
mainais negauna nieko, taigi — ir pelno. Todėl jis natu- 
raliai pasitelkia visą savo išradingumą, kad rastų būdų 
sumokėti savo užsienio skolas eksportuodamas prekes, 
o ne auksą ir sidabrą. Ir „Dabartinės tautos padėties“ 
(„The Present State of the Nation“) autorius pažymėjo, 
kad per pastarąjį karą didelis Britanijos prekių kiekis 
buvo išvežtas nieko neparsivežant mainais. 

Be trijų minėtųjų aukso ir sidabro formų, visose di- 
delėse prekiaujančiose šalyse yra nemažai luitų, pakai- 
tomis įvežamų ir išvežamų užsienio prekybos tikslais. 
Kadangi tie luitai cirkuliuoja tarp skirtingų prekiau- 
jančių šalių lygiai taip pat, kaip nacionalinės monetos 
cirkuliuoja kiekvienoje atskiroje šalyje, tai jie gali būti 
traktuojami kaip didžiosios merkantilinės respublikos 
pinigai. Nacionalines monetas išjudina ir nukreipia kie- 
kvienos atskiros šalies viduje cirkuliuojančios prekės, 

tos merkantilinės respublikos pinigus — tarp skirtingų 
šalių cirkuliuojančios prekės. Ir pirmosios, ir antrieji 
palengvina mainus — pirmosios tarp tos pačios tautos 
asmenų, antrieji — tarp skirtingų tautų asmenų. Dalis 
tos didžiosios merkantilinės respublikos pinigų galėjo 
būti, tikriausiai ir buvo, panaudota finansuoti pastara- 
jam karui. Natūralu manyti, kad didesnio karo metu 
pinigų judėjimas ir kryptys yra jo veikiami ir skiriasi 
nuo to, kaip pinigai juda esant visiškai taikai; jie tada 
daugiau cirkuliuoja toje teritorijoje, kur vyksta karas, 
ir labiau naudojami įsigyti ten ir kaimyninėse šalyse 
algoms ir aprūpinti kariaujančioms armijoms. Bet kad 
ir kokią tos didžiosios merkantilinės respublikos pinigų 
dalį Didžioji Britanija būtų kasmet šitaip panaudojusi, 
ji vis tiek kasmet turėjo juos nusipirkti mainais į britų 
prekes ar į ką nors kita, kas buvo įsigyta už tas prekes; 
tai ir vėl sugrąžina mus atgal prie prekių, prie šalies 
žemės ir darbo metinės produkcijos kaip pagrindinių 
išteklių, įgalinančių mus kariauti. Visai natūralu ma- 
nyti, kad tokias dideles metines išlaidas galėjo padeng- 
ti tik gana didelė metinė produkcija. Pavyzdžiui, 1761 
metų išlaidos siekė daugiau kaip devyniolika milijonų. 
Jokių sankaupų nepakaktų tokio masto metiniam iš- 
laidavimui. Nėra tokios metinės produkcijos, net aukso 
ir sidabro, kuri galėtų jį padengti. Visas į Ispaniją ir 
Portugaliją per metus įvežamo aukso ir sidabro kie- 
kis, net palankiausiais skaičiavimais, paprastai nedaug 
viršija šešis milijonus sterlingų, o jų kai kuriais me- 
tais vargiai pakaktų pastarojo karo keturių mėnesių 
išlaidoms apmokėti. 

Tinkamiausios prekės gabenti į tolimas šalis, kad 
ten būtų galima įsigyti, kas reikalinga mokėti algoms 
ir armijai aprūpinti, arba nusipirkti tos merkantilinės 
respublikos pinigų, už kuriuos būtų galima tai įsigyti, 
kaip atrodo, buvo geresnės kokybės ir tobulesni manu- 
faktūrų gaminiai; jie, būdami nedidelės apimties, turi 

didelę vertę ir dėl to gali būti nebrangiai išvežami į 
tolimus kraštus. Šalis, kurios pramonė kasmet pagami- 
na didelį tokių gaminių perviršį, paprastai išvežamą į 
užsienio šalis, gali ilgus metus tęsti daug išlaidų reika- 
laujantį užsienio karą neišveždama bent kiek didesnio 
aukso ir sidabro kiekio ar net išvis be to apsieidama. 
Tiesa, nemenka jos gaminių metinio perviršio dalis 
šiuo atveju turi būti išvežama be jokių į šalį grįžtan- 
čių pajamų, nors pirkliai jų gauna, nes vyriausybė iš 
pirklių perka jų vekselius, išrašytus užsienio šalims, 
kad nupirktų ten algas ir aprūpintų armiją. Tačiau 
dalis to perviršio vis dėlto gali ir toliau duoti pajamų. 
Karo metu gamintojai sulauks dvigubos paklausos ir 
bus raginami, pirma, gaminti prekes, tinkamas siųsti 
į užsienį, kad būtų galima apmokėti vekselius, išrašy- 
tus užsienio valstybėms už armijos algas ir aprūpini- 
mą; antra, pagaminti tokių prekių, kurios reikalingos 
norint nupirkti įprastų prekių, paprastai vartojamų 
šalyje. Todėl pragaištingiausio užsienio karo įkarštyje 
didesnioji manufaktūrų dalis dažnai gali tiesiog sukles- 
tėti, 1r, priešingai, jos gali smukti grįžus taikai. Ma- 
nufaktūros gali klestėti jų šaliai virstant griuvėsiais ir 
žlugti gerovei grįžus į šalį. Daugelio Britanijos įvairių 
šakų manufaktūrų skirtinga būklė pastarojo karo metu 
ir kurį laiką po taikos sudarymo gali būti puikiausias 
to, kas pasakyta, pavyzdys. 

Joks didelių išlaidų reikalaujantis ar ilgai trunkan- 
tis užsienio karas negali būti sėkmingai tęsiamas vien 
iš žemdirbystės neapdorotos produkcijos eksporto. Iš- 
vežti į užsienį tokį jos kiekį, kad būtų galima nupirkti 
armijai algas ir ją aprūpinti, būtų per didelė kaina. 
Reta šalis pasigamina neapdorotos produkcijos daug 
daugiau, nei reikia jos pačios žmonių pragyvenimui. 
Todėl išvežti į užsienį bent kiek didesnį jos kiekį reikš- 
tų išvežti dalį žmonių pragyvenimui būtinos produkci- 
jos. Kitaip yra su manufaktūrų produkcijos eksportu. 

Tai, kas reikalinga jose dirbančių žmonių išlaikymui, 
lieka šalyje ir tik jų darbo perviršis eksportuojamas. 
Ponas Hume'as dažnai pažymi, kad senovėje Anglijos 
karaliai negalėjo be pertraukos kariauti ilgai trunkan- 
čio karo užsienyje. Tų laikų Anglija neturėjo už ką 
įsigyti algas ir aprūpinti savo armijas svetimose šaly- 
se, išskyrus neapdorotą žemdirbystės produkciją, kuri 
beveik visa buvo suvartojama šalyje 17 beveik nieko 
nebuvo galima sutaupyti, arba nedaugelį menkai ap- 
dirbtų manufaktūrų gaminių, kuriuos gabenti, lygiai 
kaip ir neapdorotą produkciją, buvo pernelyg brangu. 
Tą negalėjimą lėmė ne pinigų stygius, bet geresnių ir 
kokybiškesnių gaminių stygius. Tada, kaip ir dabar, 
pirkimo ir pardavimo priemonė Anglijoje buvo pinigai. 
Cirkuliuojančių pinigų kiekis turėjo sudaryti tokią pa- 
čią tuo metu paprastai vykusių pirkimo ir pardavimo 
sandorių kiekio ir vertės dalį, kokią jis sudaro vykstan- 
čių šiandien; tiksliau, jis turėjo sudaryti didesnę dalį, 
nes tada nebuvo popierinių pinigų, kurie dabar yra 
perėmę nemažą dalį aukso ir sidabro funkcijų. Tautų, 
kurios menkai išplėtojusios prekybą ir manufaktūras, 
valdovai susidarius ypatingai padėčiai retai gali gau- 
ti didesnę pagalbą iš savo valdinių, ir šito priežastis 
paaiškinsime vėliau. Todėl tokiose šalyse valdovas 
stengiasi sukaupti lobį, kuris yra vienintelis išteklių 
šaltinis tokiais ypatingais atvejais. Net jei nebūtų šios 
būtinybės, tokioje situacijoje jis natūraliai yra linkęs į 
šykštumą, būtiną siekiant kaupti. Tokioje primityvioje 
visuomenėje net paties valdovo išlaidas lemia ne tuš- 
tybė, kuri mėgaujasi įmantriu dvaro ištaigingumu, bet 
dosnumas savo žemių nuomininkams ir svetingumas 
savo vasalams. Tačiau dosnumas ir svetingumas retai 
skatina išlaidauti, o tuštybė — beveik visada. Todėl 
kiekvienas totorių vadas turi sukaupęs lobį. Sakoma, 
kad Mazepos, Ukrainos kazokų vado, garsaus Ka- 
rolio XII sąjungininko, lobiai buvę labai dideli. Visi 

Merovingų dinastijos Prancūzijos karaliai turėjo lobius. 
Kai jie padalydavo karalystę keliems savo vaikams, 
paskirstydavo i1r lobius. Anglosaksų kunigaikščiai ir 
pirmieji karaliai po užkariavimo taip pat tikriausiai 
buvo sukaupę lobius. Pirmasis kiekvieno naujo valdovo 
veiksmas paprastai būdavo užvaldyti ankstesniojo ka- 
raliaus lobį, kaip svarbiausią priemonę, garantuojančią 
valdžios perėmimą. Pažengusių ir prekiaujančių šalių 
valdovų neslegia tokia būtinybė kaupti lobius, nes jie 
susiklosčius ypatingoms aplinkybėms paprastai gali 
gauti ypatingą pagalbą iš savo valdinių. Jie ir patys 
mažiau linkę tai daryti. Jie natūraliai, matyt - ir neiš- 
vengiamai, paiso laiko dvasios, ir jų išlaidas reguliuoja 
ta pati ekstravagantiška tuštybė, kuri lemia visų kitų 
stambiųjų savininkų išlaidas jų valdose. Neryškus jų 
dvaro prašmatnumas kasdien darosi vis prabangesnis, 
o tam skiriamos išlaidos ne tik nebeleidžia kaupti, bet 
dažnai pasikėsina 1r į būtinesnėms reikmėms skirtas 
lėšas. Tai, ką Derkilidas pasakojo apie Persijos dvarą, — 
kad ten jis matęs daug puikybės, bet mažai jėgos, ir 
daug tarnų, bet mažai karių, — tinka ir kai kurių Eu- 
ropos valdovų dvarams. 

Aukso ir sidabro įvežimas nėra pagrindinė ir juolab 
vienintelė nauda, kurią tauta gauna iš užsienio preky- 
bos. Visos šalys, tarp kurių vyksta užsienio prekyba, 
gauna 1š to dviejų skirtingų rūšių naudą. Iš jų išvežama 
ta jų žemės ir darbo produkcijos perviršinė dalis, kuri 
jose neturi paklausos, ir mainais už ją atgabenama kas 
nors kita, kas šalyje turi paklausą. Prekyba suteikia 
vertę perviršinei šalies produkcijai, nes iškeičia ją į ką 
nors kita, kas patenkina dalį šalies poreikių 1r suteikia 
jos gyventojams daugiau patogumų. Dėl prekybos šalies 
rinkos siaurumas netrukdo darbo pasidalijimui kurioje 
nors konkrečioje amatų ar pramonės šakoje pasiekti 
aukščiausią lygį. Atverdama platesnę rinką bet kokiai 
vidaus vartojimą viršijančiai šalies darbo produkcijos 

daliai, prekyba skatina šalį didinti gamybinę galią ir 
kiek įmanoma didinti metinę produkciją, o kartu didin- 
ti visuomenės realiąsias pajamas ir gerovę. Šias dideles 
ir svarbias paslaugas užsienio prekyba nepaliaujamai 
teikia visoms įvairiausioms šalims, tarp kurių ji vyks- 
ta. Visos jos gauna iš jos didelę naudą, nors didžiausią 
paprastai gauna toji, kurioje pirklys gyvena, nes jis 
paprastai labiau rūpinasi patenkinti savo šalies žmonių 
reikmes ir išvežti jos perviršį, negu kurios nors kitos 
konkrečios šalies. Įvežti auksą ir sidabrą, kurių gali 
pritrūkti jų kasyklų neturinčiose šalyse, yra, be abejo, 
viena iš užsienio prekybos funkcijų. Tačiau ši funkcija 
pati nereikšmingiausia. Šalis, vykdanti užsienio pre- 
kybą tiktai tokiu tikslu, vargiai pakrautų vieną laivą 
per šimtmetį. 

Ne dėl aukso ir sidabro įvežimo Europą praturtino 
Amerikos atradimas. Dėl tenykščių kasyklų gausumo 
tie metalai tapo pigesni. Auksinių ar sidabrinių indų 
servizą dabar galima nusipirkti maždaug už trečdalį 
to grūdų kiekio arba už trečdalį to darbo kiekio, kurį 
jis būtų kainavęs penkioliktame amžiuje. Už tokį patį 
metinį darbo ir prekių kiekį Europa kasmet gali įsigyti 
maždaug triskart didesnį auksinių ir sidabrinių indų 
kiekį, nei būtų galėjusi nusipirkti anuo metu. Tačiau 
kai prekė parduodama už trečdalį buvusios įprastos 
kainos, ne tik tie, kurie anksčiau ją pirkdavo, dabar 
gali nusipirkti jos triskart daugiau, bet ji tampa priei- 
nama daug didesniam pirkėjų skaičiui, ko gero, dau- 
giau nei dešimt kartų, ko gero, daugiau nei dvidešimt 
kartų didesniam nei anksčiau. Todėl dabar Europoje 
gali būti ne tik tris kartus daugiau, bet per dvide- 
šimt ar trisdešimt kartų daugiau auksinių ir sidabrinių 
indų, negu jų būtų buvę, net esant dabartiniam jos 
gerovės lygiui, jei Amerikos kasyklos nebūtų atrastos. 
Taigi iš dalies Europa, be abejo, gavo realios naudos, 
nors ir menkavertės. Aukso ir sidabro pigumas padaro 

šiuos metalus kur kas mažiau tinkamus atlikti pinigų 
funkciją nei anksčiau. Norėdami nusipirkti tiek pat, 
mes priversti neštis didesnį jų kiekį ir turėti kišenėje 
šilingą tam, kam anksčiau būtų pakakę keturių pensų. 
Sunku pasakyti, kas turi mažesnę reikšmę — šis nepa- 
togumas ar priešinga nauda. Nei viena, nei antra nega- 
lėjo sukelti esminių pokyčių Europoje. Tačiau Amerikos 
atradimas tikrai sukėlė esminį pokytį. Atvėręs naują ir 
nepasotinamą rinką visoms Europos prekėms, jis su- 
darė sąlygas tolesniam darbo pasidalijimui ir gamybos 
tobulėjimui; toje siauroje srityje, kurią apėmė ligtolinė 
prekyba, šitai niekada negalėjo įvykti, nes esama rinka 
negalėjo suimti didesnės jų produkcijos dalies. Visose 
įvairiose Europos šalyse darbo gamybinė galia padidėjo 
ir jo produkcija pagausėjo, kartu išaugo gyventojų rea- 
liosios pajamos ir gerovė. Beveik visos Europos prekės 
buvo naujiena Amerikoje, o daugelis Amerikos prekių 
buvo naujiena Europoje. Todėl ėmė vykti nauji mai- 
nai, apie kuriuos anksčiau niekas nė nepagalvojo, ir 
jie natūraliai turėjo būti tokie pat naudingi naujajam 
žemynui, kokie neabejotinai buvo senajam. Dėl laukinio 
europiečių neteisingumo šis atradimas, turėjęs būti 
naudingas visiems, kai kurioms iš tų nelaimingų šalių 
tapo pražūtingas ir žlugdė jas. 

Kelio į Rytų Indiją aplink Gerosios Vilties kyšulį 
atradimas maždaug tuo pat metu atvėrė, ko gero, dar 
platesnę erdvę užsienio prekybai nei Amerikos atradi- 
mas, nors atstumas buvo didžiulis. Amerikoje buvo tik 
dvi tautos, visais atžvilgiais pralenkusios laukinius, ir 
abi buvo sunaikintos beveik iškart jas atradus. Visos 
kitos buvo visiškai laukinės. O Kinijos, Indostano, Ja- 
ponijos imperijos, taip pat keletas kitų valstybių Rytų 
Indijoje, nors neturėjo turtingesnių aukso ir sidabro 
kasyklų, visais kitais atžvilgiais buvo daug turtinges- 
nės, geriau kultivuojamos ir labiau ištobulinusios vi- 
sus amatus ir manufaktūras nei Meksika arba Peru, 

net jeigu patikėsime tuo, kas akivaizdžiai nenusipelno 
pasitikėjimo, — pagražintais ispanų rašytojų pasakoji- 
mais apie tų imperijų gyvenimą senovėje. Turtingos 
ir civilizuotos tautos visada gali kur kas naudingiau 
mainytis tarpusavyje nei su laukiniais ir barbarais. 
Tačiau iki šiol Europa iš prekybos su Rytų Indija pelnė 
kur kas mažiau naudos nei iš prekybos su Amerika. 
Portugalai beveik visą šimtmetį buvo monopolizavę 
prekybą su Rytų Indija, ir kitos Europos tautos tik 
netiesiogiai ir per juos galėjo išvežti savo prekes į tą 
kraštą ar atsivežti prekių iš ten. Kai praėjusio šimtme- 
čio pradžioje ten pradėjo skverbtis olandai, jie patikėjo 
visą prekybą su Rytų Indija vienintelei bendrovei. Jų 
pavyzdžiu pasekė anglai, prancūzai, švedai ir danai, 
ir todėl nė viena didelė Europos tauta niekada negavo 
tos naudos, kurią teiktų laisva prekyba su Rytų Indija. 
Nėra reikalo ieškoti kitų priežasčių, kodėl ta preky- 
ba niekada nebuvo tokia naudinga, kaip prekyba su 
Amerika, — kadangi ji vyksta beveik tarp kiekvienos 
Europos tautos ir jos kolonijų, laisvai prekiauti gali 
visi jos valdiniai. Tų Rytų Indijos bendrovių išimtinės 
privilegijos, didžiuliai jų turtai, tų turtų pelnytas di- 
delis jų vyriausybių palankumas joms ir globa sukėlė 
didelį pavydą. Tas pavydas dažnai vaizdavo jų prekybą 
kaip perdėm žalingą, nes tos bendrovės kasmet išveža 
didžiulius sidabro kiekius iš šalių, iš kurių vyksta pre- 
kyba. Kaltinamoji pusė atsakydavo, kad dėl nuolatinio 
sidabro išvežimo jų prekyba iš tiesų gali nuskurdinti 
Europą apskritai, bet ne tą konkrečią šalį, iš kurios 
prekyba vyksta, nes, išveždama dalį atsivežtų prekių 
į kitas Europos šalis, ji kasmet parveža į šalį daug di- 
desnį to metalo kiekį nei išveža. Tiek priekaištas, tiek 
atsakymas grindžiami ta paplitusia nuomone, kurią aš 
kaip tik dabar analizavau. Todėl nei apie vieną, nei 
apie kitą nėra reikalo ką nors daugiau pasakyti. Gali 
būti, kad dėl kasmetinio sidabro išvežimo į Rytų Indiją 

sidabriniai indai Europoje yra šiek tiek brangesni, 
nei būtų priešingu atveju, ir už sidabro monetas dėl 
to galima nupirkti daugiau tiek darbo, tiek prekių. 
Pirmoji iš tų pasekmių yra labai menkas nuostolis, 
antroji — labai nedidelė nauda; abi pasekmės tokios 
nereikšmingos, kad nenusipelno publikos dėmesio. Pre- 
kyba su Rytų Indija, atvėrusi rinką Europos prekėms 
arba, kas yra beveik tas pat, auksui ir sidabrui, kurie 
perkami už tas prekes, neišvengiamai didina Europos 
prekių metinę gamybą, o kartu Europos realųjį turtą 
ir pajamas. Kad iki šiol ji padidino turtą ir pajamas 
tiek nedaug, dėl to veikiausiai kalti tie apribojimai, 
kurie jai visur taikomi. 

Man atrodė būtina, nors ir rizikuojant būti nuo- 
bodžiam, nuodugniai išanalizuoti tą populiarią nuo- 
monę, kad turtą sudaro pinigai, kitaip sakant - auk- 
sas ir sidabras. Kasdienėje kalboje pinigai, kaip jau 
esu pažymėjęs, dažnai reiškia turtą, ir dėl šio žodžio 
nevienareikšmiškumo ta populiari nuomonė pasida- 
rė mums tokia įprasta, kad ir tie, kurie įsitikinę jos 
absurdiškumu, labai greiti pamiršti savo principus ir 
samprotaudami yra linkę be užuolankų ją priimti kaip 
tikrą ir nepaneigiamą tiesą. Kai kurie iš geriausių 
Anglijos prekybos tyrinėtojų iš pradžių pažymi, kad 
šalies turtą sudaro ne vien auksas ir sidabras, bet ir 
jos žemės, namai bei įvairiausi vartojamieji daiktai. 
Tačiau jiems samprotaujant tos žemės, namai ir var- 
tojamieji daiktai tarsi išnyksta iš jų atminties, ir jų 
argumentavimas dažnai galiausiai remiasi prielaida, 
kad visą turtą sudaro auksas ir sidabras ir kad na- 
cionalinės pramonės ir prekybos didysis tikslas yra 
gausinti tuos metalus. 

Tačiau sutarus dėl dviejų principinių dalykų - kad 
turtą sudaro auksas ir sidabras ir kad šalis, neturinti 
tų metalų kasyklų, gali jų gauti tik tada, jei yra pre- 
kybos balansas, tai yra jei ji eksportuoja už didesnę 

vertę nei importuoja, — svarbiausiu politinės ekono- 
mijos tikslu neišvengiamai tapo siekis kiek įmanoma 
mažinti užsienio prekių įvežimą vidaus vartojimui ir 
kiek įmanoma didinti vietinės gamybos prekių išveži- 
mą. Todėl du svarbiausi veiksniai siekiant turtinti šalį 
buvo importo apribojimas ir eksporto skatinimas. 

Tie importo apribojimai buvo dviejų rūšių. 

Pirma, buvo ribojamas tokių prekių, kurios gali būti 
gaminamos šalyje, įvežimas vidaus vartojimui iš bet 
kurios šalies. 

Antra, buvo ribojamas beveik visų rūšių prekių 
įvežimas iš tų konkrečių šalių, su kuriomis prekybos 
balansas laikomas nepalankiu. 

Kartais importas buvo apribojamas įvedant didelius 
muitus, kartais — visiškai uždraudžiant. 

Eksportas buvo skatinamas kartais grąžinant mui- 
tus, kartais priemokomis, kartais naudingomis pre- 
kybos sutartimis su užsienio valstybėmis, o kartais 
tolimose šalyse įkuriant kolonijas. 

Muitai buvo grąžinami dviem skirtingais atvejais. 
Kai savi gamintojai turėdavo mokėti kokį nors mui- 
tą ar akcizą, visas tas mokestis arba jo dalis dažnai 
būdavo grąžinama eksportuojant prekes; o kai būda- 
vo apmokestinamos įvežamos užsienio prekės, kurios 
būdavo vėl išvežamos, kartais visas tas muitas ar jo 
dalis prekes išvežant būdavo grąžinama. 

Priemokos būdavo mokamos siekiant skatinti prade- 
dančias veikti manufaktūras arba kitokias verslo rūšis, 
kurios buvo laikomos vertomis ypatingo palaikymo. 

Naudingos prekybos sutartys šalies prekėms ir 
pirkliams vienoje ar kitoje užsienio šalyje suteikda- 
vo tokių lengvatų, kokių kitų šalių prekės ir pirkliai 
neturėdavo. 

Įkūrusi kolonijas tolimose šalyse, metropolija savo 
prekėms ir pirkliams gaudavo ne tik ypatingų lengva- 
tų, bet dažnai ir prekybos monopoliją. 

Minėtieji du importo apribojimo būdai kartu su šiais 
keturiais eksporto skatinimo būdais sudaro šešias pa- 
grindines priemones, kuriomis merkantilistinė sistema 
siūlo didinti aukso ir sidabro kiekį šalyje, prekybos 
balansą pakreipiant savo naudai. Atskiruose skyriuose 
aš aptarsiu kiekvieną iš jų ir, per daug nesigilindamas 
į tariamą jų tendenciją telkti pinigus į šalį, daugiausia 
tyrinėsiu galimą kiekvienos iš tų priemonių poveikį 
šalies darbo metinei produkcijai. Didindamos arba ma- 
žindamos metinės produkcijos vertę, jos turėtų kartu 
didinti arba mažinti šalies realųjį turtą ir pajamas. 

APIE PREKIŲ, KURIOS 
GALI BŪTI GAMINAMOS ŠALYJE, 
IMPORTO IŠ UŽSIENIO 
ŠALIŲ APRIBOJIMUS 


Dideliais muitais ar visišku draudimu apribojant 
tokių prekių, kurios gali būti gaminamos šalyje, įveži- 
mą iš užsienio šalių vietiniams šių prekių gamintojams 
daugiau ar mažiau garantuojama monopolija vidaus 
rinkoje. Antai draudimas įvežti iš užsienio gyvus gy- 
vulius ar sūdytą mėsą garantuoja Didžiosios Britanijos 
gyvulių augintojams monopoliją šalies šviežios mėsos 
rinkoje. Dideli muitai už įvežamus grūdus, vidutinio 
derliaus metais išvis užkertantys kelią importui, tokį 
patį pranašumą suteikia tos kultūros augintojams. Vil- 
nonių audinių importo draudimas lygiai taip pat nau- 
dingas tų audinių gamintojams. Neseniai tokį pranašu- 
mą įgijo ir šilko manufaktūros, nors visos jos perdirba 
vien užsienio žaliavą. Lininių audinių manufaktūros 
tokio pranašumo dar neturi, bet dideliais žingsniais 
Juda ta linkme. Ir daugelis kitų rūšių manufaktūrų Di- 
džiojoje Britanijoje panašiai išsikovojo visišką ar beveik 
visišką monopoliją tarp savo tėvynainių. Prekių, kurių 
importas į Didžiąją Britaniją draudžiamas visiškai arba 
tam tikromis aplinkybėmis, įvairovė yra daug didesnė, 
nei gali įsivaizduoti tie, kurie nėra gerai susipažinę su 
muitinių įstatymais. 

Negalima abejoti, kad tokia monopolija vidaus rin- 
koje dažnai teikia didelių paskatų toms konkrečioms 
darbinės veiklos rūšims, kurios ja naudojasi, ir neretai 

nukreipia į jas didesnę visuomenės darbo ir kapitalo 
dalį, nei antraip joms tektų. Bet, ko gero, anaiptol nėra 
akivaizdu, ar monopolija turi tendenciją didinti bendrą 
visuomenės darbinės veiklos apimtį arba nukreipti ją 
naudingiausia linkme. 

Bendra visuomenės darbinės veiklos apimtis nieka- 
da negali viršyti to lygio, kurį leidžia pasiekti tos vi- 
suomenės kapitalas. Kadangi darbininkų, kuriuos gali 
įdarbinti atskiras asmuo, skaičius turi būti atitinka- 
mai proporcingas to asmens kapitalui, tai bendras visų 
žmonių, kuriuos gali nuolatinai įdarbinti visi didelės 
visuomenės nariai, skaičius turi būti atitinkamai pro- 
porcingas visos visuomenės kapitalui ir niekada negali 
viršyti šios proporcijos. Joks prekybos reguliavimas 
negali daugiau padidinti visuomenės darbinės veiklos 
apimties, negu leidžia jos turimas kapitalas. Regulia- 
vimas gali tik nukreipti jos dalį ta linkme, kuria ji 
antraip nesiplėtotų, ir šitai jokiu būdu negarantuoja, 
kad toks dirbtinis nukreipimas bus naudingesnis visuo- 
menei negu ta kryptis, kuria ji plėtotųsi savaime. 

Kiekvienas asmuo be paliovos stengiasi kuo nau- 
dingiausiai panaudoti savo kapitalą, kuriuo jis gali 
disponuoti. Jis vadovaujasi nauda sau, o ne visuome- 
nei. Tačiau aiškinimasis, kas jam naudinga, natūra- 
liai, tiksliau — neišvengiamai paskatina jį panaudoti 
kapitalą taip, kaip naudingiausia visuomenei. 

Pirma, kiekvienas asmuo siekia panaudoti savo 
kapitalą kuo arčiau namų, taigi, kiek tai įmanoma, 
palaikyti savo šalies darbinę veiklą, su sąlyga, kad jis 
visada gaus normalų arba nedaug mažesnį nei normalų 
pelną iš savo kapitalo. 

Vadinasi, esant vienodam ar beveik vienodam pel- 
nui kiekvienas pirklys didmenininkas natūraliai tei- 
kia pirmenybę vidaus prekybai prieš užsienio prekybą 
vartojamosiomis prekėmis ir užsienio prekybai varto- 
jamosiomis prekėmis prieš tranzitinę prekybą. Vidaus 

prekyboje jo kapitalas niekada ilgam nedingsta jam iš 
akiračio, kaip dažnai būna užsienio prekyboje varto- 
jamosiomis prekėmis. Jis gali geriau pažinti Žmonių, 
kuriais tenka pasitikėti, charakterį ir padėtį, o jei būtų 
apgautas, tai geriau žino šalies įstatymus, reikalingus 
norint atsiteisti. Verčiantis tranzitine prekyba, pirklio 
kapitalas paprastai yra dviejose užsienio šalyse ir nė 
viena jo dalis niekada negrąžinama namo, jis jo tie- 
siogiai neprižiūri ir nevaldo. Pusė kapitalo, kurį Ams- 
terdamo pirklys yra įdėjęs į grūdų gabenimą iš Kara- 
liaučiaus į Lisaboną ir vaisių bei vyno iš Lisabonos į 
Karaliaučių, paprastai turi būti Karaliaučiuje, o kita 
pusė Lisabonoje. Nė viena iš tų dalių niekada negrįž- 
ta į Amsterdamą. Natūrali tokio pirklio gyvenamoji 
vieta turėtų būti Karaliaučius arba Lisabona, ir tik 
ypatingos aplinkybės gali jį priversti teikti pirmenybę 
Amsterdamui. Tačiau tas nerimas, kurį jis jaučia bū- 
damas taip toli nuo savo kapitalo, paprastai paskatina 
jį atgabenti į Amsterdamą dalį Karaliaučiaus prekių, 
skirtų Lisabonos rinkai, 17 dalį Lisabonos prekių, skirtų 
Karaliaučiaus rinkai, ir nors dėl to jam neišvengiamai 
tenka dukart sumokėti už pakrovimą ir iškrovimą, taip 
pat mokėti atitinkamus muitus ir rinkliavas, bet dėl 
galimybės tiesiogiai prižiūrėti ir valdyti bent dalį savo 
kapitalo jis mielai prisiima tas papildomas išlaidas; ir 
šitokiu būdu kiekviena šalis, bent kiek didesniu mastu 
dalyvaujanti tranzitinėje prekyboje, visada tampa di- 
dele prekyviete, arba bendra rinka visų įvairių šalių, 
kurių prekyba per ją vyksta, prekėms. Tas pirklys, 
siekdamas išvengti antrojo pakrovimo ir iškrovimo, 
visada stengiasi parduoti vidaus rinkoje kuo daugiau 
visų tų įvairių šalių prekių ir šitaip, kiek įmanoma, 
paversti savąją tranzitinę prekybą užsienio prekyba 
vartojamosiomis prekėmis. Lygiai taip pat pirklys, ku- 
ris verčiasi užsienio prekyba vartojamosiomis prekėmis 
ir kaupia prekes užsienio rinkoms, visada džiaugsis 

galėdamas parduoti kuo didesnę jų dalį namie ir gauti 
tokį patį ar beveik tokį patį pelną. Jis išvengia eks- 
portavimo rizikos ir rūpesčių, kai kiek galėdamas ši- 
taip paverčia savąją užsienio prekybą vartojamosiomis 
prekėmis vidaus prekyba. Šitaip vidaus rinka tampa 
tuo centru, apie kurį, jei galima taip pasakyti, be per- 
stojo sukasi kiekvienos šalies gyventojų kapitalai ir į 
kurį jie visada krypsta, nors ypatingos aplinkybės gali 
kartais nukreipti juos į šalį ir nustumti į tolimesnes 
veiklos vietas. Tačiau vidaus prekyboje naudojamas 
kapitalas, kaip jau parodėme, neišvengiamai paleidžia 
veikti didesnį šalies darbinės veiklos kiekį ir sutei- 
kia pajamų ir užimtumą didesniam šalies gyventojų 
skaičiui nei toks pat kapitalas, įdėtas į užsienio pre- 
kybą vartojamosiomis prekėmis, o kapitalas, įdėtas į 
užsienio prekybą vartojamosiomis prekėmis, turi tokį 
patį pranašumą prieš vienodo dydžio kapitalą, įdėtą 
į tranzitinę prekybą. Todėl, kai pelnas vienodas ar 
beveik vienodas, kiekvienas asmuo natūraliai siekia 
panaudoti savo kapitalą tokiu būdu, kuriuo jis gali 
labiausiai palaikyti savo šalies darbinę veiklą ir su- 
teikti pajamų ir užimtumą didžiausiam savo šalies 
gyventojų skaičiui. 

Antra, kiekvienas asmuo, skiriantis savo kapitalą 
šalies darbinei veiklai palaikyti, neišvengiamai sten- 
giasi taip nukreipti tą veiklą, kad jos produkcija turėtų 
didžiausią įmanomą vertę. 

Darbinės veiklos produkcija yra tai, ką ji prideda 
prie tos medžiagos ar žaliavų, kurias naudoja. Kokia, 
didelė ar maža, bus tos produkcijos vertė, toks bus ir 
įmonininko pelnas. Bet kiekvienas žmogus panaudoja 
savo kapitalą darbinei veiklai palaikyti tik dėl pelno, 
todėl jis visada stengsis panaudoti kapitalą palaikyti 
tai veiklai, kurios produkcija turės didžiausią vertę, 
kitaip tariant, bus iškeičiama į didžiausią pinigų ar 
kitų prekių kiekį. 

Tačiau kiekvienos visuomenės metinės pajamos 
visada yra visiškai lygios visos metinės jos darbinės 
veiklos produkcijos mainomajai vertei, arba, kitaip ta- 
riant, yra visiškai tas pats, kas jos mainomoji vertė. 
Taigi, kadangi kiekvienas asmuo kaip įmanydamas 
stengiasi panaudoti savo kapitalą šalies darbinei vei- 
klai palaikyti 17 taip ją nukreipti, kad jos produkcija 
turėtų didžiausią vertę, tai kiekvienas asmuo neišven- 
giamai triūsia kiek gali, kad visuomenės metinės pa- 
jamos būtų kuo didžiausios. Žinoma, paprastai jis nei 
siekia tarnauti visuomenės interesams, nei žino, kiek 
jiems tarnauja. Pasirinkdamas palaikyti savo šalies, 
o ne užsienio darbinę veiklą, asmuo siekia saugumo 
tik sau pačiam, o nukreipdamas tą veiklą taip, kad 
jos produkcija turėtų didžiausią vertę, jis siekia tik 
naudos sau pačiam, ir šiuo atveju, kaip ir daugeliu 
kitų, vedamas nematomos rankos jis prisideda prie 
tikslo, kurio nė ženklo nebuvo jo paties ketinimuose. 
Dažniausiai ir visuomenei nėra blogai, kad tas tikslas 
nežėjo į jo ketinimus. Siekdamas savo interesų, jis netgi 
sėkmingiau tarnauja visuomenės interesams nei tada, 
kai iš tikrųjų imasi juos įgyvendinti. Niekada nesu 
girdėjęs, kad daug gero būtų padarę tie žmonės, kurie 
dėjosi prekiaują visuomenės labui. Tiesą sakant, tarp 
pirklių tokios pretenzijos gana retos, ir nedaug žodžių 
tereikia, norint juos įtikinti šito atsižadėti. 

Kokioje savo šalies darbinės veiklos srityje panau- 
doti savo kapitalą ir kurios iš jų produkcija gali tu- 
rėti didžiausią vertę — akivaizdu, kad šitai kiekvie- 
nas žmogus, remdamasis savo aplinka, gali nuspręsti 
daug geriau, nei tai galėtų padaryti jo labui koks nors 
valstybės veikėjas ar įstatymų leidėjas. Tas valstybės 
veikėjas, kuris bandytų nurodyti privatiems asmenims, 
kaip jie turėtų panaudoti savo kapitalus, ne tik užsi- 
krautų visiškai nereikalingą rūpestį, bet 1r prisiimtų 
valdžią, kuri negali būti saugiai patikėta ne tik jokiam 

pavieniam asmeniui, bet ir jokiai tarybai ar senatui ir 
kuri niekada nebūna tokia pavojinga, kaip atitekusi į 
rankas žmogui, kuriam pakanka kvailumo ir pasitikė- 
jimo savimi manytis esant tinkamam ja naudotis. 

Suteikti savo šalies darbo vienoje ar kitoje amatų 
ar manufaktūrų šakoje produkcijai monopoliją vidaus 
rinkoje tam tikru mastu reiškia nurodyti privatiems 
asmenims, kaip jie turi naudoti savo kapitalus, ir be- 
veik visais atvejais toks reguliavimas būtų beprasmis 
arba žalingas. Jei vietinių gamintojų produkcija gali 
būti pateikta į rinką taip pat pigiai kaip užsieninė, re- 
guliavimas būtų akivaizdžiai beprasmis. Jei tai neįma- 
noma, reguliavimas apskritai būtų žalingas. Kiekvieno 
apdairaus šeimos galvos taisyklė yra niekada nesiimti 
namie pasidaryti tai, ką pasidaryti jam kainuos bran- 
giau nei nusipirkti. Siuvėjas nesiima pasisiūti batų, o 
perka juos iš batsiuvio. Batsiuvys nesiima pasisiūti 
drabužių, bet pasisamdo siuvėją. Ūkininkas nesiima 
daryti nei viena, nei kita, bet užsisako tuos daiktus pas 
atitinkamus amatininkus. Visi jie supranta, kad jiems 
naudingiau visą savo darbą panaudoti toje srityje, ku- 
rioje jie turi tam tikrą pranašumą prieš kaimynus, ir 
už dalį savo darbo produkcijos arba, kas yra tas pat, 
už dalies tos produkcijos kainą nusipirkti tai, ko jiems 
prireikė. 

Kas yra išmintinga kiekvienos privačios šeimos el- 
gesyje, vargu ar gali būti kvailystė didelės karalystės 
elgesyje. Jei užsienio šalis gali mums pateikti kurią 
nors prekę pigiau, nei mes patys ją pasigaminame, 
geriau pirkti ją iš jos už dalį mūsų pačių darbo, pa- 
naudojamo toje srityje, kurioje mes turime tam tikrą 
pranašumą, produktų. Bendra šalies darbinės veiklos 
apimtis, visada proporcinga ją naudojančiam kapitalui, 
dėl to nesumažės, lygiai kaip ir minėtųjų amatininkų, 
tiktai jai bus leista pačiai surasti naudingiausią savo 
panaudojimo sritį. Darbas tikrai nėra panaudojamas 

su didžiausia nauda, kai jis nukreipiamas gaminti 
daiktą, kurį galima nusipirkti pigiau, nei kainuoja jį 
pasigaminti. Metinės darbo produkcijos vertė tikrai 
daugiau ar mažiau sumažėja, kai jis neskiriamas ga- 
minti toms prekėms, kurių vertė yra aiškiai didesnė 
nei prekės, kurią jis nukreipiamas gaminti. Kaip sa- 
kėme, tokią prekę būtų pigiau pirkti užsienyje nei pa- 
sigaminti namie. Vadinasi, ją būtų galima nusipirkti 
tik už dalį prekių arba, kas yra tas pat, tik už dalį 
kainos tų prekių, kurias darbas, panaudojamas tokio 
paties kapitalo, pagamintų namie, jei jam būtų leista 
veikti naturaliai. Taigi šalies darbas yra nukreipiamas 
iš naudingesnės į mažiau naudingą veiklą, o jo metinės 
produkcijos mainomoji vertė, užuot padidėjusi, ko siekė 
įstatymų leidėjai, dėl tokio reguliavimo neišvengiamai 
sumažėja. 

Tiesa, dėl tokio reguliavimo kuri nors konkreti ga- 
mybos šaka šalyje kartais gali būti išplėtota greičiau 
nei priešingu atveju, ir po kurio laiko jos gaminiai 
gali tapti tokie pat pigūs ar pigesni nei užsienyje. Bet 
nors visuomenės darbinė veikla šitaip galėtų būti spar- 
čiau naudingai nukreipta tam tikra vaga nei priešingu 
atveju, iš to jokiu būdu neišplaukia, kad ir bendra jos 
darbinės veiklos apimtis ar bendra jos pajamų suma 
gali kada nors būti padidinta kokiu nors panašiu re- 
guliavimu. Visuomenės darbinė veikla gali augti tik 
proporcingai jos kapitalo didėjimui, o jos kapitalas gali 
padidėti tik tiek, kiek pamažu sutaupoma 1š jos paja- 
mų. Tačiau kiekvieno tokio reguliavimo tiesioginė pa- 
sekmė yra jos pajamų sumažėjimas, o tai, kas mažina 
jos pajamas, tikrai nepadidins jos kapitalo sparčiau, nei 
jis pats padidėtų, jei ir kapitalui, ir darbui būtų leista 
patiems susirasti natūralią panaudojimo sritį. 

Nors nesant tokio reguliavimo visuomenė niekada 
neišplėtos tam tikros gamybos šakos, ji dėl to neturė- 
tų būti skurdesnė jokiu savo egzistavimo laikotarpiu. 

Kiekvienu visuomenės gyvavimo laikotarpiu visas jos 
kapitalas ir darbas, nors gamindami kitokią produk- 
ciją, gali išlikti veikiantys tokiu būdu, kuris tuo metu 
yra pats geriausias. Kiekvienu laikotarpiu visuomenės 
pajamos gali būti didžiausios, kokias tik jos kapitalas 
įstengia sukurti, ir kapitalas, ir pajamos gali didėti 
didžiausia įmanoma sparta. 

Natūralus pranašumas, kurį viena šalis turi kitos 
atžvilgiu gamindama tam tikras prekes, kartais yra 
toks didelis, jog visas pasaulis pripažįsta, kad grumtis 
su juo būtų bergždžias reikalas. Naudojant stiklinius 
šiltnamius, inspektus ir šildomas sienas Škotijoje ga- 
lima išauginti labai geras vynuoges 17 padaryti iš jų 
labai gerą vyną, patiriant maždaug trisdešimt kartų 
didesnes išlaidas nei tos, už kurias tiek pat gero vyno 
galima parsigabenti iš užsienio šalių. Ar būtų protingas 
įstatymas, draudžiantis visų užsienio vynų importą 
vien tam, kad būtų paskatinta bordo ir burgundiško- 
jo vyno gamyba Škotijoje? Bet jei nukreipti į kokią 
nors gamybos šaką trisdešimt kartų daugiau šalies 
kapitalo ir darbo, nei jų reikėtų nusipirkti tokiam pa- 
čiam reikalingų prekių kiekiui iš užsienio šalių, būtų 
didžiausias absurdas, tai lygiai toks pat absurdas, tik 
ne taip rėžiantis akį, būtų nukreipti į tokią veiklą ir 
viena trisdešimtąja ar net trimis šimtosiomis daugiau 
kapitalo ir darbo. Šiuo atveju nesvarbu, ar vienos šalies 
pranašumas prieš kitą yra natūralus, ar įgytas. Kol 
viena šalis turi tokį pranašumą, o kitai šaliai reikia 
tų prekių, tol pastarajai visada bus naudingiau pirkti 
jas iš pirmosios nei pačiai gamintis. Kai vienas ama- 
tininkas turi pranašumą prieš kitą, kuris verčiasi kitu 
amatu, tai yra tik įgytas pranašumas, bet jie vis tiek 
abu mano, kad naudingiau pirkti vienam iš kito nei 
gamintis tai, kas nėra jų amatas. 

Pirkliai 17 manufaktūrininkai yra žmonės, gaunantys 
didžiausią naudą iš tokios monopolijos vidaus rinkoje. 

Užsienio gyvulių ir sūdytos mėsos importo draudimas, 
taip pat dideli muitai užsienio grūdams, kurie vidu- 
tinio derliaus metais prilygsta draudimui, nėra tokie 
naudingi Didžiosios Britanijos gyvulių augintojams ir 
ūkininkams, kokie naudingi jos pirkliams ir manufak- 
tūrininkams yra kiti tos pačios rūšies potvarkiai. Ma- 
nufaktūrų gaminius, ypač geresnės kokybės, lengviau 
gabenti iš vienos šalies į kitą nei grūdus ar gyvulius. 
Dėl to užsienio prekyba daugiausia ir verčiasi manu- 
faktūrų gaminių supirkimu ir gabenimu. Manufaktūrų 
gaminių prekyboje net visai mažas pranašumas leistų 
užsieniečiams nurungti mūsų gamintojus net vidaus 
rinkoje. Žemdirbystės neapdorotos produkcijos atveju 
tam prireiktų labai didelio pranašumo. Jei būtų leidžia- 
ma laisvai importuoti užsienio manufaktūrų gaminius, 
tikriausiai nukentėtų keletas šalies manufaktūrų, o 
kelios jų, ko gero, visiškai žlugtų, 17 nemenka kapitalo 
ir darbo dalis, šiuo metu tenkanti joms, būtų priversta 
rasti kitą veiklos sritį. O net ir laisviausias žemdirbys- 
tės neapdorotos produkcijos importas negalėtų turėti 
tokio poveikio šalies žemės ūkiui. 

Jei, pavyzdžiui, užsienio gyvulių importas būtų kuo 
laisviausias, jų įvežtų tiek mažai, kad vargu ar kas 
nors Didžiosios Britanijos gyvulininkystėje dėl to pa- 
sikeistų. Gyvi gyvuliai yra, ko gero, vienintelė prekė, 
kurią gabenti jūra yra brangiau nei sausuma. Sausu- 
ma jie patys gabenasi į rinką. Gabenant jūra, reikia 
gabenti ne tik gyvulius, bet ir jų pašarą bei vandenį, 
ir dėl to patiriama nemažai išlaidų ir nepatogumų. 
Tiesa, nedidelis atstumas jūra tarp Airijos ir Didžio- 
sios Britanijos palengvina Airijos gyvulių importą. Bet 
nors laisvas jų importas, neseniai leistas tik ribotam 
laikui, visai nebedraudžiamas, šitai negalėjo bent kiek 
labiau pakenkti Didžiosios Britanijos gyvulių augintojų 
interesams. Tose Didžiosios Britanijos dalyse, kurios 
yra Airijos jūros pakrantėje, visur auginami gyvuliai. 

Airijos gyvuliai niekada negalėjo būti 1mportuojami tų 
kraštų reikmėms, jie turi būti genami per tas didžiules 
teritorijas, patiriant nemažai išlaidų ir nepatogumų, 
kol pasiekia rinką, kuriai yra skirti. Įmitusių gyvulių 
taip toli nenuvarysi. Todėl importuoti galima tik liesus 
gyvulius, o toks importas galėtų pakenkti ne gyvulius 
auginančių ar juos peninčių kraštų interesams, —- jiems 
šitai veikiau būtų naudinga, nes sumažėtų liesų gy- 
vulių kaina, — bet tik gyvulius veisiančių kraštų inte- 
resams. Nedidelis gyvulių importas iš Airijos, kai jau 
buvo leista juos įvežti, taip pat geros kainos, kuriomis 
ir toliau parduodami liesi gyvuliai, ko gero, rodo, kad 
net juos veisiantiems Didžiosios Britanijos kraštams 
niekada ženkliau neatsilieps laisvas gyvulių įvežimas iš 
Airijos. Tiesa, paprasti Airijos žmonės, kaip kalbama, 
kartais jėga priešindavosi jų gyvulių eksportui. Bet 
jei eksportuotojams buvo labai naudinga tęsti tokią 
prekybą, jie nesunkiai galėjo įveikti tą stichišką pasi- 
priešinimą, nes įstatymas buvo jų pusėje. 

Be to, gyvulius auginantys ir penintys kraštai visa- 
da turi būti gerai kultivuojami, o juos veisiantys kraš- 
tai paprastai yra nedirbami. Didelė liesų gyvulių kaina, 
didinanti nedirbamos žemės vertę, yra tarsi priemoka 
už nekultivavimą. Kiekvienam gerai įdirbtos žemės 
kraštui būtų naudingiau importuoti liesus gyvulius nei 
Juos veisti. Todėl, kaip pasakojama, Olandijos provin- 
cija šiuo metu ir laikosi šio principo. Tiesa, Škotijos, 
Velso, Nortumberlando kalnų neįmanoma gerai įdirbti, 
todėl šie kraštai atrodo pačios gamtos skirti veisti gy- 
vulius Didžiajai Britanijai. Pats laisviausias užsienio 
gyvulių importas negalėtų turėti jokio kito poveikio, 
tik kliudytų tiems gyvulius veisiantiems kraštams pa- 
sinaudoti gausėjančiu karalystės gyventojų skaičiumi 1r 
jos plėtra, be saiko pakelti kainas ir faktiškai apmokes- 
tinti visas labiau pažengusias ir geriau kultivuojamas 
šalies dalis. 

Pats laisviausias sūdytos mėsos importas lygiai 
taip pat mažai pakenktų Didžiosios Britanijos gyvulių 
augintojų interesams, kaip ir gyvų gyvulių įvežimas. 
Sūdyta mėsa yra ne tik labai didelės apimties prekė, 
bet, palyginti su šviežia mėsa, ir prastesnės kokybės 
bei reikalaujanti daugiau darbo ir išlaidų, dėl to bran- 
gesnė prekė. Todėl tokia mėsa niekada negalėtų kon- 
kuruoti su šviežia mėsa, nors gali konkuruoti su šalyje 
gaminama sūdyta mėsa. Ji tinka kaip maisto atsargos 
laivams, plaukiantiems į tolimas keliones, ir panašiems 
tikslams, bet niekada negali sudaryti didesnės žmo- 
nių maisto dalies. Nedidelis iš Airijos importuojamos 
sūdytos mėsos kiekis, kai buvo leista laisvai ją įvežti, 
yra praktinis įrodymas, kad mūsų gyvulių augintojams 
dėl to negresia joks pavojus. Neatrodo, kad skerdienos 
kaina dėl to būtų labai pasikeitusi. 

Net laisvas užsienio grūdų importas mažai pakenk- 
tų Didžiosios Britanijos ūkininkų interesams. Grūdai 
yra daug didesnės apimties prekė nei skerdiena. Penso 
vertės kviečių svarą taip pat brangu gabenti, kaip ke- 
turių pensų vertės skerdienos svarą. Nedidelis užsienio 
grūdų kiekis, įvežtas netgi didelio stygiaus metais, gali 
nuraminti mūsų ūkininkus, kad jiems nėra ko baimin- 
tis net laisviausio importo. Vidutinis metinis importo 
kiekis sudaro, pasak gerai informuoto traktatų apie 
grūdų prekybą autoriaus, tik dvidešimt tris tūkstan- 
čius septynis šimtus dvidešimt aštuonis kvarterius visų 
rūšių grūdų ir neviršija penki šimtai septyniasdešimt 
pirmosios dalies metinio jų suvartojimo. Tačiau kadan- 
gi gero derliaus metais priemokos už grūdus paskatina 
jų eksportą, dėl to nederliaus metais jos turi paskatinti 
didesnį jų importą, negu jis būtų priešingu atveju esant 
dabartinei žemdirbystės būklei. Dėl jų gausus vienų 
metų derlius nekompensuoja nederliaus kitais metais, 
ir kaip jos neišvengiamai padidina vidutinę eksporto 
apimtį, taip turi, esant dabartinei žemdirbystės būklei, 

padidinti ir vidutinę importo apimtį. Jei nebūtų prie- 
mokų, būtų eksportuojama mažiau grūdų, tad tikėtina, 
kad, nelygu metai, būtų ir mažiau importuojama nei 
dabar. "Grūdų pirkliai, supirkėjai ir gabentojai tarp 
Didžiosios Britanijos ir užsienio šalių turėtų mažiau 
veiklos ir gerokai nukentėtų, tačiau žemvaldžiai ir 
ūkininkai nukentėtų labai mažai. Todėl būtent grū- 
dų pirkliai, o ne žemvaldžiai ir ūkininkai, kaip esu 
pastebėjęs, labiausiai rūpinasi eksporto priemokų at- 
naujinimu ir išlikimu. 

Žemvaldžių ir ūkininkų garbei reikia pasakyti, kad 
jie Mažiausiai iš visų žmonių yra pasidavę bjauriai 
monopolijos dvasiai. Didelės manufaktūros šeiminin- 
kas kartais sunerimsta, jei kita tos pačios paskirties 
įmonė įsikuria ne toliau kaip už dvidešimt mylių nuo 
jo. Olandas vilnonių audinių manufaktūros šeiminin- 
kas Abvilyje išsilygo, kad trisdešimties lygų spinduliu 
nuo to miesto negali būti įkurta Jokia kita tos pačios 
paskirties įmonė. Ūkininkai ir žemvaldžiai, priešingai, 
paprastai yra linkę veikiau paremti kaimynų ūkių ir 
valdų kultivavimą ir gerinimą nei kliudyti tam. Jie 
neturi paslapčių, kaip didžioji manufaktūrininkų da- 
lis, ir paprastai veikiau mėgsta pasakyti kaimynams 
apie kiekvieną praktinę naujovę, kurią jie mano esant 
naudingą, ir kuo plačiau ją paskleisti. „Pius Guestus, — 
sako senis Katonas, — stabilissimusgue, minimegue 
individiosus; minimegue male cogitantes sunt, gui in 
eo studio occupati sunt.“ Žemvaldžiai ir ūkininkai, 
išsisklaidę po visą šalį, negali taip lengvai susitarti, 
kaip pirkliai ir manufaktūrininkai, kurie, susitelkę 
miestuose ir persiėmę juose vyraujančios korporaci- 
nės išskirtinumo dvasios, natūraliai stengiasi įgyti 
visų savo tėvynainių atžvilgiu tas pačias išimtines 
privilegijas, kurias jie savo miestuose turi miestelėnų 
atžvilgiu. Todėl jie, kaip atrodo, buvo tikrieji visų tų 
užsienio prekių importo apribojimų, kurie garantuoja 

jiems monopoliją šalies rinkoje, sumanytojai. Veikiau- 
siai mėgdžiodami juos ir stengdamiesi susilyginti su 
tais, kurie, kaip jiems paaiškėjo, buvo nusiteikę juos 
engti, Didžiosios Britanijos žemvaldžiai ir ūkininkai 
taip pamiršo kilnumą, būdingą jų luomui, kad ėmė 
reikalauti sau išimtinės privilegijos tiekti tėvynainiams 
grūdus ir skerdieną. Atrodo, jie neprisiruošė apsvars- 
tyti, kaip menkai prekybos laisvė galėtų pakenkti jų 
interesams, palyginti su interesais tų žmonių, kurių 
pavyzdžiu jie pasekė. 

Neterminuotu įstatymu uždrausti užsienio grūdų ir 
gyvulių įvežimą praktiškai reiškia nustatyti, kad šalies 
gyventojų skaičius ir darbinės veiklos apimtis niekada 
neturi viršyti to lygio, kai jiems išlaikyti pakanka jos 
dirbamos žemės neapdorotos produkcijos. 

Tačiau, kaip atrodo, yra du atvejai, kai apskritai 
bus pravartu sudaryti sunkumų užsienio darbinei vei- 
klai siekiant skatinti ją savo šalyje. 

Pirmasis atvejis — kai tam tikra veiklos rūšis reika- 
linga šalies gynybai. Pavyzdžiui, Didžiosios Britanijos 
gynyba labai priklauso nuo jūrininkų skaičiaus ir lai- 
vyno. Todėl laivybos įstatymas labai pagrįstai siekia 
suteikti Didžiosios Britanijos jūrininkams 1r laivynui 
savo šalies prekybos monopoliją, kai kuriais atvejais vi- 
siškai uždrausdamas ja verstis užsienio šalių laivams, 
kitais — nustatydamas jiems dideles rinkliavas. Toliau 
pateikiu pagrindines šio įstatymo nuostatas. 

Pirma, visiems laivams, kurių savininkai ir trys ke- 
tvirčiai jūreivių nėra Britanijos valdiniai, draudžiama, 
grasinant konfiskuoti laivą ir krovinį, gabenti krovinius 
į britų gyvenvietes ir kolonijas arba vykdyti pakrančių 
prekybos Didžiojoje Britanijoje užsakymus. 

Antra, daugelį didelės apimties prekių, importuo- 
jamų į Didžiąją Britaniją, galima įvežti tiktai laivais, 
atitinkančiais nurodytus reikalavimus, arba tos šalies, 
kurioje tos prekės nupirktos, laivais, kurių savininkai, 

kapitonai ir trys ketvirčiai jūreivių yra iš tos šalies; ir 
net kai prekės įvežamos tokiais laivais, joms vis tiek 
taikomas dvigubas užsieniečių muitas. O jei įvežama 
kurios Nors kitos šalies laivais, bauda yra laivo ir pre- 
kių konfiskavimas. Kai šis įstatymas buvo priimtas, 
olandai buvo, kaip ir dabar, pagrindiniai gabentojai 
Europoje, ir šiuo teisės aktu jie buvo visiškai nušalinti 
nuo prekių gabenimo į Didžiąją Britaniją, arba kitų 
Europos šalių prekių įvežimo į mūsų šalį. 

Trečia, daugelį didžiulės apimties prekių draudžia- 
ma įvežti, net britų laivais, iš kitų šalių, išskyrus tą, 
kurioje jos buvo pagamintos, baudžiant laivo ir kro- 
vinio konfiskavimu. Šis teisės aktas, atrodo, taip pat 
buvo nukreiptas prieš olandus. Olandija tada, kaip ir 
dabar, buvo didžiulė visos Europos prekyvietė, ir šiuo 
teisės aktu britų laivams buvo draudžiama pasikrauti 
Olandijoje bet kurios kitos Europos šalies prekes. 

Ketvirta, visų rūšių sūdyta žuvis, banginių pelekai, 
banginių ūsai, taukai ir varvelis, jei žuvys ar banginiai 
buvo pagauti ir apdoroti ne britų laivų, apmokestinami 
dvigubu užsieniečių muitu, jei importuojami į Didžiąją 
Britaniją. Olandai, ir dabar pagrindiniai šiame versle, 
tada buvo vieninteliai žvejai Europoje, stengęsi tiekti 
žuvį užsienio valstybėms. Tuo teisės aktu buvo labai 
apsunkintas jų žuvies tiekimas į Didžiąją Britaniją. 

Nors tuo metu, kai buvo priimtas laivybos įstaty- 
mas, Anglija ir Olandija nekariavo, tarp šių tautų eg- 
zistavo nuožmus priešiškumas. Jis prasidėjo valdant 
Ilgajam parlamentui, kuris pirmasis parengė šį įsta- 
tymą, ir netrukus po to virto Olandijos karais valdant 
Protektoriui ir Karoliui II. Todėl gali būti, kad kai 
kurios to garsiojo įstatymo nuostatos atsirado dėl na- 
cionalinio priešiškumo. Tačiau tos nuostatos yra tokios 
išmintingos, tarsi būtų padiktuotos kuo apdairiausios 
išminties. Nacionalinis priešiškumas tuo metu turėjo 
kaip tik tą tikslą, kurio būtų patarusi siekti apdairiau- 

sia išmintis, — sumažinti Olandijos, vienintelės karinės 
jūrų galybės, kuri galėjo kelti grėsmę Anglijos saugu- 
mui, karo laivyno galią. 

Laivybos įstatymas nėra palankus užsienio preky- 
bai, tai yra turtėjimui iš jos. Šalies interesas JOS pre- 
kybiniuose santykiuose su užsienio valstybėmis, kaip 
ir pirklio jo santykiuose su įvairiais žmonėmis, su ku- 
riais jis prekiauja, yra pirkti pigiai ir parduoti kiek 
įmanoma brangiau. Bet jai pavyks pigiai pirkti tada, 
kai visiška prekybos laisve ji paskatins visas tautas 
gabenti jai prekes, kurias jai reikia pirkti; 1r dėl tos 
pačios priežasties jai pavyks brangiai parduoti, kai jos 
rinkos šitaip pritrauks daugiausiai pirkėjų. Tiesa, lai- 
vybos įstatymas neapmokestina užsienio laivų, kurie 
atvyksta išvežti Britanijos pramonės gaminių. Netgi 
ankstesnis užsieniečių muitas, kurį tekdavo mokėti 
už visas tiek išvežamas, tiek įvežamas prekes, keliais 
vėlesniais teisės aktais buvo panaikintas daugumai 
išvežamų prekių. Bet jei užsieniečiams draudimu ar 
dideliais muitais kliudoma atvykti parduoti, jie ne vi- 
sada gali atvykti pirkti, nes atvykdami be krovinio jie 
praranda frachtą už gabenimą iš savo šalies į Didžiąją 
Britaniją. Šitaip sumažindami pardavėjų skaičių, mes 
neišvengiamai sumažiname ir pirkėjų skaičių ir dėl to 
veikiausiai ne tik užsienio prekes pirksime brangiau, 
bet ir savąsias parduosime pigiau, nei esant didesnei 
prekybos laisvei. Bet kadangi gynyba yra daug svar- 
besnė už turtingumą, laivybos įstatymas yra, ko gero, 
išmintingiausias iš visų Anglijos prekybą reguliuojan- 
čių aktų. 

Antrasis atvejis, kai paprastai naudinga sudaryti 
sunkumų užsienio darbinei veiklai siekiant paskatinti 
ją savo šalyje, yra tada, kai šalyje įvedamas tam tikras 
mokestis vietiniams gaminiams. Šiuo atveju atrodo pa- 
grįsta tokį patį mokestį įvesti ir analogiškiems užsienio 
gaminiams. Tai nesuteiks vietinei pramonei monopolijos 

vidaus rinkoje ir nenukreips į tą šaką didesnės šalies 
kapitalo ir darbo dalies, nei jai natūraliai tektų. Tai tik 
sukliudytų dėl mokesčio atitraukti iš jos dalį natūraliai 
jai tenkančio kapitalo ir darbo, ir konkurencija tarp 
vietinės ir užsienio pramonės tą mokestį įvedus išliktų 
kiek įmanoma tokia pati kaip anksčiau. Kai Didžiojo- 
je Britanijoje vietinės pramonės gaminiams įvedamas 
koks nors panašus mokestis, paprastai kartu, siekiant 
numalšinti triukšmingus mūsų pirklių ir manufaktūri- 
ninkų skundus, kad jie bus išstumti iš vidaus rinkos, 
įvedami dar didesni muitai visų tos pačios rūšies už- 
sienio prekių importui. 

Šis antrasis prekybos laisvės apribojimas, pasak kai 
kurių Žmonių, tam tikrais atvejais turėtų būti išplės- 
tas ir taikomas ne tik toms užsienio prekėms, kurios 
galėtų konkuruoti su apmokestintomis vietinės gamy- 
bos prekėmis. Jei kurioje nors šalyje apmokestinami 
pragyvenimo reikmenys, tai būtų tikslinga, teigia jie, 
apmokestinti ne tik analogiškus pragyvenimo reikme- 
nis, importuojamus iš kitų šalių, bet ir visas užsienio 
prekes, kurios gali konkuruoti su vietinės pramonės 
gaminiais. Dėl tokių mokesčių, sako jie, pragyvenimas 
neišvengiamai pabrangsta; o kai brangsta darbininko 
pragyvenimas, visada didėja ir darbo kaina. Todėl kie- 
kviena vietinės pramonės pagaminta prekė, net jei ji 
tiesiogiai neapmokestinama, dėl tokių mokesčių tampa 
brangesnė, nes pabrangsta darbas, reikalingas jai pa- 
gaminti. Vadinasi, tokie mokesčiai, sako jie, faktiškai 
yra ekvivalentiški kiekvienos šalyje pagamintos prekės 
apmokestinimui. Todėl siekiant vietinei pramonei su- 
daryti tokias pačias sąlygas, kaip ir užsienio pramonei, 
jų manymu, būtina įvesti tam tikrą muitą kiekvienai 
užsienio prekei, lygų vietinių prekių, su kuriomis ji 
galėtų konkuruoti, kainos padidėjimui. 

Ar pragyvenimo reikmenų, tokių kaip muilas, drus- 
ka, išdirbta oda, žvakės ir kt., apmokestinimas neišven- 

giamai kelia darbo kainą, o dėl to ir visų kitų prekių 
kainą, aš aptarsiu vėliau, kai nagrinėsiu mokesčius. 
Tačiau kol kas darysiu prielaidą, kad taip yra, ir ne- 
abejotinai taip ir yra; tada tas bendras visų prekių 
kainų padidėjimas, sukeltas darbo kainos padidėjimo, 
nuo atskiros prekės kainos padidėjimo dėl tiesioginio 
jos apmokestinimo skiriasi šiais dviem aspektais. 

Pirma, visada galima gana tiksliai žinoti, kiek mo- 
kestis padidins konkrečios apmokestinamos prekės kai- 
ną, bet niekada labai tiksliai nežinosime, kiek darbo 
kainos padidėjimas gali padidinti kiekvienos konkre- 
čios prekės, pagaminamos darbu, kainą. Vadinasi, bus 
neįmanoma bent kiek tiksliau paskirstyti tą mokestį 
kiekvienai užsienio prekei proporcingai kiekvienos vie- 
tinės gamybos prekės kainos padidėjimui. 

Antra, pragyvenimo reikmenų apmokestinimas turi 
beveik tokį patį poveikį žmonių materialinei padėčiai, 
kaip nederlinga žemė ar prastas klimatas. Maisto pro- 
duktai tada yra brangesni, lygiai kaip ir tuo atveju, 
kai jiems užauginti reikia papildomo darbo ir išlaidų. 
Būtų absurdiška nurodinėti žmonėms, kaip jie turi 
naudoti savo kapitalą ir darbą, kai stygių natūraliai 
lemia dirvožemis ir klimatas, 1r lygiai taip pat absur- 
diška tai daryti, kai tas stygius yra dirbtinai sukeltas 
mokesčiais. Abiem atvejais žmonėms būtų naudingiau- 
sia, jeigu jiems būtų leista patiems priderinti, kaip jie 
geriausiai gali, savo veiklą prie situacijos ir susiras- 
ti tokias veiklos rūšis, kur jie net ir nepalankiomis 
aplinkybėmis galėtų turėti tam tikrą pranašumą vi- 
daus arba užsienio rinkoje. Įvesti jiems naują mokestį, 
kai jie jau ir taip jais apkrauti ir pernelyg brangiai 
moka už pragyvenimo reikmenis, priversti juos perne- 
lyg brangiai mokėti ir už daugumą kitų prekių tikrai 
būtų absurdiškiausias būdas taisyti padėtį. 

Tokie mokesčiai, kai jie išauga iki tam tikro lygio, 
yra nelaimė, prilygstanti žemės bergždumui ir dangaus 

atšiaurumui; ir vis dėlto daugiausia jų yra turtingiau- 
siose ir darbščiausiose šalyse. Kitos šalys nepakeltų 
tokio didelio iškraipymo. Kaip tik stipriausi organizmai 
gali gyventi ir būti geros sveikatos nesveikomis sąly- 
gomis, taip tik tos tautos, kurios kiekvienoje veiklos 
srityje turi didžiausių natūralių ir įgytų pranašumų, 
gali gyvuoti ir klestėti esant tokiems mokesčiams. 
Tokia šalis Europoje yra Olandija, kurioje mokesčių 
daugiausia ir kuri dėl ypatingų aplinkybių tebeklesti, 
tik jokiu būdu ne dėl mokesčių, kaip kažkur visiškai 
absurdiškai buvo pasakyta, bet nors jie ir yra. 

Šiais dviem atvejais apskritai būtų naudinga suda- 
ryti sunkumų užsienio darbinei veiklai siekiant paska- 
tinti ją savo šalyje, ir yra kiti du atvejai, kai kartais 
vertėtų gerai apsvarstyti: pirma — kiek tikslinga tęsti 
laisvą tam tikrų užsienio prekių importą, antra — kiek 
arba kokiu būdu būtų tikslinga atnaujinti laisvą i1m- 
portą po to, kai jis kurį laiką buvo pristabdytas. 

Atvejis, kai kartais verta apsvarstyti, kiek tikslin- 
ga tęsti laisvą tam tikrų užsienio prekių importą, yra 
tada, kai kuri nors užsienio šalis dideliais muitais arba 
draudimais apriboja kai kurių mūsų gaminių impor- 
tą į savo šalį. Kerštas šiuo atveju natūraliai diktuoja 
atsimokėti tuo pačiu — įvesti analogiškus muitus ir 
draudimus kai kurių ar visų jų gaminių importui į 
mūsų šalį. Todėl tautos retai atsisako atsilyginti tokiu 
būdu. Prancūzai ypač aktyviai stengėsi skatinti savo 
manufaktūras apribodami tų prekių, kurios galėtų su 
jomis konkuruoti, importą. Tai buvo svarbi p. Colbert'o 
politikos dalis, — nors jis neabejotinai turėjo didelių ga- 
bumų, šiuo klausimu, atrodo, buvo paveiktas pirklių ir 
manufaktūrininkų, kurie visada reikalauja monopolijos 
savo tėvynainių atžvilgiu, įrodinėjimų. Daugumos iš- 
mintingų Prancūzijos žmonių dabartine nuomone, tokie 
jo veiksmai nebuvo naudingi jo šaliai. Tas ministras 
1667 metų tarifu įvedė labai didelius muitus dauge- 

liui užsienio gaminių. Kai jis atsisakė olandams juos 
sumažinti, šie 1671 metais uždraudė vyno, konjako ir 
pramonės gaminių importą iš Prancūzijos. Atrodo, kad 
1672 metų karą iš dalies sukėlė šis prekybinis ginčas. 
Jį 1678 metais užbaigė Neimegeno taikos sutartis, su- 
mažinusi kai kuriuos muitus olandų prekėms, o šie 
dėl to atšaukė savo draudimus. Maždaug tuo pačiu 
metu prancūzai ir anglai ėmė abipusiškai varžyti vie- 
ni kitų pramonę panašiais muitais ir draudimais, ir, 
atrodo, prancūzai buvo šito iniciatoriai. Priešiškumo 
dvasia, kuri nuo tada išliko tarp tų dviejų tautų, iki 
pat šiol trukdė joms būti abipusiškai nuosaikesnėms. 
1697 metais anglai uždraudė Flandrijoje gaminamų 
nėrinių importą. Tos šalies, kuri tuo metu buvo Ispa- 
nijos dominija, vyriausybė atsakydama uždraudė anglų 
vilnonių audinių importą. 1700 metais nėrinių importo 
į Angliją draudimas buvo panaikintas su sąlyga, kad 
Anglijos vilnonių audinių importas į Flandriją vėl vyks 
ankstesnėmis sąlygomis. 

Atsakymas tokiomis priemonėmis gali būti tinkama 
politika, jei yra tikimybė, kad jos paskatins atšaukti 
didelius muitus ar draudimus, dėl kurių reiškiamas 
nepasitenkinimas. Plačios užsienio rinkos atkūrimas 
paprastai kompensuoja laikinus nepatogumus, kylan- 
čius dėl to, kad neilgą laiką tenka brangiau mokėti 
už kai kurias prekes. Nuspręsti, ar tokie atsakomieji 
veiksmai tikrai sukels norimas pasekmes, gali padėti, 
ko gero, ne tiek įstatymų leidėjo, kuris svarstydamas 
turi vadovautis bendraisiais principais, visada tais 
pačiais, žinios, kiek to klastingo ir gudraus padaro, 
paprastai vadinamo valstybės veikėju ar politiku, ku- 
ris sprendžia vadovaudamasis momentiniais reikalų 
svyravimais, gebėjimai. Kai nėra tikimybės, kad kuri 
nors kliūtis bus atšaukta, toks būdas kompensuoti 
žalą, padarytą kai kurioms mūsų žmonių grupėms, kai 
patys padarytume naują žalą, ir ne tik toms grupėms, 

bet ir beveik visoms kitoms, manytina, yra netinka- 
mas. Kai mūsų kaimynai uždraudžia kai kuriuos mūsų 
gaminius, mes paprastai uždraudžiame įvežti ne tik 
tokius pat jų gaminius, nes vien tai retai padarys 
jiems didesnį poveikį, bet 17 kai kuriuos kitus. Tai 
neabejotinai gali paskatinti tam tikrą mūsų gamin- 
tojų grupę ir, pašalinus dalį jų konkurentų, įgalinti 
juos pakelti kainas vidaus rinkoje. Bet tie gamintojai, 
kurie nukentėjo dėl mūsų kaimynų įvestų draudimų, 
iš Mūsų draudimų negaus jokios naudos. Priešingai, 
jie ir beveik visos mūsų tėvynainių grupės dėl to turės 
už kai kurias prekes mokėti brangiau nei anksčiau. 
Vadinasi, kiekvienas toks įstatymas užkrauna realų 
mokestį visai šaliai, nė kiek neatlygindamas žalos tai 
gamintojų grupei, kuri nukentėjo dėl mūsų kaimynų 
įvesto draudimo, bet suteikdamas naudos kuriai nors 
kitai grupei. 

Toks atvejis, kai kartais pravartu svarstyti, kokiu 
mastu arba kokiu būdu yra tikslinga atgaivinti lais- 
vą užsienio prekių importą, kai jis kurį laiką buvo 
nutrauktas, yra tada, kai tam tikrų prekių gamyba 
dėl didelių muitų ar draudimų, taikomų visoms už- 
sienio prekėms, galinčioms konkuruoti su jomis, taip 
išsiplėtė, kad įdarbina daugybę žmonių. Šiuo atveju 
humaniškas požiūris reikalautų, kad prekybos laisvė 
būtų atkuriama tik lėtais žingsneliais, labai atsargiai 
ir apdairiai. Jei tie dideli muitai ir draudimai būtų 
panaikinti iškart, tos pačios rūšies pigesnės užsienio 
prekės gali taip sparčiai pasipilti į vidaus rinką, kad 
iškart atimtų iš tūkstančių mūsų žmonių jų įprastą 
darbą ir pragyvenimą. Suirutė, kurią tai sukeltų, be 
abejo, gali būti labai didelė. Tačiau ji tikriausiai būtų 
mažesnė, nei paprastai įsivaizduojama, dėl šių dviejų 
priežasčių. 

Pirma, visiems tiems gaminiams, kurių dalis pa- 
prastai eksportuojama į kitas Europos šalis be eksporto 

priemokų, net laisviausias užsienio prekių importas 
atsilieptų labai nežymiai. Tokie gaminiai užsienyje 
turi būti parduodami taip pigiai, kaip ir kitos tokios 
pat rūšies ir kokybės užsienio prekės, ir dėl to turi 
būti pigiau parduodami namie. Todėl jie išsaugotų sau 
vidaus rinką, ir nors aikštingi mados besivaikantys 
žmonės gali kartais teikti pirmenybę užsienio dirbi- 
niams vien dėl to, kad jie užsieniniai, užuot pirkę 
pigesnes ir geresnes šalyje pagamintas tos pačios rū- 
šies prekes, šis kvailas įgeidis natūraliai būdingas tik 
nedaugeliui ir nepadarytų didesnio poveikio bendram 
žmonių užimtumui. Tačiau didelė dalis mūsų įvairių 
rūšių vilnos gaminių, išdirbtų odų, metalo dirbinių 
kasmet eksportuojama į kitas Europos šalis be jokių 
eksporto priemokų, ir būtent tas prekes gaminančiose 
manufaktūrose dirba daugiausia žmonių. Ko gero, šilko 
gamyba labiausiai nukentėtų dėl prekybos laisvės, o 
po jos — lininių audinių gamyba, nors pastaroji daug 
mažiau nei šilko. 

Antra, nors dėl tokio prekybos laisvės atkūrimo 
daugybė žmonių iškart netektų savo kasdienio darbo 
ir įprasto pragyvenimo būdo, tai anaiptol nereiškia, 
kad jie išvis liktų be darbo ar pragyvenimo lėšų. Pasi- 
baigus pastarajam karui kariuomenė ir laivynas buvo 
sumažinti, daugiau nei šimtas tūkstančių kareivių ir 
jūrininkų, o tai prilygsta didžiausiose manufaktūrose 
dirbančių žmonių skaičiui, vienu kartu neteko savo 
įprasto darbo; bet nors jie, be abejo, patyrė tam tikrų 
nepatogumų, anaiptol neliko išvis be darbo ir pragyve- 
nimo lėšų. Didžioji dalis jūrininkų tikriausiai pamažu, 
radę progą, įsidarbino prekybos laivyne, ir ilgainiui 
tiek jie, tiek kareiviai įsiliejo į didžiąją žmonių masę 
ir ėmėsi darbo įvairiausiose veiklos srityse. Tai, kad 
taip smarkiai pasikeitė daugiau nei šimto tūkstančių 
vyrų, kurie visi buvo įpratę naudoti ginklus, o dauge- 
lis — 1r plėšikauti bei grobti, padėtis, nesukėlė ne tik 

didelio sukrėtimo, bet ir pastebimos netvarkos. Mažai 
kur dėl to ženkliau padaugėjo valkatų, ir netgi Jokių 
profesijų darbo užmokestis dėl to nesumažėjo, bent 
jau kiek man pavyko išsiaiškinti, išskyrus jūrininkų 
atlyginimus prekybos laivyne. Bet jei palygintume ka- 
reivio ir bet kurios manufaktūros darbininko įpročius, 
įsitikintume, kad pastarajam įpročiai ne taip trukdo 
imtis naujos darbinės veiklos, kaip pirmajam. Manu- 
faktūros darbininkas visada yra įpratęs pragyventi 
tik iš savo darbo, kareivis tikisi pragyventi iš savo 
algos. Vienam būdingas uolumas ir darbštumas, an- 
tram — dykinėjimas ir lengvabūdiškumas. Tačiau ne- 
abejotinai daug lengviau perkelti darbštumą iš vienos 
darbo rūšies į kitą, negu nukreipti į kokį nors darbą 
dykinėjimą ir lengvabūdiškumą. Be to, kaip jau buvo 
sakyta, yra daugybė analogiškų gaminių, kurių ga- 
myba yra tokio panašaus pobūdžio, kad darbininkas 
nesunkiai gali perkelti savo darbinę veiklą iš vienos 
į kitą. Taip pat didelė tokių darbininkų dalis laikinai 
dirba žemės darbus kaime. Tas kapitalas, kuris iki tol 
buvo naudojamas jiems įdarbinti tam tikroje gamybos 
šakoje, lieka šalyje ir bus panaudotas įdarbinti tokiam 
pat Žmonių skaičiui jau kitoje srityje. Jei šalies ka- 
pitalas nekinta, tai ir darbo paklausa liks tokia pati 
ar beveik tokia pati, nors jo gali reikėti jau kitose 
vietose ir kitokiai veiklai. Iš tiesų kareiviai ir jūrinin- 
kai, atleisti iš karaliaus tarnybos, gali laisvai imtis 
bet kokios veiklos bet kuriame Didžiosios Britanijos 
ar Airijos mieste ar vietovėje. Tokia pati prigimtinė 
laisvė pasirinkti norimą darbinę veiklą turėtų būti 
sugrąžinta visiems jo didenybės valdiniams, lygiai taip 
pat kaip kareiviams ir jūrininkams; kitaip tariant, 
turėtų būti panaikintos išimtinės cechų privilegijos 1r 
atšaukti Mokinystės nuostatai, nes ir viena, ir kita 
yra tikri prigimtinės laisvės apribojimai, be to, turė- 
tų būti atšauktas sėslumo įstatymas, kad skurdžius 

darbininkas, praradęs darbą viename versle ar vienoje 
vietoje, galėtų jo ieškoti kitame versle ar kitoje vietoje, 
nesibaimindamas persekiojimo ar iškeldinimo, ir nei 
visuomenė, nei atskiri asmenys dėl pasitaikančio kai 
kurių atskirų manufaktūrų darbininkų grupių atleidi- 
mo nenukentės labiau nei dėl kariškių atleidimo. Mūsų 
manufaktūrų darbininkai, be abejonės, daug nusipelnė 
savo šaliai, bet jie negali turėti daugiau nuopelnų nei 
tie, kurie krauju ją gynė, ir neturėtų tikėtis didesnio 
jautrumo. 

Tiesą sakant, tikėtis, kad Didžiojoje Britanijoje 
kada nors bus atkurta prekybos laisvė, yra taip pat 
absurdiška, kaip ir tikėtis, kad joje kada nors bus 
įkurta kokia nors Okeanija ar Utopija. Tam neatre- 
miamai priešinasi ne tik visuomenės prietarai, bet ir 
kur kas sunkiau įveikiama jėga — daugelio atskirų 
asmenų privatūs interesai. Jei armijos karininkai su 
tokiu pat užsidegimu ir vienybe priešintųsi ginkluotų- 
jų pajėgų skaičiaus sumažinimui, kaip manufaktūrų 
šeimininkai susitelkia prieš kiekvieną įstatymą, kuris 
gali padidinti jų konkurentų skaičių šalies rinkoje, jei 
jie taip suagituotų savo kareivius, kaip anie sukursto 
savo darbininkus su įniršiu ir įžeidinėjimais pulti to- 
kių pasiūlymų autorius, tai bandyti sumažinti armiją 
būtų taip pat pavojinga, kaip dabar pasidarė pavojinga 
bandyti kokiu nors būdu sumažinti monopolinę galią, 
kurią yra įgiję mūsų manufaktūrininkai. Toji mono- 
polija taip padidino kai kurių jų grupių skaičių, kad, 
kaip ir pernelyg išaugusi reguliarioji kariuomenė, jie 
kelia grėsmę vyriausybei ir daugeliu atvejų baugina 
įstatymų leidėjus. Tas parlamento narys, kuris remia 
kiekvieną pasiūlymą sustiprinti šią monopoliją, gali 
būti tikras, kad įgis ne tik verslą suprantančio žmo- 
gaus reputaciją, bet ir didelį populiarumą bei įtaką 
tuose sluoksniuose, kurie dėl savo gausumo ir turtų yra 
labai reikšmingi. Priešingai, jei jis jiems priešinasi, o 

juolab jei turi užtektinai galios, kad sukliudytų jiems 
pritarti, tai nei visų pripažįstamas jo padorumas, nei 
labai aukšta padėtis, nei didžiausi nuopelnai visuome- 
nei negalės apsaugoti jo nuo šlykščiausių kaltinimų 
ir menkinimo, nuo asmeninių įžeidinėjimų, o kartais 
net nuo realaus pavojaus, kurį kelia įžūlus įsiutusių 
ir nuviltų monopolininkų įniršis. 

Tas didelės manufaktūros šeimininkas, kuris, ša- 
lies rinką staiga atvėrus užsienio konkurentams, būtų 
priverstas mesti savo verslą, be abejo, nukentėtų labai 
smarkiai. Ta jo kapitalo dalis, kuri paprastai būdavo 
naudojama pirkti medžiagoms ir mokėti darbininkų 
atlyginimams, tikriausiai be didelių sunkumų ras kitą 
panaudojimo sritį. Tačiau ta kapitalo dalis, kuri buvo 
įdėta į dirbtuvių pastatus, to verslo įrankius, vargu 
ar galėtų būti pertvarkyta be didelių nuostolių. Todėl 
teisingas atsižvelgimas į jo interesus reikalauja, kad 
tokie pokyčiai niekada nebūtų įgyvendinami staiga, o 
tik iš lėto, laipsniškai ir labai iš anksto įspėjus. Įsta- 
tymų leidyba, jei tik būtų įmanoma, kad diskusijos dėl 
jų visada būtų grindžiamos ne rėksmingai savo tikslų 
siekiančiais grupiniais interesais, bet plačiu bendrojo 
gėrio suvokimu, šiuo konkrečiu klausimu turėtų, matyt, 
būti itin apdairi, kad nesukurtų naujų tokio pat pobū- 
džio monopolijų ir dar labiau neišplėstų tų, kurios jau 
egzistuoja. Kiekvienas toks potvarkis realiai sukelia 
valstybėje tam tikrą sutrikimą, kurį vėliau bus sunku 
pašalinti nesukeliant naujo sutrikimo. 

Kiek būtų tikslinga apmokestinti importuojamas 
užsienio prekes siekiant ne sustabdyti jų įvežimą, bet 
surinkti pajamų vyriausybei, aš aptarsiu vėliau, kai 
pereisiu prie mokesčių aptarimo. Mokesčiai, įvedami 
siekiant sustabdyti importą ar net tik sumažinti jį, 
neabejotinai žlugdo tiek prekybos laisvę, tiek muitų 
pajamas. 

APIE BEVEIK VISŲ RŪŠIŲ PREKIŲ IMPORTO 
IŠ TŲ ŠALIŲ, SU KURIOMIS PREKYBOS 
BALANSAS LAIKOMAS NEPALANKIU, 
YPATINGUS APRIBOJIMUS 


Pirma dalis 


Apie tų apribojimų nepagrįstumą 
netgi pagal merkantilistinės 
sistemos principus 


Įvesti beveik visų rūšių prekių importo iš tų šalių, 
su kuriomis prekybos balansas laikomas nepalankių, 
ypatingus apribojimus yra antrasis būdas, kuriuo 
merkantilistinė sistema siūlo didinti aukso ir sidabro 
kiekį. Antai į Didžiąją Britaniją Silezijos batistas gali 
būti importuojamas vidaus vartojimui sumokant tam 
tikrą mMuitą. Tačiau Prancūzijos batistą draudžiama 
įvežti į šalį, išskyrus Londono uostą, kur jis gali būti 
sandėliuojamas eksportui. Prancuziškam vynui nusta- 
tyti didesni muitai nei portugališkajam ar įvežtam iš 
bet kurios kitos šalies. Įvedus vadinamąjį 1692 metų 
mokestį, visoms prancūzų prekėms buvo nustatytas 
dvidešimt penkių procentų prekių vertės dydžio muitas, 
o didžioji dalis kitų tautų prekių buvo apmokestintos 
daug mažesniais muitais, retai viršijančiais penkis 
procentus. Išimtis buvo padaryta iš Prancūzijos įve- 
žamiems vynui, brendžiui, druskai ir actui; šios prekės 
buvo apmokestintos kitais dideliais muitais arba pagal 
kitus įstatymus, arba pagal to paties įstatymo atskirus 
straipsnius. 1696 metais visoms prancūzų prekėms, 

išskyrus brendį, buvo įvestas papildomas dvidešimt 
penkių procentų dydžio muitas, nes buvo manoma, 
kad pirmasis nebuvo pakankamai veiksmingas; kartu 
buvo įvestas naujas dvidešimt penkių svarų muito mo- 
kestis už toną prancūziško vyno ir penkiolikos svarų 
mokestis už toną prancūziško acto. Prancūzų prekės 
niekada neišvengė nė vieno iš tų bendrųjų mokesčių, 
tai yra penkių procentų muitų, kurie buvo nustatyti 
visoms arba didžiajai daliai prekių, išvardytų tarifų 
knygoje. Jei vienos trečiosios ir dviejų trečiųjų dydžio 
mokesčius laikysime sudarančiais vieną visą mokestį, 
tai iš viso bus penki tokie bendrieji mokesčiai; tai- 
gi septyniasdešimt penki procentai gali būti laikomi 
mažiausiu muitu, prieš prasidedant pastarajam karui 
taikytu Prancūzijoje užaugintai, pagamintai ar perdirb- 
tai produkcijai. Tačiau daugeliui prekių tokie muitai 
tolygūs jų uždraudimui. Esu tikras, kad ir prancū- 
zai savo ruožtu elgėsi su mūsų prekėmis ir gaminiais 
taip pat griežtai, nors gerai nežinau, kokių konkrečių 
kliūčių jie sudarydavo mūsų gaminiams. Tie abipusiai 
apribojimai beveik visiškai nutraukė sąžiningą prekybą 
tarp abiejų tautų, ir dabar pagrindiniai tiekėjai, tiek 
britų prekių į Prancūziją, tiek prancūzų prekių į Di- 
džiąją Britaniją, yra kontrabandininkai. Ankstesniame 
skyriuje nagrinėtus principus aš kildinau iš privačių 
interesų ir monopolijos dvasios; šiame skyriuje aš ap- 
tarsiu iš nacionalinių prietarų 1r priešiškumo kylančius 
principus. Todėl pastarieji, kaip ir reikėtų tikėtis, dar 
labiau nepagrįsti. Jie nepagrįsti net vertinant pagal 
merkantilistinės sistemos principus. 

Pirma, nors akivaizdu, kad, pavyzdžiui, vykstant 
laisvai prekybai tarp Prancūzijos 17 Anglijos balansas 
būtų Prancūzijos naudai, iš to anaiptol neišplaukia, 
kad tokia prekyba būtų nenaudinga Anglijai arba kad 
bendras jos visos prekybos balansas dėl to pasidarytų 
nepalankesnis jai. Jei Prancūzijos vynai yra pigesni ir 

geresni nei Portugalijos arba jos lino audiniai geres- 
ni ir pigesni nei Vokietijos, Didžiajai Britanijai būtų 
naudingiau pirkti jai reikalingus vyną ir užsieninius 
lino audinius iš Prancūzijos, o ne iš Portugalijos ir 
Vokietijos. Nors metinė importo iš Prancūzijos vertė 
dėl to smarkiai padidėtų, viso metinio importo ver- 
tė sumažėtų tiek, kiek tokios pat kokybės prancūzų 
prekės būtų pigesnės nei importuotos iš tų kitų dvie- 
jų šalių. Taip būtų net ir darant prielaidą, kad visos 
įsivežtos prancūzų prekės suvartojamos tik Didžiojoje 
Britanijoje. 

Tačiau, antra, didelė tų prekių dalis gali būti re- 
eksportuojama į kitas šalis, ir pelningai parduotos jos 
duotų pajamų, kurių vertė galbūt prilygtų pradinei 
visų importuotų prancūzų prekių kainai. Apie prekybą 
su Prancūzija tikriausiai būtų galima pasakyti tai, kas 
dažnai būdavo sakoma apie prekybą su Rytų Indija: 
nors didelė Rytų Indijos prekių dalis buvo perkama 
už auksą ir sidabrą, dalį jų reeksportavus į kitas šalis 
būdavo susigrąžinama daugiau aukso ir sidabro, nei 
iš pradžių buvo išleista įsigyti visam jų kiekiui. Šiuo 
metu viena iš svarbiausių olandų prekybos sričių yra 
prancūzų prekių gabenimas į kitas Europos šalis. Net 
dalis Didžiojoje Britanijoje išgeriamo vyno yra slapta 
įvežama iš Olandijos ir Zelandijos. Jei tarp Prancūzijos 
1r Anglijos vyktų laisva prekyba arba jei prancūzų pre- 
kes būtų galima importuoti sumokant tik tokius pačius 
muitus, kaip ir importuojant prekes iš kitų Europos 
šalių, kuriuos būtų galima susigrąžinti eksportuojant, 
tai Anglija galėtų perimti dalį tos prekybos, kuri dabar 
tokia naudinga Olandijai. 

Pagaliau, trečia, nėra jokių kriterijų, pagal kuriuos 
galėtume nustatyti, kurios pusės naudai yra vadinama- 
sis prekybos balansas tarp dviejų šalių arba kuri iš jų 
eksportuoja už didesnę vertę. Mūsų nuomonę visais pre- 
kybos balanso klausimais paprastai lemia nacionaliniai 

prietarai ir priešiškumas, kuriuos visada skatina ats- 
kirų prekybininkų privatūs interesai. Bet ypač dažnai 
tokiais atvejais apeliuojama į du kriterijus — muitinės 
knygas ir vekselių kursą. Muitinės knygos, mano nuo- 
mone, 1r dabar tai jau visuotinai pripažįstama, yra la- 
bai nepatikimas kriterijus, nes jose didžioji dalis prekių 
įvertinamos labai netiksliai. Vekselių kursas, ko gero, 
irgi beveik toks pat nepatikimas kriterijus. 

Kai dviejų vietų, tarkime, Londono ir Paryžiaus, 
vekselių kursas yra paritetinis, sakoma, jog tai rodo, 
kad Londono skolas Paryžiui kompensuoja Paryžiaus 
skolos Londonui. Priešingai, jei Londone reikia mokėti 
priemoką už Paryžiui išduotą vekselį, sakoma, jog tai 
rodo, kad Londono skolas Paryžiui nevisiškai kompen- 
suoja Paryžiaus skolos Londonui, ir todėl skirtumas 
turi būti padengtas siunčiant pinigus iš Londono į 
Paryžių; už jų gabenimo riziką, rūpesčius ir išlaidas 
reikalaujama priemokos ir ji mokama. Tačiau įprastinis 
skolos ir kredito santykis tarp tų dviejų miestų turi 
būti sureguliuojamas, kaip teigiama, įprastais jų tarpu- 
savio sandoriais. Jei nė vienas jų neimportuoja iš kito 
žymiai daugiau nei eksportuoja į jį, kiekvieno skolos ir 
kreditai turėtų padengti vieni kitus. Tačiau jei vienas 
jų importuoja iš kito už didesnę vertę nei eksportuoja 
] JĮ, tai pirmasis pasidaro skolingas antrajam daugiau 
nei pastarasis pirmajam; abiejų skolos ir kreditai ne- 
bekompensuoja vieni kitų, ir tas, kurio skolos viršija 
kreditus, turi siųsti pinigus. Taigi įprastinis vekselių 
kursas, rodantis įprastinį skolos ir kredito santykį tarp 
dviejų vietų, taip pat turėtų rodyti ir įprastinį eksporto 
1r importo santykį tarp tų vietų, nes būtent nuo jų tas 
santykis 1r priklauso. 

Tačiau nors įprastinis vekselių kursas gali būti pa- 
kankamas įprastinio skolos ir kredito santykio tarp 
dviejų vietų rodiklis, iš to negalima daryti išvados, 
kad prekybos balansas yra tos vietos, kurios naudai 

susiklostė įprastinis skolos ir kredito santykis, nau- 
dai. Įprastinį skolos ir kredito santykį tarp bet kurių 
dviejų vietų ne visada visiškai reguliuoja tik įprasti- 
nė jų tarpusavio sandorių eiga; jį dažnai veikia kie- 
kvienos iš šių vietų sandoriai su daugeliu kitų vietų. 
Jei, pavyzdžiui, Anglijos pirkliai už prekes, perkamas 
Hamburge, Dancige, Rygoje ir t. t., paprastai moka 
vekseliais, išrašytais Olandijai, įprastinis skolos ir kre- 
dito santykis tarp Anglijos ir Olandijos nebus visiš- 
kai reguliuojamas įpastinės tų dviejų šalių tarpusavio 
sandorių eigos, jam turės įtakos Anglijos sandorių su 
daugeliu kitų vietų eiga. Anglijai gali tekti kasmet 
siųsti pinigus į Olandiją, nors metinis jos eksportas 
į šią šalį gali smarkiai viršyti metinio importo iš jos 
vertę, o vadinamasis prekybos balansas gali būti ryš- 
kiai Anglijos naudai. 

Be to, ir dėl būdo, kuriuo lig šiol apskaičiuojamas 
vekselių paritetas, įprastinis vekselių kursas negali 
būti pakankamas rodiklis, kad įprastinis skolos ir 
kredito santykis yra naudai tos šalies, kurios naudai, 
kaip atrodo arba kaip manoma, yra įprastinis vekselių 
kursas; arba, kitaip tariant, realusis vekselių kursas 
gali skirtis ir faktiškai dažnai taip skiriasi nuo ap- 
skaičiuotojo, kad iš pastarojo daugeliu atvejų negalima 
daryti jokių patikimų išvadų apie pirmąjį. 

Kai už Anglijoje sumokėtą pinigų sumą, pagal 
Anglijos kalyklos standartą turinčią tam tikrą kiekį 
gryno sidabro uncijų, jūs gaunate vekselį Prancūzijoje 
išmokėtinai pinigų sumai, pagal Prancūzijos kalyklos 
standartą turinčiai tokį patį gryno sidabro uncijų kie- 
kį, vekselių kursas Anglijoje ir Prancūzijoje laikomas 
paritetiniu. Kai jūs mokate daugiau, sakoma, kad jūs 
mokate priemoką, ir kursas tada yra Anglijos nenaudai 
ir Prancūzijos naudai. Kai jūs mokate mažiau, sakoma, 
kad jūs gaunate priemoką, ir kursas tada yra Prancu- 
zijos nenaudai ir Anglijos naudai. 

Tačiau, pirma, apie skirtingose šalyse naudojamų 
pinigų vertę ne visada galime spręsti iš jų kalyklų 
standartų. Vienose šalyse pinigai mažiau susidėvėję, 
apkarpyti ar kitaip nukrypę nuo tų standartų, kitose 
labiau. Bet kiekvienoje šalyje naudojamų monetų vertė, 
palyginti su kitos šalies monetų verte, yra proporcinga 
ne tam gryno sidabro kiekiui, kurį jos privalo turėti, 
bet tam, kurį jos faktiškai turi. Iki sidabro monetų re- 
formos karaliaus Vilhelmo laikais vekselių kursas An- 
glijoje 17 Olandijoje, apskaičiuotas įprastu būdu pagal 
tų šalių kalyklų standartus, buvo dvidešimt penkiais 
procentais Anglijos nenaudai. Tačiau Anglijoje naudo- 
jamų monetų vertė, kaip žinome iš p. Lowndeso, tuo 
metu buvo daugiau nei dvidešimt penkiais procentais 
mažesnė už standartinę vertę. Vadinasi, realusis vekse- 
lių kursas netgi tada galėjo būti Anglijos naudai, nors 
apskaičiuotasis kursas buvo visiškai jos nenaudai; už 
mažesnį kiekį gryno sidabro uncijų, faktiškai sumokėtų 
Anglijoje, buvo galima nusipirkti vekselį didesniam 
kiekiui gryno sidabro uncijų, išmokėtinų Olandijoje, ir 
žmogus, laikytas mokančiu priemoką, iš tikrųjų pats 
ją gaudavo. Prieš pastarąją Anglijos auksinių monetų 
reformą Prancūzijos monetos buvo daug mažiau susi- 
dėvėjusios nei Anglijos ir buvo, manytume, dviem ar 
trimis procentais arčiau savo standarto. Todėl nors ap- 
skaičiuotasis vekselių kursas Anglijoje ir Prancūzijoje 
buvo ne daugiau kaip dviem ar trimis procentais Angli- 
jos nenaudai, tikrasis kursas galėjo būti jos naudai. Po 
auksinių monetų reformos vekselių kursas jau nuolat 
būdavo Anglijos naudai ir Prancūzijos nenaudai. 

Antra, vienose šalyse kaldinimo išlaidas padengia 
vyriausybė, kitose — privatūs asmenys, pateikiantys 
kalyklai savo luitus, o vyriausybė netgi gauna šiek 
tiek pajamų iš kaldinimo. Anglijoje kaldinimo išlaidas 
padengia vyriausybė, ir jei jūs atnešate į kalyklą svarą 
standartinio sidabro, tai gaunate šešiasdešimt du šilin- 

gus, kuriuose yra svaras tokio pat standarto sidabro. 
Prancūzijoje kaldinimas apmokestinamas aštuonių pro- 
centų rinkliava, kuri ne tik padengia kaldinimo išlai- 
das, bet ir teikia vyriausybei šiek tiek pajamų. Kadangi 
Anglijoje kaldinimas nieko nekainuoja, turima moneta 
niekada negali būti vertingesnė už joje esamą meta- 
lo kiekį. Prancūzijoje kaldinimo darbas, kadangi jūs 
mokate už jį, prideda monetoms vertės, lygiai kaip ir 
auksiniams ir sidabriniams indams. Todėl Prancūzijos 
pinigų suma, turinti tam tikrą kiekį gryno sidabro, yra 
vertingesnė nei tiek pat gryno sidabro turinti Anglijos 
pinigų suma, ir jai įsigyti reikės daugiau brangiųjų 
metalų luitų ar kitų prekių. Todėl nors dabar cirku- 
liuojančios abiejų šalių monetos būtų vienodai artimos 
jų kalyklų standartams, už tam tikrą Anglijos pinigų 
sumą nebus galima įsigyti tiek pat uncijų gryno si- 
dabro turinčios Prancūzijos pinigų sumos, vadinasi, 
ir Prancūzijai išrašyto tokios sumos vekselio. Jei už 
tokį vekselį sumokama ne didesnė papildoma pinigų 
suma, nei pakanka kompensuoti Prancūzijos kaldinimo 
išlaidoms, dviejų šalių realusis vekselių kursas gali 
būti paritetinis, jų skolos ir kreditai gali kompensuoti 
vieni kitus, nors apskaičiuotasis kursas būtų aiškiai 
Prancūzijos naudai. Jei sumokama mažiau, realusis 
kursas gali būti Anglijos naudai, nors apskaičiuotasis 
būtų Prancūzijos naudai. 

Pagaliau, trečia, kai kuriuose miestuose — Amster- 
dame, Hamburge, Venecijoje ir kt. —- užsienio vekseliai 
apmokami vadinamaisiais banko pinigais, o kituose — 
Londone, Lisabonoje, Antverpene, Livorne ir kt. — jie 
apmokami įprastine tos šalies valiuta. Tie vadinamieji 
banko pinigai visada turi didesnę vertę nei tokia pati 
nominali suma įprastine valiuta. Pavyzdžiui, tūkstantis 
guldenų Amsterdamo banko pinigais turi didesnę vertę 
nei tūkstantis guldenų Amsterdamo valiuta. Tas ver- 
tės skirtumas vadinamas banko ažio, 11 Amsterdame 

jis paprastai sudaro apie penkis procentus. Jei darome 
prielaidą, kad dviejų šalių pinigai yra vienodai artimi 
jų kalyklų standartams ir kad viena iš jų apmoka 
užsienio vekselius ta įprastine valiuta, o kita juos 
apmoka banko pinigais, akivaizdu, kad apskaičiuo- 
tasis vekselių kursas gali būti tos šalies, kuri moka 
banko pinigais, naudai, nors realusis kursas bus tos 
šalies, kuri moka įprastine valiuta, naudai, — dėl tos 
pačios priežasties, dėl kurios apskaičiuotasis vekselių 
kursas gali būti tos šalies, kuri moka geresniais pini- 
gais arba pinigais, artimesniais jos pačios standartui, 
naudai, nors realusis vekselių kursas bus tos šalies, 
kuri moka blogesniais pinigais, naudai. Iki pastaro- 
sios auksinių monetų reformos apskaičiuotasis vek- 
selių kursas paprastai būdavo Londono nenaudai jo 
sandoriuose su Amsterdamu, Hamburgu, Venecija ir, 
manau, su visomis kitomis vietomis, kur atsiskaito- 
ma vadinamaisiais banko pinigais. Tačiau tai anaiptol 
nereiškia, kad realusis kursas irgi buvo jo nenaudai. 
Po auksinių monetų reformos jis buvo Londono naudai 
net ir sandoriuose su tais miestais. Apskaičiuotasis 
kursas paprastai būdavo Londono naudai sandoriuose 
su Lisabona, Antverpenu, Livornu ir, manau, išskyrus 
Prancūziją, su dauguma kitų Europos šalių, kurios 
moka įprastine valiuta; visiškai įmanoma, kad realusis 
vekselių kursas — taip pat. 


Digresija apie indėlių bankus, 
ypač apie Amsterdamo indėlių banką 


Didžiosiose valstybėse, tokiose kaip Prancūzija ar 
Anglija, cirkuliuojančią valiutą paprastai sudaro beveik 
vien jų pačių kaldintos monetos. Todėl jei kuriuo nors 
metu ta valiuta yra susidėvėjusi, apkarpyta ar kitaip 
nuvertėjusi, palyginti su standartine verte, valstybė 

monetų reformos būdu gali sėkmingai atkurti savo 
valiutą. Tačiau mažos valstybės, tokios kaip Genuja 
ar Hamburgas, valiuta retai susideda vien iš savų mo- 
netų, joje neišvengiamai cirkuliuoja daugybė visų kai- 
myninių šalių, su kuriomis jos gyventojai nuolat turi 
reikalų, monetų. Todėl tokia valstybė, reformuodama 
savo monetas, ne visada įstengs reformuoti joje cirku- 
liuojančią valiutą. Jei užsienio šalių vekseliai apmo- 
kami ta valiuta, tai dėl bet kokios sumos, išmokamos 
tokia netvirta valiuta, negarantuotos vertės vekselių 
kursas visada bus ryškiai tokios šalies nenaudai, nes 
jos valiuta visose užsienio šalyse neišvengiamai bus 
vertinama netgi mažiau, nei ji verta. 

Siekdamos pašalinti nepatogumus, kurių toks ne- 
palankus kursas turi sukelti jų pirkliams, tos mažos 
valstybės, kai jau pradėjo rūpintis prekybos interesais, 
dažnai nustatydavo tvarką, kad tam tikros vertės už- 
sienio vekseliai turi būti apmokami ne įprastine valiu- 
ta, bet pavedimu arba pervedimu tam tikro valstybės 
įkurto, kredituojamo ir jos garantija apsaugoto banko 
knygose; šis bankas privalėjo visada mokėti gerais ir 
visaverčiais pinigais, tiksliai atitinkančiais valstybės 
standartą. Kaip atrodo, Venecijos, Genujos, Amster- 
damo, Hamburgo ir Niurnbergo bankai iš pat pradžių 
buvo įsteigti turint tokią nuostatą, nors kai kurie jų 
vėliau buvo naudojami kitiems tikslams. Kadangi tokių 
bankų pinigai buvo geresni nei įprastinė šalies valiuta, 
jie neišvengiamai buvo apmokestinti ažio, kuris buvo 
didesnis ar mažesnis atsižvelgiant į tai, ar valiuta buvo 
laikoma daugiau, ar mažiau nuvertėjusia, palyginti su 
tos valstybės standartu. Pavyzdžiui, Hamburgo banko 
ažio, kuris, kaip teigiama, paprastai būna apie ketu- 
riolika procentų, nusako numanomą skirtumą tarp 
standartą atitikančių valstybės pinigų 1r apkarpytos, 
susidėvėjusios ir nuvertėjusios valiutos, srūvančios į 
ją iš visų kaimyninių valstybių. 

Iki 1609 metų dideli kiekiai apkarpytų ir susidė- 
vėjusių užsienio monetų, kurias išsiplėtusi Amsterda- 
mo prekyba sunešė iš įvairių Europos vietų, sumažino 
miesto-valiutos vertę maždaug devyniais procentais, 
palyginti su gerųjų pinigų tiesiai iš kalyklos verte. To- 
kie pinigai vos pasirodę būdavo sulydomi ar išgabena- 
mi iš šalies, kaip visada būna tokiomis aplinkybėmis. 
Pirkliai, turėję gausybę valiutos, ne visada galėdavo 
gauti užtektinai gerųjų pinigų apmokėti savo vekse- 
liams; taigi tokių vekselių vertė buvo labai netvirta, 
nors ir buvo imtasi priemonių užkirsti tam kelią. 

Siekiant pašalinti šiuos nepatogumus, 1609 metais 
buvo įsteigtas bankas, gavęs miesto garantiją. Šis 
bankas priimdavo tiek užsienio monetas, tiek svorio 
praradusias ir susidėvėjusias šalies monetas pagal jų 
realiąją vidinę vertę, matuojamą šalies gerųjų pinigų 
standartu, atskaičiuodamas tik tiek, kiek reikėjo pa- 
dengti kaldinimo ir kitoms būtinoms administravimo 
išlaidoms. Likusiai po to nedidelio atskaitymo vertei 
bankas atidarydavo kreditą savo knygose. Tas kredi- 
tas buvo vadinamas banko pinigais, kurie, kadangi jie 
tiksliai atitiko kalyklos standartą, visada turėjo tokią 
pačią realiąją vertę, faktiškai didesnę nei cirkuliuojanti 
valiuta. Kartu buvo nustatyta, kad visi šešių šimtų 
guldenų ar didesnės vertės vekseliai, išrašyti Amster- 
damui ar diskontuoti jame, turi būti apmokami banko 
pinigais, ir tai iškart pašalino visą tų vekselių vertės 
netvirtumą. Pagal šį nutarimą kiekvienas pirklys pr1i- 
valėjo turėti sąskaitą tame banke, kad galėtų apmokėti 
savo užsienio vekselius, dėl to atsirado tam tikra banko 
pinigų paklausa. 

Banko pinigai, be esminio pranašumo cirkuliuojan- 
čios valiutos atžvilgiu ir papildomos vertės, kurią jiems 
neišvengiamai suteikia ta paklausa, turi ir kitų pra- 
našumų. Jie apsaugoti nuo gaisro, apiplėšimo 1r kitų 
atsitikimų; juos garantuoja Amsterdamo miestas; juos 

galima sumokėti paprastu pervedimu, išvengiant skai- 
čiavimo ar rizikos, susijusios su jų gabenimu iš vienos 
vietos į kitą. Dėl visų šių pranašumų jie, atrodo, nuo 
pat pradžių pelnė ažio, ir visuotinai manoma, kad visi 
pinigai, iš pradžių padėti į tą banką, ten ir likdavo, nes 
niekas nereikalaudavo grąžinti paskolintą sumą, kurią 
rinkoje galėdavo parduoti su priemoka. Pareikalavęs, 
kad bankas sumokėtų, banko kredito turėtojas būtų 
praradęs tą priemoką. Kaip už naujutėlį šilingą tiesiai 
iš kalyklos rinkoje negalima nupirkti daugiau prekių 
nei už vieną iš mūsų susidėvėjusių šilingų, taip geri ir 
visaverčiai pinigai, kurie būtų perkelti iš banko sau- 
gyklų į privataus asmens skrynią, susimaišę su šalyje 
cirkuliuojančia valiuta neturės didesnės vertės nei ta 
valiuta, nuo kurios juos dabar bus nelengva atskirti. 
Kol jie liko banko saugyklose, jų pranašumas buvo 
žinomas ir patvirtintas. O perkėlus juos į privataus 
asmens skrynią jų pranašumo patvirtinimas sudary- 
davo, ko gero, daugiau keblumų, nei buvo vertas tas 
skirtumas. Be to, išimti iš banko saugyklų, pinigai 
prarasdavo ir kitus banko pinigų pranašumus - jų 
saugumą, galimybę lengvai ir saugiai juos pervesti, 
jų tinkamumą apmokėti užsienio vekseliams. Be viso 
to, kaip netrukus paaiškės, jų nebuvo galima išimti iš 
tų saugyklų, prieš tai nesumokėjus už saugojimą. 
Tie monetų indėliai, arba tie indėliai, kuriuos ban- 
kas buvo įsipareigojęs atkurti monetomis, sudarė jo 
pradinį kapitalą, arba visą vertę, kuriai atstovavo 
vadinamieji banko pinigai. Šiuo metu, kaip manoma, 
tie indėliai sudaro tik labai nedidelę jo dalį. Siekda- 
mas palengvinti prekybą brangiųjų metalų luitais, 
bankas daugelį pastarųjų metų už indėlius aukso ir 
sidabro luitais teikia kreditus savo knygose. Kreditas 
paprastai yra maždaug penkiais procentais mažesnis 
už tų luitų kainą kalykloje. Kartu bankas išduoda 
vadinamąjį pakvitavimą arba kvitą, įgalinantį indėlį 

padėjusį asmenį arba kvito pateikėją šešių mėnesių 
laikotarpiu bet kuriuo metu atsiimti luitus, pervedus 
bankui tokį banko pinigų kiekį, koks buvo suteiktas 
kreditas banko knygose, kai buvo padėtas indėlis, ir 
sumokėjus už saugojimą vieną ketvirtąją procento, jei 
indėlis buvo sidabru, arba pusę procento, jei jis buvo 
auksu, bet kartu kvite nurodoma, kad nesumokėjus 
tokio mokesčio ir pasibaigus nustatytam terminui in- 
dėlis pereis banko nuosavybėn tokia kaina, kokia jis 
buvo gautas arba koks kreditas buvo už jį suteiktas 
pervedimų knygose. Vadinasi, tai, kas sumokama už 
indėlio laikymą, gali būti traktuojama kaip tam tikras 
sandėliavimo mokestis; buvo nurodytos kelios priežas- 
tys, kodėl aukso sandėliavimo mokestis daug didesnis 
nei sidabro. Teigiama, kad aukso grynumą sunkiau 
nustatyti nei sidabro. Su juo lengviau sukčiauti ir dėl 
brangesnio metalo patiriami didesni nuostoliai. Be to, 
kadangi standartinis metalas yra sidabras, valstybė, 
kaip teigiama, siekia labiau skatinti sidabro nei aukso 
indėlius. 

Luitai dažniausiai laikomi banke tada, kai kaina 
yra bent kiek mažesnė už įprastinę; kai ji pakyla, lui- 
tai atsiimami. Olandijoje luitų rinkos kaina paprastai 
yra didesnė už nukaldintų monetų kainą — dėl tos 
pačios priežasties, dėl kurios taip buvo ir Anglijoje 
iki pastarosios aukso monetų reformos. Kaip teigia- 
ma, vienos markės, tai yra aštuonių uncijų sidabro, 
kurio vienuolika dalių yra grynas sidabras ir viena 
dalis — priemaišos, kaina paprastai skiriasi nuo šešių 
iki šešiolikos stuiverių. Banko kaina arba kreditas, 
kurį bankas duoda už tokio sidabro indėlį (pateiktą 
užsienio monetomis, kurių grynumas gerai žinomas 
ir patvirtintas, kaip, pavyzdžiui, Meksikos pesų), yra 
dvidešimt du guldenai už markę; nukaldintų monetų 
kaina yra maždaug dvidešimt trys guldenai, rinkos 
kaina yra nuo dvidešimt trijų guldenų šešių stuiverių 

iki dvidešimt trijų guldenų šešiolikos stuiverių, tai yra 
nuo dviejų iki trijų procentų didesnė už nukaldintų 
monetų vertę!. Santykis tarp aukso luitų banko kai- 
nos, monetų kainos ir rinkos kainos beveik toks pat. 
Paprastai asmuo gali parduoti savo banko kvitą už 
skirtumą tarp iš luitų nukaldintų monetų kainos ir 
luitų rinkos kainos. Luitų kvitas beveik visada yra kiek 
nors vertas, ir todėl retai pasitaiko, kad kas nors nu- 
kenčia pasibaigus jo kvito galiojimo laikui, arba leidžia 


! Šiuo metu (1775 metų rugsėjį) Amsterdamo bankas priima 
luitus ir įvairias monetas tokiomis kainomis: 


Sidabras 

Meksikos pesai — 22 guldenai už markę. 

Prancūzijos kronos — 22 guldenai už markę. 

Anglijos sidabro monetos — 22 guldenai už markę. 

Meksikos pesai, naujos monetos — 21 guldenas 10 stuiverių už 
vienetą. 

Dukatonai — 3 guldenai už vienetą. 

Reichstaleriai — 2 guldenai 8 stuiveriai už vienetą. 


Sidabro luitai, turintys vienuolika dvyliktųjų gryno sidabro, kai- 
nuoja 21 guldeną už markę, o jei gryno sidabro yra tik 4, kainuoja 
5 guldenus. 

Gryno sidabro luitai - 23 guldenai už markę. 


Auksas 

Portugalijos monetos — 310 guldenų už markę. 

Ginėjos —- 310 guldenų už markę. 

Luidorai, naujieji - 310 guldenų už markę. 

Luidorai, senieji - 300 guldenų už markę. 

Naujieji dukatai — 4 guldenai 19 stuiverių 8 pensai už dukatą. 


Auksas liejiniais ar luitais priimamas pagal jo grynumą, paly- 
ginti su čia nurodytomis užsienio aukso monetomis. Už gryno aukso 
luitus bankas duoda 340 guldenų už markę. Tačiau apskritai už 
žinomo grynumo monetas duodama šiek tiek daugiau nei už aukso 
ar sidabro luitus, kurių grynumas gali būti patvirtintas tik išlydžius 
ir nustačius prabą. 

bankui nusavinti luitus už tą kainą, už kurią jie buvo 
priimti, nes neatsiima jų prieš sueinant šešių mėnesių 
terminui arba nepasirūpina sumokėti vieną ketvirtąją 
arba pusę procento, kad gautų naują kvitą dar šešiems 
mėnesiams. Teigiama, kad nors retai, bet kartais taip 
nutinka, ir dažniau su auksu nei su sidabru, nes už 
brangesnį metalą mokamas didesnis sandėliavimo mo- 
kestis. 

Asmuo, kuris padėjęs luitus gauna ir banko kreditą, 
ir kvitą, savo vekselius, atėjus išpirkimo laikui, apmo- 
ka savo banko kreditu ir arba parduoda, arba pasilieka 
sau kvitą atsižvelgdamas į tai, ar, jo nuomone, luitų 
kaina kils, ar kris. Kvitas 17 banko kreditas retai il- 
gai išlieka kartu, nėra ir priežasties, kad taip būtų. 
Kvitą turintis asmuo, norintis atsiimti luitus, visada 
ras daugybę banko kreditų, tai yra banko pinigų nu- 
sipirkti už įprastinę kainą; o asmuo, kuris turi banko 
pinigų ir nori atsiimti luitus, visada ras lygiai tokią 
pat gausybę kvitų. 

Banko kreditų savininkai ir kvitų turėtojai — tai 
dvi skirtingos banko kreditorių grupės. Kvito turėtojas 
negali atsiimti luitų, už kuriuos tas dokumentas buvo 
gautas, neskyręs bankui banko pinigų sumos, lygios tai 
kainai, už kurią tie luitai buvo priimti. Jei jis neturi 
savų banko pinigų, turi pirkti jų iš tų, kurie turi. Ban- 
ko pinigų savininkas negali atsiimti luitų nepateikęs 
bankui kvitų už norimą atsiimti kiekį. Jei savų kvitų 
jis neturi, turi įsigyti iš tų, kurie turi. Kai kvito turė- 
tojas perka banko pinigus, jis perka teisę atsiimti tam 
tikrą kiekį luitų, iš kurių nukaldintų monetų kaina 
yra penkiais procentais didesnė už banko kainą. Todėl 
tokiu atveju paprastai mokamas penkių procentų ažio 
yra mokamas ne už įsivaizduojamą, bet už realiąją 
vertę. Kai banko pinigų savininkas perka kvitą, jis 
perka teisę pasiimti tam tikrą kiekį luitų, kurių rin- 
kos kaina yra dviem trimis procentais didesnė už iš 

jų nukaldintų monetų kainą. Vadinasi, ir šiuo atveju 
jo mokama kaina sumokama už realiąją vertę. Kvito 
kaina 1r banko pinigų kaina, sudėtos kartu, sudaro 
visą luitų vertę arba kainą. 

Už indėlius šalyje cirkuliuojančiomis monetomis 
bankas taip pat išduoda kvitus ir suteikia banko kredi- 
tus; bet tie kvitai dažnai neturi jokios vertės ir rinkoje 
neturės kainos. Pavyzdžiui, už dukatonus, kurių vienas 
apyvartoje keičiamas į tris guldenus ir tris stuiverius, 
bankas duoda tik trijų guldenų kreditą, penkiais pro- 
centais mažesnį už jų esamą vertę. Bankas taip pat 
išduoda kvitą, įgalinantį jo pateikėją atsiimti padėtus 
dukatonus bet kuriuo metu šešių mėnesių laikotarpiu, 
sumokėjus vieną ketvirtąją procento už saugojimą. Tas 
kvitas dažnai neturės jokios kainos rinkoje. Trys gul- 
denai banko pinigų paprastai rinkoje parduodami už 
tris guldenus tris stuiverius, visą dukatonų vertę, jei 
jie buvo atsiimti iš banko; norint juos atsiimti, reikia 
sumokėti vieną ketvirtąją procento už saugojimą, o tai 
kvito turėtojui būtų grynas nuostolis. Tačiau jei banko 
ažio nukristų iki trijų procentų, tokie kvitai galėtų 
turėti tam tikrą kainą rinkoje ir galėtų būti parduoda- 
mi už vieną ir tris ketvirtąsias procento. Bet kadangi 
dabar bankų ažio paprastai yra maždaug penki procen- 
tai, dažnai leidžiama pasibaigti tokių kvitų galiojimo 
laikui, arba, kaip sako bankininkai, kad jie atitektų 
bankui. Dar dažniau bankui atitenka kvitai, išduoda- 
mi už auksinių dukatų indėlius, nes už jų saugojimą 
reikia sumokėti didesnį sandėliavimo mokestį, pusės 
procento, kai norima juos atsiimti. Tie penki procentai, 
kuriuos uždirba bankas, kai monetų ar luitų indėliai 
atitenka jam, gali būti laikomi mokesčiu už nuolatinį 
tokių indėlių saugojimą. 

Banko pinigų, kurių kvitų terminas baigėsi, ben- 
dra suma gali būti labai didelė. Ją turi sudaryti vi- 
sas pradinis banko kapitalas, kuriam, kaip visuotinai 

manoma, buvo leista likti banke nuo tada, kai jis buvo 
padėtas, ir niekas nepasirūpino atnaujinti savo kvito 
arba atsiimti indėlio, nes dėl jau minėtų priežasčių nei 
vienu, nei kitu atveju nebūtų galima išvengti nuostolių. 
Bet kad 1r kokia būtų ta suma, palyginti su visu banko 
pinigų kiekiu, ji sudarytų tik labai mažą dalį. Amster- 
damo bankas daugybę metų buvo didysis Europos luitų 
sandėlis, 17 retai būdavo leidžiama, kad pasibaigtų jų 
kvitų galiojimo laikas, arba, kaip jie sako, kad luitai 
atitektų bankui. Kur kas didesnė banko pinigų, tai yra 
kreditų banko knygose, dalis per tuos daugybę metų 
susidarė, kaip manoma, iš tokių indėlių, kuriuos pre- 
kiautojai luitais nuolat padeda ir atsiima. 

Pateikti reikalavimą bankui galima tik pateikiant 
pakvitavimą arba kvitą. Ta mažesnioji banko pinigų 
dalis, kurios kvitų terminai baigėsi, sudedama ir su- 
simaišo su didesniąja dalimi, kurios kvitai tebegalioja; 
todėl nors ženklios banko pinigų sumos kvitų gali jau 
nebebūti, vis dėlto nėra jokios apibrėžtos sumos ar jos 
dalies, kurios pateikus kvitą nebūtų galima bet kuriuo 
metu pareikalauti. Bankas negali būti skolingas tą 
patį daiktą dviem asmenims; banko pinigų savinin- 
kas, neturintis kvito, negali reikalauti, kad bankas 
sumokėtų, kol nenusipirko kvito. Normaliais ir ramiais 
laikais jam bus nesunku nusipirkti kvitą rinkos kai- 
na, paprastai atitinkančia tą kainą, už kurią jis gali 
parduoti monetas ar luitus, kuriuos kvitas jį įgalina 
atsiimti iš banko. 

Kitaip gali būti šalį užgriuvus nelaimei, pavyzdžiui, 
įsiveržus priešams, kaip buvo 1672 metais užpuolus 
Prancūzijai. Visi banko pinigų savininkai tada labai 
trokšta atsiimti juos iš banko, kad turėtų juos savo 
rankose, ir kvitų paklausa gali pakelti jų kainas iki 
neregėto lygio. Kvitų turėtojai gali tada puoselėti per- 
nelyg didelius lūkesčius ir vietoj dviejų ar trijų procen- 
tų reikalauti pusės banko pinigų, kredituotų padėjus 

indėlius, už kuriuos buvo išduoti kvitai. Priešas, išma- 
nantis banko nuostatus, netgi galėtų juos supirkti, kad 
užkirstų kelią išgabenti lobius. Tokiomis nepaprastomis 
aplinkybėmis bankas, kaip manoma, ignoruotų įpras- 
tą savo taisyklę mokėti tik kvitų turėtojams. Kvitų 
turėtojai, neturintys banko pinigų, paprastai turėtų 
gauti maždaug du ar tris procentus indėlių, už kuriuos 
jiems buvo išduoti kvitai, vertės. Todėl bankas, kaip 
teigiama, šiuo atveju nedvejodamas mokėtų, pinigais 
ar luitais, visą vertę tos sumos, kuria banko pinigų sa- 
vininkai, negalintys gauti kvitų, buvo kredituoti banko 
knygose; kartu jis mokėtų du ar tris procentus tiems 
kvitų turėtojams, kurie neturi banko pinigų, taigi su- 
mokėtų jiems visą vertę, kuri tokiomis aplinkybėmis 
gali būti laikoma jiems teisėtai priklausančia. 

Net normaliais ir ramiais laikais kvitų turėtojai yra 
suinteresuoti mažinti ažio, kad galėtų kuo pigiau nu- 
sipirkti banko pinigų (taigi ir luitų, kuriuos jų kvitai 
tada įgalintų juos atsiimti iš banko) arba kuo brangiau 
parduoti savo kvitus tiems, kurie turi banko pinigų ir 
nori atsiimti luitus, nes kvito kaina paprastai yra lygi 
banko pinigų rinkos kainos ir tų monetų ar luitų, už 
kuriuos buvo išduotas kvitas, rinkos kainos skirtumui. 
Banko pinigų savininkai, priešingai, yra suinteresuoti 
didinti ažio, kad galėtų kuo brangiau parduoti banko 
pinigus arba kuo pigiau nusipirkti kvitą. Siekdamas už- 
kirsti kelią įvairioms spekuliacijoms, kurias kartais gali 
sukelti tokie priešingi interesai, bankas pastaraisiais 
metais nusprendė visada pardavinėti banko pinigus už 
cirkuliuojančią valiutą su penkių procentų ažio 1r pirkti 
juos su keturių procentų ažio. Dėl tokio sprendimo ažio 
niekada negali būti nei didesnis kaip penki procentai, 
nei mažesnis kaip keturi procentai, o santykis tarp ban- 
ko pinigų ir apyvartoje esančių pinigų rinkos kainų vi- 
sada yra labai artimas jų realiųjų verčių santykiui. Kol 
nebuvo priimtas toks sprendimas, banko pinigų rinkos 

kaina kartais pakildavo net iki devynių procentų ažio, o 
kartais nusmukdavo iki nominalios vertės, nelygu kaip 
priešingi interesai paveikdavo rinką. 

Amsterdamo bankas teigia neskolinąs nieko iš to, 
kas jame padėta kaip indėliai, bet už kiekvieną gul- 
deną, teikiamą kreditan jo knygose, savo saugyklose 
laikąs guldeną monetomis arba luitais. Kad jis saugy- 
klose laiko visus pinigus ar luitus, už kuriuos išduoti 
galiojantys kvitai, kurių bet kada gali būti pareikalau- 
ta ir kurie iš tikrųjų be perstojo iškeliauja iš banko 
ir vėl grįžta į jį, tikrai neverta abejoti. Bet ar jis taip 
pat elgiasi su ta savo kapitalo dalimi, kurios kvitų 
terminai seniai pasibaigę, kurios normaliais ir ramiais 
laikais nebegali būti pareikalauta ir kuri iš tikrųjų 
greičiausiai liks banke amžinai arba tol, kol gyvuos 
Jungtinių Provincijų valstybė, ko gero, nėra taip ne- 
abejotina. Tačiau Amsterdame neabejotinai griežtai 
laikomasi nuostatos, kad kiekvieną guldeną, cirku- 
liuojantį kaip banko pinigai, atitinka guldenas auksu 
ar sidabru banko saugyklose. Tai garantuoja miestas. 
Bankui vadovauja keturi valdantieji burmistrai, keičia- 
mi kasmet. Kiekvienas naujas burmistrų ketvertukas 
apsilanko saugyklose, sutikrina jose esantį turtą su 
knygomis, prisiekęs jį perima ir su tokiu pat didingu 
iškilmingumu perduoda jį naujai valdybai; o toje blai- 
vioje 1r religingoje šalyje priesaikos dar nenuvertintos. 
Pati tokio pobūdžio rotacija, manytina, yra pakankama 
apsauga nuo visokių veiksmų, kurie būtų slepiami nuo 
viešumos. Per visus Amsterdamo valdžios perversmus, 
kuriuos buvo sukėlusi partinė kova, nė viena valdžią 
gavusi partija niekada nėra apkaltinusi savo pirmtakų 
banko administravimo tvarkos pažeidimu. Joks kalti- 
nimas nebūtų labiau pakenkęs į nemalonę patekusios 
partijos reputacijai 17 sėkmei, ir jei tokį kaltinimą būtų 
buvę galima pagrįsti, galime būti tikri, kad jis būtų 
buvęs pateiktas. 1672 metais, kai Prancūzijos karalius 

buvo Utrechte, Amsterdamo bankas mokėjo taip tvar- 
kingai, jog neliko jokių abejonių, kad jis griežtai vykdo 
savo įsipareigojimus. Kai kurios monetos, kurios tada 
buvo pateiktos iš jo saugyklų, atrodė apsvilusios nuo 
gaisro, kilusio rotušėje netrukus po banko įsteigimo. 
Vadinasi, jos gulėjo ten nuo tų laikų. 

Kokie galėtų būti banko turtai — tai klausimas, ku- 
ris smalsuolius seniai kursto spėlioti. Tai galima tik 
numanyti. Paprastai skaičiuojama, kad banke sąskai- 
tas turi apie du tūkstančiai žmonių, ir jei tartume, kad 
kiekvienas savo sąskaitoje laiko pusantro tūkstančio 
svarų sterlingų (labai didelė suma), tai bendras ban- 
ko pinigų kiekis, vadinasi, ir banko turtas, sieks apie 
tris milijonus svarų sterlingų arba, kadangi vienuolika 
guldenų prilygsta vienam svarui sterlingų, trisdešimt 
tris milijonus guldenų, — tai didžiulė suma, galinti ap- 
rūpinti plačią apyvartą, bet gerokai mažesnė, nei kai 
kurie žmonės prifantazavo apie tuos turtus. 

Amsterdamo miestas gauna iš banko nemažai pa- 
jamų. Be jau minėto vadinamojo sandėliavimo mo- 
kesčio, kiekvienas pirmąją sąskaitą banke atidarantis 
asmuo sumoka dešimties guldenų mokestį, o už kie- 
kvieną naują sąskaitą — tris guldenus tris stuiverius; 
už kiekvieną pervedimą reikia mokėti du stuiverius, 
o jei pervedama suma mažesnė nei trys šimtai gulde- 
nų, šešis stuiverius, — taip siekiama išvengti smulkių 
pervedimų gausos. Asmuo, nepasirūpinantis dukart 
per metus subalansuoti savo sąskaitų, netenka dvide- 
šimt penkių guldenų. Asmuo, nurodęs pervesti dides- 
nę sumą nei yra jo sąskaitoje, privalo sumokėti tris 
procentus perviršinės sumos, o jo nurodymas nevyk- 
domas. Be to, manoma, kad bankas gauna nemažą 
pelną parduodamas užsienio monetas ar luitus, kurie 
kartais atitenka jam, kai baigiasi kvito terminas, ir 
kurie visada laikomi banke tol, kol bus galima pelnin- 
gai parduoti. Jis taip pat pelnosi parduodamas banko 

pinigus su penkių procentų ažio ir pirkdamas juos su 
keturių procentų ažio. Šios įvairios pajamos yra gero- 
kai didesnės, nei reikia tarnautojų algoms sumokėti 
ir padengti administravimo išlaidoms. Vien tai, kiek 
sumokama už pakvituotą luitų saugojimą, duoda, kaip 
manoma, nuo šimto penkiasdešimt iki dviejų šimtų 
tūkstančių guldenų gražių pajamų per metus. Tačiau 
pradinis šios įstaigos tikslas buvo nauda visuomenei, 
o ne pajamos. Jos tikslas buvo išlaisvinti pirklius nuo 
nepalankaus vekselių kurso sukeliamų nepatogumų. 
Pajamos, gaunamos iš šios veiklos, nebuvo numaty- 
tos, jas galima laikyti atsitiktinėmis. Tačiau dabar 
laikas baigti šią ilgą digresiją, į kurią aš nejučiomis 
leidausi siekdamas paaiškinti priežastis, kodėl šalių, 
mokančių vadinamaisiais banko pinigais, ir šalių, mo- 
kančių įprastiniais pinigais, vekselių kursas paprastai 
yra naudingas pirmosioms ir nenaudingas antrosioms. 
Pirmosios moka tokiais pinigais, kurių realioji vertė 
visada yra tokia pati ir tiksliai atitinka jų kalyklos 
standartą; antrosios moka tokiais pinigais, kurių rea- 
lioji vertė nuolat keičiasi ir beveik visada yra mažesnė 
už tą standartą. 


Antra dalis 


Apie tų ypatingų apribojimų 
nepagrįstumą pagal kitus principus 


Ankstesnėje šio skyriaus dalyje aš stengiausi pa- 
rodyti, kokie nereikalingi, net vertinant pagal mer- 
kantilistinės sistemos principus, yra prekių importo 
iš tų šalių, su kuriomis prekybos balansas laikomas 
nepalankiu, ypatingi apribojimai. 

Tačiau nėra nieko absurdiškesnio už visą šitą pre- 
kybos balanso doktriną, kuria grindžiami ne tik tie 
apribojimai, bet 1r beveik visos kitos prekybos taisy- 

klės. Ši doktrina teigia, kad, kai vyksta prekyba tarp 
dviejų šalių, jei balansas yra lygus, tai nė viena iš 
jų nei laimi, nei pralaimi; bet jei balansas bent kiek 
pakrypsta į vieną pusę, tai viena pusė dėl to laimi, 
kita pralaimi proporcingai jo nukrypimui nuo tikslios 
pusiausvyros. Abu teiginiai yra klaidingi. Priemoko- 
mis ir Monopolinių teisių suteikimu remiama prekyba 
gali būti ir paprastai yra nenaudinga tai šaliai, kurios 
labui tai daroma, ir toliau aš pasistengsiu šitai įrody- 
ti. O prekyba, vykstanti tarp dviejų šalių natūraliai 
ir reguliariai, be skatinimo ar apribojimų, visada yra 
naudinga abiem pusėms, nors ne visada vienodai. 

Nauda ar laimėjimu aš vadinu ne aukso ar sidabro 
kiekio padidėjimą, bet šalies žemės ir darbo metinės 
produkcijos mainomosios vertės padidėjimą, arba jos 
gyventojų Metinių pajamų padidėjimą. 

Jei prekyba tarp dviejų šalių subalansuota ir ją su- 
daro vien jų pačių pagamintų prekių mainai, jos beveik 
visada ne tik abi laimės, bet ir laimės vienodai ar be- 
veik vienodai; kiekviena iš jų šiuo atveju suteiks rinką 
daliai kitos šalies perviršinės produkcijos, kiekviena 
atkurs kapitalą, kuris buvo panaudotas gaminant ir 
ruošiant rinkai tą kitos šalies perviršinės produkcijos 
dalį ir, pasiskirstęs tam tikrai šalies gyventojų daliai, 
teikė jiems pajamas ir pragyvenimą. Todėl kiekvienoje 
šalyje tam tikra gyventojų dalis netiesiogiai gaus savo 
pajamas ir pragyvenimą iš kitos. Kadangi mainomos 
prekės laikomos turinčiomis vienodą vertę, tai abu 
kapitalai, panaudoti prekyboje, daugeliu atvejų bus 
lygūs ar beveik lygūs; kadangi kapitalai abiejose ša- 
lyse panaudojami vietinių prekių gamybai, kiekvienos 
šalies gyventojams jų pasiskirstymo teikiamos pajamos 
ir pragyvenimo lėšos taip pat bus lygios ar beveik ly- 
gios. Ar tos abipusiškai teikiamos pajamos ir pragyve- 
nimo lėšos bus didesnės, ar mažesnės, priklausys nuo 
jų sandorių masto. Jei, pavyzdžiui, kiekvienos pusės 

sandoriai per metus siektų šimtą tūkstančių arba mili- 
joną svarų, kiekviena pusė suteiktų kitos gyventojams 
pirmuoju atveju šimtą tūkstančių svarų metinių paja- 
mų, antfuoju — milijoną svarų. 

Jei jų prekyba būtų tokia, kad viena iš jų ekspor- 
tuotų į kitą tik joje pagamintas prekes, o kita mainais 
teiktų vien užsienio prekes, tai šiuo atveju prekyba vis 
tiek būtų laikoma subalansuota, nes prekės apmokamos 
prekėmis. Šiuo atveju jos irgi abi laimėtų, bet jau nevie- 
nodai; tos šalies, kuri eksportuotų tik joje pagamintas 
prekes, gyventojai gautų iš prekybos didžiausias paja- 
mas. Jei, pavyzdžiui, Anglija importuotų iš Prancūzijos 
tik toje šalyje pagamintas prekes, o pati, neturėdama 
tokių savų prekių, kurios ten turi paklausą, atsimokėda- 
ma kasmet siųstų į Prancūziją didelius kiekius užsienio 
prekių, tarkime — tabako ir Rytų Indijos prekių, tai 
tokia prekyba, nors teiktų pajamų abiejų šalių gyven- 
tojams, Prancūzijos gyventojams jų teiktų daugiau nei 
Anglijos. Visas prancūzų kapitalas, kasmet panaudo- 
jamas joje, kasmet pasiskirstytų Prancūzijos gyvento- 
jams. O Anglijos gyventojams kasmet pasiskirstytų tik 
ta kapitalo dalis, kuri buvo panaudota pagaminti toms 
Anglijos prekėms, už kurias buvo nupirktos tos užsienio 
prekės. Didesnioji kapitalo dalis atkurtų tuos kapitalus, 
kurie buvo panaudoti Virdžinijoje, Indostane ir Kinijoje 
17 suteikė pajamų ir pragyvenimą tų tolimų šalių gyven- 
tojams. Jei kapitalai būtų lygūs ar beveik lygūs, toks 
prancūzų kapitalo panaudojimas Prancūzijos gyventojų 
pajamas padidintų daug daugiau, nei anglų kapitalo pa- 
naudojimas padidintų Anglijos gyventojų pajamas. Pran- 
cūzija šiuo atveju vykdytų tiesioginę užsienio prekybą 
vartojamosiomis prekėmis su Anglija, o Anglija vykdytų 
tokią pat aplinkinę prekybą su Prancūzija. Skirtingos 
pasekmės, kurias sukelia kapitalo panaudojimas tiesio- 
ginėje 1r aplinkinėje užsienio prekyboje vartojamosiomis 
prekėmis, jau buvo išsamiai paaiškintos. 

Tikriausiai nebūna tokios dviejų šalių prekybos, kad 
arba abi pusės prekiautų vien savos gamybos produkci- 
ja, arba viena pusė tiektų savą produkciją, o kita — už- 
sienio gaminius. Beveik visos šalys keičiasi tarpusavyje 
tiek savos gamybos, tiek užsienio prekėmis. Tačiau 
ta šalis, kuri išgabena didžiausią dalį savos gamybos 
prekių ir mažiausią dalį užsienio prekių, visada laimi 
daugiausiai. 

Jei Anglija mokėtų Prancūzijai už kasmet impor- 
tuojamas prekes ne tabaku ir Rytų Indijos prekėmis, 
bet auksu ir sidabru, prekybos balansas būtų laikomas 
nepalankių, nes prekės būtų apmokamos ne prekėmis, 
bet auksu ir sidabru. Tačiau ir šiuo atveju, kaip ir 
anksčiau aprašytuoju, prekyba teiktų šiek tiek pajamų 
abiejų šalių gyventojams, tačiau prancūzams daugiau 
nei anglams. Ji teiktų pajamų Anglijos gyventojams. 
Tas kapitalas, kuris buvo panaudotas pagaminti toms 
anglų prekėms, už kurias buvo įsigytas tas auksas ir 
sidabras, tas kapitalas, kuris pasiskirstė ir teikė pa- 
jamų tam tikrai daliai Anglijos gyventojų, dėl to būtų 
atkurtas 1r galėtų tęsti gamybą. Visas Anglijos kapi- 
talas dėl tokio aukso ir sidabro išvežimo nė kiek nesu- 
mažėtų, lygiai kaip jis nesumažėja dėl tokios pat vertės 
bet kokių kitų prekių eksporto. Priešingai, daugeliu 
atvejų Jis padidėtų. Į užsienį išvežamos tik tos prekės, 
kurios, kaip manoma, svetur turės didesnę paklausą 
nei namie ir, vadinasi, už jas gautos pajamos, kaip 
tikimasi, šalyje turės didesnę vertę nei eksportuotos 
prekės. Jei už tabaką, kuris Anglijoje vertas tik šim- 
to tūkstančių svarų, išvežtą į Prancūziją, bus galima 
įsigyti vyno, kurio vertė Anglijoje yra šimtas dešimt 
tūkstančių, tai tokie mainai padidins Anglijos kapitalą 
dešimt tūkstančių svarų. Lygiai taip pat jei už šimtą 
tūkstančių svarų Anglijos aukso bus nupirkta prancū- 
ziško vyno, kuris Anglijoje bus vertas šimto dešimties 
tūkstančių, tokie mainai taip pat padidins Anglijos 

kapitalą dešimt tūkstančių svarų. Kaip pirklys, savo 
rūsiuose turintis vyno, kurio vertė yra šimtas dešimt 
tūkstančių svarų, yra turtingesnis už tą, kuris savo 
sandėliuoše turi tabako, verto tiktai šimto tūkstančių 
svarų, lygiai taip pat jis yra turtingesnis ir už tą, kuris 
savo skryniose turi aukso, verto tik šimto tūkstančių 
svarų. Jis gali sudaryti sąlygas didesniam darbinės 
veiklos kiekiui ir suteikti pajamų, pragyvenimą ir dar- 
bą didesniam skaičiui žmonių, nei kuris nors iš kitų 
dviejų. Tačiau šalies kapitalas yra lygus visų įvairių 
jos gyventojų kapitalams, o darbinės veiklos kiekis, 
kuris joje kasmet gali būti palaikomas, yra lygus tam 
kiekiui, kurį gali palaikyti visi tie skirtingi kapitalai. 
Todėl tokie mainai paprastai turi padidinti tiek šalies 
kapitalą, tiek darbinės veiklos kiekį, kuris kasmet joje 
gali būti palaikomas. Žinoma, Anglijai būtų naudin- 
giau pirkti Prancūzijos vyną už jos pačios pagamintus 
metalo dirbinius bei vilnonius audinius nei už Virdži- 
nijos tabaką ar Brazilijos ir Peru auksą ir sidabrą. 
Tiesioginė užsienio prekyba vartojamosiomis prekėmis 
visada naudingesnė nei aplinkinė. Bet aplinkinė už- 
sienio prekyba vartojamosiomis prekėmis, apmokama 
auksu ir sidabru, neatrodo esanti mažiau naudinga 
nei kitokia aplinkinė prekyba. Šalis, neturinti kasyklų, 
nepristigs aukso ir sidabro kasmet išveždama šiuos 
metalus, kaip šalis, neauginanti tabako, nepristigs jo 
dėl to, kad kasmet eksportuoja šį augalą. Šalis, turinti 
lėšų tabakui pirkti, niekad jo ilgai nestokos, ir lygiai 
taip pat ilgai nestokos aukso ir sidabro ta šalis, kuri 
turi lėšų tiems metalams nusipirkti. 

Sakoma, kad darbininko prekyba su alude yra nuos- 
tolinga; lygiai tokia pat galima laikyti ir pramoninės 
šalies natūraliai plėtojamą prekybą su vyno šalimi. 
Atsakau, kad prekyba su smukle nebūtinai yra nuos- 
tolinga. Iš esmės ji yra tokia pat naudinga, kaip bet 
kuri kita, nors galbūt labiau skatina piktnaudžiavi- 

mą. Aludario ir net fermentuotų gėrimų pardavinėtojo 
verslas yra tokia pat būtina darbo pasidalijimo sritis, 
kaip ir visos kitos. Darbininkui paprastai naudingiau 
nusipirkti reikalingą alaus kiekį iš aludario nei pačiam 
Jį gamintis, ir jei jis gyvena skurdžiai, paprastai jam 
bus naudingiau pirkti alų nedideliais kiekiais iš maž- 
menininko nei didelį kiekį iš aludario. Be abejo, jis gali 
pirkti pernelyg daug iš jų abiejų, lygiai kaip gali per 
daug pirkti 1r iš bet kurio kito prekiautojo kaimynys- 
tėje — iš mėsininko, jei jis yra besotis rajūnas, arba 1š 
audinių pardavėjo, jei tarp saviškių dedasi puošeiva. 
Ir vis dėlto didžiajai darbininkų masei naudinga, kad 
prekyba visais šiais dalykais būtų laisva, nors ta laisvė 
gali paskatinti visais jais piktnaudžiauti, 17 kai kuriais, 
matyt, labiau nei kitais. Be to, nors atskiri žmonės 
gali kartais nuskursti dėl pernelyg gausaus alkoholi- 
nių gėrimų vartojimo, nepanašu, kad tas pats grėstų 
visai tautai. Nors kiekvienoje šalyje yra daug žmonių, 
tokiems gėrimams išleidžiančių daugiau, nei leidžia jų 
pajamos, visada yra kur kas daugiau tokių, kurie išlei- 
džia mažiau. Taip pat verta pažymėti, kad, kaip rodo 
patirtis, vyno pigumas veikiau yra ne girtuoklystės, bet 
blaivumo priežastis. Vyno šalių gyventojai apskritai yra 
blaiviausi žmonės Europoje; pažvelkite į ispanus, italus 
ir Prancūzijos pietinių provincijų gyventojus. Žmonės 
retai nusideda nesaikingai vartodami tai, kas yra kas- 
dienis jų maistas. Niekas nesideda esąs dosnus ir drau- 
giškas nešykštėdamas gėrimų, kurie pigūs kaip silpnas 
alus. Ir priešingai, tose šalyse, kurios dėl nepaprastos 
kaitros ar šalčių neaugina vynuogių ir vynas dėl to yra 
retas ir brangus, girtuoklystė yra paplitusi nuodėmė; 
tai būdinga šiaurės tautoms ir toms, kurios gyvena 
tropikuose, pavyzdžiui, Gvinėjos pakrančių negrams. 
Kai prancūzų pulkas iš kurios nors šiaurės Prancūzijos 
provincijos, kur vynas gana brangus, dislokuojamas 
pietuose, kur jis labai pigus, kareiviai, kaip man ne 


83 


KETVIRTA KNYGA 


kartą teko girdėti, iš pradžių tiesiog patvirksta dėl 
gero vyno pigumo ir naujumo; tačiau po kelių mėne- 
sių didžioji jų dalis tampa tokiais pat blaivininkais, 
kaip ir vietiniai gyventojai. Jei muitai užsienio vynui 
1r akcizai salyklui, alui ir eliui būtų iškart ir visiškai 
panaikinti, šitai lygiai taip pat ir Didžiojoje Britanijoje 
galėtų paskatinti beveik visuotinį ir laikiną vidurinio 
ir žemesniojo sluoksnio žmonių girtuokliavimą, tačiau 
vėliau tikriausiai įsigalėtų nuolatinė ir beveik visuotinė 
blaivybė. Aukštuomenės žmonėms, tai yra tiems, kurie 
lengvai gali pirkti ir brangiausius gėrimus, girtuoklia- 
vimas šiuo metu visiškai nebūdingas. Vargu ar teko 
kada matyti tarp mūsų elio padauginusį džentelmeną. 
Be to, vyno prekybos apribojimai Didžiojoje Britanijoje 
siekia, kaip atrodo, ne tiek suturėti žmones nuo lanky- 
mosi, jei galima taip pasakyti, aludėse, kiek suturėti 
juos nuo lankymosi ten, kur jie galėtų įsigyti geriau- 
sių 1r pigiausių gėrimų. Jie skatina Portugalijos vyno 
prekybą ir diskriminuoja Prancūzijos. Tiesa, sakoma, 
kad portugalai yra geresni mūsų gaminių pirkėjai nei 
prancūzai, todėl jiems reikia suteikti pranašumų prieš 
prancūzus. Teisinamasi, kad, kadangi jie sudaro mūsų 
klientūrą, mes turime būti jų klientai. Šitaip didelės 
imperijos elgesio politiniais principais tampa niekin- 
gos smulkių prekeivių manipuliacijos, nes tik smulkūs 
prekeiviai laikosi taisyklės verstis beveik vien su savo 
klientais. Stambus pirklys visada perka savo prekes 
ten, kur jos pigiausios ir geriausios, visiškai neatsi- 
žvelgdamas į smulkius tokio pobūdžio interesus. 

Bet tokiais principais kaip šie tautos buvo mokomos, 
kad jų interesas yra skurdinti visus savo kaimynus. 
Kiekviena tauta buvo įpratinta su pavydu žiūrėti, kaip 
klesti šalys, su kuriomis ji prekiauja, ir jų gaunamą 
naudą laikyti savo nuostoliais. Prekyba, kuri tarp tau- 
tų, kaip ir tarp atskirų žmonių, natūraliai turėtų būti 
santarvės ir draugystės ryšys, tapo neišsenkamu nesu- 

tarimų ir priešiškumo šaltiniu. Šį ir praėjusį šimtmetį 
užgaiduūs karalių 17 ministrų siekiai nebuvo tokie pra- 
gaištingi Europos ramybei, kaip nežabotas pirklių ir 
manufaktūrininkų pavydas. Žmonijos valdovų prievarta 
ir neteisingumas yra senas blogis, nuo kurio, bijau, 
žmonės vargiai gali apsiginti. Tačiau pirklių ir manu- 
faktūrininkų, kurie nėra ir neturi būti žmonijos valdo- 
vai, žemam godumui ir monopolijos siekimui, nors šito, 
matyt, neįmanoma išgyvendinti, labai lengva sukliudyti 
drumsti kieno nors ramybę, išskyrus savo pačių. 

Negalima abejoti, kad šią doktriną sugalvojo ir iš- 
platino monopolijos dvasia; ir tie pirmieji ją dėstę buvo 
anaiptol ne tokie kvailiai kaip tie, kurie jais tikėjo. 
Kiekvienoje šalyje didžioji žmonių dalis yra 1r turi būti 
suinteresuoti pirkti tai, ko jiems reikia, iš tų, kurie 
parduoda pigiausiai. Šis teiginys toks akivaizdus, kad 
atrodo juokinga stengtis jį įrodyti; ir juo niekada ne- 
būtų suabejota, jei suinteresuotų pirklių ir manufak- 
tūrininkų sofistika nebūtų sugluminusi žmonių sveiko 
proto. Šiuo atžvilgiu jų interesai yra visiškai priešingi 
didžiosios žmonių dalies interesams. Kaip cecho nariai 
yra suinteresuoti sukliudyti gyventojams samdyti kitus 
amatininkus, o ne juos, taip kiekvienos šalies pirkliai 
17 manufaktūrininkai yra suinteresuoti užsitikrinti sau 
monopoliją vidaus rinkoje. Todėl Didžiojoje Britanijoje 
ir daugumoje kitų Europos šalių nustatyti didžiuliai 
muitai beveik visoms prekėms, įvežamoms svetimšalių 
pirklių. Todėl įvesti dideli muitai ir draudimai visiems 
tiems užsienio gaminiams, kurie gali konkuruoti su 
mūsų pačių gaminiais. Ir todėl nepaprastai ribojamas 
beveik visų rūšių prekių importas iš tų šalių, su kurio- 
mis prekybos balansas laikomas nepalankiu, tai yra iš 
tų, kurioms nesyk įsiliepsnoja didžiausias nacionalinis 
priešiškumas. 

Tačiau kaimyninių šalių turtingumas, nors ir pa- 
vojingas karo ar politinių ginčų metu, prekybai yra 

neabejotinai naudingas. Karo metu turtas gali įgalinti 
mūsų priešus turėti stipresnius nei mūsų laivyną ir 
armiją, bet taikos ir prekybos metu jų turtingumas įga- 
lins jas mainytis su mumis už didesnę vertę ir suteiks 
geresnę rinką tiek mūsų pačių gaminiams, tiek kitoms 
prekėms, nupirktoms už tuos gaminius. Kaip darbštaus 
žmogaus kaimynystėje gyvenantis turtingas žmogus 
veikiausiai bus geresnis jo pirkėjas nei skurstantis žmo- 
gus, taip yra ir su turtinga tauta. Tiesa, jei tas turtin- 
gas Žmogus pats yra manufaktūrininkas, jis yra labai 
pavojingas kaimynas visiems tiems, kurie verčiasi tuo 
pačiu. Bet kiti aplinkiniai, kurių nepalyginti daugiau, 
pelnosi iš geros rinkos, kurią jiems suteikia jo išlaidos. 
Jie pelnosi net iš to, kad jis pardavinėja pigiau nei 
skurdesni amatininkai, kurie verčiasi tuo pačiu kaip 1r 
jis. Lygiai taip pat turtingos tautos manufaktūrininkai 
neabejotinai gali būti labai pavojingi konkurentai savo 
kaimynams manufaktūrininkams. Tačiau tokia konku- 
rencija naudinga didžiajai daugumai žmonių, kurie, be 
to, neblogai pelnosi iš geros rinkos, kurią jiems visais 
kitais atžvilgiais suteikia didžiulės tokios tautos išlai- 
dos. Tie privatūs asmenys, kurie nori susikrauti turtą, 
niekada nesumano pasitraukti į tolimas 17 skurdžias 
šalies provincijas, bet įsikuria sostinėje arba kuriame 
nors dideliame prekybos mieste. Jie žino, kad mažai 
uždirbs ten, kur cirkuliuoja menkas turtas, o ten, kur 
apyvarta didžiulė, ir jiems dalis gali atitekti. Tie pa- 
tys principai, kuriais vadovaujasi vieno, dešimties ar 
dvidešimties asmenų sveikas protas, turėtų formuoti 
ir vieno, dešimties ar dvidešimties milijonų nuomonę 
ir turėtų įtikinti visą tautą, kad kaimynų turtingumas 
gali suteikti pagrindą ir galimybę jai pačiai turtėti. 
Tautai, siekiančiai praturtėti iš užsienio prekybos, ne- 
abejotinai geriausiai sekasi tai daryti tada, kai visi 
jos kaimynai yra turtingos, darbščios ir prekiaujančios 
tautos. Didelė tauta, iš visų pusių apsupta klajoklių 

laukinių 1r skurdžių barbarų, gali, žinoma, sukaupti 
didelius turtus dirbdama savo žemę ir plėtodama vi- 
daus prekybą, bet ne iš užsienio prekybos. Kaip atrodo, 
būtent tokiu būdu didžiulius savo turtus sukaupė seno- 
vės Egiptas 1r dabartinė Kinija. Manoma, kad senovės 
egiptiečiai ignoravo užsienio prekybą, o šių laikų kinai, 
kaip žinoma, ją tiesiog niekina ir nesiteikia deramai 
apsaugoti jos įstatymais. Dabartiniai užsienio prekybos 
principai, kuriais siekiama nuskurdinti visus mūsų 
kaimynus, kiek jie padeda pasiekti norimą rezultatą, 
daro tą prekybą nereikšmingą ir vertą paniekos. 
Kaip tik remiantis tokiais principais prekyba tarp 
Prancūzijos ir Anglijos abiejose šalyse buvo suvaržyta 
tokia daugybe kliūčių ir apribojimų. Bet jei abi šios ša- 
lys atsižvelgtų į savo tikruosius interesus, be merkan- 
tilinio pavydo ar nacionalinio priešiškumo, prekyba su 
Prancūzija galėtų būti naudingesnė Didžiajai Britanijai 
nei prekyba su bet kuria kita šalimi, ir lygiai taip pat 
prekyba su Didžiąja Britanija Prancūzijai. Prancūzija 
yra artimiausia Didžiosios Britanijos kaimynė. Preky- 
boje tarp pietinės Anglijos pakrantės ir šiaurinės bei 
šiaurės vakarinės Prancūzijos pakrančių grąžos galima 
tikėtis, kaip ir vidaus prekyboje, keturis, penkis ar 
šešis kartus per metus. Vadinasi, šiai prekybai panau- 
dotas kapitalas abiejose šalyse galėtų palaikyti keturis, 
penkis ar šešis kartus didesnį darbinės veiklos kiekį 
ir suteikti darbą bei pragyvenimą keturis, penkis ar 
šešis kartus didesniam žmonių skaičiui, nei tokio pat 
dydžio kapitalas, panaudotas daugumoje kitų užsienio 
prekybos sričių. Tarp labiausiai nutolusių Prancūzijos 
ir Didžiosios Britanijos dalių grąžos būtų galima tikėtis 
bent kartą per metus, todėl netgi ši prekyba būtų mažų 
mažiausiai tokia pat naudinga, kaip didžioji dalis kitų 
mūsų užsienio prekybos su Europos šalimis sričių. Ji 
būtų mažiausiai triskart naudingesnė už išgirtąją pre- 
kybą su mūsų Šiaurės Amerikos kolonijomis, kurioje 

kapitalas retai sugrįžta greičiau nei per trejus metus, 
o dažnai ne mažiau kaip po ketverių ar penkerių metų. 
Be to, Prancūzijoje, kaip manoma, gyvena dvidešimt 
keturi milijonai žmonių. Mūsų Šiaurės Amerikos ko- 
lonijose, kaip manoma, gyvena ne daugiau kaip trys 
milijonai, be to, Prancūzija yra daug turtingesnė šalis 
nei Šiaurės Amerika, nors dėl netolygaus turtų pasis- 
kirstymo joje yra daug daugiau skurdo ir elgetų nei 
pastarojoje. Todėl Prancūzija galėtų suteikti mažiausiai 
aštuonis kartus didesnę rinką, o dėl daug spartesnės 
apyvartos ir dvidešimt keturis kartus naudingesnę nei 
ta, kurią mums suteikia mūsų Šiaurės Amerikos ko- 
lonijos. Tokia pat naudinga Prancūzijai būtų prekyba 
su Didžiąja Britanija ir dėl abiejų šalių turtingumo, 
gyventojų skaičiaus ir artumo turėtų tokį patį pranašu- 
mą prieš Prancūzijos prekybą su savomis kolonijomis. 
Toks yra didžiulis skirtumas tarp tos prekybos, kurią 
abiejų tautų išmintis manė esant reikalinga varžyti, 
ir tos, kurią ji labiausiai skatino. 

Tačiau tos pačios aplinkybės, kurios atvirą ir laisvą 
prekybą tarp tų dviejų šalių padarytų tokią naudingą 
joms abiem, sudarė ir pagrindines kliūtis tokiai preky- 
bai. Būdamos kaimynės, jos neišvengiamai yra priešai, 
1r todėl kiekvienos turtas ir galia tuo labiau kelia grės- 
mę kitai, taigi tai, kas turėtų padidinti nacionalinės 
draugystės teikiamą naudą, tiktai kursto nacionalinį 
priešiškumą. Abi jos yra turtingos ir darbščios tautos, 
1r abiejų pirkliai ir manufaktūrininkai baiminasi kitos 
pirklių ir manufaktūrininkų meistriškumo ir veiklumo 
konkurencijos. Kyla merkantilinis pavydas, ir abi kurs- 
to aršų nacionalinį priešiškumą ir pačios juo persiima; 
abiejų šalių prekybininkai su aistringu įsitikinimų, 
būdingu suinteresuotiems melo skleidėjams, pareiškė, 
kad abi jos tikrai žlugs dėl to nepalankaus prekybos 
balanso, kuris, kaip jie tikina, būtų neišvengiama ne- 
suvaržytos prekybos su kita šalimi pasekmė. 

Nėra tokios prekybą plėtojančios šalies Europoje, 
kurios artėjančio žlugimo dėl nepalankaus prekybos ba- 
lanso nebūtų daugkart pranašavę apsišaukėliai moks- 
lininkai, ginantys šią sistemą. Tačiau nors jie sukėlė 
dėl to daug nerimo, nors beveik visos prekiaujančios 
tautos bergždžiai stengėsi pakreipti tą balansą savo 
naudai ir kaimynų nenaudai, neatrodo, kad kuri nors 
Europos tauta dėl to būtų kuriuo nors atžvilgiu nu- 
skurdusi. Priešingai, kiekvienas miestas ir kiekviena 
šalis, atvėrę savo uostus visoms tautoms, užuot buvę 
sužlugdyti tos laisvos prekybos, ko mus skatintų ti- 
kėtis merkantilistinės sistemos principai, dėl to tik 
praturtėjo. Nors Europoje iš tiesų yra keletas miestų, 
kurie tam tikrais atžvilgiais nusipelnė laisvųjų uostų 
vardą, bet tokios šalies nėra. Olandija, ko gero, yra 
labiausiai prie to priartėjusi, nors jai irgi dar gana toli 
iki to; ir visų pripažįstama, kad Olandija iš užsienio 
prekybos gauna ne tik visą savo turtą, bet ir didžiąją 
dalį reikalingų pragyvenimo lėšų. 

Tiesa, yra kitoks balansas, kurį aš jau paaiškinau, 
kuris labai skiriasi nuo prekybos balanso ir, būdamas 
palankus arba nepalankus, neišvengiamai lemia kie- 
kvienos tautos klestėjimą arba nuosmukį. Tai metinės 
gamybos ir vartojimo balansas. Jei, kaip jau buvo pa- 
žymėta, metinės produkcijos mainomoji vertė viršija 
metinio vartojimo vertę, proporcingai tam perviršiui 
kasmet turi padidėti visuomenės kapitalas. Tokiu atve- 
ju visuomenė gyvena pagal savo pajamas, ir tai, kas 
kasmet sutaupoma iš tų pajamų, natūraliai pridedama 
prie jos kapitalo ir panaudojama toliau didinti metinei 
gamybai. Jei, priešingai, metinės produkcijos mainomo- 
ji vertė yra mažesnė nei metinis vartojimas, visuome- 
nės kapitalas kasmet turi sumažėti proporcingai tam 
nepritekliui. Šiuo atveju visuomenės išlaidos viršija 
jos pajamas ir joms neišvengiamai atriekiama iš jos 
kapitalo. Todėl visuomenės kapitalas neišvengiamai 

mažės, o kartu mažės ir jos darbo metinės produkcijos 
mainomoji vertė. 

Šis gamybos ir vartojimo balansas visiškai skiriasi 
nuo to, kas vadinama prekybos balansu. Jis gali būti 
1r šalyje, kuri išvis neprekiauja su užsieniu, kuri visiš- 
kai atskirta nuo pasaulio. Jis gali būti visame žemės 
rutulyje, kurio turtas, gyventojų skaičius ir pažanga 
gali tiek pamažu didėti, tiek pamažu mažėti. 

Gamybos ir vartojimo balansas gali nuolat būti 
šalies naudai, nors vadinamasis prekybos balansas 
apskritai yra ne jos naudai. Šalis, ko gero, gali im- 
portuoti už didesnę vertę nei eksportuoja ištisus pusę 
šimto metų; visą šį laiką į ją įvežamas auksas ir si- 
dabras gali būti visas nedelsiant išvežamas; joje cir- 
kuliuojančios monetos pamažu gali susidėvėti ir būti 
pakeistos įvairiausiais popieriniais pinigais, ir net jos 
skolos pagrindinėms prekybos partnerėms gali pamažu 
didėti, ir vis tiek jos realusis turtas, jos žemės ir darbo 
metinės produkcijos mainomoji vertė per tą patį lai- 
kotarpį gali didėti dar didesniu mastu. Mūsų Šiaurės 
Amerikos kolonijų ir jų prekybos su Didžiąja Britanija 
situacija prieš prasidedant dabartiniams neramumamsž 
gali būti įrodymas, kad tokia prielaida anaiptol nėra 
negalima. 


2 Šis paragrafas parašytas 1775 metais. 

APIE SUMOKEĖTŲ IMPORTO MUITŲ 
GRĄZINIMĄ 


Pirkliai 17 manufaktūrininkai nepasitenkina vidaus 
rinkos monopolizavimu, bet geidžia ir kuo plačiau par- 
davinėti savo prekes užsienyje. Jų valstybė neturi tei- 
sinių galių užsienio šalyse, dėl to retai gali laiduoti 
jiems ten monopoliją. Todėl jie paprastai būna priversti 
pasitenkinti prašymais skatinti eksportą. 

Iš tokių skatinamųjų priemonių, kaip atrodo, tin- 
kamiausia yra vadinamasis importo muitų grąžini- 
mas. Leidimas pirkliams eksportuojant susigrąžinti 
visą šalyje pagamintai produkcijai taikomą akcizą ar 
vidinį muitą arba jo dalį niekada negali paskatinti 
eksportuoti didesnį prekių kiekį, nei būtų eksportuoja- 
ma, jei nebūtų jokio muito. Toks prekybos skatinimas 
paprastai nenukreipia į kurią nors konkrečią verslo 
rūšį didesnės šalies kapitalo dalies, nei jo ten nute- 
kėtų savaime, tik įgalina užkirsti kelią tam, kad dėl 
muitų kokia nors to kapitalo dalis būtų perkelta į kitą 
sritį. Toks skatinimas paprastai nesuardo pusiausvy- 
ros, kuri natūraliai nusistovi tarp įvairių visuomenės 
veiklos sričių, tik neleidžia jos suardyti muitams. Jis 
turi tendenciją ne griauti, bet išsaugoti tai, ką nau- 
dingiausia išsaugoti, — natūralų darbo pasidalijimą ir 
pasiskirstymą visuomenėje. 

Tą patį galima pasakyti ir apie muitų grąžinimą 
reeksportuojant importuotas užsienio prekes, kuris 

Didžiojoje Britanijoje paprastai taikomas didžiajai da- 
liai importo muitų. Antrąja taisykle, kuria buvo pa- 
pildytas parlamento aktas, įvedęs tai, kas dabar va- 
dinama “senąja subsidija, kiekvienam pirkliui, Anglijos 
ar svetimšaliui, buvo leista eksportuojant susigrąžinti 
pusę to muito, Anglijos pirkliui — jei importuota prekė 
buvo eksportuota per dvylika mėnesių, svetimšaliui 
pirkliui — jei jis eksportavo per devynis mėnesius. Šitos 
taisyklės išimtį sudarė tik vynas, razinos ir apdoro- 
tas šilkas, nes šioms prekėms buvo taikomos kitos 1r 
daug didesnės lengvatos. Šiuo parlamento aktu įvesti 
muitai tuo metu buvo vieninteliai užsienio prekių im- 
porto muitai. Vėliau (7-aisiais Jurgio I valdymo metais 
išleisto įstatymo 21 straipsnis, 10 skirsnis) terminas, 
per kurį buvo galima reikalauti grąžinti šiuos ir visus 
kitus muitus, buvo pratęstas iki trejų metų. 

Didžioji dalis tų muitų, kurie buvo įvesti nuo seno- 
sios subsidijos laikų, eksportuojant visiškai grąžinami. 
Tačiau esama daugybės šios bendros taisyklės išim- 
čių, ir dabar muitų grąžinimo doktrina yra kur kas 
sudėtingesnis klausimas, nei buvo tuo metu, kai tas 
grąžinimas buvo įvestas. 

Eksportuojant kai kurias užsienio prekes, kurių im- 
portas, kaip manoma, gerokai viršija jų vidaus vartoji- 
mą, sugrąžinami visi muitai, netgi neatskaitoma pusė 
senosios subsidijos. Iki maišto mūsų Šiaurės Amerikos 
kolonijose mes turėjome Merilando ir Virdžinijos tabako 
monopoliją. Mes importuodavome apie devyniasdešimt 
šešis tūkstančius statinių, o vidaus vartojimas, manyta, 
neviršijo keturiolikos tūkstančių. Siekiant paskatinti 
būtiną eksportą, kad atsikratytume visų kitų, buvo 
grąžinami visi muitai, jei tik tabakas būdavo išvežamas 
per trejus metus. 

Mes tebeturime, nors jau ne absoliučią, mūsų Va- 
karų Indijos salų cukraus monopoliją. Todėl jei cukrus 
eksportuojamas per metus, grąžinami visi importo mui- 

tai, o jei jis eksportuojamas per trejus metus, grąži- 
nami visi muitai, išskyrus pusę senosios subsidijos, 
kuri vis dar negrąžinama eksportuojant didžiąją pre- 
kių dalį. Nors cukraus importas gerokai viršija vidaus 
vartojimo poreikį, perviršis nėra toks didelis, palyginti 
su tabaku. 

Kai kurias prekes, kurios yra ypatingo mūsų gaminto- 
jų pavydo objektas, draudžiama įvežti vidaus vartojimui. 
Tačiau jas galima, sumokėjus tam tikrus muitus, įvežti 
ir sandėliuoti eksporto tikslais. Šiuo atveju eksportuojant 
jokia tų muitų dalis negrąžinama. Kaip atrodo, mūsų 
gamintojai nenorėtų, kad net ir toks apribotas importas 
būtų skatinamas, ir bijo, kad dalis tų prekių gali būti 
pavogta iš sandėlių ir gali konkuruoti su jų gaminiais. 
Tik pagal tokias taisykles mes galime importuoti apdoro- 
tą šilką, prancūzišką batistą, spalvotą, margintą, dažytą 
ar iš spalvotų siūlų austą kartūną ir kt. 

Mes netgi nenorime gabenti prancūzų prekių ir ver- 
čiau atsisakome pelno nei leidžiame tiems, kuriuos lai- 
kome savo priešais, ką nors pelnyti su mūsų pagalba. 
Eksportuojant visas prancūzų prekes, negrąžinama ne 
tik pusė senosios subsidijos, bet ir dar dvidešimt penki 
procentai muito. 

Ketvirtoji taisyklė, kuria buvo papildytas senosios 
subsidijos įstatymas, eksportuojant visus vynus leido 
susigrąžinti gerokai daugiau nei pusę muitų, kuriuos 
tuo metu reikėdavo sumokėti juos importuojant; kaip 
atrodo, įstatymų leidybos tikslas tuo metu buvo la- 
biau nei įprastai skatinti tranzitinę vyno prekybą. Kai 
kuriuos kitus muitus, įvestus tuo pat metu, kaip ir 
senoji subsidja, ar kiek vėliau, — vadinamąjį papildo- 
mą muitą, naująją subsidiją, vienos trečiosios ir dviejų 
trečiųjų subsidijas, 1692 metų mokestį, vynui taikomą 
monetų kaldinimo mokestį — taip pat buvo leidžiama 
eksportuojant visiškai susigrąžinti. Tačiau kadangi visi 
tie muitai, išskyrus papildomą muitą ir 1692 metų 

mokestį, buvo sumokami grynaisiais pinigais impor- 
tuojant, tokios didelės sumos palūkanos sudarydavo 
tokias išlaidas, kad buvo neišmintinga tikėtis pelningos 
tranzitinės prekybos šia preke. Todėl eksportuojant 
buvo leidžiama susigrąžinti tik dalį muito, vadinamo 
vyno mokesčiu, o dvidešimt penkių svarų muitas už 
toną prancūziško vyno arba muitai, įvesti 1745, 1763 
ir 1778 metais, visai nebuvo grąžinami. Du penkių pro- 
centų mokesčiai, 1779 ir 1781 metais pridėti prie visų 
ankstesnių muitų, kuriuos buvo leidžiama susigrąžinti 
eksportuojant visas kitas prekes, taip pat buvo grąži- 
nami ir išvežant vyną. Paskutinis muitas, 1780 metais 
įvestas specialiai vynui, taip pat visiškai grąžinamas, 
tik ši malonė, kai išlieka tokia gausybė didelių muitų, 
tikriausiai niekada nepaskatins nė tonos vyno eksporto. 
Šios taisyklės galioja visoms teisėto eksporto vietoms, 
išskyrus britų kolonijas Amerikoje. 

15-aisiais Karolio II valdymo metais išleistas įsta- 
tymas (7 straipsnis), vadinamas Prekybos skatinimo 
aktu, suteikė Didžiajai Britanijai monopoliją aprūpi- 
nant kolonijas visomis Europoje auginamomis ir ga- 
minamomis prekėmis, taigi ir vynu. Šalyje, turinčio- 
je tokius ilgus pakrančių ruožus, kaip mūsų Šiaurės 
Amerikos ir Vakarų Indijos kolonijos, kur mūsų valdžia 
visada buvo labai silpna, o gyventojams buvo leidžia- 
ma savo laivais gabenti neapskaitomas savo prekes iš 
pradžių į visas Europos dalis, vėliau į visas Europos 
dalis į pietus nuo Finisterės kyšulio, mažai tikėtina, 
kad šios monopolijos būtų labai paisoma; 1r tie žmo- 
nės tikriausiai visais laikais rasdavo būdų parsivežti 
krovinių 1š tų šalių, į kurias jiems buvo leidžiama juos 
gabenti. Tačiau, kaip atrodo, jiems kildavo sunkumų 
1mportuoti Europos vynus iš juos gaminančių šalių, jie 
taip pat negalėjo įsivežti jų iš Didžiosios Britanijos, 
kur jie buvo apmokestinti dideliais muitais, kurių ne- 
maža dalis nebuvo grąžinama eksportuojant. Tiesiai į 

Ameriką ir Vakarų Indiją — šalis, kurios visomis savo 
neapskaitomomis prekėmis laisvai prekiavo su Madei- 
ros sala — buvo galima importuoti Madeiros vyną, nes 
jis buvo ne Europos prekė. Atrodo, kaip tik dėl šių 
aplinkybių ten susidarė tas visuotinis Madeiros vyno 
pomėgis, kurį mūsų karininkai rado vyraujant visose 
mūsų kolonijose 1755 metais prasidėjus karui ir kurį jie 
patys parsivežė į gimtąjį kraštą, kur iki tol tas vynas 
buvo menkai žinomas. Karui pasibaigus, 1763 metais 
(4-aisiais Jurgio III valdymo metais išleistas įstatymas, 
15 straipsnis, 12 skirsnis) buvo leista susigrąžinti visus 
muitus, išskyrus 3 svarus 10 šilingų, eksportuojant į 
kolonijas visus vynus, išskyrus prancūzišką vyną, ku- 
riuo prekiauti ir kurį vartoti nacionaliniai prietarai nė 
kiek nenorėjo skatinti. Laikotarpis nuo tos lengvatos 
suteikimo iki maišto mūsų Šiaurės Amerikos kolonijo- 
se buvo, ko gero, per trumpas, kad įvyktų kokių nors 
ryškesnių pokyčių tų šalių papročiuose. 

Tas pats teisės aktas, kuris įteisino visų vynų, 
išskyrus prancūziškuosius, muitų grąžinimą ir todėl 
kolonijoms buvo daug palankesnis nei kitoms šalims, 
didžiosios daugumos kitų prekių muitų grąžinimo at- 
žvilgiu buvo joms anaiptol ne toks palankus. Ekspor- 
tuojant daugelį prekių į kitas šalis buvo grąžinama 
pusė senosios subsidijos. Tačiau tas įstatymas nustatė, 
kad jokia to muito dalis negali būti grąžinama eks- 
portuojant į kolonijas bet kokias Europoje arba Rytų 
Indijoje užaugintas ar pagamintas prekes, išskyrus 
vyną, baltą kartūną ir musliną. 

Muitų grąžinimas iš pradžių tikriausiai buvo įvestas 
siekiant skatinti tranzitinę prekybą, kuri dėl to, kad 
laivų frachtas dažnai sumokamas užsieniečių pinigais, 
buvo laikoma ypač tinkama nešti valstybei auksą ir 
sidabrą. Tačiau nors tranzitinė prekyba tikrai neverta 
Jokio ypatingo skatinimo, nors tokio sumanymo moty- 
vas buvo akivaizdžiai kvailas, pats sumanymas atrodo 

gana racionalus. Toks muitų grąžinimas negali įtraukti 
į šią prekybą daugiau šalies kapitalo, negu jo ten nu- 
tekėtų savaime, jei nebūtų importo muitų. Jų grąžini- 
mas tik sukliudo tą kapitalą visai išguiti tais muitais. 
Nors tranzitinė prekyba nenusipelno jokių lengvatų, 
jai reikia ne trukdyti, bet duoti laisvę, kaip ir kitoms 
prekybos rūšims. Ji yra būtina veiklos sritis tiems ka- 
pitalams, kurie negali būti panaudoti nei šalies žemės 
ūkyje ar manufaktūrose, nei jos vidaus prekyboje ar 
užsienio prekyboje vartojamosiomis prekėmis. 

Muitinių pajamos, užuot nukentėjusios, dėl tokio 
muitų grąžinimo pasipildo ta muito dalimi, kuri ne- 
grąžinama. Jei būtų negrąžinami visi muitai, užsienio 
prekės, už kurias jie mokami, retai būtų eksportuoja- 
mos, vadinasi, nebūtų ir importuojamos dėl rinkos sto- 
kos. Dėl to 17 muitai, kurių dalis dabar negrąžinama, 
nebūtų sumokami. 

Šių priežasčių, atrodo, turėtų pakakti importo muitų 
grąžinimui pateisinti, jos pateisintų jį, nors visi mMui- 
tai, taikomi tiek vietiniams gaminiams, tiek užsienio 
prekėms, būtų visada grąžinami tas prekes ekspor- 
tuojant. Iš tiesų, šiuo atveju akcizų pajamos truputį 
nukentėtų, dar labiau nukentėtų muitinių pajamos, 
tačiau natūrali gamybos pusiausvyra, natūralus darbo 
pasidalijimas ir pasiskirstymas, kurį visada daugiau 
ar Mažiau sujaukia tokie muitai, tokiu nutarimu būtų 
daugmaž atkurti. 

Kita vertus, šios priežastys pateisins importo muitų 
grąžinimą tik eksportuojant prekes į tas šalis, kurios 
yra visiškai svetimos ir nepriklausomos, bet ne į tas, 
kuriose mūsų pirkliai ir gamintojai turi monopoliją. 
Muitų grąžinimas, pavyzdžiui, eksportuojant Europos 
prekes į mūsų Amerikos kolonijas ne visada skatins 
didesnį eksportą, nei jis būtų be tokio grąžinimo. Ka- 
dangi mūsų pirkliai ir gamintojai ten turi monopoliją, 
tikriausiai toks pat prekių kiekis dažnai būtų ten ga- 

benamas, net jei muitai būtų visai negrąžinami. Vadi- 
nasi, muitų grąžinimas dažnai gali būti grynas nuosto- 
lis akcizo ir muitinių pajamoms, gali visai nepakeisti 
prekybos situacijos ir nė kiek jos neišplėsti. Kiek toks 
muitų grąžinimas gali būti pateisinamas kaip deramas 
mūsų kolonijų pramonės skatinimas, arba kiek metro- 
polijai naudinga, kad jos būtų atleistos nuo mokesčių, 
kuriuos moka visi kiti jų tėvynainiai, — visa tai aš 
aptarsiu vėliau, kai kalbėsiu apie kolonijas. 

Tačiau visada reikia suprasti, kad muitų grąžinimas 
naudingas tik tais atvejais, kai prekės, kurių eksportui 
ši lengvata suteikiama, iš tikrųjų yra eksportuojamos 
į kurią nors užsienio šalį, o ne slapta vėl įvežamos 
į mūsų kraštą. Gerai žinoma, kad kai kurių muitų 
grąžinimu, ypač tabako, dažnai būdavo šitokiu būdu 
piktnaudžiaujama, ir tokie sukčiavimai smarkiai pa- 
kenkdavo tiek valstybės pajamoms, tiek sąžiningiems 
prekybininkams. 

Didžiojoje Britanijoje dažnai kreipiamasi su prašy- 
mais mokėti eksporto priemokas, ir jos kartais sutei- 
kiamos tam tikrų vietinės pramonės šakų gaminiams. 
Teigiama, kad gaudami jas mūsų pirkliai 17 manufak- 
tūrininkai įstengs parduoti savo prekes taip pat pigiai, 
kaip ir jų konkurentai užsienio rinkose, ar net pigiau. 
Aiškinama, kad tada bus eksportuojama daugiau pre- 
kių, vadinasi, prekybos balansas susidarys mūsų ša- 
lies naudai. Mes negalime suteikti savo gamintojams 
monopolijos užsienio rinkose, kaip suteikėme ją vidaus 
rinkoje. Mes negalime priversti užsieniečių pirkti mūsų 
gaminius, kaip privertėme savo tėvynainius. Todėl ge- 
riausia išeitis, kaip aiškinama, yra mokėti jiems už tai, 
kad perka. Būtent šitaip merkantilistinė sistema siūlo 
praturtinti visą šalį ir prikimšti visas mūsų kišenes 
pinigų prekybos balanso priemonėmis. 

Pripažįstama, kad eksporto priemokos turėtų būti 
mokamos tik toms prekybos šakoms, kurios be jų ne- 
gali išsiversti. Kiekviena prekybos šaka, kuria besi- 
verčiantis pirklys gali parduoti savo prekes už kainą, 
atkuriančią jam su normaliu sankaupų pelnu visą ka- 
pitalą, panaudotą toms prekėms paruošti ir pateikti į 
rinką, gali verstis be eksporto priemokos. Kiekvienos 
tokios šakos situacija neabejotinai yra tokia pati, kaip 
ir visų kitų prekybos šakų, kurios verčiasi be priemokų, 

todėl ir ji neturėtų jų reikalauti. Priemokų reikalauja 
tik tos prekybos šakos, kuriose pirklys yra priverstas 
parduoti savo prekes už kainą, neatkuriančią jo kapi- 
talo ir įprastinio pelno, arba yra priverstas parduoti 
jas už mažesnę kainą, nei jam pačiam atsiėjo pateikti 
jas į rinką. Eksporto priemoka suteikiama siekiant 
atlyginti tą nuostolį ir paskatinti pirklį tęsti ar galbūt 
pradėti prekybą, kurios išlaidos, kaip manoma, yra 
didesnės nei pajamos, kurios kiekviena operacija suryja 
dalį į ją įdėto kapitalo ir kuri yra tokio pobūdžio, kad 
jei visos kitos prekybos šakos būtų į ją panašios, tai 
greitai šalyje išvis neliktų kapitalo. 

Reikia pažymėti, kad tik tokia prekyba, kuriai su- 
teikiamos eksporto priemokos, gali ilgesnį laiką vykti 
tarp dviejų tautų tokiu būdu, kad viena pusė visa- 
da ir reguliariai patiria nuostolį, arba parduoda savo 
prekes pigiau, nei iš tikrųjų kainuoja pateikti jas į 
rinką. Bet jei eksporto priemoka neatlygintų pirkliui 
to nuostolio, kurį, negaudamas jos, jis patirtų dėl savo 
prekių kainos, tai jo paties interesai netrukus privers- 
tų jį panaudoti savo kapitalą kitoje srityje arba rasti 
kitą prekybos šaką, kurioje prekių kaina atlygintų jam 
su įprastiniu pelnu kapitalą, panaudotą pateikti pre- 
kėms į rinką. Eksporto priemokos, kaip ir visos kitos 
merkantilistinės sistemos priemonės, gali tik nukreipti 
šalies prekybą mažiau naudinga linkme nei ta, kuri 
susiklostytų natūraliai. 

Išmanus ir gerai informuotas traktatų apie grūdų 
prekybą autorius labai aiškiai parodė, kad nuo tada, 
kai buvo įvestos eksporto priemokos grūdams, ekspor- 
tuojamų grūdų kainos, skaičiuojamos gana nuosaikios, 
viršijo importuojamų grūdų kainas, skaičiuojamas la- 
bai dideles, daug didesne suma, nei sudaro visos per 
tą laiką sumokėtos eksporto priemokos. Tai, autoriaus 
nuomone, remiantis tikraisiais merkantilistinės sistemos 
principais, aiškiai įrodo, kad tokia dirbtinai skatinama 

grūdų prekyba yra naudinga šaliai, nes eksporto ver- 
tė viršija 1mporto vertę daug didesne suma nei visos 
papildomos išlaidos, kurių visuomenė patyrė, kad juos 
eksportuotų. Jis nepagalvojo, kad tos papildomos iš- 
laidos, arba eksporto priemokos, tėra pati mažiausia 
tikrųjų visuomenės išlaidų grūdų eksportui dalis. Juk 
būtina atsižvelgti ir į kapitalą, kurį ūkininkas panau- 
dojo, kad užaugintų tuos grūdus. Jei užsienio rinko- 
se parduotų grūdų kaina nepadengia ne tik eksporto 
priemokos, bet ir to kapitalo su įprastiniu sankaupų 
pelnu, visuomenė patiria to skirtumo dydžio nuostolį, 
kitaip tariant, nacionalinis kapitalas atitinkamai su- 
mažėja. Tačiau tikroji priežastis, dėl kurios manoma, 
kad eksporto priemoka būtina, yra tariamas kainos 
nepajėgumas tai padaryti. 

Teigiama, kad vidutinė grūdų kaina įvedus eksporto 
priemokas gerokai sumažėjo. Aš jau stengiausi paro- 
dyti, kad vidutinė grūdų kaina ėmė mažėti maždaug 
praėjusio šimtmečio pabaigoje ir toliau mažėjo per še- 
šiasdešimt ketverius šio šimtmečio metus. Tačiau šis 
reiškinys, jei laikysime jį realiu, o aš tuo neabejoju, 
turėjo įvykti ir nesant priemokų ir vargu ar galėjo 
būti priemokų rezultatas. Taip buvo ir Prancūzijoje, 
ne tik Anglijoje, nors Prancūzijoje ne tik nebuvo jo- 
kių priemokų, bet iki 1764 metų grūdų eksportas išvis 
buvo uždraustas. Todėl tą laipsnišką vidutinės grūdų 
kainos smukimą tikriausiai lėmė ne pirmoji ar antroji 
reguliavimo priemonės, bet laipsniškas ir nepastebi- 
mas realiosios sidabro vertės didėjimas, kuris, kaip 
aš stengiausi parodyti pirmojoje šio veikalo knygoje, šį 
šimtmetį vyko visoje Europos rinkoje. Atrodo visiškai 
neįmanoma, kad eksporto priemoka kada nors galėjo 
skatinti grūdų kainos mažėjimą. 

Derlingais metais, kaip jau buvo pažymėta, eksporto 
priemoka, paskatinanti labai didelį eksportą, neišven- 
giamai palaiko vidaus rinkoje didesnę grūdų kainą, 

negu ji būtų natūraliai. Toks ir buvo viešai pripažintas 
šio sumanymo tikslas. Nors nederliaus metais priemo- 
kos dažnai nutraukiamos, derlingais metais jų paska- 
tintas didelis eksportas dažnai sukliudo gausų vienų 
metų derlių panaudoti kitų metų stygiui sušvelninti. 
Taigi tiek derlingais, tiek nederlingais metais eksporto 
priemoka neišvengiamai padaro grūdų piniginę kai- 
ną vidaus rinkoje šiek tiek didesnę, nei ji būtų be tų 
priemokų. 

Manau, jog nė vienas protingas žmogus neginčys, 
kad esant dabartiniam žemdirbystės lygiui eksporto 
priemoka neišvengiamai pasižymi tokiu poveikiu. Ta- 
čiau daug žmonių mano, kad priemoka skatina žem- 
dirbystę ir daro tai dviem būdais: pirma, atverdama 
ūkininko grūdams platesnę užsienio rinką, priemoka, 
jų manymu, padidina grūdų paklausą, taigi ir jų gamy- 
bą; antra, garantuodama ūkininkui geresnę kainą, nei 
jis galėtų tikėtis priešingu atveju esant dabartiniam 
žemdirbystės lygiui, ji, jų supratimu, skatina žemdir- 
bystę. Toks dvigubas skatinimas, jų manymu, per ilgą 
laikotarpį tiek padidins grūdų gamybą, kad jų kaina 
vidaus rinkoje sumažės daugiau, nei priemoka gali ją 
padidinti esant tam žemdirbystės lygiui, kurį ji pasieks 
to laikotarpio pabaigoje. 

Atsakau, kad bet koks užsienio rinkos išsiplėti- 
mas dėl eksporto priemokos visada įvyksta išimtinai 
vidaus rinkos sąskaita, nes kiekvienas grūdų bušelis, 
kuris išvežamas gavus priemoką ir kuris nebūtų iš- 
vežtas be priemokos, pasiliktų vidaus rinkoje, didintų 
šios prekės vartojimą ir mažintų jos kainą. Reikia 
pažymėti, kad grūdų eksporto priemoka, kaip ir kie- 
kviena kita eksporto priemoka, užkrauna žmonėms 
du skirtingus mokesčius: pirma, tai mokestis, kurį jie 
privalo mokėti, kad suteiktų lėšų tai priemokai; antra, 
tai mokestis, kuris susidaro dėl padidėjusios prekės 
kainos vidaus rinkoje ir kurį šios prekės atveju tenka 

mokėti visiems žmonėms, nes visi žmonės yra grūdų 
pirkėjai. Todėl šios konkrečios prekės atveju šis an- 
trasis mokestis yra nepalyginti sunkesnis už pirmąjį. 
Tarkime, kad vidutinė penkių šilingų priemoka už 
eksportuotą kviečių kvarterį pakelia šios prekės kainą 
vidaus rinkoje tiktai šešiais pensais už bušelį, tai yra 
keturiais šilingais už kvarterį, palyginti su ta kaina, 
kokia būtų be priemokos esant tokiam derliui. Netgi 
tokios nuosaikios prielaidos atveju absoliuti žmonių 
dauguma be mokesčio, iš kurio mokama penkių šilin- 
gų priemoka už kiekvieną eksportuotą kviečių kvar- 
terį, dar turi mokėti kitą keturių šilingų mokestį už 
kiekvieną kvarterį, kurį patys suvartoja. Bet, pasak 
labai gerai informuoto traktatų apie grūdų prekybą 
autoriaus, eksportuojamų ir šalyje suvartojamų grū- 
dų santykis vidutiniškai yra ne didesnis kaip vienas 
su trisdešimt vienu. Vadinasi, prie kiekvienų penkių 
šilingų, kuriuos žmonės įmoka pirmajam mokesčiui 
sumokėti, jie privalo dar pridėti šešis svarus ir ke- 
turis šilingus antrojo mokesčio. Toks didelis mokestis 
už būtiniausią pragyvenimo reikmenį arba sumažina 
skurdesniųjų darbininkų pragyvenimo lygį, arba rei- 
kalauja didinti jų piniginius atlygius proporcingai jų 
pragyvenimo piniginių išlaidų išaugimui. Veikdamas 
pirmąja kryptimi, jis neišvengiamai sumažina skur- 
džiai gyvenančių darbininkų galimybes auginti ir la- 
vinti savo vaikus ir, vadinasi, riboja šalies gyventojų 
skaičiaus augimą. Veikdamas antrąja kryptimi, jis 
sumažina darbdavių galimybes duoti darbo tokiam 
skaičiui skurstančių žmonių, kokiam jie galėtų duoti 
priešingu atveju, ir, vadinasi, riboja šalies pramonę. 
Todėl eksporto priemokos sukeltas labai didelis grū- 
dų eksportas ne tik kasmet siaurina vidaus rinką ir 
vartojimą tokiu mastu, kokiu išplečia užsienio, bet ir, 
ribodamas šalies gyventojų skaičiaus ir gamybos augi- 
mą, galiausiai stabdo ir riboja laipsnišką vidaus rinkos 

plėtimąsi, todėl per ilgesnį laikotarpį veikiau sumažins 
nei padidins visą grūdų rinką ir vartojimą. 

Tačiau buvo manoma, kad toks grūdų piniginės kai- 
nos padidėjimas, padidindamas šios prekės pelningumą 
ūkininkui, neišvengiamai paskatins ir jų auginimą. 

Atsakau, kad taip galėtų būti, jei eksporto prie- 
moka padidintų realiąją grūdų kainą, tai yra įgalintų 
ūkininką už tokį patį grūdų kiekį išlaikyti daugiau 
samdomųjų darbininkų suteikiant jiems tokį patį — 
dosnų, vidutinišką ar skurdų — aprūpinimą, kokį gauna 
ir kiti samdiniai tose apylinkėse. Tačiau aišku, kad 
nei priemoka, nei jokia kitokia žmonių bendruomenės 
įvesta priemonė negali turėti tokio poveikio. Eksporto 
priemoka bent kiek ženkliau gali paveikti tik nomi- 
naliąją grūdų kainą, bet ne realiąją. Ir nors tos prie- 
monės visiems žmonėms užkrautas mokestis gali būti 
itin sunki našta tiems, kurie jį moka, tiems, kurie jį 
gauna, jis teiks menką naudą. 

Tikroji eksporto priemokos pasekmė yra ne tiek rea- 
liosios grūdų vertės padidėjimas, kiek realiosios sidabro 
vertės sumažėjimas, kai mainais už tokį patį sidabro 
kiekį gaunamas mažesnis ne tik grūdų, bet ir visų 
kitų šalyje gaminamų prekių kiekis, nes nuo piniginės 
grūdų kainos priklauso ir visų kitų šalyje gaminamų 
prekių kainos. 

Grūdų kaina lemia piniginę darbo kainą, kuri vi- 
sada turi būti tokia, kad leistų darbininkui nusipirkti 
grūdų kiekį, pakankamą jam ir jo šeimai pragyventi 
pasiturimai, vidutiniškai ar skurdžiai, nelygu kaip ge- 
rėjančios, pastovios ar blogėjančios visuomenės gyveni- 
mo sąlygos įpareigoja jo darbdavį jį išlaikyti. 

Grūdų kaina lemia visų kitų žemdirbystės neapdoro- 
tos produkcijos rūšių piniginę kainą, kuri kiekviename 
išsivystymo tarpsnyje turi būti atitinkamai proporcinga 
grūdų kainai, nors įvairiais laikotarpiais jų santykis 
yra skirtingas. Grūdų kaina, pavyzdžiui, lemia žolės ir 

šieno, skerdienos, arklių ir arklių išlaikymo, o dėl to 
ir gabenimo sausuma piniginę kainą, arba didžiosios 
dalies šalies vidaus prekybos kainas. 

Lemdama visų kitų žemdirbystės neapdorotos pro- 
dukcijos rūšių piniginę kainą, grūdų kaina lemia ir be- 
veik visų manufaktūrose naudojamų medžiagų piniginę 
kainą. Lemdama piniginę darbo kainą, ji lemia ir apdir- 
bimo bei gaminimo kainą. Lemdama jas, ji lemia gata- 
vo gaminio piniginę kainą. Piniginė darbo ir kiekvieno 
žemės ar darbo produkto kaina neišvengiamai turi kilti 
arba kristi proporcingai piniginei grūdų kainai. 

Todėl nors dėl eksporto priemokos ūkininkas gali 
parduoti savo grūdų bušelį už keturis šilingus, užuot 
pardavęs už tris šilingus ir šešis pensus, ir mokėti 
žemės savininkui piniginę rentą, proporcingą šitam 
jo produkcijos piniginės kainos padidėjimui, vis dėlto 
jei dėl šio grūdų kainos padidėjimo už keturis šilin- 
gus jis negalės nusipirkti daugiau šalyje pagamintų 
kitų rūšių prekių, nei anksčiau galėdavo nusipirkti 
už tris šilingus ir šešis pensus, tai nei ūkininko, nei 
jo žemės savininko gyvenimo sąlygos dėl tokio pokyčio 
ženkliau nepagerės. Ūkininkas negalės labai pagerin- 
ti žemės įdirbimo, žemės savininkas negalės gyventi 
daug geriau. Grūdų kainos pakilimas gali duoti jiems 
šiek tiek naudos perkant užsienyje pagamintas prekes. 
Pirkdami šalyje pagamintas prekes jokios naudos iš to 
jie negaus. O beveik visos ūkininko išlaidos ir didžioji 
dalis žemės savininko išlaidų skiriamos šalyje gami- 
namoms prekėms. 

Tas sidabro vertės sumažėjimas, kurį lemia kasy- 
klų turtingumas ir kuris vienodai ar beveik vienodai 
pasireiškia didžiojoje prekiaujančio pasaulio dalyje, ku- 
riai nors atskirai šaliai neturi didelės reikšmės. Dėl 
to, kad pakyla visos piniginės kainos, tie, kurie jas 
gauna, netampa realiai turtingesni, tačiau netampa 
ir realiai skurdesni. Sidabrinių indų servizas tampa 

iš tiesų pigesnis, o viso kito realioji vertė lieka tokia 
pati, kokia buvo. 

Tačiau tas sidabro nuvertėjimas, kurį lemia ypa- 
tingos aplinkybės arba konkrečios šalies politinės ins- 
titucijos ir kuris pasireiškia tik toje šalyje, turi labai 
reikšmingų pasekmių — tokie pokyčiai nė vieno nepada- 
rys realiai turtingesnio, užtat kiekvieną padarys realiai 
skurdesnį. Visų prekių piniginių kainų pakilimas, kuris 
šiuo atveju įvyksta tik toje vienoje šalyje, apsunkins 
visų ar beveik visų šalies gamybos šakų veiklą; o ka- 
dangi tada užsieniečiai beveik visų rūšių prekes tieks 
už mažesnį sidabro kiekį, nei gali tiekti vietiniai ga- 
mintojai, tai jie kainomis nurungs pastaruosius ne tik 
užsienio, bet ir šalies vidaus rinkoje. 

Tokia ypatinga yra Ispanijos ir Portugalijos padė- 
tis — būdamos kasyklų savininkės, jos yra aukso ir 
sidabro tiekėjos visoms kitoms Europos šalims. Dėl to 
tie metalai Ispanijoje ir Portugalijoje natūraliai turėtų 
būti šiek tiek pigesni nei bet kurioje kitoje Europos 
dalyje. Bet tas skirtumas neturėtų viršyti tų metalų 
gabenimo ir draudimo išlaidų; dėl tų metalų didelės 
vertės ir mažos apimties jų gabenimo išlaidos nėra 
didelės, o jų draudimas toks pat, kaip ir visų kitų 
tokios pat vertės prekių. Todėl Ispanija ir Portugalija 
labai menkai nukentėtų dėl ypatingos savo padėties, 
jei jos neapsunkintų jų politinės institucijos. 

Ispanija apmokestindama, o Portugalija uždrausda- 
ma išvežti auksą ir sidabrą apkrauna tą išvežimą kon- 
trabandos išlaidomis ir pakelia tų metalų vertę kitose 
šalyse, palyginti su jų verte Ispanijoje ir Portugalijoje, 
visu tų išlaidų dydžiu. Kai jūs užtvenkiate upę, tvenki- 
niui prisipildžius vanduo ima tekėti per užtvanką taip, 
tarsi jos visai nebūtų. Draudimas išvežti negali sulai- 
kyti daugiau aukso ir sidabro Ispanijoje ir Portugali- 
Joje, nei jos gali panaudoti, nei metinė tų šalių žemės 
ir darbo produkcija leidžia jų panaudoti — monetoms, 

auksiniams ir sidabriniams indams, auksavimui ir ki- 
tokioms puošmenoms iš aukso ir sidabro. Kai jos gauna 
tą kiekį, tvenkinys prisipildo, 17 tebetekanti srovė tada 
turi lietis per viršų. Daugelio skaičiavimais, metinis 
aukso ir sidabro išvežimas iš Ispanijos ir Portugalijos, 
nors ir taikomi minėtieji apribojimai, yra labai artimas 
visam metiniam jų įvežimui. Tačiau lygiai kaip prieš 
užtvanką vanduo visada yra gilesnis nei už jos, taip 
aukso ir sidabro kiekis, kurį tie apribojimai sulaiko Is- 
panijoje ir Portugalijoje, palyginti su jų žemės ir darbo 
metine produkcija, turi būti didesnis nei kitose šalyse. 
Kuo aukštesnė ir stipresnė užtvanka, tuo didesnis skir- 
tumas tarp vandens gylio prieš ją 17 už jos. Kuo didesni 
mokesčiai, kuo didesnės bausmės už draudimo nepai- 
symą, kuo budresnė ir griežtesnė policija, prižiūrinti, 
kad būtų laikomasi įstatymų, tuo didesnis turi būti 
skirtumas tarp aukso ir sidabro santykio su metine 
žemės ir darbo produkcija Ispanijoje ir Portugalijoje ir 
šio santykio kitose šalyse. Teigiama, kad tas skirtumas 
yra labai didelis ir kad tose šalyse dažnai galima rasti 
gausybę auksinių ir sidabrinių indų namuose, kur nėra 
daugiau jokių daiktų, kurie kitose šalyse būtų laikomi 
pritinkančiais tokiam prašmatnumui ar derančiais su 
juo. Aukso i1r sidabro pigumas arba, kas yra tas pat, 
visų prekių brangumas, kuris yra neišvengiama to 
brangiųjų metalų pertekliaus pasekmė, neskatina nei 
žemės ūkio, nei pramonės Ispanijoje ir Portugalijoje 
1r įgalina užsienio tautas tiekti šioms šalims daugelį 
žaliavų ir beveik visų rūšių manufaktūrų gaminius 
už mažesnį kiekį aukso ir sidabro, nei joms atsieitų 
pačioms visa tai užsiauginti ar pasigaminti. Mokestis 
ir draudimas veikia dviem skirtingais būdais. Jie ne 
tik smarkiai sumažina tų brangiųjų metalų vertę Is- 
panijoje ir Portugalijoje, bet ir, sulaikydami jose tam 
tikrą jų kiekį, kuris antraip ištekėtų į kitas šalis, pa- 
laiko tose kitose šalyse šiek tiek didesnę jų vertę, nei 

ji antraip būtų, ir šitaip toms kitoms šalims suteikia 
dvigubą pranašumą prekyboje su Ispanija ir Portu- 
galija. Atidarykite šliuzus, ir prieš užtvanką vandens 
sumažės, o už jos — padaugės, ir netrukus jo lygis visur 
taps vienodas. Panaikinkite tą mokestį ir tą draudimą, 
ir aukso bei sidabro kiekis Ispanijoje ir Portugalijoje 
smarkiai sumažės, taigi kitose šalyse jų pagausės, ir 
tų metalų vertė, jų santykis su metine žemės ir darbo 
produkcija visose šalyse netrukus suvienodės ar beveik 
suvienodės. Nuostolis, kurį Ispanija ir Portugalija gali 
patirti dėl tokio jų aukso ir sidabro išvežimo, būtų tik 
nominalus ir įsivaizduojamas. Jų prekių ir jų žemės ir 
darbo metinės produkcijos nominalioji vertė nukristų ir 
būtų išreiškiama mažesniu sidabro kiekiu nei anksčiau; 
tačiau jų realioji vertė liktų tokia pati ir galėtų išlaiky- 
ti, tvarkyti ir įdarbinti tokį patį darbo kiekį. Kadangi 
nominalioji jų prekių vertė nukristų, jose likusio aukso 
ir sidabro realioji vertė pakiltų, ir mažesnio tų meta- 
lų kiekio pakaktų patenkinti tokiems pat prekybos ir 
apyvartos poreikiams, kokiems anksčiau reikėjo daug 
didesnio kiekio. Į užsienį auksas ir sidabras nebūtų iš- 
vežami dovanai, mainais būtų atsigabenama tokios pat 
vertės vienokių ar kitokių prekių. Tos prekės taip pat 
nebūtų vien prabangos ir išlaidavimo dalykai, skirti 
vartoti dykinėjantiems žmonėms, nieko nesukurian- 
tiems mainais už vartojimą. Kadangi tas labai išaugęs 
aukso 1r sidabro išvežimas nepadidintų dykinėjančių 
žmonių realiojo turto ir pajamų, tai ir jų vartojimas dėl 
to daug nepadidėtų. Manytina, kad didžiąją tų prekių 
dalį, 17 tikrai bent tam tikrą jų dalį, sudarytų medžia- 
gos, įrankiai ir maistas, reikalingi įdarbinti ir išlaiky- 
ti darbingiems žmonėms, kurie reprodukuos su pelnu 
visą savojo vartojimo vertę. Šitaip dalis visuomenės 
nenaudojamų sankaupų bus paleista į apyvartą ir pa- 
leis veikti didesnį darbinės veiklos kiekį nei anksčiau. 
Šių šalių metinė žemės ir darbo produkcija iškart šiek 

tiek padidės, o po kelerių metų ji veikiausiai gerokai 
išaugs, nes visa šių šalių pramonė bus išlaisvinta nuo 
vienos iš sunkiausių naštų, kuri dabar ją slegia. 
Grūdų eksporto priemoka neišvengiamai veikia ly- 
giai taip pat, kaip ir toji absurdiška Ispanijos ir Por- 
tugalijos politika. Kad ir koks būtų dabartinės žem- 
dirbystės lygis, dėl jos mūsų grūdai vidaus rinkoje yra 
šiek tiek brangesni, nei būtų priešingu atveju esant 
tam lygiui, ir šiek tiek pigesni užsienio rinkoje; ir ka- 
dangi nuo vidutinės piniginės grūdų kainos daugiau ar 
mažiau priklauso visų kitų prekių piniginė kaina, prie- 
moka gerokai sumažina sidabro kainą vidaus rinkoje 
ir šiek tiek padidina ją užsienio rinkoje. Šitai įgalina 
užsieniečius, ypač olandus, ne tik maitintis pigesniais 
mūsų grūdais, nei jie antraip kainuotų, bet ir kartais 
maitintis jais netgi pigiau už mūsų pačių Žmones tomis 
pačiomis aplinkybėmis, kaip mums teigia autoritetin- 
gas mokslininkas seras Matthew Deckeris. Eksporto 
priemoka kliudo mūsų darbininkams tiekti savo prekes 
už tokį mažą sidabro kiekį, už kokį jie antraip galėtų 
tiekti, 1r įgalina olandus tiekti savo prekes už mažesnį 
sidabro kiekį. Dėl priemokos mūsų gaminiai kiekvie- 
noje rinkoje kainuoja šiek tiek brangiau, o jų šiek tiek 
pigiau, nei antraip kainuotų, taigi ji suteikia olandų 
pramonei dvigubą pranašumą prieš mūsų pačių. 
Kadangi eksporto priemoka vidaus rinkoje pakelia 
ne tiek realiąją, kiek nominaliąją mūsų grūdų kainą 
1r kadangi ji padidina ne darbo kiekį, kurį tam tikras 
grūdų kiekis gali išlaikyti ir įdarbinti, bet tik mainais 
už jį duodamą sidabro kiekį, tai ji neskatina mūsų 
apdirbamosios pramonės, nes neteikia jokios reikšmin- 
gesnės paslaugos mūsų ūkininkams ir žemvaldžiams. 
Tiesa, priemoka ir vieniems, ir kitiems įdeda į kišenę 
šiek tiek pinigų, ir tikriausiai didžiąją jų dalį būtų 
gana sunku įtikinti, kad ji anaiptol nėra jiems nau- 
dinga. Tačiau jei tų pinigų vertė krinta ir jei darbo, 

maisto ir įvairiausių šalyje gaminamų prekių kiekis, 
kurį galima už juos nusipirkti, sumažėja tiek pat, kiek 
padidėja tų pinigų kiekis, tai ta nauda faktiškai bus 
tik nominali ir įsivaizduojama. 

Ko gero, visoje sandraugoje yra tik viena žmonių 
grupė, kuriai eksporto priemoka buvo ar galėjo būti 
labai naudinga. Tai grūdų pirkliai, jų eksportuotojai 
ir importuotojai. Derlingais metais eksporto priemoka 
neišvengiamai paskatindavo didesnį eksportą, nei jis 
antraip būtų buvęs, ir, sukliudydama gausiam vienų 
metų derliui kompensuoti kitų metų nederlių, nederliaus 
metais ji paskatindavo didesnį importą, nei antraip būtų 
prireikę. Dėl priemokos grūdų pirklių verslas išsiplėsda- 
vo abiem atvejais, ir nederliaus metais ji leisdavo jiems 
ne tik importuoti daugiau grūdų, bet 17 parduoti juos 
už geresnę kainą, taigi ir su didesniu pelnu, nei antraip 
jie būtų gavę, jei gausiam vienų metų derliui nebūtų 
sukliudyta kompensuoti nederlingų metų grūdų stygių. 
Būtent toje žmonių grupėje pastebėjau karščiausią sie- 
kimą tęsti arba atnaujinti eksporto priemokas. 

Musų žemvaldžiai, įvedę didelius muitus importuo- 
Jamiems užsienio grūdams, kurie vidutinio derliaus 
metais būdavo tolygūs importo uždraudimui, ir iškovoję 
eksporto priemokas, kaip atrodo, mėgdžiojo mūsų ma- 
nufaktūrininkus. Pirmuoju teisės aktu jie užsitikrino 
sau monopoliją vidaus rinkoje, antruoju siekė neleisti, 
kad vidaus rinka būtų perpildyta jų pačių produkcijos. 
Abiem aktais jie siekė padidinti grūdų realiąją vertę, 
lygiai kaip manufaktūrininkai analogiškais įstatymais 
padidino įvairių apdirbamosios pramonės prekių rea- 
liąją vertę. Jie, atrodo, neatkreipė dėmesio į didelį ir 
esminį skirtumą, gamtos padarytą tarp grūdų ir beveik 
visų kitų prekių rūšių. Kai suteikdami monopoliją vi- 
daus rinkoje arba eksporto priemoką jūs įgalinate vil- 
nonių ar lininių audinių gamintojus parduoti savo pre- 
kes už šiek tiek geresnę kainą, nei jie antraip gautų, 

jūs pakeliate ne tik tų prekių nominaliąją, bet ir re- 
aliąją kainą. Jūs prilyginate jas didesniam darbo ir 
pragyvenimo reikmenų kiekiui, padidinate ne tik nomi- 
nalųjį, bet ir realųjį manufaktūrininkų pelną, realų jų 
turtą ir pajamas ir įgalinate juos gyventi geriau arba 
įdarbinti daugiau darbininkų tose manufaktūrose. Jūs 
realiai paskatinate tų manufaktūrų plėtrą ir nukrei- 
piate į jas didesnį šalies darbo kiekį, nei jo ten būtų, 
jei viskas klostytųsi natūraliai. Tačiau kai analogiškų 
teisės aktu jūs pakeliate nominaliąją, tai yra piniginę 
grūdų kainą, jūs nepakeliate jų realiosios vertės. Jūs 
nepadidinate nei mūsų ūkininkų, nei žemės savinin- 
kų realaus turto 1r realių pajamų. Jūs nepaskatinate 
grūdų auginimo, nes nesudarote jiems sąlygų išlaikyti 
ir samdyti daugiau darbininkų grūdams auginti. Pati 
daiktų prigimtis suteikė grūdams realiąją vertę, kurios 
neįmanoma pakeisti vien pakeitus jų piniginę kainą. Jų 
vertės negali padidinti nei eksporto priemoka, nei mo- 
nopolija vidaus rinkoje. Ir net laisviausia konkurencija 
negali jos sumažinti. Visame pasaulyje ta vertė yra lygi 
jos išlaikomo darbo kiekiui, ir kiekvienoje konkrečioje 
vietoje ji yra lygi tokiam darbo kiekiui, kokį ji gali 
išlaikyti taip, kaip darbas toje vietoje paprastai yra 
išlaikomas — pasiturimai, vidutiniškai ar skurdžiai. 
Vilnoniai ar lininiai audiniai nėra tos reguliuojančios 
prekės, kuriomis galiausiai matuojama ir pagal kurias 
nustatoma visų kitų prekių realioji vertė; grūdai yra 
tokia prekė. Kiekvienos kitos prekės realioji vertė ga- 
liausiai yra matuojama ir nustatoma pagal vidutinės 
piniginės kainos santykį su vidutine pinigine grūdų 
kaina. Realioji grūdų vertė nekinta keičiantis jų vidu- 
tinei piniginei kainai, kas tai vieną, tai kitą šimtmetį 
kartais nutinka. Keičiantis piniginei kainai, kinta tik 
realioji sidabro vertė. 

Eksporto priemokos bet kurioms šalyje pagamin- 
toms prekėms yra, pirma, kritikuotinos dėl tos bendros 

ydos, kuri būdinga visoms įvairioms merkantilistinės 
sistemos siūlomoms priemonėms: jomis tam tikra šalies 
darbo dalis dirbtinai nukreipiama mažiau naudinga 
vaga nei ta, kurią jis savaime pasirinktų; antra, speci- 
finė priemokų yda yra ta, kad jomis dalis šalies darbo 
nukreipiama ne tik mažiau naudinga vaga, bet ir tokia, 
kuri iš tiesų yra nenaudinga; prekyba, kuri gali vyk- 
ti tik gaunant eksporto priemoką, neišvengiamai yra 
nuostolinga prekyba. Be to, grūdų eksporto priemoka 
kritikuotina dėl to, kad ji niekaip negali paskatinti 
šio produkto auginimo, nors būtent tam ji ir yra skir- 
ta. Todėl kai mūsų žemės savininkai reikalavo įvesti 
eksporto priemoką, jie mėgdžiojo mūsų pirklius ir ma- 
nufaktūrininkus, tačiau jie taip elgėsi stokodami savo 
pačių interesų suvokimo, kuriuo paprastai vadovauja- 
si tos dvi kitos žmonių grupės. Jie apkrovė valstybės 
pajamas didžiulėmis išlaidomis, jie primetė žmonėms 
labai didelius mokesčius, bet dėl to jų pačių prekės rea- 
lioji vertė ženkliau nepadidėjo; o šiek tiek sumažindami 
realiąją sidabro vertę, jie tam tikru mastu pristabdė 
viso šalies ūkio plėtrą ir, užuot pastūmėję į priekį, 
sulėtino savo žemių gerinimą, nes tai neišvengiamai 
priklauso nuo viso šalies ūkio būklės. 

Galima manyti, kad priemoka už gamybą siekiant 
paskatinti kurios nors prekės gamybą turėtų labiau 
tiesioginį poveikį nei eksporto priemoka. Be to, tokia 
paskata primestų žmonėms tik vieną mokestį, iš kurio 
lėšų ta priemoka ir būtų mokama. Gamybos priemo- 
ka, užuot pakėlusi, sumažintų prekės kainą vidaus 
rinkoje; kartu, užuot primetusi žmonėms dar vieną 
mokestį, ji galėtų bent jau iš dalies atlyginti jiems 
tai, kas iš jų paimama tai priemokai sumokėti. Tačiau 
gamybos priemokos suteikiamos labai retai. Merkanti- 
listinės sistemos įdiegti prietarai išmokė mus manyti, 
kad nacionalinį turtą greičiau didina eksportas, o ne 
gamyba. Todėl eksportas buvo labiau skatinamas kaip 

veiksmingesnė priemonė šaliai gauti pinigų. Taip pat 
buvo aiškinama, kad gamybos priemokų atveju, kaip 
esą rodo patirtis, dažniau sukčiaujama nei eksporto 
priemokų atveju. Nežinau, kiek tai teisinga. Gerai 
žinoma, kad eksporto priemokomis būdavo pasinau- 
dojama įvairiausiais sukčiavimo tikslais. Tačiau pir- 
kliai 17 manufaktūrininkai, tie didieji visokios paramos 
eksportui išradėjai, nesuinteresuoti, kad vidaus rinka 
būtų perpildyta jų prekių, o gamybos priemoka kaip 
tik ir galėtų kartais šitai sukelti. Eksporto priemoka, 
įgalinanti juos tą perviršį išgabenti svetur ir palaikyti 
nemažėjančias kainas vidaus rinkoje, veiksmingai nuo 
to išgelbsti. Todėl iš visų merkantilistinės sistemos 
siūlomų priemonių ši jiems yra pati geidžiamiausia. 
Žinau, kad atskiri tam tikros šakos įmonininkai pri- 
vačiai susitardavo tarpusavyje primokėti už tam tikros 
dalies jų gaminamų prekių eksportą iš savo kišenės. 
Ši priemonė veikė taip puikiai, kad daugiau nei dvigu- 
bai padidindavo tų prekių kainą vidaus rinkoje, nors 
jų gamyba smarkiai išaugdavo. Eksporto priemokos 
grūdams poveikis turėjo būti visiškai priešingas, jei ji 
sumažino tos prekės piniginę kainą. 

Tačiau kai kuriais ypatingais atvejais kažkas pa- 
našaus į gamybos priemoką būdavo teikiama. Tokio 
pobūdžio subsidijomis, matyt, galima laikyti priemokas 
už tonažą silkių žvejams ir banginių medžiotojams. 
Galima manyti, kad jos tiesiogiai atpigina tas prekes 
vidaus rinkoje, palyginti su jų kainomis be priemokų. 
Visais kitais atžvilgiais jų poveikis, reikia pripažinti, 
yra toks pat kaip eksporto priemokų. Dėl jų dalis šalies 
kapitalo yra panaudojama pateikti į rinką prekėms, 
kurių kaina neatlygina jų gamybos išlaidų su įprasti- 
niu sankaupų pelnu. 

Bet nors minėtosios priemokos žvejybos verslui už 
tonažą neprisideda prie tautos turtėjimo, galima viltis, 
kad jos prisideda prie šalies gynybos, padidindamos 

jūreivių ir laivų skaičių. Gali būti teigiama, kad to- 
kiomis priemokomis kartais tai galima padaryti pa- 
tiriant kur kas mažesnes išlaidas, nei reikia išlaikyti 
dideliam reguliariajam karo laivynui, jei galiu taip 
pasakyti pagal analogiją su reguliariąja sausumos 
kariuomene. 

Tačiau, nors esama tokių palankių aiškinimų, toliau 
dėstomi argumentai verčia mane manyti, kad teikda- 
mi bent vieną iš šių priemokų įstatymų leidėjai labai 
šiurkščiai klysta. 

Pirma, priemoka silkių žvejybai burlaiviais atrodo 
per didelė. 

Nuo žiemos žvejybos pradžios 1771 metais iki žie- 
mos žvejybos pabaigos 1781 metais tonažo priemo- 
ka žvejojantiems silkes burlaiviais buvo trisdešimt 
šilingų už toną. Per tuos vienuolika metų Škotijos 
žvejų, Žvejojančių tokiais laivais, sugautos silkės iš 
viso sudarė 378 347 statines. Jūroje sugautos ir su- 
sūdytos silkės vadinamos jūroje apdorotomis silkėmis. 
Kad silkės būtų tinkamos parduoti, būtina jas perdėti, 
pridedant papildomai druskos; skaičiuojama, kad šiuo 
atveju trys statinės jūroje apdorotų silkių paprastai 
sudaro dvi statines parduoti paruoštų silkių. Vadinasi, 
parduoti paruoštų silkių, sugautų per tuos vienuolika 
metų, kiekis taip skaičiuojant sieks tik 252 231'/5 sta- 
tinių. Tonažo priemokų per tuos vienuolika metų buvo 
sumokėta 155 463 svarai 11 šilingų, arba 8 šilingai 
2!/,) pensų už kiekvieną jūroje apdorotų silkių stati- 
nę, arba 12 šilingų 33/41 pensų už parduoti paruoštų 
silkių statinę. 

Druska silkėms ruošti kartais yra škotiška, kartais 
užsieninė, abiem atvejais žuvies ruošėjams ji tiekia- 
ma be jokių akcizo mokesčių. Škotiškai druskai šiuo 
metu taikomas akcizo mokestis yra 1 šilingas 6 pen- 
sai, užsieninei druskai — 10 šilingų už bušelį. Statinei 
silkių paprastai reikia maždaug bušelio ir ketvirčio 

užsieninės druskos. Škotiškos druskos reikia viduti- 
niškai dviejų bušelių. Jei silkės skirtos eksportui, šito 
mokesčio visai nereikia mokėti; jei jos skirtos vidaus 
vartojimui, reikia sumokėti tik vieną šilingą už stati- 
nę, nesvarbu, kokia druska — škotiška ar užsieninė — 
buvo vartojama silkėms paruošti. Tai senas Škotijos 
mokestis už bušelį druskos, apytikrį kiekį, kuris buvo 
laikomas reikalingu statinei silkių paruošti. Škotijoje 
užsieninė druska mažai kam vartojama, išskyrus sil- 
kių sūdymą. Tačiau nuo 1771 metų balandžio 5 dienos 
iki 1782 metų balandžio 5 dienos užsieninės druskos 
importas sudarė 936 974 bušelius po aštuoniasdešimt 
keturis svarus už bušelį; škotiškos druskos kiekis, įmo- 
nių pateiktas žuvies ruošėjams, sudarė ne daugiau kaip 
168 226 bušelius tik po penkiasdešimt šešis svarus už 
bušelį. Todėl atrodytų, kad silkėms sūdyti daugiausia 
buvo vartojama užsieninė druska. Be to, už kiekvieną 
eksportuotą silkių statinę buvo mokama 2 šilingų 8 
pensų priemoka, o daugiau kaip du trečdaliai sugau- 
tų silkių buvo eksportuota. Visa tai sudėjus paaiškės, 
kad per tuos vienuolika metų kiekviena statinė silkių, 
sužvejotų burlaiviais ir paruoštų vartojant škotišką 
druską, jei ji buvo eksportuojama, vyriausybei kaina- 
vo 17 šilingų 113/41 pensų, o jei ji buvo skirta vidaus 
vartojimui — 14 šilingų 3*/) pensų; o kiekviena statinė, 
paruošta vartojant užsieninę druską, jei ji buvo eks- 
portuojama, kainavo vyriausybei 1 svarą 7 šilingus 5*/4 
pensų, o jei buvo skirta vidaus vartojimui — 1 svarą 
3 šilingus 9*/1 pensų. Gerų parduoti paruoštų silkių 
statinė kainuoja nuo septyniolikos ar aštuoniolikos iki 
dvidešimt keturių ar dvidešimt penkių šilingų, viduti- 
niškai maždaug ginėją!. 

Antra, priemoka už sugautas silkes yra tonažo prie- 
moka, ji proporcinga laivo talpai, o ne žvejų darbštu- 


! Žr. ataskaitas šio tomo gale. 

mui ar žvejybos sėkmei; bijau, kad labai dažnai laivai 
būdavo išruošiami turint vienintelį tikslą — žvejoti, bet 
ne žuvį, o priemoką. 1759 metais, kai priemoka buvo 
penkiasdešimt šilingų už toną, visi silkes Žvejojantys 
Škotijos burlaiviai pateikė tik keturias statines jūroje 
apdorotų silkių. Tais metais vien priemokos už kiekvie- 
ną jūroje apdorotų silkių statinę vyriausybei kainavo 
113 svarų 15 šilingų, o už kiekvieną parduoti paruoštų 
silkių statinę — 159 svarus 7 šilingus 6 pensus. 
Trečia, tas silkių žvejybos būdas, kuriam buvo tai- 
koma ši tonažo priemoka (kai žvejojama burlaiviais 
arba laivais su deniu, kurių talpa nuo dvidešimties iki 
aštuoniasdešimties tonų), atrodo geriau tinkamas ne 
Škotijos, bet Olandijos, iš kurios jis ir buvo nusižiū- 
rėtas, sąlygoms. Olandija yra labai toli nuo tų jūrų, 
kur paprastai laikosi silkės, ir todėl gali jas žvejoti tik 
laivais su deniu, kuriais galima gabentis pakankamai 
vandens ir maisto plaukiant į tolimą jūrą. O Hebridai 
arba vakarų salos, Šetlando salos ir Škotijos šiaurės 
ir šiaurės vakarų pakrantės, tos vietos, netoli kurių 
ir vyksta pagrindinė silkių žvejyba, visur išraižytos 
Jūros įlankų, įsiterpiančių giliai į sausumą ir vietine 
kalba vadinamų jūros atšakomis. Sezono metu, kai sil- 
kės atplaukia į tuos vandenis, jos laikosi būtent tose 
įlankose; mat silkės ir daugelis kitų žuvų rūšių, kaip 
mane patikino, atplaukia nereguliariai ir ne visada. 
Todėl žvejyba bedeniais botais atrodo tinkamiausia 
specifinėms Škotijos sąlygoms, kai žvejai sugautas 
silkes gali iškart nugabenti į krantą, kur jos arba 
sūdomos, arba vartojamos šviežios. Tačiau didžiulė 
paskata, kurią žvejybai burlaiviais suteikia trisde- 
šimties šilingų priemoka už toną, neišvengiamai daro 
žalą žvejybai botais: šie žvejai, negaudami tokios prie- 
mokos, negali apdorotos žuvies pateikti į rinką tokio- 
mis pat sąlygomis, kaip žvejojantieji burlaiviais. Todėl 
žvejyba botais, kuri prieš įvedant priemoką žvejybai 

burlaiviais buvo labai išplėtota ir, kaip teigiama, davė 
darbą ne mažesniam skaičiui žvejų, nei šiuo metu jų 
dirba burlaiviuose, dabar beveik visai sunyko. Tiesa, 
turiu pripažinti, kad neturiu galimybių labai tiksliai 
pasakyti ankstesnės šito dabar sužlugdyto ir apleis- 
to Žvejybos verslo apimties. Kadangi žvejybos botais 
įmonėms nebuvo mokama jokia priemoka, muitinės 
17 druskos akcizų pareigūnai nevykdė jokios jų aps- 
kaitos. 

Ketvirta, daugelyje Škotijos vietų tam tikru metų 
laiku silkės sudaro labai ženklią paprastų žmonių 
maisto dalį. Priemoka, kuria buvo siekiama sumažinti 
silkių kainą vidaus rinkoje, galėtų nemažai prisidėti 
prie didelės dalies mūsų tėvynainių, kurių gyvenimas 
anaiptol nėra pasiturimas, būklės pagerinimo. Tačiau 
priemoka už burlaiviais sužvejotas silkes čia nieko 
nepadeda. Ji sužlugdė žvejybą botais, kurie buvo ne- 
palyginti geriau pritaikyti aprūpinti vidaus rinką, o 
papildoma 2 šilingų 8 pensų priemoka už eksportuotą 
silkių statinę išgabena į užsienį didžiąją dalį, daugiau 
nei du trečdalius viso burlaivių laimikio. Prieš trisde- 
šimt ar keturiasdešimt metų, prieš įvedant priemoką 
žvejybai burlaiviais, šviežių silkių kaina, kaip mane 
patikino, buvo penkiolika šilingų už statinę. Prieš de- 
šimt ar penkiolika metų, kai žvejyba botais dar ne- 
buvo visiškai sužlugdyta, silkių kaina, kaip teigiama, 
buvo nuo septyniolikos iki dvidešimt šilingų už stati- 
nę. Pastaruosius penkerius metus statinė vidutiniškai 
kainavo dvidešimt penkis šilingus. Bet kaina galėjo 
tiek pakilti 1r dėl to, kad silkių prie Škotijos krantų 
iš tiesų sumažėjo. Be to, reikia pažymėti ir tai, kad ir 
pati statinaitė ar statinė, kuri paprastai parduodama 
kartu su silkėmis ir kurios kaina įskaičiuota į visas 
anksčiau pateiktas kainas, prasidėjus karui Amerikoje 
pabrango mažne dvigubai, tai yra nuo maždaug trijų 
šilingų iki maždaug šešių šilingų. Lygiai taip pat reikia 

pažymėti, kad duomenys, kuriuos gavau apie silkių 
kainas ankstesniais metais, anaiptol nebuvo nepriešta- 
ringi ir sutampantys, o vienas labai tikslus ir patyręs 
senas žmogus mane patikino, kad prieš daugiau kaip 
penkiasdešimt metų įprasta gerų parduoti paruoštų 
silkių statinės kaina buvo viena ginėja; tai, manyčiau, 
ir dabar galėtų būti laikoma vidutine kaina. Bet, mano 
nuomone, visi duomenys sutartinai rodo, kad dėl prie- 
mokos žvejybai burlaiviais silkių kaina vidaus rinkoje 
nesumažėjo. 

Kai žvejai, suteikus jiems tokias dosnias priemo- 
kas, ir toliau pardavinėja savo prekę už tą pačią ar 
net didesnę kainą, nei buvo įpratę pardavinėti anks- 
čiau, tai galima manyti, kad jų pelnai tapo labai dide- 
li; gali būti, kad kai kurių iš jų pelnai tokie ir buvo. 
Bet apskritai aš turiu pagrindą manyti, kad jie nieko 
nelaimėjo. Įprasta tokių priemokų pasekmė yra tai, 
kad neatsargūs rizikuotojai paskatinami imtis verslo, 
kurio jie neišmano, ir dėl neapdairumo ir neišmanymo 
jų patiriami nuostoliai tiesiog viršija tai, ką jie gali 
laimėti dėl to beribio valdžios dosnumo. 1750 metais 
tuo pačiu teisės aktu, kuriuo pirmą kartą buvo įvesta 
trisdešimties šilingų priemoka už toną siekiant pa- 
skatinti silkių žvejybą (23-iaisiais Jurgio II valdymo 
metais išleistas įstatymas, 24 straipsnis), buvo įkurta 
akcinė bendrovė su penkių šimtų tūkstančių svarų 
kapitalu, kurios akcininkai (be visų kitų paskatų — 
ką tik minėtos priemokos už tonažą, dviejų šilingų ir 
aštuonių pensų eksporto priemokos už statinę, br1i- 
tiškos ir užsieninės druskos pardavimo be mokesčių) 
keturiolikos metu laikotarpiu už kiekvieną pasirašytą 
ir įmokėtą į bendrovės kapitalą šimtą svarų įgijo teisę 
gauti po tris svarus per metus, kuriuos lygiomis dali- 
mis kas pusmetį turėjo išmokėti Muitinės vyriausiasis 
administratorius. Be tos didžiulės bendrovės, kurios 
valdytojo ir direktorių būstinė turėjo būti Londone, 

buvo leista įsteigti įvairias žvejybos kontoras visuose 
karalystės uostuose, su sąlyga, kad būtų pasirašyta 
ne mažesnė kaip dešimties tūkstančių svarų įmokų 
į kiekvienos iš jų kapitalą suma, be to, tos konto- 
ros turėjo tvarkytis savo rizika, pačios gauti pelną 
ir dengti nuostolius. Tų žemesniųjų kontorų verslui 
buvo suteiktos tokios pačios metinės išmokos ir tokios 
pačios įvairios paskatos, kaip ir didžiosios bendrovės 
verslui. Didžiosios bendrovės akcijų pasirašymas ne- 
trukus buvo baigtas, buvo įsteigta ir keletas įvairių 
žvejybos kontorų įvairiuose karalystės uostuose. Bet 
nors visokeriopai skatinamos, beveik visos tos įvairios 
bendrovės, didelės ir mažesnės, prarado visą savo ka- 
pitalą ar didžiąją jo dalį; šiandien vargiai yra belikęs 
bent koks jų pėdsakas, o silkių žvejyba dabar visiš- 
kai ar beveik visiškai yra rizikos nebijančių privačių 
asmenų verslas. 

Žinoma, jei kuri nors konkreti gamybos šaka būtina 
visuomenės gynybai, ne visada bus išmintinga, kad 
apsirūpinimas jos produkcija priklausytų nuo kaimynų, 
ir jei nėra jokių kitų būdų paskatinti tokią gamybą 
šalies viduje, tai siekiant ją paremti gali būti tikslin- 
ga apmokestinti visas kitas šalies pramonės šakas. 
Remiantis šiuo principu, ko gero, galima pateisinti 
britų gamybos burių drobės ir britų gamybos parako 
eksporto priemoką. 

Tačiau nors retkarčiais gali būti tikslinga apmo- 
kestinti didelės dalies žmonių darbinę veiklą siekiant 
paremti tam tikros gamintojų grupės veiklą, didelio 
klestėjimo metais, kai visuomenė gauna daugiau pa- 
jamų nei moka tinkamai panaudoti, teikti tokias prie- 
mokas favorizuojamoms gamybos šakoms gali būti, ko 
gero, taip pat natūralu, kaip daryti kokias nors kito- 
kias beprasmes išlaidas. Visuomenės, kaip ir privačių, 
išlaidų atveju didelis turtas, ko gero, dažnai gali būti 
laikomas pateisinančiu dideles kvailystes. Tačiau jei 

toks išlaidavimas tęsiasi ir atėjus bendrų sunkumų ir 
skurdo metui, tai jau neabejotinai yra kažkas blogiau 
nei paprasta kvailystė. 

Tai, kas vadinama priemoka, kartais yra ne kas 
kita, kaip muito grąžinimas, todėl jai netinka ta kriti- 
ka, kuri taikoma tikrajai priemokai. Pavyzdžiui, prie- 
moka už eksportuojamą rafinuotą cukrų gali būti lai- 
koma muito, sumokėto įvežant rudąjį ir nevalytą cuk- 
ranendrių cukrų, iš kurių jis gaminamas, grąžinimu. 
Priemoka už eksportuojamą apdirbtą šilką yra muitų 
už importuojamą žaliavinį ir suktą šilką grąžinimas. 
Priemoka už eksportuojamą paraką yra muitų už im- 
portuojamą sierą ir salietrą grąžinimas. Muitinių kalba 
muitų grąžinimu vadinamos tik tos lengvatos, kurios 
suteikiamos prekėms, eksportuojamoms to paties pavi- 
dalo, kokio jos buvo importuotos. Kai perdirbant forma 
taip pasikeičia, kad prekė gauna naują pavadinimą, 
lengvatos vadinamos priemokomis. 

Priemokoms taikoma kritika netinka premijoms, 
kurias visuomenė skiria savo veiklos srityse pasižy- 
mėjusiems menininkams ir gamintojams. Skatinda- 
mos ypatingą meistriškumą ir kūrybingumą, premijos 
palaiko dirbančiųjų tose srityse lenktyniavimą 1r nėra 
tokios didelės, kad nukreiptų į tas sritis daug dides- 
nę šalies kapitalo dalį, nei jo ten nutekėtų savaime. 
Premijų tikslas yra ne pakeisti natūralią veiklų pu- 
siausvyrą, bet siekti, kad kiekvienoje veiklos srityje 
darbas būtų atliekamas nepriekaištingai ir tobulai. Be 
to, premijoms skiriamos lėšos yra labai mažos; didelės 
lėšos skiriamos priemokoms. Vien priemoka už grūdus 
kartais per metus kainuoja visuomenei daugiau nei 
tris šimtus tūkstančius svarų. 

Priemokos kartais yra vadinamos premijomis, lygiai 
kaip muitų grąžinimas kartais vadinamas priemoko- 
mis. Tačiau visais atvejais turime kreipti dėmesį į tų 
priemonių esmę, nepaisydami jų pavadinimų. 

Digresija apie grūdų prekybą 
tr grūdų įstatymus 


Negaliu užbaigti šio skyriaus apie priemokas nepa- 
žymėjęs, kad pagyros, skirtos grūdų eksporto priemo- 
kas įvedusiam įstatymui ir visai su juo susijusių tai- 
syklių visumai, yra visiškai nepelnytos. Nuodugnesnis 
grūdų prekybos esmės ir su ja susijusių pagrindinių 
Britanijos įstatymų nagrinėjimas aiškiai įrodys šio tei- 
ginio teisingumą. Didžiulė šio klausimo svarba turėtų 
pateisinti šią ilgą digresiją. 

Grūdų pirklio verslas susideda iš keturių skirtingų 
šakų, kurios, nors kartais gali būti vykdomos to pa- 
ties asmens, pagal savo pobūdį yra keturios atskiros ir 
skirtingos verslo rūšys. Tai, pirma, prekiautojo vidaus 
rinkoje verslas; antra, vidaus vartojimui importuojan- 
čio pirklio verslas; trečia, šalyje pagamintą produkciją 
eksportuojančio užsienio vartotojams pirklio verslas; 
ir, ketvirta, tranzitinė prekyba grūdais, tai yra grūdų 
importas turint tikslą juos eksportuoti. 

I. Prekiautojo vidaus rinkoje interesai ir didžiosios 
žmonių daugumos interesai, kad ir kokie priešingi 
jie atrodytų iš pirmo žvilgsnio, net didžiausio grūdų 
stygiaus metais yra visiškai tokie patys. Prekiauto- 
jas yra suinteresuotas tiek pakelti savo grūdų kainą, 
kiek tų metų grūdų stygius reikalauja, ir jis niekada 
nebus suinteresuotas pakelti kainą daugiau. Didinda- 
mas kainą jis mažina vartojimą ir verčia žmones, ypač 
žemesniųjų sluoksnių, taupyti ir elgtis apdairiai. Jei 
per daug pakėlęs kainą jis tiek sumažina vartojimą, 
kad tų metų grūdų pasiūla viršija tų metų vartojimą 
ir grūdų atsargos neišsibaigia dar kurį laiką po to, kai 
prasideda naujas derlius, jis rizikuoja ne tik prarasti 
nemenką savo grūdų dalį dėl natūralių priežasčių, bet 
ir būti priverstas parduoti jų likučius už daug mažes- 
nę kainą, nei būtų pardavęs prieš kelis mėnesius. Jei 

jis nepakankamai pakelia kainą ir vartojimas dėl to 
sumažėja tiek nedaug, kad tų metų grūdų pasiūla yra 
mažesnė nei tų metų vartojimas, jis ne tik praranda 
dalį pelno, kurį antraip būtų gavęs, bet ir priverčia 
žmones iki naujo derliaus vietoj brangymečio sunku- 
mų kęsti bado siaubą. Žmonės yra suinteresuoti, kad 
jų kasdienis, savaitinis ir mėnesinis vartojimas kuo 
tiksliau atitiktų tų metų grūdų pasiūlą. Toks pat yra 
ir prekiautojo grūdais vidaus rinkoje interesas. Tiekda- 
mas žmonėms grūdus maždaug tokiomis dalimis, kiek 
jis gali tai nustatyti, jis veikiausiai parduos visus savo 
grūdus už aukščiausią kainą ir su didžiausiu pelnu; 
jo Žinios apie grūdų derlių ir apie savo paties dienos, 
savaitės ir mėnesio pardavimus leidžia jam gana tiks- 
liai spręsti, kokiu mastu žmonės aprūpinami grūdais. 
Nors jis nesistengia atsižvelgti į žmonių interesus, bet, 
paisydamas savo paties interesų, neišvengiamai jais va- 
dovaujasi ir net nederlingiausiais metais elgiasi lygiai 
taip pat, kaip apdairus laivo kapitonas kartais būna 
priverstas elgtis su savo įgula. Kai pastarasis numa- 
to, kad maisto gali pritrūkti, sumažina davinį. Nors 
iš perdėto atsargumo jis kartais gali taip pasielgti be 
jokio būtino reikalo, tačiau visi įgulos dėl to patiriami 
nepatogumai yra niekis, palyginti su tuo pavojumi, 
vargais ir pražūtimi, kuri gali kartais ją ištikti, kai 
elgiamasi ne taip įžvalgiai. Lygiai taip pat nors vidaus 
rinkoje grūdais prekiaujantis pirklys iš perdėto šykš- 
tumo gali kartais pakelti savo grūdų kainą daugiau, 
nei reikalauja tų metų grūdų stygius, tačiau visi žmo- 
nių dėl to patiriami nepatogumai, kurie veiksmingai 
apsaugo juos nuo bado iki naujo derliaus, yra niekis, 
palyginti su tuo, kas jų lauktų, jei nuėmus derlių būtų 
elgiamasi pernelyg dosniai. Ir pats grūdų pirklys gali 
labai smarkiai nukentėti dėl to perdėto šykštumo: ne 
tik dėl pasipiktinimo juo, kurį šykštumas paprastai su- 
kelia, bet ir, jei jam pavyktų išvengti to pasipiktinimo 

pasekmių, dėl to, kad jam neišvengiamai liks tam ti- 
kras kiekis grūdų, kuriuos, jei naujas derlius bus pa- 
kankamai gausus, jis turės parduoti už daug mažesnę 
kainą, Nei antraip būtų gavęs. 

Tiesa, jei viena didelė pirklių bendrovė galėtų įsigyti 
visą didelės šalies grūdų derlių, ji, ko gero, būtų suin- 
teresuota pasielgti su juo taip, kaip, pasakojama, olan- 
dai elgiasi su Molukų prieskoniais, — sunaikinti arba 
išmesti nemažą jo dalį siekiant išlaikyti likusios dalies 
kainą. Bet vargu ar įmanoma, netgi pasitelkus įstaty- 
mų prievartą, sukurti tokią didelę monopoliją grūdų 
atveju, ir kur tik įstatymai leidžia laisvą prekybą, grū- 
dus iš visų prekių sunkiausia suimti ar monopolizuoti 
keliems dideliems kapitalams, kurie supirktų didžią- 
ją jų dalį. Ne tik jų vertė yra gerokai didesnė, negu 
įstengtų supirkti kelių privačių asmenų kapitalai, bet 
1r, jei tarsime, kad įstengtų supirkti, dėl jų gamybos 
būdo toks supirkimas yra visiškai neįmanomas. Ka- 
dangi kiekvienoje civilizuotoje šalyje grūdai yra prekė, 
kurios kasmet suvartojama daugiausiai, todėl grūdams 
gaminti kasmet panaudojamas didesnis darbo kiekis, 
nei gaminti kitoms prekėms. Be to, kai tik nuimamas 
derlius, grūdai neišvengiamai būna pasiskirstę dides- 
niam savininkų skaičiui, negu bet kuri kita prekė, ir 
tų savininkų niekada negalima suburti į vieną vietą, 
kaip galima suburti tam tikrą skaičių nepriklausomų 
kitų prekių gamintojų, jie visada išsisklaidę po visą 
šalį. Tie pirmieji grūdų savininkai arba tiesiogiai aprū- 
pina vartotojus savo kaimynystėje, arba tiekia grūdus 
kitiems prekiautojams vidaus rinkoje, kurie aprūpina 
tuos vartotojus. Vadinasi, prekiautojų grūdais vidaus 
rinkoje, įskaitant ūkininkus ir kepėjus, neišvengiamai 
yra daugiau nei prekiautojų kitomis prekėmis, o dėl 
išsisklaidymo jiems absoliučiai neįmanoma sudaryti 
kokio nors bendro susitarimo. Todėl jei nederliaus me- 
tais kuris nors iš jų pamatys, kad turi gerokai daugiau 

grūdų, negu gali tikėtis parduoti už esamą kainą iki 
naujo derliaus, jis niekada nesumanys laikytis tokios 
kainos, dėl kurios patirs nuostolį, vien savo varžovų ir 
konkurentų naudai, bet tuojau pat ją sumažins, kad 
galėtų išparduoti grūdus iki naujo derliaus. Tie patys 
motyvai, tie patys interesai, kurie lemia vieno pre- 
kiautojo elgesį, lems ir bet kurio kito elgesį ir visus 
juos privers pardavinėti grūdus tokia kaina, kuri, jų 
supratimu, labiausiai atitiks tų metų grūdų gausą ar 
stygių. 

Kas dėmesingiau pažvelgs į bet kurios Europos 
dalies nepritekliaus ir bado metų istoriją, tiek šiame 
šimtmetyje, tiek per du praėjusius šimtmečius, apie 
kuriuos turime gana tikslius duomenis, esu tikras, pa- 
matys, kad nepritekliaus niekada nelemdavo prekiau- 
tojų grūdais vidaus rinkoje tarpusavio susitarimai, jo 
priežastis visada būdavo tikras stygius, kurį kartais ir 
kai kuriose vietose sukeldavo niokojamieji karai, bet 
dažniausiai prastas derlius, ir kad badą visada sukel- 
davo ne kokia nors kita priežastis, bet tik savavališki 
valdžios veiksmai, netinkamomis priemonėmis bandant 
pašalinti nepritekliaus sunkumus. 

Didelėje grūdus auginančioje šalyje, tarp kurios skir- 
tingų dalių vyksta laisva prekyba ir yra laisvas susi- 
siekimas, net nederlingiausiais metais stygius niekada 
nebus toks didelis, kad sukeltų badą; ir net skurdžiau- 
sias derlius, apdairiai ir taupiai tvarkomas, visus me- 
tus išmaitins tokį patį žmonių skaičių, kokį paprastai 
sočiau išmaitina vidutinis derlius. Derliui nepalankiausi 
didelės sausros arba ilgai trunkančių liūčių metai. Bet 
kadangi grūdai vienodai auga aukštumose ir žemumose, 
drėgnose ir labai sausose žemėse, sausra arba liūtys, 
pakenkiančios vienai šalies daliai, yra palankios kitai 
daliai; ir nors tiek sausringais, tiek lietingais metais 
grūdų derlius yra gerokai mažesnis nei normalių orų 
metais, tai, kas prarasta vienoje šalies dalyje, iš dalies 

kompensuoja geras derlius kitoje. Ryžius auginančiose 
šalyse, kadangi ryžiams ne tik reikalinga labai drėgna 
dirva, bet tam tikru augimo periodu jie išvis turi būti 
po vandeniu, sausros padariniai yra daug pragaištin- 
gesni. Bet netgi tokiose šalyse sausra, ko gero, vargiai 
būna tokia visuotinė, kad neišvengiamai sukeltų badą, 
jei vyriausybė leidžia laisvą prekybą. Prieš kelerius me- 
tus Bengaliją ištikusi sausra, matyt, galėjo būti didelio 
nepritekliaus priežastis. Prisidėjo keletas nevykusių po- 
tvarkių, keletas neapgalvotų apribojimų, kuriuos Rytų 
Indijos bendrovės tarnautojai įvedė ryžių prekybai, ir 
nepriteklius virto badu. 

Kai vyriausybė, siekdama palengvinti nepritekliaus 
sunkumus, nurodo visiems prekiautojams pardavinėti 
grūdus, jos manymu, teisinga kaina, ji arba sukliudo 
jiems tiekti grūdus į rinką, dėl ko kartais prasideda 
badas netgi netrukus po derliaus nuėmimo, arba, jei 
grūdai į rinką tiekiami, ji įgalina ir paskatina žmones 
vartoti juos taip gausiai, kad badas neišvengiamai kyla 
prieš nuimant naują derlių. Neribojama, nevaržoma 
grūdų prekybos laisvė, kuri vienintelė gali veiksmingai 
apsaugoti nuo bado negandų, geriausiai palengvina 
nepritekliaus sunkumus, nes tikrojo stygiaus sunkumų 
negalima pašalinti, juos galima tik palengvinti. Jokia 
kita prekyba taip nenusipelnė visiškos įstatymų apsau- 
gos, jokiai kitai prekybai jos taip nereikia, nes jokia 
kita prekyba nesukelia tokios žmonių neapykantos. 

Nederliaus metais žemesniųjų sluoksnių žmonės dėl 
savo kančių kaltina grūdų pirklių godumą, ir šie tam- 
pa jų paniekos ir pasipiktinimo objektu. Todėl, užuot 
tokiais atvejais pasipelnę, pirkliai dažnai atsiduria 
pavojuje, kad jų verslas išvis sužlugs, o įsiutę žmonės 
išplėš 17 sugriaus jų sandėlius. Vis dėlto būtent neder- 
liaus metais, kai kainos didelės, grūdų pirkliai tikisi 
gauti savo pagrindinį pelną. Paprastai jie būna sudarę 
sutartis su keletu ūkininkų, kurie sutartą metų skai- 

čių tiekia jiems sutartą kiekį grūdų sutarta kaina. Ta 
sutartinė kaina nustatoma tokia, kokia laikoma nuosai- 
kia ir pagrįsta, tai yra įprastinė arba vidutinė kaina, 
kuri prieš pastaruosius kelerius nederliaus metus buvo 
maždaug dvidešimt aštuoni šilingai už kviečių kvarte- 
rį ir atitinkamai už kitokius javus. Todėl nederliaus 
metais didžiąją dalį grūdų pirkliai perka už vidutinę 
kainą, o parduoda už daug didesnę. Tačiau kad tas 
nepaprastas pelnas yra ne didesnis, negu reikia tam, 
kad jų verslas būtų toks pat pelningas, kaip ir kitos 
prekybos rūšys, ir padengtų didelius nuostolius, su- 
sidarančius kitomis aplinkybėmis, kai sugenda dalis 
supirktų grūdų arba dažnai ir netikėtai svyruoja jų 
kaina, gana akivaizdžiai matyti jau vien iš to, kad iš 
grūdų prekybos, lygiai kaip ir iš kitų prekybos rūšių, 
retai susikraunamas didžiulis turtas. Bet visuomenės 
neapykanta, kurią ji užsitraukia nederliaus metais — 
vieninteliu laikotarpu, kai ta prekyba gali būti labai 
pelninga, atgraso nuo jos ryžtingus ir sėkmės lydimus 
žmones. Ji paliekama menkesniems prekiautojams, ir 
malūnininkai, kepėjai, miltų pardavėjai ir komisionie- 
riai kartu su būriu apgailėtinų verteivų vidaus rinkoje 
yra bene vieninteliai tarpininkai tarp grūdų augintojo 
ir vartotojo. 

Nuo senų laikų Europos politika, užuot neprielan- 
kiai vertinusi paplitusią neapykantą tokiam visuo- 
menei naudingam verslui, priešingai, kaip atrodo, ją 
palaikė ir skatino. 

5-aisiais ir 6-aisiais Eduardo VI valdymo metais 
išleisto įstatymo 14 straipsnis nustatė, kad jei kas per- 
ka grūdus ar javus pardavimo tikslu, bus laikomas 
neteisėtu supirkinėtoju ir, jei nusikalto pirmą kartą, 
bus baudžiamas dviem mėnesiais kalėjimo ir tų grūdų 
vertės dydžio bauda; jei nusikals antrą kartą, kalės 
šešis mėnesius ir turės sumokėti dvigubos grūdų vertės 
dydžio baudą; sučiuptas trečią kartą, bus prirakintas 

prie gėdos stulpo ir kalės tiek, kiek nuspręs karalius, o 
visos jo prekės bei kitas kilnojamasis turtas bus konfis- 
kuoti. Daugelio kitų Europos šalių politika tais laikais 
nebuvo geresnė nei Anglijos. 

Mūsų protėviai, atrodo, manė, kad žmonės iš ūki- 
ninko gali pirkti grūdus pigiau nei iš grūdų pirklio, ku- 
ris, kaip jie būgštavo, prie tos kainos, kurią jis sumoka 
ūkininkui, dar prideda sau milžinišką pelną. Todėl jie 
stengėsi visai panaikinti grūdų pirklio verslą. Jie net 
siekė pašalinti bet kokį tarpininkavimą tarp augintojo 
17 vartotojo; tam buvo skirta daugelis apribojimų, ku- 
riuos jie įvedė žmonių, jų vadintų grūdų perpirkėjais 
arba gabentojais, verslui; niekam nebuvo leidžiama 
imtis šio verslo be licencijos, patvirtinančios, kad jos 
turėtojas yra sąžiningas ir doras žmogus. Pagal Eduar- 
do VI įstatymą tokia licencija galėjo būti išduota trijų 
taikos teisėjų sprendimu. Bet net ir toks apribojimas 
vėliau buvo įvertintas kaip nepakankamas, ir Elžbietos 
dekretu išimtinė teisė išduoti licencijas buvo suteikta 
ketvirtinėms taikos teisėjų sesijoms. 

Ankstesniųjų laikų Europos politika šitaip siekė 
reguliuoti žemės ūkį, svarbiausią kaimo verslą, pagal 
principus, kurie visiškai skyrėsi nuo taikytų manu- 
faktūroms, svarbiausiam miestų verslui. Palikdama 
ūkininką be jokių kitų pirkėjų, išskyrus vartotojus arba 
jų tiesioginius tarpininkus, tuos grūdų perpirkėjus ir 
gabentojus, ji vertė ūkininką verstis ne tik savo amatu, 
ūkininkavimu, bet ir grūdų pirklio ar mažmenininko. 
Priešingai, manufaktūrininkui ji draudė verstis maž- 
menine prekyba — turėti krautuvę ir pardavinėti savo 
prekes tiesiogiai vartotojams. Pirmuoju įstatymu ji sie- 
kė rūpintis bendraisiais šalies interesais, arba atpiginti 
grūdus, nors, matyt, gerai nesuprato, kaip tai padaryti. 
Antruoju įstatymu ji siekė paremti tam tikrą žmonių 
sluoksnį, krautuvininkus, kuriuos, kaip buvo manoma, 
manufaktūrininkas taip smarkiai nurungtų kainomis, 

kad jų verslas žlugtų, jei tik manufaktūrininkui irgi 
būtų leista verstis mažmenine prekyba. 

Tačiau manufaktūrininkas, net jei jam būtų leista 
turėti krautuvę ir pardavinėti savo pagamintas pre- 
kes tiesiogiai vartotojams, negalėtų nurungti paprasto 
krautuvininko. Kad ir kiek savo kapitalo jis įdėtų į 
tokią krautuvę, jis turėtų paimti jį iš savo manufak- 
tūros. Norėdamas verstis mažmenine prekyba lygiai su 
kitais mažmenininkais, jis turėtų gauti pelną iš savo 
krautuvės, kaip gauna pelną iš savo manufaktūros. 
Tarkime, pavyzdžiui, kad tame mieste, kur jis gyvena, 
įprastinis pelnas tiek nuo į manufaktūrą, tiek nuo į 
mažmeninę prekybą įdėto kapitalo yra dešimt procentų; 
vadinasi, savo pagamintoms prekėms, parduodamoms 
savo paties krautuvėje, jis turi pridėti dvidešimt pro- 
centų pelno. Išveždamas jas iš savo dirbtuvių į savo 
krautuvę, jis turi įvertinti jas tokia kaina, už kurią 
būtų pardavęs tarpininkui ar krautuvininkui, per- 
kantiems tas prekes didmenomis. Jei jis įvertintų jas 
mažiau, prarastų dalį pelno nuo į manufaktūrą įdėto 
kapitalo. Kai jis parduoda tas prekes savo krautuvėje, 
jei negauna tokios pat kainos, už kokią jas parduotų 
krautuvininkas, praranda dalį pelno nuo į krautuvę 
įdėto kapitalo. Todėl nors gali atrodyti, kad jis gauna 
dvigubą pelną už tas pačias prekes, bet kadangi tos 
prekės paeiliui buvo dviejų atskirų kapitalų dalis, tai 
Jis gauna tik normalų pelną nuo viso joms panaudoto 
kapitalo; jei jis gauna mažesnį pelną, patiria nuostolį, 
arba panaudoja visą savo kapitalą ne taip naudingai, 
kaip didžioji dalis jo kaimynų. 

Kas manufaktūrininkui buvo uždrausta, ūkininkui 
tam tikru mastu buvo leista; jis galėjo paskirstyti savo 
kapitalą dviejų rūšių veiklai: vieną jo dalį laikyti savo 
svirnuose ir klojimuose ir prireikus tiekti produkciją 
į rinką, kitą dalį naudoti savo žemei dirbti. Bet kaip 
pastarosios dalies jis negalėtų panaudoti su mažesniu 

pelnu, nei paprastai duoda ūkininko kapitalas, lygiai 
taip pat negalėtų panaudoti ir pirmosios dalies su ma- 
žesniu pelnu, nei paprastai duoda pirklio kapitalas. 
Ar tas kapitalas, kuris panaudojamas grūdų pirklio 
versle, priklauso asmeniui, vadinamam ūkininku, ar 
asmeniui, vadinamam grūdų pirklių, abiem atvejais 
turi būti gautas toks pat pelnas, kuris kapitalo savinin- 
kui atlygintų jo panaudojimą tuo konkrečiu būdu, kad 
jo verslas būtų tokio pat lygio kaip ir kiti ir kad jam 
nekiltų noras kuo greičiau jo atsisakyti ir imtis kokio 
nors kito. Todėl ūkininkas, kuris šitaip buvo priverstas 
imtis grūdų pirklio verslo, negali parduoti savo grūdų 
pigiau, nei bet kuris kitas grūdų pirklys būtų privers- 
tas juos parduoti laisvos konkurencijos atveju. 

Prekiautojas, galintis visą savo kapitalą panaudoti 
vienoje verslo srityje, turi tokį patį pranašumą kaip dar- 
bininkas, kuris visą savo darbą panaudoja vienai kon- 
krečiai operacijai. Kaip pastarasis įgyja įgūdį, leidžiantį 
jam tomis pačiomis dviem rankomis atlikti daug didesnį 
darbo kiekį, taip pirmasis įgunda taip lengvai ir greitai 
sudaryti sandorius, pirkti 17 parduoti savo prekes, kad 
su tokiu pat kapitalu padaro daug didesnę apyvartą. 
Kaip vienas paprastai gali parduoti savo darbą kur kas 
pigiau, taip kitas paprastai gali parduoti savo prekes 
šiek tiek pigiau nei tuo atveju, jei jis savo kapitalą ir 
dėmesį paskirstytų didesniam objektų skaičiui. Dau- 
guma manufaktūrininkų neįstengtų pardavinėti savo 
prekių mažmenomis taip pigiai, kaip akylas ir veiklus 
krautuvininkas, kurio vienintelis verslas yra pirkti jas 
didmenomis ir paskui pardavinėti mažmenomis. Daugu- 
ma ūkininkų juolab neįstengtų pardavinėti savo grūdų 
mažmenomis, tiekti juos miesto gyventojams dažnai ke- 
turių ar penkių mylių atstumu taip pigiai, kaip akylas ir 
veiklus grūdų pirklys, kurio vienintelis verslas yra pirkti 
grūdus didmenomis, kaupti juos dideliame sandėlyje ir 
paskui pardavinėti mažmenomis. 

Įstatymu, uždraudusiu manufaktūrininkui imtis 
krautuvininko verslo, siekta paspartinti tokį kapitalo 
naudojimo pasiskirstymą. Įstatymu, verčiančiu ūkinin- 
ką 1mtis dar ir grūdų pirklio verslo, siekta sukliudyti 
pastarajam verslui plėtotis taip sparčiai. Abu įstatymai 
aiškiai pažeidė natūralią laisvę ir todėl buvo neteisingų; 
o būdami neteisingi, jie buvo ir netikslingi. Kiekviena 
visuomenė yra suinteresuota, kad tokio pobūdžio daly- 
kai niekada nebūtų nei daromi prievarta, nei trukdomi. 
Jei žmogus skiria savo darbą ar sankaupas didesnei 
veiklos įvairovei, nei jo sąlygomis būtina, tai jis nie- 
kada nepadarys žalos kaimynui pigesne darbų kaina. 
Jis gali pakenkti pats sau, taip dažniausiai ir nutinka. 
Devyni amatai — dešimtas badas, sako patarlė. Įsta- 
tymas visada turi patikėti žmonėms patiems rūpintis 
savo interesais, nes savo konkrečiomis aplinkybėmis 
jie paprastai sugeba nuspręsti geriau, nei tai padarytų 
įstatymų leidėjas. Tačiau įstatymas, verčiantis ūkinin- 
ką imtis ir grūdų pirklio verslo, iš tų dviejų buvo pats 
žalingiausias. 

Šis įstatymas ne tik trukdė tokiam kiekvienai visuo- 
menei naudingam kapitalo naudojimo pasiskirstymui, 
bet ir stabdė žemės ir jos įdirbimo gerinimą. Įparei- 
godamas ūkininką imtis ne vieno, bet dviejų verslų, 
Jis vertė jį padalyti savo kapitalą į dvi dalis, kurių 
tik vieną jis galėjo naudoti žemdirbystei. Bet jei jis 
turėtų galimybę parduoti visą savo derlių grūdų pir- 
kliui iškart juos iškūlęs, jis galėtų tuojau pat skirti 
žemdirbystei visą savo kapitalą ir pirkti daugiau gyvu- 
lių, samdyti daugiau darbininkų ir gerinti ir tobulinti 
žemės dirbimą. Tačiau privalėdamas pardavinėti savo 
grūdus mažmenomis, jis buvo priverstas visus metus 
laikyti didelę savo kapitalo dalį svirnuose ir klojimuose 
ir todėl negalėjo dirbti žemės taip gerai, kaip būtų 
galėjęs ją dirbti priešingu atveju, panaudodamas visą 
savo kapitalą. Vadinasi, tas įstatymas neišvengiamai 

trukdė gerinti žemdirbystę ir, užuot sudaręs sąlygas 
grūdams pigti, lėmė grūdų derliaus mažėjimą, o dėl to 
jie darėsi brangesni, nei antraip būtų buvę. 

Po ūkininko verslo grūdų pirklio verslas iš tiesų 
yra tas verslas, kuris, jei būtų deramai apsaugotas ir 
skatinamas, daugiausia prisidėtų prie grūdų auginimo. 
Jis paremtų ūkininko verslą lygiai taip pat, kaip pir- 
klio didmenininko verslas palaiko manufaktūrininko 
verslą. 

Suteikdamas manufaktūrininkui tinkamą rinką, 
paimdamas iš jo prekes, kai tik jos pagaminamos, o 
kartais net sumokėdamas jam iš anksto, kai prekės 
dar nepagamintos, didmenininkas įgalina manufaktūri- 
ninką visą savo kapitalą, o kartais net ir daugiau lėšų 
nuolat panaudoti gamybai ir pagaminti daug daugiau 
prekių negu tuo atveju, jei jis būtų priverstas pats 
pardavinėti jas tiesiogiai vartotojams ar net mažme- 
nininkams. Kadangi pirklio didmenininko kapitalas 
paprastai yra pakankamas atkurti daugelio manufak- 
tūrininkų kapitalui, tokie jų verslo santykiai skatina 
didelio kapitalo savininką palaikyti daugelio smulkių 
kapitalų savininkus ir padėti jiems susidoroti su nuos- 
toliais 17 nesėkmėmis, kurios antraip galėtų juos visai 
sužlugdyti. 

Tokie patys ūkininkų ir grūdų pirklių verslo san- 
tykiai irgi būtų naudingi ūkininkams. Jie tada galėtų 
visą savo kapitalą ir netgi daugiau lėšų nuolat panau- 
doti žemdirbystei. Ištikus vienai iš tų nesėkmių, kurios 
jų versle daug dažnesnės nei kituose, jų nuolatinis pir- 
kėjas, turtingas grūdų pirklys būtų tas asmuo, kuris 
ne tik būtų suinteresuotas juos paremti, bet ir galėtų 
tai padaryti, todėl ūkininkai nebūtų visiškai priklauso- 
mi, kaip dabar, nuo žemės savininko pakantumo ar jo 
ukvedžio malonės. Jei būtų įmanoma, nors taip, matyt, 
nėra, tokius verslo santykius įvesti visur ir iškart, jei 
būtų galima iškart visą karalystės žemdirbių kapitalą 

imti naudoti tik pagal jo tikrąją paskirtį, žemdirbys- 
tei, išėmus jį 1š visų kitų sričių, kuriose dabar dalis 
jo panaudojama, ir jei būtų galima, siekiant prireikus 
paremti šitą didelį kapitalą ir padėti jam funkcionuoti, 
iškart parūpinti kitą ne ką mažesnį kapitalą, tai, ko 
gero, nelengva įsivaizduoti, kaip smarkiai, visokeriopai 
ir staiga vien dėl tokio aplinkybių pasikeitimo pagerėtų 
visos šalies vaizdas. 

Todėl Eduardo VI įstatymas, draudžiantis, kiek tai 
įmanoma, bet kokio tarpininko tarp augintojo ir var- 
totojo atsiradimą, siekė sunaikinti verslą, kurio laisvė 
yra ne tik geriausia priemonė, palengvinanti neprite- 
kliaus sunkumus, bet ir geriausias užkardas tokiai 
nelaimei: be ūkininko verslo, joks kitas verslas taip 
neprisideda prie grūdų auginimo, kaip grūdų pirklio 
verslas. 

Vėliau to įstatymo griežtumą sušvelnino keletas 
paskesnių įstatymų, kurie paeiliui leido supirkti grū- 
dus, jei kviečų kaina neviršijo dvidešimt, dvidešimt 
keturių, trisdešimt dviejų ir keturiasdešimt šilingų už 
kvarterį. Pagaliau 15-aisiais Karolio II valdymo metais 
išleisto įstatymo 7 straipsnis paskelbė, kad supirkti 
arba pirkti grūdus turint tikslą paskui juos parduoti, 
Jei kviečių kaina neviršija keturiasdešimt aštuonių ši- 
lingų už kvarterį ir kitų grūdų kainos yra atitinkamos, 
teisėtai gali visi asmenys, jei jie nėra perpardavinėto- 
Jai, tai yra jei trijų mėnesių laikotarpiu nepardavinėja 
Jų toje pačioje rinkoje. Šiuo įstatymu prekiautojams 
grūdais vidaus rinkoje buvo suteikta didžiausia laisvė, 
kokią jie kada nors turėjo. Dvyliktaisiais dabartinio 
karaliaus valdymo metais išleistas įstatymas, panaiki- 
nantis beveik visus senuosius įstatymus, draudžiančius 
supirkti ir perparduoti grūdus, neatšaukia šio įstatymo 
įvestų apribojimų, todėl jie tebegalioja. 

Tačiau šis įstatymas tam tikru mastu įteisina du 
paplitusius visiškai absurdiškus prietarus. 

Pirma, jis remiasi prielaida, kad kai kviečių kai- 
na pašoka net iki keturiasdešimt aštuonių šilingų už 
kvarterį ir atitinkamai pakyla ir kitų grūdų kaina, 
grūdar bus superkami tokiais kiekiais, kad tai darys 
žalą žmonėms. Bet iš to, kas buvo pasakyta, atrodo 
gana akivaizdu, jog nesvarbu, kokia būtų grūdų kai- 
na, prekiautojai grūdais vidaus rinkoje negali supirkti 
grūdų tokiu mastu, kad padarytų žalą žmonėms; be 
to, nors keturiasdešimt aštuoni šilingai už kvarterį ir 
gali būti laikomi labai didele kaina, nederliaus metais 
tai yra kaina, dažniausiai nusistovinti iškart nuėmus 
derlių, kai vargu ar bent dalis naujojo derliaus būna 
parduota ir kai net visiškai nenusimanantys žmonės 
negali manyti, kad dalis grūdų yra supirkta padarant 
žalą Žmonėms. 

Antra, jis remiasi prielaida, kad egzistuoja tam tikra 
kaina, kuriai esant grūdai paprastai perpardavinėjami, 
tai yra jie superkami turint tikslą netrukus juos vėl 
parduoti toje pačioje rinkoje, ir tai daro žalą žmonėms. 
Bet jei jau pirklys superka grūdus, skirtus tam tikrai 
rinkai ar tam tikroje rinkoje, turėdamas tikslą netru- 
kus juos vėl parduoti toje pačioje rinkoje, tai, vadinasi, 
jis mano, kad toje rinkoje grūdų pasiūla ištisus metus 
nebus tokia gausi, kaip šiuo momentu, ir dėl to kaina 
netrukus kils. Jei jis apsirinka ir kaina nepakyla, jis 
ne tik praranda visą pelną nuo tam reikalui panau- 
doto kapitalo, bet ir dalį paties kapitalo, nes grūdų 
atsargų kaupimas ir laikymas neišvengiamai susijęs 
su išlaidomis ir nuostoliais. Todėl pirklys padaro žalą 
pats sau, ir daug didesnę, nei gali padaryti atskiriems 
žmonėms, kuriems sutrukdo apsirūpinti grūdais bū- 
tent tą turgaus dieną, nes jie galės vėliau apsirūpinti 
grūdais taip pat pigiai bet kurią kitą turgaus dieną. 
O jei jis neapsirinka, tai, užuot padaręs žalą daugeliui 
žmonių, padaro jiems didžiulę paslaugą. Priversdamas 
juos pajusti grūdų nepritekliaus sunkumus šiek tiek 

anksčiau, nei jie pajustų priešingu atveju, jis apsaugo 
juos, kad vėliau jie nepajustų jų daug stipriau, o tai 
neišvengiamai nutiktų, jei grūdų pigumas paskatintų 
žmones vartoti jų daugiau, nei derėtų tikro stygiaus 
metais. Kai stygius tikras, geriausia paslauga žmonėms 
tada yra jo sunkumus kiek įmanoma tolygiau paskirs- 
tyti tų metų mėnesiams, savaitėms ir dienoms. Grūdų 
pirklio interesas verčia jį išmokti tai daryti kiek galima 
tiksliau; ir kadangi joks kitas žmogus negali turėti to- 
kio pat intereso, tiek pat žinių arba tokių pat gebėjimų 
padaryti tai taip tiksliai kaip pirklys, ši svarbiausia 
prekybos operacija turi būti visiškai patikėta jam; ki- 
taip tariant, grūdų prekyba, bent jau kiek ji aprūpina 
grūdais vidaus rinką, turi būti visiškai laisva. 

Tą paplitusią grūdų supirkimo ir spekuliavimo 
jais baimę galima palyginti su paplitusia raganavimo 
baime ir įtarinėjimais. Nelaimingieji, apkaltinti šiuo 
nusikaltimu, buvo tokie pat nekalti dėl tų nelaimių, 
kurias su jais siejo, kaip ir tie, kurie buvo kaltinami 
pirmuoju nusikaltimu. Įstatymas, kuris nutraukė visus 
persekiojimus dėl raganavimo, kuris užkirto kelią bet 
kuriam žmogui išlieti savo pagiežą apkaltinant kaimy- 
ną įsivaizduojamu nusikaltimu, atrodo, iš tiesų padarė 
galą visoms toms baimėms ir įtarinėjimams, pašalinęs 
pagrindinę juos skatinusią ir palaikusią priežastį. Įsta- 
tymas, kuris atkurtų visišką vidaus prekybos grūdais 
laisvę, tikriausiai taip pat veiksmingai padarytų galą 
paplitusiems būgštavimams dėl grūdų supirkimo ir 
spekuliavimo jais. 

Tačiau 15-aisiais Karolio II valdymo metais išleistas 
įstatymas (7 straipsnis), kad ir koks netobulas, tikriau- 
siai daugiau prisidėjo prie gausesnio vidaus rinkos ap- 
rūpinimo ir žemdirbystės plėtros nei bet kuris kitas 
įstatymas. Būtent jis suteikė vidaus grūdų prekybai 
tokią laisvę ir apsaugą, kokių ji dar nebuvo turėjusi; o 
tiek aprūpinti vidaus rinką, tiek paisyti žemdirbystės 

interesų kur kas veiksmingiau padeda ne importo ar 
eksporto prekyba, bet vidaus prekyba. 

Traktatų apie grūdų prekybą autorius apskaičiavo, 
kad į Didžiąją Britaniją importuojamų visų rūšių grūdų 
vidutinio kiekio santykis su vidutiniu suvartojamu visų 
rūšių grūdų kiekiu neviršija vieno santykio su penkiais 
šimtais septyniasdešimt. Vadinasi, aprūpinant vidaus 
rinką vidaus prekybos grūdais svarba, palyginti su grū- 
dų importo svarba, yra penkis šimtus septyniasdešimt 
kartų didesnė. 

Tas pats autorius teigia, kad iš Didžiosios Brita- 
nijos eksportuojamų visų rūšių grūdų vidutinis kiekis 
neviršija vienos trisdešimtosios metinės produkcijos 
dalies. Todėl siekiant skatinti žemdirbystę rinkos vie- 
tinei produkcijai suteikimu vidaus prekybos grūdais 
svarba, palyginti su jų eksporto svarba, yra trisdešimt 
kartų didesnė. 

Aš ne itin pasitikiu politine aritmetika ir nesiruo- 
šiu laiduoti šių apskaičiavimų tikslumo. Pateikiu juos 
tik norėdamas parodyti, kokia nesvarbi, itin protingų 
ir patyrusių asmenų nuomone, yra užsienio prekyba 
grūdais, palyginti su vidaus prekyba. Didelis grūdų 
pigumas prieš pat įvedant grūdų eksporto priemoką 
gali būti, ko gero, pagrįstai, tam tikru mastu siejamas 
su minėtuoju Karolio II įstatymu, kuris įsigaliojo maž- 
daug prieš dvidešimt penkerius metus ir todėl turėjo 
užtektinai laiko padaryti tokį poveikį. 

Kelių žodžių pakaks paaiškinti visa tai, ką turiu 
pasakyti apie kitas tris grūdų prekybos šakas. 

II. Užsienio grūdus vidaus vartojimui i1mportuojančio 
pirklio verslas neabejotinai tiesiogiai prisideda prie vi- 
daus rinkos pasiūlos 17 dėl to yra tiesiogiai naudingas 
daugumai žmonių. Tiesa, jis šiek tiek sumažina grūdų 
vidutinę piniginę kainą, tačiau nesumažina jų realiosios 
vertės, tai yra darbo kiekio, kurį jie gali išlaikyti. Jei 
jų importas visą laiką būtų laisvas, mūsų ūkininkai ir 

žemvaldžiai tikriausiai vidutiniškai gautų mažiau pinigų 
už savo grūdus nei gauna dabar, kai importas beveik 
visą laiką yra draudžiamas; bet jų gauti pinigai turėtų 
didesnę vertę, už juos būtų galima nusipirkti daugiau 
kitų prekių ir pasamdyti daugiau darbo. Vadinasi, ti- 
krasis ūkininkų turtas, jų realiosios pajamos būtų to- 
kios pat kaip dabar, nors galbūt išreiškiamos mažesniu 
sidabro kiekiu, ir jie neprarastų galimybės ir paskatų 
auginti tiek pat grūdų, kiek augina dabar. Priešingai, 
kadangi grūdų piniginės kainos sumažėjimas pakelia 
realiąją sidabro vertę ir dėl to šiek tiek sumažėja visų 
kitų prekių kainos, tai suteikia tos šalies ūkiui tam ti- 
krą pranašumą visose užsienio rinkose ir šitaip skatina 
jo augimą. Tačiau grūdų vidaus rinkos apimtis turi būti 
proporcinga visam šalies, kurioje jie auginami, ūkiui, 
arba skaičiui tų žmonių, kurie gamina ką nors kita ir 
todėl turi ką nors kita arba, kas iš esmės yra tas pat, ko 
nors kito kainą duoti mainais už grūdus. Bet kiekvienoje 
šalyje vidaus rinka, būdama artimiausia ir patogiausia, 
kartu yra didžiausia ir svarbiausia grūdų rinka. Todėl 
tas sidabro realiosios vertės padidėjimas, kurį sukelia 
grūdų vidutinės piniginės kainos sumažėjimas, papras- 
tai išplečia tą didžiausią ir svarbiausią grūdų rinką ir 
šitaip skatina, o ne stabdo jų auginimą. 

Pagal 22-aisiais Karolio II valdymo metais išleisto 
įstatymo 13 straipsnį kviečių importas, jei jų kaina 
vidaus rinkoje neviršijo penkiasdešimt trijų šilingų 
ir keturių pensų už kvarterį, buvo apmuitinamas še- 
šiolika šilingų už kvarterį; jei kaina neviršijo keturių 
svarų, muitas buvo aštuoni šilingai. Ta pirmoji kai- 
na per daugiau nei visą praėjusį šimtmetį būdavo tik 
labai didelio nederliaus metais, o antrosios, kiek aš 
žinau, nebuvo rinkoje nė sykio. Ir vis dėlto, kol kvie- 
čių kaina neviršydavo antrosios kainos, jiems pagal šį 
įstatymą būdavo taikomas labai didelis muitas; o kol 
kaina neviršydavo pirmosios kainos, nustatytas muitas 

prilygdavo importo draudimui. Kitų rūšių grūdų im- 
portas buvo ribojamas tarifais ir muitais proporcingai 
grūdų vertei ir bemaž tokiais pat dideliaisž. Paskesni 
įstatymai dar labiau padidino tuos muitus. 

Griežtas tų įstatymų vykdymas nederliaus metais 
tikriausiai turėjo sukelti žmonėms labai didelį vargą. 
Tačiau tokiais atvejais jų vykdymas paprastai būdavo 
sustabdomas laikinaisiais įstatymais, kuriais būdavo 
leidžiama ribotą laiką importuoti užsienio grūdus. To- 
kių laikinųjų įstatymų būtinumas aiškiai parodo to 
bendrojo įstatymo netinkamumą. 


Ž Iki 13-aisiais dabartinio karaliaus valdymo metais išleisto įsta- 
tymo įvairių rūšių grūdų importui buvo taikomi tokie muitai: 


Grūdai Muitai Muitai Muitai 
Pupelės (kaina šil. [kaina iki 
40 šil. 


ES“ 
iki 16 šil. |10 p. |didesnė 
40 šil. 10 p. [didesnė 


4 p. 


Grikiai |kaina 16 šil. 
iki 32 šil. 


Šie įvairūs muitai iš dalies buvo įvesti 22-aisiais Karolio II val- 
dymo metais išleistu įstatymu vietoj senosios subsidijos, iš dalies 
nutarimais dėl naujosios subsidijos, vienos trečiosios ir dviejų tre- 
čiųjų subsidijų, taip pat 1747 metų subsidijos. 

Importo apribojimai, nors jie buvo įvesti anksčiau 
nei eksporto priemokos, radosi iš tos pačios dvasios, 
iš tų pačių principų, kurie vėliau paskatino įvesti tas 
priemokas. Kad ir kokie jie buvo žalingi patys savaime, 
tie ar kiti importo apribojimai įvedus eksporto priemo- 
kas pasidarė būtini. Jei, kai kviečiai kainuoja mažiau 
nei keturiasdešimt aštuonis šilingus už kvarterį ar šiek 
tiek daugiau, užsienio grūdai galėtų būti importuojami 
be muito ar sumokėjus tik nedidelį muitą, jie galėtų 
būti vėl eksportuojami gaunant eksporto priemoką, ir 
tai padarytų didelių nuostolių valstybės pajamoms ir 
visiškai iškreiptų tą teisinę priemonę, kurios tikslas 
buvo išplėsti rinką savo šalyje užaugintiems grūdams, 
o ne užaugintiems užsienio šalyse. 

III. Grūdų eksporto užsienio vartojimui verslas, 
be abejo, tiesiogiai neprisideda prie pasiūlos vidaus 
rinkoje gausumo. Bet jis tai daro netiesiogiai. Kad ir 
iš kokio šaltinio ta pasiūla vidaus rinkoje atsirastų, 
ar ją parūpintų savi augintojai, ar importas, ji nieka- 
da nebus labai gausi, jei nebus užauginama daugiau 
grūdų arba daugiau jų importuojama, nei paprastai 
šalyje suvartojama. Tačiau kol grūdų perviršis nor- 
maliomis aplinkybėmis negalės būti eksportuojamas, 
grūdų augintojai stengsis neužauginti jų daugiau, o 
importuotojai — neįvežti daugiau, nei vidaus rinka 
įstengia suvartoti. Rinka tada retai bus perpildyta, 
dažniausiai joje bus grūdų stoka, nes žmonės, kurių 
verslas yra juos į ją tiekti, paprastai baiminsis, kad 
Jiems neliktų neparduotų grūdų. Eksporto draudimas 
apriboja šalies žemės dirbimo plėtrą ir gerinimą tuo 
mastu, kuris reikalingas aprūpinti jos gyventojams. O 
eksporto laisvė skatina žemdirbystę, nes jos produkcija 
tiekiama ir užsienio šalims. 

12-aisiais Karolio II valdymo metais išleisto įstaty- 
mo 4 straipsnis leido eksportuoti grūdus tada, jei kvie- 
čių kaina neviršija keturiasdešimt šilingų už kvarterį 

ir yra atitinkamos kitų grūdų kainos. 15-aisiais to 
paties valdovo valdymo metais išleistu įstatymu ta 
laisvė buvo išplėsta, jei kviečių kaina neviršija ketu- 
riasdešimt aštuonių šilingų už kvarterį; 22-ųjų valdymo 
metų įstatymu leista eksportuoti ir esant didesnėms 
kainoms. Tiesa, tokiais atvejais reikėjo mokėti karaliui 
svorio rinkliavą. Bet tarifų knygoje visi grūdai buvo 
įkainoti taip mažai, kad ta svorio rinkliava tik kvie- 
čiams siekė vieną šilingą, avižoms — keturis pensus, 
visiems kitiems grūdams — šešis pensus už kvarterį. 
Pirmaisiais Vilhelmo ir Marijos valdymo metais išleis- 
tas įstatymas, įvedęs eksporto priemoką, šitą nedidelę 
rinkliavą faktiškai panaikino, jei kviečių kaina nevir- 
šydavo keturiasdešimt aštuonių šilingų už kvarterį; 0 
11-aisiais ir 12-aisiais Vilhelmo III valdymo metais 
išleisto įstatymo 20 straipsnis ją specialiai panaikino 
ir visų didesnių kainų atveju. 

Tokiomis sąlygomis grūdus eksportuojančio pirklio 
verslas buvo ne tik skatinamas eksporto priemoka, 
bet ir buvo daug laisvesnis nei prekiautojo vidaus 
rinkoje. Paskutiniuoju iš tų įstatymų buvo leista su- 
pirkti grūdus eksportui esant bet kokiai kainai, bet 
jų nebuvo galima supirkti vidaus prekybai, jei kaina 
viršijo keturiasdešimt aštuonis šilingus už kvarterį. 
Tačiau, kaip jau buvo parodyta, prekiautojo vidaus 
rinkoje interesai niekada negali būti priešingi dau- 
gumos žmonių interesams. O grūdus eksportuojan- 
čio pirklio interesai gali būti ir kartais yra priešingi 
daugumos žmonių interesams. Jei, kai jo paties šalyje 
grūdai labai pabrangę, kaimyninę šalį ištinka badas, 
jis gali būti suinteresuotas gabenti grūdus į tą šalį 
tokiais kiekiais, kad jo šalyje brangymečio sukelti var- 
gai dar labiau padidėtų. Gausa vidaus rinkoje nebuvo 
tiesioginis tų įstatymų tikslas, žemės ūkio skatinimo 
dingstimi jais buvo siekiama kiek galima aukščiau 
pakelti grūdų piniginę kainą ir taip sukelti nuolatinį 

brangymetį vidaus rinkoje. Suvaržius importą, pasiūla 
toje rinkoje net didelio stygiaus metais buvo apribota 
šalyje užaugintais grūdais; o dėl eksporto skatinimo, 
kai kaina siekė net keturiasdešimt aštuonis šilingus už 
kvarterį, vidaus rinka net prasto derliaus metais nega- 
lėjo pasinaudoti visais užaugintais grūdais. Laikinieji 
įstatymai, ribotam laikui uždrausdavę grūdų eksportą 
ir ribotam laikui panaikindavę jų importo muitus, — 
priemonės, kurių Didžioji Britanija būdavo priversta 
imtis labai dažnai, — aiškiai įrodo jos bendros sistemos 
netinkamumą. Jei ta sistema būtų buvusi gera, nebūtų 
reikėję taip dažnai jos atsisakyti. 

Jei visos tautos laikytųsi liberalios laisvo ekspor- 
to ir laisvo importo sistemos, įvairios valstybės, į ku- 
rias padalytas didysis žemynas, būtų panašios į di- 
delės imperijos provincijas. Kaip tarp įvairių didelės 
1mperijos provincijų vykstanti laisva vidaus prekyba 
tiek teoriškai, tiek praktiškai atrodo esanti geriausias 
būdas ne tik palengvinti brangymetį, bet ir užkirsti 
kelią badui, tokį patį poveikį turėtų ir laisva ekspor- 
to ir importo prekyba tarp įvairių valstybių, į kurias 
pasidalijęs didysis žemynas. Kuo didesnis žemynas, 
kuo geresnis susisiekimas sausuma ir vandeniu tarp 
įvairių jo dalių, tuo mažiau kuri nors jo dalis patirtų 
brangymetį ar badmetį, nes nederliaus sunkumus vie- 
noje šalyje tada palengvintų geras derlius kurioje nors 
kitoje. Tačiau labai mažai šalių įsivedė tokią liberalią 
sistemą. Grūdų prekybos laisvė beveik visur yra dau- 
giau ar mažiau apribota ir daugelyje šalių apraizgyta 
tokiomis absurdiškomis taisyklėmis, kad jos dažnai 
neišvengiamus brangymečio sunkumus paverčia baisia 
bado katastrofa. Tokios šalies grūdų poreikis dažnai 
gali pasidaryti toks didelis 17 toks neatidėliotinas, kad 
maža šalis jos kaimynystėje, pati tuo metu išgyvenanti 
sunkmetį, nepajėgtų jos aprūpinti pati savęs neįstum- 
dama į tokį pat baisų badą. Taigi dėl prastos vienos 


139 


KETVIRTA KNYGA 


šalies politikos gali būti tam tikru mastu pavojinga 
1r neišmintinga įgyvendinti kitoje šalyje tai, kas kitu 
atveju būtų tikrai gera politika. Tačiau didelėse vals- 
tybėse, kur grūdų auginama daug daugiau, neribota 
eksporto laisvė būtų kur kas mažiau pavojinga, nes 
bet kokio grūdų kiekio eksportas retai galėtų bent kiek 
ženkliau paveikti grūdų pasiūlą. Kuriame nors Švei- 
carijos kantone ar vienoje iš mažų Italijos valstybių 
kartais, matyt, būtina apriboti grūdų eksportą. Vargu 
ar kada nors to gali prireikti tokiose didelėse šalyse, 
kaip Prancūzija ar Anglija. Be to, kliudyti ūkininkui 
visada siųsti savo grūdus į geriausią rinką yra aki- 
vaizdus įprastų teisingumo reikalavimų paaukojimas 
bendros naudos idėjai, vienam iš valstybės motyvų; 
toks įstatymų leidžiamosios valdžios aktas gali būti 
vykdomas ir pateisinamas tik didžiausio ir primygtinio 
būtinumo atvejais. Kaina, kuriai esant grūdų ekspor- 
tas draudžiamas, jei išvis jį kada nors reikėtų drausti, 
visada turėtų būti labai didelė. 

Grūdų įstatymus visada galima palyginti su religijai 
skirtais įstatymais. Žmonės Jaučiasi taip labai suin- 
teresuoti visu tuo, kas siejasi su jų gyvenimu šiame 
pasaulyje ir jų laime būsimajame gyenime, kad valdžia 
turi atsižvelgti į jų prietarus ir viešosios ramybės dėlei 
įvesti tokią sistemą, kokiai jie pritaria. Matyt, kaip 
tik dėl to mes taip retai aptinkame apgalvotą sistemą, 
įvestą tų dviejų esminių dalykų srityse. 

IV. Tranzitinė prekyba, arba pirklio, kuris impor- 
tuoja grūdus turėdamas tikslą juos eksportuoti, verslas, 
prisideda prie gausios pasiūlos vidaus rinkoje. Tiesa, 
parduoti savo grūdus vidaus rinkoje nėra jo tiesioginis 
tikslas. Bet paprastai jis bus linkęs tai daryti, ir netgi 
už gerokai mažesnius pinigus, nei galėtų gauti užsienio 
rinkoje, nes taip jis sutaupo pakrovimo ir iškrovimo, 
frachto 1r draudimo išlaidas. Tos šalies, kuri dėl tran- 
zitinės prekybos tampa saugykla ir sandėliu, iš kurio 

jais aprūpinamos kitos šalys, gyventojams retai gali jų 
pristigti. Nors tranzitinė prekyba šitaip gali prisidėti 
prie grūdų vidutinės piniginės kainos sumažinimo vi- 
daus rinkoje, ji dėl to nesumažina jų realiosios vertės. 
Ji tik šiek tiek padidina realiąją sidabro vertę. 

Didžiojoje Britanijoje įprastinėmis sąlygomis tranzi- 
tinė prekyba faktiškai buvo uždrausta įvedus didelius 
užsienio grūdų importo muitus, kurių didžioji dalis 
nebuvo grąžinami; o ypatingais atvejais, kai nederlius 
priversdavo atšaukti tuos muitus laikinaisiais įstaty- 
mais, visada būdavo draudžiama eksportuoti. Todėl 
tokia įstatymų sistema faktiškai draudė tranzitinę 
prekybą bet kokiomis sąlygomis. 

Taigi ta įstatymų sistema, susijusi su eksporto prie- 
mokų įvedimu, kaip matyti, visiškai nenusipelnė jai 
skirtų pagyrų. Didžiosios Britanijos pažanga ir kles- 
tėjimas, taip dažnai priskiriamas tiems įstatymams, 
nesunkiai gali būti susietas su kitokiomis priežastimis. 
To saugumo, kurį Didžiosios Britanijos įstatymai su- 
teikia kiekvienam žmogui, garantuodami jam galimybę 
naudotis savo darbo vaisiais, visiškai pakanka, kad 
šalis suklestėtų, nors čia ir galioja šios ir dar dvide- 
šimt kitų absurdiškų prekybos taisyklių; tą saugumą 
dar sustiprino revoliucija, įvykusi maždaug tuo pat 
metu, kai buvo įvestos eksporto priemokos. Kiekvieno 
žmogaus natūralios pastangos pagerinti savo gyvenimo 
sąlygas, kai jos gali reikštis laisvai ir saugiai, yra toks 
galingas veiksnys, kad vienas pats, be jokios pagalbos, 
yra pajėgus ne tik lemti visuomenės gerovę ir klestėji- 
mą, bet ir įveikti šimtus įkyrių kliūčių, kuriomis žmo- 
nių įstatymų kvailumas taip dažnai trukdo jam veikti, 
nors tos kliūtys visada daugiau ar mažiau pažeidžia jo 
laisvę arba susilpnina jo saugumą. Didžiojoje Britani- 
Joje ūkinė veikla yra visiškai apsaugota, ir nors ji toli 
gražu nėra visiškai laisva, ji tokia pat laisva, kaip bet 
kurioje kitoje Europos dalyje, ar net laisvesnė. 

Nors Didžiosios Britanjos didžiausio klestėjimo ir 
pažangos laikotarpis prasidėjo po to, kai buvo įvesta ta 
įstatymų sistema, kuri susijusi su eksporto priemoko- 
mis, dėl to mes neturėtume jo sieti su tais įstatymais. 
Juk jis prasidėjo ir po to, kai atsirado valstybės skola. 
Bet valstybės skola tikrai nebuvo jo priežastis. 

Nors ta su eksporto priemokomis susijusi įstatymų 
sistema turi lygiai tokią pačią tendenciją, kaip ir Is- 
panijos bei Portugalijos politika, — šiek tiek sumažina 
brangiųjų metalų vertę toje šalyje, kur ji įvedama, vis 
dėlto Didžioji Britanija neabejotinai yra viena iš tur- 
tingiausių Europos šalių, o Ispanija ir Portugalija yra, 
ko gero, vienos iš skurdžiausių. Tačiau tokia skirtinga 
padėtis nesunkiai gali būti paaiškinta dviem skirtingo- 
mis priežastimis. Pirma, mokestis Ispanijoje už išve- 
žamą auksą ir sidabrą ir draudimas Portugalijoje juos 
išvežti, budri policija, prižiūrinti tų įstatymų vykdymą, 
tose dviejose labai skurdžiose šalyse, kurios abi kas- 
met įsiveža daugiau kaip šešis milijonus sterlingų, ne 
tik labiau tiesiogiai, bet ir veiksmingiau skatina tų 
metalų vertės mažėjimą jose, nei grūdų įstatymai gali 
paskatinti Didžiojoje Britanijoje. Antra, šitos netikusios 
politikos tose šalyse neatsveria bendra žmonių laisvė 
ir saugumas. Ūkinė veikla ten nėra nei laisva, nei 
apsaugota, o civilinė ir bažnytinė valdžios Ispanijoje 
ir Portugalijoje yra tokios, jog vien jų pakanka, kad 
dabartinis skurdas tęstųsi amžinai, net jei jų prekybos 
taisyklės būtų tokios išmintingos, kokios dauguma jų 
dabar yra absurdiškos 1r kvailos. 

13-aisiais dabartinio karaliaus valdymo metais iš- 
leistas įstatymas (43 straipsnis) grūdų įstatymuose 
įvedė, kaip atrodo, naują sistemą, daugeliu atžvilgių 
geresnę nei ankstesnioji, bet vienu ar dviem atžvilgiais 
vis dėlto ne visai gerą. 

Remiantis tuo įstatymu, dideli muitai importui, skir- 
tam vidaus vartojimui, panaikinami, kai tik vidutinės 

kokybės kviečių kaina pakyla iki keturiasdešimt aštuo- 
nių šilingų už kvarterį, vidutinės kokybės rugių, žirnių 
ar pupelių — iki trisdešimt dviejų šilingų, miežių — 
iki dvidešimt keturių šilingų, avižų — iki šešiolikos 
šilingų; vietoj muitų imama tik nedidelė šešių pensų 
rinkliava už kviečių kvarterį ir atitinkamai už kitus 
grūdus. Šitaip vidaus rinka visų tų grūdų rūšių, ypač 
kviečių, tiekimui iš užsienio atveriama esant gerokai 
mažesnėms kainoms nei anksčiau. 

Remiantis tuo pačiu įstatymu, senoji penkių šilingų 
priemoka už eksportuojamus kviečius nustoja galioti, 
kai tik kaina pakyla iki keturiasdešimt keturių šilingų 
už kvarterį vietoj keturiasdešimt aštuonių, kaip buvo 
nustatyta anksčiau; dviejų šilingų šešių pensų priemoka 
už eksportuojamus miežius nustoja galioti, kai kaina 
pakyla iki dvidešimt dviejų šilingų vietoj anksčiau nu- 
statytų dvidešimt keturių; dviejų šilingų šešių pensų 
priemoka už eksportuojamas avižines kruopas nustoja 
galioti, kai kaina pakyla iki keturiolikos šilingų vietoj 
anksčiau nustatytų penkiolikos. Eksporto priemoka už 
rugius sumažinta nuo trijų šilingų šešių pensų iki trijų 
šilingų ir nustoja galioti, kai kaina pakyla iki dvidešimt 
aštuonių šilingų vietoj anksčiau nustatytų trisdešimt 
dviejų šilingų. Jei eksporto priemokos yra tokios nepa- 
grįstos, kaip aš stengiausi įrodyti, tai kuo greičiau jos 
panaikinamos ir kuo jos mažesnės, tuo geriau. 

Tas pats įstatymas leidžia žemiausiomis kainomis 
importuoti grūdus be muitų, jei jie įvežami turint tikslą 
juos eksportuoti ir laikinai saugojami sandėlyje, užra- 
kintame karaliaus tarnybos ir importuotojo spynomis. 
Tiesa, tokia laisvė galioja tik dvidešimt penkiuose Di- 
džiosios Britanijos uostuose. Bet tai yra pagrindiniai 
uostai, o daugumoje kitų uostų, ko gero, nėra tam 
tinkamų sandėlių. 

Taigi iš dalies tas įstatymas atrodo akivaizdžiai 
pagerinantis ankstesnę sistemą. 

Tačiau tuo pačiu įstatymu įvedama dviejų šilingų už 
kvarterį priemoka avižų eksportui, kai kaina neviršija 
keturiolikos šilingų. Niekada anksčiau už šių grūdų 
eksportą nebūdavo mokama jokia priemoka, lygiai kaip 
už žirnių ar pupelių eksportą. 

Tuo pačiu įstatymu taip pat uždraudžiamas kviečių 
eksportas, kai kaina pakyla iki keturiasdešimt keturių 
šilingų už kvarterį, rugių — kai kaina pakyla iki dvi- 
dešimt aštuonių šilingų, miežių — kai kaina pakyla iki 
dvidešimt dviejų šilingų, ir avižų — kai kaina pakyla 
iki keturiolikos šilingų. Visos šios kainos atrodo gerokai 
per mažos, be to, visiškai netinkamas atrodo draudimas 
eksportuoti esant būtent tokioms kainoms, kai panai- 
kinama priemoka, kuri buvo mokama siekiant skatinti 
eksportą. Arba priemoka turėtų būti panaikinta esant 
kur kas mažesnei kainai, arba eksportas turėtų būti 
leidžiamas esant kur kas didesnei kainai. 

Taigi iš dalies tas įstatymas, kaip atrodo, yra pras- 
tesnis nei ankstesnioji sistema. Tačiau nors jis netobu- 
las, apie jį, ko gero, galima pasakyti tą patį, kas buvo 
pasakyta apie Solono įstatymus: nors pats savaime tas 
įstatymas nėra pats geriausias, jis yra geriausias, koks 
gali būti, atsižvelgiant į šių laikų interesus, prietarus 
1r dvasią. Manau, jis paruoš dirvą tinkamu laiku rastis 
geresniam. 

Kai valstybė sutartimi įsipareigoja įsileisti iš vienos 
užsienio šalies tam tikras prekes, kurias ji draudžia 
įvežti iš visų kitų, arba atleisti vienos šalies prekes 
nuo muitų, kuriuos ji taiko visų kitų šalių prekėms, 
ta šalis, kurios prekybai suteikiamos tokios lengvatos, 
ar bent jau jos pirkliai ir gamintojai iš tokios sutar- 
ties neabejotinai gauna didelę naudą. Tie pirkliai ir 
gamintojai šalyje, kuri jiems taip nuolaidžiauja, naudo- 
jasi tam tikra monopolija. Jų prekėms tos šalies rinka 
tampa daug platesnė ir naudingesnė: platesnė, nes kitų 
tautų prekėms dėl draudimo jas įvežti ar didelių muitų 
sunkiau į ją pakliūti; naudingesnė, nes privilegijuo- 
tos šalies pirkliai, turėdami joje tam tikrą monopoliją, 
dažnai pardavinės savo prekes geresne kaina nei tuo 
atveju, jei vyktų laisva konkurencija su visomis kito- 
mis tautomis. 

Bet tokios sutartys, nors jos gali būti naudingos 
lengvatas gaunančios šalies pirkliams ir gamintojams, 
neišvengiamai yra nenaudingos lengvatas teikiančios 
šalies pirkliams ir gamintojams. Šitaip ji suteikia 
monopoliją savo rinkoje užsienio valstybei, ir jie daž- 
nai turi pirkti reikalingas užsienio prekes brangiau, 
nei pirktų esant laisvai kitų šalių konkurencijai. Dėl 
to ta šios šalies produkcijos dalis, už kurią ji perka 
užsienio prekes, bus parduodama pigiau, nes kai du 

daiktai mainomi vienas į kitą, vieno pigumas yra 
neišvengiama kito brangumo pasekmė, o tiksliau — 
tas pat, kas kito brangūumas. Todėl tos šalies metinės 
produkcijos mainomoji vertė dėl kiekvienos tokios su- 
tarties turėtų sumažėti. Kita vertus, tas sumažėjimas 
vargu ar sudarys didelių nuostolių, jis tik sumažins 
pelną, kuris kitomis sąlygomis galėtų būti gautas. 
Nors šalis parduos savo prekes pigiau nei be tokios 
sutarties, ji tikriausiai neparduos jų pigiau, nei jos 
kainuoja, arba, kaip eksporto priemokų atveju, už 
tokią kainą, kuri neatkurs kapitalo, panaudoto toms 
prekėms pateikti į rinką, kartu su įprastiniu san- 
kaupų pelnu. Antraip prekyba negalėtų ilgai tęstis. 
Todėl net ir lengvatų suteikianti šalis vis tiek gali 
pelnytis iš prekybos, nors ir mažiau, nei esant laisvai 
konkurencijai. 

Kai kurios prekybos sutartys buvo laikomos nau- 
dingomis remiantis visai kitokiais principais nei čia 
išdėstytieji, prekiaujanti šalis kartais suteikdavo tokios 
rūšies monopoliją savo rinkoje tam tikroms užsienio 
valstybės prekėms, nes tikėdavosi, kad visoje jų tar- 
pusavio prekyboje ji kasmet parduos daugiau nei pirks 
17 kad susidaręs skirtumas jai kasmet bus grąžinamas 
auksu 1r sidabru. Būtent remiantis tokia nuostata pre- 
kybos sutartis tarp Anglijos ir Portugalijos, sudaryta 
1703 metais pono Methueno, buvo taip giriama. Toliau 
pateikiu pažodinį tos sutarties, susidedančios tik iš 
trijų straipsnių, vertimą. 


I straipsnis 


Jo šventoji didenybė Portugalijos karalius savo ir savo įpėdi- 
nių vardu pažada nuo šiol visada leisti įvežti į Portugaliją britų 
vilnonius audinius ir kitus vilnos gaminius, kaip buvo įprasta, 
kol šitai buvo uždrausta įstatymu; tačiau šiomis sąlygomis: 

II straipsnis 


Jos šventoji didenybė Didžiosios Britanijos karalienė savo 
ir savo įpėdinių vardu įsipareigoja nuo šiol visada leisti įvež- 
ti į Britaniją Portugalijos vynus; niekada, nei taikos, nei karo 
tarp Britanijos ir Prancūzijos karalysčių metu, už tuos vynus 
nebus reikalaujama didesnio muito ar rinkliavos, ar kaip kitaip 
vadinamo mokesčio, tiesiogiai ar netiesiogiai, nesvarbu, ar jie 
įvežami į Didžiąją Britaniją didelėse, ar mažesnėse statinėse, 
negu bus reikalaujama už tokį patį kiekį ar tūrį prancūziško 
vyno, ir dar bus atskaitoma arba nuleidžiama trečioji dalis muito 
ar rinkliavos. Bet jei kuriuo nors metu šį susitarimą dėl muitų 
sumažinimo ar nuolaidos bus bandoma kokiu nors būdu pažeisti 
arba jis bus pažeistas, jo šventoji didenybė Portugalijos karalius 
galės teisingai ir teisėtai vėl uždrausti įvežti britų vilnonius 
audinius ir kitus vilnos gaminius. 


III straipsnis 
Įgaliotieji aukštieji ponai pažada ir įsipareigoja, kad minėtieji 
jų valdovai ratifikuos šią sutartį ir kad dviejų mėnesių laikotar- 
piu bus apsikeista ratifikavimo raštais. 


Šia sutartimi Portugalijos karalystė įsipareigoja 
įsileisti Anglijos vilnos gaminius tokiomis pačiomis 
sąlygomis kaip iki uždraudimo, tai yra nepadidinti 
muitų, kurie buvo mokami prieš tai. Bet ji neįsiparei- 
goja įsileisti jų geresnėmis sąlygomis, negu įsileidžia 
vilnos gaminius iš kitų šalių, pavyzdžiui, iš Prancūzijos 
ar Olandijos. Didžiosios Britanijos karalystė, priešin- 
gai, įsipareigoja įsileisti Portugalijos vynus tik už du 
trečdalius muito, mokamo įvežant Prancūzijos vynus, 
kurie labiausiai konkuruos su portugališkaisiais. Va- 
dinasi, ši sutartis yra aiškiai naudinga Portugalijai 1r 
nenaudinga Didžiajai Britanijai. 

Tačiau ji buvo garbinama kaip Anglijos prekybos 
politikos šedevras. Portugalija kasmet atsigabena iš 

Brazilijos didesnį aukso kiekį, nei gali būti panaudoja- 
ma vidaus prekyboje, tiek monetų, tiek aukso dirbinių. 
Perviršis yra pernelyg vertingas, kad jam būtų leidžia- 
ma gulėti nenaudojamam ir užrakintam skryniose, ir 
kadangi šalyje jam nėra pelningos rinkos, jis, nepaisant 
jokių draudimų, turi būti gabenamas į užsienį ir iš- 
mainomas į ką nors, kas vidaus rinkoje duotų daugiau 
naudos. Didelė to aukso dalis kasmet atgabenama į 
Angliją sumokant arba už anglų prekes, arba kitų Eu- 
ropos tautų, kurios savo pajamas gauna per Angliją. 
Ponas Baretti turėjo žinių, kad savaitinis pašto laivas 
iš Lisabonos kaskart atveža į Angliją daugiau nei pen- 
kiasdešimt tūkstančių svarų aukso. Suma, manyčiau, 
pervertinta. Ji sudarytų daugiau nei du milijonus šešis 
šimtus tūkstančių svarų per metus, o tai yra daugiau, 
nei galėtų būti pargabenama iš Brazilijos. 

Prieš kelerius metus mūsų pirkliai buvo labai nepa- 
tenkinti Portugalijos karalyste. Keletas lengvatų, kurias 
jie buvo gavę ne pagal sutartį, bet iš Portugalijos kara- 
liaus malonės, tikriausiai tiesiog išprašę ir mainais už 
kur kas didesnes lengvatas, apsaugą ir paramą iš Didžio- 
sios Britanijos karaliaus, buvo pažeistos arba atšauktos. 
Todėl žmonės, paprastai labiausiai suinteresuoti girti 
prekybą su Portugalija, tada buvo nusiteikę vaizduoti 
ją esant ne tokią naudingą, kaip buvo įprasta manyti. 
Jie įtikinėjo, kad didžioji to kasmet įvežamo aukso dalis, 
beveik visas, atitenka ne Didžiajai Bmtanijai, bet kitoms 
Europos tautoms, kad kasmet iš Portugalijos į Didžiąją 
Britaniją importuojami vaisiai ir vynas beveik padengia 
ten eksportuojamų britų prekių vertę. 

Tačiau tarkime, kad visas auksas likdavo Didžiojoje 
Britanijoje ir kad jis sudarė dar didesnę sumą, nei 
p. Baretti įsivaizdavo; tokia prekyba nebūtų nė kiek 
naudingesnė už bet kurią kitą, kai už išvežtų prekių 
vertę mainais gautume tokią pačią vartojamųjų prekių 
vertę. 

Reikia manyti, kad tik labai nedidelė įvežto auk- 
so dalis kasmet panaudojama pagausinti karalystės 
monetoms ar aukso dirbiniams. Visas kitas turi būti 
išsiunčiamas į užsienį ir išmainomas į tas ar kitas 
vartojamąsias prekes. Bet jei tos vartojamosios prekės 
būtų perkamos tiesiogiai už Anglijos gaminius, Angli- 
jai tai būtų naudingiau, nei pirma už tuos gaminius 
pirkti Portugalijos auksą ir paskui už tą auksą įsigyti 
tas vartojamąsias prekes. Tiesioginė užsienio preky- 
ba vartojamosiomis prekėmis visada yra naudingesnė 
nei aplinkinė, ir pirmuoju atveju reikia daug mažiau 
kapitalo, norint atsigabenti į vidaus rinką tos pačios 
vertės užsienio prekių, nei antruoju. Todėl Anglijai 
būtų naudingiau, jei mažesnė jos ūkio dalis gamin- 
tų prekes, tinkamas Portugalijos rinkai, ir didesnė 
dalis gamintų prekes kitoms rinkoms, kuriose būtų 
galima gauti Didžiajai Britanijai reikalingų vartoja- 
mųjų prekių. Tada tam, kad apsirūpintų auksu savo 
reikmėms ir vartojamosiomis prekėmis, reikėtų daug 
mažiau kapitalo nei dabar. Atsirastų laisvo kapitalo, 
kurį būtų galima panaudoti kitiems tikslams, įtraukti 
į gamybą papildomą darbo kiekį 17 padidinti metinę 
produkciją. 

Nors Britanija būtų visiškai nušalinta nuo prekybos 
su Portugalija, jai nekiltų didelių sunkumų kasmet 
apsirūpinti auksu, reikalingu tiek aukso dirbiniams 
gaminti, tiek monetoms kalti, tiek užsienio prekybai. 
Kaip ir bet kurią kitą prekę, aukso visada kur nors 
galima gauti už jo vertę, jei tik pirkėjas turi tokią vertę 
ir gali ją duoti mainais. Be to, metinis aukso perviršis 
Portugalijoje vis tiek būtų siunčiamas į užsienį, ir jei 
jį išvežtų ne Didžioji Britanija, tai išvežtų kuri nors 
kita šalis ir mielai vėl jį parduotų už jo kainą, lygiai 
kaip dabar tai daro Didžioji Britanija. Tiesa, pirkdami 
auksą iš Portugalijos, perkame jį tiesiogiai, iš pirmų 
rankų; o pirkdami jį iš kitų tautų, išskyrus Ispaniją, 

pirktume jau iš antrų rankų 17 mokėtume šiek tiek 
brangiau. Tačiau tas skirtumas tikrai būtų per men- 
kas, kad patrauktų visuomenės dėmesį. 

Sakoma, kad beveik visas mūsų auksas atgabena- 
mas iš Portugalijos. Mūsų prekybos su kitomis tautomis 
balansas yra arba mūsų nenaudai, arba tik šiek tiek 
mūsų naudai. Bet turime atsiminti, kad kuo daugiau 
aukso įsivežame iš vienos šalies, tuo mažiau jo mums 
būtina įsivežti iš kitų. Tikroji aukso paklausa, lygiai 
kaip ir kiekvienos kitos prekės, kiekvienoje šalyje yra 
apibrėžtas kiekis. Jei devynios dešimtosios to kiekio 
įvežama iš vienos šalies, iš kitų tereikia įsivežti vieną 
dešimtąją. Be to, kuo daugiau aukso kasmet įsivežama 
iš kai kurių šalių, daugiau negu jo reikia monetoms ir 
aukso dirbiniams, tuo daugiau jo būtinai reikia išvež- 
ti į kitas šalis; ir kuo labiau tas nereikšmingiausias 
šiuolaikinės politikos objektas, prekybos balansas, su 
kai kuriomis šalimis yra mūsų naudai, tuo labiau jis 
neišvengiamai bus mūsų nenaudai prekiaujant su dau- 
geliu kitų šalių. 

Tačiau būtent remdamosi tuo paiku argumentu, kad 
Anglija negali išsiversti be prekybos su Portugalija, 
baigiantis pastarajam karui Prancūzija ir Ispanija, nė 
nesidėdamos norinčios įžeisti ar provokuoti, pareikala- 
vo iš Portugalijos karaliaus neįleisti jokio britų laivo 
į savo uostus ir, kad būtų garantuotas šio reikalavi- 
mo vykdymas, įsileisti į juos ispanų arba prancūzų 
įgulas. Jei Portugalijos karalius būtų sutikęs įvykdyti 
tokias gėdingas sąlygas, pasiūlytas jo svainio Ispanijos 
karaliaus, Britanija būtų buvusi išlaisvinta nuo daug 
didesnio nepatogumo nei prekybos su Portugalija pra- 
radimas — nuo naštos remti labai silpną sąjungininką, 
taip stokojantį visko savo paties gynybai, kad net visa 
Anglijos galia, jei ji būtų buvusi tiesiogiai nukreipta 
į tą vienintelį tikslą, tikriausiai vargiai būtų galėjusi 
apginti jį nuo naujų antpuolių. Prekybos su Portugalija 

praradimas, be abejo, būtų sukėlęs didesnių sunkumų 
joje tuo metu dalyvavusiems pirkliams, kurie, matyt, 
metus ar dvejus nebūtų radę, kur lygiai taip pat nau- 
dingai panaudoti savo kapitalus; tai tikriausiai būtų 
buvęs vienintelis nepatogumas, kurį Anglija būtų pa- 
tyrusi dėl tokio įsidėmėtino prekybos politikos atvejo. 

Didelis kasmet įvežamas aukso ir sidabro kiekis 
skiriamas ne dirbiniams iš tų metalų ar monetoms, bet 
užsienio prekybai. Aplinkinė užsienio prekyba vartoja- 
mosiomis prekėmis panaudojant tuos metalus gali būti 
vykdoma naudingiau nei naudojantis kitomis prekėmis. 
Kadangi tie metalai yra visuotiniai prekybos įrankiai, 
jie mieliau imami mainais už visas prekes nei bet kuri 
kita prekė; o dėl mažos jų apimties ir didelės vertės 
vežioti juos iš vienos vietos į kitą kainuoja mažiau, 
negu vežioti beveik visas kitas prekes, be to, trans- 
portuojami jie praranda mažiau vertės. Todėl iš visų 
prekių, perkamų vienoje užsienio šalyje turint tikslą 
parduoti ar iškeisti jas į kitas prekes kitoje šalyje, 
nė viena nėra tokia patogi, kaip auksas ir sidabras. 
Esminė nauda iš prekybos su Portugalija yra ta, kad 
ji palengvina visų rūšių Didžiosios Britanijos vykdomą 
aplinkinę prekybą vartojamosiomis prekėmis; ir nors 
tai nėra svarbiausioji nauda, ji, be abejo, yra gana 
reikšminga. 

Tai, kad bet koks metinis karalystės brangiųjų me- 
talų dirbinių ar monetų pagausėjimas, kurį pagrįstai 
galima numanyti vykstant, reikalauja kasmet įvežti 
labai nedidelį aukso ir sidabro kiekį, atrodo gana aki- 
vaizdu; ir nors mes tiesiogiai neprekiautume su Portu- 
galija, tą mažą kiekį visada vienur ar kitur galėtume 
nesunkiai įsigyti. 

Nors auksakalių verslas Didžiojoje Britanijoje yra 
gana išplitęs, didžioji jų kasmet parduodamų naujų 
dirbinių dalis pagaminama iš senų sulydytų dirbinių; 
todėl metinis visų karalystės brangiųjų metalų dirbinių 

pagausėjimas negali būti labai didelis ir reikalauja 
tikrai nedidelio metinio importo. 

Lygiai taip pat yra ir su monetomis. Manau, nie- 
kas nežino, kad net didžioji kasmet nukaldinamų mo- 
netų, kurios per dešimt metų iki pastarosios aukso 
monetų reformos kasmet sudarydavo daugiau kaip 
aštuonis šimtus tūkstančių svarų auksu, dalis tebū- 
davo kasmetinis karalystėje cirkuliavusių monetų pa- 
pildymas. Šalyje, kurioje monetų kaldinimo išlaidas 
padengia vyriausybė, monetų vertė, net kai jos turi 
visą standartinį aukso ar sidabro svorį, niekada negali 
būti daug didesnė už tokio pat šių nekaldintų metalų 
kiekio vertę, nes tereikia pasivarginti nuvykti į kaly- 
klą ir palūkėti, manyčiau, kelias savaites, kad už bet 
kokį nekaldinto aukso ir sidabro kiekį gautumėte tokį 
patį tų metalų kiekį monetomis. Tačiau kiekvienoje 
šalyje didžioji dalis cirkuliuojančių monetų visada yra 
daugiau ar mažiau susidėvėjusios ar kitaip nukrypu- 
sios nuo standarto. Prieš pastarąją reformą Didžio- 
joje Britanijoje tas susidėvėjimas buvo gana didelis, 
auksinėms monetoms trūko daugiau kaip dviejų pro- 
centų, sidabrinėms — daugiau kaip aštuonių procentų 
standartinio svorio. Bet jei už keturiasdešimt keturias 
su puse ginėjų, turinčių visą standartinį svorį, buvo 
galima nusipirkti ne ką daugiau nei svarą nekaldin- 
to aukso, už keturiasdešimt keturias su puse ginėjų, 
stokojančių dalies standartinio svorio, jau nebuvo ga-. 
lima nusipirkti svaro aukso, reikėjo šiek tiek pridėti 
skirtumui išlyginti. Todėl įprastinė aukso luitų kaina 
rinkoje, užuot buvusi tokia pati kaip ir monetų kaina, 
46 svarai 14 šilingų 6 pensai, faktiškai buvo maždaug 
47 svarai 14 šilingų, o kartais maždaug 48 svarai. Bet 
kai didžioji monetų dalis buvo tokios susidėvėjusios, už 
keturiasdešimt keturias su puse ginėjų ką tik iš kaly- 
klos rinkoje buvo galima nupirkti ne daugiau prekių 
nei už visas kitas ginėjas, nes kai jos pateko į pirklių 

skrynias ir susimaišė su kitais pinigais, joms atskirti 
būtų prireikę daugiau pastangų, nei buvo vertas tas 
skirtumas. Naujosios ginėjos, kaip ir visos kitos, buvo 
vertos ne daugiau kaip 46 svarų 14 šilingų 6 pen- 
sų. Tačiau įmetus jas į lydymo katilą būtų gautas, be 
didesnių nuostolių, vienas svaras standartinio auk- 
so, kurį bet kada būtų galima parduoti už 47 svarus 
14 šilingų ar 48 svarus auksu ar sidabru, tinkamus 
visoms monetų funkcijoms, kaip ir sulydytosios mone- 
tos. Todėl sulydžius nukaldintas naujas monetas buvo 
galima gauti akivaizdų pelną, ir šitai buvo taip papli- 
tę, kad jokios valdžios atsargumo priemonės neįstengė 
užkirsti tam kelio. Monetų kalyklos veikla dėl to buvo 
šiek tiek panaši į Penelopės austą audeklą: per dieną 
padarytas darbas naktį būdavo sunaikinamas. Kaly- 
kla ne tiek gamino kasdienį monetų papildymą, kiek 
vis atkurdavo didžiąją jų dalį, kuri kasdien būdavo 
sulydoma. 

Jei privatūs asmenys, atnešantys savo auksą ir si- 
dabrą į kalyklą, turėtų patys sumokėti už kaldinimą, 
tai padidintų tų metalų vertę lygiai taip pat, kaip ją 
padidina auksinių ar sidabrinių indų išdailinimas. 
Auksas ir sidabras monetomis turėtų didesnę vertę 
nei nekaldinti. Jei senjoražas nebūtų pernelyg didelis, 
jis padidintų luitų vertę visa to mokesčio verte, nes jei 
vyriausybė visur turėtų išimtinę teisę kaldinti monetas, 
nė viena moneta negalėtų atsirasti rinkoje pigiau, nei, 
jos manymu, ji turi kainuoti. Tiesa, jei tas mokestis 
būtų pernelyg didelis, tai yra jei jis būtų daug didesnis 
už realią darbo ir išlaidų, kurių reikalauja kaldinimas, 
vertę, tai tas didelis luitų vertės ir monetų vertės skir- 
tumas paskatintų monetų padirbinėtojus, tiek šalyje, 
tiek užsienyje, paskleisti tiek daug padirbtų pinigų, 
kad vyriausybės leidžiamų pinigų vertė kristų. Tačiau 
Prancūzijoje, nors senjoražas siekia aštuonis procentus, 
Jokių didesnių nepatogumų dėl to nekyla. Pavojai, visur 

tykantys pinigų padirbinėtojo, jei jis gyvena toje šalyje, 
kurios monetas padirbinėja, arba jo agentų ir paran- 
kinių, jei jis pats gyvena užsienio šalyje, yra pernelyg 
dideli, kad būtų verta rizikuoti dėl šešių ar septynių 
procentų pelno. 

Prancūzijoje senjoražas padidina monetų vertę dau- 
giau nei proporcingai jose esančio gryno aukso kiekiui. 
Pavyzdžiui, 1726 metų sausio mėnesio ediktu dvide- 
šimt keturių karatų gryno aukso kalyklos kaina! buvo 
nustatyta septyni šimtai keturiasdešimt livrų devyni 
su ir vienas ir viena vienuoliktoji denjė už aštuonių 
Paryžiaus uncijų markę. Auksines Prancūzijos mone- 
tas, kadangi reikia atlyginti kalyklos išlaidas, suda- 
ro dvidešimt vienas ir trys ketvirtosios karato gryno 
aukso ir du ir viena ketvirtoji karato priemaišų. Todėl 
standartinio aukso markė yra verta ne daugiau kaip 
maždaug šešių šimtų septyniasdešimt vieno livro ir 
dešimt denjė. Bet Prancūzijoje iš šios standartinio auk- 
so markės yra nukaldinama trisdešimt luidorų, kurių 
kiekvieną sudaro dvidešimt keturi livrai, arba septyni 
šimtai dvidešimt livrų. Vadinasi, kaldinimas padidina 
standartinio aukso luitų markės vertę skirtumu tarp 
šešių šimtų septyniasdešimt vieno livro dešimt denjė ir 
septynių šimtų dvidešimt livrų, tai yra keturiasdešimt 
aštuoniais livrais devyniolika su 17 dviem denjė. 

Senjoražas daugeliu atvejų visai panaikina ir visais 
atvejais sumažina pelną, gaunamą iš naujų monetų su- 
lydymo. Tą pelną visada sudaro skirtumas tarp standar- 
tinio aukso kiekio, kuris įprastose monetose privalo būti, 
1r to kiekio, kuris jose faktiškai yra. Jei tas skirtumas 
mažesnis nei senjoražas, tai vietoj pelno bus nuostolis. 
Jei skirtumas lygus senjoražui, nebus nei pelno, nei 


! Žr. Dictionaire es Monnoies, t. II, article „Seigneurage“, p. 489, 
par M. Abot de Bazinghen, Conseiller-Commissaire en la Cour des 
Monnoies a Paris. 

nuostolio. Jei skirtumas didesnis nei senjoražas, tai iš 
tiesų bus pelno, bet mažiau nei tuo atveju, jei nebūtų 
senjoražo. Jei, pavyzdžiui, prieš pastarąją aukso mone- 
tų reformą būtų buvęs penkių procentų senjoražas už 
monetų nukaldinimą, tai sulydžius auksines monetas 
būtų patiriamas trijų procentų nuostolis. Jei senjoražas 
būtų buvęs du procentai, nebūtų nei pelno, nei nuostolio. 
Jei senjoražas būtų buvęs vienas procentas, būtų buvęs 
pelnas, bet tik vieno, o ne dviejų procentų. Vadinasi, 
visur, kur pinigai priimami pagal skaičių, o ne pagal 
svorį, senjoražas yra efektyviausia priemonė užkirsti 
kelią monetų sulydymui ir kartu jų išvežimui. Papras- 
tai sulydomos ar išvežamos geriausios ir sunkiausios 
monetos, nes tada gaunamas didžiausias pelnas. 

Monetų kaldinimą padaręs nemokamą ir šitaip jį 
skatinęs įstatymas pirmą kartą buvo išleistas valdant 
Karolui II ir turėjo galioti laikinai; paskui jo galiojimas 
buvo vis pratęsiamas, o 1769 metais jis tapo netermi- 
nuotas. Anglijos bankas, siekdamas papildyti pinigais 
savo saugyklas, dažnai būdavo priverstas gabenti lui- 
tus į monetų kalyklą; jis tikriausiai ir buvo suintere- 
suotas, kad monetos būtų kaldinamos vyriausybės, o ne 
jo lėšomis. Manytina, kad vyriausybė sutiko padaryti tą 
įstatymą neterminuotą nusileisdama tai didelei bendro- 
vei. Bet jei papročio sverti auksą būtų atsisakyta, kaip 
tikriausiai ir nutiks dėl jo nepatogumo, ir jei Anglijos 
auksinės monetos būtų priimamos pagal skaičių, kaip 
ir buvo iki pastarojo perkaldinimo, ši didelė bendrovė, 
ko gero, įsitikintų, kad šiuo atveju, kaip ir kai kuriais 
kitais, ji gerokai pakenkė savo interesams. 

Prieš pastarąjį perkaldinimą, kai Anglijos auksi- 
nių Monetų svoris buvo dviem procentais mažesnis už 
standartinį, jų vertė, kadangi nebuvo senjoražo, buvo 
dviem procentais mažesnė už to standartinio aukso 
kiekio, kuris jose turėjo būti, vertę. Todėl kai ši didelė 
bendrovė pirkdavo aukso luitus monetoms nukaldinti, 

jai tekdavo mokėti už juos dviem procentais daugiau, 
nei buvo vertos iš jų nukaldintos monetos. O jei būtų 
buvęs dviejų procentų senjoražas už kaldinimą, nors 
įprastų auksinių monetų svoris būtų buvęs dviem pro- 
centais mažesnis už standartinį, vis dėlto jų vertė būtų 
buvusi lygi to standartinio aukso kiekio, kurį jos pri- 
valėjo turėti, vertei; šiuo atveju apdirbimo vertė būtų 
kompensavusi svorio sumažėjimą. Bendrovė tada būtų 
mokėjusi dviejų procentų senjoražą ir iš viso sandorio 
būtų patyrusi dviejų procentų nuostolį, lygiai tokį patį, 
bet ne didesnį nei faktiškasis. 

Jei senjoražas būtų buvęs penki procentai, o auk- 
sinių monetų svoris būtų buvęs tik dviem procentais 
mažesnis už standartinį, bankas šiuo atveju būtų lai- 
mėjęs tris procentus nuo luitų kainos; bet kadangi jam 
būtų reikėję sumokėti penkis procentus senjoražo už 
monetų nukaldinimą, tai jo nuostolis iš viso sandorio 
lygiai taip pat būtų buvęs du procentai. 

Jei senjoražas būtų buvęs tik vienas procentas, o 
auksinių monetų svoris būtų buvęs dviem procentais 
mažesnis už standartinį, bankas šiuo atveju būtų prara- 
dęs tik vieną procentą nuo luitų kainos; tačiau kadangi 
jam būtų tekę sumokėti vieną procentą senjoražo, jo 
nuostolis iš viso sandorio būtų buvęs du procentai, tai 
yra lygiai toks pat, kaip ir visais kitais atvejais. 

Jei būtų protingo dydžio senjoražas ir kartu mone- 
tos turėtų visą standartinį svorį, kaip bemaž ir buvo 
po pastarojo perkaldinimo, tai kiek bankas prarastų 
dėl senjoražo, tiek laimėtų nuo luitų kainos, ir kiek 
laimėtų nuo luitų kainos, tiek prarastų dėl senjoražo. 
Todėl bankas nei prarastų, nei laimėtų iš viso sandorio 
ir šiuo atveju, kaip ir visais ankstesniais, būtų lygiai 
tokioje pačioje situacijoje kaip ir tada, jei senjoražo 
visai nebūtų. 

Kai prekei taikomas mokestis yra toks saikingas, 
kad neskatina kontrabandos, tai nors ja prekiaujantis 

pirklys 1š anksto jį sumoka, faktiškai jis jo nemoka, nes 
susigrąžina jį per prekės kainą. Tą mokestį galiausiai 
sumoka paskutinis pirkėjas arba vartotojas. Bet pinigai 
yra tokia prekė, kurios atžvilgiu kiekvienas žmogus yra 
pirklys. Niekas jų neperka kitam tikslui, kaip tik vėl 
parduoti, todėl jų atžvilgiu įprastiniais atvejais netgi 
nėra paskutinio pirkėjo ar vartotojo. Todėl kai mokes- 
tis už Monetų nukaldinimą yra toks saikingas, kad 
neskatina jų padirbinėti, tai nors kiekvienas iš anksto 
tą mokestį sumoka, galiausiai niekas jo nemoka, nes 
kiekvienas ji susigrąžina per didesnę monetų vertę. 

Vadinasi, saikingas senjoražas jokiais atvejais ne- 
padidins išlaidų nei bankui, nei bet kuriam privačiam 
asmeniui, kuris atneša luitus į kalyklą, kad iš jų nu- 
kaldintų monetas, o saikingo senjoražo nebuvimas jo- 
kiais atvejais tų išlaidų nesumažins. Yra senjoražas 
ar jo nėra, jei monetos turi visą standartinį svorį, jų 
kaldinimas niekam nieko nekainuoja, o jei monetoms 
trūksta svorio, kaldinimas visada kainuos skirtumą 
tarp aukso kiekio, kuris privalo būti monetose, ir fak- 
tiškai jose esančio aukso kiekio. 

Todėl vyriausybė, atlygindama monetų kaldinimo 
išlaidas, ne tik užsikrauna sau nedideles išlaidas, bet 
ir netenka nedidelių pajamų, kurias gautų imdama 
tinkamą mokestį; nei bankas, nei bet kuris privatus 
asmuo taip pat nieko nelaimi iš to beprasmio valdžios 
dosnumo. 

Tačiau banko direktoriai, ko gero, nenorėtų sutikti, 
kad būtų įvestas senjoražas remiantis teorija, kuri ne- 
žada jiems jokio pelno, tik pretenduoja apdrausti juos 
nuo nuostolių. Esant dabartinei aukso monetų būklei 
ir kol jos bus priimamos pagal svorį, dėl tokios nau- 
Jovės bankas tikrai nieko nelaimėtų. Bet jei paprotys 
sverti aukso monetas nunyktų, o tai labai tikėtina, ir 
jei aukso monetos vėl pasidarytų tokios nevisavertės, 
kokios buvo prieš pastarąjį perkaldinimą, bankas dėl 

senjoražo įvedimo gerokai pasipelnytų ar tiksliau — 
sutaupytų. Anglijos bankas yra vienintelė bendrovė, 
siunčianti į kalyklą nemažus luitų kiekius, ir visos ar 
beveik visos kasmetinio monetų kaldinimo išlaidos gula 
ant jo pečių. Jei tos kasmet nukaldinamos monetos 
būtų reikalingos tik kompensuoti neišvengiamam mo- 
netų praradimui ir jų susidėvėjimui, tai retai prireik- 
tų nukaldinti daugiau nei penkiasdešimt tūkstančių, 
daugiausia — šimtą tūkstančių svarų. Tačiau kai mo- 
netų svoris pasidaro mažesnis už standartinį, kasmet 
nukaldinamas jų kiekis, be to, dar turi padengti didelį 
jų trūkumą apyvartoje, nuolat susidarantį dėl monetų 
išvežimo ir sulydymo. Būtent dėl šios priežasties de- 
šimt ar dvylika metų prieš pastarąją auksinių monetų 
reformą kasmet jų būdavo nukaldinama vidutiniškai 
daugiau kaip aštuoni šimtai penkiasdešimt tūkstančių 
svarų. Bet jei būtų buvęs keturių ar penkių procentų 
senjoražas už aukso monetų kaldinimą, šitai net esant 
tuometinei padėčiai tikriausiai būtų sustabdę tiek mo- 
netų išvežimą, tiek jų sulydymą. Užuot kasmet prara- 
dęs maždaug du su puse procento nuo luitų, perkaldi- 
namų į daugiau kaip aštuonis šimtus penkiasdešimt 
tūkstančių svarų, taigi kasmet patyręs daugiau kaip 
dvidešimt vieno tūkstančio dviejų šimtų penkiasdešimt 
svarų nuostolį, bankas tikriausiai nebūtų patyręs nė 
dešimtadalio to nuostolio. 

Parlamento skiriamos lėšos padengti monetų kal- 
dinimo išlaidoms yra vos keturiolika tūkstančių svarų 
per metus, o realios vyriausybės išlaidos tam reikalui, 
arba atlyginimai kalyklos darbuotojams, įprastomis są- 
lygomis, kaip mane patikino, neviršija pusės tos su- 
mos. Tokios mažos sumos sutaupymas arba netgi ne 
ką didesnis pasipelnymas yra, kaip dažnas manytų, 
per menki dalykai, kad būtų verti vyriausybės dėmesio. 
Tačiau sutaupyti aštuoniolika ar dvidešimt tūkstančių 
svarų per metus tokiomis aplinkybėmis, kurios nėra 

neįmanomos, kurios dažnai susiklostydavo anksčiau ir, 
labai galimas daiktas, susiklostys vėl, tikrai yra daly- 
kas, vertas net tokios didelės bendrovės, kaip Anglijos 
bankas, didelio dėmesio. 

Kai kuriuos čia išdėstytus samprotavimus ir pas- 
tabas vertėjo, ko gero, įdėti į tuos pirmosios knygos 
skyrius, kuriuose nagrinėjama pinigų kilmė ir naudoji- 
mas, taip pat skirtumas tarp realiosios ir nominaliosios 
prekių kainos. Tačiau kadangi monetų kaldinimą ska- 
tinantis įstatymas kilo iš tų vulgarių prietarų, kuriuos 
paskleidė merkantilistinė sistema, aš nusprendžiau, 
kad tikslingiau juos išdėstyti šiame skyriuje. Nėra 
nieko priimtinesnio tos sistemos dvasiai, kaip tam ti- 
kra priemoka už pinigų kaldinimą, nes būtent pinigai, 
kaip teigia ši sistema, sudaro kiekvienos tautos turtą. 
Jie yra vienas iš daugelio žavingų tos sistemos būdų 
turtinti šalį. 

Pirma dalis 


Apie naujų kolonijų įkūrimo 
motyvus 


Motyvas, paskatinęs įkurti pirmąsias Europos ko- 
lonijas Amerikoje ir Vakarų Indijoje, anaiptol nebuvo 
toks paprastas ir aiškus kaip tas, kuriuo vadovauda- 
mosi įkūrė kolonijas senovės Graikija ir Roma. 

Visų įvairių senovės Graikijos valstybių teritorija 
buvo labai maža, todėl kai žmonių kurioje nors iš jų 
pagausėdavo tiek, kad tai teritorijai pasidarydavo ne- 
lengva juos išlaikyti, dalis gyventojų būdavo išsiun- 
čiami ieškoti naujos gyvenamosios vietos kurioje nors 
atokioje ir tolimoje pasaulio dalyje; karingi kaimynai, 
iš visų pusių supę tas valstybes, neleido joms labai 
išplėsti savo teritorijų. Dorėnų kolonijos daugiausia 
kūrėsi Italijoje ir Sicilijoje, kur prieš Romos įkūrimą 
gyveno barbariškos ir necivilizuotos tautos; kitos dvi 
didelės graikų gentys, jonėnai ir eoliečiai, kėlėsi į Ma- 
žąją Aziją ir Egėjo jūros salas, kurių gyventojai tais 
laikais, atrodo, buvo toje pačioje raidos pakopoje, kaip 
ir Sicilijos 17 Italijos gyentojai. Nors metropolija savo 
koloniją traktavo kaip vaiką, visada turintį teisę į pa- 
lankumą ir pagalbą ir privalantį už tai rodyti dėkingu- 
mą ir pagarbą, vis dėlto ji laikė jį išsilavinusiu vaiku, 

kurio atžvilgiu negalėjo turėti tiesioginės valdžios ar 
jurisdikcijos. Kolonija įvesdavo savo pačios pasirinktą 
valdymo formą, leisdavo savo pačios įstatymus, rink- 
davo savo pačios magistratus ir sudarydavo taiką su 
kaimynais ar skelbdavo karą jiems kaip nepriklausoma 
valstybė, kuriai nereikia laukti metropolijos pritarimo 
ar sutikimo. Negali būti nieko paprastesnio ir aiškes- 
nio už motyvą, kuriuo buvo vadovaujamasi steigiant 
tokias kolonijas. 

Kaip ir daugumos kitų senovės respublikų, Romos 
pagrindą iš pat pradžių sudarė agrarinis įstatymas, 
kuris valstybės teritoriją tam tikru santykiu padalijo 
įvairiems valstybės piliečiams. Įprasti žmonių reikalai — 
vedybos, žemės paveldėjimas ir perleidimas — neišven- 
giamai išardė tą pradinį paskirstymą, ir dažnai žemės, 
kurios buvo skirtos pragyventi daugeliui šeimų, tap- 
davo vieno asmens valda. Siekiant pašalinti tokią ne- 
tvarką, nes būtent taip buvo vertinama tokia padėtis, 
buvo išleistas įstatymas, apribojęs žemės plotą, kurį 
galėjo valdyti vienas žmogus, iki penkių šimtų jugerių, 
maždaug trijų šimtų penkiasdešimties angliškų akrų. 
Tačiau šis įstatymas, nors yra aprašyti vienas ar du jo 
pritaikymo atvejai, buvo ignoruojamas arba apeinamas, 
17 turtinė nelygybė nuolat didėjo. Didžioji piliečių dalis 
išvis neturėjo žemės, o be jos dėl tų laikų sąlygų ir pa- 
pročių laisvajam žmogui buvo sunku išlikti nepriklau- 
somam. Dabartiniais laikais neturtingas žmogus, nors 
Jis neturi nuosavos žemės, jei turi šiek tiek sankaupų, 
gali ūkininkauti kito žemėje arba verstis kokia nors 
smulkia prekyba, o jei neturi sankaupų, jis gali įsidar- 
binti samdiniu arba amatininku. Bet senovės Romoje 
kuris taip pat buvo vergas, taigi neturtingas laisvasis 
žmogus mažai teturėjo galimybių dirbti išsinuomotą 
žemę ar įsitaisyti samdiniu. Visais verslais ir gamyba, 
netgi smulkiąja prekyba taip pat vertėsi turtingųjų 

vergai savo šeimininkų naudai, o dėl pastarųjų turtų, 
valdžios ir globos neturtingam laisvajam žmogui buvo 
sunku su jais konkuruoti. Todėl žemės neturintys pilie- 
čiai vargiai turėjo kokį kitą pragyvenimo šaltinį, išsky- 
rus kasmetinių rinkimų kandidatų mokamas išmokas. 
Kai tribūnai sumanydavo sukurstyti žmones prieš tur- 
tuolius ir didžiūnus, primindavo jiems ankstesnį žemės 
paskirstymą 1r įstatymą, ribojantį tokio pobūdžio priva- 
čią nuosavybę, pateikdavo kaip pagrindinį respublikos 
įstatymą. Žmonės imdavo triukšmingai reikalauti že- 
mės, o turtuoliai ir didžiūnai, kaip nesunku numanyti, 
būdavo pasiryžę neatiduoti jiems nė lopinėlio. Norėda- 
mi šiek tiek apraminti žmones, jie dažnai pasiūlydavo 
jiems keltis į naują koloniją. Bet užkariautojai Romai 
net ir tokiais atvejais nereikėdavo siųsti savo piliečių 
ieškoti laimės, taip sakant, plačiajame pasaulyje, ne- 
žinant, kur jie įsikurs. Ji paprastai paskirdavo jiems 
užkariautas Italijos provincijas, kur jie, būdami respu- 
blikos valdose, niekada negalėdavo įkurti nepriklauso- 
mos valstybės; geriausiu atveju jie ten sudarydavo tam 
tikrą savarankišką bendruomenę, kuri, nors ir galėjo 
leisti vietinius potvarkius savivaldos reikmėms, visada 
turėdavo paklusti metropolijos nurodymams, jurisdik- 
cijai ir įstatymų leidžiamajai valdžiai. Persikėlimas į 
tokią koloniją ne tik iš dalies patenkindavo žmones, 
šitaip dažnai būdavo įkurdinama savotiška įgula naujai 
užkariautoje provincijoje, kurios paklusnumas antraip 
galėjo būti abejotinas. Todėl Romos kolonija tiek paties 
jos įkūrimo būdo, tiek to įkūrimo motyvų požiūriu buvo 
visiškai kitokia nei Graikijos kolonija. Labai skirtingą 
reikšmę turi ir patys žodžiai, kuriais lotynų ir graikų 
kalbose vadinami tie skirtingi steiginiai. Lotyniškas 
žodis (colonia) reiškia tiesiog gyvenvietę svetimoje te- 
ritorijoje. Graikiškas žodis (d01xia), priešingai, reiškia 
atsisveikinimą su būstu, išvykimą iš namų, išsikraus- 
tymą. Tačiau nors romėnų kolonijos daugeliu atžvilgių 

skyrėsi nuo graikų, motyvas, skatinęs jas įkurti, buvo 
vienodai paprastas ir aiškus. Abiem atvejais kolonijos 
radosi dėl neišvengiamo būtinumo arba dėl aiškaus ir 
akivaizdaus naudingumo. 

Europos kolonijos Amerikoje ir Vakarų Indijoje buvo 
kuriamos ne dėl būtinumo, ir nors nauda iš jų buvo la- 
bai didelė, ji anaiptol nėra tokia aiški ir akivaizdi. Tuo 
metu, kai jos buvo įkurtos, jų nauda nebuvo suvokta, ji 
nebuvo nei jų įkūrimo, nei atradimų, sudariusių sąlygas 
jas įkurti, motyvas, ir to naudingumo pobūdis, mastas 
ir ribos, ko gero, ir šiandien nėra gerai suvokiami. 

Keturioliktajame ir penkioliktajame amžiuje vene- 
cijiečiai vykdė labai naudingą prekybą prieskoniais ir 
kitomis Rytų Indijos prekėmis, kurias jie tiekė kitoms 
Europos tautoms. Jie daugiausia pirkdavo jas Egipte, 
kurį tuo metu valdė mameliukai, turkų priešai, o turkai 
buvo venecijiečių priešai; toks interesų bendrumas, taip 
pat Venecijos pinigai padėjo užmegzti tokius ryšius, ku- 
rie venecijiečiams suteikė bemaž prekybos monopoliją. 

Didžiuliai venecijiečių pelnai pakurstė portugalų 
godumą. Visą penkioliktąjį šimtmetį jie stengėsi rasti 
jūrų kelią į šalis, iš kurių maurai dykuma gabeno jiems 
dramblio kaulą ir aukso dulkes. Jie atrado Madeiros, 
Kanarų, Azorų ir Žaliojo kyšulio salas, Gvinėjos, Loan- 
go, Kongo, Angolos 17 Benguelos pakrantes ir galiausiai 
Gerosios vilties kyšulį. Jie seniai troško patys dalyvauti 
pelningoje venecijiečių prekyboje, ir pastarasis atradi- 
mas atvėrė jiems galimybę tai padaryti. 1497 metais 
Vasco da Gama su keturių laivų flotile išplaukė iš Li- 
sabonos ir po vienuolikos mėnesių kelionės atplaukė į 
Indostano pakrantę, ir tuo užbaigė visą seriją atradi- 
mų, kurie su nepaliaujamu atkaklumu ir su nedideliais 
pertrūkiais buvo daromi beveik ištisą šimtmetį. 

Keleriais metais anksčiau, kai Europa su nerimu 
sekė portugalų planus, kurių sėkmė dar atrodė abejo- 
tina, vienas Genujos laivavedys sumanė dar drąsesnį 

planą pasiekti Rytų Indiją plaukdamas į vakarus. Tų 
šalių padėtis tada Europoje buvo žinoma labai miglo- 
tai. Keli ten apsilankę Europos keliautojai padidino 
atstumą tikriausiai iš naivumo ir nežinojimo, nors tas 
atstumas tikrai buvo labai didelis ir tiems, kurie ne- 
galėjo jo išmatuoti, atrodė bemaž begalinis, o gal ir 
norėdami sustiprinti savo pačių nuotykių lankantis 
kraštuose, esančiuose taip be galo toli nuo Europos, 
įspūdingumą. Kolumbas labai teisingai nutarė, kad kuo 
ilgesnis kelias plaukiant į rytus, tuo jis bus trumpesnis 
plaukiant į vakarus. Todėl jis 17 pasiūlė pasirinkti šį 
kelią kaip trumpiausią ir tikriausią, ir jam pavyko 
įtikinti Kastilijos karalienę Izabelę savo sumanymo 
realumu. Jis išplaukė iš Paloso uosto 1492 metų rug- 
pjūtį, beveik penkeriais metais anksčiau, nei Vasco da 
Gamos ekspedicija išplaukė iš Portugalijos, ir po dviejų 
ar trijų mėnesių kelionės iš pradžių atrado kai kurias 
mažas Bahamų, arba Lukajų, salas, o paskui ir didelę 
Santo Domingo salą. 

Tačiau šalys, kurias atrado Kolumbas tiek per šią, 
tiek per paskesnes savo keliones, nė iš tolo nepriminė 
tų, kurių jis ieškojo. Vietoj Kinijos 1r Indostano turtų, 
išvystytos žemdirbystės ir gyventojų gausumo Santo 
Dominge ir visose kitose naujojo pasaulio dalyse, ku- 
riose jis lankėsi, jis nerado nieko daugiau, tik nedirba- 
mą, miškais apaugusį ir kelių pusnuogių ir skurdžių 
laukinių genčių gyvenamą kraštą. Tačiau jis nenorėjo 
patikėti, kad tai buvo ne tie kraštai, kuriuos aprašė 
Marco Polo, pirmasis europietis, kuris juose lankėsi ar 
bent jau paliko Kinijos arba Rytų Indijos aprašymą; 
dažnai pakakdavo menkiausio panašumo, — tokio, pa- 
vyzdžiui, kokį jis įžvelgė tarp Cibao, kalno Santo Do- 
minge pavadinimo, ir Marco Polo paminėto Cipango, — 
kad jis vėl grįžtų prie savo įsikalto nusistatymo, nors 
faktai sakė visai ką kita. Savo laiškuose Ferdinandui 
ir Izabelei atrastuosius kraštus jis pavadino Indijomis. 

Jis nė kiek neabejojo, kad tai buvo tolimiausi Marco 
Polo aprašytų šalių kraštai, kad jie nelabai toli nuo 
Gango, arba nuo kadaise Aleksandro nukariautų šalių. 
Net kai pagaliau įsitikino, kad tai visai kiti kraštai, 
jis vis tiek puoselėjo viltį, kad tos turtingos šalys yra 
netoli, 17 per kitą kelionę plaukė jų ieškoti palei že- 
myno pakrantę ir link Darjeno sąsmaukos. 

Dėl tos Kolumbo klaidos Indijos vardas nuo tada 
visiems laikams prilipo toms nelaimingoms šalims; ir 
kai jau buvo galutinai išsiaiškinta, kad jos neturi nieko 
bendra su senąja Indija, jos buvo pavadintos Vakarų 
Indija, kad skirtųsi nuo pastarosios, kuri buvo pava- 
dinta Rytų Indija. 

Bet Kolumbui buvo svarbu, kad jo atrastos šalys, 
kad ir kokios jos būtų, Ispanijos karaliaus dvarui būtų 
pristatytos kaip labai reikšmingos; tačiau tai, kas su- 
daro tikrąjį kiekvienos šalies turtą, jų žemių gyvulinė 
ir augalinė produkcija tuo metu ten buvo tokia, kad 
niekaip nepateisino tokio jų pristatymo. 

Didžiausias Santo Domingo gyvavedis keturkojis 
buvo koris, kažkas tarp žiurkės ir triušio, p. Buffono 
laikytas tuo pačiu gyvūnu, kuris Brazilijoje vadinamas 
aperea. Tie gyvūnai, kaip atrodo, niekada nebuvo labai 
gausūs, ir kalbama, kad ispanų šunys ir katės jau seniai 
Juos beveik visai išnaikino, lygiai kaip ir kai kurias kitas 
dar mažesnių gyvūnų rūšis. Visi tie gyvūnai kartu su 
gana stambiu driežų, vadinamu ivana arba iguana, ir 
sudarė pagrindinį gyventojų gyvulinį maistą. 

Augalinis tų kraštų gyventojų maistas, nors dėl 
jų darbštumo stokos ne itin gausus, nebuvo toks jau 
skurdus. Jį sudarė kukurūzai, batatai, bulvės, bananai 
ir kt. — augalai, kurie tada buvo visiškai nežinomi Eu- 
ropoje ir vėliau niekada čia nebuvo labai vertinami ar 
laikomi tokiais pat maistingais, kaip įprastos grūdinės 
ir ankštinės kultūros, auginamos šioje pasaulio dalyje 
nuo neatmenamų laikų. 

Tiesa, vilnamedžiai teikė medžiagą labai svarbiai 
gamybos šakai, medvilnė tais laikais europiečiams nea- 
bejotinai buvo vertingiausias tų salų augalinis produk- 
tas. Bet nors penkioliktojo amžiaus pabaigoje muslinas 
ir kiti medvilniniai Rytų Indijos audiniai kiekvienoje 
Europos dalyje buvo labai vertinami, pati medvilnė joje 
dar niekur nebuvo apdirbama. Todėl net ir medvilnė 
tuo Metu europiečiams negalėjo atrodyti labai svarbus 
produktas. 

Nei atrastų šalių gyvūnijos, nei jų augalijos pasaulyje 
neradęs nieko tokio, kas leistų pristatyti tas šalis kaip 
labai naudingas, Kolumbas atkreipė dėmesį į jų mine- 
ralus; jis puoselėjo viltį, kad šitos trečiosios viešpatijos 
turtingumas visiškai atlygins pirmųjų dviejų nereikš- 
mingumą. Maži aukso gabaliukai, kuriais vietiniai gy- 
ventojai puošė savo drabužius ir kuriuos, kaip jam buvo 
pasakyta, jie dažnai rasdavo nuo kalnų krintančiuose 
srautuose ir upokšniuose, Kolumbui buvo pakankamas 
įrodymas, kad tuose kalnuose glūdi didžiuliai aukso 
klodai. Todėl Santo Domingas buvo apibūdintas kaip 
aukso pertekusi šalis, taigi (pagal ne tik šių laikų, bet 
17 to meto prietarus) neišsenkamas tikro turto šaltinis 
Ispanijos karūnai ir karalystei. Kai grįžęs iš savo pir- 
mosios kelionės Kolumbas iškilmingai buvo pristatytas 
Kastilijos ir Aragono valdovams, svarbiausi jo atrastų 
šalių produktai buvo nešami iškilmingos procesijos prie- 
kyje. Vieninteliai vertingi daiktai ten buvo tik kelios 
mažos auksinės juostelės, apyrankės ir kiti auksiniai 
papuošalai, taip pat keletas medvilnės gniutulų. Visa 
kita tik stebino žmones ir žadino smalsumą: keletas ne- 
įtikėtino dydžio nendrių, keletas paukščių nepaprastai 
gražių spalvų plunksnomis ir kelios didžiulių aligatorių 
ir lamantinų iškamšos; visos procesijos priešakyje ėjo 
šeši ar septyni nelaimingi tenykščiai gyventojai, kurių 
savotiška odos spalva ir išvaizda smarkiai paryškino 
viso reginio egzotiškumą. 

Kolumbo pristatymų rezultatas buvo tas, kad Kasti- 
lijos taryba nusprendė įjungti į savo valdas šalis, kurių 
gyventojai akivaizdžiai negalėjo apsiginti. Dievobai- 
mingas tikslas atversti juos į krikščioniškąjį tikėjimą 
pateisino tą neteisingą sumanymą. Bet vienintelis mo- 
tyvas, skatinęs Kolumbą to imtis, buvo viltis, kad ten 
jis ras aukso lobius; norėdamas suteikti šiam motyvui 
didesnį svorį, jis pasiūlė, kad pusė viso ten rasto auk- 
so ir sidabro priklausys karūnai. Taryba pritarė šiam 
pasiūlymui. 

Kol visas ar beveik visas auksas, kurį pirmieji 
nuotykių ieškotojai plukdė į Europą, buvo įsigyjamas 
labai lengvu būdu — apiplėšiant negalinčius apsiginti 
tenykščius gyventojus, matyt, nebuvo sunku mokėti net 
ir tokį didelį mokestį. Bet kai Santo Dominge ir visose 
kitose Kolumbo atrastose šalyse per kokius šešerius ar 
aštuonerius metus iš vietinių gyventojų buvo atimta 
absoliučiai viskas, ką jie turėjo, ir kai norint gauti dau- 
giau aukso reikėjo raustis kasyklose, galimybių mokėti 
tokį mokestį nebeliko. Iš pradžių, kaip pasakojama, 
griežtas mokesčio išreikalavimas privertė visiškai pa- 
likti Santo Domingo kasyklas, kurios nuo to laiko nie- 
kada nebebuvo eksploatuojamos. Tada mokestis buvo 
sumažintas iki trečdalio, vėliau — iki penktadalio, dar 
vėliau — iki dešimtadalio ir pagaliau iki vienos dvide- 
šimtosios visos aukso kasyklų produkcijos dalies. Sida- 
bro mokestis ilgą laiką buvo lygus penktadaliui visos 
produkcijos. Jis buvo sumažintas iki dešimtadalio tik 
šiame šimtmetyje. Tačiau pirmieji nuotykių ieškotojai 
nelabai domėjosi sidabru. Tai, kas buvo mažiau ver- 
tinga nei auksas, nenusipelnė jų dėmesio. 

Tas pats motyvas, kaip atrodo, skatino ir visus 
kitus, po Kolumbo kelionių vykusius ispanų žygius į 
naująjį pasaulį. Būtent šventas aukso troškulys nuvedė 
Ojedą, Nicuesą ir Vasco Nūnezą de Balboą į Darieno 
sąsmauką, Cortėsą — į Meksiką, Almagro ir Pizarro — 

į Čilę ir Peru. Kai šie nuotykių ieškotojai atplaukda- 
vo į nežinomą krantą, jų pirmasis klausimas visada 
būdavo, ar čia galima rasti aukso, ir nuo atsakymo 
į šį klausimą priklausydavo, ką jie nuspręsdavo — ar 
palikti šią šalį, ar įsikurti joje. 

Tačiau iš visų tų brangių ir rizikingų sumanymų, 
privedančių prie bankroto daugelį jais susižavinčių 
žmonių, nė vienas nesužlugdo taip garantuotai, kaip 
naujų aukso ir sidabro kasyklų paieška. Tai, ko gero, 
pati nesėkmingiausia loterija pasaulyje: joje laimėjusių- 
jų išlošis mažiausiai atitinka tų, kurie ištraukia tuščią 
bilietą, nuostolius, nes ne tik laimėjimų yra nedaug, o 
tuščių bilietų daug, bet ir įprastinė bilieto kaina yra 
visas labai turtingo žmogaus turtas. Kasyklos, užuot 
atlyginusios į jas įdėtą kapitalą ir davusios pelną, pa- 
prastai suryja ir kapitalą, ir pelną. Tai toks verslas, 
kurį apdairus įstatymų leidėjas, geidžiantis padidinti 
savo tautos kapitalą, turėtų skatinti kuo mažiausiai, 
arba turėtų nesistengti nukreipti į jį didesnę kapitalo 
dalį, nei jo ten nutekėtų savaime. Faktiškai beveik visi 
žmonės taip absurdiškai pasikliauja savo sėkme, kad 
esant bent mažiausiai pasisekimo tikimybei į šį verslą 
savaime nukeliauja pernelyg didelė kapitalo dalis. 

Bet nors blaivus protas ir patirtis tokius sumany- 
mus visada vertino nepaprastai nepalankiai, to negali- 
ma pasakyti apie žmonių godumą. Ta pati aistra, kuri 
daugeliui žmonių įteigė absurdišką filosofinio akmens 
idėją, kitiems įteigė tokią pat absurdišką mintį apie 
pasakiškai turtingas aukso ir sidabro kasyklas. Jie 
net nesusimąstė apie tai, kad tų metalų vertę visais 
amžiais ir visose tautose iš esmės lėmė jų retumas ir 
kad jų retumą lėmė tai, jog gamta išdėliojo juos šen 
ir ten labai mažais kiekiais, ir tai, jog tuos mažus 
kiekius ji beveik visur aplipdė kietomis ir sunkiai ap- 
dorojamomis medžiagomis, dėl to norint juos išgauti 
visur prireikia daug darbo ir išlaidų. Jie vylėsi, kad 

daugelyje vietų tų metalų gyslos gali būti tokios pat 
didelės ir gausios, kokios paprastai būna švino, vario, 
cinko ar geležies gyslos. Sero Walterio Raleigh'io sva- 
jonė apie aukso miestą ir Eldorado šalį gali paliudyti, 
kad net išmintingi žmonės ne visada išvengia tokių 
keistų iliuzijų. Praėjus daugiau nei šimtui metų po to 
didžio žmogaus mirties jėzuitas Gumilla vis dar buvo 
įsitikinęs tos nuostabios šalies realumu ir nepaprastai 
karštai ir, drįstu pasakyti, labai nuoširdžiai kalbėjo 
apie tai, koks būtų laimingas galėdamas nešti Evange- 
lijos šviesą žmonėms, kurie gali taip dosniai atsilyginti 
misionieriui už jo dievobaimingą triūsą. 

Ispanų atrastose šalyse dabar jau nėra nė vienos 
aukso ar sidabro kasyklos, kurią dar vertėtų eksplo- 
atuoti. Pirmųjų nuotykių ieškotojų neva ten rasti tų 
metalų kiekiai tikriausiai buvo smarkiai padidinti, lygiai 
kaip ir tų kasyklų, kurias eksploatuoti jie iškart ėmėsi, 
produktyvumas. Bet pasakojimų apie tai, ką rado tie 
nuotykių ieškotojai, pakako sukurstyti visų jų tėvynai- 
nių godumui. Kiekvienas ispanas, susiruošęs keliauti į 
Ameriką, tikėjosi atrasiąs Eldoradą. Fortūna šiuo atveju 
taip pat padarė tai, ką ji darydavo labai retai. Ji tam 
tikru mastu įgyvendino perdėtas savo gerbėjų viltis ir 
pateikė jiems ne ką mažiau tų brangiųjų metalų, nei jie 
tikėjosi aptikti, kai buvo atrastos 17 užkariautos Meksi- 
ka ir Peru (pirmoji buvo atrasta praėjus maždaug tris- 
dešimt metų, antroji — praėjus maždaug keturiasdešimt 
metų po pirmosios Kolumbo ekspedicijos). 

Taigi sumanymas pradėti prekybą su Rytų Indija 
sudarė galimybę atrasti Vakarų Indiją. Sumanymas už- 
kariauti suteikė ispanams galimybę kurtis tose naujai 
atrastose šalyse. Užkariauti tas šalis skatinęs motyvas 
buvo sumanymas eksploatuoti aukso ir sidabro kasy- 
klas, 17 įvykių tėkmė, kurios žmogaus išmintis neįsten- 
gia numatyti, padarė tą sumanymą daug sėkmingesnį, 
nei jo iniciatoriai turėjo pagrindo tikėtis. 

Panašiomis chimeriškomis vizijomis vadovavosi ir 
visų kitų Europos tautų pirmieji nuotykių ieškotojai, 
bandę įsikurti Amerikoje, bet jiems sekėsi jau ne taip 
gerai. Tik praėjus šimtui metų nuo pirmųjų atkilėlių 
įsikūrimo Brazilijoje ten buvo aptiktos sidabro, aukso ir 
deimantų radimvietės. Anglijos, Prancūzijos, Olandijos 
ir Danijos kolonijose jų taip ir nebuvo rasta, bent jau 
nė vienos, kuri dabar būtų laikoma verta eksploatuoti. 
Tačiau pirmieji anglų naujakuriai Šiaurės Amerikoje 
pasiūlė karaliui penktadalį aukso ir sidabro, kurių ten 
gali būti rasta, mainais už jiems suteiktas privilegi- 
jas. Serui Walteriui Raleigh'iui, Londono ir Plimuto 
bendrovėms, Plimuto miesto tarybai ir kt. išduotuose 
privilegijų raštuose nurodoma, kad tas penktadalis 
priklauso karaliui. Tikėjęsi atrasti aukso ir sidabro 
telkinius, tie pirmieji naujakuriai kartu tikėjosi atrasti 
šiaurės vakarų kelią į Rytų Indiją. Iki šiol tos jų viltys 
nepasiteisino. 


Antra dalis 


Naujųjų kolonijų klestėjimo 
priežastys 


Civilizuotos tautos, kuri užvaldo negyvenamą kraštą 
arba gyvenamą taip retai, kad vietiniai lengvai užlei- 
džia vietą naujiems atkilėliams, kolonija turtėja ir su- 
klesti greičiau nei bet kuri kita žmonių visuomenė. 

Kolonistai atsiveža žinių apie žemdirbystę ir kitus 
naudingus amatus, kurios yra aukštesnio lygio nei 
laukinių ir barbariškų tautų natūraliai per daugelį 
šimtmečių įgytos žinios. Jie taip pat atsiveža įprotį 
paklusti, tam tikrą supratimą apie tvirtą valdžią, ko- 
kia yra jų pačių šalyje, apie įstatymų sistemą, kuria 
remiasi valdžia, ir apie sutvarkytą teisingumo vykdy- 
mą; ir jie, žinoma, kažką panašaus įkuria savo naujoje 

gyvenvietėje. Tačiau laukinėse ir barbariškose tautose 
po to, kai įstatymai ir valdžia įtvirtinami tiek, kiek bū- 
tina jų apsaugai, natūrali įstatymų ir valdžios pažanga 
vyksta lėčiau nei natūrali amatų pažanga. Kiekvienas 
kolonistas gauna daugiau žemės nei įstengia apdirbti. 
Jam nereikia mokėti jokios rentos ir vargu ar reikia 
mokėti kokius nors mokesčius. Su jokiu žemvaldžiu 
jam nereikia dalytis derliumi, o valdovo dalis papras- 
tai yra visai nedidelė. Jis turi stiprų motyvą steng- 
tis pagaminti kiek galima daugiau, nes beveik viskas 
atiteks jam pačiam. Tačiau žemės paprastai jis turi 
tiek daug, kad net triūsdamas iš visų jėgų, pagelbs- 
timas kitų žmonių, kuriuos jam pasiseka pasamdyti, 
retai kada pagamina bent dešimtadalį to, ką galėtų 
pagaminti. Todėl jis stengiasi surinkti darbininkus iš 
visur ir mokėti jiems dosniausius atlyginimus. Bet tie 
dosnūs atlyginimai, taip pat žemės gausa ir pigumas 
greitai paskatina tuos darbininkus palikti jį, patiems 
tapti žemės savininkais ir lygiai taip pat dosniai mo- 
kėti kitiems darbininkams, kurie netrukus palieka juos 
dėl tų pačių priežasčių, dėl kurių šie paliko savo šei- 
mininkus. Dosnus darbo atlyginimas skatina vedybas. 
Trapiais vaikystės metais vaikai yra gerai maitinami 
ir deramai prižiūrimi, o kai jie užauga, jų darbo vertė 
daugsyk viršija jų išlaikymo išlaidas. Kai jie subręsta, 
didelė darbo kaina ir maža žemės kaina leidžia jiems 
įsikurti taip pat, kaip darė jų tėvai. 

Kitose šalyse žemės renta ir pelnas suryja atlygini- 
mus ir du aukštesnieji žmonių sluoksniai engia žemes- 
nįjį. O naujose kolonijose dviejų aukštesniųjų sluoksnių 
interesai verčia juos elgtis su žemesniuoju dosniai ir 
žmoniškai, bent jau ten, kur tas žemesnysis sluoksnis 
nėra vergai. Nepaprastai derlingos nedirbamos žemės 
galima įsigyti pusvelčiui. Pajamų padidėjimas, kurio 
tikisi žemės savininkas, visada ir ūkininkaujantis 
Joje, iš jos pagerinimo, sudaro jo pelną, kuris tokiomis 

aplinkybėmis paprastai yra labai didelis. Bet to didžiulio 
pelno neįmanoma gauti nesamdant kitų žmonių žemei 
paruošti ir dirbti; tai padaryti labai sunku dėl dispro- 
porcijos tarp didelių žemės plotų ir nedidelio gyventojų 
skaičiaus, kaip paprastai būna naujose kolonijose. Todėl 
žemės savininkas nesidera dėl atlyginimo, jam reikia 
pasisamdyti žmonių bet kokia kaina. Dideli atlyginimai 
už darbą skatina gyventojų skaičiaus augimą. Geros 
žemės pigumas ir gausumas skatina geriau ją įdirbti 
ir įgalina savininkus mokėti tuos didelius atlyginimus. 
Beveik visa žemės kaina ir susideda iš tų atlyginimų, 
ir net jei kaip darbo užmokestis jie laikomi dideliais, 
kaip tokio vertingo dalyko kaina jie yra maži. Viskas, 
kas skatina gyventojų skaičiaus augimą ir geresnį žemės 
dirbimą, skatina ir realaus turto ir galios didėjimą. 

Kaip galima spręsti, daugelio senovės Graikijos ko- 
lonijų turtėjimas ir galios augimas taip pat buvo labai 
spartus. Kai kurios jų per vieną ar du šimtmečius, 
kaip atrodo, ėmė varžytis su savo metropolijomis ar 
net pralenkė jas. Sirakūzai ir Akragantas Sicilijoje, 
Tarentas ir Lokrai Italijoje, Efesas ir Miletas Mažojoje 
Azijoje, kaip galima spręsti iš visų liudijimų, prilygo 
bet kuriam senovės Graikijos miestui. Nors šios ko- 
lonijos buvo įkurtos vėliau, vis dėlto dailieji amatai, 
filosofija, poezija ir iškalbos menas jose, atrodo, išsiplė- 
tojo taip pat anksti ir buvo taip pat ištobulinti, kaip ir 
bet kurioje metropolijos dalyje. Pažymėtina, kad dviejų 
seniausių Graikijos filosofų, Talio ir Pitagoro, mokyklos 
buvo įkurtos ne senovės Graikijoje, bet viena jos Azijos, 
kita — Italijos kolonijoje. Visos tos kolonijos buvo įsikū- 
rusios laukinių ir barbariškų tautų gyvenamose šalyse, 
kuriose buvo nesunku rasti vietos naujakuriams. Ten 
pakako geros žemės, o kadangi naujakuriai buvo visiš- 
kai nepriklausomi nuo metropolijos, jie galėjo laisvai 
tvarkyti savo reikalus taip, kaip, jų nuomone, reikalavo 
jų pačių interesai. 

Romos kolonijų istorija anaiptol nėra tokia įsta- 
bi. Tiesa, kai kurios iš jų, tokios kaip Florencija, per 
daugelį šimtmečių ir po to, kai žlugo jų metropolijos, 
išaugo į stiprias valstybes. Bet nė vienos iš jų pažanga, 
kaip atrodo, nebuvo labai sparti. Jos visos buvo įkurtos 
užkariautose provincijose, kurios daugeliu atvejų jau 
iki tol buvo tankiai gyvenamos. Kiekvienam kolonistui 
skiriamas žemės plotas retai būdavo didelis, 17 kadangi 
kolonijos nebuvo nepriklausomos, jos ne visada galėjo 
laisvai tvarkyti savo reikalus taip, kaip, jų nuomone, 
reikalavo jų pačių interesai. 

Derlingų žemių gausumu europiečių kolonijos Ameri- 
koje ir Vakarų Indijoje buvo panašios į senovės Graikijos 
kolonijas ar net už jas pranašesnės. Priklausymu nuo 
metropolijos jos buvo panašios į senovės Romos kolo- 
nijas, bet didžiulis atstumas nuo Europos visose jose 
daugiau ar mažiau sušvelnino tos priklausomybės pasi- 
reiškimą. Dėl didelio atstumo metropolija mažiau matė 
ir mažiau galėjo kištis. Jų elgesys savais būdais siekiant 
savų interesų daugeliu atvejų būdavo toleruojamas, nes 
Europoje apie jį nebūdavo žinoma arba jo nesuprasdavo, 
o kai kuriais atvejais jį tiesiog pakęsdavo ir nusileisda- 
vo, nes dėl atstumo buvo sunku jas sudrausminti. Netgi 
žiauri ir despotiška Ispanijos vyriausybė daugeliu atvejų 
turėjo atšaukti ar sušvelninti savo įsakymus kolonijų 
valdžiai, baimindamasi visuotinio maišto. Todėl visų 
Europos kolonijų turtėjimas, gyventojų skaičiaus didė- 
jimas ir gamybos augimas buvo labai ženklus. 

Ispanijos karaliaus dvaras, turėdamas savo dalį 
aukso ir sidabro gavyboje, nuo pat jos kolonijų įsikū- 
rimo gaudavo tam tikrų pajamų. Tos pajamos buvo 
tokio pobūdžio, kad skatino žmonių godumą perdėtai 
tikėtis dar didesnių turtų. Todėl nuo pat įsikūrimo 
Ispanijos kolonijos sulaukė labai didelio metropolijos 
dėmesio, o kitų Europos tautų kolonijos ilgai buvo 
kone pamirštos. Pirmosios, ko gero, labiau nesuklestėjo 

dėl tokio dėmesio, o antrosios nieko neprarado dėl to- 
kio 1gnoravimo. Palyginti su valdomu plotu, Ispanijos 
kolonijos laikomos mažiau apgyvendintomis ir ne to- 
kiomis klestinčiomis, kaip beveik visų kitų Europos 
valstybių kolonijos. Tačiau net ir Ispanijos kolonijų 
gyventojų skaičiaus didėjimas ir gamybos augimas ne- 
abejotinai buvo labai spartus ir labai ženklus. Ulloa 
teigia, kad Limos miestas, įkurtas užkariavus šalį, jau 
prieš trisdešimt metų turėjo penkiasdešimt tūkstan- 
čių gyventojų. Kitas, buvęs skurdus indėnų kaimelis, 
to paties autoriaus teigimu, jo laikais irgi buvo toks 
pat didelis miestas. Gemelli Careri, apie kurį, tiesa, 
kalbama, kad jis tebuvo apsimetėlis keliautojas, bet 
kuris, kaip atrodo, apie viską rašė remdamasis labai 
gera informacija, teigia Meksiko miestą turint šimtą 
tūkstančių gyventojų; šis skaičius, nors ispanų autoriai 
linkę perdėti, yra, ko gero, daugiau nei penkis kartus 
didesnis už buvusį Montesumos laikais. Tie skaičiai 
gerokai viršija Bostono, Niujorko ir Filadelfijos, trijų 
didžiausių Anglijos kolonijų miestų, gyventojų skaičių. 
Prieš užkariaujant ispanams nei Meksikoje, nei Peru 
nebuvo darbinių gyvulių. Vienintelis nešulinis gyvulys 
buvo lama, bet jos pajėgumas, kaip atrodo, buvo gero- 
kai menkesnis nei paprasto asilo. Šios šalys neturėjo 
plūgo. Jos nenaudojo geležies. Jos neturėjo kaldintų 
monetų ir jokių kitokių pripažintų prekybos priemonių. 
Jų prekyba vyko natūrinių mainų būdu. Tam tikras 
medinis kastuvas buvo pagrindinis jų žemdirbystės įna- 
gis. Vietoj peilių ir kirvių jie naudojo aštriabriaunius 
akmenis, siuvo iš žuvų kaulų pasidarytomis adatomis 
ir siūlais iš tvirtų kai kurių gyvulių sausgyslių; tie 
daiktai, kaip atrodo, buvo ir pagrindiniai jų prekybos 
įrankiai. Tokioje situacijoje sunku įsivaizduoti, kad abi 
tos 1mperijos galėtų pasiekti tokį lygį kaip dabar, kai 
jose gausiai įveista visokiausių Europos gyvulių, kai jos 
buvo išmokytos naudoti geležį, plūgą ir daugelio Euro- 

pos amatų. Tačiau kiekvienos šalies gyventojų skaičius 
turi būti proporcingas jos gerovės ir išsivystymo lygiui. 
Nors po užkariavimo vietiniai gyventojai buvo žiauriai 
naikinami, tos dvi didelės imperijos dabar, ko gero, turi 
daugiau gyventojų nei kada nors anksčiau; ir patys 
žmonės dabar neabejotinai yra visai kitokie, nes turi- 
me pripažinti, kad ispanų palikuoniai kreolai daugeliu 
atžvilgių yra pranašesni už senovės indėnus. 

Po ispanų gyvenviečių portugalų gyvenvietės Brazi- 
lijoje yra seniausios iš visų Europos tautų gyvenviečių 
Amerikoje. Bet kadangi ilgą laiką po jos atradimo ten 
nebuvo rasta nei aukso, nei sidabro klodų ir dėl to 
ši kolonija neteikė karūnai pajamų ar teikė jų labai 
mažai, tai ilgą laiką ji buvo beveik visai metropolijos 
ignoruojama; ir tuo ignoravimo laikotarpiu šalis išaugo 
1 didelę ir galingą koloniją. Kai Portugaliją valdė Ispa- 
nija, Braziliją užpuolė Olandija ir užėmė septynias iš 
keturiolikos ją sudariusių provincijų. Olandai tikėjosi 
netrukus užkariauti ir kitas septynias, bet tuo metu 
Portugalija susigrąžino nepriklausomybę, atidavusi sos- 
tą Bragansų šeimai. Tada olandai, kaip ispanų priešai, 
tapo portugalų draugais, nes šie taip pat buvo ispanų 
priešai. Todėl olandai sutiko palikti Portugalijos kara- 
liui tą Brazilijos dalį, kurios jie dar nebuvo užkariavę, 
o šis sutiko palikti jiems jų užkariautąją dalį many- 
damas, kad neverta dėl jos ginčytis su tokiais gerais 
sąjungininkais. Tačiau netrukus Olandijos valdžia ėmė 
engti portugalų kolonistus, kurie, užuot gaišę laiką ir 
skundęsi, griebėsi ginklų prieš savo naujuosius šeimi- 
ninkus ir savo narsa ir ryžtingumu, senajai tėvynei, 
tiesa, nuolaidžiaujant, bet atvirai nepalaikant, išvi- 
jo juos iš Brazilijos. Supratę, kad nepavyks išlaikyti 
jokios šalies dalies, olandai turėjo sutikti, kad visa 
kolonija būtų grąžinta Portugalijos karalystei. Mano- 
ma, kad šioje kolonijoje gyvena daugiau nei šeši šimtai 
tūkstančių žmonių, portugalų arba portugalų kilmės, 

kreolų, mulatų ir maišyto portugalų ir brazilų kraujo. 
Jokioje kitoje kolonijoje Amerikoje, kaip manoma, ne- 
gyvena tiek daug europietiškos kilmės žmonių. 

Penkioliktojo amžiaus pabaigoje ir beveik visą še- 
šioliktąjį šimtmetį Ispanija 17 Portugalija buvo dvi 
didžiosios jūrų valstybės, nes nors Venecijos prekyba 
siekė kiekvieną Europos kampelį, jos laivai retai kada 
išplaukdavo iš Viduržemio jūros. Remdamiesi atradėjų 
teise, ispanai teigė visą Ameriką priklausant jiems; ir 
nors jie negalėjo sukliudyti tokiai didelei jūrų valstybei 
kaip Portugalija kurtis Brazilijoje, jų vardas tais laikais 
kėlė tokį siaubą, kad dauguma kitų Europos tautų bijojo 
steigti kolonijas kurioje nors to didžiulio žemyno dalyje. 
Ispanai išžudė visus prancūzus, pabandžiusius įsikurti 
Floridoje. Tačiau po jų vadinamosios Nenugalimosios 
armados pralaimėjimo ar nesėkmės šešioliktojo amžiaus 
pabaigoje prasidėjęs jų jūrinės galios saulėlydis nebelei- 
do jiems ir toliau kliudyti kitoms Europos tautoms kurti 
savo kolonijas Amerikoje. Todėl šešioliktajame amžiuje 
visos didžiosios tautos, turėjusios uostus prie vandeny- 
no, — anglai, prancūzai, olandai, danai, švedai — bandė 
kurti gyvenvietes naujajame pasaulyje. 

Švedai kūrėsi Naujajame Džersyje; ir dabar ten gy- 
vena nemažai švedų šeimų, o tai rodo, kad ši kolonija, 
galimas daiktas, būtų klestėjusi, jei metropolija būtų 
ją globojusi. Bet Švedija ją ignoravo, todėl netrukus ją 
prarijo olandams priklausiusi Niujorko kolonija, kuri 
1674 metais atiteko Anglijai. 

Vieninteliai kraštai naujajame pasaulyje, kada nors 
priklausę danams, buvo mažos Šv. Tomo ir Santa Cru- 
so salos. Abi šias nedideles gyvenvietes valdė privilegi- 
Juota bendrovė, kuri turėjo išimtinę teisę supirkti visą 
perteklinę kolonistų produkciją ir tiekti jiems visas 
reikalingas kitų šalių prekes ir todėl tiek supirkdama, 
tiek parduodama ne tik turėjo galią juos engti, bet 
17 jautė didžiulę pagundą tai daryti. Išimtines teises 

turinčios pirklių bendrovės valdžia yra, ko gero, pati 
blogiausia valdžia bet kuriai šaliai. Tačiau ir ji neį- 
stengė visiškai sustabdyti tų kolonijų pažangos, nors 
gerokai ją sulėtino ir susilpnino. Ankstesnis Danijos 
karalius likvidavo tą bendrovę, ir nuo to laiko tų ko- 
lonijų suklestėjimas buvo labai ženklus. 

Olandų gyvenvietės Vakarų Indijoje, kaip ir Rytų 
Indijoje, iš pradžių buvo valdomos vienos privilegijuotos 
bendrovės. Todėl nors dalies kolonijų pažanga ir buvo 
gana ryški, palyginti su bemaž bet kurios kitos seniai 
įsikūrusios ir apgyvendintos šalies pažanga, tačiau pa- 
lyginti su daugumos naujųjų kolonijų pažanga, ji buvo 
vangi ir lėta. Surinamo kolonija, nors labai didelė, vis 
dar tebėra menkiau išsivysčiusi nei dauguma cukraus 
gamyba garsėjančių kitų Europos šalių kolonijų. Nau- 
josios Belgijos kolonija, dabar padalyta į Niujorko ir 
Naujojo Džersio provincijas, tikriausiai irgi netrukus 
būtų tapusi gana didelė, net jei ir būtų likusi olandų 
valdžioje. Derlingų žemių gausumas ir pigumas yra 
tokie galingi klestėjimo veiksniai, kad net blogiausia 
valdžia vargiai gali sukliudyti jiems efektyviai reikštis. 
Be to, didelis atstumas nuo metropolijos leistų kolonis- 
tams imtis kontrabandos ir taip daugiau ar mažiau 1š- 
vengti monopolijos, suteiktos jų atžvilgiu tai bendrovei. 
Šiuo metu ta bendrovė visiems olandų laivams leidžia 
prekiauti su Surinamu, už leidimą sumokėjus du su 
puse procento jų krovinio vertės; sau ji pasiliko tiktai 
tiesioginę prekybą tarp Afrikos ir Amerikos, kurią su- 
daro beveik vien prekyba vergais. Toks bendrovės privi- 
legijų sušvelninimas yra, matyt, pagrindinė priežastis, 
dėl kurios ši kolonija dabar taip suklestėjo. Olandams 
priklausančios dvi svarbios salos, Kiurasao ir Eusta- 
tijos, yra laisvieji uostai, atviri visų tautų laivams; ši 
laisvė geresnių kolonijų, kurių uostai atviri tik vienos 
tautos laivams, apsuptyje buvo svarbiausia tų dviejų 
nederlingų salų suklestėjimo priežastis. 

Privilegijuotos bendrovės valdžiai beveik visą pra- 
ėjusį šimtmetį ir dalį dabartinio buvo atiduota ir 
Prancūzijai priklausanti Kanados kolonija. Dėl tokio 
nepalankaus valdymo jos pažanga neišvengiamai buvo 
labai lėta, palyginti su kitomis naujomis kolonijomis, 
bet ji gerokai paspartėjo, kai bendrovė buvo likviduota 
žlugus garsiajam Misisipės projektui. Kai tą šalį ėmė 
valdyti anglai, jie joje rado jau beveik dvigubai daugiau 
gyventojų, nei tėvas Charlevoix nurodė maždaug prieš 
dvidešimt ar trisdešimt metų. Tas jėzuitas apkeliavo 
visą šalį ir neturėjo nusistatymo pavaizduoti ją ma- 
žesnę, nei ji iš tikrųjų buvo. 

Prancūzijai priklausančią Santo Domingo koloniją 
įkūrė piratai ir plėšikai, kuriems ilgą laiką nereikė- 
jo Prancūzijos apsaugos ir kurie nepripažino jos val- 
džios; o kai ta banditų padermė tapo tokia panaši į 
piliečius, kad tą valdžią pripažino, daugelį metų ją 
reikėjo vykdyti nepaprastai atsargiai. Tuo laikotarpiu 
kolonijos gyventojų skaičius augo ir gerovė kilo labai 
sparčiai. Net išimtines teises turėjusios bendrovės, 
kuriai ji kurį laiką buvo pavaldi, kaip ir visos kitos 
Prancūzijos kolonijos, priespauda negalėjo visiškai šito 
sustabdyti, nors neabejotinai sulėtino jos pažangą. Kai 
tik ji buvo išlaisvinta iš tos priespaudos, jos pažanga 
vėl ėmė spartėti. Dabar ši kolonija yra svarbiausia 
cukraus gamintoja Vakarų Indijoje, ir teigiama, kad 
cukraus ji pagamina daugiau nei visos cukrų gami- 
nančios Anglijos kolonijos kartu sudėjus. Apskritai ir 
visos kitos cukrų gaminančios Prancūzijos kolonijos 
smarkiai klesti. 

Bet nė vienos kolonijos pažanga nebuvo tokia sparti, 
kaip anglams priklausančių kolonijų Šiaurės Ameri- 
koje. 

Gausybė gerų žemių ir laisvė patiems savo nuožiūra 
tvarkyti savo reikalus buvo, kaip atrodo, dvi svarbiau- 
sios visų naujųjų kolonijų klestėjimo priežastys. 

Gerų žemių gausumu Anglijos kolonijos Šiaurės Ame- 
rikoje, nors neabejotinai dosniai aprūpintos, vis dėlto at- 
siliko nuo Ispanijos ir Portugalijos kolonijų ir neaplenkė 
kai kurių iki pastarojo karo prancūzams priklausiusių 
kolonijų. Tačiau Anglijos kolonijų politinės institucijos 
buvo kur kas palankesnės žemdirbystei ir jos plėtrai 
nei tų kitų trijų tautų kolonijų institucijos. 

Pirma, nedirbamų žemių sutelkimas vienose ranko- 
se, nors nebuvo visiškai uždraustas, Anglijos kolonijo- 
se buvo kur kas labiau apribotas nei kitose. Kolonijų 
įstatymas, įpareigojantis kiekvieną žemės savininką 
apibrėžtą laiką dirbti ir gerinti tam tikrą savo žemių 
dalį ir skelbiantis, kad šio reikalavimo nesilaikymo 
atveju apleistos žemės yra atiduotinos bet kuriam ki- 
tam asmeniui, nors, ko gero, nebuvo vykdomas labai 
griežtai, vis dėlto davė tam tikrą rezultatą. 

Antra, Pensilvanijoje nėra pirmagimystės teisės, ir 
žemė, kaip ir kilnojamasis turtas, yra po lygiai pa- 
dalijama visiems šeimos vaikams. Trijose Naujosios 
Anglijos provincijose vyriausiasis sūnus gauna tiktai 
dvigubą dalį, kaip nurodyta Mozės įstatymuose. To- 
dėl nors tose provincijose pernelyg dideli žemės plotai 
kartais gali būti sutelkti vieno asmens rankose, vienos 
ar dviejų kartų laikotarpiu jie vėl turėtų būti išda- 
lyti. Tiesa, kitose Anglijos kolonijose, kaip ir pačioje 
Anglijoje, pirmagimystės teisė galioja. Tačiau visose 
Anglijos kolonijose žemių, kurios turimos kaip paveldi- 
mas lenas, valdymo sąlygos palengvina jų perleidimą, 
ir asmuo, gavęs didelį žemės plotą, paprastai būna 
suinteresuotas didžiąją jos dalį kuo greičiau perleisti 
1r imti už tai tik nedidelę rentą. Ispanijos ir Portuga- 
lijos kolonijose paveldint visas tas dideles valdas, su 
kuriomis susietas koks nors garbingas titulas, galioja 
vadinamoji majorazzo! teisė. Tos valdos pereina vie- 


1 Jus majoratus. 

nam asmeniui ir faktiškai yra paveldimos ir neperlei- 
džiamos. Tiesa, Prancūzijos kolonijos tvarkosi pagal 
Paryžiaus paprotinę teisę, kuri žemės paveldėjimo 
klausimu jaunesniesiems vaikams daug palankesnė 
nei Anglijos įstatymai. Bet Prancūzijos kolonijose, jei 
kokia nors žemės valdos, kurią kilmingasis turi riterio 
ir vasalo teise, dalis yra perleidžiama, tam tikrą laiką 
galioja jos atpirkimo teisė, priklausanti senjoro arba 
tos šeimos įpėdiniui; visos šalies didžiausios žemės 
valdos tokiomis sąlygomis priklauso kilmingiesiems, 
ir tai neišvengiamai apsunkina jų perleidimą kitiems. 
Tačiau naujoje kolonijoje didelė nedirbama žemės valda 
veikiausiai bus daug greičiau išskaidyta perleidimo, o 
ne paveldėjimo būdu. Kaip jau pažymėjome, pagrindi- 
nės spartaus naujųjų kolonijų suklestėjimo priežastys 
yra gerų žemių gausa ir pigumas. Žemės sutelkimas 
vienose rankose panaikina tą gausą ir pigumą. Be to, 
nedirbamos žemės sutelkimas vienose rankose yra di- 
džiausia kliūtis ją gerinti. Bet darbas, panaudojamas 
žemei dirbti ir gerinti, teikia visuomenei didžiausią ir 
vertingiausią produkciją. Šiuo atveju darbo produktas 
apmoka ne tik darbo užmokestį ir tą darbą samdančio 
kapitalo pelną, bet ir jo dirbamos žemės rentą. Todėl 
anglų kolonistų darbas, daugiausia naudojamas žemei 
įdirbti 1r gerinti, teikia didesnę ir vertingesnę produkci- 
ją nei darbas tų kitų trijų tautų kolonijose, kur jis dėl 
žemės sutelkimo vienose rankose daugiau ar mažiau 
yra nukreipiamas į kitas veiklos rūšis. 

Trečia, anglų kolonistų darbas ne tik duoda didesnę 
17 vertingesnę produkciją, bet ir dėl tenykščių nedidelių 
mokesčių didesnė tos produkcijos dalis priklauso jiems 
patiems, todėl jie gali ją kaupti ir panaudoti įdarbinti 
didesniam darbo kiekiui. Anglų kolonistai iki šiol nė 
kiek neprisidėjo nei prie metropolijos gynybos, nei prie 
jos civilinės valdžios išlaikymo. Priešingai, iki šiol juos 
pačius gynė metropolija beveik išimtinai savo pačios 

lėšomis. Tačiau išlaidos karo laivynui ir armijai išlaikyti 
yra nepalyginti didesnės, nei būtinos išlaidos civilinei 
valdžiai. Išlaidos jų pačių civilinei valdžiai visada buvo 
labai nedidelės. Paprastai jos apsiribojo tik deramomis 
algomis gubernatoriui, teisėjams ir kai kuriems kitiems 
policijos pareigūnams, taip pat keleto pačių reikalin- 
giausių viešųjų darbų apmokėjimu. Masačuseto įlankos 
civilinės administracijos išlaidos prieš prasidedant da- 
bartiniams neramumams sudarė apie 18 000 svarų per 
metus. Naujojo Hampšyro ir Rod Ailando — po 3500 
svarų. Konektikuto — 4000 svarų. Niujorko ir Pensilva- 
nijos — po 4500 svarų. Naujojo Džersio — 1200 svarų. 
Virdžinijos ir Pietų Karolinos — po 8000 svarų. Nau- 
josi0S Škotijos ir Džordžijos civilinės administracijos 
iš dalies išlaikomos iš parlamento kasmet skiriamų 
dotacijų. Tačiau ir pati Naujoji Škotija kolonijos vie- 
šosioms išlaidoms skiria apie 7000 svarų per metus, 
o Džordžija — apie 2500 svarų per metus. Trumpai 
kalbant, visos įvairios civilinės administracijos Šiaurės 
Amerikoje, išskyrus Merilando ir Šiaurės Karolinos, 
apie kurias negauta tikslių duomenų, jų gyventojams 
prieš prasidedant dabartiniams neramumams kainavo 
ne daugiau kaip 64 700 svarų per metus; tai įsidė- 
mėtinas pavyzdys, kaip neišlaidaujant galima ne tik 
valdyti, bet ir gerai valdyti tris milijonus gyventojų. 
Tiesa, svarbiausioji valdymo išlaidų dalis — gynybos ir 
apsaugos išlaidos — visą laiką teko metropolijai. Be to, 
kolonijų civilinės valdžios ceremonijos priimant naują 
gubernatorių, pradedant naują sesiją ir t. t., nors yra 
gana iškilmingos, nepasižymi brangiu pompastiškumu 
ir noru pasipuikuoti. Jų bažnytinė valdžia taip pat 
labai taupi. Dešimtinės ten nėra, kolonijų dvasininki- 
Ja, 0 ji anaiptol nėra gausi, gauna nedidelę algą arba 
yra išlaikoma iš žmonių savanoriškų įmokų. Ispanijos 
17 Portugalijos valdžia, priešingai, gauna tam tikrų 
pajamų iš mokesčių, kuriuos renka iš savo kolonijų. 

Prancūzija, tiesa, niekada nėra gavusi didesnių pajamų 
iš savo kolonijų, o kolonijose surenkami mokesčiai pa- 
prastai jose ir išleidžiami. Tačiau visų šių trijų valsty- 
bių kolonijų valdymas vyksta su kur kas brangesnėmis 
ceremonijomis. Pavyzdžiui, sumos, išleidžiamos priimant 
naują Peru vicekaralių, dažnai būdavo tiesiog milžiniš- 
kos. Tokios ceremonijos — tai ne tik realūs mokesčiai, su- 
mokėti turtingųjų kolonistų tomis ypatingomis progomis, 
jos įpratina juos tuščiai puikuotis ir išlaidauti 17 visomis 
kitomis progomis. Jos yra ne tik skausmingi proginiai 
mokesčiai, bet ir prisideda prie nuolatinių tokio pat 
pobūdžio, tik dar skausmingesnių mokesčių įvedimo; 
tai žlugdantys mokesčiai privačių asmenų prabangai 
ir išlaidavimui palaikyti. Visų tų trijų tautų kolonijose 
bažnytinė valdžia taip pat yra nepaprastai engėjiška. Vi- 
sose jose mokama dešimtinė, o Ispanijos ir Portugalijos 
kolonijose ji išreikalaujama nepaprastai griežtai. Be to, 
visos tos kolonijos yra išnaudojamos daugybės elgetau- 
jančių vienuolių; jų elgetavimas, ne tik leidžiamas, bet 
1r religijos pašventintas, yra labai skausmingas mokestis 
skurstantiems žmonėms, kuriems uoliai kalama į galvą, 
kad šelpti yra jų pareiga, o atsisakyti duoti išmaldą yra 
didelė nuodėmė. Be viso to, dvasininkija visose iš jų yra 
sutelkusi savo rankose didžiausias žemės valdas. 

Ketvirta, Anglijos kolonijos turėjo palankesnes są- 
lygas realizuoti savo perviršinę produkciją, tai yra 
tai, kas viršija jų pačių suvartojimą, 1r platesnę rin- 
ką nei kurios nors kitos Europos valstybės kolonijos. 
Kiekviena Europos valstybė siekė daugiau ar mažiau 
monopolizuoti savo kolonijų prekybą ir tuo tikslu drau- 
dė užsienio valstybių laivams prekiauti su jomis, o 
kolonijoms draudė importuoti europietiškas prekes iš 
kitų Europos valstybių. Bet tokią monopoliją įvairios 
valstybės įgyvendino labai skirtingai. 

Kai kurios valstybės visą savo kolonijų prekybą 
atidavė vienai privilegijuotai bendrovei, iš kurios ko- 

lonistai privalėjo pirkti visas jiems reikalingas Europos 
prekes ir kuriai privalėjo parduoti visą savo perviršinę 
produkciją. Todėl ta bendrovė buvo suinteresuota ne 
tik parduoti Europos prekes kiek įmanoma brangiau 
ir pirkti tą perviršinę produkciją kiek įmanoma pigiau, 
bet ir pirkti jos, net ir labai maža kaina, ne daugiau, 
nei ji galėjo parduoti Europoje už labai didelę kainą. 
Ji buvo suinteresuota ne tik visais atvejais sumažinti 
kolonijos perviršinės produkcijos vertę, bet daugeliu 
atvejų ir sudaryti kliūčių natūraliam tos produkcijos 
didėjimui. Iš visų priemonių, kurias galima sumanyti 
siekiant stabdyti natūralią naujos kolonijos plėtrą, iš- 
imtinių teisių suteikimas vienai bendrovei yra, be abe- 
jo, pati veiksmingiausia. Bet būtent tokia buvo Olan- 
dijos politika, nors šiame šimtmetyje jos bendrovė jau 
daugeliu atžvilgių atsisakė naudotis savo išimtinėmis 
teisėmis. Tokios politikos laikėsi 17 Danija iki anks- 
tesniojo karaliaus valdymo. Kartais tokios politikos 
imdavosi ir Prancūzija, o neseniai, nuo 1755 metų, kai 
dėl tokios politikos absurdiškumo jos atsisakė visos 
kitos tautos, ją ėmėsi įgyvendinti Portugalija, bent jau 
dviejų svarbiausių Brazilijos provincijų, Fernambuko 
ir Maranjauno, atžvilgiu. 

Kitos valstybės nesteigė privilegijuotos bendrovės ir 
visą savo kolonijų prekybą priskyrė vienam metropo- 
lijos uostui, iš kurio laivams buvo leidžiama išplaukti 
tik su flotile 17 tik nustatytu metu, o pavieniai laivai 
galėdavo išplaukti tik gavę specialų leidimą, už kurį 
dažniausiai tekdavo nemažai sumokėti. Tiesa, tokia 
politika atvėrė kolonijų prekybą visiems metropoli- 
Jos gyventojams, tiktai jie privalėjo gabenti prekes iš 
nustatyto uosto, nustatytu metu ir leidimą gavusiais 
laivais. Bet kadangi visi tie įvairūs pirkliai, kurie su- 
dėdavo savo kapitalus, kad suruoštų į kelionę tuos 
leidimus gavusius laivus, buvo suinteresuoti veikti 
išvien, tai ir jų prekyba neišvengiamai buvo vykdoma 

vadovaujantis labai panašiais principais, kaip ir tos 
privilegijuotos bendrovės. Tų pirklių pelnai irgi turėjo 
būti tokie pat milžiniški ir engėjiški. Kolonijos buvo 
prastai aprūpinamos, jos buvo priverstos pirkti labai 
brangiai ir parduoti labai pigiai. Tačiau būtent tokia 
iki pastarojo meto buvo Ispanijos politika, ir todėl, kaip 
teigiama, visų Europos prekių kainos ispanų Vakarų 
Indijoje buvo nepaprastai didelės. Ulloa teigia, kad Kite 
svaras geležies parduodamas maždaug už keturis ši- 
lingus šešis pensus, o svaras plieno — už šešis šilingus 
devynis pensus sidabru. Bet kolonijos parduoda savo 
produktus daugiausia tam, kad galėtų nusipirkti Euro- 
pos prekių. Todėl kuo daugiau jos moka už tas prekes, 
tuo mažiau realiai gauna už savo gaminius, ir vienų 
brangumas yra tas pat, kas kitų pigumas. Portugalijos 
politika šiuo požiūriu yra tokia pati, kaip ankstesnė 
Ispanijos politika visų savo kolonijų atžvilgiu, išskyrus 
Fernambuką ir Maranjauną, - pastarųjų atžvilgiu ji 
neseniai ėmėsi dar blogesnės. 

Kitos valstybės leidžia laisvai prekiauti su kolo- 
nijomis visiems savo valdiniams, kurie gali vykdyti 
prekybą iš visų metropolijos uostų ir iš jų nereikalau- 
jama jokių kitų leidimų, išskyrus įprastą pranešimą 
muitinei. Šiuo atveju dėl didelio įvairių prekiautojų 
skaičiaus ir jų išsisklaidymo jie negali sudaryti kokio 
nors bendro susitarimo, o jų tarpusavio konkurenci- 
ja neleidžia jiems gauti milžiniškų pelnų. Dėl tokios 
liberalios politikos kolonijos turi galimybę parduoti 
savo produkciją ir pirkti Europos prekes tinkamomis 
kainomis. Uždarius Plimuto bendrovę, veikusią mūsų 
kolonijoms dar tik kuriantis, Anglija visada laikėsi 
tokios politikos. Jos paprastai laikėsi ir Prancuzija, o 
likvidavus bendrovę, Anglijoje paprastai vadinamą jų 
Misisipės bendrove, ji ten galutinai įsivyravo. Todėl 
nors Anglijos 17 Prancūzijos prekybos su savo kolo- 
nijomis pelnai neabejotinai yra šiek tiek didesni, nei 

būtų esant laisvai konkurencijai su visomis kitomis 
valstybėmis, jie anaiptol nėra milžiniški, 17 Europos 
prekių kainos daugumoje tų valstybių kolonijų nėra 
neregėtai didelės. 

Dėl perviršinės produkcijos išvežimo, tai Didžiosios 
Britanijos kolonijos tik kai kurias savo prekes gali pa- 
teikti vien metropolijos rinkai. Tos prekės vadinamos 
sąrašinėmis, nes yra išvardytos laivybos įstatyme ir kai 
kuriuose paskesniuose teisės aktuose. Visos kitos pre- 
kės vadinamos nesąrašinėmis; jos gali būti išvežamos 
tiesiogiai į kitas šalis, su sąlyga, kad tai bus daroma 
britų arba jų kolonijų laivais, kurių savininkai ir trys 
ketvirtadaliai jūrininkų yra Britanijos valdiniai. 

Tarp nesąrašinių prekių yra kai kurie svarbiausi 
Amerikos ir Vakarų Indijos produktai: visų rūšių grū- 
dai, mediena, sūdyta mėsa, žuvis, cukrus ir romas. 

Grūdai yra pirmasis ir pagrindinis visų naujųjų ko- 
lonijų ūkio produktas. Leisdamas juos pardavinėti labai 
plačioje rinkoje, įstatymas skatina kolonijas auginti jų 
daug daugiau, nei reikia patenkinti retai gyvenamo 
krašto poreikiams, ir šitaip iš anksto parūpinti pragy- 
venimą nuolat didėjančiam gyventojų skaičiui. 

Miškais ištisai apaugusioje šalyje, kur medienos 
vertė maža ar tiesiog niekinė, pagrindinė kliūtis žem- 
dirbystei yra išlaidos dirvos paruošimui. Suteikdamas 
kolonijoms labai plačią rinką pardavinėti savo medieną, 
tas įstatymas siekia palengvinti žemdirbystės plėtrą 
pakeldamas mažą vertę turinčios prekės kainą ir šitaip 
leisdamas kolonijoms gauti šiek tiek pelno iš to, kas 
antraip būtų vien išlaidos. 

Jei šalis nėra net pusiau apgyvendinta ir pusiau 
dirbama, gyvulių ten prisiveisia daugiau, nei gyventojai 
suvartoja, ir todėl jie dažnai turi mažą ar niekinę ver- 
tę. Bet, kaip jau esame pažymėję, būtinas tam tikras 
gyvulių kainos santykis su grūdų kaina, kad didesnė 
šalies žemių dalis būtų sukultūrinta. Suteikdamas 

Amerikos gyviems gyvuliams ir skerdienai labai plačią 
rinką, įstatymas siekia pakelti prekės, kurios didelė 
kaina labai svarbi žemdirbystės plėtrai, vertę. Deja, 
palankias šios laisvės pasekmes šiek tiek sumažins 
4-aisiais Jurgio III valdymo metais išleisto įstatymo 
15 straipsnis, kuriuo kailiai ir odos priskiriami prie 
sąrašinių prekių, nes tai gali sumažinti Amerikos gy- 
vulių vertę. 

Įstatymų leidėjai, kaip atrodo, nuolat turi galvo- 
je siekį didinti Didžiosios Britanijos laivyną ir jūrinę 
galią, plėtodami mūsų kolonijų žvejybos verslą. Dėl to 
žvejybos verslas buvo visokeriopai skatinamas, sutei- 
kiant jam didelę laisvę, ir suklestėjo. Ypač tai pasaky- 
tina apie Naujosios Anglijos žvejybos verslą, kuris prieš 
kylant pastariesiems neramumams buvo bene vienas 
iš didžiausių pasaulyje. Banginių medžioklė, kuri, nors 
mokamos itin dosnios priemokos, Didžiojoje Britanijoje 
duoda tokius menkus rezultatus, kad, daugelio žmonių 
nuomone (kurios aš vis dėlto negaliu patvirtinti), visas 
laimikis vargiai viršija tų kasmet mokamų priemokų 
vertę, Naujojoje „Anglijoje vykdoma dideliu mastu be 
jokių priemokų. Žuvis yra vienas iš svarbiausių Šiaurės 
Amerikos gyventojų prekybos su Ispanija, Portugalija 
17 Viduržemio jūros šalimis produktų. 

Cukrus iš pradžių buvo sąrašinė prekė, kurią buvo 
galima išvežti tik į Didžiąją Britaniją. Bet 1731 metais, 
cukranendrių plantacijų savininkams pasiskundus, 
buvo leista jį išvežti į visas pasaulio dalis. Tačiau dėl 
apribojimų, kuriais buvo suvaržyta laisvė, taip pat dėl 
didelės cukraus kainos Didžiojoje Britanijoje ta laisvė 
buvo mažai naudinga. Didžioji Britanija ir jos kolonijos 
tebėra beveik vienintelė rinka visam britų plantacijose 
pagamintam cukrui. Vartojimas jose auga taip spar- 
čiai, kad nors, padidėjus produkcijai Jamaikoje, taip 
pat grąžintose salose, per pastaruosius dvidešimt metų 
cukraus įvežimas labai išaugo, jo eksportas į užsienio 


186 


VII. Apie kolonijas 


šalis per tą laiką, kaip teigiama, bemaž nepadidėjo. 

Romas yra labai svarbi prekė amerikiečių prekybo- 
je su Afrikos pakrante, iš kur jie mainais atsigabena 
negrus vergus. 

Jei visa perviršinė Amerikos produkcija — visų rū- 
šių grūdų, sūdytos mėsos ir žuvies — būtų įtraukta į 
minėtąjį sąrašą ir šitaip nukreipta vien į Didžiosios 
Britanijos rinką, tai būtų stipriai atsiliepę mūsų pa- 
čių Žmonių gaminamai produkcijai. Veikiausiai ne tiek 
atsižvelgiant į Amerikos interesus, kiek stengiantis 
išvengti konkurencijos šios svarbios prekės ne tik nebu- 
vo įtrauktos į tą sarašą, bet ir normaliomis sąlygomis 
buvo uždrausta įvežti į Didžiąją Britaniją visų rūšių 
grūdus, išskyrus ryžius, 17 sūdytą mėsą. 

Nesąrašines prekes iš pradžių buvo galima ekspor- 
tuoti į visas pasaulio dalis. Medieną ir ryžius, kurie 
iš pradžių buvo įtraukti į sąrašą, kai vėliau jie buvo 
išbraukti iš jo, Europoje buvo leidžiama eksportuoti 
tik į šalis, kurios yra į pietus nuo Finisterės kyšu- 
lio. Toks pat apribojimas 6-aisiais Jurgio III valdymo 
metais išleisto įstatymo 52 straipsniu buvo įvestas vi- 
soms nesąrašinėms prekėms. Europos dalys į pietus 
nuo Finisterės kyšulio nėra pramoninės šalys, todėl 
mes mažiau baiminomės, kad iš ten grįžtantys namo 
kolonijų laivai parsigabens dirbinių, galinčių konku- 
ruoti su mūsiškiais. 

Sąrašinės prekės yra dviejų rūšių: pirma, tai vien 
Amerikoje gaminama produkcija arba tai, kas negali 
būti ar bent jau nėra gaminama metropolijoje. Iš to- 
kių prekių paminėtinos melasa, kava, kokoso riešutai, 
tabakas, kvapieji pipirai, imbieras, banginių pelekai, 
žaliavinis šilkas, medvilnės žaliava, bebrenos ir kitų 
Amerikos žvėrių kailiai, indigas ir kiti augaliniai da- 
žai; antra, tokios prekės, kurios gaminamos ne vien 
Amerikoje, kurios yra ir gali būti gaminamos metro- 
polijoje, tačiau ne tokiais kiekiais, kad patenkintų 

didžiąją paklausos dalį, todėl tą paklausą iš esmės 
patenkina užsienio šalys. Tai visokia laivams būtina 
įranga, laivų stiebai, rėjos ir bušpritai, derva, degutas 
ir terpentinas, luitinė ir juostinė geležis, vario rūda, 
kailiai ir odos, potašas. Net ir didžiausias pirmosios 
rūšies prekių importas negalėtų kliudyti kokios nors 
metropolijos produkcijos gamybos augimui ar jos par- 
davimui. Buvo tikimasi, kad, apribojus jų pardavimą 
vien metropolijos rinka, mūsų pirkliams bus sudarytos 
sąlygos ne tik pigiau pirkti jas kolonijose ir, vadina- 
si, parduoti su didesniu pelnu namie, bet ir išplėtoti 
naudingą tranzitinę prekybą tarp kolonijų ir užsienio 
valstybių, kurios centru neišvengiamai taptų Didžioji 
Britanija, kaip Europos šalis, į kurią pirmiausia būtų 
įvežamos tos prekės. Antrosios rūšies prekių įvežimas 
taip pat galėtų būti tvarkomas taip, kad, kaip buvo 
tikimasi, konkuruotų ne su šalyje pagamintų tos pa- 
čios rūšies prekių pardavimu, bet su iš užsienio šalių 
įvežtomis prekėmis, nes apgalvotais muitais jas visada 
būtų galima padaryti šiek tiek brangesnes už pirmąsias 
ir gerokai pigesnes už antrąsias. Vadinasi, apribojant 
tokių prekių pardavimą vien Didžiosios Britanijos rin- 
ka, buvo siekiama kliudyti ne Didžiosios Britanijos 
gamybai, bet kai kurių užsienio šalių, su kuriomis pre- 
kybos balansas, kaip buvo manoma, buvo nepalankus 
Didžiajai Britanijai. 

Draudimas išvežti iš kolonijų į bet kurią kitą šalį, 
išskyrus Didžiąją Britaniją, laivų stiebus, rėjas ir buš- 
pritus, dervą, degutą ir terpentiną natūraliai mažino 
medienos kainą kolonijose ir dėl to didino jų žemių 
paruošimo išlaidas, o tai buvo esminė kliūtis jų žem- 
dirbystės plėtrai. Tačiau šio šimtmečio pradžioje, 1703 
metais, Švedijos deguto ir dervos bendrovė bandė pa- 
kelti savo prekių kainas Didžiajai Britanijai, leisdama 
jas išvežti tik savo pačios laivais, savo nustatyta kaina 
ir savo leidžiamais kiekiais. Siekdama pasipriešinti 

tokiam įsidėmėtinam merkantilistinės politikos aktui 
ir kiek įmanoma padidinti savo nepriklausomybę ne 
tik nuo Švedijos, bet ir nuo visų kitų šiaurės valsty- 
bių, Didžioji Britanija įvedė priemoką už iš Amerikos 
įvežamus laivybos reikmenis, ir dėl to medienos kaina 
Amerikoje padidėjo daug daugiau, negu jos išvežimo 
apribojimas vien Anglijos rinka galėjo ją sumažinti; 
ir kadangi abu teisės aktai įsigaliojo tuo pačiu metu, 
jų bendras poveikis veikiau paskatino žemių ruošimą 
Amerikoje, o ne apsunkino. 

Nors luitinė ir juostinė geležis taip pat yra sąrašinių 
prekių grupėje, bet įvežant ją iš Amerikos nereikia 
mokėti didelių muitų, mokamų įvežant geležį iš kitų 
šalių, todėl viena įstatymo nuostata labiau skatina 
statyti lydymo krosnis Amerikoje, nei kita nuostata 
tam kliudo. Nėra kitos gamybos šakos, kuri suvartotų 
tiek daug medienos, kaip geležies lydymas, ir kuri tiek 
daug prisidėtų prie miškų naikinimo jais apaugusioje 
šalyje. 

Įstatymų leidėjai, matyt, nesuprato, kad kai ku- 
rios iš šių nuostatų turi tendenciją pakelti medienos 
vertę Amerikoje ir taip palengvinti žemių ruošimą, ir 
šito nesiekė. Nors tų nuostatų naudingas poveikis šiuo 
atžvilgiu buvo atsitiktinis, dėl to jis nebuvo mažiau 
realus. 

Laisviausia prekyba tiek sąrašinėmis, tiek nesąra- 
šinėmis prekėmis leidžiama tarp britų kolonijų Ame- 
rikoje ir Vakarų Indijos. Tos kolonijos šiuo metu jau 
turi tiek daug gyventojų ir taip klesti, kad kiekviena iš 
jų daugeliui savo gaminių randa didelę ir plačią rinką 
kai kuriose kitose kolonijose. Visos kartu jos sudaro 
didžiulę vidinę rinką viena kitos gaminiams. 

Tačiau Anglijos liberalumas savo kolonijų preky- 
bos atžvilgiu iš esmės apsiribojo rinkos jų žaliavinėms 
prekėms ir vadinamojo pirminio apdirbimo produkcijai 
suteikimu. Sudėtingesnių arba didesnio apdirbimo rei- 

kalaujančių prekių gamybą net iš kolonijų produktų 
Didžiosios Britanijos pirkliai 17 manufaktūrininkai no- 
rėjo pasilikti sau patiems ir įtikino įstatymų leidėjus 
užkirsti kelią tokių manufaktūrų steigimui kolonijose 
kartais dideliais muitais, o kartais visiškai tai uždrau- 
džiant. 

Pavyzdžiui, jei iš britų kolonijų įvežamas nevalytas 
cukranendrių cukrus, muitas yra tik 6 šilingai 4 pensai 
už centnerį; už baltą cukrų jau reikia sumokėti 1 svarą 
1 šilingą 1 pensą, o už rafinuotą vieną ar du kartus, 
įvežamą galvomis, — 4 svarus 2 šilingus 5?/3 pensų. 
Kai buvo įvesti tokie dideli muitai, Didžioji Britani- 
ja buvo vienintelė ir dabar tebėra pagrindinė rinka, 
į kurią gali būti įvežamas cukrus iš britų kolonijų. 
Todėl jie buvo tolygūs draudimui iš pradžių valyti ar 
rafinuoti cukrų užsienio rinkai, o dabar — valyti ar 
rafinuoti jį tai rinkai, kuri suvartoja, ko gero, dau- 
giau kaip devynias dešimtąsias visos produkcijos. To- 
dėl nors visose cukranendres auginančiose Prancūzijos 
kolonijose cukraus valymo ar rafinavimo manufaktūros 
klestėjo, Anglijos kolonijose cukrus buvo rafinuojamas 
beveik vien pačių kolonijų rinkai. Kol Grenada buvo 
prancūzų rankose, ten beveik kiekvienoje plantacijoje 
buvo bent jau pirminio cukraus valymo įmonė. Kai ji 
perėjo į anglų rankas, beveik visos tokios įmonės buvo 
uždarytos ir šiuo metu, 1773 metų spalį, kaip mane 
patikino, jų saloje liko ne daugiau kaip dvi ar trys. 
Tiesa, dabar dėl muitinės nuolaidžiavimo rafinuotas 
cukrus, jei galvos sutrintos į miltelius, paprastai įve- 
žamas kaip nevalytas. 

Didžioji Britanija skatina Amerikoje luitinės ir juos- 
tinės geležies gamybą atleisdama šiuos gaminius nuo 
muitų, kuriais apmokestinamos šios prekės, įvežamos 1š 
kitų šalių, bet kartu ji visiškai uždraudė statyti plieno 
lydymo ir valcavimo įmones visose Amerikos kolonijose. 
Ji nenori leisti kolonistams gaminti šią sudėtingesnę 

produkciją netgi savo reikmėms ir reikalauja, kad jie 
visus tokios rūšies jiems reikalingus gaminius pirktų 
iš jos pirklių ir gamintojų. 

Didžioji Britanija draudžia vežti iš vienos provin- 
cijos į kitą vandeniu ir netgi sausuma raitomis arba 
vežimais Amerikoje pagamintas skrybėles, vilnas ir 
vilnonius gaminius; šis draudimas veiksmingai užkerta 
kelią steigti manufaktūras ir gaminti tokias prekes 
tolimesnei rinkai ir verčia kolonistų pramonę apsiriboti 
vien paprastų dirbinių ir namų apyvokos reikmenų, 
kokius paprastai atskira šeima pasigamina savo ir savo 
kaimynų toje pačioje provincijoje reikmėms, gamyba. 

Tačiau drausti daugybei žmonių gaminti visa tai, 
ką jie gali pagaminti iš savo pačių produktų, arba pa- 
naudoti savo sukauptą kapitalą ir darbą tokiu būdu, 
koks jiems atrodo naudingiausias, yra akivaizdus šven- 
čiausių Žmonijos teisių pažeidimas. Tiesa, kad ir ko- 
kie tie draudimai būtų neteisingi, lig šiol jie nepadarė 
kolonijoms didelės žalos. Žemė jose tebėra tokia pigi, 
o darbas toks brangus, kad jie gali atsivežti iš metro- 
polijos beveik visus kokybiškesnius ar sudėtingesnius 
gaminius pigiau, nei pasigamintų patys. Todėl net jei 
jiems nebūtų buvę uždrausta steigti tokias manufak- 
tūras, esant dabartinei jų ūkio būklei jie, ko gero, va- 
dovaudamiesi savo interesais, patys nenorėtų to daryti. 
Esant dabartinei jų ūkio būklei tie draudimai, matyt, 
nevaržo jų darbštumo ir nekliudo imtis veiklos, kurios 
jie imtųsi ir nesant tų draudimų, jie tėra tik įžūlus jų 
pavergimo ženklas, užkabintas jiems be jokios svarios 
priežasties, vien iš nepagrįsto metropolijos pirklių ir 
manufaktūrininkų pavydo. Labiau pažengus jų ekono- 
mikai, tie draudimai iš tiesų galėtų būti engėjiški ir 
nepateisinami. 

Kadangi Didžioji Britanija kai kuriuos svarbiau- 
sius kolonijų produktus leidžia išvežti tik į savąją rin- 
ką, kompensuodama tai ji kai kuriems iš jų suteikia 

pranašumą toje rinkoje, kartais nustatydama iš kitų 
šalių įvežamai tokiai pat produkcijai didelius muitus, 
o kartais mokėdama priemokas už iš kolonijų įvežamą 
produkciją. Pirmuoju būdu ji suteikia pranašumą vi- 
daus rinkoje cukrui, tabakui ir geležiai iš savo kolonijų, 
antruoju būdu — iš kolonijų atvežtam žaliaviniam šil- 
kui, kanapėms ir linams, indigui, laivų įrangai ir sta- 
tybinei medienai. Šis antrasis būdas skatinti kolonijose 
gamybą priemokomis už įvežamą produkciją būdingas, 
kiek man pavyko sužinoti, tik Didžiajai Britanijai. O 
pirmasis — ne. Portugalija nepasitenkina nustatydama 
didelius muitus tabakui iš kitų šalių, ji draudžia jį 
įvežti grasindama griežtomis bausmėmis. 

Liberaliau nei bet kuri kita valstybė Anglija regu- 
liuoja ir savo kolonijų prekių įsivežimą iš Europos. 

Didžioji Britanija leidžia susigrąžinti dalį, beveik vi- 
sada pusę, paprastai — didesniąją dalį muito, o kartais 
ir visą Muitą, sumokėtą įsivežant užsienio prekes, kai 
jos vėl išvežamos į kurią nors užsienio šalį. Nesunku 
numatyti, kad jokia nepriklausoma užsienio šalis neįsi- 
leistų tokių prekių, jei jos būtų atgabentos jau apdėtos 
dideliais muitais, kuriais apmokestinamos beveik visos 
į Didžiąją Britaniją įvežamos užsienio prekės. Todėl jei 
bent dalis tų muitų vėl išvežant prekes nebūtų grą- 
žinama, tranzitinė prekyba sustotų, o merkantilistinė 
sistema ją labai vertina. 

Tačiau mūsų kolonijos anaiptol nėra nepriklausomos 
užsienio valstybės, ir Didžioji Britanija, pasisavinusi 
išimtinę teisę aprūpinti jas visomis prekėmis iš Euro- 
pos, galėjo priversti jas (lygiai taip pat, kaip kitos šalys 
privertė savo kolonijas) priimti tas prekes, apdėtas vi- 
sais tais muitais, sumokėtais įvežant jas į metropoliją. 
Tačiau, priešingai, iki 1763 metų išvežant didžiąją dalį 
užsienio prekių į mūsų kolonijas muitai buvo grąžina- 
mi lygiai taip pat, kaip ir išvežant jas į nepriklauso- 
mas užsienio valstybes. Tiesa, 1763 metais 4-aisiais 

Jurgio III valdymo metais išleisto įstatymo 15 straips- 
nis šią lengvatą gerokai sumažino ir nustatė, kad „iš- 
vežant iš šios karalystės į bet kurią britų koloniją ar 
gyvenvietę Amerikoje bet kokias prekes, užaugintas, 
pagamintas ar perdirbtas Europoje ar Rytų Indijoje, 
išskyrus vyną, nemargintą kartūną ir musliną, jokia 
muito, vadinamo senąja subsidija, dalis negali būti 
grąžinama“. Iki šio įstatymo daugelį užsienio prekių 
kolonijose galima buvo nusipirkti pigiau nei metropo- 
lijoje, kai kurios ir dabar ten pigesnės. 

Reikia pažymėti, kad daugeliu atvejų kuriant teisės 
aktus, reguliuojančius kolonijų prekybą, pagrindiniai 
patarėjai buvo pirkliai, kurie vertėsi ta prekyba. To- 
dėl nereikia stebėtis, kad didžioji tų teisės aktų dalis 
atliepia tų pirklių, o ne kolonijų arba metropolijos in- 
teresus. Tų pirklių interesams buvo paaukoti kolonijų 
interesai, kai jiems buvo suteikta išimtinė teisė tiekti 
kolonijoms visas joms reikalingas Europos prekes ir 
pirkti visas kolonijų perviršinės produkcijos rūšis, ku- 
rios negalėjo pakenkti pačių pirklių metropolijoje vyk- 
domai prekybai. Metropolijos interesai, netgi vertinant 
Juos pagal merkantilistinius principus, buvo paaukoti 
pirklių interesams, kai išvežant didžiąją dalį Europos 
ir Rytų Indijos prekių iš Anglijos į kolonijas jiems buvo 
leista taip pat susigrąžinti muitus, kaip ir išvežant jas 
į nepriklausomas valstybes. Pirkliai buvo suinteresuoti 
kuo mažiau mokėti už užsienio prekes, kurias jie siuntė 
į kolonijas, taigi ir susigrąžinti kuo daugiau muitų, su- 
mokėtų įvežant tas prekes į Didžiąją Britaniją. Šitaip 
Jiems susidarė sąlygos parduoti kolonijoms tokį patį 
prekių kiekį su didesniu pelnu arba didesnį kiekį su 
tokiu pačiu pelnu ir, vadinasi, tiek vienu, tiek kitu 
atveju turėti naudos. Kolonijos taip pat buvo suinte- 
resuotos gauti tas prekes kuo pigiau ir kuo daugiau 
jų. Bet tai kartais galėjo kirstis su metropolijos inte- 
resais. Dažnai galėjo nukentėti tiek jos pajamos, nes 

ji grąžindavo didelę dalį muitų, sumokėtų įvežant tas 
prekes, tiek gamyba, nes kolonijų rinkoje jos prekes 
kainomis nukonkuruodavo užsienio gaminiai, dėl muitų 
grąžimmo atgabenami į jas lengvatinėmis sąlygomis. 
Visuotinai pripažįstama, jog lininių audinių gamyba 
Didžiojoje Britanijoje buvo gerokai pristabdyta dėl to, 
kad buvo grąžinami muitai už atsivežtus iš Vokietijos 
lininius audinius, kai jie buvo išvežami į Amerikos 
kolonijas. 

Bet nors Didžiosios Britanijos politiką jos kolonijų 
prekybos atžvilgiu diktavo ta pati merkantilistinė dva- 
sia, kaip ir kitose šalyse, apskritai ji buvo liberalesnė 
ir ne tokia engėjiška, kaip kitų valstybių. 

Visose srityse, išskyrus užsienio prekybą, Anglijos 
kolonistų laisvė tvarkyti savo reikalus savo nuožiūra 
yra absoliuti. Visais atžvilgiais ji prilygsta jų bendra- 
piliečių laisvei metropolijoje 17 garantuojama tuo pačiu 
būdu — tautos atstovų, kurie pretenduoja į išskirti- 
nę teisę įvesti mokesčius kolonijos valdžiai išlaikyti, 
susirinkimo. To susirinkimo įgaliojimai leidžia jam 
kontroliuoti vykdomąją valdžią, ir net menkiausias 
ar nedoriausias kolonistas, jei tik jis laikosi įstatymų, 
gali nebijoti nei gubernatoriaus, nei kokio nors kito 
to krašto civilinio ar karinio pareigūno pasipiktinimo. 
Tiesa, kolonijų susirinkimai, kaip ir Bendruomenių rū- 
mai Anglijoje, ne visada labai proporcingai atstovauja 
tautai, bet vis dėlto prie to artėja; ir kadangi vykdomoji 
valdžia neturi jokių priemonių juos papirkti arba dėl 
iš metropolijos gaunamos paramos nejaučia reikalo tai 
daryti, tie susirinkimai apskritai labiau atliepia savo 
rinkėjų nuostatas. Tarybos, kurios kolonijų įstatymų 
leidžiamojoje valdžioje atitinka Lordų rūmus Didžiojoje 
Britanijoje, susideda ne iš paveldimosios aristokratijos. 
Kai kuriose kolonijose, pavyzdžiui, trijose Naujojoje 
Anglijoje, tos tarybos nėra karaliaus skiriamos, jas 
išrenka tautos atstovai. Paveldimosios aristokratijos 

nėra nė vienoje Anglijos kolonijoje. Tiesa, jose visose, 
kaip ir kitose laisvose šalyse, senos kolonijos šeimos 
palikuonis yra labiau gerbiamas nei tokių pat nuopelnų 
turintis ir toks pat turtingas naujokas; bet jis yra tik 
labiau gerbiamas ir neturi jokių privilegijų, dėl kurių 
galėtų kelti rūpesčių savo kaimynams. Prieš praside- 
dant dabartiniams neramumams kolonijų susirinkimai 
turėjo ne tik įstatymų leidžiamąją valdžią, bet ir dalį 
vykdomosios. Konektikute ir Rod Ailande jie rinkdavo 
gubernatorių. Kitose kolonijose jie skirdavo pareigū- 
nus, kurie rinkdavo tų susirinkimų įvestus mokesčius 
ir jiems tiesiogiai atsiskaitydavo. Todėl tarp Anglijos 
kolonistų yra daugiau lygybės nei tarp metropolijos 
gyventojų. Jų papročiai yra labiau respublikoniški, o jų 
vyriausybės, ypač tų trijų Naujosios Anglijos provincijų, 
ligi šiol taip pat buvo labiau respublikoniškos. 
Ispanijos, Portugalijos 17 Prancūzijos kolonijose, kaip 
ir jose pačiose, vyriausybės, priešingai, turi absoliučią 
valdžią, ir visiems Žemesniesiems pareigūnams jų su- 
teikiami įgaliojimai dėl didelio atstumo natūraliai yra 
įgyvendinami naudojant didesnę prievartą nei papras- 
tai. Kai vyriausybės turi absoliučią valdžią, sostinėje 
visada būna daugiau laisvės nei kitose šalies dalyse. 
Pats valdovas niekada nebūna suinteresuotas ar nusi- 
teikęs pažeisti teisingumą arba engti daugumą žmonių. 
Sostinėje jo buvimas daugiau ar mažiau drausmina 
žemesniuosius pareigūnus, o tolimesnėse provincijose, 
iš kurių žmonių skundai sunkiau jį pasiekia, savo tiro- 
niškumą jie gali demonstruoti kur kas saugiau. Tačiau 
Europos kolonijos Amerikoje yra gerokai toliau nei toli- 
miausios visų lig šiol buvusių imperijų provincijos. An- 
glijos kolonijų valdžia yra, ko gero, vienintelė nuo pat 
pasaulio pradžios, kuri sugeba garantuoti visišką tokių 
tolimų provincijų gyventojų saugumą. Tiesa, Prancū- 
zijos kolonijos visada buvo administruojamos šiek tiek 
švelniau ir nuosaikiau nei Ispanijos ir Portugalijos. Tas 

valdžios elgesio pranašumas atitinka tiek prancūzų 
tautos charakterį, tiek tai, kas formuoja kiekvienos 
tautos charakterį, — jų valdžios pobūdį; jų valdžia, nors 
savavalė ir engėjiška, palyginti su Didžiosios Britanijos 
valdžia, yra teisėta ir laisva, palyginti su Ispanijos ir 
Portugalijos valdžia. 

Visose Europos kolonijose cukranendrių auginimas 
yra negrų vergų darbas. Manoma, kad vidutiniame 
Europos klimate gimusių žmonių kūno sandara ne- 
pritaikyta dirbti žemę kepinant Vakarų Indijos saulei, 
o cukranendrių auginimas šiuo metu yra vien rankų 
darbas, nors daugelis mano, kad labai padėtų verčia- 
mojo plūgo naudojimas. Bet lygiai kaip žemės dirbimo 
gyvuliais pelnas ir sėkmė labai priklauso nuo mokė- 
jimo gerai rūpintis tais gyvuliais, taip žemės dirbimo 
naudojant vergų darbą pelnas ir sėkmė labai priklauso 
nuo mokėjimo gerai rūpintis tais vergais; ir, man atro- 
do, visuotinai pripažįstama, kad prancūzų plantatoriai 
geriau rūpinasi savo vergais nei anglų. Atrodo, kad 
įstatymai, šiek tiek apsaugantys vergą nuo šeimininko 
prievartos, yra geriau įgyvendinami kolonijose, kurių 
valdžia dideliu mastu yra savavalė, nei ten, kur ji vi- 
siškai laisva. Visose šalyse, kuriose yra tas nelemtas 
vergovės įstatymas, vergą ginantis pareigūnas tam ti- 
kru mastu kišasi į privačią šeimininko nuosavybę, o 
laisvoje šalyje, kur šeimininkas tikriausiai yra kolonijos 
susirinkimo narys ar jo narių rinkėjas, pareigūnas ry- 
šis tai daryti tik labai atsargiai ir apdairiai. Dėl pagar- 
bos, kurią jis priverstas rodyti vergo šeimininkui, jam 
sunkiau ginti vergą. O šalyje, kurios valdžia dideliu 
mastu yra savavalė, kur yra įprasta, kad teisėtvarkos 
pareigūnas kišasi net į asmenų privačios nuosavybės 
tvarkymą ir gal net nusiunčia jiems lettre de cachet, jei 
jie tvarko ją ne taip, kaip jis norėtų, apginti vergą jam 
yra daug lengviau; 1r paprastas žmoniškumas natūra- 
liai skatina pareigūną tai daryti. Pareigūno apsauga 

paskatina šeimininką mažiau niekinti vergą ir dėl to 
pastūmėja jį būti dėmesingesnį jam ir elgtis su juo 
švelniau. Vergas, su kuriuo švelniai elgiamasi, pasidaro 
ne tik ištikimesnis, bet ir supratingesnis, todėl dvigubai 
naudingesnis. Jo padėtis priartėja prie laisvo samdinio 
padėties, ir jis gali išsiugdyti šiokį tokį sąžiningumą 
ir atsidavimą šeimininko interesams — dorybes, kurios 
dažnai yra būdingos laisvam samdiniui, bet niekada 
nebus būdingos vergui, su kuriuo elgiamasi taip, kaip 
paprastai elgiamasi su vergais šalyse, kuriose jų šei- 
mininkai yra visiškai laisvi 1r saugūs. 

Visų amžių ir tautų istorija, manau, patvirtina, kad 
vergo padėtis yra geresnė esant savavalei, o ne laisvai 
valdžiai. Romos istorijoje apie pareigūno įsikišimą sie- 
kiant apginti vergą nuo jo šeimininko smurto pirmą 
kartą skaitome imperatorių laikais. Kai Vedijus Polio- 
nas Augusto akivaizdoje įsakė vieną menkai nusižen- 
gusį vergą sukapoti į gabaliukus ir sumesti į tvenkinį 
žuvims pašerti, pasipiktinęs imperatorius įsakė jam 
nedelsiant paleisti į laisvę ne tik tą vergą, bet ir visus 
kitus jam priklausiusius vergus. Respublikos laikais 
Joks pareigūnas negalėjo turėti pakankamai galios ap- 
ginti vergą, o juo labiau nubausti jo šeimininką. 

Reikia pažymėti, kad kapitalas, lėmęs cukranendres 
auginančių Prancūzijos kolonijų, ypač didelės Santo 
Domingo kolonijos, pažangą, buvo sukauptas beveik 
vien laipsniškai įdirbant tas kolonijas ir plėtojant žem- 
dirbystę jose. Beveik visas tas kapitalas buvo žemės 
ir kolonistų darbo produktas arba, kas yra tas pat, to 
produkto kaina, pamažu sukaupta gerai tvarkantis ir 
panaudota gaminti dar daugiau produkcijos. O didžioji 
dalis kapitalo, panaudoto įdirbti ir plėtoti cukranen- 
dres auginančioms Anglijos kolonijoms, buvo atgaben- 
ta iš Anglijos ir anaiptol nebuvo tų kolonijų žemės ir 
kolonistų darbo produktas. Cukranendres auginančių 
Anglijos kolonijų suklestėjimą daugiausia lėmė dideli 

Anglijos turtai, kurių dalis, jei galima taip pasakyti, 
nutekėjo į tas kolonijas. O cukranendres auginančių 
Prancuzijos kolonijų klestėjimą lėmė vien geras pačių 
kolonistų tvarkymasis, vadinasi, jie turėjo būti prana- 
šesni už anglų kolonistus, ir labiausiai tą pranašumą 
atskleidė jų mokėjimas gerai elgtis su savo vergais. 

Tokie yra pagrindiniai įvairių Europos tautų poli- 
tikos savo kolonijų atžvilgiu bruožai. 

Taigi Europos politika mažai kuo gali pasigirti, kai 
kalbama tiek apie kolonijų įkūrimą Amerikoje, tiek 
apie paskesnį jų suklestėjimą, kiek tai susiję su jų 
vidiniu valdymu. 

Kvailystė ir neteisingumas, kaip atrodo, buvo tie 
principai, kuriais buvo grindžiami pirmieji sumanymai 
įkurti tas kolonijas: kvailystė ieškoti aukso ir sidabro 
kasyklų, neteisingumas siekiant užgrobti šalis, kurių 
niekuo dėti vietiniai gyventojai, niekada nepadarę žalos 
europiečiams, priėmė pirmuosius atvykėlius su didžiau- 
siu širdingumu ir svetingumu. 

Tiesa, atvykėliai, įkūrę keletą vėlesnių gyvenviečių, 
be chimeriškų sumanymų surasti aukso ir sidabro ka- 
syklų, turėjo ir kitų, labiau pagrįstų ir labiau pagirtinų 
motyvų; bet ir tie motyvai teikia mažai garbės Europos 
politikai. 

Tėvynėje varžomi Anglijos puritonai ieškodami laisvės 
spruko į Ameriką ir ten įkurė keturias Naujosios Angli- 
jos provincijas. Anglijos katalikai, patyrę daug daugiau 
neteisingumo, įkūrė Merilando provinciją, kvakeriai — 
Pensilvanijos. Inkvizicijos persekiojami Portugalijos žy- 
dai, netekę turto ir ištremti į Braziliją, savo pavyzdžiu 
įvedė ten tam tikrą tvarką, įtraukė į darbą ten išvežtus 
nusikaltėlius ir prostitutes, kuriais iš pradžių buvo ap- 
gyvendinama ta kolonija, ir išmokė juos auginti cukra- 
nendres. Visais šiais atvejais ne Europos vyriausybių 
išmintis ir politika, bet jų netvarkingumas ir neteisin- 
gumas įgalino apgyvendinti ir įdirbti Ameriką. 

Prie kai kurių iš pačių svarbiausių kolonijų įkūrimo 
įvairios Europos vyriausybės prisidėjo tiek pat mažai, 
kaip ir prie jų sumanymo. Meksikos užkariavimas buvo 
ne Ispanijos tarybos planas, bet Kubos gubernatoriaus 
sumanymas, ir įvykdė jį drąsus nuotykių ieškotojas, 
kuriam jis buvo patikėtas, nors gubernatorius, netru- 
kus ėmęs apgailestauti, kad pasitikėjo tuo asmeniu, 
darė viską, kad tik jam sukliudytų. Čilės ir Peru, ir 
beveik visų kitų ispanų kolonijų Amerikos žemyne už- 
kariautojai negavo jokios valdžios paramos, tik bendrą 
leidimą kurti gyvenvietes ir užimti kraštus Ispanijos 
karaliaus vardu. Tie žygiai buvo rengiami vien pa- 
čių nuotykių ieškotojų rizika ir jų lėšomis. Ispanijos 
vyriausybė neparėmė beveik nė vieno iš jų. Anglijos 
vyriausybė taip pat mažai prisidėjo prie kai kurių svar- 
biausių jos kolonijų įkūrimo Šiaurės Amerikoje. 

Kai tos gyvenvietės jau buvo įkurtos ir tapo tokios 
didelės, kad atkreipė metropolijos dėmesį, pirmieji jos 
potvarkiai tų kolonijų atžvilgiu visada būdavo tokie, 
kuriais buvo siekiama užsitikrinti prekybos su jomis 
monopoliją, apriboti jų rinką ir taip išplėsti savąją, 
taigi veikiau slopinti ir varžyti nei spartinti ir skatinti 
Jų suklestėjimą. Skirtingi būdai, kuriais ši monopolija 
buvo įgyvendinama, ir sudaro pagrindinį įvairių Eu- 
ropos tautų politikos savo kolonijų atžvilgiu skirtumą. 
Geriausia iš jų, Anglijos politika, yra tik šiek tiek libe- 
ralesnė ir ne tokia engėjiška, kaip visų kitų šalių. 

Jei iš tiesų taip yra, tai kokiu būdu Europos politi- 
ka prisidėjo tiek prie Amerikos kolonijų įkūrimo, tiek 
prie dabartinio jų klestėjimo? Ji labai prisidėjo vienu 
vieninteliu būdu. Magna virum Mater! Ji išauklėjo ir 
išugdė žmones, kurie buvo pajėgūs atlikti tokius įsta- 
bius žygius ir pakloti tokios didelės imperijos pamatus; 
nėra pasaulyje kitos tokios vietos, kurios politika gebė- 
tų ugdyti ar kada nors iš tikrųjų ugdė tokius žmones. 
Kolonijos skolingos Europos politikai už jų veiklių ir 

veržlių įkūrėjų išmokslinimą ir platų akiratį, o kai 
kurios iš didžiausių ir svarbiausių kolonijų, kiek tai 
susiję su vidiniu jų valdymu, vargu ar skolingos Eu- 
ropos'politikai už ką nors daugiau. 


Trečia dalis 


Apie naudą, kurią Europa gavo 
atradus Ameriką ir kelią į Rytų Indiją 
aplink Gerosios Vilties kyšulį 


Tokia yra nauda, kurią Amerikos kolonijos gavo iš 
Europos politikos. 

O kokią naudą Europa gavo iš Amerikos atradimo 
ir kolonizavimo? 

Tą naudą galima suskirstyti, pirma, į bendrą naudą, 
kurią visa Europa, kaip vienas didžiulis kraštas, gavo 
iš tų didžių įvykių, ir, antra, į konkrečią naudą, kurią 
kiekviena kolonizuojanti šalis gavo iš jai priklausančių 
kolonijų dėl to, kad jas valdo arba kontroliuoja. 

Bendrą naudą, visos Europos gautą iš Amerikos 
atradimo ir kolonizavimo, sudaro, pirma, geresnis jos 
poreikių tenkinimas 1r, antra, jos pramonės plėtra. 

Amerikos perviršinė produkcija, įvežama į Europą, 
aprūpina šio didžiulio žemyno gyventojus įvairiomis 
prekėmis, kurių antraip jie negalėtų turėti; vienos iš 
jų teikia patogumų ir yra praktiškos, kitos skirtos mė- 
gautis, dar kitos — puošybai, 1r šitaip jos prisideda prie 
geresnio jų poreikių tenkinimo. 

Visi pripažins, kad Amerikos atradimas ir koloni- 
zavimas prisidėjo prie pramonės plėtros, pirma, tose 
šalyse, kurios tiesiogiai prekiauja su ja, — Ispanijoje, 
Portugalijoje, Prancūzijoje ir Anglijoje, ir, antra, visose 
tose, kurios, nors tiesiogiai neprekiauja su ja, siunčia į 
ją savo gamybos prekes tarpininkaujamos kitų šalių, — 
tokiose kaip Austrijos Flandrija ir kai kurios Vokie- 

tijos provincijos, kurios, tarpininkaujamos anksčiau 
paminėtų šalių, išveža į Ameriką didelius kiekius lino 
gaminių ir kitų prekių. Visos tokios šalys akivaizdžiai 
įgijo platesnę rinką savo perviršinei produkcijai ir taip 
buvo paskatintos didinti gamybos apimtis. 

Tačiau nėra taip akivaizdu, kad tie didieji įvykiai tu- 
rėjo lygiai taip pat paskatinti pramonės plėtrą ir tokiose 
šalyse, kaip Vengrija 1r Lenkija, kurios, ko gero, nieka- 
da nėra išsiuntusios į Ameriką nė vienos savo gamy- 
bos prekės. Bet neabejotinai taip buvo. Dalis Amerikos 
gaminių yra suvartojama Vengrijoje ir Lenkijoje, nes 
ten yra tam tikra tos naujos pasaulio dalies cukraus, 
šokolado ir tabako paklausa. Tačiau tų prekių įmanoma 
įsigyti tik mainais į ką nors, kas yra Vengrijos ir Len- 
kijos pramonės produkcija, arba į ką nors, kas gauta 
mainais už dalį tos produkcijos. Tos Amerikos prekės 
yra naujos vertės, nauji ekvivalentai, atsiradę Vengrijo- 
je ir Lenkijoje, iškeičiami į tų šalių perviršinę produk- 
ciją. Nugabentos į tas šalis, Amerikos prekės sukuria 
naują ir platesnę rinką tai perviršinei produkcijai. Jos 
pakelia tos produkcijos vertę ir šitaip prisideda prie jos 
gamybos skatinimo. Nors galbūt jokia tos produkcijos 
dalis nebus gabenama į Ameriką, ji gali būti gabenama 
į kitas šalis, kurios ją perka už tam tikrą dalį joms 
priklausančios perviršinės Amerikos produkcijos, ir gali 
rasti sau rinką dėl prekių mainų, kuriems davė pradžią 
Amerikos perviršinė produkcija. 

Tie didieji įvykiai netgi galėjo prisidėti prie geresnio 
poreikių tenkinimo ir pramonės augimo šalyse, kurios 
ne tik niekada nesiuntė jokių prekių į Ameriką, bet 
ir niekada nepirko jos prekių. Net tokios šalys galėjo 
gauti daug daugiau prekių iš šalių, kurių perviršinė 
produkcija padidėjo dėl prekybos su Amerika. Ši pagau- 
sėjusi pasiūla neišvengiamai pagerino jų poreikių ten- 
kinimą ir lygiai taip pat turėjo padidinti jų pramonės 
gamybą. Juk mainais už tą produkciją reikėjo pateikti 

didesnį kiekį naujų vienos ar kitos rūšies ekvivalentų. 
Tai perviršinei produkcijai turėjo būti sukurta platesnė 
rinka, kad pakiltų jos vertė ir šitaip būtų paskatinta 
ją didinti. Visa prekių masė, kasmet įmetama į didįjį 
Europos prekybos apyvartos ratą ir jo apsisukimais kas- 
met paskirstoma įvairioms jos aprėpiamoms tautoms, 
turėjo padidėti visa tos perviršinės Amerikos produk- 
cijos apimtimi. Todėl didžioji tos padidėjusios prekių 
masės dalis turėjo tekti kiekvienai iš tų tautų, pagerinti 
jų poreikių tenkinimą ir plėtoti jų pramonę. 

Išimtinės metropolijų teisės prekyboje sumažina po- 
reikių tenkinimą ir gamybą ar bent neleidžia padidinti 
tiek, kiek būtų galima, visose tose šalyse apskritai ir 
ypač Amerikos kolonijose. Jos trukdo veikti vienai iš 
didžiųjų spyruoklių, išjudinančių didžiąją žmonių ūki- 
nės veiklos dalį. Padarydama kolonijų produkciją visose 
kitose šalyse brangesnę, tokia monopolija sumažina 
jos vartojimą ir šitaip kliudo augti kolonijų pramonei, 
o kartu ir gerinti poreikių tenkinimą bei plėtoti pra- 
monę visose kitose šalyse, kurios ir vartoja mažiau, 
kai reikia brangiau mokėti už tai, ką jos vartoja, ir 
gamina mažiau, kai mažiau gauna už tai, ką pagami- 
no. Padarydama visų kitų šalių produkciją kolonijose 
brangesnę, tokia monopolija lygiai taip pat kliudo plėsti 
visų kitų šalių pramonę, taigi ir gerinti poreikių tenki- 
nimą ir plėsti gamybą kolonijose. Ta monopolija — tai 
kliūtis, kuri tariamos atskirų šalių naudos dėlei varžo 
poreikių tenkinimą ir stabdo pramonės plėtrą visose 
kitose šalyse, bet ypač kolonijose. Ji ne tik pašalina, 
kiek tai įmanoma, visas kitas šalis iš vienos atskiros 
rinkos, bet kartu ir apriboja, kiek tai įmanoma, kolo- 
nijas viena atskira rinka; yra didžiulis skirtumas, ar 
šalis pašalinta iš vienos atskiros rinkos, kai visos kitos 
rinkos jai atviros, ar ji apribota vienintele rinka, kai 
visos kitos rinkos jai uždarytos. O juk kolonijų per- 
viršinė produkcija yra pradinis šaltinis, lėmęs visą tą 

poreikių tenkinimo gerėjimą ir pramonės plėtrą, kuri 
prasidėjo Europoje atradus Ameriką ir ją kolonizavus; 
monopolinė metropolijų prekyba padaro tą šaltinį ne 
tokį gausų, koks jis antraip būtų. 

Konkreti nauda, kurią kiekviena kolonizuojanti šalis 
gauna iš jai priklausančių kolonijų, yra dviejų rūšių: 
pirma, tai ta bendra nauda, kurią kiekviena imperija 
gauna iš jai pavaldžių provincijų, ir, antra, ta konkreti 
nauda, kurią, kaip manoma, lemia didelis savitumas, 
būdingas Europos kolonijoms Amerikoje. 

Bendra nauda, kurią kiekviena imperija gauna iš 
valdomų provincijų, susideda, pirma, iš karinių pajėgų, 
kurias kolonijos suteikia imperijos gynybai, ir, antra, 
iš pajamų, kurias jos teikia civilinei valdžiai išlaikyti. 
Romos kolonijos reikalui esant teikdavo ir viena, ir 
kita. Graikų kolonijos kartais suteikdavo karinę pagal- 
bą, bet retai kokių nors pajamų. Jos retai pripažindavo 
esančios priklausomos nuo metropolijos. Paprastai jos 
būdavo Graikijos sąjungininkės karuose, bet labai retai 
jos valdinės taikos metais. 

Europos kolonijos Amerikoje dar niekada nesuteikė 
karinių pajėgų metropolijos gynybai. Jų karinės pajėgos 
kol kas nepakankamos net jų pačių gynybai, ir kai jų 
metropolijos įsitraukdavo į įvairius karus, kolonijų gy- 
nyba paprastai atitraukdavo labai dideles pajėgas iš tų 
valstybių. Todėl šia prasme visos be išimties Europos 
kolonijos buvo veikiau jų metropolijų silpnumo, o ne 
stiprumo priežastis. 

Tik Ispanijos ir Portugalijos kolonijos teikė šiek 
tiek pajamų savo metropolijų gynybai arba jų civilinei 
valdžiai išlaikyti. Kitų Europos tautų, ypač Anglijos, 
kolonijose surenkami mokesčiai retai padengdavo iš- 
laidas joms taikos metu, ir jų niekada nepakako at- 
lyginti išlaidoms, kurių jos sudarydavo karo metais. 
Todėl tos kolonijos savo metropolijoms buvo išlaidų, o 
ne pajamų šaltinis. 

Tokių kolonijų naudą metropolijoms sudaro ta 
konkreti nauda, kurią, kaip manoma, lemia didelis 
savitumas, būdingas Europos kolonijoms Amerikoje; 
vienintelis tos konkrečios naudos šaltinis yra, kaip pri- 
pažįstama, išimtinės teisės prekyboje su kolonijomis. 

Dėl prekybos monopolizavimo visa ta Anglijos ko- 
lonijų perviršinės produkcijos dalis, kuri, pavyzdžiui, 
susideda iš vadinamųjų sąrašinių prekių, negali būti 
siunčiama niekur kitur, tik į Angliją. Kitos šalys vėliau 
jas turi pirkti iš Anglijos. Todėl Anglijoje jos turi būti 
pigesnės nei visose kitose šalyse ir daugiau prisideda 
prie geresnio poreikių tenkinimo Anglijoje nei kitose 
šalyse. Kartu tai turi labiau paskatinti jos pramonės 
plėtrą. Už visas tas savo perviršinės produkcijos dalis, 
kurias Anglija iškeičia į sąrašinę produkciją, ji gauna 
geresnę kainą, nei kitos šalys gauna už atitinkamą 
savo produkciją, keičiamą į tas sąrašines prekes. Pa- 
vyzdžiui, už Anglijos gaminius bus galima nusipirkti 
didesnį kiekį jos kolonijų cukraus ir tabako nei už to- 
kius pat kitų šalių gaminius. Todėl jei tiek Anglijos 
gaminiai, tiek kitų šalių gaminiai keičiami į Anglijos 
kolonijų cukrų ir tabaką, tas kainos pranašumas Angli- 
jos gamintojams teikia didesnį paskatinimą, palyginti 
su kitų šalių gamintojais tokiomis sąlygomis. Vadinasi, 
išimtinė prekybos su kolonijomis teisė, sumažindama 
poreikių tenkinimą ir gamybą ar bent neleisdama padi- 
dinti tiek, kiek būtų galima, tose šalyse, kurios neturi 
tokios teisės, suteikia akivaizdų pranašumą šalims, 
kurios turi išimtinę prekybos su kolonijomis teisę. 

Tačiau geriau įsigilinus šis pranašumas pasirodys 
esąs veikiau santykinis, o ne absoliutus; čia šalis įgyja 
pranašumą dėl to, kad sumažinama gamyba ir produkci- 
ja kitose šalyse, o ne dėl to, kad jos gamyba plėtojasi 1r 
produkcija didėja daugiau, nei esant laisvai prekybai. 

Pavyzdžiui, Merilando ir Viržinijos tabakas dėl An- 
glijos monopolijos jai tikrai atsieina pigiau nei Pran- 

cūzijai, kuriai Anglija paprastai parduoda didelę to 
tabako dalį. Bet jei Prancūzijai ir visoms kitoms Eu- 
ropos šalims būtų leista visą laiką laisvai prekiauti su 
Merilandu ir Virdžinija, tų kolonijų tabakas šiuo metu 
galbūt būtų pigesnis ne tik toms šalims, bet ir pačiai 
Anglijai. Tabako gamyba, esant daug didesnei nei lig- 
šiolinė rinkai, galėtų padidėti ir tikriausiai padidėtų 
taip smarkiai, kad tabako plantacijų pelnus sumažintų 
iki natūralaus lygio, koks yra gaunamas grūdų planta- 
cijose ir kurį jie, kaip manoma, vis dar šiek tiek viršija. 
Tabako kaina galėtų sumažėti ir tikriausiai sumažėtų, 
palyginti su šiandienine kaina. Už tokį patį Anglijos 
ar kitų šalių prekių kiekį Merilande ir Virdžinijoje 
būtų galima nupirkti didesnį tabako kiekį nei dabar, 
taigi tos prekės būtų ten parduotos už daug geresnę 
kainą. Vadinasi, kadangi tabakas dėl savo pigumo ir 
gausumo gali pagerinti poreikių tenkinimą ar padidinti 
gamybą Anglijoje ar bet kurioje kitoje šalyje, laisvos 
prekybos sąlygomis jis veikiausiai būtų padaręs tai 
didesniu mastu, nei gali padaryti dabar. Tiesa, Anglija 
šiuo atveju nebeturėtų pranašumo prieš kitas valsty- 
bes. Ji galėtų pirkti tabaką iš savo kolonijų šiek tiek 
pigiau ir dėl to parduoti kai kurias savo prekes šiek 
tiek brangiau nei dabar. Bet ji negalėtų nei pirkti ta- 
bako pigiau, nei parduoti savo prekių brangiau už kitas 
šalis. Ji, matyt, tada gautų absoliučią naudą, bet tikrai 
prarastų santykinę naudą. 

Tačiau siekdama gauti tą santykinę naudą iš pre- 
kybos su kolonijomis, siekdama įgyvendinti tą keblų ir 
piktybišką sumanymą nušalinti kiek galima daugiau 
šalių nuo dalyvavimo toje prekyboje, Anglija, kaip 
turime pagrindo manyti, aukoja ne tik dalį absoliu- 
čios naudos, kurią ji ir visos kitos valstybės galėtų 
gauti iš prekybos, bet 1r savo valia patiria absoliučių 
ir santykinių nuostolių beveik visose kitose prekybos 
šakose. 

Kai laivybos įstatymu Anglija suteikė sau prekybos 
su kolonijomis monopoliją, užsienio kapitalai, anksčiau 
naudoti toje prekyboje, buvo iš jos išimti. Anglijos kapi- 
talas, anksčiau palaikęs tik dalį prekybos, dabar turėjo 
perimti ją visą. Tas kapitalas, kuris anksčiau aprūpino 
kolonijas tik dalimi joms reikalingų Europos prekių, 
dabar turėjo aprūpinti jas visomis reikalingomis Eu- 
ropos prekėmis. Bet jis negalėjo aprūpinti jų visomis 
reikalingomis prekėmis, todėl tos prekės, kurias jis 
įstengė tiekti, buvo parduodamos labai brangiai. Kapi- 
talas, už kurį anksčiau buvo perkama tiktai dalis per- 
viršinės kolonijų produkcijos, dabar buvo naudojamas 
nupirkti visai tai produkcijai. Bet jo nepakako nupirkti 
visai tai produkcijai už kainą, artimą senajai, ir todėl 
viskas, kas buvo perkama už jį, neišvengiamai buvo 
perkama labai pigiai. Tačiau jei kapitalas naudojamas 
taip, kad pirklys parduoda labai brangiai ir perka labai 
pigiai, tai pelnas turi būti labai didelis, daug didesnis 
už įprastinį pelną kitose prekybos šakose. Toks preky- 
bos su kolonijomis pelningumas negalėjo nepritraukti 
dalies kapitalo iš kitų prekybos šakų, kur jis iki tol 
buvo naudojamas. Tačiau šis kapitalo atitraukimas, 
laipsniškai didindamas kapitalų konkurenciją prekybo- 
je su kolonijomis, kartu turėjo laipsniškai mažinti tą 
konkurenciją visose kitose prekybos šakose; laipsniškai 
mažindamas pelną vienoje srityje, jis turėjo laipsniškai 
didinti jį kitoje, kol visur nusistovėjo naujas pelnų ly- 
gis, kitoks 1r truputį aukštesnis, nei buvo iki tol. 

Minėtoji monopolija tokį dvigubą poveikį — kapitalo 
pritraukimą iš kitų prekybos šakų ir tam tikrą pelno 
normos padidėjimą visose šakose — sukėlė ne tik tuo 
metu, kai buvo įvesta, ji sukelia jį iki šiol. 

Pirma, ta monopolija visą laiką traukė kapitalą iš 
visų kitų prekybos šakų į prekybą su kolonijomis. 

Nors Didžiosios Britanijos turtas įsigaliojus laivybos 
įstatymui labai padidėjo, jis tikrai nepadidėjo tiek, kiek 

padidėjo kolonijų turtas. Tačiau kiekvienos šalies už- 
sienio prekyba natūraliai didėja proporcingai jos turtui, 
jos perviršinė produkcija — proporcingai visai jos pro- 
dukcijai; o Didžioji Britanija sutelkė savo rankose be- 
veik visą vadinamąją kolonijų užsienio prekybą, tačiau 
jos kapitalas nepadidėjo tiek, kiek išsiplėtė ta prekyba, 
todėl ji negalėjo jos vykdyti nuolat neatitraukdama 
dalies kapitalo iš kitų prekybos šakų ir nekliudydama 
joms pritraukti daugiau kapitalo, kuris antraip būtų 
joms tekęs. Todėl kolonijų prekyba įsigaliojus laivybos 
įstatymui nuolat plėtėsi, o daugelis kitų užsienio pre- 
kybos šakų, ypač prekyba su kitomis Europos dalimis, 
be perstojo smuko. Mūsų užsienio prekybai skirti gami- 
niai, užuot buvę pritaikyti, kaip iki laivybos įstatymo, 
kaimyninei Europos rinkai arba tolimesnei Viduržemio 
jūros šalių rinkai, dabar daugiausia yra pritaikyti dar 
tolimesnei kolonijų rinkai, kur mūsų gamintojai turi 
monopoliją, o ne tai rinkai, kur jie turi daug konkuren- 
tų. Visų kitų užsienio prekybos šakų nykimo priežastis, 
kurias, sero Matthew Deckerio ir kitų autorių nuomo- 
ne, sudaro per dideli ir netinkamai nustatyti mokesčiai, 
didelė darbo kaina, išlaidų prabangai augimas ir t. t., 
galima susieti su pernelyg išaugusia kolonijų prekyba. 
Didžiosios Britanijos prekybinis kapitalas, nors ir labai 
didelis, tačiau nėra beribis, ir nors jis labai padidėjo 
įsigaliojus laivybos įstatymui, tačiau nepadidėjo tiek, 
kiek išaugo prekyba su kolonijomis, todėl ta prekyba 
negalėjo būti vykdoma nepritraukiant dalies kapitalo 
iš kitų prekybos šakų, taigi nesukeliant jų smukimo. 

Reikia pažymėti, kad Anglija buvo didžiulė prekiau- 
Janti šalis, jos prekybinis kapitalas buvo labai dide- 
lis ir kasdien vis didėjo ne tik prieš tai, kai laivybos 
įstatymas įvedė prekybos su kolonijomis monopoliją, 
bet ir tada, kai tos prekybos mastas dar nebuvo labai 
didelis. Karo su Olandija metu, kai valdė Cromwel- 
lis, Anglijos laivynas buvo pranašesnis už Olandijos; 

kare, kuris kilo prasidėjus Karolio II valdymui, jis 
buvo mažų mažiausiai lygus sujungtiems Prancūzijos 
ir Olandijos laivynams, o gal ir didesnis už juos. Tas 
pranašumas šiais laikais vargu ar bus padidėjęs, ypač 
jei Olandijos laivynas dabar yra taip pat proporcingas 
jos prekybos apimčiai, kaip buvo tada. Bet ši didžiulė 
karinė jūrų galia nė viename iš tų karų neatsirado dėl 
laivybos įstatymo. Pirmojo iš tų karų metu buvo suda- 
rytas tik to įstatymo planas, ir nors prieš prasidedant 
antrajam karui įstatymas jau buvo visiškai įsigaliojęs, 
tačiau jokia jo dalis per tokį trumpą laiką dar negalėjo 
padaryti didesnio poveikio, juolab ta dalis, kuria buvo 
įtvirtintos išimtinės teisės prekyboje su kolonijomis. 
Ir kolonijos, ir jų prekyba tada buvo nereikšmingos, 
palyginti su dabartine jų reikšme ir mastais. Jamaikos 
sala apskritai buvo nesveika dykynė, retai gyvenama 
17 mažai dirbama; Niujorkas ir Naujasis Džersis pri- 
klausė olandams, pusė Sent Kristoferio — prancūzams. 
Antigvos sala, abi Karolinos, Pensilvanija, Džordžija 
ir Naujoji Škotija nebuvo apgyvendintos. Virdžinija, 
Merilandas 17 Naujoji Anglija buvo apgyvendintos, ir 
nors tai buvo klestinčios kolonijos, tuo metu, ko gero, 
nebuvo nė vieno žmogaus nei Europoje, nei Amerikoje, 
kuris būtų numatęs ar bent spėjęs, kad tos kolonijos 
netrukus ims taip sparčiai kilti, kad taip išaugs jų 
turtas, gyventojų skaičius ir ūkis. Trumpai tariant, 
Barbadoso sala buvo vienintelė reikšmingesnė britų ko- 
lonija, kurios tuometinė būklė buvo bent kiek panaši į 
dabartinę. Prekyba su kolonijomis, kurios Anglija netgi 
kurį laiką po laivybos įstatymo įsigaliojimo turėjo savo 
rankose tik dalį (nes kelerius metus po to įstatymo 
įsigaliojimo jo nebuvo labai griežtai laikomasi), tada 
dar negalėjo būti nei didelio Anglijos prekybos mas- 
to, nei jos jūrinės galios, palaikomos tokios prekybos, 
priežastis. Tuo metu didžiulę jos jūrinę galią palaikanti 
prekyba buvo prekyba su Europa ir Viduržemio jūros 

šalimis. Bet dabartinė Didžiosios Britanijos dalis toje 
prekyboje negali palaikyti jos jūrinės galios. Jei augan- 
ti kolonijų prekyba būtų buvusi palikta visoms valsty- 
bėms, tai kad ir kokia jos dalis būtų tekusi Anglijai, o 
jai tikriausiai būtų tekusi labai didelė jos dalis, ji būtų 
padidinusi tą didžiulę prekybą, kurią ji vykdė iki tol. 
Įvedus monopoliją, prekybos su kolonijomis išaugimas 
ne tiek padidino visą ligtolinę Didžiosios Britanijos 
prekybą, kiek visiškai pakeitė jos kryptį. 

Antra, ta monopolija neišvengiamai prisidėjo prie 
to, kad pelno norma visose skirtingose britų prekybos 
šakose tapo didesnė, nei ji būtų natūraliomis sąlygo- 
mis, jei visos valstybės laisvai prekiautų su britų ko- 
lonijomis. 

Kolonijų prekybos monopolija neišvengiamai pri- 
traukė į tą prekybą didesnę Didžiosios Britanijos ka- 
pitalo dalį, nei jo jai būtų tekę savaime; išstumdama 
iš jos užsienio kapitalus, ji neišvengiamai sumažino 
toje prekyboje naudojamo kapitalo kiekį, palyginti su 
tuo kiekiu, koks natūraliai ten būtų naudojamas, jei 
prekyba būtų laisva. Tačiau, sumažindama kapitalų 
konkurenciją šioje prekybos šakoje, monopolija kartu 
pakėlė pelno normą šioje šakoje. Be to, sumažindama 
britų kapitalų konkurenciją visose kitose prekybos ša- 
kose, ji neišvengiamai pakėlė britų pirklių pelno nor- 
mą visose tose kitose šakose. Kad 1r kokia vienu ar 
kitu metu, įsigaliojus laivybos įstatymui, būtų buvusi 
Didžiosios Britanijos prekybinio kapitalo būklė ir ap- 
imtis, kolonijų prekybos monopolija tomis sąlygomis 
turėjo labiau padidinti įprastinę britų pirklių pelno 
normą, nei ji antraip būtų padidėjusi šioje ir visose ki- 
tose Britanijos prekybos šakose. Jei įsigaliojus laivybos 
įstatymui įprastinė britų pirklių pelno norma gerokai 
sumažėjo, o tai yra faktas, tai ji būtų sumažėjusi dar 
daugiau, jei tuo teisės aktu įvesta monopolija nebūtų 
palaikiusi aukštesnio jos lygio. 

Tačiau visa tai, kas pakelia įprastinę pelno normą 
kurioje nors šalyje virš natūralaus jos lygio, neišven- 
giamai padaro tai šaliai absoliučią ir santykinę žalą 
tose prekybos šakose, kuriose ji neturi monopolijos. 

Tai padaro šaliai absoliučią žalą, nes tose prekybos 
šakose jos pirkliai negali gauti to didesnio pelno nepar- 
duodami brangiau, nei parduotų priešingu atveju, tiek 
užsienio prekių, kurias jie įveža į savo šalį, tiek savo 
šalies prekių, kurias jie išveža į užsienio šalis. Jų pačių 
šalis turi pirkti brangiau ir parduoti brangiau, turi 
pirkti mažiau ir parduoti mažiau, turi mažiau vartoti 
ir Mažiau gaminti nei normaliomis sąlygomis. 

Tai padaro šaliai santykinę žalą, nes dėl to tose pre- 
kybos šakose kitos šalys, kurios nepatiria tos absoliu- 
čios žalos, arba labiau ją pranoksta, arba mažiau nuo 
jos atsilieka, nei būtų priešingu atveju. Tos kitos šalys 
dėl to daugiau vartoja ir daugiau gamina, palyginti 
su tuo, kiek vartoja ir gamina ta šalis. Dėl to tų kitų 
šalių pranašumas padidėja labiau arba jų atsilikimas 
tampa mažesnis nei būtų priešingu atveju. Kadangi dėl 
to tos šalies produkcijos kainos pasidaro didesnės nei 
galėtų būti, tai suteikia galimybę kitų šalių pirkliams 
nukonkuruoti ją užsienio rinkose mažesnėmis prekių 
kainomis ir šitaip išstumti ją iš beveik visų tų prekybos 
šakų, kuriose ji neturi monopolijos. 

Mūsų pirkliai dažnai skundžiasi dėl didelių britų 
darbininkų atlyginimų, esą dėl to jų gaminiai nukon- 
kuruojami užsienio rinkose, bet jie nutyli didelius kapi- 
talo pelnus. Jie skundžiasi pernelyg dideliais kitų žmo- 
nių pelnais, bet nieko nekalba apie savuosius. Tačiau 
didelis britų kapitalo pelningumas daugeliu atvejų ne 
mažiau prisideda prie britų prekių kainų padidėjimo 
nei dideli britų darbininkų atlyginimai, o kartais, ko 
gero, ir daugiau. 

Galima pagrįstai teigti, kad būtent tokiu būdu Di- 
džiosios Britanijos kapitalas iš dalies buvo atitrauktas, 

iš dalies išstumtas iš didžiosios dalies įvairių prekybos 
šakų, kuriose ji neturi monopolijos, ypač iš prekybos 
su Europa ir Viduržemio jūros šalimis. 

Musų kapitalas iš tų prekybos šakų iš dalies buvo 
atitrauktas susiviliojus didesniu prekybos su koloni- 
jomis pelnu, nes ta prekyba nuolat plėtėsi ir kapitalo 
jai kasmet reikėjo vis daugiau. 

Musų kapitalą iš tų prekybos šakų iš dalies išstūmė 
tas pranašumas, kurį kitoms šalims įvairiose preky- 
bos šakose, kur Didžioji Britanija neturi monopolijos, 
suteikia didelė pelno norma, nusistovėjusi Didžiojoje 
Britanijoje. 

Pritraukdama dalį britų kapitalo iš kitų prekybos 
šakų, kuriose jis priešingu atveju būtų naudojamas, 
kolonijų prekybos monopolija pastūmėjo į tas šakas 
daugelį užsienio kapitalų, kurie niekada nebūtų į jas 
persikėlę, jei nebūtų buvę išstumti iš kolonijų prekybos. 
Monopolija sumažino britų kapitalų konkurenciją tose 
kitose prekybos šakose ir dėl to padidino britų kapita- 
lo pelno normą, palyginti su ta, kokia ji būtų buvusi 
priešingu atveju. Kartu ji padidino užsienio kapitalų 
konkurenciją ir dėl to sumažino užsienio kapitalo pelno 
normą, palyginti su ta, kokia ji būtų buvusi priešin- 
gu atveju. Tiek vienu, tiek kitu atveju ji akivaizdžiai 
padarė Didžiajai Britanijai santykinę žalą visose tose 
kitose prekybos šakose. 

Tačiau, ko gero, gali pasakyti, kad kolonijų prekyba 
Didžiajai Britanijai yra naudingesnė nei bet kuri kita, 
todėl monopolija, pritraukdama į ją didesnę Didžiosios 
Britanijos kapitalo dalį, nei antraip jo ten būtų naudo- 
jama, nukreipė tą kapitalą į sritį, naudingesnę šaliai 
nei bet kuri kita, kurią jis galėtų susirasti. 

Šaliai priklausantis kapitalas panaudojamas jai 
naudingiausiu būdu, kai jis išlaiko didžiausią pro- 
duktyviojo darbo kiekį ir labiausiai padidina tos šalies 
žemės ir darbo metinę produkciją. Bet produktyviojo 

darbo kiekis, kurį gali išlaikyti kapitalas, naudojamas 
užsienio prekyboje vartojamosiomis prekėmis, yra pro- 
porcingas, kaip buvo parodyta antrojoje knygoje, jo 
apyvartos greičiui. Pavyzdžiui, tūkstančio svarų kapi- 
talas, naudojamas užsienio prekyboje vartojamosiomis 
prekėmis, darydamas vieną apyvartą per metus šalyje, 
kuriai jis priklauso, gali nuolatinai įdarbinti tokį pro- 
duktyviojo darbo kiekį, kokį ten gali išlaikyti metus 
tūkstančio svarų kapitalas. Jei tas kapitalas daro per 
metus dvi ar tris apyvartas, jis gali nuolatinai įdarbinti 
tokį produktyviojo darbo kiekį, kokį ten dviejų ar trijų 
tūkstančių svarų kapitalas gali išlaikyti metus. Dėl 
to užsienio prekyba vartojamosiomis prekėmis su kai- 
mynine šalimi apskritai yra naudingesnė nei prekyba 
su tolima šalimi; dėl tos pačios priežasties tiesioginė 
užsienio prekyba vartojamosiomis prekėmis, kaip taip 
pat jau buvo parodyta antrojoje knygoje, apskritai yra 
naudingesnė nei aplinkinė prekyba. 

Tačiau kolonijų prekybos monopolija, kadangi ta 
prekyba buvo vykdoma naudojant Didžiosios Britanijos 
kapitalą, visais atvejais dalį to kapitalo iš užsienio pre- 
kybos vartojamosiomis prekėmis su kaimynine šalimi 
nukreipė į prekybą su tolimesne šalimi ir daugeliu 
atvejų iš tiesioginės užsienio prekybos vartojamosiomis 
prekėmis į aplinkinę prekybą. 

Pirma, kolonijų prekybos monopolija visais atvejais 
dalį Didžiosios Britanijos kapitalo iš užsienio prekybos 
vartojamosiomis prekėmis su kaimynine šalimi nukrei- 
pė į prekybą su tolimesne šalimi. 

Visais atvejais ji dalį to kapitalo iš prekybos su 
Europa ir Viduržemio jūros šalimis nukreipė į preky- 
bą su tolimesniais Amerikos ir Vakarų Indijos regi- 
onais, kurios apyvarta neišvengiamai yra lėtesnė ne 
tik dėl didelių atstumų, bet ir dėl tų šalių ypatybių. 
Naujos kolonijos, kaip jau pažymėjome, visada stokoja 
kapitalo. Kapitalo ten visada yra daug mažiau, nei 

būtų galima labai pelningai panaudoti žemei gerinti ir 
žemdirbystei plėtoti. Todėl tose kolonijose nuolat yra 
didesnio kapitalo, nei jos pačios turi, poreikis; norė- 
damos kompensuoti tą stygių, kolonijos stengiasi kiek 
galima daugiau pasiskolinti iš metropolijos, kuriai jos 
dėl to visada yra skolingos. Įprasčiausias būdas, kuriuo 
kolonistai įsiskolina, yra ne skolinimasis už užstatą iš 
turtingų metropolijos žmonių, nors kartais jie daro ir 
taip, bet įsiskolinimas partneriams, tiekiantiems jiems 
prekes iš Europos, tiek daug, kiek tik šie jiems leidžia. 
Per metus jie dažnai grąžina ne daugiau kaip trečdalį, 
o kartais ir mažiau skolos. Todėl visas kapitalas, kurį 
jiems avansuoja jų partneriai, retai sugrįžta į Britaniją 
anksčiau nei po trejų metų, o kartais ne anksčiau kaip 
po ketverių ar penkerių metų. Tačiau britų kapitalas, 
pavyzdžiui, tūkstančio svarų, kuris sugrįžta į Didžiąją 
Britaniją tik kartą per penkerius metus, gali nuola- 
tinai įdarbinti tiktai penktadalį to britų darbo, kurį 
jis išlaikytų, jei visas avansuotas kapitalas sugrįžtų 
per metus, ir vietoj darbo kiekio, kurį metus galėtų 
išlaikyti tūkstantis svarų, gali nuolatinai įdarbinti tik 
tokį jo kiekį, kokį metus gali išlaikyti du šimtai svarų. 
Kolonistas, be abejo, padengia, ir tikriausiai su kaupu 
padengia, visus savo partnerio nuostolius, kurių šis 
gali turėti dėl tokio vėlavimo, mokėdamas didelę kainą 
už perkamas Europos prekes, palūkanas už vekselius, 
kuriuos jis išrašo ilgam terminui, komisinius už trum- 
pam terminui išrašytų vekselių pratęsimą. Bet nors 
Jis padengia savo partnerio nuostolius, negali padeng- 
ti Didžiosios Britanijos nuostolių. Prekyboje, kurios 
apyvarta yra labai lėta, pirklio pelnas gali būti toks 
pat didelis, kaip 1r labai greitos apyvartos prekyboje, 
ar net didesnis; tačiau to pirklio gyvenamosios šalies 
gaunama nauda, nuolat išlaikomas produktyviojo darbo 
kiekis joje, jos žemės ir darbo metinė produkcija visada 
bus mažesnė. Manau, kiekvienas, turintis bent kiek 

patirties įvairiose prekybos šakose, sutiks, kad preky- 
bos su Amerika ir juolab su Vakarų Indija apyvarta 
apskritai yra ne tik lėtesnė, bet 1r ne tokia reguliari, 
taip pat mažiau patikima, negu prekybos su bet kuria 
Europos dalimi ar netgi su Viduržemio jūros šalimis. 

Antra, kolonijų prekybos monopolija daugeliu atvejų 
nukreipė dalį Didžiosios Britanijos kapitalo iš tiesio- 
ginės prekybos vartojamosiomis prekėmis į aplinkinę 
prekybą. 

Tarp sąrašinių prekių, kurių negalima siųsti niekur 
kitur, tik į Didžiosios Britanijos rinką, yra keletas to- 
kių, kurių kiekis gerokai viršija pačios Didžiosios Brita- 
nijos suvartojimą, ir dėl to dalį jų būtina išvežti į kitas 
šalis. Bet šito neįmanoma padaryti nenukreipus dalies 
Didžiosios Britanijos kapitalo į aplinkinę prekybą var- 
tojamosiomis prekėmis. Pavyzdžiui, Merilandas ir Vir- 
džinija kasmet atsiunčia į Didžiąją Britaniją daugiau 
kaip devyniasdešimt šešis tūkstančius statinių tabako, 
o Didžiojoje Britanijoje suvartojama, kaip manoma, 
ne daugiau kaip keturiolika tūkstančių. Todėl per aš- 
tuoniasdešimt du tūkstančius statinių būtina išvežti į 
kitas šalis — į Prancūziją, į Olandiją ir į Baltijos jūros 
bei Viduržemio jūros šalis. Bet ta Didžiosios Britanijos 
kapitalo dalis, kuri atgabena tuos aštuoniasdešimt du 
tūkstančius statinių į Didžiąją Britaniją, reeksportuoja 
jas iš čia į tas kitas šalis ir iš tų kitų šalių mainais 
pargabena į Didžiąją Britaniją prekes arba pinigus, 
verčiasi aplinkine prekyba vartojamosiomis prekėmis; 
ji privalo verstis tokia prekyba, kad būtų atsikratyta 
to didžiulio perviršio. Jei norime apskaičiuoti, per kiek 
metų visas šis kapitalas sugrįš į Didžiąją Britaniją, 
prie prekybos su Amerika apyvartos trukmės turime 
pridėti prekybos su tomis šalimis apyvartos trukmę. 
Jei visas tiesioginėje mūsų užsienio prekyboje vartoja- 
mosiomis prekėmis su Amerika naudojamas kapitalas 
dažnai negrįžta greičiau kaip per trejus ar ketverius 

metus, tai visas kapitalas, naudojamas toje aplinkinėje 
prekyboje, veikiausiai nesugrįš greičiau kaip per ke- 
tverius ar penkerius metus. Pirmasis gali nuolatinai 
įdarbinti tik trečdalį ar ketvirtadalį to šalies darbo kie- 
kio, kurį galėtų išlaikyti po metų sugrįžtantis kapita- 
las, o antrasis gali nuolatinai įdarbinti tik ketvirtadalį 
ar penktadalį to darbo. Kai kuriuose uostuose tiems 
užsienio partneriams, kuriems parduodamas tabakas, 
paprastai suteikiamas kreditas. Tiesa, Londono uoste 
jis paprastai parduodamas už grynuosius pinigus. Čia 
galioja taisyklė „Sverk 17 mokėk“. Todėl Londono uoste 
galutinė visos aplinkinės prekybos kapitalo grąža, pa- 
lyginti su prekybos su Amerika kapitalo grąža, vėluoja 
tik tiek, kiek laiko prekės guli neparduotos sandėly- 
je, kur, beje, kartais jos gali išgulėti gana ilgai Bet 
jei kolonijos nebūtų priverstos parduoti tabaką tiktai 
Didžiosios Britanijos rinkoje, pas mus tikriausiai jo 
būtų atgabenama ne ką daugiau, negu reikia vidaus 
vartojimui. Tas prekes, kurias Didžioji Britanija da- 
bar perka savo vidaus vartojimui už tą didelį tabako 
perviršį, kurį ji išveža į kitas šalis, tada ji tikriausiai 
pirktų tiesiogiai už savo pačios darbo produkciją, tai 
yra už dalį savo pramonės gaminių. Ta produkcija, tie 
gaminiai, užuot buvę beveik visiškai pritaikyti vienai 
didelei rinkai, kaip dabar, tikriausiai būtų pritaikyti 
dideliam skaičiui mažesnių rinkų. Vietoj vienos didelio 
masto aplinkinės užsienio prekybos vartojamosiomis 
prekėmis Didžioji Britanija tikriausiai vykdytų daug 
mažesnės apimties tiesioginių tos pačios rūšies užsienio 
prekybų. Dėl greitos apyvartos dalies, ir tikriausiai tik 
nedidelės dalies, ne daugiau kaip trečdalio ar ketvirta- 
dalio, to kapitalo, kuris dabar naudojamas tai didelio 
masto aplinkinei prekybai, pakaktų vykdyti visoms 
šioms smulkesnėms tiesioginėms prekyboms; ta kapita- 
lo dalis nuolatinai įdarbintų tokį patį Britanijos darbo 
kiekį ir garantuotų tokią pačią šalies žemės ir darbo 

metinę produkciją. Kadangi visi tokios prekybos tikslai 
šiuo atveju būtų pasiekti panaudojant daug mažiau 
kapitalo, susidarytų nemenkas atliekamas kapitalas, 
kurį būtų galima skirti kitiems tikslams: gerinti dir- 
bamoms žemėms, didinti gamybai ir plėsti Didžiosios 
Britanijos prekybai; sustiprėtų konkurencija bent jau 
su kitais britų kapitalais, naudojamais visose šiose 
įvairiose srityse, jose visose sumažėtų pelno norma, 
ir dėl to Didžioji Britanija visose tose srityse įgytų dar 
didesnį pranašumą prieš kitas šalis, negu turi dabar. 

Kolonijų prekybos monopolija taip pat nukreipė dalį 
Didžiosios Britanijos kapitalo iš visos užsienio preky- 
bos vartojamosiomis prekėmis į tranzitinę prekybą, 
vadinasi, užuot daugiau ar mažiau palaikiusi Didžio- 
sios Britanijos pramonę, ji palaiko iš dalies kolonijų 
pramonę, iš dalies — kai kurių kitų šalių. 

Pavyzdžiui, prekės, kasmet įsigyjamos už tą didžiu- 
lį aštuoniasdešimt dviejų tūkstančių statinių tabako 
perviršį, kasmet išvežamą iš Didžiosios Britanijos, ne 
visos suvartojamos šioje šalyje. Dalis tų prekių, pa- 
vyzdžiui, lininiai audiniai iš Vokietijos ir Olandijos, 
grįžta į kolonijas jų poreikiams patenkinti. Tačiau ta 
dalis Didžiosios Britanijos kapitalo, už kurią perkamas 
tabakas, vėliau išmainomas į tuos lininius audinius, 
neišvengiamai atitraukiama nuo Didžiosios Britanijos 
pramonės palaikymo 1r panaudojama iš dalies palaikyti 
kolonijų pramonei, iš dalies — tų šalių, kurios moka už 
tą tabaką savo pramonės gaminiais. 

Be to, kolonijų prekybos monopolija, nukreipusi į 
tą prekybą daug didesnę Didžiosios Britanijos kapita- 
lo dalį, nei jai natūraliai tektų, kaip atrodo, visiškai 
pažeidė natūralią pusiausvyrą, kuri antraip būtų su- 
siklosčiusi tarp visų įvairių Britanijos pramonės šakų. 
Didžiosios Britanijos pramonė, užuot prisitaikiusi prie 
didelio skaičiaus mažų rinkų, iš esmės yra prisitaikiusi 
prie vienos didelės rinkos. Jos prekyba, užuot vykusi 

daugybe mažų kanalų, buvo priversta vykti iš esmės 
vienu dideliu kanalu. Tačiau dėl to visa jos pramonės 
ir prekybos sistema tapo ne tokia patikima, bendra 
jos politinio organizmo būklė ne tokia sveika, kokia 
ji būtų priešingu atveju. Dabartinėmis sąlygomis Di- 
džioji Britanija primena vieną iš tų nesveikų organiz- 
mų, kurių kai kurios gyvybiškai svarbios dalys yra 
peraugusios ir kuriems dėl to gresia daug pavojingų 
sutrikimų, nebūdingų tokiems organizmams, kurių vi- 
sos dalys išlaiko deramas proporcijas. Nedidelis kraujo 
apytakos stabtelėjimas tokioje didžiulėje kraujagyslėje, 
kuri buvo dirbtinai išpūsta ir viršijo natūralius savo 
matmenis ir kuria verčiama cirkuliuoti nenatūraliai 
didelė šalies pramonės ir prekybos dalis, gali sukelti 
labai pavojingus viso politinio organizmo sutrikimus. 
Dėl to ryšių su kolonijomis nutrūkimo galimybė sukė- 
lė Didžiosios Britanijos žmonėms didesnį siaubą nei 
Ispanijos armada ar Prancūzijos invazija. Būtent dėl 
to siaubo, pagrįsto ar nepagrįsto, sulaukė pritarimo, 
bent jau pirklių bendruomenės, antspaudo rinkliavos 
panaikinimas. Dauguma mūsų pirklių manė, kad jei jie 
prarastų kolonijų rinką, nors tik keleriems metams, jų 
prekyba visiškai sustotų; dauguma mūsų manufaktūrų 
šeimininkų manė, kad tokiu atveju visiškai žlugtų jų 
verslas, o didžioji dalis mūsų darbininkų manė, kad 
jie prarastų darbą. Nors ryšių su kuriuo nors iš mūsų 
kaimynų Europoje nutrūkimas taip pat, matyt, sustab- 
dytų ar sutrikdytų dalies tų įvairių sluoksnių žmonių 
veiklą, tokia galimybė kelia kur kas mažiau emocijų. 
Kai kraujas nustoja cirkuliuoti kurioje nors iš ma- 
žesnių kraujagyslių, jis lengvai prasiveržia į didesnes 
kraujagysles, nesukeldamas pavojingų sutrikimų; bet 
kai kraujo apytaka sustoja vienoje iš didžiųjų krauja- 
gyslių, tuoj pat ir neišvengiamai ištinka konvulsijos, 
apopleksija arba mirtis. Jei bent viena iš tų pernelyg 
išsiplėtojusių gamybos šakų, dėl eksporto priemokų ar 

monopolijos vidaus ir kolonijų rinkose dirbtinai iškelta 
nenatūraliai aukštai, patiria menkiausią veiklos stabte- 
lėjimą ar pertrūkį, dažnai kyla maištai ir neramumai, 
gąsdinantys vyriausybę ir netgi sudarantys rūpesčių 
įstatymų leidėjams. Tai kokia didžiulė sumaištis ir 
suirutė neišvengiamai kiltų, manė jie, jei staiga ir vi- 
siškai sustotų tokios didelės dalies svarbiausių mūsų 
gamybos šakų veikla! 

Atrodo, kad tam tikras nuosaikus ir laipsniškas 
įstatymų, suteikiančių Didžiajai Britanijai išimtinę pre- 
kybos su kolonijomis teisę, švelninimas, kol ta prekyba 
dideliu mastu taps laisva, yra vienintelė priemonė, kuri 
ateityje galėtų išgelbėti šalį nuo tokio pavojaus, įgalin- 
tų ar netgi priverstų ją atitraukti dalį kapitalo iš tos 
pernelyg išsiplėtusios veiklos ir nukreipti jį, nors ir su 
mažesniu pelnu, į kitas veiklos sritis 17 kuri, laipsniš- 
kai sumažindama vieną pramonės šaką ir laipsniškai 
didindama visas kitas, galėtų laipsniškai sugrąžinti 
tas natūralias, sveikas ir deramas visų įvairių pramo- 
nės šakų proporcijas, kurios neišvengiamai susidaro 
esant visiškai laisvei ir kurias tik visiška laisvė gali 
išsaugoti. Staigus kolonijų prekybos atvėrimas visoms 
valstybėms galėtų ne tik sukelti kai kurių laikinų ne- 
patogumų, bet ir padaryti didelių ilgalaikių nuostolių 
didžiajai daliai tų, kurių darbas ir kapitalas dabar joje 
panaudojamas. Jau vien tai, kad staiga netektų veiklos 
laivai, kurie dabar įveža aštuoniasdešimt du tūkstan- 
čius statinių tabako, neskaitant tų, kurias suvartoja 
Didžioji Britanija, būtų labai skausminga. Tokie yra 
merkantilistinės sistemos įvestos tvarkos nelemti pa- 
dariniai! Tokia tvarka ne tik sukelia labai pavojingus 
politinio organizmo būklės sutrikimus, — tuos sutriki- 
mus dažnai yra sunku pašalinti nesukeliant, bent jau 
laikinai, dar didesnių sutrikimų. Taigi, kokiu būdu 
reikėtų laipsniškai atverti kolonijų prekybą, kokius ap- 
ribojimus reikia panaikinti pirmiausia, o kokius - pas- 

kiausiai, arba kokiu būdu būtų galima laipsniškai at- 
kurti natūralią visiškos laisvės ir teisingumo sistemą, — 
visa tai turime palikti spręsti būsimųjų valstybės vei- 
kėjų ir įstatymų leidėjų išminčiai. 

Labai laimingai sutapę penki nenumatyti ir nenu- 
spėti įvykiai neleido Didžiajai Britanijai taip stipriai, 
kaip visuotinai buvo tikimasi, pajusti visiško nušalini- 
mo, kuris jau tęsiasi daugiau nei metus (nuo 1774 m. 
gruodžio 1 d.), nuo labai svarbios kolonijų prekybos 
šakos — nuo prekybos su dvylika susivienijusių Šiaurės 
Amerikos provincijų. Pirma, tos kolonijos, ruošdamosi 
tarpusavio susitarimui neimportuoti, išvežė iš Didžio- 
sios Britanijos visas prekes, tinkamas jų rinkai; antra, 
neregėta Ispanijos laivyno paklausa šiais metais iššlavė 
iš Vokietijos 1r Šiaurės valstybių daugelį prekių, ypač 
lino gaminių, kurios paprastai konkuruodavo, netgi 
Didžiosios Britanijos rinkoje, su britų gaminiais; tre- 
čia, Rusijos ir Turkijos taika sukėlė didžiulę paklausą 
Turkijos rinkoje, kuri, kai šalis buvo bėdoje, o Rusijos 
laivynas plaukiojo Egėjo jūroje, buvo labai menkai ap- 
rūpinama; ketvirta, jau kurį laiką Didžiosios Bitani- 
Jos gaminių paklausa Šiaurės Europoje kasmet didėjo; 
penkta, pastarasis Lenkijos padalijimas ir prasidėjusi 
pacifikacija atvėrė tos didelės šalies rinką, ir dėl to 
Šiais metais prie didėjančios Šiaurės Europos paklausos 
prisidėjo didžiulė tos šalies paklausa. Visi šie įvykiai, 
išskyrus ketvirtąjį, yra laikino ir atsitiktinio pobūdžio, 
ir pašalinimas iš tokios svarbios kolonijų prekybos ša- 
kos, jei, nelaimei, tai dar ilgai tęstųsi, gali sukelti tam 
tikrų keblumų. Bet tie keblumai, susidarantys ilgai- 
niui, nebus juntami taip aštriai, kaip tuo atveju, jei 
kiltų staiga; o per tą laiką šalies darbas ir kapitalas 
gali susirasti naują veiklą ir kryptį ir taip užkirsti 
kelią tolesniam tų keblumų didėjimui. 

Todėl kolonijų prekybos monopolija, kadangi ji 
nukreipė į šią prekybą daugiau Didžiosios Britanijos 

kapitalo, nei antraip jo ten būtų panaudojama, visais 
atvejais atitraukė tą kapitalą iš užsienio prekybos var- 
tojamosiomis prekėmis su kaimynine šalimi ir nukreipė 
į prekybą su tolimesne šalimi, daugeliu atvejų atitrau- 
kė jį iš tiesioginės užsienio prekybos vartojamosiomis 
prekėmis ir nukreipė į aplinkinę prekybą ir kai kuriais 
atvejais atitraukė iš visos užsienio prekybos vartoja- 
mosiomis prekėmis ir nukreipė į tranzitinę prekybą. 
Todėl visais atvejais toji monopolija atitraukė kapitalą 
iš srities, kurioje jis išlaikytų didesnį produktyviojo 
darbo kiekį, 17 nukreipė jį į tokią sritį, kurioje jis gali 
išlaikyti kur kas mažesnį produktyviojo darbo kiekį. 
Be to, tiktai vienai atskirai rinkai pritaikydama to- 
kią didelę Didžiosios Britanijos pramonės ir prekybos 
dalį, ji bendrą tos pramonės ir prekybos būklę pada- 
rė rizikingesnę ir ne tokią patikimą kaip tuo atveju, 
jei pramonė ir prekyba derintųsi prie didesnės rinkų 
įvairovės. 

Būtina griežtai skirti kolonijų prekybos padarinius 
nuo tos prekybos monopolijos padarinių. Pirmieji vi- 
sada ir neišvengiamai yra naudingi; antrieji visada ir 
neišvengiamai yra žalingi. Tačiau pirmieji yra tokie 
naudingi, kad kolonijų prekyba, nors ir monopolizuota 
ir nors ta monopolija turi žalingų padarinių, vis tiek 
apskritai yra naudinga, ir labai naudinga, nors daug 
mažiau, nei antraip galėtų būti. 

Jei kolonijų prekyba būtų natūrali ir laisva, ji atver- 
tų didelę, nors ir tolimą rinką tai Didžiosios Britanijos 
pramonės produkcijos daliai, kuri viršytų artimesnių 
Europos ir Viduržemio jūros šalių rinkų paklausą. Na- 
tūrali ir laisva kolonijų prekyba, neatitraukdama iš tų 
rinkų tos produkcijos dalies, kuri paprastai būdavo ten 
siunčiama, skatina Didžiąją Britaniją nuolat didinti 
savo produkcijos perviršį, nuolat pateikti naujus ekvi- 
valentus mainais į kolonijų prekes. Natūrali ir laisva 
kolonijų prekyba turi tendenciją didinti produktyviojo 

darbo kiekį Didžiojoje Britanijoje, tačiau jokiu atžvilgiu 
nekeisdama to darbo užimtumo srities. Esant natū- 
raliai ir laisvai kolonijinei prekybai, visų kitų tautų 
konkurencija neleistų pelno normai viršyti įprastinio 
lygio tiek naujoje rinkoje, tiek naujoje veiklos srityje. 
Nauja rinka, nieko neatitraukdama iš senosios, su- 
kurtų, jei galima taip pasakyti, naują produkciją sau 
pačiai aprūpinti; ir ta nauja produkcija suformuotų 
naują kapitalą vykdyti naujai veiklai, kuri taip pat 
nieko neatimtų iš senosios. 

Priešingai, kolonijų prekybos monopolija, pašalinda- 
ma kitų tautų konkurenciją ir dėl to padidindama pelno 
normą tiek naujoje rinkoje, tiek naujoje veiklos srityje, 
atitraukia produkciją iš senosios rinkos ir kapitalą iš 
ligtolinės jo panaudojimo srities. Padidinti mūsų dalį 
kolonijų prekyboje, palyginti su ta, kokia ji būtų priešin- 
gu atveju, yra viešai pripažintas tos monopolijos tikslas. 
Jei mūsų dalis toje prekyboje esant monopolijai nebūtų 
didesnė nei be jos, tai nebūtų jokios priežasties įvesti 
tokią monopoliją. Bet visa tai, kas verčia nukreipti į 
prekybos šaką, kurios apyvarta lėtesnė nei daugumos 
kitų prekybos šakų, didesnę bet kurios šalies kapitalo 
dalį, nei jo jai tektų savaime, neišvengiamai lemia, kad 
visas toje šalyje per metus išlaikomas produktyviojo 
darbo kiekis ir metinė jos žemės ir darbo produkcija 
bus mažesni, nei antraip galėtų būti. Monopolija ne- 
leidžia tos šalies gyventojų pajamoms pasiekti to lygio, 
iki kurio jos natūraliai pakiltų, ir šitaip sumažina jų 
galimybes kaupti. Ji ne tik visada neleidžia jų kapitalui 
išlaikyti tokį produktyviojo darbo kiekį, kokį antraip 
Jis išlaikytų, bet ir neleidžia jam didėti taip greitai, 
kaip jis galėtų didėti, vadinasi, ir išlaikyti dar didesnį 
produktyviojo darbo kiekį. 

Tačiau kolonijų prekybos natūralūs gerieji padari- 
niai su kaupu atlygina Didžiajai Britanijai tos mono- 
Polijos bloguosius padarinius, todėl monopolija ir kartu 

ta prekyba, net tokia, kokia ji yra dabar, yra ne tik 
naudinga, bet labai naudinga. Kolonijų prekybos atver- 
ta nauja rinka ir nauja veiklos sritis yra daug didesnio 
masto nei ta senosios rinkos ir senosios veiklos dalis, 
kuri dėl monopolijos prarandama. Nauja produkcija 
ir naujas kapitalas, sukurti, jei galima taip pasakyti, 
kolonijų prekybos, Didžiojoje Britanijoje išlaiko didesnį 
produktyviojo darbo kiekį, nei jo galėjo būti išstumta 
iš ūkinės veiklos dėl kapitalo atitraukimo iš tų pre- 
kybos šakų, kurių apyvarta yra spartesnė. Tačiau ko- 
lonijų prekyba, netgi tokia kaip dabar, yra naudinga 
Didžiajai Britanijai ne dėl monopolijos, o nepaisant 
monopolijos. 

Kolonijų prekyba atvėrė naują rinką ne Europos 
žaliavinei produkcijai, bet veikiau jos manufaktūrų 
gaminiams. Tikrasis visų naujų kolonijų verslas yra 
žemės ūkis; dėl žemės pigumo šis verslas yra nau- 
dingesnis už visus kitus. Todėl jose gausu žaliavinės 
žemdirbystės produkcijos, ir, užuot ją importavusios 
iš kitų šalių, kolonijos paprastai eksportuoja didelį jos 
perviršį. Naujosiose kolonijose žemės ūkis atitraukia 
darbo rankas iš visų kitų veiklos sričių arba sulaiko 
jas nuo perėjimo į kurią nors kitą veiklos sritį. Ten 
labai maža laisvų darbo rankų gaminti būtiniems ap- 
dirbamosios pramonės gaminiams ir visai jų nėra puoš- 
menų gamybai. Gyventojams pigiau atsieina nusipirkti 
didžiąją dalį abiejų rūšių dirbinių iš kitų šalių nei ga- 
mintis patiems. Skatindama Europos pramonę, kolonijų 
prekyba labiausiai netiesiogiai skatina jos žemės ūkį. 
Europos gamintojai, kuriems ta prekyba duoda darbo, 
sudaro naują rinką žemdirbystės produkcijai; taigi dėl 
prekybos su Amerika labai išsiplečia pati naudingiau- 
sia iš visų rinkų — vidaus rinka Europos grūdams ir 
gyvuliams, duonai ir mėsai. 

Tačiau Ispanijos ir Portugalijos pavyzdžiai įtikina- 
mai rodo, kad vien tik prekybos su apgyvendintomis 

ir klestinčiomis kolonijomis monopolijos nepakanka su- 
kurti ar netgi palaikyti kurios nors šalies pramonei. 
Ispanija ir Portugalija turėjo apdirbamąją pramonę 
prieš įsigydamos daugumą kolonijų. Kai jų valdžion 
perėjo turtingiausios ir derlingiausios pasaulio koloni- 
jos, abi šios šalys nustojo būti pramoninės. 

Ispanijoje ir Portugalijoje blogieji monopolijos pa- 
dariniai, dar pabloginti kitų priežasčių, kaip atrodo, 
bemaž nusvėrė natūralius geruosius kolonijų preky- 
bos padarinius. Tos priežastys, manytume, buvo ki- 
tos įvairių rūšių monopolijos, aukso ir sidabro vertės 
kritimas žemiau daugelyje kitų šalių esamo jos lygio, 
pašalinimas iš užsienio rinkų dėl netinkamų eksporto 
mokesčių ir vidaus rinkos susiaurinimas dar netinka- 
mesniais mokesčiais, nustatytais prekių gabenimui iš 
vienos šalies dalies į kitą; bet labiausiai tas nevieno- 
das ir šališkas teisingumo vykdymas, kai turtingas ir 
galingas skolininkas dažnai ginamas nuo nukentėjusio 
kreditoriaus persekiojimo ir dėl to dirbančioji tautos 
dalis bijo gaminti prekes tiems išdidiems ir įtakingiems 
žmonėms, kuriems jie nedrįsta atsisakyti parduoti sko- 
lon, nors anaiptol nėra tikri, kad šie sumokės. 

Anglijoje, priešingai, natūralūs gerieji kolonijų pre- 
kybos padariniai, prisidėjus kitoms priežastims, dideliu 
mastu įveikė bloguosius monopolijos padarinius. Tos 
priežastys, kaip atrodo, yra šios: bendra prekybos lais- 
vė, kuri, nors ir esama kai kurių apribojimų, yra tokia 
pati, kaip ir bet kurioje kitoje šalyje, o gal 1r didesnė; 
laisvė eksportuoti be muitų beveik visų rūšių prekes, 
gaminamas šalyje, į beveik visas užsienio šalis ir, kas, 
ko gero, dar svarbiau, — neribojama laisvė gabenti jas 
iš vienos mūsų šalies vietos į bet kurią kitą be jokių 
ataskaitų kokiai nors valstybės įstaigai ir be jokių jų 
klausinėjimų ar tikrinimų; tačiau užvis svarbiausia yra 
tas vienodas ir nešališkas teisingumo vykdymas, kai 
net menkiausio Britanijos valdinio teisės gerbiamos 

taip pat kaip didžiūno; garantuodamas kiekvienam 
žmogui jo darbo vaisius, jis teikia didžiausią ir veiks- 
mingiausią paskatą visų rūšių veiklai. 

Tačiau jei kolonijų prekyba paskatino Didžiosios 
Britanijos pramonės pažangą, o taip iš tikrųjų buvo, tai 
įvyko ne dėl tos prekybos monopolijos, bet nepaisant 
jos. Monopolijos padarinys buvo ne Didžiosios Brita- 
nijos gaminių kiekio padidėjimas, bet dalies gaminių 
kokybės ir pavidalo pakeitimas ir gaminių, kurie an- 
traip būtų pritaikyti artimai greitos apyvartos rinkai, 
pritaikymas tolimai rinkai, kurioje apyvarta yra lėta. 
Vadinasi, dėl monopolijos dalis Didžiosios Britanijos 
kapitalo, užuot panaudota didesniam apdirbamosios 
pramonės kiekiui palaikyti, buvo nukreipta į tokį pa- 
naudojimą, kai jis palaiko daug mažesnį pramonės 
kiekį, todėl bendra pramoninės gamybos apimtis Di- 
džiojoje Britanijoje ne padidėjo, bet sumažėjo. 

Vadinasi, kolonijų prekybos monopolija, kaip ir visos 
kitos nevykusios ir žalingos merkantilistinės sistemos 
priemonės, žlugdo visų kitų šalių, ir ypač kolonijų, pra- 
monę ir kartu nė kiek neskatina jos augimo, bet, priešin- 
gai, sumažina ją ir toje šalyje, kumios labui ji įvesta. 

Monopolija trukdo tos šalies kapitalui, kad ir kokia 
tam tikru metu būtų jo apimtis, išlaikyti tokį produk- 
tyviojo darbo kiekį, kokį jis kitu atveju galėtų išlai- 
kyti, 17 teikti darbštiems gyventojams tokias dideles 
pajamas, kokias jis kitu atveju jiems garantuotų. O 
kadangi kapitalą galima padidinti tik sutaupant dalį 
pajamų, monopolija, trukdydama jam teikti tokias di- 
deles pajamas, kokias jis galėtų teikti, neišvengiamai 
trukdo jam didėti taip sparčiai, kaip jis galėtų didėti, o 
dėl to ir išlaikyti dar didesnį produktyviojo darbo kiekį 
1r teikti dar didesnes pajamas darbštiems šalies gyven- 
tojams. Todėl monopolija neišvengiamai visada lemia 
tai, kad vienas didelis pradinis pajamų šaltinis, darbo 
užmokestis, yra ne toks gausus, koks galėtų būti. 

Padidindama prekybos pelno normą, monopolija 
atgraso nuo žemės gerinimo. Gerinimo pelnas pri- 
klauso nuo skirtumo tarp to, ką žemė duoda dabar, 
ir to, ką ji duotų, jei būtų įdėta kapitalo. Jei šis skir- 
tumas teikia didesnį pelną, nei galima gauti iš tokio 
pat į bet kokią prekybą įdėto kapitalo, tai žemės geri- 
nimas pritrauks kapitalą iš visų prekybos verslų. Jei 
tas pelnas yra mažesnis, prekybos verslai pritrauks 
žemei gerinti panaudojamą kapitalą. Todėl visa tai, 
kas didina prekybos pelno normą, visada arba mažina 
žemės gerinimo teikiamo pelno pranašumą, arba di- 
dina jo nepakankamumą; pirmuoju atveju tai sulaiko 
kapitalą nuo perėjimo prie žemės gerinimo, antruoju 
atveju atitraukia jį nuo to. Tačiau atgrasindama nuo 
žemės gerinimo monopolija neišvengiamai stabdo an- 
trojo didelio pradinio pajamų šaltinio, žemės rentos, 
natūralų didėjimą. Be to, padidindama pelno normą, 
monopolija neišvengiamai palaiko didesnę palūkanų 
rinkos normą, nei ji antraip būtų. Tačiau kai pa- 
lūkanų norma kyla, žemės kaina, palyginti su jos 
teikiama renta, arba metų skaičius, per kurį renta 
atlygins žemės kainą, neišvengiamai mažėja, o kai 
palūkanų norma krinta — didėja. Vadinasi, monopolija 
pažeidžia žemvaldžio interesus dviem būdais: sulai- 
kydama, pirma, jo rentos natūralų didėjimą ir, antra, 
kainos, kurią jis gautų už savo žemę proporcingai jos 
teikiamai rentai. 

Tiesa, monopolija didina prekybos pelno normą ir 
šitaip šiek tiek padidina mūsų pirklių pajamas. Bet 
kadangi ji trukdo natūraliai didėti kapitalui, ji veikiau 
mažina, o ne didina bendrą pajamų, kurias šalies gy- 
Ventojai gauna kaip sankaupų pelną, sumą; didelio ka- 
Pitalo mažas pelnas paprastai teikia didesnes pajamas 
nei mažo kapitalo didelis pelnas. Monopolija padidina 
Pelno normą, bet ji neleidžia pelno sumai padidėti tiek, 
kiek ji antraip galėtų padidėti. 

Monopolija lemia, kad visi pradiniai pajamų šal- 
tiniai — darbo užmokestis, žemės renta ir sankaupų 
pelnas — lieka daug mažesni, nei jie antraip būtų buvę. 
Paremdama vieno nedidelio vienos šalies gyventojų 
sluoksnio interesus, monopolija pažeidžia visų kitų tos 
šalies gyventojų sluoksnių ir visų žmonių visose kitose 
šalyse interesus. 

Monopolija pasirodė ar galėjo pasirodyti esanti 
naudinga vienam žmonių sluoksniui tik dėl to, kad ji 
padidina įprastinę pelno normą. Tačiau be visų blogų 
padarinių šaliai, kuriuos jau minėjome kaip neišven- 
giamai kylančius dėl didelės pelno normos, yra dar vie- 
nas, ko gero, pragaištingesnis už juos visus kartu, bet, 
kaip galime spręsti iš patirties, neatskiriamai susijęs 
su monopolija. Didelė pelno norma, kaip atrodo, visur 
sunaikina tą šykštumą, kuris kitomis aplinkybėmis 
yra būdingas pirklio charakteriui. Kai pelnai dideli, ši 
protinga dorybė atrodo nereikalinga, išlaidi prabanga 
atrodo labiau pritinkanti turtingai pirklio padėčiai. Bet 
didelių prekybinių kapitalų savininkai visada yra kie- 
kvienos tautos visos ūkinės veiklos lyderiai ir vadovai, 
1r jų pavyzdys daro daug didesnę įtaką visiems darbš- 
tiems jos žmonėms, negu kurio nors kito sluoksnio. 
Jei darbdavys yra rūpestingas ir šykštus, veikiausiai 
ir darbininkas bus toks pat; bet jei šeimininkas yra 
pasileidęs ir netvarkingas, darbininkas, darbe priside- 
rinantis prie šeimininko stiliaus, savo gyvenseną irgi 
formuos pagal jo rodomą pavyzdį. Šitaip visiems tiems, 
kurie natūraliai yra labiausiai linkę kaupti, užkerta- 
mas kelias kaupti, ir lėšos, skirtos išlaikyti produkty- 
viajam darbui, nebepapildomos iš pajamų tų žmonių, 
kurie natūraliai labiausiai turėtų jas didinti. Šalies 
kapitalas, užuot didėjęs, pamažu sunyksta, o joje 1š- 
laikomo produktyviojo darbo kiekis kasdien darosi vis 
mažesnis. Argi pasakiški Kadiso ir Lisabonos pirklių 
pelnai padidino Ispanijos ir Portugalijos kapitalą? Ar 

jie sumažino skurdą, ar jie parėmė tų dviejų vargingų 
šalių pramonę? Toks buvo tų dviejų prekybos miestų 
pirklių išlaidavimo mastas, kad pasakiški jų pelnai ne 
tik nepadidino visuminio šalies kapitalo, — jų vargiai 
pakako išlaikyti tiems kapitalams, iš kurių jie buvo 
gaunami. Į Kadiso 17 Lisabonos prekybą kasdien vis 
labiau skverbiasi, jei galima taip pasakyti, užsienio 
kapitalai. Siekdami išstumti tuos užsienio kapitalus 
iš prekybos, kuriai vykdyti jų pačių kapitalų kasdien 
vis labiau nepakanka, ispanai ir portugalai kiekvieną 
dieną stengiasi dar labiau įtempti savo absurdiškos 
monopolijos pasaitą. Palyginkite Kadiso ir Lisabonos 
pirklių papročius su Amsterdamo pirklių papročiais, ir 
jūs suprasite, kaip skirtingai veikia pirklių charakterį 
ir elgesį dideli ir maži kapitalo pelnai. Tiesa, Londono 
pirkliai apskritai dar netapo tokiais didingais turtuo- 
liais, kaip Kadiso ir Lisabonos pirkliai, bet nėra jie ir 
tokie apdairūs ir šykštūs biurgeriai, kaip Amsterdamo 
pirkliai. Tačiau jie, dauguma jų, laikomi gerokai turtin- 
gesniais nei didžioji dalis Kadiso ir Lisabonos pirklių 
ir anaiptol ne tokiais turtingais, kaip Amsterdamo pir- 
kliai. Tačiau pelno norma Londone apskritai yra daug 
mažesnė nei Kadise ir Lisabonoje ir gerokai didesnė 
nei Amsterdame. Lengvai gavo, lengvai išleido, sako 
patarlė; įprastą išlaidavimo stilių, kaip atrodo, visur 
lemia ne tiek reali galimybė išlaidauti, kiek numaty- 
mas, kad bus lengva gauti pinigų išlaidoms. 

Šitaip vienintelis pranašumas, kurį monopolija su- 
teikia vienam visuomenės sluoksniui, įvairiais būdais 
pažeidžia bendrus šalies interesus. 

Įkurti didelę imperiją vieninteliu tikslu — išugdyti 
sau pirkėjus — iš pirmo žvilgsnio gali atrodyti kaip 
sumanymas, tinkamas tik krautuvininkų tautai. Ta- 
Čiau toks sumanymas visiškai netinka krautuvininkų 
tautai; užtat jis nepaprastai tinka tokiai tautai, kurios 
Vyriausybei daro įtaką krautuvininkai. Tokie valstybės 

veikėjai, ir tik jie, sugeba įsivaizduoti, kad jie gaus tam 
tikros naudos, jei savo bendrapiliečių krauju ir turtais 
sukurs ir išlaikys tokią imperiją. Pasakykite krautu- 
vininikui: „Nupirk man gerą ūkį, ir aš visada pirksiu 
drabužius tavo krautuvėje, net jei reikės mokėti šiek 
tiek brangiau nei kitose krautuvėse“, — ir pamatysite, 
kad jis nelabai nori priimti jūsų pasiūlymą. Bet jei kas 
nors kitas nupirks jums tokį ūkį, krautuvininkas bus 
labai dėkingas tam jūsų geradariui, jei jis įpareigos 
jus pirkti drabužius tik iš jo krautuvės. Anglija kai 
kuriems savo valdiniams, kurie namie jautėsi blogai, 
nupirko didžiulį ūkį tolimoje šalyje. Tiesa, kaina buvo 
labai maža, ir vietoj trisdešimties metinių pajamų, ko- 
kia yra įprasta žemės kaina šiais laikais, ji vargu ar 
viršijo išlaidas, susijusias su tos šalies atradimu, pa- 
krantės išžvalgymu ir fiktyviu jos užvaldymu. Žemė 
buvo gera, jos buvo daug, ir žemdirbių, kai buvo tiek 
daug geros žemės, kurią jie galėjo dirbti, o jie patys 
kurį laiką turėjo visišką laisvę parduoti savo produk- 
ciją kur panorėję, per tuos ne daugiau kaip trisdešimt 
ar keturiasdešimt metų (nuo 1620 m. iki 1660 m.) taip 
pagausėjo ir jie taip prakuto, kad krautuvininkai ir kiti 
Anglijos prekybininkai panorėjo garantuoti sau preky- 
bos su jais monopoliją. Todėl net nebandydami teigti, 
kad jie sumokėjo bent dalį pradinės žemės kainos ar 
vėlesnių jos dirbimo išlaidų, jie kreipėsi į parlamentą 
su prašymu, kad Amerikos žemdirbiai ateityje būtų 
priversti prekiauti tik su jais: pirma, iš jų pirktų jiems 
reikalingas Europos prekes ir, antra, jiems parduotų 
visus tuos savo produktus, kuriuos tiems prekybinin- 
kams bus naudinga iš jų pirkti. Pirkti visą jų produkci- 
ją jiems neatrodė naudinga. Kai kurie produktai, įvežti 
į Angliją, galėjo pakenkti jų pačių ten vykdomam vers- 
lui. Todėl jie norėjo, kad tokias savo produkcijos rūšis 
kolonistai parduotų kur gali — kuo toliau, tuo geriau; 
dėl to jie pasiūlė, kad kolonistų rinka būtų apribota 

šalimis į pietus nuo Finisterės kyšulio. Vienas garsiojo 
laivybos įstatymo straipsnis šį tikrai krautuvininkišką 
pasiūlymą padarė įstatymu. 

Nuo tada tos monopolijos išlaikymas buvo pagrindi- 
nis, o gal tiksliau — vienintelis Didžiosios Britanijos val- 
džios kolonijose tikslas ir siekis. Manoma, kad išimtinė 
prekybos teisė yra didžiulė nauda, gaunama iš provin- 
cijų, kurios iki šiol dar nedavė jokių pajamų ar karinės 
jėgos išlaikyti civilinei valdžiai ar metropolijai ginti. 
Prekybos monopolija yra pagrindinis jų priklausomy- 
bės požymis ir vienintelis vaisius, kurį iki šiol davė ta 
priklausomybė. Visos išlaidos, kurias Didžioji Britanija 
ligi šiol darė, kad išsaugotų tą priklausomybę, faktiškai 
buvo daromos siekiant išlaikyti tą monopoliją. Išlaidos 
įprastai tvarkai kolonijose palaikyti prieš prasidedant 
dabartiniams neramumams buvo dvidešimties pėstinin- 
kų pulkų išlaikymas, išlaidos artilerijai, sandėliams ir 
papildomoms jiems reikalingoms maisto atsargoms, taip 
pat išlaidos dideliam kariniam laivynui, kuris nuolat 
ten laikomas, kad saugotų nepaprastai ilgas Šiaurės 
Amerikos ir mūsų Vakarų Indijos salų pakrantes nuo 
kontrabandą gabenančių kitų valstybių laivų. Visos šios 
taikos meto išlaidos buvo našta Didžiosios Britanijos 
pajamoms, ir kartu jos sudarė mažiausią visos kainos, 
kurią metropolija mokėjo už kolonijų valdymą, dalį. 
Norėdami sužinoti visą kainą, prie šių taikos meto iš- 
laidų turėtume dar pridėti palūkanas už tas sumas, 
kurias Didžioji Britanija, laikydama savo kolonijas jai 
Pavaldžiomis provincijomis, įvairiais atvejais skyrė jų 
gynybai. Antai prie jų reikia pridėti visas pastarojo karo 
išlaidas ir didelę dalį prieš tai vykusio karo išlaidų. 
Pastarasis karas buvo išimtinai ginčas dėl kolonijų, 
ir visos jo išlaidos, nesvarbu, kur jos buvo padarytos, 
Vokietijoje ar Rytų Indijoje, turėtų pagrįstai būti pri- 
Skirtos kolonijų sąskaiton. Jos sudarė daugiau nei de- 
Vyniasdešimt milijonų sterlingų, įskaitant ne tik paimtą 

naują paskolą, bet ir pridėtus du šilingus prie kiekvieno 
svaro žemės mokesčio ir kasmet skolinamas sumas iš 
valstybės skolos padengimo fondo. 1739 metais kilęs 
karas su Ispanija iš esmės buvo ginčas dėl kolonijų: 
Jo pagrindinis tikslas buvo neleisti apieškoti koloni- 
jų laivų, gabenančių kontrabandą į Ispaniją. Visos tos 
išlaidos faktiškai buvo priemoka monopolijai paremti. 
Tariamas jos tikslas buvo skatinti apdirbamąją gamybą 
ir plėsti Didžiosios Britanijos prekybą. Bet tikrasis jos 
padarinys buvo prekybos pelno padidinimas, ir kartu ji 
įgalino mūsų pirklius nukreipti į prekybos šaką, kurios 
apyvarta lėtesnė nei daugumos kitų prekybos šakų, di- 
desnę savo kapitalo dalį, nei antraip jie būtų nukreipę; 
būtų, ko gero, labai pravartu mokėti tokią priemoką, jei 
ji galėtų užkirsti kelią tiems dviem pokyčiams. 

Todėl esant dabartinei valdymo sistemai Didžioji 
Britanija nieko nelaimi ir patiria tik nuostolius, pa- 
laikydama savo valdžią kolonijose. 

Pasiūlyti Didžiajai Britanijai savo valia atsisaky- 
ti kolonijų valdymo ir leisti joms pačioms išsirinkti 
savo valdžią, įgyvendinti savus įstatymus, kariauti ir 
sudaryti taikos sutartis savo nuožiūra reikštų pasiū- 
lyti tokį dalyką, su kuriuo niekada nėra sutikusi ir 
niekada nesutiks jokia pasaulio tauta. Nė viena tauta 
niekada nėra laisva valia atsisakiusi valdžios kurioje 
nors provincijoje, kad ir kaip būtų sunku ją valdyti ir 
kad ir kokias mažas pajamas ji teiktų, palyginti su 
jos valdymo išlaidomis. Tokia auka, nors ji dažnai gali 
būti priimtina interesų požiūriu, visada žemina kie- 
kvienos tautos išdidumą ir, kas, matyt, dar svarbiau, 
visada prieštarauja valdančiosios visuomenės dalies 
privatiems interesams, nes ši dėl to nebegalėtų dispo- 
nuoti daugeliu atsakingų ir pelningų tarnybų, netektų 
daugelio galimybių įsigyti turto ir gauti apdovanojimus, 
kurių neramiausių ir daugumai žmonių nuostolingiau- 
sių provincijų valdymas retai nesuteikia. Net lakiausios 

vaizduotės entuziastas vargiai išdrįstų pateikti tokį 
pasiūlymą ir turėti bent mažiausią viltį, kad jis bus 
priimtas. Bet jei jis būtų priimtas, Didžioji Britanija ne 
tik iškart atsikratytų visų kasmetinių tvarkos palaiky- 
mo kolonijose išlaidų, bet ir galėtų sudaryti su jomis 
tokią prekybos sutartį, kuri veiksmingai užtikrintų jai 
laisvą prekybą, naudingesnę žmonių daugumai, nors ne 
tokią naudingą pirkliams, kaip dabar esanti prekybos 
monopolija. Šitaip išsiskyrus kaip geriems draugams, 
natūralus kolonijų prisirišimas prie metropolijos, kuris, 
ko gero, dėl pastarųjų mūsų vaidų jau beveik sunyko, 
būtų greitai atgaivintas. Tai nuteiktų kolonijas ne tik 
ištisus šimtmečius gerbti tą prekybos sutartį, suda- 
rytą su mumis išsiskiriant, bet ir palaikyti mus tiek 
kare, tiek prekyboje ir iš nerimstančių ir atskalūniškų 
valdinių tapti mūsų ištikimiausiais, atsidavusiais ir 
dosniais sąjungininkais; tarp Didžiosios Britanijos ir 
jos kolonijų galėtų atgyti tokio pat pobūdžio vienos 
pusės tėviškas prisirišimas ir kitos sūniška pagarba, 
kokie egzistavo tarp senovės Graikijos kolonijų ir jos 
miestų, iš kurių šios buvo kilusios. 

Kad kuri nors provincija būtų naudinga imperijai, 
kuriai ji priklauso, ji turi taikos metu teikti valstybei 
tiek pajamų, kad ne tik atlygintų visas savo pačios 
valdymo išlaidas, bet ir atitinkamai prisidėtų prie 
bendros imperijos valdžios išlaikymo. Kiekviena pro- 
vincija neišvengiamai daugiau ar mažiau padidina tos 
bendros valdžios išlaidas. Todėl jei kuri nors provin- 
cija neduoda savosios dalies toms išlaidoms padengti, 
didesnė našta tenka kuriai nors kitai imperijos daliai. 
Ir nepaprastosios pajamos, kurias karo metu kiekviena 
provincija teikia visuomenei, dėl tokių pačių priežasčių 
turi sudaryti tokią pačią visos imperijos nepaprastųjų 
Išlaidų dalį, kokią jos įprastinės pajamos sudaro taikos 
metu. Nesunku suvokti, kad nei įprastinės, nei nepa- 
prastosios Didžiosios Britanijos iš kolonijų gaunamos 

pajamos nesudaro tokios visų Britanijos imperijos pa- 
jamų dalies. Tiesa, manoma, kad prekybos monopolija, 
padidindama Didžiosios Britanijos gyventojų privačias 
pajamas ir taip įgalindama juos mokėti didesnius mo- 
kesčius, kompensuoja tą iš kolonijų gaunamų pajamų 
nepakankamumą. Bet ši monopolija, kaip aš stengiausi 
įrodyti, nors kolonijoms ji yra labai sunki našta ir nors 
ji gali padidinti tam tikro Didžiosios Britanijos žmonių 
sluoksnio pajamas, sumažina, užuot padidinusi, didžio- 
sios daugumos žmonių pajamas; kartu ji sumažina, 
užuot padidinusi, didžiosios daugumos žmonių galėjimą 
mokėti mokesčius. Be to, tie žmonės, kurių pajamas 
monopolija padidina, sudaro ypatingą sluoksnį, kurio 
visiškai neįmanoma apmokestinti didesne dalimi nei 
kitus sluoksnius ir politiškai labai netikslinga netgi 
bandyti apmokestinti jį didesne dalimi, — šitai aš steng- 
siuosi parodyti kitoje knygoje. Todėl iš to sluoksnio 
jokių papildomų išteklių neįmanoma gauti. 

Mokesčius kolonijose gali įvesti jų pačių susirinki- 
mai arba Didžiosios Britanijos parlamentas. 

Nelabai realu manyti, jog kolonijų susirinkimai 
kada nors galėtų būti taip valdomi, kad iš savo rinkėjų 
rinktų mokesčius, pakankamus ne tik visada išlaikyti 
savo civilinėms ir karinėms įstaigoms, bet ir sumo- 
kėti atitinkamai daliai Britanijos imperijos bendrųjų 
valdymo išlaidų. Daug laiko praėjo, kol netgi Anglijos 
parlamentas, nors ir esantis tiesiogiai valdovui po akių, 
priartėjo prie tokios valdymo sistemos, tai yra pasidarė 
pakankamai dosnus finansiškai remdamas netgi savo 
šalies civilines 1r karines įstaigas. Netgi Anglijos par- 
lamente tokia valdymo sistema galėjo būti įgyvendinta 
tik atidavus atskiriems parlamento nariams didžiąją 
dalį pareigų tose civilinėse ir karinėse įstaigose arba 
jų priežiūrą. Tačiau tai, kad kolonijų susirinkimai yra 
toli nuo valdovo akių, jų gausumas, jų išsisklaidymas 
ir įvairi jų sudėtis lemia, kad juos būtų labai sunku 

taip pat valdyti, net jei valdovas turėtų tokias pačias 
priemones tai daryti, o jų jis neturi. Būtų visiškai ne- 
įmanoma visiems svarbiausiems visų kolonijų susirin- 
kimų nariams paskirstyti tokią dalį pareigų arba jų 
priežiūros įstaigose, susijusiose su bendru Britanijos 
imperijos valdymu, kad jie nusiteiktų atsisakyti popu- 
liarumo namie ir apmokestinti savo rinkėjus išlaikyti 
tai bendrai valdžiai, kurios beveik visos gėrybės pa- 
skirstomos jiems svetimiems žmonėms. Be to, neišven- 
giamas imperijos administracijos nežinojimas, kurie tų 
susirinkimų nariai santykiškai yra svarbesni, dažnas 
jų įžeidinėjimas, nuolat daromos šiurkščios klaidos ban- 
dant valdyti juos tokiu būdu tikriausiai padarytų tokią 
valdymo sistemą visiškai neįgyvendinamą. 

Be to, kolonijų susirinkimai negali būti laikomi su- 
gebančiais deramai nuspręsti, kas būtina visos impe- 
rijos gynybai ar palaikymui. Jiems nepavesta rūpintis 
Jos gynyba ir palaikymu. Tai nėra jų veiklos sritis, ir 
Jie neturi nuolatinės informacijos apie tai. Provincijos 
susirinkimas, kaip ir parapijos susirinkimas, gali labai 
tinkamai spręsti konkrečius savo vietinius reikalus, 
bet jis negali turėti jokių tinkamų būdų spręsti visos 
imperijos reikalus. Jis negali deramai spręsti netgi apie 
tai, kokią dalį visos imperijos sudaro jo provincija arba 
koks yra santykinis jos turtingumo ir svarbos lygis, 
palyginti su kitomis provincijomis, nes tos kitos pro- 
vincijos nėra kurios nors atskiros provincijos susirin- 
kimo prižiūrimos ar kontroliuojamos. Apie tai, kas yra 
būtina visos imperijos gynybai ir palaikymui ir kokia 
proporcija kiekviena jos dalis turi prie to prisidėti, gali 
spręsti tik tas susirinkimas, kuris prižiūri ir tvarko 
Visos imperijos reikalus. 

Todėl ir buvo pasiūlyta, kad kolonijos būtų ap- 
mokestintos rekvizicija 17 Didžiosios Britanijos par- 
lamentas nuspręstų, kokią sumą kiekviena kolonija 
privalo mokėti, o provincijos susirinkimas paskirstytų 

ir surinktų ją tokiu būdu, kuris tai provincijai tinka- 
miausias. Visai imperijai rūpimus klausimus spręstų 
susirinkimas, kuris prižiūri ir tvarko visos imperijos 
reikalus, o kiekvienos kolonijos vietiniai reikalai ir 
toliau galėtų būti tvarkomi jos pačios susirinkimo. 
Nors šiuo atveju kolonijos neturėtų savo atstovų Bri- 
tanijos parlamente, bet, sprendžiant iš patirties, nėra 
pavojaus, kad parlamento įvedama rekvizicija būtų 
nepagrįsta. Anglijos parlamentas nė karto neparodė 
nė menkiausio ketinimo užkrauti didesnę naštą toms 
imperijos dalims, kurioms parlamente nėra atstovauja- 
ma. Gernsio ir Džersio salos yra apmokestintos mažiau 
nei bet kuri kita Didžiosios Britanijos dalis, nors ne- 
turi jokių galimybių pasipriešinti parlamento valdžiai. 
Parlamentas, bandydamas pasinaudoti savo tariama, 
gerai ar blogai pagrįsta, teise apmokestinti kolonijas, 
iki šiol niekada nereikalavo iš jų nieko, kas bent kiek 
atitiktų jų bendrapiliečių namie mokamus mokesčius. 
Be to, jei kolonijų įmokos didėtų ar mažėtų pagal tai, 
kaip kinta žemės mokestis, parlamentas negalėtų jų 
apmokestinti, kartu neapmokestindamas savo paties 
rinkėjų, ir kolonijos šiuo atveju galėtų būti laikomos 
faktiškai atstovaujamomis parlamente. 

Netrūksta pavyzdžių tokių imperijų, kuriose skirtin- 
gos provincijos nėra apmokestinamos, jei galima taip 
pasakyti, pagal vieną kurpalį; tose imperijose valdovas 
nustato sumą, kurią kiekviena provincija turi sumokė- 
ti, 17 kai kuriose provincijose paskirsto ir renka ją savo 
nuožiūra, o kitose kiekvienos provincijos atitinkamai 
valdžiai palieka pačiai nuspręsti, kaip ją paskirstyti 1r 
surinkti. Kai kuriose Prancūzijos provincijose karalius 
ne tik nustato mokesčius, kuriuos jis laiko teisingais, 
bet 17 paskirsto 17 renka juos savo nuožiūra. Iš kitų 
jis reikalauja apibrėžtos sumos, bet palieka kiekvie- 
nos provincijos valdžiai paskirstyti ir surinkti tą sumą 
savo nuožiūra. Pagal apmokestinimo rekvizicija schemą 

Didžiosios Britanijos parlamento padėtis kolonijų su- 
sirinkimų atžvilgiu būtų beveik tokia pati, kokia yra 
Prancūzijos karaliaus padėtis tų provincijų, kurios 
tebesinaudoja privilegija turėti savo pačių valdžią ir 
kurios yra laikomos geriausiai valdomomis Prancūzijos 
provincijomis, valdžios atžvilgiu. 

Bet nors pagal tokią schemą kolonijos negali turėti 
pagrįstų priežasčių baimintis, kad jų mokama valstybės 
mokesčių dalis kada nors viršys deramą proporciją, 
palyginti su jų bendrapiliečių metropolijoje mokama 
dalimi, Didžioji Britanija gali turėti pagrįstą priežastį 
bijoti, kad toji dalis niekada nepasieks tos deramos pro- 
porcijos. Didžiosios Britanijos parlamentas kurį laiką 
praeityje neturėjo tokios įtvirtintos valdžios kolonijose, 
kokią turi Prancūzijos karalius tose Prancūzijos provin- 
cijose, kurios vis dar naudojasi privilegija turėti savo 
pačių valdžią. Kolonijų susirinkimai, jei jie nebus labai 
palankiai nusiteikę (o kol nebus profesionaliau nei iki 
šiol valdomi, jie ir nebus palankiai nusiteikę), gali nuo- 
lat rasti daugybę dingsčių vengti net labiausiai pagrįs- 
tų parlamento rekvizicijų ar atmesti jas. Tarkime, kad 
kyla karas su Prancūzija; reikia nedelsiant surinkti 
dešimt milijonų, kad būtų galima apginti imperijos 
centrą. Šią sumą teks pasiskolinti laiduojant kokiu 
nors parlamento fondu, sudarytu palūkanoms mokėti. 
Dalį to fondo parlamentas siūlo sudaryti iš mokesčio, 
renkamo Didžiojoje Britanijoje, kitą dalį — pateikus 
rekviziciją visų Amerikos ir Vakarų Indijos kolonijų 
susirinkimams. Ar žmonės lengvai skolins savo pinigus 
laiduojant tokiam fondui, kuris iš dalies priklauso nuo 
visų tų susirinkimų, esančių taip toli nuo karo veiksmų 
ir kartais galbūt manančių, kad jiems nelabai rūpi to 
karo reikalai, geros valios? Laiduojant tokiam fondui 
Veikiausiai bus galima pasiskolinti tik tiek pinigų, kiek 
galima tikėtis surinkti mokesčio, įvesto Didžiojoje Bri- 
tanijoje. Visa dėl karo susidariusios skolos našta šitaip 

tektų, kaip visada iki šiol tekdavo, Didžiajai Britanijai, 
imperijos daliai, o ne visai imperijai. Didžioji Britani- 
ja nuo pat pasaulio pradžios yra, ko gero, vienintelė 
valstybė, kuri, išsiplėtusi ir tapusi imperija, padidino 
vien savo išlaidas ir nė kiek nepadidino išteklių. Kitos 
valstybės paprastai užkraudavo pajungtoms ir joms 
pavaldžioms provincijoms didžiausią imperijos gyny- 
bos išlaidų dalį. Didžioji Britanija ligi šiol kenčia dėl 
to, kad jos pajungtos ir jai pavaldžios provincijos jai 
užkrauna beveik visas tokias išlaidas. Kad Didžiosios 
Britanijos padėtis būtų tokia pati, kaip ir jos kolonijų, 
kurias įstatymas ligi šiol laiko jos pajungtomis ir jai 
pavaldžiomis, taikant jų apmokestinimo parlamento 
rekvizicija schemą, matyt, parlamentui būtina turėti 
priemonių, kuriomis tos rekvizicijos būtų įgyvendina- 
mos nedelsiant, jei kolonijų susirinkimai bandytų jų 
išvengti ar jas atmesti; kokios turėtų būti tos priemo- 
nės, nėra lengva sumanyti ir kol kas neišsiaiškinta. 
Jei kartu būtų galutinai nustatyta, kad Didžiosios 
Britanijos parlamentas turi teisę apmokestinti kolo- 
nijas, netgi be jų pačių susirinkimų sutikimo, tie su- 
sirinkimai, o kartu ir visi britų Amerikos politiniai 
veikėjai nuo to momento netektų svarbos. Žmonės 
trokšta dalyvauti tvarkant valstybės reikalus iš esmės 
dėl svarbos, kurią tas dalyvavimas jiems suteikia. Nuo 
tos galios išsaugoti ir apginti savo svarbą, kurią turi 
didžioji dalis politinių veikėjų, natūrali kiekvienos ša- 
lies aristokratija, priklauso kiekvienos laisvos valdžios 
sistemos stabilumas 1r tęstinumas. Visas vidaus kivirčų 
17 ambicijų žaidimas susideda iš tų politinių veikėjų 
nuolatinių išpuolių, kuriais jie stengiasi sumenkinti 
oponentų svarbą ir apginti savąją. Amerikos, kaip ir 
visų kitų šalių, politiniai veikėjai trokšta išsaugoti savo 
svarbą. Jie jaučia arba įsivaizduoja, kad jei jų susirin- 
kimai, kuriuos jie didžiuodamiesi vadina parlamentais 
ir laiko valdžia prilygstančiais Didžiosios Britanijos 

parlamentui, būtų taip nužeminti, kad taptų tik klus- 
niais šio parlamento tarnais ir vykdytojais, jie prarastų 
didžiąją dalį savo svarbos. Todėl jie atmetė pasiūlymą 
būti apmokestinamiems pagal parlamento rekviziciją 
ir, kaip ir visi ambicingi ir išdidūs žmonės, nusprendė 
išsitraukti kardą savo svarbai apginti. 

Romos respublikai artėjant prie žlugimo, jos sąjun- 
gininkai, kuriems teko didžiausia našta ginant valstybę 
ir plečiant jos valdas, pareikalavo suteikti jiems visas 
Romos piliečių teises. Valdžiai atsisakius tai padaryti, 
kilo pilietinis karas. Jam vykstant, Roma suteikė šias 
privilegijas didžiajai daliai sąjungininkų vieniems po 
kitų, ir būtent tada, kai jie pasitraukdavo iš bendros 
konfederacijos. Didžiosios Britanijos parlamentas atka- 
kliai reikalauja apmokestinti kolonijas; šios nesutinka 
būti apmokestintos parlamento, kuriame neturi savo 
atstovų. Jei Didžioji Britanija kiekvienai kolonijai, kuri 
pasitrauktų iš bendros konfederacijos, leistų turėti tokį 
atstovų skaičių, kuris atitiktų tos kolonijos įnašą į vals- 
tybines imperijos pajamas, nustatytų jai tokius pat 
mokesčius, o mainais už tai leistų jai taip pat laisvai 
prekiauti su savo tėvynainiais metropolijoje, be to, 
tas kolonijos atstovų skaičius vėliau galėtų padidėti, 
Jei didėtų jos įnašas, — tai kiekvienos kolonijos poli- 
tiniams veikėjams būtų pateiktas naujas būdas įgyti 
svarbą, naujas, dar žavesnis ambicijų objektas. Užuot 
tuskinęsi dėl menkučių prizų, kuriuo siūlo, jei galima 
taip pasakyti, apgailėtina kolonijų politinių rietenų 
loterija, jie galėtų viltis, remdamiesi kiekvienam žmo- 
gui būdingu pasitikėjimu savo sugebėjimais ir sėkme, 
laimėti kurį nors iš didžiųjų prizų, kurie retkarčiais 
iškrenta sukantis Britanijos politikos didžiosios valsty- 
binės loterijos ratui. Jeigu nebus vadovaujamasi šiuo 
ar kitu panašiu metodu, — neatrodo, kad būtų koks 
kitas labiau įtikinamas, — kuris išsaugotų Amerikos 
politinių veikėjų svarbą ir patenkintų jų ambicijas, 

maža vilčių, kad jie savo valia kada nors sutiks mums 
paklusti; ir turime neužmiršti, kad kraujas, pralietas 
siekiant priversti juos paklusti, kiekvienas jo lašas yra 
kraujas tų, kurie yra mūsų bendrapiliečiai arba ku- 
riuos mes norime padaryti savo bendrapiliečiais. Klysta 
tie, kurie guodžia save, kad susidarius tokiai padėčiai, 
kokia yra dabar, mūsų kolonijas bus nesunku nugalėti 
jėga. Tie veikėjai, kurie dabar lemia jų vadinamojo 
kontinentinio kongreso sprendimus, šiuo metu jaučiasi 
tokie svarbūs, kokie, ko gero, nesijaučia ir didžiausi 
Europos veikėjai. Iš krautuvininkų, prekiautojų, advo- 
katų jie virto valstybės veikėjais ir įstatymų leidėjais 
ir dabar kuria naują valdymo formą didžiulėje vals- 
tybėje, kuri, kaip jie įtikinėja save, taps — ir labai 
tikėtina, kad taps — viena didžiausių ir galingiausių 
iš visų kada nors buvusių pasaulyje. Maždaug penki 
šimtai skirtingų Žmonių, įvairiais būdais veikiančių 
pačiame kontinentiniame kongrese, ir maždaug penki 
šimtai tūkstančių, kurie veikia tų penkių šimtų vado- 
vaujami, visi vienodai jaučia atitinkamai padidėjusią 
savo svarbą. Bemaž kiekvienas valdančiosios partijos 
narys Amerikoje šiuo metu įsivaizduoja, kad dabartinė 
jo visuomeninė padėtis yra svarbesnė ne tik palyginti 
su tuo, kokia ji buvo anksčiau, bet ir palyginti su tuo, 
kokios jis kada nors tikėjosi; ir kol jo ar jo vadovų 
ambicijoms nebus suteiktas koks nors naujas tikslas, 
jis, jei jam būdingas vyriškas narsumas, nepagailės 
gyvybės gindamas savo padėtį. 

Prezidentas Hėnault yra pažymėjęs, kad dabar mes 
su malonumu skaitome pasakojimus apie daugelį smul- 
kių Lygos veiksmų, kurie anuomet tikriausiai nebuvo 
laikomi svarbiomis naujienomis. Bet tuo metu, sako 
Hėnault, kiekvienas žmogus įsivaizdavo esąs daugiau 
ar mažiau svarbus, o nesuskaičiuojami atsiminimai, 
pasiekę mus iš tų laikų, bent didžioji jų dalis, buvo 
parašyti žmonių, kuriems buvo malonu aprašyti ir 

sureikšminti įvykius, kuriuose, jų pačių manymu, jie 
suvaidino nemenką vaidmenį. Gerai žinoma, kaip at- 
kakliai tada gynėsi Paryžiaus miestas, kokį baisų badą 
jis atlaikė, užuot pasidavęs geriausiam ir vėliau la- 
biausiai mylimam Prancūzijos karaliui. Didžioji piliečių 
dalis arba tie, kurie vadovavo didžiajai jų daliai, kovėsi 
gindami savo pačių svarbą, kurią jie manė prarasią, 
jei tik vėl sugrįš senoji valdžia. Mūsų kolonijos, jei 
tik nepavyks jų įtikinti sudaryti sąjungą, veikiausiai 
ginsis nuo geriausios iš visų metropolijų lygiai taip pat 
atkakliai, kaip Paryžiaus miestas gynėsi nuo vieno iš 
geriausių Prancūzijos karalių. 

Senovėje atstovavimo idėja buvo nežinoma. Kai 
vienos valstybės gyventojams būdavo suteikiama tei- 
sė tapti kitos valstybės piliečiais, jie neturėdavo jokio 
kito būdo naudotis šia teise, kaip tik visi drauge ateiti 
balsuoti ir svarstyti kartu su tos kitos valstybės gyven- 
tojais. Romos piliečių teisių suteikimas didžiajai daliai 
Italijos gyventojų visiškai sugriovė Romos respubliką. 
Pasidarė nebeįmanoma atskirti, kas yra Romos pilietis 
ir kas nėra. Jokia gentis nebegalėjo pažinti savo na- 
rių. Bet kokių žmonių tuntas galėjo atsidurti tautos 
susirinkimuose, išstumti tikruosius piliečius ir spręsti 
respublikos reikalus, tarsi jie patys būtų piliečiai. Bet 
nors Amerika pasiųstų į parlamentą penkiasdešimt 
ar šešiasdešimt naujų atstovų, Bendruomenių rūmų 
durininkui nebūtų sunku atskirti Rūmų narius nuo 
nenarių. Todėl nors Romos valstybinė santvarka ne- 
išvengiamai žlugo dėl Romos sąjungos su Italijos vals- 
tybėmis sąjungininkėmis, nėra nė mažiausio pavojaus, 
kad Britanijos valstybinė santvarka būtų pažeista, jei 
Didžioji Britanija sudarytų sąjungą su savo koloni- 
Jomis. Priešingai, ta santvarka šitaip būtų galutinai 
sutvirtinta, o be šito ji atrodo netobula. Jei susirinki- 
mas svarsto ir sprendžia visų imperijos dalių reikalus, 
Jame, be abejo, turėtų būti atstovų iš kiekvienos dalies, 

kad jis būtų deramai informuotas. Tačiau aš nemanau, 
kad tokią sąjungą būtų galima lengvai sudaryti ar kad 
ją sudarant nekiltų keblumų, ir didelių keblumų. Bet 
iki šiol dar nesu girdėjęs apie tokius, kurie būtų ne- 
įveikiami. Didžiausi iš jų, ko gero, kiltų ne dėl pačių 
dalykų, bet dėl žmonių prietarų ir nusiteikimų tiek 
šiapus, tiek anapus Atlanto. 

Mes šioje vandenyno pusėje bijome, kad toji daugy- 
bė Amerikos atstovų pažeis santvarkos pusiausvyrą ir 
pernelyg padidins arba, viena vertus, karaliaus įtaką, 
arba, kita vertus, demokratijos galią. Bet jei Amerikos 
atstovų skaičius būtų proporcingas jos mokestiniam 
įnašui, valdomų žmonių skaičius padidėtų tiksliai tiek, 
kiek padidėtų jų valdymui skiriamos lėšos, o tų lėšų 
pagausėtų tiek, kiek padidėtų valdomų žmonių skai- 
cius. Monarchinė ir demokratinė santvarkos dalys su- 
darius sąjungą išsaugotų tokią pačią santykinę galią 
viena kitos atžvilgiu, kokią turėjo iki tol. 

Žmonės kitoje vandenyno pusėje bijo, kad dėl nuoto- 
lio nuo valdžios buveinės jie gali patirti daug neteisybių. 
Tačiau jų atstovai parlamente, kurių nuo pat pradžių 
būtų nemažas skaičius, nesunkiai galėtų apsaugoti juos 
nuo visų neteisybių. Nuotolis neturėtų bent kiek labiau 
susilpninti atstovo priklausomybės nuo rinkėjų, ir jis 
pats jaus, kad ir jo vieta parlamente, ir visi jos teikiami 
privalumai priklauso nuo pastarųjų geros valios. Todėl 
atstovas būtų suinteresuotas puoselėti tą gerą valią ir 
su visu įstatymų leidžiamosios valdžios nario autorite- 
tu skųsti kiekvieną pažeidimą, kurį koks nors civilinis 
ar karinis pareigūnas padarytų tose tolimose imperijos 
dalyse. Be to, Amerika nelabai ilgai bus nutolusi nuo 
valdžios buveinės, — to krašto gyventojai turi šiokį tokį 
pagrindą tuo guostis. Tos šalies turtas, gyventojų skai- 
čius, ūkis iki šiol augo taip sparčiai, kad, ko gero, kiek 
daugiau nei per šimtmetį pajamos iš Amerikos viršys 
Didžiojoje Britanijoje surenkamas mokestines pajamas. 


240 


VII. Apie kolonijas 


Imperijos valdžios buveinė tada natūraliai persikels į tą 
jos dalį, kuri daugiausia prisideda prie bendros gynybos 
ir jos visos išlaikymo. 

Amerikos ir kelio į Rytų Indiją aplink Gerosios Vil- 
ties kyšulį atradimas yra du didžiausi 17 svarbiausi 
įvykiai žmonijos istorijoje. Jų pasekmės jau dabar yra 
labai svarbios, tačiau visas jų pasekmių mastas ne- 
galėjo išryškėti per tokį trumpą laikotarpį, du ar tris 
šimtmečius, praėjusius nuo tų atradimų. Jokia žmo- 
gaus išmintis negali numatyti, kokios naudos 1r kokių 
nelaimių žmonija gali patirti dėl jų ateityje. Dėl to, kad 
tam tikru mastu sujungė tolimiausius pasaulio kraštus, 
įgalino juos tenkinti vieni kitų poreikius, išplėsti tų 
poreikių ir jų patenkinimo įvairovę ir skatinti vieni 
kitų pramonės plėtrą, tie atradimai apskritai atrodytų 
naudingi. Tačiau vietiniams gyventojams, tiek Rytų, 
tiek Vakarų Indijos, visa komercinė nauda, kurią galėjo 
duoti tie įvykiai, nugrimzdo ir pražuvo baisiose nelai- 
mėse, kurias jie sukėlė. Bet tos nelaimės, kaip atrodo, 
kilo veikiau dėl atsitiktinių priežasčių, o ne dėl pačių 
tų įvykių esmės. Tuo metu, kai buvo padaryti šie atra- 
dimai, europiečių jėgos pranašumas buvo toks didelis, 
kad jie galėjo nebaudžiami vykdyti bet kokį neteisin- 
gumą tose tolimose šalyse. Vėliau vietiniai tų šalių 
gyventojai tikriausiai taps stipresni, o gal europiečiai 
apsilps, ir visų pasaulio kampelių gyventojai galbūt 
pasieks tokią narsumo ir jėgos lygybę, kuri, sukeldama 
abipusę baimę, viena pati gali atgrėsti nepriklausomas 
tautas nuo neteisingumo ir pakeisti jį tam tikra pa- 
garba viena kitos teisėms. Tačiau, kaip atrodo, niekas 
negali geriau nustatyti tokios jėgos pusiausvyros, kaip 
tarpusavio keitimasis žiniomis ir visokiais patobulini- 
mais, kuriuos išsiplėtusi prekyba natūraliai, o tiksliau — 
neišvengiamai paskleidžia visose šalyse. 

Vienas iš svarbių tų atradimų padarinių buvo mer- 
kantilistinės sistemos iškilimas į tokias didingumo ir 

šlovės aukštumas, kurių ji kitaip niekada nebūtų pa- 
siekusi. Tos sistemos tikslas yra praturtinti tą ar kitą 
didelę valstybę veikiau plėtojant prekybą ir pramonę, 
o ne žemės dirbimą ir gerinimą, veikiau miestų darbu, 
o ne kaimo darbu. Tačiau dėl šių atradimų Europos 
prekybos miestai, užuot buvę gamintojai 1r gabentojai 
tik labai mažai pasaulio daliai (tai Europos daliai, ku- 
rią skalauja Atlanto vandenynas, ir Baltijos ir Vidur- 
žemio jūros šalims), dabar tapo gamintojais gausiems 
ir klestintiems Amerikos žemdirbiams ir gabentojais, 
o kai kuriais atžvilgiais 17 gamintojais beveik visoms 
įvairiausioms Azijos, Afrikos ir Amerikos tautoms. Jų 
pramonei buvo atverti du nauji pasauliai, kiekvienas 
iš jų daug didesnis ir imlesnis nei senasis, ir vieno iš 
jų rinka kasdien vis labiau plečiasi. 

Iš tiesų tos šalys, kurios turi kolonijų Amerikoje ir 
tiesiogiai prekiauja su Rytų Indija, naudojasi visomis 
tos didžiulės prekybos galimybėmis ir didingumu. Ta- 
čiau kitos šalys, nors esama keblių apribojimų, kuriais 
siekiama išstumti jas iš prekybos, dažnai laimi didžiąją 
dalį tos prekybos teikiamos realios naudos. Pavyzdžiui, 
Ispanijos ir Portugalijos kolonijos labiau skatina kitų 
šalių, o ne Ispanijos ir Portugalijos pramonę. Teigiama, 
kad vien lininių audinių vartojimas šiose kolonijose 
siekia daugiau nei tris milijonus sterlingų per metus, 
nors aš to kiekio negaliu garantuoti. Bet visą šį di- 
delį vartojimą beveik išimtinai patenkina Prancūzija, 
Flandrija, Olandija ir Vokietija. Ispanija ir Portugalija 
pateikia tik mažytę dalį. Kapitalas, aprūpinantis ko- 
lonijas šiuo didžiuliu lininių audinių kiekiu, kasmet 
pasiskirsto tų kitų šalių gyventojams ir teikia jiems 
pajamas. Tik jo pelnas yra išleidžiamas Ispanijoje ir 
Portugalijoje, kur jis prisideda prie Kadiso ir Lisabonos 
pirklių ištaigingos prabangos. 

Net taisyklės, kuriomis kiekviena tauta siekia ga- 
rantuoti sau išimtines prekybos su savo kolonijomis 

teises, dažnai labiau pakenkia toms šalims, kurių nau- 
dai jos yra priimtos, nei toms, prieš kurias jos yra 
nukreiptos. Neteisingas kitų šalių pramonės engimas 
krinta, jei galima taip pasakyti, ant pačių skriaudėjų 
galvų ir labiau žlugdo jų pačių pramonę nei kitų ša- 
lių. Pagal tas taisykles, pavyzdžiui, Hamburgo pirklys 
turi siųsti lininius audinius, skirtus Amerikos rinkai, į 
Londoną, o iš ten parsigabenti tabaką, kurį jis tiekia 
Vokietijos rinkai, nes jis negali nei siųsti audinių tie- 
siai į Ameriką, nei atsigabenti tabako tiesiai iš jos. Dėl 
tokio apribojimo jis tikriausiai yra priverstas parduoti 
audinius šiek tiek pigiau, o tabaką pirkti šiek tiek 
brangiau, nei galėtų tai daryti priešingu atveju; dėl to 
ir jo pelnas tikriausiai yra šiek tiek apkarpytas. Tačiau 
šioje prekyboje tarp Hamburgo ir Londono jo kapitalo 
apyvarta, be abejo, yra kur kas spartesnė, nei būtų 
jam prekiaujant tiesiai su Amerika, net jei tarsime, 
nors tikrai taip nėra, kad mokėjimai iš Amerikos yra 
tokie pat punktualūs, kaip iš Londono. Todėl verčiantis 
tokia prekyba, kokią Hamburgo pirkliui primeta tos 
taisyklės, jo kapitalas gali nuolatinai įdarbinti daug 
didesnį Vokietijos darbo kiekį, nei galėtų tuo atveju, 
jei dalyvautų toje prekyboje, iš kurios jis dabar yra 
pašalintas. Todėl nors pačiam pirkliui pirmoji prekybos 
rūšis gali būti mažiau pelninga nei antroji, jo šaliai 
ji negali būti mažiau naudinga. Visai kas kita yra ta 
prekybos rūšis, į kurią monopolija natūraliai įtraukia, 
Jei galima taip pasakyti, Londono pirklio kapitalą. Ši 
prekyba jam pačiam veikiausiai gali būti pelningesnė 
nei didžioji dalis kitų prekybos rūšių, bet dėl lėtos ka- 
pitalo apyvartos ji negali būti naudingesnė jo šaliai. 
Todėl po visų tų neteisingų kiekvienos Europos ša- 
lies pastangų suimti į savo rankas visą prekybos su 
savo kolonijomis teikiamą naudą nė vienai šaliai iki 
šiol nepavyko nieko laimėti, joms teko tik išlaidos, rei- 
kalingos taikos metu išlaikyti, o karo metu apginti savo 

engėjiškai valdžiai jose. Visoms šalims teko prisiimti 
visus dėl kolonijų turėjimo kylančius nepatogumus. 
Prekybos su jomis naudą kiekvienai šaliai teko dalytis 
su daugeliu kitų šalių. 

Iš pirmo žvilgsnio, be abejo, atrodo, kad didelės pre- 
kybos su Amerika monopolija yra nepaprastai vertin- 
gas pasiekimas. Lengvabūdiškų ambicijų apakintoms 
akims ji tose sujauktose politikos ir karo peštynėse 
natūraliai atrodo kaip labai žavus kovos vertas objek- 
tas. Tačiau žavus to objekto spindesys, milžiniška pre- 
kybos apimtis, yra kaip tik ta savybė, kuri prekybos 
monopoliją padaro žalingą, tai yra vieną verslo rūšį, 
iš esmės neišvengiamai mažiau naudingą šaliai nei 
didžioji dalis kitų verslo rūšių, paskatina absorbuoti 
daug didesnę šalies kapitalo dalį, nei kitomis aplinky- 
bėmis jai būtų tekę. 

Kiekvienos šalies prekybinis kapitalas, kaip jau pa- 
rodėme antrojoje knygoje, natūraliai siekia, jei galima 
taip pasakyti, naudingiausio tai šaliai panaudojimo. Jei 
jis panaudojamas tranzitinei prekybai, šalis, kuriai jis 
priklauso, tampa visų šalių, kurių prekyboje jis daly- 
vauja, prekių sandėliu. Tačiau to kapitalo savininkas 
neišvengiamai geidžia kuo daugiau tų prekių parduoti 
namie. Šitaip jis išvengia jų išvežimo rūpesčių, rizikos 
1r išlaidų, todėl namie jis mielai parduos tas prekes ne 
tik daug mažesne kaina, bet ir su šiek tiek mažesniu 
pelnu, nei galėtų tikėtis gauti, jei tas prekes išgabentų 
į užsienį. Todėl jis natūraliai stengiasi, kiek tai įmano- 
ma, savo tranzitinę prekybą paversti užsienio prekyba 
vartojamosiomis prekėmis. O jei jo kapitalas panaudo- 
jamas užsienio prekybai vartojamosiomis prekėmis, dėl 
tos pačios priežasties jis mielai sutiks parduoti namie 
kuo didesnę dalį šalyje pagamintų prekių, kurias jis 
superka išvežti į kokią nors užsienio rinką, taigi kiek 
galėdamas stengsis savo užsienio prekybą vartojamo- 
siomis prekėmis paversti vidaus prekyba. Kiekvienos 

šalies prekybinis kapitalas natūraliai teikia pirmenybę 
panaudojimui arti ir vengia panaudojimo toli; jis na- 
tūraliai teikia pirmenybę verslui, kurio apyvarta yra 
greita, ir vengia tokio, kurio apyvarta lėta; jis natūra- 
liai teikia pirmenybę tokiam panaudojimui, kai jis gali 
išlaikyti didžiausią produktyviojo darbo kiekį šalyje, 
kuriai jis priklauso ar kurioje gyvena jo savininkas, 
ir vengia tokio panaudojimo, kai jis gali išlaikyti čia 
mažiausią produktyviojo darbo kiekį. Jis natūraliai 
teikia pirmenybę tokiam panaudojimui, kuris norma- 
liomis aplinkybėmis tai šaliai yra naudingiausias, ir 
vengia tokio, kuris normaliomis aplinkybėmis šaliai 
mažiausiai naudingas. 

Bet jeigu kurio nors iš tų toli vykdomų verslų, ku- 
rie normaliomis aplinkybėmis šaliai nelabai naudingi, 
pelnas padidės šiek tiek daugiau, nei pakanka atsver- 
ti tam natūraliam pranašumui, kuris teikiamas arti 
vykdomiems verslams, tas didesnis pelnas pritrauks 
kapitalą iš tų artimesnių verslų, kol apyvartos pelnas 
grįš į įprastą lygį. Tačiau tas didesnis pelnas yra įro- 
dymas, kad esamomis visuomenės gyvenimo aplinky- 
bėmis tolimiems verslams panaudojama nepakankamai 
kapitalo, palyginti su kitais verslais, ir kad visuomenės 
kapitalas nėra teisingiausiu būdu paskirstytas visiems 
įvairiems jos vykdomiems verslams. Tai įrodymas, kad 
kažkas arba perkama pigiau, arba parduodama bran- 
giau nei turėtų būti, ir dėl to kuri nors piliečių klasė 
yra daugiau ar mažiau išnaudojama, nes arba moka 
daugiau, arba gauna mažiau nei pridera, kad būtų ta 
lygybė, kuri turėtų egzistuoti ir kuri iš tikrųjų natū- 
raliai susiklosto tarp įvairių piliečių klasių. Nors toks 
pat kapitalas, panaudojamas tolimam verslui, niekada 
negali išlaikyti tokio pat produktyviojo darbo kiekio, 
kaip panaudojamas artimam verslui, vis dėlto toli vyk- 
domas verslas gali būti toks pat būtinas visuomenės 
gerovei, kaip ir vykdomas arti, nes prekės, kuriomis 

prekiaujama, gali būti būtinos daugeliui arti vykdomų 
verslų. Tačiau jei pelnas, gaunamas prekiaujant tomis 
prekėmis, viršija įprastinį lygį, tos prekės bus par- 
duodamos brangiau, negu turėtų būti, taigi šiek tiek 
didesne už natūralią kaina, ir visi tie, kurie verčiasi 
artimesniu verslu, bus daugiau ar mažiau išnaudoja- 
mi, priversti mokėti tą didelę kainą. Todėl jų interesai 
šiuo atveju reikalaus, jog dalis kapitalo būtų atitraukta 
iš artimesnių verslų ir nukreipta į tolimesnį, kad šio 
pelnai sumažėtų iki deramo lygio ir prekių, kuriomis 
jis prekiauja, kaina prilygtų natūraliai jų kainai. Šiuo 
ypatingu atveju viešasis interesas reikalauja, kad dalis 
kapitalo būtų atitraukta iš tų verslų, kurie įprastomis 
sąlygomis yra naudingesni, ir nukreipta į tą verslą, ku- 
ris įprastais atvejais yra ne toks naudingas visuomenei; 
ir šiuo ypatingu atveju natūralūs žmonių interesai ir 
polinkiai tiksliai sutampa su visuomenės interesais, 
kaip ir visais kitais įprastais atvejais, ir paskatina 
juos atitraukti kapitalą iš artimo verslo ir nukreipti 
jį į tolimą verslą. 

Šitaip atskirų asmenų privatūs interesai ir sie- 
kiai natūraliai nuteikia juos nukreipti savo kapitalą 
į tokį verslą, kuris įprastomis sąlygomis visuomenei 
yra naudingiausias. Bet jei jie nukreips į tuos vers- 
lus pernelyg daug kapitalo, natūraliai teikdami jiems 
pirmenybę, pelno sumažėjimas juose ir jo padidėjimas 
visuose kituose pastūmės juos pakeisti tą klaidingą 
paskirstymą. Šitaip be jokio įstatymų įsikišimo priva- 
tūs Žmonių interesai ir siekiai natūraliai verčia juos 
padalyti ir paskirstyti kiekvienos visuomenės kapitalą 
visiems joje egzistuojantiems įvairiems verslams kiek 
įmanoma tokiu santykiu, kuris labiausiai atitinka visos 
visuomenės interesus. 

Visos įvairiausios merkantilistinės sistemos tai- 
syklės neišvengiamai daugiau ar mažiau iškreipia šį 
natūralų ir patį naudingiausią kapitalo pasiskirstymą. 

Bet tos iš jų, kurios reguliuoja prekybą su Amerika ir 
Rytų Indija, ko gero, iškreipia jį labiau nei bet kurios 
kitos, nes prekyba su tais dviem didžiuliais žemynais 
įtraukia daugiau kapitalo nei bet kuri iš kitų dviejų 
prekybos šakų. Tačiau tos taisyklės, kurios sukelia tuos 
iškraipymus tose dviejose prekybos šakose, anaiptol 
nėra tos pačios. Abiejų variklis yra monopolija, bet 
skirtingos rūšies monopolija. Iš tiesų vienos ar kitos 
rūšies monopolija yra, kaip atrodo, vienintelis merkan- 
tilistinės sistemos variklis. 

Prekyboje su Amerika kiekviena tauta kiek galėda- 
ma stengiasi sutelkti savo rankose visą savo kolonijų 
rinką, visiškai nušalindama nuo tiesioginės prekybos 
su jomis visas kitas tautas. Kone visą šešioliktąjį šim- 
tmetį portugalai stengėsi šitaip tvarkyti prekybą su 
Rytų Indija, teigdami turį išimtinę teisę plaukioti Indi- 
jos jūromis, nes jie pirmieji atrado kelią į ten. Olandai 
tebedraudžia visoms kitoms Europos šalims tiesiogiai 
prekiauti su jų prieskonių salomis. Tokio pobūdžio 
monopolijos akivaizdžiai yra įvestos prieš visas kitas 
Europos tautas, kurios dėl to yra ne tik išstumtos iš 
prekybos, į kurią joms būtų pravartu nukreipti dalį 
savo kapitalo, bet ir priverstos pirkti prekes, kurias ši 
prekyba tiekia, šiek tiek brangiau, nei jos kainuotų, jei 
Jos galėtų pačios įsivežti jas tiesiai iš jas gaminančių 
šalių. 

Tačiau žlugus Portugalijos galybei jokia Europos 
tauta nebepretendavo į išimtinę teisę plaukioti Indijos 
jūromis, kurių svarbiausi uostai dabar yra atviri visų 
Europos valstybių laivams. Tačiau, išskyrus Portugaliją 
ir pastaruosius kelerius metus Prancūziją, visose Euro- 
pos šalyse prekyba su Rytų Indija buvo atiduota vienai 
išimtines teises turinčiai bendrovei. Tokios rūšies mo- 
nopolija neabejotinai kenkia pačiai ją įvedusiai tautai. 
Taip didžioji tos tautos dalis ne tik nušalinama nuo 
prekybos, į kurią jai galbūt būtų naudinga nukreipti 

dalį savo kapitalo, bet ir priverčiama pirkti prekes, 
kurias tiekia ta prekyba, šiek tiek brangiau, nei jos 
kainuotų, jei prekyba būtų atvira ir laisvai galėtų pre- 
kiauti visi jų tėvynainiai. Pavyzdžiui, nuo pat Anglijos 
Rytų Indijos bendrovės įkūrimo kiti Anglijos gyventojai 
ne tik buvo nušalinti nuo tos prekybos, bet ir pirkdami 
vartojamas Rytų Indijos prekes turėjo apmokėti ne tik 
neregėtus pelnus, kuriuos bendrovė gaudavo dėl savo 
monopolijos, bet ir visus neregėtus nuostolius, patiria- 
mus dėl apgavysčių ir piktnaudžiavimo, neišvengiamų 
tvarkant tokios didelės bendrovės reikalus. Todėl šios 
antrosios monopolijos rūšies absurdiškumas yra daug 
akivaizdesnis nei pirmosios. 

Abi šios monopolijos rūšys daugiau ar mažiau iš- 
kreipia natūralų visuomenės kapitalo pasiskirstymą, 
bet ne visada iškreipia jį tuo pačiu būdu. 

Pirmosios rūšies monopolijos į tą prekybą, kurioje 
jos įvestos, visada pritraukia didesnę visuomenės ka- 
pitalo dalį, nei jo jai tektų nesant monopolijos. 

Antrosios rūšies monopolijos kartais gali pritrauk- 
ti kapitalą į tą prekybą, kurioje jos įvestos, o kar- 
tais išstumti jį iš jos, — tai lemia įvairios aplinkybės. 
Skurdžiose šalyse šios rūšies monopolijos natūraliai 
pritraukia į tą prekybą daugiau kapitalo, nei antraip 
jai būtų skiriama. Turtingose šalyse jos natūraliai 1š- 
stumia iš jos nemažą dalį kapitalo, kuris antraip jai 
būtų skiriamas. 

Tokios skurdžios šalys kaip, pavyzdžiui, Švedija ar 
Danija tikriausiai niekada nebūtų pasiuntusios nė vie- 
no laivo į Rytų Indiją, jei prekyba su ja nebūtų priskir- 
ta vienintelei bendrovei. Tokios bendrovės įsteigimas 
neišvengiamai paskatina avantiūristus. Monopolija juos 
apsaugo nuo konkurentų vidaus rinkoje, o užsienio rin- 
kose jie turi tas pačias galimybes, kaip ir kitų šalių 
prekiautojai. Jiems suteikta monopolija garantuoja, 
kad nemažą prekių kiekį jie parduos su dideliu pelnu, 

ir yra tikimybė didelį prekių kiekį parduoti su nemažu 
pelnu. Be tokio išskirtinio paskatinimo tokių skurdžių 
šalių neturtingi prekiautojai tikriausiai niekada nebūtų 
ryžęsi rizikuoti savo mažais kapitalais ir leistis į tokią 
tolimą ir abejotiną avantiūrą, kokia jiems natūraliai 
turėjo atrodyti prekyba su Rytų Indija. 

Priešingai, tokia turtinga šalis kaip Olandija esant 
laisvai prekybai tikriausiai siųstų į Rytų Indiją daug 
daugiau laivų nei siunčia dabar. Ribotas olandų Rytų 
Indijos bendrovės kapitalas tikriausiai atstumia nuo 
tos prekybos daug stambių prekybinių kapitalų, kurie 
priešingu atveju dalyvautų joje. Olandijos prekybinis 
kapitalas toks didelis, kad jis, taip sakant, nuolat per- 
silieja tai į užsienio šalių vertybinius popierius, tai į 
paskolas užsienio šalių privatiems prekiautojams ir 
atskiriems avantiūristams, tai į aplinkinę prekybą 
vartojamosiomis prekėmis, tai į tranzitinę prekybą. 
Kadangi visos artimos verslo sritys yra visiškai pri- 
pildytos ir visas kapitalas, kuris gali būti į jas įdėtas 
gaunant pakenčiamą pelną, jau įdėtas į jas, Olandijos 
kapitalas neišvengiamai išteka net į tolimiausias vers- 
lo sritis. Prekyba su Rytų Indija, jei ji būtų visiškai 
laisva, tikriausiai suimtų didelę to perteklinio kapitalo 
dalį. Rytų Indija tiek Europos gaminiams ir auksui 
bei sidabrui, tiek kai kuriai kitai Amerikos produk- 
Cijai suteikia didesnę ir imlesnę rinką, nei Europa ir 
Amerika kartu sudėjus. 

Bet koks natūralaus kapitalo pasiskirstymo iškrai- 
pymas neišvengiamai kenkia visuomenei, kurioje jis 
vyksta, nes arba atstumia nuo kurios nors prekybos 
šakos kapitalą, kuris priešingu atveju būtų jai ski- 
riamas, arba pritraukia į kurią nors prekybos šaką 
kapitalą, kuris priešingu atveju jai nebūtų skiriamas. 
Jei be išimtines teises turinčios bendrovės Olandijos 
prekyba su Rytų Indija būtų didesnė nei yra dabar, ta 
šalis turėtų patirti didelių nuostolių dėl to, kad dalis 

jos kapitalo negali būti panaudota ten, kur tai kapi- 
talo daliai būtų naudingiausia. Ir tuo atveju, jei be 
išimtines teises turinčios bendrovės Švedijos ir Danijos 
prekyba su Rytų Indija būtų mažesnė, nei yra dabar, 
arba, kas labiau tikėtina, jos išvis nebūtų, tos dvi šalys 
taip pat patirtų didelių nuostolių dėl to, kad dalis jų 
kapitalo būtų naudojama ten, kur esamomis aplinky- 
bėmis joms daugiau ar mažiau nenaudinga. Dabarti- 
nėmis aplinkybėmis toms šalims, ko gero, geriau pirkti 
Rytų Indijos prekes iš kitų šalių, net jei reikia mokėti 
šiek tiek brangiau, nei tokią didelę jų menko kapitalo 
dalį nukreipti į tokią tolimą prekybą, kurios apyvarta 
tokia lėta, kuriai naudojamas kapitalas gali išlaikyti 
tokį mažą produktyviojo darbo kiekį savo šalyje, kur 
produktyviojo darbo taip trūksta, kur tiek nedaug ga- 
minama ir kur tiek daug reikia pagaminti. 

Vadinasi, nors be išimtines teises turinčios bendro- 
vės tam tikra šalis negalėtų tiesogiai prekiauti su Rytų 
Indija, iš to neišplaukia, kad joje turi būti įkurta tokia 
bendrovė; iš to galima padaryti tik išvadą, kad tokiai 
šaliai šiomis aplinkybėmis nederėtų tiesiogiai prekiauti 
su Rytų Indija. Kad tokios bendrovės apskritai nėra 
būtinos vykdyti prekybai su Rytų Indija, geriausiai 
parodo portugalų patirtis — jie daugiau nei šimtmetį 
laikė savo rankose beveik visą šią prekybą, neįsteigę 
jokios išimtines prekybos teises turinčios bendrovės. 

Sakoma, jog joks pavienis pirklys negali turėti tiek 
kapitalo, kad išlaikytų įvairiuose Rytų Indijos uostuose 
įvairius tarpininkus ir agentus, kurie parūpintų prekes 
retkarčiais jo atsiunčiamiems laivams; o jei jis negali 
išlaikyti tokių tarpininkų ir agentų, jam bus sunku 
surasti krovinį, ir dėl to jo laivai dažnai gali praleisti 
tinkamą metą grįžti namo, o tada dėl tokio ilgo atidė- 
jimo susidariusios išlaidos ne tik suris visą jo išvykos 
pelną, bet dažnai padarys ir didelių nuostolių. Tačiau 
šis argumentas, jei jis išvis ką nors įrodo, įrodo tik tai, 

kad jokia didelė prekybos šaka negali būti plėtojama be 
išimtines teises turinčios bendrovės, o tai prieštarauja 
visų tautų patirčiai. Nėra nė vienos didelės prekybos 
šakos, kurioje vieno atskiro pirklio kapitalo pakaktų 
išlaikyti visoms pagalbinėms verslo šakoms, reikalin- 
goms pagrindinei prekybai plėtoti. Bet kai tauta yra 
subrendusi kuriai nors didelei prekybos šakai, vieni 
pirkliai natūraliai nukreipia savo kapitalus į tą pa- 
grindinę šaką, kiti — į pagalbines šakas; ir nors tada 
plėtojamos visos įvairios prekybos šakos, bet retai bus 
taip, kad visoms joms plėtoti bus naudojamas vieno 
atskiro pirklio kapitalas. Todėl jei tauta yra subrendusi 
prekybai su Rytų Indija, tam tikra jos kapitalo dalis 
natūraliai pasiskirstys įvairioms tos prekybos šakoms. 
Kai kuriems tos šalies pirkliams bus naudinga įsikurti 
Rytų Indijoje 17 savo kapitalus panaudoti ten, parūpinti 
prekes laivams, atsiunčiamiems Europoje gyvenančių 
pirklių. Jei įvairių Europos tautų Rytų Indijoje įkurtos 
bendrovių, kurioms jos šiuo metu priklauso, ir taptų 
tiesiogiai šalies valdovo globojamos, jose būtų saugu 
ir patogu gyventi, bent jau tų šalių, kurioms jos pri- 
klauso, pirkliams. Jei tam tikru metu ta kurios nors 
šalies kapitalo dalis, kuri natūraliai krypsta ir linksta, 
jei galima taip pasakyti, į Rytų Indijos prekybą, būtų 
nepakankama visoms įvairioms tos prekybos šakoms, 
tai būtų įrodymas, kad ši šalis tuo konkrečiu metu 
nėra subrendusi tai prekybai ir kad jai būtų geriau 
kurį laiką pirkti, nors ir brangiau, jai reikalingas Rytų 
Indijos prekes iš kitų tautų, o ne pačiai įsivežti jas 
tiesiai iš Rytų Indijos. Tai, ką ji prarastų mokėdama 
už prekes didesnę kainą, retai prilygtų nuostoliams, 
kuriuos ji patirtų atitraukusi didelę savo kapitalo dalį 
iš kitų jo panaudojimo sričių, reikalingesnių ar nau- 
dingesnių, ar tinkamesnių tomis aplinkybėmis ir toje 
situacijoje nei tiesioginė prekyba su Rytų Indija. 

Nors europiečiai turi daug nemažų gyvenviečių Af- 
rikos pakrantėje ir Rytų Indijoje, jie dar nė vienoje 
iš tų šalių nėra įkūrę tokių gausiai apgyvendintų ir 
klestinčių kolonijų, kaip Amerikos žemyne ir salose. 
Tačiau Afrika, kaip ir keletas šalių, bendrai vadina- 
mų Rytų Indija, yra gyvenamos barbarų tautų. Ir tos 
tautos anaiptol nėra tokios silpnos ir beginklės, kaip 
skurstantys ir bejėgiai Amerikos gyventojai, o dėl jų 
gyvenamų šalių natūralaus derlingumo jos dar ir daug 
gausesnės. Barbariškiausios ir Afrikos, ir Rytų Indi- 
jos tautos buvo piemenys, net ir hotentotai. O visose 
Amerikos dalyse, išskyrus Meksiką ir Peru, vietiniai 
gyventojai buvo tik medžiotojai; skirtumas tarp to, kiek 
medžiotojų ir kiek piemenų gali išgyventi tokio pat 
dydžio ir vienodo derlingumo teritorijoje, yra labai di- 
delis. Todėl Afrikoje ir Rytų Indijoje išstumti vietinius 
ir išplėsti europiečių kolonijas didesniame vietinių gy- 
ventojų žemių plote buvo kur kas sunkiau. Be to, kaip 
jau buvo pažymėta, išimtines teises turinčių bendrovių 
dvasia yra nepalanki naujų kolonijų augimui; tai, ko 
gero, ir buvo pagrindinė menkos tų kolonijų pažangos 
Rytų Indijoje priežastis. Portugalai prekiavo ir su Afri- 
ka, ir su Rytų Indija be jokių išimtines teises turinčių 
bendrovių, ir jų nausėdijos Konge, Angoloje ir Ben- 
gueloje Afrikos pakrantėje ir Goa Rytų Indijoje, nors 
labai slegiamos prietarų ir prasto valdymo, vis dėlto 
šiek tiek primena Amerikos kolonijas ir iš dalies yra 
gyvenamos portugalų, įsikūrusių čia jau prieš kelias 
kartas. Olandų gyvenvietės Gerosios Vilties kyšulyje 
ir Batavijoje šiuo metu yra didžiausios iš visų Afriko- 
je ir Rytų Indijoje europiečių įkurtų kolonijų, ir abi 
šios gyvenvietės yra įsikūrusios labai gerose vietose. 
Gerosios Vilties kyšulyje gyveno beveik tokie pat ne- 
civilizuoti ir taip pat nesugebantys apsiginti žmonės, 
kaip ir Amerikos vietiniai gyventojai. Be to, jis yra, jei 
galima taip pasakyti, tarsi prieglauda pusiaukelėje tarp 

Europos ir Rytų Indijos, jame sustoja beveik kiekvienas 
Europos laivas tiek plaukdamas pirmyn, tiek grįžda- 
mas atgal. Tų laivų aprūpinimas visokių rūšių šviežiu 
maistu, vaisiais, kartais 17 vynu sudaro labai plačią 
rinką perviršinei kolonistų produkcijai. Kas Gerosios 
Vilties kyšulys yra kelyje tarp Europos ir kiekvienos 
Rytų Indijos šalies, tas Batavija yra tarp pagrindinių 
Rytų Indijos šalių. Ji įsikūrusi prie dažniausiai pasi- 
renkamo kelio iš Indostano į Kiniją ir Japoniją ir yra 
bemaž jo viduryje. Todėl beveik visi laivai, plaukian- 
tys iš Europos į Kiniją ir atgal, užsuka į Bataviją; be 
to, ji pati yra svarbiausias Rytų Indijos šalių vietinės 
prekybos centras — ne tik tos jos dalies, kuria verčia- 
si europiečiai, bet ir tos, kurią vykdo vietiniai indai; 
jos uoste dažnai galima pamatyti laivus, buriuojamus 
Kinijos ir Japonijos, Tonkino, Malakos, Kochinchinos 
ir Sulavesio salos gyventojų. Tokia palanki geografinė 
padėtis įgalino tas dvi kolonijas įveikti visas kliūtis, 
kurias engėjiška išimtines teises turinčios bendrovės 
dvasia galėjo sudaryti jų augimui. Tokia padėtis Ba- 
tavijai padėjo įveikti ir papildomą kliūtį — ko gero, 
nesveikiausią visame pasaulyje klimatą. 

Anglų ir olandų bendrovės, nors jos neįkūrė didesnių 
kolonijų, išskyrus dvi paminėtąsias, užkariavo nemažai 
teritorijų Rytų Indijoje. Tačiau būdas, kaip jos abi valdo 
naujuosius savo valdinius, itin ryškiai atspindi išimtines 
teises turinčiai bendrovei būdingą dvasią. Salose, kur 
auga prieskoniai, olandai, kaip pasakojama, sudegina 
visą prieskonių perviršį, jeigu derlingais metais jų už- 
auga daugiau, negu jie tikisi parduoti Europoje su tokiu 
pelnu, kokį laiko pakankamu. Salose, kuriose nėra jų 
gyvenviečių, jie moka premijas tiems, kurie nuskainioja 
ten natūraliai augančių gvazdikmedžių 17 muskatme- 
džių žiedpumpurius ir žalius lapus, ir tokiu laukiniu 
būdu juos, kaip kalbama, jau beveik visiškai išnaikino. 
Net jų pačių gyvenamose salose jie, kaip kalbama, la- 

bai smarkiai sumažino tų medžių skaičių. Jei netgi jų 
pačių salų produkcija būtų daug didesnė, nei pakanka 
jų rinkai, vietiniai gyventojai, kaip jie įtaria, gali rasti 
būdų -perduoti dalį tų gėrybių kitoms šalims; todėl, jų. 
supratimu, geriausias būdas išsaugoti savo monopoliją 
yra pasirūpinti, kad neužaugtų daugiau, negu jie pa- 
tys pateikia rinkai. Įvairiomis engimo gudrybėmis jie 
sumažino kelių Molukų salų gyventojų skaičių bemaž 
iki tokio, kokio pakanka aprūpinti šviežiu maistu ir 
kitais būtinais reikmenimis nedideles jų pačių įgulas ir 
tuos jų laivus, kurie retkarčiais atplaukia čia pasiimti 
prieskonių krovinio. Tačiau net ir valdant portugalams 
tos salos, kaip teigiama, buvo gana gausiai apgyvendin- 
tos. Anglijos bendrovė kol kas dar nespėjo įgyvendinti 
Bengalijoje tokios žlugdančios sistemos. Bet jos valdymo 
būdas turi lygiai tokią pačią kryptį. Kaip mane patiki- 
no, neretai pasitaiko, kad viršininkas, tai yra faktorijos 
valdytojas, įsako valstiečiui suarti vešlų aguonų lauką ir 
užsėti jį ryžiais ar kokiais kitais javais. Dingstis — kad 
būtų išvengta maisto stygiaus, tačiau tikroji priežastis 
yra sudaryti viršininkui galimybę didesne kaina parduo- 
ti didelį kiekį opijaus, kurį jis jau turi. Kitais atvejais 
įsakymas gali būti priešingas, ir tada derlus ryžių ar 
kitų javų laukas suariamas, kad būtų galima pasėti 
aguonas, jei viršininkas apskaičiavo, kad didžiulį pelną 
jam duos opijus. Bendrovės tarnautojai keletą kartų 
bandė savo pačių naudai įvesti monopoliją kai kuriose 
svarbiausiose ne tik užsienio, bet ir šalies vidaus preky- 
bos šakose. Jei jiems būtų buvę leista tai padaryti, jie 
neišvengiamai vienu ar kitu metu būtų bandę apriboti 
tų konkrečių produktų, kurių monopoliją jie uzurpavo, 
gamybą ne tik tokiu kiekiu, kokį jie patys galėtų nu- 
pirkti, bet tokiu, kokį jie galėtų tikėtis parduoti su, jų 
manymu, pakankamu pelnu. Per šimtmetį ar du tokia 
Anglijos bendrovės politika tikriausiai būtų pasirodžiusi 
esanti tokia pat žlugdanti, kaip ir Olandijos. 


254 


VII. Apie kolonijas 


Tačiau nėra nieko, kas būtų taip priešinga šių 
bendrovių, laikomų jų užkariautų šalių valdovais, ti- 
kriesiems interesams, kaip tokia žlugdanti sistema. 
Beveik visose šalyse valdovo pajamos sudaromos 1š 
gyventojų pajamų. Todėl kuo didesnės gyventojų pa- 
jamos, kuo didesnė metinė jų žemės ir darbo produk- 
cija, tuo daugiau jie įstengia suteikti valdovui. Todėl 
valdovas yra suinteresuotas kiek įmanoma didinti tą 
metinę produkciją. Bet jei tokį interesą turi kiekvie- 
nas valdovas, tai juolab tuo turi būti suinteresuotas 
tas, kurio pajamas, kaip Bengalijos valdovo, daugiau- 
sia sudaro žemės renta. Toji renta neišvengiamai turi 
būti proporcinga produkcijos kiekiui ir jos vertei, 0 šie 
abu dydžiai priklauso nuo rinkos dydžio. Kiekis visada 
daugiau ar mažiau tiksliai atitiks sumokėti išgalinčių 
gyventojų vartojimą, o jų mokama kaina visada bus 
proporcinga jų konkurencijos įnirtingumui. Todėl toks 
valdovas turi būti suinteresuotas atverti kuo plates- 
nę rinką savo šalies produkcijai, suteikti kuo didesnę 
prekybos laisvę, kad kiek įmanoma padidėtų pirkėjų 
skaičius ir jų konkurencija, taigi ir panaikinti ne tik 
visas monopolijas, bet ir visus apribojimus — tiek ša- 
lies produkcijos gabenimo iš vienos šalies dalies į kitą, 
tiek jos išvežimo į užsienio šalis ar bet kokių prekių, 
į kurias ji gali būti mainoma, įvežimo. Būtent taip 
greičiausiai padidės šalies produkcijos kiekis ir vertė, 
taigi ir valdovui priklausanti jos dalis, jo pajamos. 

Tačiau pirklių bendrovė, kaip atrodo, nesugeba lai- 
kyti savęs valdovu, net ir tapusi juo. Pirkliams ir toliau 
prekyba, tai yra pirkimas dėl pardavimo, yra pagrin- 
dinis verslas, ir jie absurdiškai laiko valdovo padėtį 
tik priedu prie pirklio veiklos, tokiu dalyku, kuris turi 
tarnauti tai veiklai, tai yra priemone, kuri gali suteikti 
Jiems galimybę Indijoje pirkti pigiau ir paskui Europoje 
parduoti su didesniu pelnu. Tuo tikslu jie kaip įma- 
nydami stengiasi neįsileisti konkurentų į jų valdomų 

šalių rinką ir, vadinasi, sumažinti, bent jau iš dalies, 
tų šalių perviršinę produkciją tiek, kad jos pakaktų tik 
patenkinti jų pačių paklausai, tai yra iki tokio kiekio, 
kurį-jie tikisi parduoti Europoje su tokiu pelnu, koks 
jiems atrodo deramas. Taigi jų merkantiliniai įpročiai 
beveik neišvengiamai, nors galbūt jiems patiems šito 
nepastebint, verčia juos įprastomis sąlygomis teikti pir- 
menybę nedideliam ir laikinam monopolininko pelnui, o 
ne didelėms ir nuolatinėms valdovo pajamoms ir pama- 
žu skatina juos elgtis jiems pavaldžiose šalyse beveik 
taip pat, kaip olandai elgiasi Molukuose. Rytų Indijos 
bendrovė, traktuojama kaip valdovas, yra suinteresuota 
stengtis, kad Europos prekės, gabenamos į jos valdas 
Indijoje, būtų ten parduodamos kiek įmanoma pigiau ir 
kad iš ten gabenamos Indijos prekės būtų čia parduoda- 
mos už gerą kainą, arba kiek įmanoma brangiau. Tačiau 
bendrovės kaip pirklių įmonės interesas yra priešingas. 
Bendrovės kaip valdovo interesas yra visiškai toks pat, 
kaip ir jos valdomos šalies. Bendrovės kaip pirklių įmo- 
nės interesas yra visiškai priešingas tam interesui. 
Tačiau tokios valdžios dvasia, net kai kalbama apie 
jos vadovybę Europoje, yra iš esmės ir, ko gero, nepa- 
taisomai ydinga, o jos administracijos Indijoje dvasia juo 
labiau yra tokia. Tą administraciją neišvengiamai suda- 
ro pirklių taryba, o pirklio profesija, nors nepaprastai 
garbinga, jokioje pasaulio šalyje neturi tokio autoriteto, 
kuris natūraliai keltų žmonėms pagarbią baimę ir be 
jokio jėgos naudojimo pelnytų savanorišką jų paklus- 
numą. Tokia taryba gali užsitikrinti paklusnumą tik 
palaikoma karinės jėgos, todėl jos valdžia neišvengiamai 
yra karinė ir despotiška. Tačiau tikroji jos narių veikla 
yra pirklio veikla — savo šeimininkų vardu parduoti 
jiems atsiųstas Europos prekes ir mainais pirkti Indijos 
prekes Europos rinkai. Jų darbas yra parduoti vienas 
prekes kuo brangiau ir pirkti kitas kuo pigiau, vadinasi, 
pašalinti, kiek tai įmanoma, visus konkurentus iš tos 

rinkos, kurioje jie veikia. Todėl administracijos dvasia 
bendrovės prekybos atžvilgiu yra tokia pati, kaip 1r jos 
vadovybės. Ji verčia valdžią tarnauti monopolijos intere- 
sams, vadinasi, riboti bent jau dalies šalies perviršinės 
produkcijos natūralų augimą, kad ji neviršytų to kiekio, 
kurio pakanka bendrovės paklausai patenkinti. 

Be to, visi administracijos nariai vienu ar kitu mastu 
prekiauja ir patys, ir būtų bergždžia drausti jiems šitai 
daryti. Nėra nieko kvailesnio, kaip tikėtis, kad didelės 
kontoros, esančios už dešimt tūkstančių mylių, tarnau- 
tojai, dėl to beveik visiškai nekontroliuojami, vien savo 
šeimininkų įsakyti iškart atsisakys savo pačių vykdomo 
verslo, amžinai atsižadės visų vilčių susikrauti turtą, 
kai savo rankose turi visas priemones pralobti, ir pa- 
sitenkins šeimininkų jiems mokamomis vidutiniškomis 
algomis, kurios, nors tikrai gana kuklios, retai gali būti 
padidintos, nes paprastai priklauso nuo bendrovės iš 
prekybos gaunamo realaus pelno. Tokiomis aplinkybė- 
mis draudimas bendrovės tarnautojams patiems verstis 
prekyba vargu ar duotų kokį kitą rezultatą, tik įgalintų 
vyresniuosius tarnautojus ta dingstimi, kad jie vykdo 
šeimininkų nurodymus, engti tuos žemesniuosius tar- 
nautojus, kuriems teko nelaimė pakliūti jų nemalonėn. 
Tarnautojai savo privačiam prekybos verslui natūraliai 
siekia įgyti tokią pačią monopoliją, kokią turi oficiali 
jų bendrovės prekyba. Jei jiems bus leidžiama elgtis 
taip, kaip jie nori, jie įves tokią monopoliją atvirai ir 
tiesiogiai, paprasčiausiai uždrausdami visiems kitiems 
žmonėms prekiauti tais gaminiais, kuriais jie patys 
nori prekiauti; ir toks būdas įvesti monopoliją yra, ko 
gero, geriausias ir daro mažiausią žalą. Bet jei įsa- 
kymu iš Europos jiems uždraudžiama tai daryti, jie 
Vis tiek stengsis įgyti tokią pačią monopoliją slapta ir 
netiesiogiai, šaliai daug labiau kenkiančiu būdu. Jie 
Pasitelks visą valdžios autoritetą ir trukdys vykdyti 
teisingumą, siekdami persekioti ir žlugdyti visus, kas 

verčiasi ta prekybos šaka, kurios nusprendė imtis jie 
patys per agentus, slapta ar bent jau viešai nesiskelb- 
dami. Bet privati tarnautojų prekyba natūraliai aprėps 
daug didesnę gaminių įvairovę nei oficiali bendrovės 
prekyba. Pastaroji apima tik prekybą su Europa ir 
sudaro tik dalį šalies užsienio prekybos. O privati 
tarnautojų prekyba gali išsiplėsti į visas įvairiausias 
šalies vidaus ir užsienio prekybos šakas. Bendrovės 
monopolija gali stabdyti tik tos perviršinės produkcijos 
dalies, kuri laisvos prekybos atveju būtų išvežama į 
Europą, natūralų augimą. Tarnautojų prekybos mo- 
nopolija stabdytų kiekvienos produkcijos rūšies, kuria 
jie imtųsi prekiauti, gamybos natūralų augimą — tiek 
tos, kuri skirta vidaus vartojimui, tiek tos, kuri skirta 
eksportui; dėl to ji kenktų visos šalies ūkiui ir mažintų 
j0s gyventojų skaičių. Ta monopolija sumažintų visų 
produkcijos rūšių, netgi būtinų pragyvenimo reikmenų, 
gamybą, kai tik bendrovės tarnautojai panorėtų jomis 
prekiauti, iki tokio kiekio, kokį jie įstengtų nupirkti ir 
tikėtųsi parduoti su juos tenkinančiu pelnu. 

Be to, dėl savo padėties ypatumų tarnautojai bus 
labiau linkę negailestingai 1r griežtai palaikyti savo 
interesus, nepaisydami jų valdomos šalies interesų, nei 
jų šeimininkai yra linkę palaikyti savuosius. Šalis pri- 
klauso jų šeimininkams, kurie negali visiškai ignoruoti 
jiems priklausančios teritorijos interesų. Bet tarnauto- 
jams ji nepriklauso. Tikrieji jų šeimininkų interesai, 
jei tik jie sugeba juos suprasti, yra tokie pat, kaip ir 
šalies interesai, ir iš esmės tik dėl neišmanymo ir 
apgailėtinų merkantilinių prietarų jie visąlaik engia 
šalį. Tačiau tikrieji tarnautojų interesai jokiu būdu 
nėra tokie pat, kaip šalies, ir pats geriausias šalies 


2 Tačiau kiekvieno Indijoje investavusiojo interesai jokiu būdu 
nėra tokie pat, kaip tos šalies, kurios valdyme jo teisė balsuoti su- 
teikia jam tam tikrą įtaką. Žr. V knygos I skyriaus III dalį. 

interesų supratimas nebūtinai paskatintų tarnautojus 
nutraukti engimą. Iš Europos siunčiamos taisyklės, 
nors dažnai ne itin vykusios, daugeliu atvejų atspin- 
dėjo gerus ketinimus. Daugiau sumanumo ir, ko gero, 
mažiau gerų ketinimų rasime Indijoje dirbančių tar- 
nautojų surašytose taisyklėse. Toji valdžia išties labai 
savotiška, nes kiekvienas administracijos narys siekia 
išvykti iš šalies ir, vadinasi, kuo greičiau atsisveikinti 
su valdymu, o jau kitą dieną po to, kai jis paliko šalį 
ir išsivežė visą savo turtą, tampa visiškai jai abejingas, 
net jei ją nušluotų žemės drebėjimas. 

Tačiau tuo, ką čia pasakiau, aš anaiptol nenoriu 
mesti kokių nors bjaurių kaltinimų Rytų Indijos ben- 
drovės tarnautojams apskritai, o tuo labiau konkretiems 
asmenims. Aš smerkiu tą valdžios sistemą, tą padėtį, 
kurioje tie žmonės atsidūrė, bet ne joje dirbančių žmonių 
charakterį. Jie elgėsi taip, kaip jiems natūraliai diktavo 
jų padėtis, o tie, kurie garsiausiai šūkavo prieš juos, 
tikriausiai būtų elgęsi nė kiek ne geriau. Karo ir derybų 
metu Madraso ir Kalkutos tarybos kai kuriais atvejais 
elgėsi taip ryžtingai ir taip neabejotinai išmintingai, kad 
tai būtų darę garbę ir pačiam Romos senatui geriausiais 
tos respublikos laikais. Tų tarybų narių profesinis pasi- 
ruošimas neturėjo nieko bendra su karu ir politika. Ta- 
čiau vien jų padėtis, be jokio mokymosi, patirties, net be 
pavyzdžio, kaip atrodo, įdiegė jiems visiems tai padėčiai 
reikalingas puikias savybes ir pažadino jų gebėjimus ir 
dorybes, kurių jie gal net patys nežinojo turį. Todėl jei 
vienomis aplinkybėmis jų padėtis paskatino juos imtis 
didžiadvasiškų veiksmų, kurių buvo sunku iš jų tikėtis, 
neturėtume stebėtis, kad kitomis aplinkybėmis padėtis 
paskatino juos kiek kitokio pobūdžio žygiams. 

Vadinasi, tokios išimtines teises turinčios bendrovės 
yra kliuvinys visais atžvilgiais; jos visada yra daugiau ar 
mažiau nenaudingos šalims, kuriose yra įkurtos, ir žlugdo 
tas šalis, kurioms tenka nelaimė būti jų valdomoms. 

IŠVADA APIE MERKANTILISTINĘ 
SISTEMĄ 


Nors eksporto skatinimas ir importo suvaržymas yra 
du pagrindiniai būdai, kuriais merkantilistinė sistema 
siūlo turtinti kiekvieną šalį, kai kurių prekių atžvilgiu 
ji, kaip atrodo, laikosi priešingos politikos: suvaržyti 
eksportą ir skatinti importą. Tačiau jos galutinis tiks- 
las, kaip ji skelbia, visada yra tas pats — turtinti šalį 
palaikant palankų prekybos balansą. Ji suvaržo ma- 
nufaktūroms reikalingų medžiagų ir gamybos įrankių 
eksportą, kad mūsų meistrai įgytų pranašumą ir galėtų 
parduoti savo gaminius užsienio rinkose pigiau nei kitų 
valstybių gamintojai; šitaip apribodama keleto ne itin 
brangių prekių eksportą, ji stengiasi sudaryti galimy- 
bes daug didesniam ir vertingesniam kitų prekių eks- 
portui. Ji skatina manufaktūroms reikalingų medžiagų 
importą, kad mūsų žmonės galėtų apdirbti jas pigiau 
ir šitaip būtų užkirstas kelias didesniam ir didesnės 
vertės manufaktūrų gaminių importui. Aš nematau, 
bent jau mūsų teisyne, jokių paskatinimų importuoti 
gamybos įrankius. Kai manufaktūros pasiekia tam ti- 
krą išsivystymo lygį, gamybos įrankių gaminimas pats 
tampa daugelio labai svarbių manufaktūrų verslu. Jei 
tokių įrankių importas būtų skatinamas, tai gerokai 
pakenktų tokių manufaktūrų interesams. Todėl toks 
importas, užuot skatinamas, dažnai būdavo draudžia- 
mas. Antai vilnų karštuvų importas, išskyrus iš Airi- 

jos arba kai jie įvežami išgelbėti iš sudužusio ar kare 
užgrobto laivo, buvo uždraustas 3-iaisiais Eduardo IV 
valdymo metais išleistu įstatymu; tas draudimas buvo 
atnaujintas 39-aisiais Elžbietos valdymo metais, vėles- 
niais įstatymais jis nuolat būdavo pratęsiamas ir tapo 
neterminuotas. 

Manufaktūroms reikalingų medžiagų importas kar- 
tais būdavo skatinamas atleidžiant nuo muitų, kuriais 
buvo apmokestinamos kitos prekės, o kartais priemo- 
komis. 

Avių vilnų iš kai kurių šalių, medvilnės iš visų 
šalių, nešukuotų linų, didelės dalies augalinių dažų, 
didelės dalies neišdirbtų odų iš Airijos ar Britanijos 
kolonijų, ruonių kailių iš Britanijos žvejybos rajonų 
Grenlandijoje, luitinės ir juostinės geležies iš Britanijos 
kolonijų, taip pat kai kurių kitų manufaktūroms reika- 
lingų medžiagų importas buvo skatinamas atleidžiant 
nuo visų muitų, jei prekės buvo deklaruotos muitinėje. 
Gali būti, kad šias išimtis, lygiai kaip ir daugelį kitų 
prekybos taisyklių, iš įstatymų leidėjų išsireikalavo 
mūsų pirklių ir manufaktūrininkų privatūs interesai. 
Tačiau jos yra visiškai teisingos ir protingos, ir jei, 
atsižvelgiant į valstybės reikmes, jos galėtų būti tai- 
komos ir visoms kitoms manufaktūroms reikalingoms 
medžiagoms, visuomenė dėl to tikrai laimėtų. 

Tačiau mūsų stambių manufaktūrininkų godumas 
kai kuriais atvejais išplėtė šių išimčių taikymą toli 
gražu ne tik toms prekėms, kurios pagrįstai gali būti 
laikomos manufaktūrų darbui reikalingomis medžia- 
gomis. 24-aisiais Jurgio II valdymo metais išleisto 
įstatymo 46 straipsniu buvo nustatytas mažas, vos 
vieno penso už svarą, muitas iš užsienio įvežamiems 
nebalintiems lininiams verpalams vietoj daug didesnių 
anksčiau galiojusių muitų — šešių pensų už svarą bu- 
rių drobei austi skirtų verpalų, vieno šilingo už svarą 
visų Prancūzijos ir Olandijos verpalų ir dviejų svarų 

trylikos šilingų ir keturių pensų už centnerį plonai 
suverptų arba Maskvos verpalų. Bet mūsų manufak- 
tūrininkai neilgai buvo patenkinti tokiu sumažinimu. 
To paties karaliaus 29-aisiais valdymo metais išleisto 
įstatymo, to paties, kuriuo buvo suteikta priemoka už 
eksportuojamus britų ir airių lininius audinius, kai 
jų kaina neviršijo aštuoniolikos pensų už jardą, 15 
straipsniu net ir tas nedidelis muitas už įvežamus 
nebalintus lininius verpalus buvo panaikintas. Tačiau 
toms įvairioms operacijoms, kurios būtinos lininiams 
verpalams paruošti, reikia daug daugiau įvairaus darbo 
nei paskesnei lininių audinių audimo iš lininių verpalų 
operacijai. Net jei nekalbėsime apie linų augintojų ir 
jų šukuotojų darbą, reikia mažiausiai trijų ar ketu- 
rių verpėjų, kad nuolat turėtų darbo vienas audėjas, 
17 daugiau nei keturi penktadaliai viso darbo kiekio, 
reikalingo lininiam audiniui pagaminti, panaudojama 
pagaminti lininiams verpalams; tačiau mūsų verpėjai 
yra skurdžiai gyvenantys žmonės, paprastai moterys, 
išsibarstę po įvairiausius šalies kampelius, be jokios 
paramos ar apsaugos. Mūsų stambūs manufaktūrinin- 
kai gauna savo pelnus parduodami ne jų darbą, bet 
galutinį audėjų produktą. Lygiai kaip jie yra suintere- 
suoti parduoti užbaigtą gaminį kuo brangiau, taip jie 
suinteresuoti ir pirkti medžiagas kuo pigiau. Reika- 
laudami iš įstatymų leidėjų priemokų už savo lininių 
audinių eksportą, didelių muitų visiems įvežamiems 
užsienio lininiams audiniams ir visiškai uždrausti kai 
kurių prancūziškų lininių audinių vartojimą šalyje, jie 
siekia parduoti savo gaminius kaip galima brangiau. 
Skatindami užsienio lininių verpalų importą ir šitaip 
leisdami jiems konkuruoti su mūsų žmonių pagamin- 
tais verpalais, jie siekia pirkti mūsų vargšų verpėjų 
produkciją kaip galima pigiau. Jie atkakliai stengiasi 
išlaikyti kuo mažesnį tiek savų audėjų darbo užmokes- 
tį, tiek vargšų verpėjų uždarbį, ir anaiptol ne darbinin- 

kų labui jie siekia didinti gatavų gaminių kainas arba 
mažinti medžiagų kainas. Todėl mūsų merkantilistinė 
sistema iš esmės skatina tą pramonę, kuri teikia naudą 
turtingiesiems ir įtakingiesiems. Pramonė, kuri teikia 
naudą vargšams ir neturtėliams, pernelyg dažnai yra 
ignoruojama arba smukdoma. 

Tačiau priemoka už lininių audinių eksportą ir 
atleidimas nuo muitų už importuojamus užsieninius 
verpalus, suteikti tik penkiolikai metų, bet dukart 
pratęsti, nustos galioti pasibaigus parlamento sesijai, 
iškart po 1786 metų birželio 24 dienos. 

Manufaktūroms reikalingų medžiagų importo skati- 
nimas priemokomis iš esmės apsiribojo tomis medžia- 
gomis, kurios įvežamos iš mūsų Amerikos kolonijų. 

Pirmosios tokios rūšies priemokos buvo suteiktos 
maždaug šio šimtmečio pradžioje už iš Amerikos įve- 
žamus laivybos reikmenis. Šis bendras pavadinimas 
apėmė rąstus stiebams, rėjas ir bušpritus, kanapes, 
dervą, degutą ir terpentiną. Tačiau priemoka, vienas 
svaras už rąstų stiebams toną ir šeši svarai už kanapių 
toną, buvo mokama ir įvežant juos į Angliją iš Škotijos. 
Abi šios priemokos, nekeičiant tarifų, galiojo tol, kol 
baigėsi jų terminai: priemokos už kanapes 1741 metų 
sausio 1 dieną, priemokos už stiebams skirtus rąstus — 
pasibaigus parlamento sesijai iškart po 1781 metų bir- 
želio 24 dienos. 

Priemokos už įvežamą dervą, degutą ir terpentiną 
buvo keliskart keičiamos. Priemoka už dervą iš pradžių 
buvo keturi svarai už toną; tokia pati buvo ir už degutą; 
už terpentiną ji sudarė tris svarus už toną. Keturių 
svarų priemoka už toną dervos vėliau buvo palikta tik 
tam tikru būdu paruoštai dervai; priemoka už kitokią 
gerą, švarią, parduoti tinkamą dervą buvo sumažinta 
iki dviejų svarų keturių šilingų už toną. Priemoka už 
degutą taip pat buvo sumažinta iki vieno svaro, o už 
terpentiną — iki vieno svaro dešimties šilingų už toną. 

Laiko atžvilgiu antroji priemoka už įvežamas ma- 
nufaktūroms reikalingas medžiagas 21-aisiais Jurgio II 
valdymo metais išleisto įstatymo 31 straipsniu buvo 
suteikta iš Britanijos kolonijų įvežamam indigui. Kai 
tų kolonijų indigas buvo vertas trijų ketvirčių geriausio 
prancūziško indigo kainos, šituo aktu buvo įvesta šešių 
pensų už svarą priemoka. Suteikta, kaip ir dauguma 
kitų priemokų, apibrėžtam laikotarpiui, ji vėliau buvo 
keletą kartų pratęsta ir sumažinta iki keturių pensų 
už svarą. Pasibaigus parlamento sesijai, 1781 metų 
kovo 25 dieną ji nustojo galioti. 

Trečioji tokios rūšies priemoka buvo įvesta (maž- 
daug tuo metu, kai mes pradėjome tai rodyti palanku- 
mą savo Amerikos kolonijoms, tai kivirčytis su jomis) 
4-aisiais Jurgio III valdymo metais išleisto įstatymo 26 
straipsniu už iš Britanijos kolonijų įvežamas kanapes 
17 nešukuotus linus. Ji buvo suteikta dvidešimt viene- 
riems metams, nuo 1764 metų birželio 24 dienos iki 
1785 metų birželio 24 dienos. Pirmuosius septynerius 
metus jos tarifas buvo aštuoni svarai už toną, antruo- 
sius septynerius metus — šeši svarai, trečiuosius — ke- 
turi svarai. Ji nebuvo taikoma Škotijai, kurios klimatas 
nelabai tinka jiems auginti (nors kanapės, nedideliais 
kiekiais 17 prastos kokybės, kartais ten auginamos). 
Tokia priemoka už iš Škotijos į Angliją įvežamus linus 
būtų buvusi pernelyg didelė kliūtis savai produkcijai, 
auginamai Jungtinės karalystės pietuose. 

Ketvirtoji tokios rūšies priemoka buvo įvesta 5-aisiais 
Jurgio III valdymo metais išleisto įstatymo 45 straips- 
niu už iš Amerikos įvežamą medieną. Ji buvo įvesta 
devyneriems metams, nuo 1766 metų sausio 1 dienos 
iki 1775 metų sausio 1 dienos. Pirmuosius trejus metus 
ji turėjo būti vienas svaras už šimtą dvidešimt gerų 
lentų ir dvylika šilingų už penkiasdešimt kubinių pėdų 
kitokios tašytinės medienos. Antruosius trejus metus 
priemoka už lentas turėjo būti penkiolika šilingų, už 

kitą tašytinę medieną — aštuoni šilingai, o trečiuosius 
trejus metus — dešimt šilingų už lentas, už kitą tašy- 
tinę Medieną — penki šilingai. 

Penktoji tokios rūšies priemoka buvo įvesta 9-aisiais 
Jurgio III valdymo metais išleisto įstatymo 38 straips- 
niu už iš Britanijos kolonijų įvežamą žaliavinį šilką. Ji 
buvo įvesta dvidešimt vieneriems metams, nuo 1770 
metų sausio 1 dienos iki 1791 metų sausio 1 dienos. 
Pirmuosius septynerius metus ji turėjo būti dvidešimt 
penki svarai už šimto svarų vertės žaliavos kiekį, an- 
truosius — dvidešimt svarų, o trečiuosius — penkiolika 
svarų. Šilkverpių auginimas ir šilko paruošimas rei- 
kalauja tiek daug rankų darbo, o darbas Amerikoje 
yra toks brangus, kad net ši didžiulė priemoka, kaip 
sužinojau, nedavė ženklesnio rezultato. 

Šeštoji tokios rūšies priemoka buvo suteikta 11-ai- 
siais Jurgio III valdymo metais išleisto įstatymo 50 
straipsniu už iš Britanijos kolonijų įvežamas statines, 
statinaites, statinių šulus ir dangčius. Ji buvo suteikta 
devyneriems metams, nuo 1772 metų sausio 1 dienos 
iki 1781 metų sausio 1 dienos. Pirmuosius trejus me- 
tus tarifas už tam tikrą kiekvieno gaminio kiekį buvo 
šeši svarai, antruosius trejus metus — keturi svarai, o 
trečiuosius trejus metus — du svarai. 

Septintoji ir paskutinė tokios rūšies priemoka buvo 
įvesta 19-aisiais Jurgio III valdymo metais išleisto įsta- 
tymo 37 straipsniu už iš Airijos įvežamas kanapes. 
Kaip ir priemoka už kanapes ir nešukuotus linus iš 
Amerikos, ji buvo suteikta dvidešimt vieneriems me- 
tams, nuo 1779 metų birželio 24 dienos iki 1800 metų 
birželio 24 dienos. Kaip ir pirmuoju atveju, tas laiko- 
tarpis buvo padalytas į tris septynerių metų periodus, 
ir kiekvienu iš šių periodų priemokos tarifas yra toks 
pat, kaip ir priemokos už iš Amerikos įvežamą pro- 
dukciją. Bet priemoka netaikoma iš Airijos įvežamiems 
nešukuotiems linams. Tai būtų žlugdę linų auginimą 

Didžiojoje Britanijoje. Kai buvo įvesta ši paskutinė 
priemoka, Britanijos ir Airijos įstatymų leidėjai buvo 
nusiteikę vieni kitų atžvilgiu ne ką geriau, nei anks- 
čiau "Britanijos ir Amerikos įstatymų leidėjai. Tačiau 
reikia tikėtis, kad ši lengvata Airijai buvo suteikta 
laimingesnėmis aplinkybėmis, negu visos priemokos 
iš Amerikos įvežamai produkcijai. 

Toms pačioms prekėms, už kurias mes įvedėme 
priemokas, kai jos importuojamos iš Amerikos, buvo 
nustatyti nemaži muitai, kai jos importuojamos 1š bet 
kurios kitos šalies. Mūsų Amerikos kolonijų interesų 
buvo paisoma taip pat, kaip metropolijos interesų. Jų 
gerovė buvo laikoma mūsų gerove. Buvo sakoma, kad 
visi joms siunčiami pinigai grįžta mums per prekybos 
balansą ir mes niekada nenuskurstame nė skatikų, 
darydami išlaidas jų labui. Visais atžvilgiais tos kolo- 
nijos yra mūsų nuosavos, ir tos išlaidos buvo išlaidos, 
gerinančios mūsų pačių nuosavybę, jos suteikė pelningą 
veiklą mūsų žmonėms. Manau, kad dabar nebūtina pa- 
sakyti ką nors daugiau siekiant parodyti, kokia kvaila 
yra visa ta sistema, — liūdna patirtis jau pakankamai 
šitai atskleidė. Jei mūsų Amerikos kolonijos tikrai 
būtų Didžiosios Britanijos dalis, tos priemokos galėtų 
būti laikomos priemokomis, skirtomis gamybai, ir joms 
būtų galima taikyti visas tokioms priemokoms adre- 
suojamas kritines pastabas, bet nebūtų galima taikyti 
jokių kitų. 

Manufaktūroms reikalingų medžiagų eksportas 
kartais stabdomas visišku draudimų, kitais kartais — 
dideliais muitais. 

Mūsų vilnonių audinių manufaktūrininkams geriau 
nei kitų amatų meistrams sekėsi įtikinti įstatymų lei- 
dėjus, kad tautos klestėjimas priklauso nuo jų verslo 
sėkmės ir plėtros. Jie gavo ne tik monopoliją vartotojų 
atžvilgiu, visiškai uždraudus importuoti vilnonius au- 
dinius iš bet kurios užsienio šalies, bet ir monopoliją 

avių augintojų ir vilnų gamintojų atžvilgiu, kai buvo 
uždraustas gyvų avių ir vilnų eksportas. Pagrįstai 
skundžiamasi daugelio įstatymų, įvestų ginant paja- 
mas, griežtumuų, nes jie nustatė sunkias bausmes už 
veiksmus, kurie prieš priimant įstatymus, paskelbusius 
juos nusikalstamais, visada buvo laikomi leistinais. 

Bet drįstu teigti, kad ir žiauriausias iš mūsų pa- 
jamų įstatymų yra švelnus ir nuolaidus, palyginti su 
kai kuriais iš tų, kuriuos mūsų pirkliai ir manufaktū- 
rininkai rėksmingai reikalaudami išplėšė iš įstatymų 
leidėjų savo absurdiškoms ir engėjiškoms monopolijoms 
remti. Kaip ir apie Drakonto įstatymus, apie juos ga- 
lima pasakyti, kad jie visi parašyti krauju. 

Pagal 8-aisiais Elžbietos valdymo metais išleisto 
įstatymo 3 straipsnį avių, ėriukų ir avinų eksportuoto- 
jas, nusižengęs pirmą kartą, netekdavo visų savo pre- 
kių, sėsdavo metams į kalėjimą, o paskui turgavietėje 
turgaus dieną jam būdavo nukertama kairioji ranka, 
kurią prikaldavo prie stulpo; pažeidęs įstatymą antrą 
kartą, žmogus būdavo pripažįstamas sunkiu nusikal- 
tėliu ir baudžiamas mirtimi. Šio įstatymo tikslas, kaip 
atrodo, buvo neleisti plisti mūsų avių veislei užsienio 
šalyse. 13-aisiais 17 14-aisiais Karolio II valdymo me- 
tais išleisto įstatymo 18 straipsniu sunkiu nusikaltimu 
buvo pripažintas ir vilnų eksportas, ir eksportuotojui 
buvo taikomos tokios pačios bausmės ir konfiskacijos, 
kaip ir sunkiam nusikaltėliui. 

Tautos žmoniškumo garbei reikia tikėtis, kad nė 
vienas iš šių įstatymų niekada nebuvo pritaikytas. Bet 
pirmasis, kiek aš žinau, niekada nebuvo tiesiogiai at- 
šauktas, ir teisininkas Hawkinsas, atrodo, laiko jį vis 
dar galiojančiu. Tačiau, matyt, jį galima laikyti fak- 
tiškai atšauktu 12-aisiais Karolio II valdymo metais 
išleisto įstatymo 32 straipsnio 3 paragrafu, kuris nu- 
stato, tiesiogiai neatšaukdamas ankstesniųjų įstatymų 
įvestų bausmių, naują bausmę — dvidešimt šilingų už 

kiekvieną išvežtą ar mėgintą išvežti avį ir kartu avių 
ir jų savininkui priklausančios laivo nuosavybės da- 
lies konfiskavimą. Antrasis įstatymas buvo tiesiogiai 
atšauktas 7-aisiais ir 8-aisiais Vilhelmo III valdynio 
metais išleisto įstatymo 28 straipsnio 4 paragrafu. Jis 
skelbia: „Kadangi 13-aisiais ir 14-aisiais karaliaus Ka- 
rolio II valdymo metais išleistas įstatymas, draudžian- 
tis vilnų eksportą, kaip ir kitų jame nurodytų dalykų, 
paskelbė vilnų eksportą sunkiu nusikaltimu, bet dėl jo 
nustatytos bausmės griežtumo pažeidėjų persekiojimas 
nebuvo veiksmingai vykdomas, mes, remdamiesi savo 
minėtąja valdžia, nustatome, kad ta įstatymo dalis, 
kuri skelbia minėtąjį pažeidimą esant sunkų nusikal- 
timą, yra atšaukiama ir nebegalioja.“ 

Tačiau bausmės, tiek nustatytos šio švelnesnio 
įstatymo, tiek nustatytos ankstesniųjų įstatymų, bet 
šio nepanaikintos, tebėra gana griežtos. Be prekių 
konfiskavimo, eksportuotojas baudžiamas trijų šilingų 
bauda už kiekvieną išvežtą arba mėgintą išvežti vilnų 
svarą, tai yra bauda keturis ar penkis kartus viršija 
vilnų vertę. Kiekvienas pirklys ar kitas asmuo, nu- 
baustas už šį nusižengimą, praranda teisę reikalauti 
iš bet kurio tarpininko ar kito asmens grąžinti skolas 
ar apmokėti sąskaitas. Nesvarbu, kokį turtą jis turi, 
išgali sumokėti tas didžiules baudas ar ne, įstatymas 
kėsinasi visiškai jį sužlugdyti. Tačiau kadangi daugu- 
mos žmonių moralė dar nėra tokia sugedusi kaip tų, 
kurie sugalvojo šį įstatymą, tai man neteko girdėti, 
kad juo kada nors būtų pasinaudota. Jei pripažintas 
kaltas padaręs šį nusižengimą žmogus neišgali per tris 
mėnesius po nuosprendžio sumokėti baudų, jis turi 
būti ištremtas septyneriems metams, o jei jis sugrįš 
nepasibaigus tremties terminui, jam grės bausmė kaip 
už sunkų nusikaltimą ir jis negaus Bažnyčios palai- 
minimo. Laivo savininkas, žinojęs apie šį pažeidimą, 
praranda savo teisę į laivą ir įrangą. Laivo kapitonas 

ir jūreiviai, žinoję apie šį pažeidimą, praranda visą 
savo turtą ir gauna tris mėnesius kalėjimo. Vėliau iš- 
leistas įstatymas bausmę kapitonui padidino iki šešių 
mėnesių kalėjimo. 

Siekiant užkirsti kelią eksportui, visa vilnų vidaus 
prekyba apraizgyta labai apsunkinančiais ir slegian- 
čiais apribojimais. Vilnų negalima pakuoti į jokias 
dėžes, statines, skrynias ir bet kokią kitokią tarą, tik 
į odinius arba audeklinius ryšulius, kurių išorinėje pu- 
sėje turi būti užrašyti žodžiai „vilnos“ arba „verpalai“ 
ne mažesnėmis kaip trijų colių raidėmis; už šių reika- 
lavimų nesilaikymą gresia vilnų ir taros konfiskavimas 
ir trijų šilingų bauda už kiekvieną svarą, kurią turi 
sumokėti savininkas arba pakuotojas. Vilnos gali būti 
kraunamos ant arklio ar į vežimą arba gabenamos 
sausuma penkių mylių atstumu nuo kranto tiktai nuo 
saulėtekio iki saulėlydžio, už pažeidimą gresia vilnų, 
arklių ir vežimų konfiskavimas. Apygarda, esanti ar- 
čiausiai pakrantės, iš kurios arba per kurią vilnos yra 
gabenamos arba išvežamos, turi sumokėti dvidešimties 
svarų baudą, jei vilnų vertė mažesnė nei dešimt svarų; 
Jei jų vertė didesnė, bauda bus trigubo tos vertės dy- 
džio, ją, taip pat trigubas išlaidas reikia sumokėti per 
metus. Tą apygardos baudą turi sumokėti kurie nors 
du apygardos gyventojai, kuriems teismas privalo atly- 
ginti tą sumą paskirstydamas ją kitiems gyventojams, 
panašiai kaip daroma apiplėšimo atveju. Ir jei kuris 
nors asmuo susitaria su apygarda sumokėti mažesnę 
baudą nei paskirta, jis bus įkalintas penkeriems me- 
tams ir jam gali kelti bylą bet kuris kitas gyventojas. 
Tokia tvarka nustatyta visoje karalystėje. 

Tačiau dviejose grafystėse — Kento ir Sasekso —- su- 
Vvaržymai sudaro dar daugiau keblumų. Dešimties my- 
lių jūros pakrantės ruože kiekvienas vilnų savininkas 
per tris dienas po avių kirpimo artimiausiam muitinės 
pareigūnui privalo pateikti ataskaitą raštu apie jo 

prikirptų vilnų kiekį ir vietą, kur jos laikomos. O prieš 
paimdamas iš ten kokią nors vilnų dalį, jis turi raštu 
pranešti, kokį kiekį 17 svorį vilnų jis parduoda, nuro- 
dyti asmens, kuriam parduoda, vardą ir buveinę, taip' 
pat vietą, į kurią ketinama tas vilnas išgabenti. Tose 
grafystėse penkiolikos mylių pakrantės ruože niekas 
negali pirkti vilnų, pirma nepasižadėjęs karaliui, kad 
jokios tų vilnų, kurias nusipirks, dalies jis neparduos 
jokiam kitam asmeniui penkiolikos mylių pakrantės 
ruože. Jei tose grafystėse bus aptiktas bet koks vilnų 
kiekis, gabenamas jūros link, išskyrus tuos atvejus, 
kai apie tai buvo pranešta i1r buvo duotas minėtasis 
pasižadėjimas, jos bus konfiskuotos, o pažeidėjas bus 
nubaustas trijų šilingų už kiekvieną vilnų svarą bauda. 
Jei kuris nors asmuo tame penkiolikos mylių pakrantės 
ruože laiko vilnas, gautas ne čia aptarta tvarka, jos 
atimamos ir konfiskuojamos; 0 jei, vilnas atėmus, kitas 
asmuo teigia vilnas priklausius jam, jis turi laiduoti 
valstybės iždui, kad jei jis pralaimės bylą, sumokės 
trigubas teismo išlaidas, be visų kitų bausmių. 

Kai tokie suvaržymai įvedami vidaus prekyboje, pa- 
krančių prekyba, reikia manyti, negali būti palikta la- 
bai laisva. Kiekvienas vilnų savininkas, kai jis gabena 
ar užsako nugabenti vilnas į kurį nors uostą ar vietą 
jūros pakrantėje, iš kur jos bus gabenamos laivu į ku- 
rią nors kitą vietą ar uostą toje pakrantėje, pirmiausia 
turi deklaruoti tai tame uoste, iš kurio ketinama jas 
išvežti, nurodydamas svorį, žymenis ir pakuočių kiekį, 
ir padaryti tai prieš atgabendamas tas vilnas penkių 
mylių atstumu nuo to uosto; už pažeidimą gresia vilnų, 
taip pat arklių, vežimų ir kitų gabenimo priemonių 
konfiskavimas, taip pat visos kitos baudos i1r bausmės, 
kurias numato kiti galiojantys įstatymai, draudžiantys 
vilnų eksportą. Tačiau tas įstatymas (išleistas 1-aisiais 
Vilhelmo III valdymo metais, 32 straipsnis) yra toks 
nuolaidus, jog skelbia, kad „tai neturi niekam trukdyti 

gabenti savo vilnas namo iš avių kirpimo vietos, net 
jei Ji yra penkių mylių pakrantės ruože, su sąlyga, 
kad per dešimt dienų po kirpimo ir prieš pasiimdamas 
vilnas asmuo raštu, patvirtinęs savo parašu, praneš 
artimiausiam muitinės pareigūnui tikslų ryšulių kiekį 
ir jų laikymo vietą ir nepasiims jų, prieš tris dienas 
raštu, patvirtinęs savo parašu, nepranešęs tam pa- 
reigūnui apie ketinimą tai padaryti“. Reikalaujama 
laiduoti, kad pakrante gabenamos vilnos tikrai bus 
iškrautos nurodytame paskirties uoste, o jei bent dalis 
vilnų bus iškrauta nedalyvaujant muitinės pareigūnui, 
ne tik bus konfiskuotos vilnos ir kitos prekės, bet ir 
reikės sumokėti įprastinę papildomą trijų šilingų už 
kiekvieną vilnų svarą baudą. 

Musų vilnonių audinių manufaktūrininkai, norėda- 
mi pateisinti tokių didžiulių suvaržymų ir apribojimų 
reikalingumą, tvirtai teigia, kad angliškos vilnos yra 
ypatingos kokybės, geresnės už bet kurios kitos šalies, 
kad iš kitų šalių vilnų be angliškų vilnų priemaišos 
negalima pagaminti patenkinamos kokybės audinio, 
kad be jų neįmanoma pagaminti plonos gelumbės, to- 
dėl Anglija, jei vilnų eksportas būtų visiškai uždraus- 
tas, galėtų monopolizuoti beveik visą vilnonių audinių 
prekybą pasaulyje ir tada, neturėdama konkurentų, 
galėtų pardavinėti audinius jai tinkama kaina, ir dėl 
itin palankaus prekybos balanso gana greitai neįtiki- 
mai praturtėtų. Šia doktrina, kaip ir dauguma kitų 
doktrinų, kurias su įsitikinimu propaguoja kokia nors 
gausi žmonių grupė, aklai tikėjo 17 tebetiki dar dau- 
giau žmonių — beveik visi tie, kurie neišmano prekybos 
vilnoniais audiniais arba neįsigilino į padėtį. Bet yra 
visiška netiesa, kad angliškos vilnos be išlygų būtinos 
pagaminti plonai gelumbei, ji tam visai netinka. Plona 
gelumbė gaminama vien iš ispaniškų vilnų. Angliškų 
vilnų netgi negalima įmaišyti į ispaniškas, nes tai su- 
gadintų gelumbę ir pablogintų jos kokybę. 

Anksčiau šiame veikale jau parodėme, kad tokiais 
apribojimais buvo sumažinta angliškų vilnų kaina, ji 
tapo mažesnė ne tik už tą, kokia natūraliai būtų buvu- 
si šiuo metu, bet ir gerokai mažesnė už buvusią Edu- 
ardo III laikais. Teigiama, kad škotiškų vilnų kaina, 
kai po unijos joms pradėti taikyti tie patys įstatymai, 
nusmuko maždaug perpus. Labai kruopštus ir išmin- 
tingas „Veikalo apie vilnas“ („Memoirs of Wool“) auto- 
rius, didžiai gerbiamas p. Johnas Smithas pažymėjo, 
kad geriausių angliškų vilnų kaina Anglijoje apskritai 
yra mažesnė už daug prastesnės kokybės vilnų kainą 
Amsterdamo rinkoje. Nusmukdyti šios prekės kainą 
žemiau vadinamosios natūralios ir deramos jos kainos 
buvo viešai pripažįstamas visų tų potvarkių tikslas; 
nekyla abejonių, kad jais ir buvo pasiekta tai, ko ti- 
kėtasi. 

Galbūt galima manyti, kad toks kainos sumažini- 
mas, dėl kurio pasidarė nenaudinga auginti vilnas, 
turėjo smarkiai sumažinti metinę vilnų produkciją — ne 
palyginti su tuo, kokia ji buvo anksčiau, bet palyginti 
su tuo, kokia ji dabartinėmis aplinkybėmis tikriausiai 
būtų, jei atviros ir laisvos rinkos sąlygomis vilnų kainai 
būtų leidžiama kilti iki natūralios ir deramos kainos. 
Bet aš esu linkęs manyti, kad tie potvarkiai negalė- 
jo labai paveikti metinės produkcijos apimties, nors 
šiek tiek tikriausiai paveikė. Vilnų auginimas nėra 
pagrindinis tikslas, kuriam avių augintojas skiria savo 
darbą ir kapitalą. Jis tikisi pelno ne iš vilnų kainos, 
bet veikiau iš skerdienos kainos, o šios vidutinė ar 
įprasta kaina daugeliu atveju turi netgi atlyginti jam 
nuostolius, susidariusius dėl per mažos vidutinės ar 
įprastos vilnų kainos. Ankstesnėje šio veikalo dalyje 
jau pažymėjome: „Visos taisyklės, kurios turi tenden- 
ciją sumažinti vilnų arba žalių odų kainas žemiau jų 
natūralaus lygio, pažengusioje ir išvystytos žemdirbys- 
tės šalyje turi turėti tendenciją didinti mėsos kainą. 

Tokioje šalyje auginamų stambiųjų ir smulkiųjų ra- 
guočių kaina turi būti pakankama sumokėti rentai ir 
pelnui, kurių žemės savininkas ir ūkininkas pagrįstai 
tikisi iš pagerintos ir dirbamos žemės. Jei taip nėra, jie 
netrukus nustos juos auginti. Vadinasi, kokios kainos 
dalies negaunama parduodant vilnas ir odas, tokią turi 
padengti skerdiena. Kuo mažiau mokama už pirmą- 
sias, tuo daugiau turi būti mokama už antrąją. Kaip 
ši kaina pasiskirsto skirtingoms gyvulių dalims, žemės 
savininkui ir ūkininkui nesvarbu, jei tik jiems viskas 
sumokama. Todėl pažengusioje išvystytos žemdirbys- 
tės šalyje tokios taisyklės jų kaip žemės savininkų ir 
ūkininkų interesų negali smarkiai paveikti, nors jų 
kaip vartotojų interesai dėl maisto kainų kilimo gali 
nukentėti.“ Todėl, remiantis šiuo samprotavimų, vilnų 
kainos smukimas pažengusioje išvystytos žemdirbystės 
šalyje neturėtų sukelti jokio jos metinės gamybos su- 
mažėjimo, išskyrus tai, kad pakeldamas avienos kainą 
jis gali šiek tiek sumažinti jos paklausą, taigi ir šios 
mėsos rūšies gamybą. Bet ir toks jo poveikis tikriausiai 
nebus labai ženklus. 

Tačiau nors vilnų kainos smukimas veikiausiai ne- 
padarė ženklaus poveikio jų metinės gamybos apimčiai, 
jo poveikis kokybei, kaip galėtų atrodyti, neišvengiamai 
turėjo būti labai didelis. Galima manyti, kad angliškų 
vilnų kokybės pablogėjimas, palyginti ne su ankstesne, 
bet su ta, kokia ji natūraliai būtų esant dabartiniam 
išsivystymo ir žemdirbystės lygiui, turėjo būti daugmaž 
proporcingas jų kainos smukimui. Kokybė priklauso 
nuo veislės, ganyklų ir avių priežiūros bei švarumo 
visą vilnų augimo laiką, 17 natūralu manyti, kad rū- 
pinimasis šiais dalykais niekada negali būti didesnis 
nei proporcingas tam atlygiui, kurį vilnų kaina gali 
suteikti už darbą ir išlaidas, kurių reikalauja toks 
rūpinimasis. Tačiau vilnų gerumas dideliu mastu pri- 
klauso nuo gyvulio sveikatos, prieaugio ir masės; tokio 

rūpinimosi, koks yra būtinas, kad skerdiena būtų geros 
kokybės, kai kuriais atžvilgiais pakanka ir vilnoms 
pagerinti. Nors kaina smuko, angliškos vilnos, kaip 
teigiama, vien per šį šimtmetį smarkiai pagerėjo. Jos 
galbūt būtų pagerėjusios dar labiau, jei kaina būtų 
buvusi didesnė; bet maža kaina, nors šiek tiek trukdė, 
tikrai nesustabdė to gerėjimo. 

Vadinasi, tų potvarkių žiaurumas, kaip atrodo, 
nepaveikė nei vilnų metinės gamybos kiekio, nei jų 
kokybės, kaip buvo galima tikėtis (nors, manau, tikė- 
tina, kad jų kokybę vis dėlto paveikė gerokai labiau 
nei kiekį); ir nors vilnų augintojų interesai šiek tiek 
nukentėjo, apskritai, kaip atrodo, jie buvo pažeisti ma- 
žiau, nei buvo galima manyti. 

Vis dėlto visos šios aplinkybės negali pateisinti vi- 
siško vilnų eksporto draudimo. Bet jos visiškai patei- 
sina didelio eksporto mokesčio įvedimą. 

Koks nors vieno piliečių sluoksnio interesų pažei- 
dimas tik siekiant paremti kito sluoksnio interesus 
akivaizdžiai prieštarauja teisingumui ir lygybei, ku- 
riais turėtų remtis valdovo elgesys su visais įvairiais 
valdinių sluoksniais. Bet minėtasis draudimas iš tiesų 
tam tikru mastu pažeidžia vilnų augintojų interesus 
vieninteliu tikslu — siekiant paremti manufaktūrininkų 
interesus. 

Kiekvienas piliečių sluoksnis turi pareigą prisidėti 
prie valdovo ar visuomenės išlaidų padengimo. Penkių 
ar net dešimties šilingų mokestis už toną eksportuo- 
jamų vilnų teiks valdovui labai nemažas pajamas. Jis 
mažiau pažeis vilnų augintojų interesus nei ekspor- 
to draudimas, nes tikriausiai tiek daug nesumažins 
vilnų kainos. Jis suteiks pakankamą pranašumą ma- 
nufaktuūrininkams, nes nors šie vilnas turės pirkti ne 
taip pigiai, kaip esant jų eksporto draudimui, vis tiek 
pirks jas penkiais ar dešimt šilingų pigiau, nei jas 
galės pirkti bet kuris užsienio manufaktūrininkas, ir 

dar sutaupys frachtą ir draudimo išlaidas, kurias pas- 
tarajam teks sumokėti. Vargu ar būtų galima sugalvoti 
kitą tokį mokestį, kuris teiktų valdovui tokias dideles 
pajamas ir kartu sudarytų tiek nedaug nepatogumų 
kitiems. 

Eksporto draudimas, nepaisant visų bausmių, kurio- 
mis siekiama užtikrinti jo laikymąsi, neužkerta kelio 
vilnų išvežimui. Kaip žinoma, jos išvežamos didžiu- 
liais kiekiais. Didžiulis skirtumas tarp kainos šalyje 
ir kainos užsienio rinkoje yra tokia didelė pagunda 
imtis kontrabandos, kad net griežčiausias įstatymas 
negali jos sustabdyti. Tas nelegalus išvežimas niekam, 
išskyrus kontrabandininkus, nenaudingas. O legalus ir 
apmokestintas išvežimas, teikiantis pajamų valdovui ir 
dėl to leidžiantis atsisakyti kito, galbūt labiau apsun- 
kinančio ir neparankaus mokesčio, gali būti naudingas 
visiems įvairiems valstybės valdiniams. 

Vilnoms paruošti ir išvalyti reikalingo velėjimo 
molio eksportas taip pat buvo draudžiamas grasinant 
beveik tokiomis pačiomis bausmėmis, kaip ir už vilnų 
eksportą. Netgi moliui, iš kurio gaminamos pypkės, 
nors jis laikomas kitokiu nei velėjimo molis, dėl jų 
panašumo ir dėl to, kad velėjimo molis kartais gali 
būti eksportuojamas kaip pypkėms skirtas molis, buvo 
nustatyti tokie patys draudimai 17 bausmės. 

13-aisiais ir 14-aisiais Karolio II valdymo metais 
išleisto įstatymo 7 straipsniu buvo uždraustas ne tik 
žalios odos, bet ir išdirbtos odos, išskyrus aulinius bei 
kitokius batus ar šlepetes, eksportas, taigi įstatymas 
suteikė monopoliją mūsų batsiuviams ne tik mūsų 
gyvulių augintojų, bet ir odadirbių atžvilgiu. Vėlesni 
įstatymai išlaisvino mūsų odadirbius nuo šios mono- 
polijos, jiems reikėjo mokėti tik nedidelį vieno šilingo 
mokestį už centnerį, tai yra šimtą dvylika svarų, iš- 
dirbtos odos. Jiems taip pat pradėta grąžinti du treč- 
dalius akcizo mokesčio, nustatyto jų prekei, net jei ji 

buvo eksportuojama neapdirbta. Visi odos gaminiai 
gali buti eksportuojami neapmuitinti, ir eksportuoto- 
jas dar turi teisę susigrąžinti visus akcizo mokesčius. 
Senoji monopolija tebegalioja avių augintojų atžvilgiu: 
Gyvenantiems toli vienas nuo kito, išsisklaidžiusiems 
po įvairiausius šalies kampelius gyvulių augintojams 
sunku susivienyti siekiant įvesti monopoliją tėvynai- 
nių atžvilgiu ar patiems išsilaisvinti nuo jiems kitų 
žmonių įvestos monopolijos. O visų rūšių manufaktu- 
rininkai, visuose didžiuosiuose miestuose susibūrę į 
gausias grupes, nesunkiai gali tai padaryti. Draudžia- 
ma eksportuoti net galvijų ragus, dėl to du smulkūs 
verslai, gembių ir šukų gamintojų, turi monopoliją avių 
augintojų atžvilgiu. 

Draudimais ar mokesčiais įvedami prekių, kurios 
yra tik pusgaminiai, eksporto apribojimai būdingi ne 
tik odos apdirbimui. Jei dar reikia atlikti kokias nors 
operacijas, kad prekė būtų visiškai tinkama tiesiogiai 
naudoti arba vartoti, mūsų manufaktūrininkai mano, 
kad jie patys turi jas atlikti. Vilnonius verpalus ir šu- 
kuotinių vilnų siūlus draudžiama eksportuoti grasinant 
tokiomis pat griežtomis bausmėmis, kaip ir už vilnų 
eksportą. Muitą reikia mokėti net eksportuojant ne- 
dažytą gelumbę, taigi mūsų dažytojai turi monopoliją 
gelumbės audėjų atžvilgiu. Mūsų gelumbės audėjai, ko 
gero, sugebėtų nuo jos apsiginti, bet atsitiko taip, kad 
dauguma pagrindinių mūsų gelumbės audėjų kartu pa- 
tys yra ir dažytojai. Draudžiama eksportuoti kišeninių 
ir sieninių laikrodžių korpusus bei jų ciferblatus. Kaip 
atrodo, mūsų laikrodininkai nenori, kad dėl užsieniečių 
konkurencijos jiems padidėtų tų gaminių kainos. 

Kai kuriais Eduardo III, Henriko VIII ir Eduardo VI 
įstatymais buvo uždraustas visų metalų eksportas. Iš- 
imtis buvo padaryta tik švinui ir alavui, tikriausiai dėl 
didelio šių metalų gausumo; jų eksportas tuo metu su- 
darė didelę karalystės prekybos dalį. Siekiant skatinti 

kasybos verslą, 5-aisiais Vilhelmo ir Marijos valdymo 
metais išleisto įstatymo 17 straipsniu buvo panaikintas 
geležies, vario 1r juodųjų metalų, pagamintų iš šalyje 
iškasamos rūdos, eksporto draudimas. Vėliau 9-aisiais 
ir 10-aisiais Vilhelmo III valdymo metais išleisto įsta- 
tymo 26 straipsniu buvo leista išvežti visų rūšių vario 
luitus, tiek užsieninius, tiek pagamintus Britanijoje. 
Tebėra draudžiamas neapdirbto žalvario, taip pat va- 
dinamojo pabūklams lieti skirto metalo, varpams lieti 
skirto metalo ir bankinio metalo eksportas. Be muitų 
galima eksportuoti visų rūšių žalvario gaminius. 

Manufaktūroms reikalingų medžiagų eksportas, kai 
jis nėra visiškai draudžiamas, daugeliu atvejų yra ap- 
mokestinamas dideliais muitais. 

8-aisiais Jurgio I valdymo metais išleisto įstatymo 
15 straipsniu eksporto muitai buvo panaikinti visoms 
prekėms, pagamintoms ar apdirbtoms Didžiojoje Bri- 
tanijoje, kurios ankstesniais įstatymais buvo apmui- 
tintos. Tačiau išimtis buvo padaryta šioms prekėms: 
alūnui, švinui, švino rūdai, alavui, išdirbtai odai, ža- 
liajam akmenėliui, akmens anglims, vilnų karštuvams, 
nedažytai gelumbei, kalaminui, visų rūšių kailiams, 
klijams, triušių pūkams ir vilnoms, kiškių vilnoms, 
visų rūšių šeriams, arkliams ir švino oksidui. Išskyrus 
arklius, visa kita yra arba manufaktūroms reikalingos 
medžiagos, arba pusgaminiai (juos galima laikyti ža- 
liava, kuri toliau apdirbama), arba gamybos įrankiai. 
Sioms prekėms įstatymas palieka galioti visus kada 
nors joms įvestus muitus, įskaitant senąją subsidiją 
ir vieno procento mokestį išvežant. 

Tuo pačiu įstatymu daugybė užsieninių dažomųjų 
medžiagų, reikalingų dažytojams, buvo atleistos nuo 
visų importo muitų. Tačiau paskui kiekvienai iš jų, 
Jei ji išvežama, taikomas tam tikras muitas, tiesa, 
nelabai didelis. Atrodo, mūsų dažytojai manė, kad jų 
interesams naudinga skatinti tų dažomųjų medžiagų 

importą atleidžiant jas nuo visų muitų ir lygiai taip 
pat naudinga šiek tiek apsunkinti jų išvežimą. Tačiau 
godumas, sužadinęs tokį įsidėmėtiną merkantilinį išra- 
dingumą, veikiausiai juos smarkiai apvylė. Tas suma- 
nymas neišvengiamai pamokė importuotojus būti labai 
apdairius ir stengtis neįvežti tų prekių daugiau, negu 
reikia vidaus rinkai. Dėl to vidaus rinkoje jų pasiūla 
visą laiką būdavo ribota, tos prekės visą laiką buvo 
šiek tiek brangesnės nei būtų buvusios, jei jas išvežti 
būtų buvę galima taip pat laisvai, kaip ir įvežti. 
Pagal anksčiau minėtą įstatymą gumiarabikas, 
įtrauktas į dažomųjų medžiagų sąrašą, galėjo būti im- 
portuojamas be muito. Tiesa, jį išvežant reikėjo mokėti 
nedidelį muitą nuo svorio, sudarantį tik tris pensus už 
centnerį. Tuo metu Prancūzija turėjo išimtines preky- 
bos su šalimi, gaminančia daugiausiai tos medžiagos, 
esančia Senegalo kaimynystėje, teises, tad importuoti 
gumiarabiką tiesiogiai iš jo gavimo vietos į Britanijos 
rinką nebuvo lengva. Todėl 25-aisiais Jurgio II valdymo 
metais išleistu įstatymu buvo leista (priešingai ben- 
drosioms laivybos įstatymo nuostatoms) gumiarabiką 
1mportuoti iš bet kurios Europos dalies. Kadangi tuo 
įstatymu nesiekta skatinti šios prekybos rūšies, tokios 
priešingos bendriesiems Anglijos merkantilistinės poli- 
tikos principams, juo buvo nustatytas dešimties šilingų 
už centnerį importo muitas, ir jokia šio muito dalis 
nebūdavo grąžinama tą prekę išvežant. 1755 metais 
prasidėjęs sėkmingas karas suteikė Didžiajai Brita- 
nijai tokias pat išimtines prekybos su tomis šalimis 
teises, kurias anksčiau turėjo Prancūzija. Kai tik buvo 
sudaryta taika, mūsų manufaktūrininkai pasistengė 
pasinaudoti tuo pranašumu ir įtvirtinti savo monopo- 
liją, nukreiptą tiek prieš gumiarabiko gamintojus, tiek 
prieš jo i1mportuotojus. Todėl 5-aisiais Jurgio III valdy- 
mo metais išleisto įstatymo 37 straipsniu gumiarabiko 
eksportas iš jo didenybės valdų Afrikoje buvo apribotas 

vien Didžiąja Britanija, jam buvo nustatyti tokie patys 
suvaržymai, taisyklės, konfiskavimai ir bausmės, kaip 
ir Britanijos kolonijų Amerikoje ir Vakarų Indijoje są- 
rašinėms prekėms. Tiesa, gumiarabiko importui buvo 
nustatytas nedidelis šešių pensų už centnerį muitas, 
tačiau jo išvežimas iš Britanijos buvo apmokestintas 
milžinišku vieno svaro dešimties šilingų už centnerį 
muitu. Mūsų manufaktūrininkai norėjo, kad visa tų 
šalių produkcija būtų įvežama į Didžiąją Britaniją, o 
kad jie patys galėtų pirkti ją jiems palankiausia kaina, 
jie siekė neleisti jos vėl išvežti padarant tą išvežimą 
tokį brangų, kad jis taptų nuostolingas. Bet jų godumas 
šiuo atveju, kaip ir daugeliu kitų, juos apvylė. Tas 
milžiniškas muitas buvo tokia pagunda imtis kontra- 
bandos, kad didžiuliai šios prekės kiekiai buvo slapta 
išvežami tikriausiai į visas apdirbamąją pramonę tu- 
rinčias Europos šalis, pirmiausia į Olandiją, ir ne tik 
iš Didžiosios Britanijos, bet ir iš Afrikos. Būtent dėl 
to 14-aisiais Jurgio III valdymo metais išleisto įstaty- 
mo 10 straipsniu išvežimo muitas buvo sumažintas iki 
penkių šilingų už centnerį. 

Muitų tarifų knygoje, pagal kurią buvo renkama 
senoji subsidija, bebrų kailiai buvo apmokestinti šešiais 
šilingais aštuoniais pensais už vienetą, kiti muitai ir 
mokesčiai, iki 1722 metų rinkti juos importuojant, su- 
darė penktadalį tarifo, tai yra šešiolika pensų už bebre- 
ną; visi tie mokesčiai, išskyrus pusę senosios subsidijos, 
sudariusios vos du pensus, buvo grąžinami išvežant. 
Sis muitas už įvežamą tokią svarbią manufaktūroms 
medžiagą buvo laikomas per dideliu, ir 1722 metais 
tarifas buvo sumažintas iki dviejų šilingų šešių pensų, 
dėl to importo muitas sumažėjo iki šešių pensų, ir tik 
pusė jo būdavo grąžinama išvežant. Dėl jau minėto 
sėkmingo karo daugiausia bebrenų paruošianti šalis 
tapo Didžiosios Britanijos valda, ir kadangi tie kailiai 
lėjo į sąrašinių prekių grupę, juos iš Amerikos buvo 

galima eksportuoti tik į Didžiosios Britanijos rinką. 
Mūsų manufaktūrininkai netrukus susigaudė, kokių 
pranašumų gali suteikti ši aplinkybė, ir 1764 metais 
bebrenų importo muitas buvo sumažintas iki vieno 
penso, o jų eksporto muitas padidintas iki septynių 
pensų už vieną kailį, be to, sumokėtas importo muitas 
nebuvo grąžinamas. Tuo pačiu įstatymu aštuoniolikos 
pensų už svarą muitas buvo įvestas išvežamoms bebrų 
vilnoms, o jų importo muitas liko nepakeistas ir, jei 
buvo įvežama britų pirklių ir britų laivais, tuo metu 
siekė nuo keturių iki penkių pensų už vienetą. 

Anglys gali būti laikomos tiek manufaktūroms rei- 
kalinga medžiaga, tiek gamybos priemone. Todėl buvo 
nustatyti dideli jų eksporto muitai, šiuo metu (1783 m.) 
sudarantys daugiau kaip penkis šilingus už toną, arba 
daugiau kaip penkiolika šilingų už čaldroną, Niukaslyje 
vartojamą matą, o tai daugeliu atvejų viršija pradinę 
šios prekės vertę anglių kasykloje ar net uoste, iš kurio 
ji išgabenama. 

Tačiau vadinamųjų gamybos priemonių eksportas 
paprastai yra ribojamas ne dideliais muitais, bet visiš- 
ku draudimu. Antai 7-aisiais ir 8-aisiais Vilhelmo III 
valdymo metais išleisto įstatymo 20 straipsnio 8 para- 
grafu pirštinių ar kojinių mezgimo rėmų bei mašinų 
eksportas draudžiamas grasinant ne tik konfiskuoti 
tuos eksportuotus ar ketintus eksportuoti mezgimo rė- 
mus ar mašinas, bet ir keturiasdešimties svarų bauda, 
kurios pusė atitenka karaliui ir pusė - asmeniui, kuris 
praneš apie tai arba pateiks ieškinį dėl tokio fakto. 
Analogiškai 14-aisiais Jurgio III valdymo metais iš- 
leisto įstatymo 71 straipsniu draudžiama eksportuoti į 
užsienį bet kokius reikmenis, naudojamus medvilninių, 
lininių, vilnonių ir šilkinių audinių manufaktuūrose, 
grasinant ne tik konfiskuoti tuos reikmenis, bet ir dvie- 
jų šimtų svarų bauda, kurią turi sumokėti pažeidėjas, 
ir dar dviejų šimtų svarų bauda, kurią turi sumokėti 

laivo kapitonas, kuris sąmoningai leido pakrauti į savo 
laivą tokius reikmenis. 

Jei tokios sunkios bausmės buvo numatytos už 
negyvųjų gamybos priemonių eksportą, nederėtų ti- 
kėtis, kad būtų leidžiama laisvai išvykti gyvosioms 
priemonėms, amatininkams. Todėl 5-aisiais Jurgio I 
valdymo metais išleisto įstatymo 27 straipsnis nusta- 
tė, kad asmuo, kuris bus apkaltintas suviliojęs kurį 
nors amatininką ar kurios nors Didžiosios Britanijos 
manufaktūros darbininką išvykti į užsienį ir ten vers- 
tis savo amatu arba jo mokyti, pirmą kartą bus bau- 
džiamas suma, neviršijančia šimto svarų, ir kalėti tris 
mėnesius bei kol bus sumokėta bauda; už pažeidimą 
antrą kartą bauda bus skiriama teismo nuožiūra, o 
kalėti — dvylika mėnesių ir kol bus sumokėta bauda. 
23-iaisiais Jurgio II valdymo metais išleisto įstatymo 
13 straipsniu ši bausmė buvo padidinta: už pirmąjį 
pažeidimą iki penkių šimtų svarų už kiekvieną taip 
suviliotą amatininką ir kalėti iki dvylikos mėnesių bei 
kol bus sumokėta bauda, o už antrąjį pažeidimą iki 
tūkstančio svarų ir kalėti dvejus metus bei kol bus 
sumokėta bauda. 

Pagal pirmąjį iš tų dviejų įstatymų, jei įrodyta, 
kad asmuo įkalbinėjo kurį nors amatininką arba kad 
kuris nors amatininkas pažadėjo ar susitarė išvykti 
į užsienį minėtais tikslais, toks amatininkas teismo 
nuožiūra gali būti įpareigotas laiduoti, kad jis neišvyks 
į užjūrį, ir gali būti nuteistas kalėti, kol pateiks tokį 
laidavimą. 

Jei kuris nors amatininkas išvyks į užjūrį ir ten ku- 
rioje nors užsienio valstybėje versis savo amatu arba 
mokys jo, tai jei, gavęs kurio nors jo didenybės pasiun- 
tinio ar konsulo užsienyje arba vieno iš jo didenybės 
valstybės sekretorių įspėjimą, jis per šešis mėnesius po 
tokio įspėjimo negrįš į karalystę ir neliks joje nuolat gy- 
venti, nuo to momento bus paskelbtas netekusiu teisės 

paveldėti bet kokį turtą, paliktą jam šioje karalystėje, 
arba būti kurio nors asmens testamento vykdytoju ar 
globėju, arba įsigyti žemės sklypą šioje karalystėje pa- 
veldėjimo būdu, kaip palikimą ar jį nusipirkti. Taip pat 
karaliaus naudai konfiskuojamos jo žemės ir visas kitas 
turtas, jis paskelbiamas visais atžvilgiais svetimšalių 
ir netenka karaliaus globos. 

Manau, nėra reikalo sakyti, kaip šie potvarkiai 
prieštarauja išgirtajai asmens laisvei, kurią mes deda- 
mės taip branginą, tačiau šiuo atveju taip akivaizdžiai 
aukojame dėl siaurų mūsų pirklių ir manufaktūrininkų 
interesų. 

Pagirtinas visų tų potvarkių motyvas yra siekimas 
išplėsti mūsų pačių manufaktūras, bet ne tobulinant 
jas, o žlugdant visų mūsų kaimynų manufaktūras ir 
kiek tik įmanoma slopinant keblumų sudarančią tų ne- 
apkenčiamų ir nemalonių varžovų konkurenciją. Mūsų 
manufaktūrų šeimininkai mano esant teisinga, kad 
visų jų tėvynainių išmoningumas būtų jų monopolija. 
Nors apribodami kai kuriuose amatuose mokinių, kurie 
gali būti įdarbinti vienu metu, skaičių ir nustatydami 
privalomą ilgą visų amatų mokymąsi jie visi iki vieno 
stengiasi, kad kiekvieną amatą išmanytų kuo mažiau 
žmonių, tačiau nenori, kad bent dalis tų nedaugelio 
žmonių išvyktų į užsienį mokyti svetimšalių. 

Vienintelis kiekvienos gamybos tikslas yra vartoji- 
mas, ir į gamintojo interesus dera atsižvelgti tik tiek, 
kiek jie gali prisidėti prie vartotojų interesų tenkinimo. 
Šis principas yra toks savaime suprantamas, kad būtų 
absurdiška bandyti jį įrodinėti. Tačiau merkantilisti- 
nėje sistemoje vartotojo interesai beveik nuolat yra 
aukojami gamintojo interesams; atrodo, kad ši sistema 
ne vartojimą, bet gamybą laiko galutiniu visos pramo- 
nės ir prekybos tikslu. 

Apribojant visų užsienio prekių, kurios galėtų kon- 
kuruoti su mūsų pačių žemės ūkio ir pramonės pro- 

dukcija, importą vidaus vartotojų interesai akivaizdžiai 
paaukojami gamintojų interesams. Tiktai pastarųjų 
naudai vartotojai priverčiami mokėti didesnę kainą, 
nes ši monopolija beveik visada sukelia kainų padi- 
dėjimą. 

Tiktai gamintojų naudai suteikiamos priemokos 
už kai kurių jų produktų eksportą. Vidaus vartoto- 
jui tenka mokėti, pirma, mokestį, kuris būtinas toms 
priemokoms sumokėti, ir, antra, dar didesnį mokestį, 
kuris neišvengiamai atsiranda dėl prekės pabrangimo 
vidaus rinkoje. 

Garsiąja prekybos sutartimi su Portugalija dideliais 
muitais vartotojui užkertamas kelias pirkti iš kaimyni- 
nės šalies tokią prekę, kurios dėl mūsų šalies klimato 
pas mus neįmanoma užauginti, užtat jis verčiamas 
pirkti tą prekę iš tolimos šalies, nors pripažįstama, 
kad pastarosios gaminys yra prastesnės kokybės, nei 
pagamintas kaimyninėje šalyje. Vidaus vartotojas yra 
verčiamas taikstytis su tokiu nepatogumu, kad ga- 
mintojas galėtų įvežti kai kuriuos savo produktus į 
tą tolimą šalį naudingesnėmis sąlygomis, nei galėtų 
priešingu atveju. Be to, vartotojas priverstas mokėti 
už tuos produktus didesnę kainą, nes toks dirbtinai 
skatinamas eksportas gali sukelti kainos padidėjimą 
vidaus rinkoje. 

Tačiau įstatymais, kuriais remiantis administruoja- 
mos mūsų Amerikos ir Vakarų Indijos kolonijos, vidaus 
vartotojo interesai buvo paaukoti gamintojo interesams 
dar didesniu mastu, nei visais kitais mūsų prekybos 
potvarkiais. Buvo sukurta didžiulė imperija vien tam, 
kad rastųsi vartotojų tauta, kad žmonės būtų priversti 
iš įvairiausių mūsų gamintojų parduotuvių pirkti visas 
prekes, kurias šie gali jiems pateikti. Dėl to nedidelio 
kainos padidėjimo, kurį ta monopolija suteikė mūsų 
gamintojams, šalies vartotojams buvo užkrautos visos 
tos imperijos išlaikymo ir gynimo išlaidos. Šiuo tiks- 

lu, 1r tik šiuo tikslu, per pastaruosius du karus buvo 
išleista daugiau nei du šimtai milijonų ir dar buvo pa- 
siskolinta daugiau nei šimtas septyniasdešimt milijonų, 
be to, kas buvo išleista tuo pačiu tikslu ankstesniuose 
karuose. Vien šios skolos palūkanos yra didesnės ne 
tik už visą nepaprastą pelną, kuris pačiu geriausiu 
atveju galėjo būti gautas dėl prekybos su kolonijomis 
monopolijos, bet ir už visą tos prekybos vertę, tai yra 
visų vidutiniškai kasmet į kolonijas eksportuojamų 
prekių vertę. 

Nesunku nustatyti, kas buvo visos šios merkanti- 
listinės sistemos išradėjai; galime būti tikri, kad tai 
nebuvo vartotojai, kurių interesus sistema visiškai 
ignoravo, tai buvo gamintojai, į kurių interesus buvo 
taip rūpestingai atsižvelgta; iš pastarųjų pagrindiniai 
sistemos architektai neabejotinai buvo mūsų pirkliai ir 
manufaktūrininkai. Merkantilistinės taisyklės, kurias 
šiame skyriuje aptarėme, rūpestingiausiai atsižvelgia 
į mūsų manufaktūrininkų interesus, ir jiems buvo pa- 
aukoti ne tiek vartotojų, kiek kai kurių kitų gamintojų 
grupių interesai. 

APIE ŽEMĖS ŪKIO SISTEMAS, 

ARBA APIE TAS POLITINĖS EKONOMIJOS 
SISTEMAS, KURIOS TEIGIA ŽEMDIRBYSTĖS 
PRODUKCIJĄ ESANT VIENINTELĮ ARBA 
PAGRINDINĮ KIEKVIENOS ŠALIES PAJAMŲ 
IR TURTO ŠALTINĮ 


Politinės ekonomijos žemės ūkio sistemų nereikės 
aiškinti taip nuodugniai, kaip man atrodė būtina pa- 
aiškinti merkantilistinę, arba prekybos, sistemą. 

Kiek žinau, ta sistema, teigiančia žemdirbystės pro- 
dukciją esant vienintelį kiekvienos šalies pajamų ir 
turto šaltinį, niekada nesivadovavo jokia tauta, ir šiuo 
metu ji gyvuoja tik kaip keleto didžiai išsimokslinu- 
sių ir išmanių Prancūzijos žmonių svarstymai. Tikrai 
nebūtų verta išsamiai nagrinėti tokios sistemos, kuri 
niekada nepadarė ir tikriausiai niekada nepadarys 
Jokios žalos jokioje pasaulio dalyje, klaidų. Vis dėlto 
aš pasistengsiu kiek galima suprantamiau paaiškinti 
pagrindinius šios labai išmoningos sistemos bruožus. 

Ponas Colbert'as, garsusis Liudviko XIV ministras, 
buvo doras, nepaprastai darbštus ir puikiai nusimanan- 
tis žmogus, sukaupęs didelę patirtį, įžvalgiai tvarkęs 
valstybės finansus ir gebėjęs, trumpai kalbant, įvesti 
tinkamą valstybės pajamų surinkimo ir leidimo metodą 
1r tvarką. Deja, šis ministras perėmė visus merkantilis- 
tinės sistemos prietarus, nes ši, savo pobūdžiu ir esme 
būdama apribojimų ir reguliavimo sistema, negalėjo 
būti nepriimtina darbo ir sunkumų nebijančiam vei- 
kliam žmogui, įpratusiam reguliuoti įvairius valdžios 
Institucijų padalinius ir įvesti būtinus suvaržymus ir 
kontrolę, kad jie vykdytų tik jiems priskirtas funkcijas. 

Didžiulės šalies pramonę ir prekybą jis siekė reguliuoti 
pagal tokį patį modelį, kaip ir valdžios institucijų pada- 
linius, ir, užuot leidęs kiekvienam žmogui įgyvendinti 
savo interesus savo pasirinktu būdu, pagal liberalią 
lygybės, laisvės ir teisingumo schemą, atskiroms ūkio 
šakoms suteikė ypatingas privilegijas, o kitoms įve- 
dė ypatingus apribojimus. Jis ne tik buvo nusiteikęs, 
kaip kiti ministrai Europoje, miestų ūkį skatinti labiau 
nei kaimo ūkį; siekdamas paremti miestų pramonę, jis 
netgi buvo pasiruošęs slopinti ir stabdyti kaimo ūkį. 
Siekdamas padaryti maisto produktus pigius miestų 
gyventojams ir taip skatinti manufaktūras ir užsienio 
prekybą, jis visiškai uždraudė grūdų eksportą, dėl to 
kaimo gyventojai neteko užsienio rinkos pačiai svar- 
biausiai savo produkcijai. Šis draudimas drauge su 
Prancūzijos provincijų ankstesniųjų įstatymų įvestais 
grūdų gabenimo iš vienos provincijos į kitą suvaržy- 
mais ir su nepagrįstais ir žlugdančiais mokesčiais, ku- 
riais ūkininkai apmokestinti beveik visose provincijose, 
apsunkino ir stabdė šalies žemės ūkio plėtrą ir neleido 
jam pasiekti to lygio, koks natūraliai būtų buvęs, kai 
žemės tokios derlingos ir toks palankus klimatas. Šis 
plėtros sulėtėjimas ir nuosmukis daugiau ar mažiau 
buvo jaučiamas visose šalies dalyse, ir buvo atlikta 
daug įvairių tyrimų aiškinantis šito priežastis. Viena 
iš tų priežasčių, kaip atrodo, buvo pirmenybė, kurią 
p. Colbert'o potvarkiai teikė miestų pramonei kaimo 
ūkio atžvilgiu. 

Kaip sako priežodis, jei lazda perlenkta į vieną 
pusę, norint ją ištiesinti reikia tiek pat perlenkti į kitą 
pusę. Kaip atrodo, tie prancūzų filosofai, kurie pasiū- 
lė savo sistemą, teigiančią žemės ūkį esant vienintelį 
kiekvienos šalies pajamų ir turto šaltinį, pasinaudojo 
šiuo priežodžių; p. Colbert'o plane miestų pramonė ti- 
krai buvo pervertinta, palyginti su kaimo ūkiu, o jų 
sistemoje ji buvo tikrai nepakankamai įvertinta. 

Įvairius žmonių sluoksnius, kurie buvo laikomi vie- 
naip ar kitaip prisidedančiais kuriant šalies žemės ir 
darbo metinę produkciją, jie suskirstė į tris klases. Pir- 
moji yra žemvaldžių klasė. Antroji - žemdirbių klasė, 
tai ūkininkai ir kaimo samdiniai, kuriuos jie pagerbia 
specialiu produktyviosios klasės pavadinimu. Trečioji 
klasė - tai amatininkai, manufaktūrininkai ir pirkliai, 
kuriuos jie stengiasi sumenkinti žeminamu bergždžios 
ar neproduktyvios klasės pavadinimu. 

Žemvaldžių klasė prisideda kuriant šalies žemės ir 
darbo metinę produkciją išlaidomis, skiriamomis žemei 
gerinti, pastatams, sausinimo sistemoms, aptvėrimams 
ir kitiems pagerinimams, kuriuos jie padaro arba pri- 
žiūri ir kurie įgalina žemdirbius su tuo pačiu kapitalu 
išauginti didesnį derlių, taigi 17 mokėti didesnę rentą. 
Ši padidėjusi renta gali būti laikoma žemvaldžio išlai- 
dų, arba kapitalo, kurį jis panaudoja savo žemei gerinti, 
palūkanomis arba pelnu. Toje teorijoje tokios išlaidos 
vadinamos išlaidomis žemei (dėpenses fonciėres). 

Žemdirbiai arba ūkininkai prisideda kuriant šalies 
žemės ir darbo metinę produkciją tuo, kas toje teorijoje 
vadinama pradinėmis ir metinėmis išlaidomis (dėpenses 
primitives et dėpenses annuelles), kurios susijusios su 
žemės dirbimu. Pradines išlaidas sudaro lėšos ūkio pa- 
dargams, gyvuliams, sėklai įsigyti ir ūkininko šeimai, 
samdiniams 1r gyvuliams išlaikyti bent jau didžiąją pir- 
mųjų ūkininkavimo metų dalį, arba kol jis gaus kokią 
nors grąžą iš žemės. Metinės išlaidos — tai sėkla, ūkio 
padargų susidėvėjimas ir metinis ūkininko samdinių 
ir gyvulių, taip pat jo šeimos, nes dalis jos narių gali 
būti laikomi ūkyje dirbančiais samdiniais, išlaikymas. 
Ta žemės produkcijos dalis, kuri jam lieka sumokėjus 
rentą, turi būti pakankama, pirma, kad per deramą 
laiką, bent per žemės nuomos laikotarpį, padengtų vi- 
sas jo pradines išlaidas su įprastiniu kapitalo pelnu ir, 
antra, kad kasmet padengtų visas jo metines išlaidas, 

taip pat su įprastiniu kapitalo pelnu. Tos dvi išlaidų 
rūšys yra du kapitalai, kuriuos ūkininkas panaudoja 
žemei dirbti, ir jei jie nebus jam reguliariai atkuriami 
su deramu pelnu, jis negalės tęsti savo verslo lygiai 
su kitais verslais; paisydamas savo interesų, jis turės 
kuo greičiau mesti tą verslą ir susirasti kitą. Todėl ta 
žemės produkcijos dalis, kuri yra būtina, kad ūkininkas 
galėtų tęsti verslą, turi būti laikoma neliečiamu žemei 
dirbti skirtu fondu; jei žemvaldys to nepaisys, jis ne- 
išvengiamai sumažins savo žemės teikiamą produkciją 
ir per kelerius metus atims iš ūkininko galimybę mo- 
kėti ne tik tokią lupikišką rentą, bet ir įprastą rentą, 
kurią priešingu atveju jis galėtų gauti už savo žemę. 
Žemvaldžiui priklausanti renta turi neviršyti grynojo 
produkto, liekančio visiškai apmokėjus visas būtinas 
išlaidas, kurias pirmiausia reikia padaryti norint gauti 
bendrąsias pajamas, tai yra visą produkciją. Ir todėl, 
kad žemdirbių darbas ne tik visiškai padengia visas tas 
būtinas išlaidas, bet dar teikia ir grynąjį produktą, toje 
teorijoje žemdirbių klasė išskiriama garbingu produk- 
tyviosios klasės pavadinimu. Dėl tos pačios priežasties 
žemdirbių pradinės ir metinės išlaidos vadinamos pro- 
duktyviosiomis išlaidomis, nes jos ne tik atkuria savo 
vertę, bet 17 garantuoja kasmetinę grynojo produkto 
reprodukciją. 

Išlaidos žemei, kaip jos toje teorijoje vadinamos, 
arba tai, ką žemvaldys išleidžia savo žemei pagerinti, 
taip pat pagerbiamos produktyviųjų išlaidų pavadini- 
mu. Kol visas tas išlaidas su įprastiniu kapitalo pel- 
nu jam visiškai padengs padidėjusi jo žemės teikiama 
renta, ši renta turi būti laikoma šventa ir neliečiama 
nei Bažnyčios, nei karaliaus, tai yra neapdedama nei 
dešimtine, nei mokesčiais. Jei šito nepaisoma, atgra- 
sindama nuo žemės gerinimo Bažnyčia užkerta kelią 
dešimtinės didėjimui ateityje, o karalius — savo suU- 
renkamų mokesčių didėjimui ateityje. Kadangi gerai 

sutvarkytoje sistemoje tos išlaidos žemei ne tik visiškai 
atkuria savo pačių vertę, bet ir po tam tikro laiko 
lemia grynojo produkto reprodukciją, jos toje teorijoje 
laikomos produktyviosiomis išlaidomis. 

Ši teorija produktyviomis laiko tik tris išlaidų rūšis — 
žemvaldžio išlaidas žemei ir ūkininko pradines ir me- 
tines išlaidas. Visos kitos išlaidos ir visi kiti žmonių 
sluoksniai, net ir tie, kurie paprastai visuomenės laiko- 
mi itin produktyviais, šio požiūrio atstovų traktuojami 
kaip visiškai bergždi ir neproduktyvūs. 

Ypač amatininkai ir manufaktūrininkai, kurių dar- 
bas, įprastu daugumos žmonių požiūriu, smarkiai pa- 
didina žemės teikiamos žaliavinės produkcijos vertę, 
šioje teorijoje laikomi visiškai bergždžių 1r neprodukty- 
vių žmonių klase. Teigiama, kad jų darbas tik atkuria 
juos įdarbinantį kapitalą su įprastiniu jo pelnu. Tas 
kapitalas susideda iš darbdavio darbininkams avan- 
suojamų medžiagų, įrankių ir darbo užmokesčio; jis 
sudaro jiems įdarbinti ir išlaikyti skirtą fondą. To ka- 
pitalo pelnas yra fondas, skirtas išlaikyti jų darbdaviui. 
Darbdavys, avansuodamas jiems medžiagas, įrankius 
ir darbo užmokestį, būtinus jų darbui, kartu avansuoja 
sau visa tai, kas reikalinga jo paties išlaikymui, ir tą 
išlaikymą jis paprastai derina su pelnu, kurio tiki- 
s1 iš tų žmonių darbo produktų kainos. Jei ši kaina 
nepadengia jam išlaikymo, kurį jis avansuoja pačiam 
sau, ir išlaidų medžiagoms, įrankiams ir darbo užmo- 
kesčiui, avansuojamų darbininkams, ji, suprantama, 
neatlygina jam visų tuo tikslu padarytų išlaidų. Todėl 
į manufaktūras įdėto kapitalo pelnas nėra, kaip žemės 
renta, grynasis produktas, liekantis visiškai padengus 
visas išlaidas, kurios būtinos norint gauti tą pelną. 
Ukininko kapitalas duoda jam pelną, lygiai kaip ir 
manufaktūros šeimininko kapitalas; ūkininko kapitalas 
taip pat duoda rentą kitam asmeniui, o manufaktū- 
ros šeimininko kapitalas — ne. Todėl išlaidos, skirtos 

įdarbinti ir išlaikyti amatininkams ir manufaktūrinin- 
kams, tik pratęsia, jei galima taip pasakyti, savo pačių 
vertės egzistavimą, bet nekuria jokios naujos vertės. 
Dėl to tai yra visiškai bergždžios ir neproduktyvios 
išlaidos. Priešingai, ūkininkams ir kaimo samdiniams 
įdarbinti skirtos išlaidos ne tik pratęsia savo pačių ver- 
tės egzistavimą, bet ir sukuria naują vertę, žemvaldžio 
rentą. Todėl tai yra produktyvios išlaidos. 

Toks pat bergždžias ir neproduktyvus yra ir preky- 
bai naudojamas kapitalas. Jis tik pratęsia savo paties 
vertės egzistavimą nesukurdamas jokios naujos vertės. 
To kapitalo pelnas tik apmoka tai, ką jo šeimininkas 
avansuoja savo paties išlaikymui per tą laiką, kai kapi- 
talas naudojamas, arba kol jis gauna grąžą. Tas pelnas 
apmoka tik dalį išlaidų, kurias būtina padaryti norint 
panaudoti tą kapitalą. 

Amatininkų ir manufaktūrininkų darbas nieko ne- 
prideda prie visos metinės žemės žaliavinės produkcijos 
vertės. Tiesa, jis labai daug prideda prie kai kurių 
atskirų jos dalių vertės. Bet tuo metu jo sukeliamas 
kitų dalių suvartojimas yra lygus tai vertei, kurią jis 
prideda prie tų dalių; todėl visos metinės produkci- 
jos vertė jokiu momentu nėra bent kiek padidinama. 
Pavyzdžiui, nėrinius plonyčiams pinikams mezgantis 
asmuo kartais gali padidinti galbūt tik pensą tekai- 
nuojančių lininių verpalų vertę iki trisdešimt svarų 
sterlingų. Bet nors iš pirmo žvilgsnio atrodo, kad ši- 
taip jis padidino žaliavinės produkcijos vienos dalies 
vertę maždaug septynis tūkstančius du šimtus kartų, 
iš tikrųjų jis nieko nepridėjo prie visos metinės žaliavi- 
nės produkcijos vertės. Tiems nėriniams numegzti jam 
galbūt prireikė dvejų metų darbo. Trisdešimt svarų, 
kuriuos jis gauna užbaigęs darbą, tiktai apmoka jam 
pragyvenimą, kurį jis avansuoja sau tų dvejų metų, 
reikalingų padaryti darbui, laikotarpiu. Ta vertė, kurią 
jis kiekvienos dienos, mėnesio ar metų darbu prideda 

prie lininių verpalų, tik atkuria jo paties per tą die- 
ną, Mėnesį ar metus suvartojamą vertę. Todėl jokiu 
momentu jis nieko neprideda prie visos metinės že- 
mės žaliavinės produkcijos vertės: ta produkcijos dalis, 
kurią jis pats nuolat vartoja, visada yra lygi vertei, 
kurią jis nuolat kuria. Daugumos tame brangiame, 
tačiau menkaverčiame versle dirbančių žmonių didžiu- 
lis skurdas įtikina, kad jų darbo kaina įprastinėmis 
sąlygomis neviršija jų pragyvenimo vertės. Kitaip yra 
su ūkininkų ir kaimo samdinių darbu. Šis įprastinė- 
mis sąlygomis ne tik visiškai atlygina visą suvartojimą 
ir visas išlaidas, reikalingas įdarbinti ir išlaikyti tiek 
darbininkams, tiek jų darbdaviui, bet ir nuolat kuria 
vertę — žemvaldžio rentą. 

Amatininkai, manufaktūrininkai ir pirkliai gali di- 
dinti savo visuomenės pajamas ir turtą tik šykštumu, 
arba, kaip sakoma toje teorijoje, per nepriteklius, tai 
yra sumažindami lėšas, skiriamas savo pačių pragy- 
venimui. Jie kasmet atkuria tik tas lėšas. Todėl jei jie 
kasmet nesutaupys dalies tų lėšų, jei kasmet neatidės 
jų dalies, užuot išleidę savo reikmėms, jų visuomenės 
pajamos ir turtas jų darbu niekada negalės būti nė kiek 
padidinti. Priešingai, ūkininkai ir kaimo samdiniai gali 
panaudoti visas lėšas, skirtas jų pragyvenimui, ir vis 
tiek jie kartu didins savo visuomenės pajamas ir turtą. 
Jų darbas, be to, kas reikalinga jų pačių pragyveni- 
mui, kasmet sukuria grynąjį produktą, kurio didėjimas 
neišvengiamai didina jų visuomenės pajamas ir turtą. 
Todėl tautos, kurias, kaip Prancūziją ar Angliją, su- 
daro daugiausia žemės savininkai ir žemdirbiai, gali 
turtėti iš darbo ir vartojimo. Priešingai, tautos, kurias, 
kaip Olandijoje ir Hamburge, sudaro daugiausia pir- 
kliai, amatininkai ir manufaktūrininkai, gali turtėti 
tik taupydamos ir daug ko atsisakydamos. Kadangi 
tokiomis skirtingomis sąlygomis gyvenančių tautų 
interesai yra skirtingi, tai skiriasi ir jų charakteriai: 

pirmosios rūšies tautų tipiški charakterio bruožai na- 
tūraliai yra dosnumas, nuoširdumas ir draugiškumas, 
o antrosios rūšies tautoms būdingas ribotumas, šykš- 
tumas, savanaudiškumas, bendruomenės pramogų ir 
pasilinksminimų nemėgimas. 

Neproduktyvioji klasė, pirkliai, amatininkai ir ma- 
nufaktūrininkai, įdarbinama ir išlaikoma kitų dviejų 
klasių, žemvaldžių ir žemdirbių. Pastarieji aprūpina 
neproduktyviąją klasę tiek medžiagomis, reikalingo- 
mis jos narių darbui, tiek pragyvenimo reikmenimis, 
grūdais ir gyvuliais, kuriuos jie dirbdami vartoja. Bū- 
tent žemvaldžiai ir žemdirbiai galiausiai sumoka darbo 
užmokestį visiems neproduktyviosios klasės darbinin- 
kams ir pelnus jų darbdaviams. Tie darbininkai ir jų 
darbdaviai iš tiesų yra žemvaldžių ir žemdirbių tarnai. 
Tik jie yra tarnai, dirbantys už ūkio ribų, o paprasti 
tarnai dirba šeimininko ūkyje. Bet tiek vieni, tiek kiti 
išlaikomi tų pačių šeimininkų lėšomis. Ir vienų, ir kitų 
darbas vienodai neproduktyvus. Jis nieko neprideda 
prie žemės žaliavinės produkcijos bendros sumos ver- 
tės. Užuot padidinęs tos bendros sumos vertę, jis suda- 
ro tik išlaidas, kurias reikia iš tos sumos apmokėti. 

Tačiau neproduktyvioji klasė yra ne tik naudinga, 
bet netgi labai naudinga kitoms dviem klasėms. Pir- 
klių, amatininkų ir manufaktūrininkų darbas suteikia 
žemvaldžiams ir žemdirbiams galimybę įsigyti jiems 
reikalingų užsienio prekių ir savo šalies pramonės ga- 
minių už produkciją, reikalaujančią daug mažesnio jų 
darbo kiekio nei tas, kurį jie būtų priversti panaudo- 
ti, jei patys imtųsi, stokodami įgudimo ir išmanymo, 
įsivežti pirmąsias arba pasigaminti antruosius savo 
reikmėms. Neproduktyvioji klasė išlaisvina žemdirbius 
nuo daugybės rūpesčių, kurie antraip atitrauktų jų dė- 
mesį nuo žemės dirbimo. To produkcijos prieaugio, kurį 
jie gauna dėl to, kad visą dėmesį skiria žemės dirbi- 
mui, visiškai pakanka apmokėti visoms išlaidoms, ku- 

rių jiems arba žemvaldžiams sudaro neproduktyviosios 
klasės įdarbinimas ir išlaikymas. Pirklių, amatininkų 
ir manufaktūrininkų darbas, nors iš esmės visiškai ne- 
produktyvus, vis dėlto šitaip netiesiogiai prisideda prie 
žemės produkcijos didėjimo. Jis padidina produktyviojo 
darbo gamybinę galią, leisdamas jam apsiriboti jam 
būdinga veikla, žemės dirbimu; dažnai plūgas lengviau 
ir geriau verčia vagą valdomas žmogaus, kurio darbas 
neturi nieko bendra su plūgo gaminimu. 

Žemvaldžiai ir žemdirbiai niekada negali būti su- 
interesuoti kokiu nors atžvilgiu varžyti pirklių, amati- 
ninkų ir manufaktūrininkų veiklą ar trukdyti jai. Kuo 
didesnė laisvė suteikiama tai neproduktyviajai klasei, 
tuo didesnė bus konkurencija visose jos veiklos šakose 
ir tuo pigiau kitos dvi klasės bus aprūpintos tiek užsie- 
nio prekėmis, tiek savo šalies pramonės gaminiais. 

Neproduktyvioji klasė niekada negali būti suinte- 
resuota engti kitas dvi klases. Juk neproduktyviąją 
klasę įdarbina ir išlaiko perviršinė žemės produkci- 
ja, tai, kas lieka atėmus, pirma, žemdirbių ir, antra, 
žemvaldžių išlaikymą. Kuo didesnis tas perviršis, tuo 
daugiau skiriama neproduktyviosios klasės įdarbinimui 
ir išlaikymui. Tobulo teisingumo, tobulos laisvės ir to- 
bulos lygybės įgyvendinimas yra ta paprasta paslaptis, 
kuri veiksmingiausiai garantuoja didžiausią visų trijų 
klasių klestėjimą. 

Tose prekybinėse valstybėse, kurios, kaip Olandija 
ar Hamburgas, susideda daugiausia iš neproduktyvio- 
sios klasės, pirkliai, amatininkai ir manufaktūrininkai 
lygiai taip pat yra išlaikomi ir įdarbinami žemvaldžių 
ir žemdirbių lėšomis. Vienintelis skirtumas yra tas, kad 
tie žemvaldžiai ir žemdirbiai, didžioji jų dalis, įsikūrę 
nepatogiai toli nuo pirklių, amatininkų ir manufaktuū- 
rininkų, kuriuos jie aprūpina jų darbui reikalingomis 
medžiagomis ir pragyvenimo lėšomis, yra kitų šalių 
gyventojai ir kitų vyriausybių valdiniai. 

Tačiau tokios prekybinės valstybės yra ne tik nau- 
dingos, bet netgi labai naudingos tų kitų šalių gyvento- 
jams. Tam tikru mastu jos užpildo labai svarbią spragą 
ir pavaduoja pirklius, amatininkus ir manufaktūrinin- 
kus, kuriuos tų šalių gyventojai turėtų rasti namie, bet 
kurių dėl tam tikrų savo politikos trūkumų jie savo 
šalyse neturi. 

Tos žemdirbystės šalys, jei galiu jas taip pavadinti, 
niekada negali būti suinteresuotos trukdyti tų preky- 
binių valstybių veiklai ar žlugdyti ją įvedant didelius 
muitus jų prekybai ar jų tiekiamoms prekėms. Tokie 
muitai, pabrangindami tas prekes, tik sumažintų jų 
pačių žemės perviršinės produkcijos, už kurią arba, 
kas yra tas pat, už kurios kainą tos prekės perkamos, 
realiąją vertę. Tokie muitai tik trukdytų didinti tą per- 
viršinę produkciją, taigi ir gerinti ir įdirbti savo pačių 
zemę. Priešingai, veiksmingiausia priemonė didinti tos 
perviršinės produkcijos vertę, skatinti jos augimą ir 
kartu savo pačių žemės gerinimą ir dirbimą būtų su- 
teikti visišką laisvę visų tokių prekybinių valstybių 
prekybai. 

Toji visiška prekybos laisvė būtų netgi pati veiks- 
mingiausia priemonė toms žemdirbystės šalims, kai 
ateis laikas, apsirūpinti visais joms reikalingais ama- 
tininkais, manufaktūrininkais ir pirkliais ir taip tinka- 
miausiu ir naudingiausiu būdu užpildyti susidariusią 
labai svarbią spragą. 

Nepaliaujamas jų žemės perviršinės produkcijos 
didėjimas ilgainiui sukurs didesnį kapitalą, nei gali- 
ma panaudoti, gaunant įprastinę pelno normą, žemei 
dirbti ir gerinti; tada perviršinė jo dalis natūraliai 
bus skiriama savų amatininkų ir manufaktūrininkų 
įdarbinimui. Bet tie amatininkai ir manufaktūrininkai, 
namie gaudami tiek darbui reikalingas medžiagas, tiek 
pragyvenimo lėšas, net būdami mažiau patyrę ir įgudę 
sugebės gaminti taip pat pigiai, kaip ir tų prekybinių 

šalių amatininkai ir manufaktūrininkai, kurie ir viena, 
ir kita turi atsigabenti iš toli. Net jei dėl meistriškumo 
ir įgūdžių stokos jie kurį laiką negalės gaminti taip 
pigiai, vis dėlto galės savo gaminius parduoti taip pat 
pigiai, kaip tų prekybinių šalių amatininkai ir manu- 
faktūrininkai, nes turės rinką savo šalyje, o pastarųjų 
gaminius reikės gabenti į tą rinką iš labai toli; kai 
jų meistriškumas ir įgūdžiai patobulės, netrukus jie 
galės pardavinėti savo gaminius pigiau. Todėl tų pre- 
kybinių šalių amatininkai ir manufaktūrininkai kaip- 
mat susidurs su konkurentais tų žemdirbystės šalių 
rinkoje ir netrukus bus nurungti kainomis ir visiškai 
išstumti iš jos. Tų žemdirbystės šalių pramonės gami- 
nių pigumas, nulemtas tobulėjančio meistriškumo ir 
įgūdžių, ilgainiui išplės jų pardavimą už savo šalies 
ribų, atvers jiems daugelį užsienio rinkų, iš kurių jie 
tokiu pat būdu pamažu išstums daugelį tų prekybinių 
šalių gaminių. 

Nepaliaujamas tiek žaliavinės, tiek apdirbtos pro- 
dukcijos didėjimas tose žemdirbystės šalyse ilgainiui 
sukurs didesnį kapitalą, nei galima panaudoti, gaunant 
įprastinę pelno normą, žemės ūkyje arba manufaktū- 
rose. Šis kapitalo perviršis natūraliai bus nukreiptas į 
užsienio prekybą ir panaudotas eksportuoti į užsienio 
šalis tai daliai šalies žaliavinės ir apdirbtos produkci- 
jos, kuri viršija paklausą vidaus rinkoje. Žemdirbystės 
šalies pirkliai, eksportuodami savo šalies produkciją, 
turės tokį patį pranašumą prieš prekybinių šalių pir- 
klius, kokį jos amatininkai ir manufaktūrininkai turėjo 
prieš prekybinių šalių amatininkus ir manufaktūri- 
ninkus: ir krovinį, ir žaliavų atsargas, 17 maisto pro- 
duktus jie randa namie, o pastarieji turi apsirūpinti 
visų tuo tolimose vietovėse. Todėl ir turėdami mažiau 
laivybos patirties bei įgūdžių pirmieji įstengs parduoti 
savo krovinį užsienio rinkose taip pat pigiai, kaip ir tų 
prekybinių šalių pirkliai, o susilyginę su jais patirtimi 

ir įgūdžiais, galės parduoti pigiau. Todėl netrukus jie 
taps prekybinių šalių konkurentais šioje užsienio pre- 
kybos šakoje 1r ilgainiui visiškai išstums juos iš jos. 

Taigi ši liberali ir didžiadvasiška teorija teigia, kad 
pats geriausias būdas, kuriuo žemdirbystės šalis gali 
išugdyti savus amatininkus, manufaktūrininkus ir pir- 
klius, yra suteikti visišką prekybos laisvę visų kitų 
šalių amatininkams, manufaktūrininkams ir pirkliams. 
Taip šalis padidina savo žemės perviršinės produkcijos 
vertę, o nepaliaujamas tos produkcijos didėjimas pama- 
žu sukuria fondą, kuris ilgainiui neišvengiamai lemia 
visų šaliai reikalingų amatininkų, manufaktūrininkų 
ir pirklių atsiradimą. 

Priešingai, jei žemdirbystės šalis dideliais muitais 
ar draudimais varžo užsienio šalių prekybą, ji neišven- 
giamai kenkia savo pačios interesams dviem skirtingais 
būdais. Pirma, pakeldama visų užsienio prekių 1r visų 
rūšių gaminių kainas ji neišvengiamai sumažina savo 
žemės perviršinės produkcijos realiąją vertę, už kurią 
arba, kas yra tas pat, už kurios kainą ji perka tas už- 
sienio prekes ir gaminius. Antra, suteikdama saviems 
pirkliams, amatininkams ir manufaktūrininkams tam 
tikrą monopoliją vidaus rinkoje, ji padidina prekybinio 
17 pramoninio pelno normą, palyginti su iš žemės ūkio 
gaunamo pelno norma, ir dėl to arba atitraukia iš žemės 
ūkio dalį į jį įdėto kapitalo, arba trukdo nukreipti į jį 
tą kapitalo dalį, kuri antraip ten būtų nukreipta. Todėl 
tokia politika stabdo žemės ūkio plėtrą dviem skirtin- 
gais būdais: pirma, sumažindama jo produkcijos realiają 
vertę ir taip sumažindama jo pelno normą ir, antra, 
padidindama pelno normą visose kitose ūkinės veiklos 
srityse. Žemės ūkis pasidaro mažiau naudingas, o pre- 
kyba ir apdirbamoji pramonė — naudingesnė, nei būtų 
priešingu atveju, ir kiekvieną žmogų jo paties interesai 
skatina nukreipti, kiek tik jis gali, savo kapitalą ir savo 
darbą iš žemės ūkio į tas dvi kitas veiklos sritis. 

Nors vykdydama tokią slopinančią politiką žemdir- 
bystės šalis gali sugebėti išugdyti savus amatininkus, 
manufaktūrininkus ir pirklius greičiau, nei padarytų tai 
esant prekybos laisvei, — nors tuo galima suabejoti, — 
tačiau ji išugdys juos, jei galima taip pasakyti, per 
anksti, dar nebūdama visiškai tam subrendusi. Perne- 
lyg skubiai išplėtodama vieną ūkinės veiklos sritį, ji 
slopins kitą, vertingesnę veiklos sritį. Pernelyg skubiai 
išplėtodama tą ūkinės veiklos sritį, kuri tik atkuria 
jai naudojamą kapitalą su įprastiniu pelnu, ji slopins 
kitas ūkinės veiklos sritis, kurios ne tik atkuria tą 
kapitalą su pelnu, bet ir kuria grynąjį produktą, ne- 
mokamą žemvaldžio rentą. Pernelyg skatindama tokį 
darbą, kuris yra visiškai bergždžias ir neproduktyvus, 
ji slopins produktyvųjį darbą. 

Kokiu būdu, pasak šios teorijos, bendra žemės me- 
tinės produkcijos suma paskirstoma trims minėtosioms 
klasėms ir kokiu būdu neproduktyviosios klasės darbas 
tik atkuria savo suvartotą vertę, jokiais atžvilgiais ne- 
padidindamas tos bendros sumos vertės, yra parodyta 
p. Guesnay, labai išmanaus ir giliaminčio šios teorijos 
autoriaus, tam tikrose aritmetinėse lentelėse. Pirmoji 
iš tų lentelių, kurią dėl jos svarbumo jis specialiai iš- 
skyrė ir pavadino Ekonomine lentele, parodo, kaip, jo 
nuomone, tas paskirstymas vyksta visiškos laisvės, o 
dėl to ir didžiausio klestėjimo sąlygomis, kai metinė 
produkcija teikia didžiausią įmanomą grynąjį produktą 
ir kai kiekviena klasė gauna jai priderančią tos me- 
tinės produkcijos dalį. Keletas kitų lentelių parodo, 
kaip, jo nuomone, tas paskirstymas vyksta įvairių 
apribojimų ir reguliavimo sąlygomis, kai arba žemės 
savininkų klasė, arba bergždžia ir neproduktyvi klasė 
yra traktuojamos palankiau nei žemdirbių klasė ir kai 
arba viena, arba kita iš tų klasių daugiau ar mažiau 
kėsinasi į tą dalį, kuri turėtų pagrįstai priklausyti tai 
produktyviajai klasei. Kiekvienas toks pasikėsinimas, 


297 


„-KETVIRTA KNYGA 


kiekvienas to natūralaus paskirstymo, kurį garantuoja 
tobula laisvė, pažeidimas, pasak šios teorijos, neišven- 
giamai turi metai po metų daugiau ar mažiau mažinti 
metinės produkcijos bendrąją sumą ir vertę ir neiš- 
vengiamai turi sukelti laipsnišką visuomenės realiojo 
turto ir pajamų mažėjimą; ar to mažėjimo tempas bus 
spartesnis, ar lėtesnis, priklausys nuo to pasikėsinimo 
masto, tai yra nuo to, kiek pažeidžiamas tas natuū- 
ralus paskirstymas, kuris susiklosto tobulos laisvės 
sąlygomis. Tos kitos lentelės parodo įvairius mažėjimo 
laipsnius, kurie, kaip teigia ta teorija, atitinka įvairius 
to natūralaus paskirstymo pažeidimo laipsnius. 

Kai kurie teorizuojantys gydytojai, atrodo, mano, 
kad žmogaus kūno sveikatą galima išsaugoti tik lai- 
kantis tam tikro griežto mitybos ir judėjimo režimo ir 
net menkiausias jo pažeidimas neišvengiamai sukelia 
ligą ar sveikatos sutrikimą, proporcingą to pažeidimo 
laipsniui. Tačiau patirtis, regis, liudija, kad žmogaus 
kūnas dažnai išsaugo, bent jau taip atrodo, puikiau- 
sią sveikatos būklę laikantis pačių įvairiausių režimų, 
netgi tokių, apie kuriuos paprastai manoma, kad jie 
toli gražu nėra sveiki. Matyt, sveikame žmogaus kūne 
glūdi kažkoks nežinomas apsauginis pradas, sugebantis 
užkirsti kelią blogoms netgi labai ydingo režimo pa- 
sekmėms arba daugeliu atžvilgių ištaisyti jas. Ponas 
Guesnay, kuris pats buvo gydytojas, ir mėgstantis te- 
orizuoti gydytojas, kaip atrodo, tokio požiūrio laikėsi ir 
politinio organizmo atžvilgiu ir manė, kad jis klestės 
ir tarps tik esant tam tikram tiksliai apibrėžtam re- 
žimui, visiškos laisvės ir visiško teisingumo režimui. 
Jis, atrodo, nepagalvojo apie tai, kad politiniame or- 
ganizme natūralios nepaliaujamos kiekvieno žmogaus 
pastangos gerinti savo padėtį yra apsauginis pradas, 
sugebantis užkirsti kelią blogoms šališkos ir engėjiškos 
politinės ekonomijos pasekmėms ir daugeliu atžvilgių 
tam tikru mastu ištaisyti jas. Nors tokia politinė eko- 

nomija neabejotinai daugiau ar mažiau pristabdo na- 
tūralią tautos pažangą gerovės ir klestėjimo linkme, 
ji ne visada įstengia visiškai ją sustabdyti ir juolab 
negali pastūmėti jos atgal. Jei tauta negali klestėti 
neturėdama visiškos laisvės ir visiško teisingumo, tai 
nėra pasaulyje tautos, kuri kada nors būtų klestėjusi. 
Tačiau, laimė, gamtos išmintis parūpino politiniam 
organizmui pakankamai priemonių, kad jis galėtų iš- 
taisyti daugelį žmonių kvailumo ir neteisingumo blogų 
pasekmių, lygiai kaip ji parūpino priemonių fiziniam 
kūnui, kad jis galėtų ištaisyti blogas savo tingėjimo ir 
nesantūrumo pasekmes. 

Tačiau didžiausia šios teorijos klaida, kaip atrodo, 
yra tai, kad amatininkų, manufaktūrininkų ir pirklių 
klasę ji laiko visiškai bergždžia ir neproduktyvia. To- 
lesnės pastabos turėtų parodyti tokio požiūrio nepa- 
grįstumą. 

Pirma, pripažįstama, kad ši klasė kasmet atkuria 
savo pačios metinio suvartojimo vertę ir bent jau pratę- 
sia ją įdarbinančio ir išlaikančio kapitalo egzistavimą. 
Bet jau vien dėl to visiškai nederėtų vadinti šią klasę 
bergždžia ir neproduktyvia. Juk šeimos nevadinsime 
bergždžia ir neproduktyvia, jei joje gimė tik sūnus ir 
duktė, pakeisiantys tėvą ir motiną, taigi ji nepadidi- 
no žmonių giminės, o tiktai pratęsė ją, kokia ji buvo 
anksčiau. Tiesa, ūkininkai ir kaimo samdiniai, be juos 
išlaikančio ir įdarbinančio kapitalo, kasmet atkuria ir 
grynąjį produktą, nemokamą žemvaldžio rentą. Kaip 
šeima, susilaukusi trijų vaikų, neabejotinai yra produk- 
tyvesnė už tą, kuri susilaukė tik dviejų, taip ūkininkų 
ir kaimo samdinių darbas neabejotinai yra produk- 
tyvesnis už amatininkų, manufaktūrininkų ir pirklių 
darbą. Bet didesnis vienos klasės produktyvumas ne- 
padaro kitos klasės bergždžios ar neproduktyvios. 

Antra, dėl to atrodo visiškai nepagrįsta amatinin- 
kus, manufaktūrininkus ir pirklius prilyginti tarnams. 

Tarnų darbas nepratęsia juos įdarbinančio ir išlaikan- 
čio fondo egzistavimo. Jie įdarbinami ir išlaikomi vien 
savo šeimininkų lėšomis, o jų atliekamas darbas nėra 
tokio pobūdžio, kad atlygintų tas išlaidas. Jų darbas — 
tai paslaugos, paprastai išnykstančios iškart, kai tik 
buvo suteiktos, jos neįsikūnija į jokią parduoti tinkamą 
prekę, kuri galėtų atkurti jų atlyginimo 1r išlaikymo 
vertę. Amatininkų, manufaktūrininkų ir pirklių darbas, 
priešingai, natūraliai įsikūnija į vienokias ar kitokias 
parduoti tinkamas prekes. Būtent dėl to tame skyriu- 
je, kuriame kalbu apie produktyvųjį ir neproduktyvųjį 
darbą, amatininkus, manufaktūrininkus ir pirklius aš 
priskyriau prie produktyviųjų darbuotojų, o tarnus — 
prie bergždžių arba neproduktyvių. 

Trečia, visais požiūriais atrodo nepagrįsta teigti, kad 
amatininkų, manufaktūrininkų ir pirklių darbas nedi- 
dina visuomenės realiųjų pajamų. Nors galėtume tarti, 
pavyzdžiui, kaip, atrodo, taria ši teorija, kad šios klasės 
dienos, mėnesio ir metų vartojimo vertė tiksliai atitinka 
jos dienos, mėnesio ir metų produkcijos vertę, vis dėlto 
iš to neišplaukia išvada, kad jos darbas nieko neprideda 
prie realiųjų pajamų, prie visuomenės žemės 1r darbo 
metinės produkcijos realiosios vertės. Pavyzdžiui, ama- 
tininkas, kuris pirmuosius šešis mėnesius po derliaus 
nuėmimo atlieka dešimties svarų vertės darbą, nors pats 
per tą laiką suvartoja grūdų ir kitų pragyvenimo rei- 
kmenų už dešimt svarų, realiai prideda dešimties svarų 
vertę prie visuomenės žemės ir darbo metinės produk- 
cijos. Vartodamas pusės metų pajamas dešimties svarų 
vertės grūdų ir kitų pragyvenimo reikmenų pavidalu, 
jis savo darbu sukuria tokią pačią vertę, už kurią gali 
įsigyti sau ar kitam asmeniui tokias pačias pusės metų 
pajamas. Vadinasi, to, kas buvo suvartota ir pagaminta 
per šešis mėnesius, vertė yra lygi ne dešimčiai, bet dvi- 
dešimčiai svarų. Tiesa, gali būti, kad kiekvienu to laiko 
momentu egzistavo ne daugiau kaip dešimt svarų tos 


300 


IX. Apie žemės ūkio sistemas 


vertės. Tačiau jei dešimties svarų vertės grūdai 1r kiti 
pragyvenimo reikmenys būtų suvartoti ne amatininko, 
bet kareivio arba tarno, tos metinės produkcijos dalies, 
kuri būtų likusi po šešių mėnesių, vertė būtų dešimt 
svarų mažesnė, nei faktiškai yra dėl amatininko pada- 
ryto darbo. Todėl nors to, ką amatininkas gamina, vertė 
jokiu momentu nebūtų laikoma didesne už jo suvartotą 
vertę, kiekvienu momentu faktiškai egzistuojanti prekių 
vertė rinkoje dėl to, ką jis gamina, yra didesnė, nei būtų 
tuo atveju, jei jis nedirbtų. 

Kai šios teorijos šalininkai tikina, kad amatininkų, 
manufaktūrininkų ir pirklių vartojimas yra lygus jų 
sukuriamos produkcijos vertei, jie, matyt, turi galvoje 
tik tai, kad tų žmonių pajamos, tai yra jų vartojimui 
skirtas fondas, yra lygios tai sukurtai vertei. Bet jei jie 
kalbėtų tiksliau ir tik teigtų, kad šios klasės pajamos 
lygios jų pagamintos produkcijos vertei, skaitytojui iš- 
kart kiltų mintis, kad tai, kas natūraliai sutaupoma iš 
tų pajamų, neišvengiamai turi daugiau ar mažiau padi- 
dinti visuomenės realųjį turtą. Todėl, norėdami pateikti 
kažką panašaus į argumentą, šios teorijos šalininkai 
privalėjo kalbėti taip, kaip jie ir kalbėjo; 17 vis dėlto 
šis argumentas, net jei tarsime, kad viskas iš tiesų yra 
taip, kaip manoma esant, atrodo labai neįtikinamas. 

Ketvirta, ūkininkai ir kaimo samdiniai netaupydami 
ne ką labiau gali padidinti savo visuomenės realią- 
sias pajamas, žemės ir darbo metinę produkciją, negu 
amatininkai, manufaktūrininkai 17 pirkliai. Bet ku- 
rios visuomenės žemės ir darbo metinė produkcija gali 
būti padidinta tik dviem būdais: arba, pirma, didinant 
atliekamo naudingo darbo gamybinę galią, arba, antra, 
didinant to darbo kiekį. 

Naudingo darbo gamybinės galios didėjimą lemia, 
pirma, darbininko įgūdžių gerėjimas ir, antra, įrankių, 
kuriais jis dirba, tobulinimas. Tačiau kadangi ama- 
tininkų ir manufaktūrininkų darbą įmanoma labiau 

išskaidyti ir kiekvieno darbininko darbą padaryti pa- 
prastesnį, nei ūkininkų ir kaimo samdinių darbą, tai 
jų darbo gamybinę galią galima labiau padidinti abiem 
minėtaisiais būdais!. Todėl šiuo požiūriu žemdirbių kla: 
sė negali turėti jokio pranašumo prieš amatininkų ir 
manufaktūrininkų klasę. 

Visuomenėje faktiškai atliekamo naudingo darbo 
kiekio didėjimas visiškai priklauso nuo kapitalo, būtino 
tam darbui vykdyti, didėjimo; to kapitalo padidėjimas 
turi būti visiškai lygus santaupoms iš pajamų tų as- 
menų, kurie vadovauja ir tvarko to kapitalo naudojimą, 
arba kitų asmenų, kurie jiems jį skolina. Jei pirkliai, 
amatininkai ir manufaktūrininkai, kaip teigia ta teo- 
rija, natūraliai yra labiau linkę taupyti ir kaupti nei 
žemės savininkai ir žemdirbiai, tai tokiu atveju jie 
labiau gali didinti visuomenės naudingo darbo kiekį, 
vadinasi, ir jos realiąsias pajamas, jos žemės ir darbo 
metinę produkciją. 

Pagaliau, penkta, nors tariama, kad kiekvienos šalies 
gyventojų pajamas sudaro tas pragyvenimo lėšų kiekis, 
kurį jų darbinė veikla gali jiems suteikti, kaip, atrodo, 
taria ši teorija, tačiau net darant tokią prielaidą pre- 
kybą ir pramonę plėtojančios šalies pajamos, kai visos 
kitos sąlygos vienodos, visada turi būti daug didesnės 
nei šalies, kurioje nėra prekybos ir pramonės. Prekyba 
1r pramonė įgalina kasmet įvežti į šalį didesnį pragy- 
venimo reikmenų kiekį, nei jos pačios žemė esamomis 
žemdirbystės sąlygomis gali pateikti. Miesto gyventojai, 
nors dažnai jie visai neturi nuosavos žemės, savo darbu 
gauna tokį kitų žmonių žemės žaliavinės produkcijos 
kiekį, kuris aprūpina juos ne tik jų darbui reikalingo- 
mis medžiagomis, bet ir pragyvenimo reikmenimis. Kas 
miestas visada yra aplinkiniams kaimams, tas viena 
nepriklausoma valstybė ar šalis dažnai gali būti kitai 


! Zr. I knygos 1 skyrių. 

nepriklausomai valstybei arba šaliai. Kaip tik šitaip 
Olandija gauna didžiąją dalį jai reikalingų pragyvenimo 
reikmenų iš kitų šalių: gyvus gyvulius ji atsiveža iš 
Holšteino ir Jutlandijos, grūdus — iš beveik visų įvai- 
riausių Europos šalių. Už nedidelį pramonės gaminių 
kiekį galima įsigyti didžiulį žaliavinės produkcijos kiekį. 
Todėl prekiaujanti ir pramonę turinti šalis natūraliai 
už nedidelę savo pramonės gaminių dalį perka dide- 
lę dalį kitų šalių žaliavinės produkcijos; ir priešingai, 
neprekiaujanti ir pramonės neturinti šalis paprastai 
yra priversta už didelę savo žaliavinės produkcijos dalį 
pirkti labai nedidelę kitų šalių pramonės produkcijos 
dalį. Viena eksportuoja tai, kas gali išmaitinti ir išlai- 
kyti tik nedaugelį, 17 importuoja tai, kas išmaitina 1r 
išlaiko labai daug žmonių. Antroji eksportuoja tai, kas 
išmaitina ir išlaiko daug žmonių, ir importuoja tai, kas 
išlaiko ir išmaitina tik nedaugelį. Pirmosios gyvento- 
jai visada turės daug daugiau pragyvenimo reikmenų, 
nei jų pačių žemė, esant dabartiniam jų žemdirbystės 
lygiui, gali jiems suteikti. Antrosios gyventojai visada 
turės pasitenkinti daug mažesniu kiekiu. 

Tačiau ši teorija, nors ji turi daug trūkumų, iš visų 
iki šiol paskelbtų teorijų politinės ekonomijos klausi- 
mais yra, ko gero, arčiausiai tiesos ir dėl to verta kie- 
kvieno žmogaus, kuris nori nuodugniai išsiaiškinti šio 
labai svarbaus mokslo pagrindinius teiginius, dėmesio. 
Nors teigdama darbą žemės ūkyje esant vienintelį pro- 
duktyvų ji, ko gero, pateikia pernelyg siaurą ir ribotą 
požiūrį, tačiau teigdama tautų turtą susidedant ne iš 
vartoti netinkamų pinigų sankaupų, bet iš visuome- 
nės kasmet reprodukuojamų vartojamųjų prekių, ir 
teigdama visišką laisvę esant vienintelę veiksmingą 
priemonę, įgalinančią padaryti tą kasmetinę reproduk- 
ciją didžiausią įmanomą, ši doktrina, mūsų manymu, 
visais atžvilgiais yra teisi, lygiai kaip ji yra didžia- 
dvasiška ir liberali. Ji turi daugybę sekėjų, ir kadangi 

žmonėms patinka paradoksai ir pasirodyti gebantiems 
suprasti tai, ko neįstengia suprasti paprasti žmonės, 
tai joje glūdintis paradoksas apie pramoninio darbo 
neprėoduktyvumą, ko gero, nemažai prisidėjo prie jos 
sekėjų skaičiaus augimo. Per praėjusius kelerius me- 
tus jų susitelkė gana nemažas būrys, Prancūzijos li- 
teratūriniame pasaulyje žinomas „ekonomistų“ vardu. 
Jų darbai neabejotinai davė naudos jų šaliai - jie ne 
tik pateikė viešai diskusijai daug iki tol išsamiau ne- 
svarstytų klausimų, bet ir padarė tam tikrą įtaką val- 
džios politikai žemės ūkio naudai. Antai dėl jų teiginių 
Prancūzijos žemės ūkis buvo išlaisvintas nuo kai kurių 
suvaržymų, kurie iki tol jį slėgė. Terminas, kuriam 
galima išnuomoti žemę ir kurio negalės pažeisti joks 
būsimas žemės pirkėjas ar jos savininkas, buvo pailgin- 
tas nuo devynerių iki dvidešimt septynerių metų. Nuo 
senų laikų galioję grūdų gabenimo iš vienos karalystės 
provincijos į kitą suvaržymai buvo visai panaikinti, o 
laisvė eksportuoti juos į visas užsienio šalis buvo įvesta 
kaip bendras karalystės įstatymas visais normaliais 
atvejais. Tas būrelis savo darbuose, kurių yra labai 
daug ir kuriuose nagrinėjama ne tik tai, kas iš tiesų 
yra politinės ekonomijos dalykas, tai yra tautų turto 
prigimtis ir priežastys, bet ir visos kitos šalies civili- 
nio administravimo sistemos sritys, besąlygiškai ir be 
didesnių nukrypimų laikosi p. Guesnay doktrinos. Dėl 
to daugumoje jų darbų maža įvairovės. Aiškiausiai ir 
nuosekliausiai ši teorija išdėstyta nedidelėje knygoje 
„Natūrali ir esminė politinių visuomenių santvarka“ 
(„Lordre naturel et essentiel des sociėtės politigues“), 
parašytoje p. Mercier de la Riviere'o, vienu metu buvu- 
sio Martinikos intendantu. Visas tas būrelis ne mažiau 
žavėjosi savo mokytoju, kuris pats buvo didžiai kuklus 
ir paprastas žmogus, negu senovės filosofai žavėjos! 
savo mokyklų kūrėjais. „Nuo pasaulio pradžios, — sako 
vienas labai uolus ir garbingas autorius, markizas 

de Mirabeau, — buvo padaryti trys didieji išradimai, 
kurie nepriklausomai nuo daugelio kitų išradimų, juos 
praturtinusių ir išdailinusių, iš esmės suteikė stabilu- 
mą politinėms visuomenėms. Pirmasis yra rašto išradi- 
mas, kuris pats vienas suteikė žmonėms galią perteikti 
be pakeitimų savo įstatymus, sutartis, metraščius ir 
atradimus. Antrasis yra pinigų, kurie susaisto visus 
ryšius tarp civilizuotų visuomenių, išradimas. Trečia- 
sis yra Ekonominė lentelė, dviejų pirmųjų rezultatas, 
kuris užbaigia juos ištobulindamas jų dalyką; tai didy- 
sis mūsų amžiaus atradimas, bet jo vaisiais džiaugsis 
mūsų palikuoniai.“ 

Šiuolaikinės Europos tautų politinė ekonomija buvo 
palankesnė pramonei ir užsienio prekybai, miestų ūki- 
nei veiklai, negu žemės ūkiui, kaimo verslui, o kitų 
tautų politinė ekonomija vadovavosi kitokia schema 
1r buvo palankesnė žemės ūkiui negu pramonei ir už- 
sienio prekybai. 

Kinijos politika palankesnė žemės ūkiui nei visoms 
kitoms ūkio šakoms. Kinijoje, kaip pasakojama, samdi- 
nio padėtis daug geresnė nei amatininko, kaip daugelyje 
Europos kraštų amatininko padėtis yra daug geresnė 
nei samdinio. Kinijoje didžiausias kiekvieno žmogaus 
siekis yra turėti nedidelį žemės plotelį, nuosavą ar iš- 
sinuomotą; išnuomojama ten, kaip kalbama, labai pa- 
lankiomis sąlygomis, ir nuomininkų teisės ten gerai 
apsaugotos. Užsienio prekybą kinai nelabai vertina. 
„Ta jūsų elgetiška prekyba!“ — tokiais žodžiais Pekino 
mandarinai paprastai kalbėdavo apie ją p. De Lange?, 
Rusijos pasiuntiniui*. Išskyrus prekybą su Japonija, 
kinai patys ir savais laivais su užsienio šalimis be- 
veik visai neprekiauja, ir jų karalystėje tėra vienas 
ar du uostai, į kuriuos jie įsileidžia užsienio valstybių 


2 Žr. p. De Lange's dienoraštį knygoje: Bell, Travels, vol. II, 
p. 258-—276, 293. 

laivus. Todėl Kinijoje užsienio prekyba vyksta daug 
mažesniu mastu, nei ji natūraliai išsiplėstų, jei būtų 
suteikta daugiau laisvės prekiauti tiek savais, tiek 
užsienio laivais. 

Pagrindinis užsienio prekybos objektas beveik visose 
šalyse yra manufaktūrų gaminiai, nes, būdami nedide- 
lės apimties, jie dažnai turi didelę vertę ir dėl to gali 
būti gabenami iš vienos šalies į kitą su mažesnėmis 
išlaidomis nei dauguma žaliavinės produkcijos. Be to, 
mažesnėse ir turinčiose prastesnes sąlygas vidaus pre- 
kybai nei Kinija šalyse užsienio prekyba būtina, kad 
manufaktūros galėtų išsilaikyti. Be plačios užsienio 
rinkos jos negalėtų klestėti nei vidutinio dydžio šalyse, 
turinčiose tik siaurą vidaus rinką, nei šalyse, kuriose 
susisiekimas tarp provincijų toks sunkus, kad vienos 
ar kitos vietovės prekės negali pasinaudoti visa vidaus 
rinka, kurią šalis galėtų suteikti. Reikia prisiminti, kad 
apdirbamosios pramonės išsivystymas visiškai priklau- 
so nuo darbo pasidalijimo, o darbo pasidalijimo, kurį 
galima įdiegti kurioje nors manufaktūroje, laipsnį, kaip 
jau esame parodę, neišvengiamai lemia rinkos dydis. 
Didžiuliai Kinijos imperijos plotai, milžiniškas jos gy- 
ventojų gausumas, klimato įvairovė, o dėl to ir įvairių 
jos provincijų produkcijos įvairovė ir lengvas susisieki- 
mas vandens transportu tarp daugumos tų provincijų 
padaro šios šalies vidaus rinką tokią didelę, kad jos 
vienos pakanka didžiulėms manufaktūroms palaiky- 
ti, 1r Jos gali įdiegti didelį darbo pasidalijimą. Kinijos 
vidaus rinka yra, ko gero, nedaug mažesnė už visų 
Europos šalių rinkas kartu. Tačiau labiau išplėtota 
užsienio prekyba, kuri prie tos didžiulės vidaus rinkos 
pridėtų visų kitų pasaulio šalių užsienio rinką, ypač 
jei nemaža tos prekybos dalis būtų vykdoma Kinijos 
laivais, tikriausiai smarkiai paskatintų Kinijos pramo- 
nę ir smarkiai padidintų jos pramonės darbo gamybinę 
galią. Išplėtę laivybą, kinai natūraliai išmoktų naudotis 

visomis tomis įvairiomis mašinomis, kurios naudojamos 
kitose šalyse, ir patys jas kurti, taip pat susipažintų su 
kitais amatų ir pramonės patobulinimais, įdiegtais įvai- 
riuose pasaulio kraštuose. Esant dabartinei sistemai, 
jie turi mažai galimybių tobulintis imdami pavyzdį iš 
kitų šalių, išskyrus Japoniją. 

Senovės Egipto ir vietinės Indostano valdžios politi- 
ka taip pat, atrodo, buvo palankesnė žemės ūkiui nei 
kitoms ūkinės veiklos sritims. 

Ir senovės Egipte, ir Indostane gyventojai buvo pa- 
sidaliję į įvairias kastas arba gentis, kurių kiekviena 
karta iš kartos buvo susieta su konkrečiu amatu ar vei- 
klos sritimi. Dvasininko sūnus neišvengiamai tapdavo 
dvasininku, kario sūnus — kariu, samdinio sūnus — sam- 
diniu, audėjo sūnus — audėju, siuvėjo sūnus — siuvėju 
ir taip toliau. Abiejose šalyse dvasininkų kasta buvo 
aukščiausias luomas, antrasis buvo kariai, ir abiejose 
šalyse ūkininkų ir samdinių kasta buvo viršesnė už 
pirklių ir manufaktūrininkų kastas. 

Abiejų šalių valdžia labai rūpinosi žemės ūkio inte- 
resais. Senovėje garsėjo įrenginiai, Egipto valdovų pa- 
statyti Nilo vandenims tinkamai paskirstyti, jų griuvė- 
sių liekanos ir dabar žavi keliautojus. Tos pačios rūšies 
įrenginiai, senovės Indostano valdovų pastatyti Gango 
17 daugelio kitų upių vandenims tinkamai paskirstyti, 
nors ir nebuvo tokie garsūs, buvo, kaip atrodo, ne ma- 
žiau didingi. Neatsitiktinai abi šalys, nors kartais jas 
ištikdavo badmetis, garsėjo dideliu derlingumu. Nors 
Jos abi buvo tankiai gyvenamos, tačiau ir vidutiniško 
derliaus metais abi įstengdavo eksportuoti didelius 
grūdų kiekius savo kaimynams. 

Senovės egiptiečiai prietaringai nemėgo jūros, o ka- 
dangi hinduizmo religija savo sekėjams neleidžia kurti 
laužų ant vandens, taigi ir virti valgį, ji faktiškai už- 
kerta jiems kelią leistis į tolimas jūrų keliones. Ir egip- 
tiečiai, ir indai, kaip galima spręsti, visiškai priklausė 

nuo kitų tautų laivybos, kad galėtų eksportuoti savo 
perviršinę produkciją, ir ši priklausomybė, apribojusi 
rinką, apribojo ir tos perviršinės produkcijos didinimą. 
Be to, pramonės produkcijos didinimą ji apribojo labiau 
nei žaliavinės produkcijos. Manufaktūrų gaminiams 
reikia daug platesnės rinkos nei svarbiausioms žemės 
žaliavinės produkcijos rūšims. Vienas batsiuvys per 
metus pasiūs daugiau nei tris šimtus porų avalynės, o 
jo paties šeima nesudėvės, ko gero, nė šešių porų. Todėl 
jei jo klientūros nesudarys mažiausiai penkiasdešimt 
tokių šeimų, kaip jo paties, jis negalės realizuoti visos 
savo darbo produkcijos. Gausiausia amatininkų klasė 
didelėje šalyje retai kada sudaro daugiau nei vieną 
penkiasdešimtąją ar vieną šimtąją dalį visų tos šalies 
šeimų. O tokiose didelėse šalyse, kaip Prancūzija ir 
Anglija, žemės ūkyje dirbančių žmonių dalis vienų au- 
torių skaičiavimais sudaro pusę, kitų autorių — trečdalį 
gyventojų, 1r nė vienas iš visų man žinomų autorių 
neteigia, kad jų yra mažiau nei penktadalis šalies gy- 
ventojų. Tačiau kadangi didžioji dalis tiek Prancūzi- 
jos, tiek Anglijos žemės ūkio produkcijos suvartojama 
šiose šalyse, tai kiekvienam žemės ūkyje dirbančiam 
asmeniui visai savo darbo produkcijai realizuoti reikia, 
remiantis tais skaičiavimais, kad jo pirkėjai būtų vie- 
na, dvi ar daugiausia keturios tokios šeimos, kaip jo 
paties. Vadinasi, esant riboto dydžio rinkai žemės ūkis 
gali išsilaikyti daug geriau nei apdirbamoji pramonė. 
Tiesa, senovės Egipte ir Indostane užsienio rinkos ri- 
botumą tam tikru mastu kompensavo patogus vidaus 
susisiekimas vandeniu, kuris buvo labai naudingas, 
nes atvėrė visą vidaus rinką visoms kiekvieno šalies 
regiono produkcijos rūšims. Be to, dėl didžiulio Indos- 
tano ploto šios šalies vidaus rinka buvo labai didelė ir 
todėl pakankama palaikyti didelę apdirbamosios pra- 
monės įvairovę. Tačiau dėl mažo senovės Egipto ploto, 
niekada neprilygusio Anglijai, šios šalies vidaus rinka 

visais laikais turėjo būti per maža didelei apdirbamo- 
sios pramonės įvairovei palaikyti. Savo ruožtu Ben- 
galija, Indostano provincija, paprastai eksportuojanti 
didžiausią ryžių kiekį, visada buvo plačiau žinoma kaip 
įvairiausių manufaktūrų gaminių eksportuotoja negu 
kaip grūdų eksportuotoja. Priešingai, senovės Egiptas, 
nors eksportavo kai kuriuos manufaktūrų gaminius, 
ypač puikios kokybės lininius audinius, taip pat kitas 
prekes, visada garsėjo kaip daug grūdų eksportuojanti 
šalis. Jis ilgai buvo Romos imperijos aruodas. 
Kinijos, senovės Egipto ir įvairių karalysčių, į ku- 
rias įvairiais laikotarpiais buvo padalytas Indostanas, 
valdovai visada visas savo pajamas arba didžiausią 
jų dalį gaudavo iš žemės mokesčio arba žemės rentos. 
Tą žemės mokestį arba žemės rentą, kaip ir dešimtinę 
Europoje, sudarė tam tikra žemės produkcijos dalis, 
kaip teigiama — penktadalis, atiduodama natūra arba 
sumokama pinigais pagal tam tikrą įvertinimą, kuri 
dėl to kito, nelygu metai, atsižvelgiant į tai, kaip kito 
metinė produkcija. Todėl tų šalių valdovai natūraliai 
turėjo itin rūpintis žemės ūkio interesais, nes nuo jo 
klestėjimo ar nuosmukio visiškai priklausė jų pačių 
pajamų metinis padidėjimas ar sumažėjimas. 
Senovės Graikijos respublikų ir Romos politika, nors 
taip pat žemės ūkį vertino labiau nei apdirbamąją pra- 
monę ar užsienio prekybą, kaip atrodo, veikiau trukdė 
pastarosioms, nei kaip nors tiesiogiai ar netiesiogiai 
skatino žemdirbystę. Kai kuriose senovės Graikijos 
valstybėse užsienio prekyba išvis buvo uždrausta, kai 
kuriose kitose amatininkų ir manufaktūrų darbinin- 
kų darbas buvo laikomas kenkiančiu žmogaus kūno 
Jėgai ir miklumui, neleidžiančiu jam įgyti tų įgūdžių, 
kuriuos jų kariniai ir gimnastikos pratimai stengda- 
vosi išlavinti, ir todėl sumažinančiu jo gebėjimą pa- 
kelti karo sunkumus ir grumtis su jo pavojais. Tie 
darbai buvo laikomi tinkamais tik vergams, laisviems 

valstybės piliečiams buvo draudžiama jais verstis. Net 
tose valstybėse, kuriose tai nebuvo draudžiama, kaip, 
pavyzdžiui, Romoje ir Atėnuose, dauguma žmonių fak- 
tiškai buvo išstumti iš visų tų veiklos rūšių, kuriomis 
dabar paprastai verčiasi miestų žemesniųjų sluoks- 
nių gyventojai. Atėnuose 17 Romoje visus tuos darbus 
dirbo turtingųjų vergai, dirbę savo šeimininkams, ku- 
rių turtai, galia ir globa faktiškai visiškai užkirsdavo 
kelią vargingiems laisviesiems piliečiams rasti rinką 
savo darbui, jei tekdavo konkuruoti su turtuolių vergų 
darbu. Tačiau vergai labai retai būna išradingi; visi 
svarbiausi patobulinimai, tiek mašinų, tiek darbų or- 
ganizavimo ir paskirstymo, kurie palengvina ir sutrum- 
pina darbą, buvo padaryti laisvųjų žmonių. Jei tokio 
pobūdžio patobulinimą pasiūlytų vergas, jo šeimininkas 
būtų linkęs laikyti tą pasiūlymą liudijančiu tingėjimą 
ir siekimą tausoti savo darbą šeimininko sąskaita. 
Vargšas vergas, užuot apdovanotas, veikiausiai būtų 
išplūstas, o gal net ir nubaustas. Todėl manufaktūrose, 
kuriose dirbo vergai, paprastai reikėdavo daugiau dar- 
bo tam pačiam darbo kiekiui padaryti nei tose, kuriose 
dirbo laisvi žmonės. Taigi pirmųjų darbas apskritai 
buvo brangesnis nei antrųjų. Kaip pažymėjo p. Mon- 
tesguieu, Vengrijos kasyklos, nors jos ne turtingesnės 
už Turkijos kasyklas kaimynystėje, visada buvo eks- 
ploatuojamos su mažesnėmis išlaidomis ir todėl buvo 
pelningesnės. Turkijos kasyklose dirba vergai, ir tų 
vergų rankos yra vienintelės mašinos, kurias turkams 
kada nors atėjo į galvą panaudoti. Vengrijos kasyklose 
dirba laisvi žmonės, naudodami daugybę įvairių ma- 
šinų, kuriomis jie palengvina ir tausoja savo darbą. 
Iš tų labai skurdžių žinių apie tai, kiek kainavo ma- 
nufaktūrų gaminiai graikų ir romėnų laikais, atrodo, 
kad geresnės kokybės gaminiai buvo labai brangūs. 
Šilkas buvo parduodamas už auksą pagal svorį. Tiesa, 
tuo metu Europoje jis nebuvo gaminamas, visą jį at- 

gabendavo iš Rytų Indijos, todėl tam tikrą tos kainos 
dalį sudarė jo gabenimo tokiu dideliu atstumu išlaidos. 
Bet ir kaina, kurią kartais, kaip pasakojama, kuri nors 
aukšta ponia sumokėdavo už plonytį lininį audinį, at- 
rodo, irgi būdavo nepaprastai didelė; o kadangi lininiai 
audiniai visada būdavo Europos gamybos arba atvežti 
tolių toliausiai iš Egipto, tokia didelė kaina galėjo būti 
paaiškinta tiktai didelėmis darbo, reikalingo jam paga- 
minti, sąnaudomis, o šio darbo sąnaudos buvo tokios 
didelės tik dėl naudojamų mašinų netobulumo. Plonų 
vilnonių audinių kaina, nors ne tokia nepaprastai di- 
delė, taip pat, atrodo, buvo daug didesnė nei dabar. 
Plinijus rašo, kad kai kurie audiniai, nudažyti ypatingu 
būdu, kainavę šimtą denarų, tai yra tris svarus šešis 
šilingus aštuonis pensus už svarą?. Dar kiti, nudažy- 
ti kitu būdu, kainavę tūkstantį denarų už svarą, tai 
yra trisdešimt tris svarus šešis šilingus aštuonis pen- 
sus. Romos svarą, reikia prisiminti, sudarė tik dvyli- 
ka mūsų uncijų. Tiesa, tokią didelę kainą daugiausia 
lėmė dažymas. Bet jei patys audiniai nebūtų buvę daug 
brangesni nei dabar, tokie brangūs dažai tikriausiai 
nebūtų buvę jiems naudojami. Būtų buvusi pernelyg 
didelė disproporcija tarp pagrindinės ir pagalbinės me- 
džiagos vertės. To paties autoriaus* minima kai kurių 
triklinijų, tam tikrų vilnonių pagalvių arba atramų, 
naudotų atsiremti, kai romėnai pusiausėda gulėdavo 
ant savo gultų prie stalo, kaina yra tiesiog pasakiška; 
sakoma, kad kai kurie iš jų kainuodavę daugiau nei 
trisdešimt tūkstančių, kiti — daugiau nei tris šimtus 
tūkstančių svarų. Ir nesakoma, kad šią didžiulę kaina 
lėmė dažai. Abiejų lyčių aukštuomenės žmonių apran- 
ga senovėje, kaip yra pažymėjęs daktaras Arbuthno- 
tas, buvo ne tokia įvairi kaip dabartiniais laikais, tai 


š Plin. I, IX, c. 39. 
* Plin. I, VIII, c. 48. 

patvirtina ir labai nedidelė drabužių įvairovė, kurią 
matome senovės statulose. Iš to jis daro išvadą, kad 
apskritai jų drabužiai buvo pigesni nei mūsų, bet var- 
gu ar galima daryti tokią išvadą. Kai išlaidos madin- 
giems drabužiams yra labai didelės, įvairovė turi būti 
labai maža. O kai, tobulėjant apdirbimo meistriškumui 
ir didėjant darbo gamybinei galiai, išlaidos visiems 
drabužiams pasidaro palyginti nedidelės, jų įvairovė 
natūraliai tampa labai didelė. Turtingieji, negalėdami 
išsiskirti savo drabužių brangumu, natūraliai stengsis 
tai padaryti apdarų gausa ir įvairumu. 

Didžiausia ir svarbiausia kiekvienos tautos prekybos 
šaka, kaip jau esame pažymėję, yra prekyba, vykstanti 
tarp miesto ir kaimo gyventojų. Miesto gyventojai gau- 
na iš kaimo žaliavinę produkciją, kuri jiems yra tiek 
jų darbui reikalinga medžiaga, tiek pragyvenimo prie- 
monė; už tą žaliavinę produkciją jie sumoka siųsdami į 
kaimą tam tikrą dalį apdirbtos ir jau tinkamos naudoti 
produkcijos. Tarp šių dviejų skirtingų žmonių grupių 
vykstanti prekyba galiausiai yra tam tikro žaliavinės 
produkcijos kiekio mainymas į tam tikrą apdirbtos 
produkcijos kiekį. Todėl kuo brangesnė pastaroji, tuo 
pigesnė pirmoji, ir visa tai, kas didina šalies apdirbtos 
produkcijos kainą, mažina žemės žaliavinės produkcijos 
kainą ir dėl to stabdo žemės ūkio plėtrą. Kuo mažesnis 
yra apdirbtos produkcijos kiekis, kurį galima įsigyti už 
tam tikrą žaliavinės produkcijos kiekį arba, kas yra tas 
pat, už tam tikro žaliavinės produkcijos kiekio kainą, 
tuo žemvaldys turi mažiau paskatų didinti jį gerin- 
damas žemės kokybę, o žemdirbys — gerindamas jos 
dirbimą. Be to, visa tai, kas šalyje mažina amatinin- 
kų ir manufaktūrininkų skaičių, mažina vidaus rinką, 
svarbiausią iš visų rinkų žaliavinei žemės produkcijai, 
1r dėl to dar labiau stabdo žemdirbystės plėtrą. 

Todėl tos sistemos, kurios, teikdamos pirmenybę 
žemės ūkiui prieš visas kitas ūkinės veiklos sritis, 

įveda manufaktūrų ir užsienio prekybos suvaržymus, 
veikia priešingai savo užsibrėžtam tikslui ir netiesio- 
giai stabdo kaip tik tos ūkio šakos, kurią nori remti, 
veiklą. Šiuo atžvilgiu jos, ko gero, nenuoseklesnės net 
už merkantilistinę sistemą. Pastaroji, manufaktūras ir 
užsienio prekybą skatindama labiau nei žemės ūkį, tam 
tikrą visuomenės kapitalo dalį iš naudingesnės ūkio 
šakos nukreipia palaikyti mažiau naudingai. Bet iš 
tikrųjų ir galiausiai ji skatina tas ūkio šakas, kurias ir 
siekia paremti. O tos žemės ūkio sistemos, priešingai, 
iš tikrųjų ir galiausiai stabdo tos ūkio šakos, kuriai 
jos teikia pirmenybę, veiklą. 

Vadinasi, kiekviena sistema, kuri siekia ypatingomis 
paskatomis nukreipti į tam tikrą ūkio šaką daugiau 
visuomenės kapitalo, nei jo natūraliai jai tektų, arba 
ypatingais suvaržymais atitraukti visuomenės kapitalo 
dalį iš tam tikros ūkio šakos, kurioje jis antraip būtų 
naudojamas, faktiškai veikia prieš svarbiausią savo 
tikslą, kurio mano siekianti. Užuot spartinusi, ji stabdo 
visuomenės pažangą tikrojo turtingumo ir didingumo 
linkme ir, užuot didinusi, mažina jos žemės ir darbo 
metinės produkcijos realiąją vertę. 

Kadangi visos sistemos, kurios skatina arba varžo 
darbinę veiklą, yra nepriimtinos, savaime susiklosto aiš- 
ki ir paprasta natūralios laisvės sistema. Kiekvienas 
žmogus, jei tik jis nepažeidžia teisingumo įstatymų, gali 
visiškai laisvai įgyvendinti savo paties interesus savo 
pasirinktu būdu ir savo darbu ir kapitalu konkuruoti 
su kito žmogaus ar žmonių sluoksnio darbu 17 kapita- 
lu. Valdovas visiškai išlaisvinamas nuo pareigos, kurią 
stengdamasis vykdyti jis visada yra veikiamas nesuskai- 
čiuojamos daugybės iliuzijų ir kuriai tinkamai vykdyti 
niekada nepakaks žmonijos išminties ar žinių, — nuo 
pareigos tvarkyti privačių žmonių darbinę veiklą ir nu- 
kreipti ją į visuomenės interesus labiausiai atitinkančias 
sritis. Natūralios laisvės sistemoje valdovui tenka tik 

trys pareigos, trys tikrai labai svarbios, bet paprastos ir 
visiems suprantamos pareigos: pirma, pareiga apsaugoti 
visuomenę nuo kitų nepriklausomų visuomenių smurto 
ir įsiveržimo; antra, pareiga apsaugoti, kiek tai įmano: 
ma, kiekvieną visuomenės narį nuo bet kurio kito vi- 
suomenės nario neteisingumo ir engimo, tai yra pareiga 
užtikrinti griežtą teisingumo vykdymą; trečia, pareiga 
sukurti ir išlaikyti tam tikrus viešuosius įrenginius ir 
tam tikras viešąsias institucijas, kurių atskiri asmenys 
ar nedidelės jų grupės niekada nebus suinteresuotos 
kurti ir išlaikyti, nes jų teikiamas pelnas niekada ne- 
galės atlyginti atskiram asmeniui ar jų grupei padarytų 
išlaidų, nors didelei visuomenei jie dažnai gali duoti 
daug daugiau, nei reikia joms atlyginti. 

Deramas šių kelių valdovo pareigų atlikimas ne- 
išvenglamai susijęs su tam tikromis išlaidomis, o tos 
išlaidos neišvengiamai reikalauja tam tikrų pajamų 
joms padengti. Todėl kitoje knygoje aš stengsiuosi iš- 
aiškinti, pirma, kokios yra valdovo ar valstybės būtino- 
sios išlaidos ir kurios iš tų išlaidų turi būti apmokėtos 
bendromis visos visuomenės įmokomis, o kurios iš jų 
turėtų būti padengiamos tik kurios nors visuomenės 
dalies ar kai kurių jos narių; antra, kokie yra tie įvai- 
rūs būdai, kuriais visa visuomenė turėtų prisidėti prie 
visai visuomenei tenkančių išlaidų padengimo ir kokie 
yra kiekvieno iš to būdų pagrindiniai privalumai ir 
trūkumai; trečia, kokios aplinkybės ir priežastys pa- 
skatino beveik visas šiuolaikines vyriausybes įkeisti 
dalį šių pajamų, tai yra imti paskolas, ir kokios yra 
tų skolų pasekmės visuomenės realiajam turtui, jos 
žemės ir darbo metinei produkcijai. Todėl kita knyga 
naturaliai suskirstyta į tris skyrius. 

I skyrius 
APIE VALDOVO ARBA VALSTYBĖS IŠLAIDAS 


Pirma dalis 


Apie išlaidas gynybai 


Pirmoji valdovo pareiga — ginti visuomenę nuo kitų 
nepriklausomų visuomenių smurto ar įsiveržimo - gali 
būti vykdoma tik pasitelkus karinę jėgą. Bet tiek ka- 
riuomenės parengimo taikos metu, tiek jos panaudo- 
jimo kare išlaidos skirtingose visuomenės pakopose ir 
skirtingais jos raidos tarpsniais yra labai skirtingos. 

Medžiotojų tautose, žemiausioje ir primityviausio- 
je visuomenės raidos pakopoje, pavyzdžiui, vietinėse 
Šiaurės Amerikos gentyse, kiekvienas vyras yra ir 
medžiotojas, ir karys. Kai jis eina į karą, ar ginti 
savo visuomenės, ar atkeršyti už skriaudas, kitų vi- 
suomenių jai padarytas, jis pragyvena iš savo paties 
darbo lygiai taip pat, kaip ir gyvendamas namie. Jo 
visuomenė, šioje raidos pakopoje iš tiesų neturinti 
nei valdovo, nei valstybės, nepatiria jokių išlaidų, jai 
nereikia nei paruošti jo karo žygiams, nei išlaikyti, 
kol jis kariauja. 

Piemenų tautose, kurios yra pasiekusios aukštesnę 
visuomenės raidos pakopą, kaip, pavyzdžiui, totoriai ir 
arabai, kiekvienas vyras taip pat yra karys. Tokios tau- 
tos paprastai turi tik laikinus būstus ir gyvena palapi-“ 
nėse arba dengtuose vežimuose, lengvai pervežamuose iš 
vienos vietos į kitą. Visa gentis arba tauta keičia savo 
buvimo vietą priklausomai nuo metų laikų, taip pat nuo 
įvairių netikėtų įvykių. Kai jų kaimenės ir bandos suėda 
pašarą vienoje šalies dalyje, jie persikelia į kitą, iš tos — 
į trečią. Sausmečiu jie nusileidžia į upių pakrantes, liū- 
čių metu atsitraukia į aukštesnes vietas. Kai tokia tauta 
eina į karą, kariai nepatiki savo kaimenių ir bandų 
saugoti paliegusiems seneliams, moterims ir vaikams 
ir nepalieka savo senelių, moterų ir vaikų be apsaugos 
17 pragyvenimo. Be to, visa tauta, įpratusi prie klajo- 
kliško gyvenimo net ir taikos metu, nesunkiai pakelia 
kilnojimąsi karo metais. Ar ji žygiuoja kaip kariuomenė, 
ar klajoja kaip piemenų bendruomenė, gyvensena yra 
beveik tokia pati, nors tikslas labai skirtingas. Todėl jie 
visi kartu eina į karą ir kiekvienas stengiasi padaryti 
savo darbą kaip galima geriau. Yra žinoma, kad toto- 
rių net moterys dažnai stodavo į mūšį. Jei jie nugali, 
viskas, kas priklausė priešų genčiai, tampa jų pergalės 
atlygiu. Bet jei jie nugalimi, jie viską praranda, ir ne 
tik jų kaimenės ir bandos, bet ir jų moterys bei vaikai 
tampa nugalėtojo grobiu. Net dauguma tų, kurie lieka 
gyvi, priversti paklusti nugalėtojui, kad galėtų išgyventi. 
Kiti paprastai išblaškomi ir išsklinda dykumoje. 

Kasdienis gyvenimas ir kasdienės pratybos gerai 
paruošia totorių ar arabą karui. Lenktynės, imtynės, 
fechtavimasis lazdomis, ieties svaidymas, šaudymas 
iš lanko ir t. t. yra įprastos Žmonių, gyvenančių po 
atviru dangumi, pramogos, ir visos jos imituoja karą. 
Kai totorius ar arabas iš tikrųjų eina į karą, jį maitina 
jo kaimenės ir bandos, kurias jis genasi kartu, lygiai 
kaip ir taikos metu. Jo vadui arba valdovui, nes visos 

šios tautos jau turi vadus arba valdovus, neprireikia 
jokių išlaidų, kad paruoštų jį karo žygiams, 0 žygyje 
galimybė prisigrobti yra vienintelis užmokestis, kurio 
jis tikisi arba reikalauja. 

Medžiotojų armija retai gali viršyti du ar tris šimtus 
vyrų. Nepatikimas medžioklės teikiamas pragyvenimas 
retai leidžia ilgesnį laiką laikytis kartu didesniam žmonių 
skaičiui. Piemenų armija, priešingai, kartais gali siekti 
du ar tris tūkstančius. Kol niekas jiems nepastoja kelio, 
kol jie gali iš vienos vietos, kur nebeliko pašaro, persikelti 
į kitą, kuri dar nenuganyta, vargu ar kas galėtų riboti 
kartu Žžygiuojančiųjų skaičių. Medžiotojų tauta niekada 
negali kelti grėsmės civilizuotai kaimyninei tautai. O 
piemenų tauta gali. Nėra nieko niekingesnio už karus 
su indėnais Šiaurės Amerikoje. Ir, priešingai, nėra nieko 
baisesnio už totorių įsiveržimus, nesyk vykusius Azijo- 
je. Daugelio amžių patirtis patvirtina Tukidido teiginį, 
kad nei Europa, nei Azija negalėtų atsilaikyti prieš su- 
sivienijusius skitus. Milžiniškų, bet neapsaugotų Skitijos 
arba Totorijos lygumų gyventojai dažnai susivienydavo 
ir paklusdavo kurios nors užkariautojų ordos ar genties 
vado valdžiai, ir tokią sąjungą visada lydėdavo Azijos 
nusiaubimas ir nuniokojimas. Nesvetingų Arabijos dyku- 
mų gyventojai, kita didelė piemenų tauta, buvo suvienyti 
tik vieną kartą — Mahometo ir jo tiesioginių įpėdinių. Jų 
susivienijimas, kuris buvo veikiau religinio entuziazmo, 
o ne užkariavimo padarinys, pasireiškė tuo pačiu būdu. 
Jei Amerikos medžiotojų tautos kada nors būtų tapusios 
piemenų tautomis, jų kaimynystė Europos kolonijoms 
būtų buvusi daug pavojingesnė nei yra dabar. 

Dar aukštesnėje visuomenės raidos pakopoje, žem- 
dirbių tautose, kurios mažai prekiauja su užsieniu ir 
neturi jokios kitokios apdirbamosios gamybos, išskyrus 
primityvią ir namudinę, kai beveik kiekviena šeima 
pasigamina tai, ko jai reikia, kiekvienas vyras taip pat 
yra ir karys arba nesunkiai juo tampa. Gyvenantieji 

iš žemdirbystės paprastai visą dieną praleidžia lau- 
ke, kęsdami visus metų laikų atšiaurumus. Rūstus jų 
kasdienis gyvenimas parengia juos sunkiems karo var- 
gams, iš kurių daugelis labai panašūs į jų dirbamus. 
darbus. Kadangi jiems tenka kasti žemę, jie pasirengia 
kasti apkasus ir įtvirtinti stovyklą sugeba taip pat ge- 
rai, kaip ir aptverti lauką. Tokių žemdirbių laisvalaikio 
pramogos yra tokios pat kaip piemenų ir lygiai taip 
pat imituoja karą. Bet kadangi žemdirbiai turi mažiau 
laisvo laiko nei piemenys, jie rečiau žaidžia šiuos žai- 
dimus. Jie yra kariai, tačiau kariai, prasčiau išlavinę 
savo įgūdžius. Šiaip ar taip, valdovui ar valstybei retai 
ką nors kainuoja parengti juos karo žygiams. 
Žemdirbystė, net ir primityviausia, mažiausiai iš- 
plėtota, reikalauja sėslumo: būtina tam tikra nuolatinė 
buveinė, kurios negalima palikti nepatiriant didelių 
nuostolių. Todėl kai žemdirbių tauta eina į karą, visi 
žmonės negali leistis į žygį. Bent jau seneliai, mote- 
rys ir vaikai turi likti namie ir rūpintis buveine. O 
visi kariauti tinkamo amžiaus vyrai gali eiti į karą, 
ir mažose žemdirbių tautose dažniausiai taip ir bū- 
davo. Kiekvienoje tautoje kariauti tinkamo amžiaus 
vyrai sudaro, kaip manoma, maždaug ketvirtadalį ar 
penktadalį visų žmonių. Ir jei žygis prasideda po sėjos 
ir baigiasi iki derliaus nuėmimo, tiek žemdirbys, tiek 
jo pagrindiniai darbininkai gali palikti ūkį be didelių 
nuostolių. Šeimininkas yra tikras, kad tuo laikotarpiu 
padarytinus darbus gerai padarys seneliai, moterys 
17 vaikai. Todėl jis sutinka dalyvauti trumpame žy- 
gyje be užmokesčio, ir valdovui ar valstybei išlaikyti 
ji Žygio metu dažnai kainuoja tiek pat mažai, kaip ir 
jam parengti. Šitaip, matyt, atlikdavo karo tarnybą 
visų įvairių senovės Graikijos valstybių piliečiai iki 
pasibaigiant antrajam karui su Persija, o Peloponeso 
gyventojai — iki pasibaigiant Peloponeso karui. Pelopo- 
nesiečiai, kaip rašo Tukididas, paprastai vasarą palik- 

davo karo lauką ir grįždavo namo nuimti derliaus. Taip 
pat tarnavo ir romėnai valdant karaliams ir pirmai- 
siais respublikos amžiais. Tik Vejų apsiausties metu 
likusieji namie ėmė šiek tiek prisidėti prie išėjusiųjų 
į karą išlaikymo. Europos monarchijose, įkurtose ant 
Romos imperijos griuvėsių, tiek iki įtvirtinant tai, kas 
pagrįstai vadinama feodaline teise, tiek kurį laiką po 
to senjorai su visais savo vasalais paprastai atlikdavo 
tarnybą karaliui savo pačių sąskaita. Karo žygyje, ly- 
giai kaip ir būdami namie, jie patys pragyvendavo iš 
savo pajamų, o iš karaliaus šiam reikalui negaudavo 
jokios algos ar užmokesčio. 

Aukštesnėje visuomenės raidos pakopoje dėl dviejų 
priežasčių pasidarė visiškai neįmanoma, kad dalyvau- 
jantieji kare apsirūpintų patys. Tos dvi priežastys — tai 
manufaktūrų pažanga ir karo meno tobulėjimas. 

Kai žemdirbys pašaukiamas į karo žygį, jei šis pra- 
sideda po sėjos ir baigiasi prieš prasidedant derliaus 
nuėmimui, jo darbo pertrūkis ne visada sukels žymesnį 
pajamų sumažėjimą. Gamta pati, be jo darbo įsikišimo, 
padarys didžiąją reikalingo darbo dalį. Bet kai amati- 
ninkas, pavyzdžiui, kalvis, dailidė ar audėjas, palieka 
savo dirbtuvę, tą pačią minutę visiškai užsidaro vie- 
nintelis jo pajamų šaltinis. Gamta už jį nedaro nieko, 
Jis viską padaro pats. Todėl kai jis išeina į karą ginti 
visuomenės, visuomenė neišvengiamai turi jį išlaikyti, 
nes jis neturi pajamų, iš kurių galėtų pragyventi. Ta- 
čiau šalyje, kurios dauguma gyventojų yra amatininkai 
ir manufaktūrų darbininkai, didelė dalis šaukiamųjų 
į karą turi būti surinkta iš tų klasių, todėl jie turi 
būti visuomenės išlaikomi visą tą laiką, kol atlieka 
karo tarnybą. 

Kita vertus, kai karo menas pamažu išsiplėtoja į 
painų ir sudėtingą mokslą, kai karo baigties nebelemia 
atskiras atsitiktinis susirėmimas ar mūšis, kaip buvo 
pirmaisiais visuomenės amžiais, kai kova paprastai 

išsitęsia į kelias atskiras kampanijas, kurių kiekviena 
trunka didžiąją metų dalį, visur pasidaro būtina, kad 
visuomenė išlaikytų tuos, kurie už ją kariauja, bent 
jau tuo metu, kai jie atlieka šią tarnybą. Kad ir kuo 
išeinantieji į karą verstųsi taikos metu, ši labai vargi- 
nanti ir daug kainuojanti tarnyba antraip jiems būtų 
pernelyg didelė našta. Todėl po antrojo karo su Persija 
Atėnų armija, kaip atrodo, paprastai buvo sudaroma 
iš samdytų karių, kurių dalis buvo piliečiai, tačiau 
dalis — svetimšaliai, ir visi buvo vienodai valstybės 
lėšomis samdomi už algą. Nuo Vejų apgulties laikų 
Romos armijos gaudavo užmokestį už tarnybą visą tą 
laiką, kai būdavo karo žygyje. Feodalizmo laikotarpiu 
tiek senjorų, tiek jų vasalų karinė tarnyba po tam tikro 
laiko visur buvo pakeista piniginiu mokesčiu, iš kurio 
buvo išlaikomi tie, kurie tarnavo vietoj jų. 

Civilizuotoje visuomenėje galinčiųjų kariauti skai- 
čius neišvengiamai yra daug mažesnis negu ankstyvo- 
joje visuomenės raidos pakopoje. Civilizuotoje visuome- 
nėje, kai kariai yra visiškai išlaikomi nekarių darbu, 
pirmųjų skaičius niekada negali viršyti tokio, kokį 
antrieji gali išlaikyti, kartu suteikdami padėtį atitin- 
kantį pragyvenimą sau patiems ir kitiems valdžios bei 
teisėtvarkos pareigūnams, kuriuos jie privalo išlaikyti. 
Mažose agrarinėse senovės Graikijos valstybėse ketvir- 
tadalis ar penktadalis visų gyventojų laikė save kariais 
ir, kaip pasakojama, kartais eidavo kariauti. Šiuolai- 
kinės Europos civilizuotos tautos paprastai mano, kad 
kariais galėtų tarnauti nesužlugdydami valstybės, pa- 
dengiančios jų tarnybos išlaidas, ne daugiau kaip viena 
šimtoji dalis šalies gyventojų. 

Veikiausiai jokios tautos kariuomenės parengimo 
karui išlaidos nebuvo labai didelės, kol jos išlaikymas 
karo metu nebuvo visiškai perduotas valdovui ar vals- 
tybei. Visose įvairiose senovės Graikijos respublikose 
karinės pratybos buvo privaloma valstybės nustatyta 


320 


I. Apie valdovo arba valstybės išlaidas 


kiekvieno laisvo piliečio lavinimo dalis. Atrodo, kie- 
miesto magistrato, įvairūs mokytojai mokė jaunuolius 
įvairių pratimų. Išlaidos tokiam visiškai paprastam 
lavinimui ir buvo visos išlaidos, kurias, kaip atrodo, 
Graikijos valstybės patirdavo rengdamos savo piliečius 
karui. Senovės Romoje pratybos Marso lauke buvo skir- 
tos tam pačiam tikslui, kaip ir pratybos senovės Grai- 
kijos gimnasijuose. Feodalizmo laikais valdžios nuro- 
dymai, kad kiekvienos apygardos piliečiai turi mokytis 
šaudyti iš lanko ir kai kurių kitų karinių pratimų, taip 
pat siekė to paties tikslo, tik, atrodo, ne taip sėkmin- 
gai. Ar dėl tuos nurodymus turėjusių vykdyti pareigū- 
nų nesuinteresuotumo, ar dėl kokios kitos priežasties 
tų nurodymų, kaip atrodo, nebuvo paisoma; valdžioms 
keičiantis daugelis tautų, kaip atrodo, ilgainiui išvis 
atsisakė karinių pratybų. 

Senovės Graikijos ir Romos respublikose visą jų 
gyvavimo laikotarpį ir ilgą laiką po to, kai įsigalėjo 
feodalinė santvarka, kario amatas nebuvo atskiras, 
specialus amatas, vienintelė ar pagrindinė tam tikros 
piliečių klasės veiklos rūšis. Kiekvienas valstybės pi- 
lietis, nesvarbu, kokiu amatu ar veikla jis užsidirbo 
pragyvenimą, įprastomis aplinkybėmis laikė save tin- 
kamu ir kario tarnybai, o daugeliu ypatingų atvejų - ir 
privalančiu ją atlikti. 

Tačiau karo menas, neabejotinai tauriausias iš visų 
menų, pažangai plėtojantis neišvengiamai tampa ir 
vienu iš sudėtingiausių. Tą tobulumo laipsnį, kurį šis 
menas gali pasiekti tam tikru metu, lemia mechanikos 
ir kai kurių kitų su juo glaudžiai susijusių menų būklė. 
Bet tam, kad karo menas pasiektų tokį tobulumo laips- 
nį, reikia, kad jis taptų vienintele ar pagrindine tam ti- 
kros piliečių klasės veiklos rūšimi; jo, kaip ir kiekvieno 
meno tobulinimui, būtinas darbo pasidalijimas. Kituose 
menuose darbo pasidalijimas natūraliai atsiranda dėl 

atskirų asmenų apdairumo, kai jie suvokia, kad geriau 
patenkins savo privačius interesus, jei imsis kokios 
nors vienos veiklos, užuot ėmęsi daugelio. Tačiau tik 
valstybės išmintis gali padaryti kario amatą atskirų 
amatu, skirtingu nuo visų kitų. Eilinis pilietis, kuris 
nusistovėjusios taikos metu be kokio nors visuomenės 
paskatinimo nemažą savo laiko dalį skirtų karinėms 
pratyboms, be abejo, galėtų ir išlavinti savo įgūdžius, 
ir maloniai praleisti laiką, tačiau tai tikrai nepatenkins 
jo paties interesų. Tik valstybės išmintis gali padaryti 
taip, kad jis pats būtų suinteresuotas didelę savo laiko 
dalį skirti tai specialiai veiklai; bet valstybės ne visada 
pasižymėjo tokia išmintimi, net kai susiklosčius tam 
tikroms aplinkybėms nuo to priklausydavo jų pačių 
išlikimas. 

Piemuo turi gana daug laisvo laiko; žemdirbys, kai 
žemdirbystė tebėra primityvi, taip pat jo šiek tiek turi; 
amatininkas ar manufaktūros darbininkas jo neturi. 
Pirmasis gali be jokio nuostolio skirti didelę savo lai- 
ko dalį karinėms pratyboms, antrasis gali joms skirti 
šiek tiek savo laiko; tačiau amatininkas ar manufak- 
tūros darbininkas negali skirti pratyboms nė valan- 
dos nepatirdami nuostolių, ir jų rūpinimasis savais 
interesais natūraliai pastūmėja juos visiškai apleisti 
karines pratybas. Dėl žemdirbystės tobulėjimo, kurį 
sukelia amatų ir manufaktūrų pažanga, žemdirbiui 
lieka tiek pat mažai laisvo laiko, kaip ir amatininkui. 
Kaimo gyventojai taip pat apleidžia karines pratybas, 
kaip ir miestiečiai, ir didžioji dauguma gyventojų būna 
visiškai nepasiruošę kariauti. Tačiau turtas, kuris visa- 
da randasi tobulėjant žemdirbystei 17 manufaktūroms 
1r kuris praktiškai yra ne kas kita, kaip sukaupti to 
tobulėjimo produktai, visus jų kaimynus masina juos 
užpulti. Darbščiai ir dėl to turtingai tautai labiausiai iš 
visų tautų gresia būti užpultai; ir jei valstybė nesiims 
tam tikrų naujų priemonių šalies gynybai užtikrinti, 

natūralūs jos žmonių įpročiai padarys juos visiškai ne- 
pajėgius apsiginti. 

Tokiomis aplinkybėmis, atrodo, tėra du būdai, ku- 
riais valstybė gali deramai pasirūpinti šalies gynyba. 

Ji gali, pirma, griežtomis policinėmis priemonėmis 
ir nepaisydama visų žmonių interesų, gabumų ar po- 
linkių įvesti privalomas karines pratybas ir įpareigoti 
visus kariauti tinkamo amžiaus piliečius arba tam ti- 
krą jų skaičių tam tikru mastu imtis ir kario amato 
greta kito amato ar profesijos, kuria jie verčiasi. 

Arba, antra, išlaikydama tam tikrą skaičių piliečių, 
nuolat atliekančių karines pratybas, ji gali padaryti 
kario amatą atskiru amatu, skirtingu nuo visų kitų. 

Jei valstybė nusprendė pasirinkti pirmąjį būdą, sa- 
koma, kad jos karines pajėgas sudaro milicija; jei ji 
pasirinko antrąjį būdą, sakoma, kad jas sudaro regu- 
liarioji kariuomenė. Reguliariosios kariuomenės karių 
vienintelė arba pagrindinė veikla yra karinės praty- 
bos, o išlaikymas arba užmokestis, kurį jiems teikia 
valstybė, yra pagrindinis ir įprastinis jų pragyvenimo 
šaltinis. Milicijos kariams karinės pratybos yra tiktai 
kartkartėmis jų vykdoma veikla, o pagrindinis ir įpras- 
tinis jų pragyvenimo šaltinis yra kokia nors kita vei- 
kla. Milicijoje samdomam darbininkui, amatininkui ar 
krautuvininkui būdingi charakterio bruožai nustelbia 
kario charakterio bruožus; reguliariojoje kariuomenė- 
je kariui būdingi charakterio bruožai nustelbia visus 
kitus; šitai, kaip atrodo, 17 sudaro esminį tų dviejų 
karinių pajėgų rūšių skirtumą. 

Milicija būdavo kelių rūšių. Kai kuriose šalyse 
valstybę ginti įpareigoti piliečiai, atrodo, dalyvaudavo 
kariniuose mokymuose, jei galima taip pasakyti, ne- 
pulkuojami, tai yra jie nebuvo suskirstomi į atskirus 
ir skirtingus kariuomenės padalinius, kurių kiekvienas 
atlieka pratybas vadovaujamas jam nuolatinai priskirto 
karininko. Senovės Graikijos ir Romos respublikose 

kiekvienas pilietis, kol jis būdavo namie, kaip atrodo, 
atlikdavo pratybas arba atskirai ir savarankiškai, arba 
su tais iš sau lygių, kurie jam labiau patikdavo; jis ne- 
būdavo priskiriamas jokiam konkrečiam kariuomenės 
padaliniui, kol nebūdavo pašaukiamas į karą. Kitose 
šalyse milicija ne tik dalyvaudavo mokymuose, bet ir 
būdavo suskirstoma į pulkus. Anglijoje, Šveicarijoje 1r, 
man atrodo, visose kitose šiuolaikinės Europos šalyse, 
kuriose sukurtos tokios netobulos karinės pajėgos, kie- 
kvienas milicijos narys netgi taikos metu yra priskirtas 
tam tikram kariuomenės padaliniui, kurio pratyboms 
vadovauja jam nuolatinai priskirtas karininkas. 

Iki išrandant šaunamuosius ginklus pranašesnė 
buvo ta kariuomenė, kurios kariai, kiekvienas iš jų, 
buvo geriausiai išmokę ir įgudę naudoti savo ginklą. 
Kūno jėga 17 miklumas turėjo didžiausią reikšmę ir 
dažniausiai lemdavo mūšių eigą. Tačiau išmokti ir 
įgusti meistriškai naudoti ginklą, lygiai kaip ir fechtuo- 
tis šiais laikais, galima tiktai lavinantis ne dideliame 
būryje, bet kiekvienam atskirai, specialioje mokyklo- 
je, vadovaujamam mokytojo, arba su bendraamžiais ir 
draugais. Išradus šaunamuosius ginklus, kūno jėga ir 
miklumas ar netgi įgudimas nepaprastai meistriškai 
naudoti ginklą, nors anaiptol nėra bereikšmiai, tapo 
nebe tokie svarbus. Šaunamųjų ginklų pobūdis, nors 
jokiu būdu nesulygina nemiklaus žmogaus su įgudu- 
siu, vis dėlto gerokai sumažina skirtumą tarp jų. Visą 
meistriškumą ir įgūdžius, reikalingus jiems naudoti, 
kaip manoma, puikiausiai galima įgyti mokantis di- 
deliais būriais. 

Šiuolaikinėse kariuomenėse organizuotumas, tvar- 
ka 1r greitas paklusimas komandoms yra svarbesnės 
savybės nei karių meistriškumas ir įgudimas naudoti 
savo ginklus, būtent jos lemia mūšio sėkmę. Tačiau 
dėl šaunamųjų ginklų keliamo triukšmo, dūmų ir ne- 
matomos mirties, kurios grėsmę kiekvienu momentu 

jaučia kiekvienas žmogus, kai tik jis atsiduria patran- 
kos šūvio atstumu, taip pat dėl to, kad dažnai tenka 
ilgai laukti mūšio, būna labai sunku deramai išlaikyti 
tą organizuotumą, tvarką ir griežtą paklusnumą netgi 
pačioje šiuolaikinio mūšio pradžioje. Senovės mūšiuo- 
se nebuvo triukšmo, išskyrus keliamą žmogaus balso, 
nebuvo dūmų, nebuvo nematomos sužeidimo ar mir- 
ties priežasties. Kiekvienas žmogus, kol mirtį nešan- 
tis ginklas iš tikrųjų nepriartėjo prie jo, aiškiai matė, 
kad tokio ginklo arti jo nėra. Tokiomis aplinkybėmis 
ir kai kariai šiek tiek pasitikėjo savo meistriškumu ir 
įgudimu naudoti ginklą, turėjo būti gerokai lengviau 
išlaikyti tam tikro lygio organizuotumą ir tvarką ne 
tik tokio senovės mūšio pradžioje, bet ir visą jo laiką, 
kol viena iš dviejų kariuomenių būdavo visiškai su- 
mušta. Bet organizuotumo, tvarkos ir greito paklusimo 
komandoms įpročius gali įgyti tik tokia kariuomenė, 
kuri mokoma dideliais būriais. 

Tačiau milicija, kad ir kaip ji būtų drausminama ar 
mokoma, visada bus daug prastesnė už drausmingą ir 
gerai išmokytą reguliariąją kariuomenę. 

Kartą per savaitę ar per mėnesį pratybose dalyvau- 
jantys kariai niekada negali taip įgusti naudoti savo 
ginklus, kaip tie, kurie mokosi kasdien ar kas antrą 
dieną; ir nors ši aplinkybė šiuo metu gal ir nebėra 
tokia svarbi, kaip senovės laikais, tačiau pripažintas 
Prūsijos kariuomenės pranašumas, kurį didele dalimi 
lėmė, kaip pasakojama, jų didžiulė pratybų patirtis, 
turėtų mus įtikinti, kad net ir šiandien ji turi labai 
didelę reikšmę. 

Tik kartą per savaitę ar per mėnesį karininkui tu- 
rintys paklusti kariai, kurie kitu metu yra visiškai 
laisvi tvarkyti savo reikalus kaip tinkami ir nėra jam 
atskaitingi, niekada nejaus tokios pagarbios baimės 
Jo akivaizdoje, niekada nebus taip pasirengę paklusti, 
kaip tie, kuriems tas karininkas kasdien diktuoja visą 

gyvenimą ir elgseną ir kurie kasdien keliasi ir gula 
ar bent jau grįžta į savo būstus pagal jo įsakymus. 
Vadinamosios disciplinos, tai yra įpročio nedelsiant pa- 
klusti atžvilgiu milicija visada bus dar prastesnė už 
reguliariąją kariuomenę, negu ji kartais būna vadina- 
mojo fizinio pasirengimo arba mokėjimo naudoti ginklą 
atžvilgiu. Tačiau šiuolaikiniame kare įprotis visiškai ir 
nedelsiant paklusti yra daug svarbesnis nei geresnis 
mokėjimas naudoti ginklą. 

Geriausia yra tokia milicija, kuri, kaip Turkijoje ar 
Arabijoje, eina į karą vadovaujama tų pačių vadų, ku- 
riems įprato paklusti taikos metu. Pagarba savo kari- 
ninkams, įpročių nedelsiant paklusti ji beveik prilygsta 
reguliariajai kariuomenei. Škotijos kalniečių milicija, 
kai jai vadovavo jų genčių vadai, taip pat turėjo to- 
kių pranašumų. Tačiau kalniečiai nebuvo klajokliai, 
jie buvo sėslūs piemenys, turėjo nuolatines buveines 
ir taikos metu nebuvo įpratę sekti paskui savo vadą 
iš vienos vietos į kitą, todėl karo metu jie nelabai no- 
rėdavo leistis su juo į tolimesnius žygius arba būti 
žygyje ilgesnį laiką. Vos prisiplėšę grobio jie trokšdavo 
grįžti namo, ir vadas retai įstengdavo juos sulaikyti. 
Paklusnumu jie niekada neprilygo totoriams ir ara- 
bams, kokius juos pasakojama buvus. Be to, kalniečiai 
dėl sėslaus gyvenimo būdo mažiau laiko praleisdavo 
lauke, todėl visada buvo mažiau įpratę prie karinių 
pratybų ir ne taip įgudę naudoti ginklą, kaip pasako- 
jama apie totorius 1r arabus. 

Reikia pasakyti, kad bet kokia milicija, dalyvavusi 
keliose sėkmingose karinėse kampanijose, visais atžvil- 
giais tampa reguliariąja kariuomene. Kariai kasdien 
mokosi naudoti savo ginklus ir, nuolat savo karininkų 
komanduojami, įpranta taip pat greitai paklusti, kaip 
ir reguliarioji kariuomenė. Kas jie buvo prieš karo žygi 
turi mažai reikšmės. Po kelių karinių kampanijų jie 
neišvengiamai visais atžvilgiais tampa reguliariąja ka- 

riuomene. Jei karas Amerikoje prasitęstų į dar vieną 
kampaniją, Amerikos milicija visais atžvilgiais galėtų 
prilygti tai reguliariajai kariuomenei, kuri pastarajame 
kare narsumu nenusileido karingiausiems Prancūzijos 
ir Ispanijos veteranams. 

Jei gerai suvoksime šį skirtumą, visų amžių is- 
torijoje rasime liudijimų, patvirtinančių, kad geriau 
organizuota reguliarioji kariuomenė turi neįveikiamą 
pranašumą prieš miliciją, 

Viena iš pirmųjų reguliariųjų kariuomenių, gana 
išsamiai aprašyta patikimuose istorijos šaltiniuose, yra 
Pilypo Makedoniečio armija. Jo dažni karai su trakais, 
ilyrais, tesaliečiais ir kai kuriais Graikijos miestais Ma- 
kedonijos kaimynystėje pamažu suformavo iš jo pulkų, 
kurie iš pradžių tikriausiai sudarė miliciją, drausmingą 
reguliariąją kariuomenę. Kai jis nekariaudavo, o tai 
būdavo retai ir niekad ilgai netrukdavo, jis pasirūpin- 
davo nepaleisti savo kariuomenės. Po ilgų ir žiaurių 
kovų ji nugalėjo ir pavergė narsias ir gerai išmokytas 
pagrindinių Graikijos miestų milicijas, o paskui, jau 
be didesnio pasipriešinimo, ir išlepusią ir menkai iš- 
mokytą didžiulės Persijos imperijos miliciją. Graikijos 
respublikų ir Persijos imperijos pralaimėjimas buvo 
neįveikiamo reguliariosios kariuomenės pranašumo 
prieš bet kokio pobūdžio miliciją pasekmė. Tai buvo 
pirmoji aiškiai ir konkrečiai istorijos aprašyta didžioji 
žmonijos raidos revoliucija. 

Antroji tokia revoliucija buvo Kartaginos žlugimas 
ir paskesnis Romos iškilimas. Visi tų dviejų garsių 
respublikų likimo vingiai taip pat gali būti paaiškinti 
ta pačia priežastimi. 

Nuo pirmojo Kartaginos karo pabaigos iki antrojo 
pradžios jos kariuomenė nuolat kariavo, jai paeiliui 
vadovavo trys garsūs karvedžiai: Hamilkaras, jo žentas 
Hasdrubalas ir šio sūnus Hanibalas; pirmiausia jie 
sutramdė maištaujančius savo vergus, paskui pavergė 

sukilusias Afrikos tautas ir pagaliau užkariavo dide- 
lę Ispanijos karalystę. Iš Ispanijos į Italiją Hanibalo 
atvesta kariuomenė per tuos karus neišvengiamai pa- 
mažu tapo labai drausminga reguliariąja kariuomene: 
O romėnai, nors anaiptol negyveno visiškoje taikoje, 
vis dėlto tuo metu nebuvo įsivėlę į didelį karą, ir jų 
karinė drausmė, kaip visuotinai pripažįstama, buvo 
gerokai pašlijusi. Romos kariuomenė, su kuria Hani- 
balas susirėmė prie Trebijos, Trasimeno ir Kanų, buvo 
milicija, kuriai teko kautis su reguliariąja kariuomene. 
Ši aplinkybė tikriausiai labiau nei kitos nulėmė tų 
mūšių baigtį. 

Ta reguliarioji kariuomenė, kurią Hanibalas paliko 
Ispanijoje, taip pat buvo pranašesnė už miliciją, kurią 
Roma pasiuntė priešintis jai, ir per kelerius metus, 
vadovaujama Hanibalo brolio Hasdrubalo jaunesniojo, 
išstūmė romėnus beveik iš visos šalies. 

Iš namų Hanibalas gaudavo mažai paramos. Nuolat 
dalyvaudama mūšiuose, Romos milicija karui tęsiantis 
tapo labai drausminga ir gerai išmokyta reguliariąja 
kariuomene, todėl Hanibalo pranašumas diena po die- 
nos mažėjo. Hasdrubalas nusprendė, kad būtina vesti 
visą ar beveik visą reguliariąją kariuomenę, kuriai jis 
vadovavo Ispanijoje, į pagalbą broliui Italijoje. Pasako- 
jama, kad tame žygyje jis buvo vedlių paklaidintas ir 
šalyje, kurios nepažinojo, buvo užkluptas ir užpultas 
kitos reguliariosios kariuomenės, visais atžvilgiais pr1- 
lygstančios jo kariuomenei ar net pranašesnės, ir buvo 
visiškai sumuštas. 

Kai Hasdrubalas išvyko iš Ispanijos, didysis Scipi- 
onas nebesutiko ten nieko, kas galėtų jam priešintis, 
išskyrus miliciją, silpnesnę už jo paties. Jis nugalėjo 
ir pajungė tą miliciją, o jo paties milicija per karą 
neišvengiamai tapo labai drausminga ir patyrusia 
reguliariąja kariuomene. Vėliau ta kariuomenė buvo 
perkelta į Afriką, kur jai galėjo pasipriešinti tik mi- 

licija. Siekiant apginti Kartaginą, reikėjo susigrąžinti 
reguliariąją Hanibalo kariuomenę. Prie jos prisijungė 
sugniuždyta ir daugsyk sumušta Afrikos milicija, mū- 
šyje prie Žamos ji sudarė didžiąją Hanibalo armijos 
dalį. Tos dienos įvykai nulėmė abiejų besivaržančių 
respublikų likimą. 

Nuo antrojo Kartaginos karo pabaigos iki Romos 
respublikos žlugimo Romos kariuomenė visais atžvil- 
giais buvo reguliarioji kariuomenė. Jai priešinosi regu- 
liarioji Makedonijos kariuomenė. Savo didybės viršūnė- 
je Romai teko grumtis dviejuose dideliuose karuose ir 
trijuose dideliuose mūšiuose, kad pavergtų tą nedidelę 
karalystę, kurią užkariauti tikriausiai būtų buvę dar 
sunkiau, jei ne jos paskutinio karaliaus bailumas. Visų 
senovės pasaulio civilizuotų tautų, Graikijos, Sirijos 
ir Egipto, milicijos buvo menkas priešininkas Romos 
reguliariajai kariuomenei. Kai kurių barbarų tautų 
milicijos gynėsi daug geriau. Grėsmingiausias priešas 
buvo skitų ar totorių milicija, kurią Mitridatas atsivedė 
iš šalių į šiaurę nuo Juodosios ir Kaspijos jūrų ir su 
kuria romėnams teko susigrumti po antrojo Kartaginos 
karo. Partų ir germanų milicijos taip pat buvo vertos 
pagarbos, jos ne kartą įveikė Romos kariuomenę. Ta- 
čiau apskritai Romos kariuomenė, ypač kai jai vado- 
vaudavo sumanūs karvedžiai, buvo daug pranašesnė, 
ir romėnai nesiekė visiškai užkariauti nei partų, nei 
germanų tikriausiai tik dėl to, kad, jų manymu, nebuvo 
verta prijungti tas dvi barbarų šalis prie imperijos, 
kuri ir taip jau buvo per didelė. Senovės partai, atrodo, 
buvo skitų ar totorių kilmės tauta ir visada pasižymėjo 
daugeliu savo protėvių būdo savybių. Senovės germa- 
nai buvo, kaip ir skitai bei totoriai, klajoklių piemenų 
tauta ir eidavo kariauti vadovaujami tų pačių vadų, 
kurių buvo įpratę klausyti 17 taikos metu. Jų milicija 
buvo visai tokia pati, kaip skitų ar totorių, iš kurių 
Jie tikriausiai ir buvo kilę. 

Drausmė Romos kariuomenėje pašlijo dėl daugelio 
įvairių priežasčių. Viena iš jų buvo, ko gero, per di- 
delis griežtumas. Savo didybės dienomis, kai atrodė, 
kad joks priešas negali jai pasipriešinti, ji padėjo savo 
sunkiuosius ginklus į šalį kaip be reikalo apsunkinan- 
čius, o daug pastangų reikalaujančias pratybas apleido 
kaip be reikalo varginančias. Be to, valdant Romos 
imperatoriams reguliarioji Romos kariuomenė, ypač 
tie daliniai, kurie saugojo sienas su germanais ir Pa- 
nonija, ėmė kelti pavojų savo valdovams, nes dažnai 
išsirinkdavo karvedžius prieš jų valią. Kad padarytų 
tuos dalinius ne tokius grėsmingus, pasak vienų auto- 
rių, Dioklecianas, pasak kitų — Konstantinas 1š pradžių 
atitraukė juos nuo sienų, kur jie nuolat telkėsi dideliais 
sambūriais, paprastai po du ar tris legionus, ir išsklai- 
dė nedideliais būriais po įvairius provincijų miestus, iš 
kur jie retai būdavo atšaukiami, nebent tais atvejais, 
kai reikėdavo atremti įsiveržimą. Kariai, nedideliais 
būriais įkurdinti prekybos ir amatų miestuose ir retai 
iš jų iškeliami, patys tapo prekiautojais, amatininkais 
17 manufaktūrininkais. Civilinis gyvenimas užgožė ka- 
rinį, ir reguliarioji Romos kariuomenė pamažu išsigimė 
į pakrikusią, apleistą ir nedrausmingą miliciją, nebepa- 
Jėgiančią atremti germanų ir skitų milicijų antpuolių, 
ir šios netrukus po to įsiveržė į Vakarų imperiją. Tik 
pasamdę kai kurių iš tų tautų miliciją priešintis kitų 
milicijoms imperatoriai kurį laiką dar įstengė aps1- 
ginti. Vakarų imperijos žlugimas buvo trečioji didžioji 
žmonijos raidos revoliucija, apie kurią senovės istorija 
paliko aiškų ir išsamų liudijimą. Ji įvyko dėl neįvei- 
kiamo pranašumo, kurį barbarų milicija turėjo prieš 
civilizuotos tautos miliciją; tai buvo piemenų tautos 
milicijos pranašumas prieš žemdirbių, amatininkų ir 
manufaktūrininkų tautos miliciją. Milicijų pergalės pa- 
prastai būdavo pergalės ne prieš reguliariąją kariuome- 
nę, bet prieš kitas milicijas, kurios neprilygo joms savo 

pasiruošimu ir drausme. Tokios buvo graikų milicijos 
pergalės prieš Persijos imperijos miliciją, tokios buvo 
ir šveicarų milicijos pergalės prieš austrų ir burgundų 
milicijas vėlesniais laikais. 

Germanų ir skitų tautų, įsitvirtinusių Vakarų im- 
perijos griuvėsiuose, karinės pajėgos kurį laiką tose 
naujose jų gyvenvietėse buvo tokios pačios, kaip ir 
jų gimtojoje šalyje. Tai buvo piemenų ir žemdirbių 
milicija, kuri karo metu eidavo į mūšį vadovaujama 
tų pačių vadų, kuriems buvo įpratusi paklusti taikos 
metu. Todėl tokia milicija buvo gana gerai išmokyta 
ir gana drausminga. Tačiau plėtojantis amatams ir 
pramonei tų vadų valdžia pamažu silpo, o dauguma 
žmonių rasdavo vis mažiau laiko karinėms pratyboms. 
Todėl feodalinės milicijos drausmė ir parengimas pa- 
mažu pašlijo, ir ilgainiui vietoj jos buvo sukurta regu- 
liarioji kariuomenė. Be to, kai viena civilizuota tauta 
pripažino reguliariosios kariuomenės tikslingumą, visos 
jos kaimynės neišvengiamai taip pat turėjo pasekti jos 
pavyzdžiu. Netrukus jos pamatė, kad nuo to priklauso 
jų saugumas ir kad jų milicija yra visiškai nepajėgi 
atlaikyti tokios kariuomenės puolimą. 

Reguliariosios kariuomenės kariai, net jei jie nie- 
kada nebuvo susidūrę su priešu, dažnai parodydavo 
patyrusiems kariams būdingą narsą ir nuo pat to mo- 
mento, kai atsidurdavo mūšio lauke, įstengdavo at- 
silaikyti prieš kovingiausius ir labiausiai patyrusius 
veteranus. 1756 metais, kai Rusijos kariuomenė įžengė 
į Lenkiją, rusų kariai pasirodė esą ne mažiau narsūs 
nei prūsų kariai, kurie tuo metu buvo laikomi kovin- 
giausiais ir labiausiai patyrusiais veteranais Europoje. 
Tačiau Rusijos imperija iki tol beveik dvidešimt metų 
gyveno visiškos taikos sąlygomis ir tuo metu vargiai 
galėjo turėti daug karių, mačiusių priešą. Kai 1739 me- 
tais prasidėjo Ispanijos karas, Anglija buvo išgyvenusi 
taikoje beveik dvidešimt aštuonerius metus. Tačiau jos 

karių narsa ilgais taikos metais anaiptol nesumenko ir 
niekada taip stipriai nepasireiškė, kaip puolant Kar- 
taginą, tame pirmajame nesėkmingame to nesėkmingo 
karo žygyje. Ilgai trunkant taikai generolai, ko gero, 
gali kartais primiršti savo įgūdžius, bet ten, kur išlai- 
koma gerai organizuota reguliarioji kariuomenė, kariai, 
kaip atrodo, niekada nepraranda narsumo. 

Kai civilizuotos tautos gynyba priklauso nuo milici- 
jos, Jai visada gresia pavojus būti nukariautai kokios 
nors kaimyninės barbarų tautos. Tai, kad totoriai daž- 
nai užkariaudavo visas civilizuotas Azijos tautas, aiš- 
kiai rodo natūralų barbarų milicijos pranašumą prieš 
civilizuotos tautos miliciją. Gerai organizuota regulia- 
rioji kariuomenė yra pranašesnė už bet kurią miliciją. 
Tokią kariuomenę geriausiai gali išlaikyti turtinga ir 
civilizuota tauta, ir ji viena gali apginti tokią tautą 
nuo skurdžių ir barbariškų kaimynų įsiveržimo. Todėl 
tik turėdama reguliariąją kariuomenę šalis gali toliau 
plėtoti savo civilizaciją ar net išsaugoti ją ilgą laiką. 

Kaip civilizuotą šalį gali apginti tik gerai organi- 
zuota reguliarioji kariuomenė, taip tik tokia kariuome- 
nė gali greitai ir pakenčiamai civilizuoti barbarų šalį. 
Reguliarioji kariuomenė su neįveikiama jėga įtvirtina 
valdovo įstatymus tolimiausiose imperijos provincijose 
17 tam tikru mastu palaiko nuolatinę valdžią šalyse, 
kurios antraip jos nepripažintų. Kas dėmesingiau pa- 
nagrinės Petro Didžiojo Rusijos imperijoje įdiegtas nau- 
joves, pamatys, kad beveik visos jos susijusios su gerai 
organizuotos reguliariosios kariuomenės sukūrimu. Ji 
buvo įrankis, įgyvendinęs ir palaikęs visus kitus jo 
potvarkius. Tas tvarkos ir vidinės taikos mastas, kuris 
nuo to laiko vyravo toje imperijoje, yra tos kariuomenės 
įtakos rezultatas. 

Respublikoniškų pažiūrų žmonės visada įtarinėja re- 
guliariąją kariuomenę keliant pavojų laisvei. Taip tikrai 
yra, kai karvedžio ir vyriausiųjų karininkų interesai 

nėra tiesiogiai susiję su šalies santvarkos palaikymu. 
Cezario reguliarioji kariuomenė sugriovė Romos respu- 
bliką. Reguliarioji Cromwellio kariuomenė išvaikė Ilgąjį 
parlamentą. Bet ten, kur valdovas pats yra karo vadas, 
o svarbiausieji šalies didikai ir bajorai yra kariuomenės 
aukštieji karininkai, kur karinėms pajėgoms vadovauja 
tie, kurie labiausiai suinteresuoti išsaugoti šalies civili- 
nę valdžią, nes ji priklauso jiems patiems, reguliarioji 
kariuomenė niekada nekels pavojaus laisvei. Priešingai, 
kai kuriais atvejais ji gali būti naudinga laisvei. Saugu- 
mas, kurį ji suteikia valdovui, padaro nereikalingą tą 
varginantį įtarumą, su kuriuo kai kuriose šiuolaikinėse 
respublikose stebimi net menkiausi veiksmai ir kuris 
kiekvieną minutę pasiruošęs sutrikdyti kiekvieno pilie- 
čio ramybę. Kur civilinės valdžios, nors daugumos ša- 
lies žmonių remiamos, saugumui kelia grėsmę bet koks 
masių nepasitenkinimas, kur ir nedidelis sambrūzdis 
per kelias valandas gali sukelti didelę revoliuciją, visa 
valdžios galia turi būti panaudota nuslopinti 17 nubaus- 
ti kiekvienam nepasitenkinimui ir murmėjimui prieš ją. 
Priešingai, tokiam valdovui, kuris jaučiasi palaikomas 
ne tik šalies aristokratijos, bet ir gerai organizuotos 
reguliariosios kariuomenės, mažai rūpesčių kels net ir 
aršiausi, niekuo nepagrįsti ir stichiškiausi protestai. 
Jis gali nesibaimindamas atleisti ar ignoruoti juos, ir 
savojo pranašumo suvokimas natūraliai paskatins jį 
taip elgtis. Toks laisvės mastas, kuris priartėja prie 
savivalės, gali būti toleruojamas tik šalyse, kuriose val- 
dovą saugo gerai organizuota reguliarioji kariuomenė. 
Tik tokiose šalyse visuomenės saugumas nereikalauja, 
kad valdovui būtų suteikta neribota galia slopinti įžūlią 
tokios nežabotos laisvės savivalę. 

Todėl pirmoji valdovo pareiga — apginti visuomenę 
nuo kitų nepriklausomų visuomenių smurto ir neteisin- 
gumo — vykstant civilizacijos pažangai pamažu darosi 
vis brangesnė. Visuomenės karinės pajėgos, kurios iš 

pradžių valdovui nieko nekainuoja nei taikos, nei karo 
metu, visuomenei vystantis iš pradžių turi būti jo iš- 
laikomos karo metu, o vėliau net ir taikos metu. 

Dideli karo meno pokyčiai, įvykę išradus šaunamuo- 
sius ginklus, dar labiau padidino tiek tam tikro karių 
skaičiaus pratybų ir mokymo taikos metu, tiek jų pa- 
naudojimo kare išlaidas. Ir jų ginklai, ir amunicija tapo 
daug brangesni. Muškieta brangesnė už ietį ar lanką 
1r strėles, pabūklas ar mortyra brangesni už balistą 
ar katapultą. Šiuolaikiniuose manevruose eikvojamas 
parakas prarandamas negrįžtamai ir kainuoja nemen- 
kus pinigus. Senovėje svaidytas ietis ar paleistas strėles 
buvo galima vėl susirinkti, be to, jos buvo nebrangios. 
Pabūklas ar mortyra yra ne tik daug brangesni, bet ir 
daug sunkesni už balistą ar katapultą, 17 reikia kur 
kas daugiau išlaidų ne tik jiems paruošti mūšiui, bet 
1r ten nugabenti. Ir kadangi šiuolaikinė artilerija yra 
daug pranašesnė už senovinę, tapo daug sunkiau, o 
dėl to ir daug brangiau įtvirtinti miestą taip, kad jis 
įstengtų keletą savaičių priešintis tos pranašesnės arti- 
lerijos antpuoliui. Dėl daugybės priežasčių visuomenės 
gynyba šiais laikais yra daug brangesnė. Neišvengiamas 
natūralios pažangos pasekmes šiuo atveju dar gerokai 
sustiprino didžioji karo meno revoliucija, kurią sukėlė 
visiškai atsitiktinis parako išradimas. 

Šiuolaikiniame kare didelės išlaidos šaunamiesiems 
ginklams suteikia akivaizdų pranašumą tai tautai, kuri 
lengviausiai jas pakelia, taigi turtingai ir civilizuotai 
tautai prieš skurdžią ir necivilizuotą tautą. Senovėje 
turtingoms ir civilizuotoms tautoms būdavo sunku ap- 
siginti nuo skurdžių 1r necivilizuotų tautų. Šiais laikais 
skurdžioms ir necivilizuotoms tautoms sunku apsiginti 
nuo turtingų ir civilizuotų. Šaunamųjų ginklų išradi- 
mas, iš pirmo žvilgsnio atrodęs toks pražūtingas, iš 
tiesų yra neabejotinai palankus civilizacijos išsaugo- 
jimui ir plėtrai. 

Antra dalis 


Apie išlaidas teisingumui 


Antroji valdovo pareiga — apsaugoti, kiek tai įmano- 
ma, kiekvieną visuomenės narį nuo kitų tos visuome- 
nės narių neteisingumo ar priespaudos, tai yra pareiga 
įgyvendinti griežtą teisingumą — taip pat įvairiais vi- 
suomenės raidos tarpsniais reikalauja labai skirtingo 
dydžio išlaidų. 

Medžiotojų tautose, kur vargu ar esama kokios 
nors nuosavybės, bent jau tokios, kurios vertė viršy- 
tų dviejų ar trijų dienų darbo vertę, retai kur rasime 
teisėją ar kokią nors nuolatinę teisingumo vykdymo 
instituciją. Turto neturintys žmonės gali padaryti žalą 
tik vienas kito asmeniui ar reputacijai. Bet kai vienas 
žmogus užmuša, sužeidžia, sumuša ar apšmeižia kitą, 
nors tas, kuriam padaroma žala, nukenčia, tas, kuris 
padaro žalą, negauna jokios naudos. Visai kitaip yra 
su žala turtui. Tokią žalą padariusio asmens gauta 
nauda dažnai yra lygi tą žalą patyrusiojo nuostoliui. 
Padaryti žalą kito žmogaus asmeniui ar reputacijai 
gali paskatinti tik tokios aistros, kaip pavydas, pyk- 
tis ar apmaudas. Tačiau dauguma žmonių nedažnai 
pasiduoda tokioms aistroms, ir net pačius blogiau- 
sius žmones jos apima tik retkarčiais. Be to, kadangi 
jų patenkinimas, kad ir koks malonus kai kuriems 
žmonėms, neteikia jokios realios ar ilgalaikės naudos, 
blaivus mąstymas daugumą žmonių paprastai nuo to 
sulaiko. Žmonės gali gyventi kartu vienoje visuome- 
nėje jausdamiesi gana saugūs, nors joje 1r nebūtų jo- 
kios teisminės institucijos, saugančios juos nuo minėtų 
aistrų žalos. Tačiau turtuolių godumas ir ambicijos, 
vargšų neapykanta darbui ir pomėgis gyventi lengvai 
ir maloniai yra tos aistros, kuriuos pastūmėja kėsintis 
į kitų turtą; šios aistros yra kur kas tvaresnės, o jų 
poveikis daug visuotinesnis. Kur yra didelis turtas, 

ten yra ir didelė nelygybė. Vienam labai turtingam 
žmogui turi tekti mažiausiai penki šimtai skurstančių, 
17 daugumos skurdas yra mažumos prabangos sąly- 
ga. Turtuolių prabanga sukelia vargšų pasipiktinimą, 
skurdas juos dažnai verčia, o pavydas paskatina pa- 
sikėsinti į turtuolių nuosavybę. Tik civilinės valdžios 
teikiama apsauga leidžia ramiai miegoti vertingo tur- 
to, sukaupto daugelio metų ar gal net daugelio kartų 
darbu, savininkui. Jis nuolat yra apsuptas nežinomų 
priešų, kurių jis, nors jų neprovokuoja, niekada negali 
numaldyti ir nuo kurių neteisingumo jį gali apsaugoti 
tik galinga civilinės valdžios ranka, visada pasiruošu- 
si bausti nusikaltusiuosius. Todėl vertingo ir gausaus 
turto sukaupimas neišvengiamai reikalauja įsteigti 
civilinę valdžią. Tokios valdžios nelabai prireikia ten, 
kur išvis nėra turto arba jis neviršija dviejų ar trijų 
dienų darbo vertės. 

Civilinė valdžia numato tam tikrą pavaldumą. Bet 
kaip dėl vertingo turto įgijimo pamažu didėja civili- 
nės valdžios reikalingumas, taip gausėjant vertingam 
turtui pamažu stiprėja ir pagrindinės priežastys, na- 
tūraliai įdiegiančios pavaldumą. 

Atrodo, yra keturios priežastys arba aplinkybės, 
kurios natūraliai įdiegia pavaldumą, arba kurios na- 
tūraliai 17 anksčiau, nei atsiranda kokia nors civilinė 
institucija, kai kuriems žmonėms suteikia tam tikrą 
pranašumą daugumos savo gentainių atžvilgiu. 

Pirmoji iš šių priežasčių arba aplinkybių yra žmo- 
gaus asmeninių savybių, jo fizinės jėgos, dailumo ir 
kūno miklumo, jo išminties ir dorumo, apdairumo, tei- 
singumo, dvasios tvirtumo ir santūrumo pranašumas. 
Vien fizinės savybės, jeigu jų neparemia dvasinės, bet 
kuriuo visuomenės raidos tarpsniu suteikia mažai val- 
džios. Labai stiprus yra tas žmogus, kuris vien fizine 
jėga gali priversti du silpnus žmones jam paklusti. 
Didžiulę valdžią gali suteikti vien dvasinės savybės. 

Tačiau tai nematomos savybės, visada ginčytinos ir 
paprastai ginčijamos. Niekada jokia visuomenė, nei 
barbarų, nei civilizuota, nemanė esant tikslinga nu- 
statyti padėties pirmumo ir pavaldumo taisykles pagal 
tas nematomas savybes; pirmenybė teikiama papras- 
tesnėms ir akivaizdesnėms savybėms. 

Antroji iš šių priežasčių arba aplinkybių yra am- 
žiaus pranašumas. Senas žmogus, jei tik jis dar nesu- 
laukė tokio amžiaus, kad būtų galima įtarti silpnapro- 
tystę, visur gerbiamas labiau nei tokios pat padėties, 
turtingumo 1r gebėjimų jaunas žmogus. Medžiotojų 
tautose, tokiose kaip Šiaurės Amerikos čiabuvių gen- 
tys, amžius yra vienintelis padėties ir pirmumo pagrin- 
das. Tose gentyse tėvas yra viršesniojo pavadinimas, 
broliu vadinamas lygus padėtimi, o sūnumi — žemes- 
nis. Labai turtingose ir civilizuotose tautose amžius 
lemia padėtį tarp tų, kurie visais kitais atžvilgiais yra 
lygūs ir kurių dėl to daugiau nėra pagal ką skirstyti. 
Tarp brolių ir seserų viršesnis visada yra vyresnis 
amžiumi, ir paveldint tėvų turtą viskas, kas negali 
būti padalyta, bet turi atitekti vienam asmeniui, kaip, 
pavyzdžiui, garbės titulas, dažniausiai atitenka vy- 
riausiajam. Amžius yra paprasta ir akivaizdi savybė, 
nekelianti jokių ginčų. 

Trečioji iš šių priežasčių arba aplinkybių yra turto 
pranašumas. Tačiau turtingųjų valdžia, nors didelė 
visais visuomenės raidos tarpsniais, ko gero, didžiausia 
yra ankstyvosiose visuomenės raidos pakopose, kai at- 
siranda didesnė turtinė nelygybė. Totorių vadas, kurio 
kaimenių ir bandų prieaugio pakanka išlaikyti tukstan- 
čiui Žmonių, negali to prieaugio panaudoti kam nors 
kitam, kaip tik išlaikyti tūkstančiui žmonių. Primityvi 
jo visuomenės būklė neteikia jam jokios pramonės pro- 
dukcijos, jokių papuošalų ar dailių niekučių, į kuriuos 
jis galėtų iškeisti tą savo produkcijos dalį, kurios pats 
neįstengia suvartoti. Tie tūkstantis žmonių, kuriuos jis 


337 


PENKTA KNYGA 


išlaiko, kadangi jų pragyvenimas visiškai priklauso nuo 
jo, turi paklusti jo įsakymams karo metu ir pripažinti 
jo valdžią taikos metu. Jis neišvengiamai yra ir jų 
karvedys, ir teisėjas, ir jo valdžia yra neišvengiama jo 
turtinio pranašumo pasekmė. Turtingoje ir civilizuoto- 
je visuomenėje žmogus gali turėti daug didesnį turtą 
ir vis tiek negalėtų nurodinėti net ir tuzinui žmonių. 
Nors jo dvaro produkcija gali būti pakankama išlaikyti 
daugiau nei tūkstančiui žmonių ir galbūt iš tiesų tiek 
išlaiko, bet tie žmonės sumoka už viską, ką gauna iš 
j0, nes jis vargu ar kam nors ką nors duoda kitaip, nei 
mainais į ekvivalentą, todėl vargu ar kas nors laiko 
save visiškai nuo jo priklausomu, ir jo valdžia api- 
ma tik keletą jo tarnų. Tačiau turto valdžia yra labai 
didelė net ir turtingoje ir civilizuotoje visuomenėje. 
Tuo, kad turto įtaka yra daug didesnė nei amžiaus ar 
asmeninių savybių, buvo nuolat skundžiamasi visais 
visuomenės raidos tarpsniais, kai tik rasdavosi bent 
kiek didesnė turtinė nelygybė. Tokios nelygybės nėra 
pirmojoje visuomenės raidos pakopoje, medžiotojų vi- 
suomenėje. Visuotinis skurdas lemia visuotinę lygybę, 
amžiaus ar asmeninių savybių pranašumas yra men- 
kas, bet vienintelis valdžios ir pavaldumo pagrindas. 
Todėl šiuo visuomenės raidos tarpsniu valdžios arba 
pavaldumo nėra arba yra labai mažai. Antrojoje visuo- 
menės raidos pakopoje, piemenų visuomenėje, susidaro 
didžiulė turtinė nelygybė, 17 nėra kito tokio laikotarpio, 
kai turtinis pranašumas suteiktų jo turėtojams tokią 
didelę valdžią. Ir nėra kito tokio laikotarpio, kai val- 
džia ir pavaldumas būtų labiau įsigalėję. Arabų šeicho 
valdžia yra labai didelė, totorių chano valdžia yra išvis 
despotinė. 

Ketvirtoji 1š šių priežasčių arba aplinkybių yra 
kilmės pranašumas. Kilmės pranašumas remiasi nuo 
seno egzistuojančiu į jį pretenduojančio asmens šeimos 
turto pranašumu. Visos šeimos yra vienodai senos, ir 

kunigaikščio protėvių, nors jie galbūt geriau žinomi, 
negali būti daug daugiau negu elgetos protėvių. Šei- 
mos senumas visada reiškia arba jos turto senumą, 
arba jos didybės, kuri paprastai remiasi turtu arba yra 
susijusi su juo, senumą. Prasisiekėlio didybė visada 
gerbiama mažiau nei senos šeimos didybė. Neapykanta 
uzurpatoriams, meilė senai monarcho šeimai didele 
dalimi grindžiama panieka, kurią žmonės natūraliai 
jaučia pirmiesiems, ir pagarba antrajai. Kaip kari- 
ninkas neprieštaraudamas paklūsta viršesniojo, kuris 
visada jam įsakinėjo, valdžiai, bet nepakenčia, kad jo 
viršininku taptų jo pavaldinys, taip ir žmonės len- 
gvai paklūsta šeimai, kuriai jie ir jų protėviai visada 
paklusdavo, bet užverda pasipiktinimu, kai juos val- 
dyti imasi kita šeima, kurios pranašumo jie niekada 
nepripažino. 

Kilmės pranašumo, kuris atsiranda dėl turtinės 
nelygybės, negali būti medžiotojų tautose, kur visi 
žmonės, lygūs turto atžvilgiu, turi būti beveik lygūs ir 
kilmės atžvilgiu. Tiesa, išmintingo ir drąsaus žmogaus 
sūnus net ir jų gali būti šiek tiek labiau gerbiamas 
nei tiek pat nusipelnęs žmogus, kuriam buvo lemta 
gimti kvailio ar bailio šeimoje. Bet tas skirtumas ne- 
bus didelis, ir tikriausiai pasaulyje nėra buvę garsios 
šeimos, išgarsėjusios vien dėl išminties ir dorybingumo 
paveldėjimo. 

Kilmės pranašumas ne tik gali būti, bet ir yra svar- 
bus piemenų tautose. Tokioms tautoms visada svetima 
bet kokia prabanga, ir didelis turtas vargiai gali būti 
iššvaistytas neapdairiai išlaidaujant. Todėl nėra tautų, 
kuriose būtų tiek daug šeimų, pripažintų ir gerbiamų 
dėl to, kad yra kilusios iš ilgos didžių ir garsių protėvių 
giminės, nes nėra tautų, kuriose turtas ilgiau išliktų 
tose pačiose šeimose. 

Kilmė ir turtas neabejotinai yra tos dvi aplinkybės, 
dėl kurių vienas žmogus iškyla aukščiau už kitą. Tai 

yra du svarbiausi asmens pranašumo šaltiniai, ir todėl 
tai yra pagrindinės priežastys, kurios natūraliai įdiegia 
valdžią ir pavaldumą tarp žmonių. Piemenų tautose abi 
šios priežastys veikia visa jėga. Viršiausiasis piemuo 
arba kerdžius, gerbiamas dėl jo didžiulio turto, dėl to, 
kad nuo jo priklauso daugelio žmonių pragyvenimas, ir 
dėl kilmingos kilmės, dėl nuo neatmenamų laikų gar- 
s10S jo šeimos, turi natūralią valdžią visiems savo ordos 
ar genties žemesniesiems piemenims ir kerdžiams. Jis 
gali vadovauti didesnėms jungtinėms žmonių pajėgoms 
nei bet kuris kitas iš jo gentainių. Jo karinė galia 
yra didesnė už bet kurio kito jo gentainio galią. Karo 
metu visi jie natūraliai susiburia po jo, o ne po kieno 
nors kito vėliava, ir šitaip jo kilmė ir turtas natūra- 
liai suteikia jam tam tikrą vykdomąją galią. Be to, 
vadovaudamas jungtinėms didesnio žmonių skaičiaus 
pajėgoms nei bet kuris kitas 1š jų, jis labiausiai gali 
priversti asmenį, padariusį žalą kitam, atlyginti skriau- 
dą. Todėl jis yra tas žmogus, iš kurio visi, per silpni 
patys apsiginti, natūraliai tikisi apsaugos. Natūralu, 
kad būtent jam tie žmonės skundžiasi dėl jiems esą 
padarytų skriaudų, ir jo įsikišimui tokiais atvejais net 
ir tie, kuriais skundžiamasi, paklūsta lengviau nei bet 
kurio kito asmens įsikišimui. Šitaip jo kilmė ir turtas 
natūraliai suteikia jam tam tikrą teisminę valdžią. 
Antrojoje visuomenės raidos pakopoje, piemenų vi- 
suomenėje, ėmė rastis turtinė nelygybė, įdiegusi tarp 
žmonių tam tikrą valdžią ir pavaldumą, ko anksčiau 
veikiausiai negalėjo būti. Šitaip tam tikru mastu įsigali 
ta civilinė valdžia, kuri neišvengiamai būtina pačios 
visuomenės išsaugojimui, ir, atrodo, šitai įvyksta na- 
tūraliai 1r net nepriklauso nuo šio būtinumo suvokimo. 
Tokio būtinumo suvokimas atsiranda, be abejo, vėliau 
ir labai prisideda prie tos valdžios ir pavaldumo palai- 
kymo ir užtikrinimo. Turtuoliai neišvengiamai yra ypač 
suinteresuoti palaikyti tokią tvarką, kuri viena tegali 


340 


I. Apie valdovo arba valstybės išlaidas 


garantuoti jiems jų pranašumų išsaugojimą. Mažiau 
turto turintys Žmonės vienijasi su turinčiais didesnį 
turtą tam, kad apgintų jų turtą, tikėdamiesi, jog di- 
desnio turto savininkai vienysis su jais, kad apgintų jų 
turtą. Visi ne tokie turtingi piemenys ir kerdžiai jaučia, 
kad jų pačių kaimenių ir bandų saugumas priklauso 
nuo jų viršiausiojo piemens ar kerdžiaus kaimenės ir 
bandos saugumo, kad jų mažesnės valdžios išsaugoji- 
mas priklauso nuo jo turimos didesnės valdžios išsau- 
gojimo ir kad jo galia išlaikyti jų pavaldinių paklusnu- 
mą jiems priklauso nuo jų pavaldumo jam. Jie sudaro 
tam tikrą mažąją diduomenę, kuri yra suinteresuota 
ginti savo karaliuko turtą ir palaikyti jo valdžią, kad 
jis įstengtų apginti jų turtą ir palaikyti jų valdžią. Kiek 
civilinė valdžia yra įsteigta nuosavybei apsaugoti, ji iš 
tikrųjų įsteigta tam, kad gintų turtuolius nuo skurdžių 
arba tuos, kurie turi kažkiek nuosavybės, nuo tų, kurie 
visai jos neturi. 

Tačiau tokio valdovo teisminė valdžia ne tik nebu- 
vo išlaidų priežastis, bet ir ilgą laiką buvo jo pajamų 
sybės, visada būdavo pasiruošę už tai sumokėti ir prie 
prašymo visada pridėdavo dovaną. Be to, kai valdovo 
valdžia jau buvo galutinai įtvirtinta, kaltu pripažintas 
asmuo privalėdavo ne tik atlyginti kitai šaliai pada- 
rytą žalą, bet ir sumokėti baudą valdovui. Jis pridarė 
rūpesčių, jis sutrikdė rimtį ir savo pono - karaliaus — 
ramybę, todėl bauda už tokius pažeidimus buvo laiko- 
ma pagrįsta. Totorių valdomose Azijos šalyse, Romos 
imperiją sugriovusių germanų ir skitų tautų valdomose 
Europos teritorijose teisingumo vykdymas buvo svarbus 
pajamų šaltinis tiek valdovui, tiek visiems mažesniems 
vadams ar didikams, kurie jo įgalioti vykdė teisingumą 
kurioje nors konkrečioje gentyje ar klane arba kurio- 
je nors konkrečioje teritorijoje ar regione. Iš pradžių 
tiek valdovas, tiek žemesnieji vadai teisingumą vykdė 

asmeniškai. Vėliau jie visi įsitikino, kad patogiau šias 
pareigas deleguoti tam tikram jų atstovui - įgaliotiniui 
arba teisėjui. Bet tas atstovas vis tiek turėjo pateikti 
ataskaitą savo viršininkui ar įgaliotojui apie iš tei- 
singumo vykdymo gaunamus pelnus. Kas paskaitytų 
nurodymus!, kurie buvo duodami apygardų teisėjams 
Henriko II laikais, aiškiai pamatytų, kad tie teisėjai 
buvo tarsi keliaujantys agentai, siunčiami važinėti po 
šalį ir rinkti tam tikras karaliaus pajamų rūšis. Tais 
laikais teisingumo vykdymas ne tik teikdavo tam tikrų 
pajamų valdovui, jų rinkimas, atrodo, buvo vienas iš 
svarbiausių privalumų, kurį valdovas suteikdavo tei- 
singumo vykdytojams. 

Tokia teisingumo vykdymo tvarka, kai svarbiausias 
tikslas buvo gauti pajamų, vargiai galėjo nesukelti 
įvairių didelių piktnaudžiavimų. Asmuo, kuris kreip- 
davosi ieškodamas teisybės su didele dovana rankose, 
galėjo tikėtis gauti šį tą daugiau, nei jam teisėtai pri- 
derėjo; o asmuo, kuris kreipdavosi su maža dovana, 
veikiausiai gaudavo kur kas mažiau. Be to, dažnai 
teisingumo vykdymas būdavo atidedamas siekiant 
gauti dovanų dar kartą. Kita vertus, bauda, skirta 
apskųstajam asmeniui, dažnai galėdavo būti laikoma 
aiškiu patvirtinimu jį esant kaltą, net kai iš tiesų jis 
nebūdavo kaltas. Kiekvienos Europos šalies praeities 
istorija liudija, kad tokie piktnaudžiavimai toli gražu 
nebuvo neįprasti. 

Kai valdovas ar vadas vykdė teisingumą asmeniš- 
kai, kad ir kiek jis būtų piktnaudžiavęs, vargu ar buvo 
galima tikėtis, kad neteisybė bus ištaisyta, nes retai 
atsirasdavo kas nors toks galingas, kad priverstų jį at- 
sakyti už savo veiksmus. Kai valdovas vykdė teisingu- 
mą per savo įgaliotinį, kartais būdavo galima pasiekti, 
kad neteisybė būtų ištaisyta. Jei įgaliotinis pažeisdavo 


—— 


! Jie pateikti knygoje: Tyrrell, History of England. 

teisingumą siekdamas tik naudos sau, valdovas kartais 
ryždavosi jį nubausti arba įpareigoti ištaisyti neteisybę. 
Bet jei teisingumas būdavo pažeistas siekiant naudos 
valdovui arba įsiteikti įgaliotinį paskyrusiam ir galin- 
čiam jį paaukštinti asmeniui, pasiekti, kad neteisybė 
būtų ištaisyta, beveik visais atvejais būdavo taip pat 
neįmanoma, kaip ir tada, jei teisingumą būtų pažeidęs 
pats valdovas. Todėl visose barbarų valstybėse, ir ypač 
visose tose senovės Europos valstybėse, kurios susikūrė 
ant Romos imperijos griuvėsių, teisingumo vykdymas, 
atrodo, ilgus amžius buvo nepaprastai korumpuotas, 
toli gražu ne teisingas ir nešališkas net valdant ge- 
riausiems monarchams ir visiškai pakrikęs, kai valdė 
blogiausieji. 

Piemenų tautose, kur valdovas ar vadas tėra vir- 
šiausias tos ordos ar genties piemuo ar kerdžius, jis 
pragyvena, kaip ir bet kuris iš jo vasalų ar pavaldinių, 
iš savo kaimenių ar bandų prieaugio. Tose žemdirbių 
tautose, kurios visai neseniai buvo piemenų tautos ir 
dar nelabai nutolo nuo tos būklės, — tokios buvo graikų 
gentys maždaug Trojos karo laikais ir mūsų germanų 
17 skitų protėviai, kai jie tik įsikūrė ant Vakarų impe- 
rijos griuvėsių, — valdovas ar vadas lygiai taip pat yra 
tik viršiausias šalies žemvaldys ir pragyvena, kaip ir 
bet kuris kitas žemvaldys, iš pajamų, gaunamų iš savo 
privataus dvaro, arba iš to, kas šiuolaikinėje Europoje 
vadinama karaliaus valdomis. Jo valdiniai paprastai 
niekuo neprisideda prie jo išlaikymo, išskyrus tuos atve- 
jus, kai jiems prireikia jo valdžios, kad apgintų juos nuo 
kitų valdinių. Jų tokiais atvejais teikiamos dovanos yra 
visos įprastos pajamos, visas atlygis, kurį jis, išskyrus 
galbūt kai kuriuos ypatingus atvejus, gauna valdydamas 
Juos. Kai Homero poemoje Agamemnonas už draugystę 
siūlo Achilui valdžią septyniuose Graikijos miestuose, 
vienintelė nauda, kurią jis pamini kaip galimą tokiu 
atveju, yra ta, kad žmonės pagerbs jį savo dovanomis. 

Kol tokios dovanos, atlyginimas už teisingumo vykdymą 
arba tai, kas galėtų būti vadinama teismo rinkliavomis, 
sudarė visas įprastas pajamas, kurias valdovui teikė jo 
valdžia, nebuvo galima tikėtis, netgi nederėjo siūlyti, 
kad jis visiškai jų atsisakytų. Buvo galima siūlyti ir 
dažnai būdavo siūloma, kad jis jas reguliuotų ir nu- 
statytų jų dydį. Bet kai jos buvo taip sureguliuotos ir 
nustatytos, vis tiek buvo labai sunku, o gal išvis neį- 
manoma neleisti visagaliui asmeniui pažeisti nustatytas 
taisykles. Todėl, kol tęsėsi tokia padėtis, vargu ar buvo 
galima rasti veiksmingų priemonių pagerinti netinkamą 
teisingumo vykdymą, nulemtą savavališko 17 neapibrėž- 
to tų dovanų pobūdžio. 

Tačiau dėl įvairių priežasčių, daugiausia dėl nuo- 
lat didėjančių išlaidų tautos gynybai nuo kitų tautų 
įsiveržimo, valdovo privatus dvaras pasidarė nebepa- 
jėgus visiškai padengti visas valstybės išlaidas, ir kai 
pasidarė būtina, kad žmonės savo pačių saugumo labui 
prisidėtų prie tų išlaidų padengimo įvairiais mokes- 
čiais, buvo, kaip atrodo, visuotinai sutarta, kad jokių 
dovanų už teisingumo vykdymą jokia dingstimi negali 
gauti nei valdovas, nei jo įgaliotiniai ir patikėtiniai, 
teisėjai. Atrodo, buvo nuspręsta, kad tas dovanas bus 
lengviau visiškai panaikinti nei veiksmingai reguliuoti 
ir nustatyti jų dydį. Teisėjams buvo paskirti pastovūs 
atlyginimai, turėję kompensuoti jiems priklausiusios 
senojo atlygio už teisingumo vykdymą dalies prara- 
dimą, lygiai kaip mokesčiai su kaupu kompensavo 
valdovui jo prarastąją dalį. Tada buvo sakoma, kad 
teisingumas vykdomas veltui. 

Tačiau iš tikrųjų teisingumas jokioje šalyje nie- 
kada nebuvo vykdomas veltui. Bylos šalys turėdavo 
sumokėti bent jau advokatams ir jų padėjėjams, o jei 
jiems nebūtų sumokėta, jie savo pareigas būtų atlikę 
dar blogiau nei faktiškai atlikdavo. Honorarai, kas- 
met sumokami advokatams ir jų padėjėjams, visuose 

teismuose sudarydavo daug didesnę sumą nei teisėjų 
atlyginimai. Ta aplinkybė, kad atlyginimus teisėjams 
mokėjo valstybė, beveik nesumažino bylinėjimosi iš- 
laidų. Tačiau teisėjams buvo uždrausta imti bet ko- 
kias dovanas iš besibylinėjančių šalių siekiant ne tiek 
sumažinti bylinėjimosi išlaidas, bet veikiau užkirsti 
kelią korupcijai. 

Teisėjo pareigos savaime yra tokios garbingos, kad 
žmonės noriai jas vykdo, nors ir gaudami labai mažą 
atlygį. Dauguma mūsų dvarininkų siekia gauti taikos 
teisėjo pareigas, nors jos teikia daug rūpesčių ir dau- 
geliu atvejų neteikia jokio atlygio. Visų teisėjų, aukš- 
tesniųjų ir žemesniųjų, atlyginimai kartu su visomis 
teisingumo administravimo ir vykdymo išlaidomis net 
ir ten, kur tvarkomasi nelabai taupiai, bet kurioje 
civilizuotoje šalyje sudaro tik nedidelę visų valdžios 
išlaidų dalį. 

Be to, visas išlaidas, susijusias su teisingumo vyk- 
dymu, lengvai gali padengti teismo rinkliavos; šitaip, 
nesukeliant jokio realaus korupcijos vykdant teisingu- 
mą pavojaus, visuomenės pajamos galėtų būti visiškai 
išlaisvintos nuo tam tikrų, nors, matyt, nedidelių 1š- 
laidų. Sunku veiksmingai reguliuoti teismo rinkliavas 
ten, kur toks galingas asmuo, kaip valdovas, yra jų 
dalininkas ir jos sudaro nemažą jo pajamų dalį. Bet 
labai lengva tai padaryti ten, kur svarbiausias asmuo, 
gaunantis tam tikrą naudą iš tų pajamų, yra teisėjas. 
Įstatymu visai nesunku įpareigoti teisėją laikytis taisy- 
klių, nors ne visada lengva priversti jas gerbti valdovą. 
Kur teismo rinkliavos yra tiksliai sureguliuotos 1r nu- 
statytos, kur jos iškart visos sumokamos tam tikrame 
proceso etape į rankas kasininkui ar administratoriui, 
kuris jas nustatytomis dalimis paskirsto įvairiems tei- 
sėjams, kai byla būna baigta, bet ne anksčiau, ten 
tikriausiai korupcijos pavojus nebus didesnis nei ten, 
kur tokios rinkliavos visai uždraustos. Tos rinkliavos, 

per daug nepadidindamos bylinėjimosi išlaidų, gali 
būti visiškai pakankamos padengti visoms teisingumo 
vykdymo išlaidoms. Nesumokamos teisėjams, kol byla 
nebaigta, jos gali skatinti teismo uolumą nagrinėjant ir 
sprendžiant bylą. Teismuose, susidedančiuose iš dauge- 
lio teisėjų, tokios rinkliavos, paskirstomos kiekvienam 
teisėjui pagal jo dirbtas valandas ir dienas nagrinėjant 
bylą arba pačiame teisme, arba teismo nurodymu su- 
darytoje bylos nagrinėjimo komisijoje, gali paskatinti 
kiekvieno atskiro teisėjo uolumą. Valstybinės pareigos 
visada atliekamos geriausiai, kai atlyginimas už jas 
sumokamas tik jas atlikus ir skiriamas proporcingai 
uolumui, parodytam jas atliekant. Įvairiuose Prancūzi- 
jos parlamentuose teismo rinkliavos (vadinamos ėpices 
1r vacations) sudaro gana didelę teisėjų atlygio dalį. 
Atskaičius visas išlaidas, grynasis atlyginimas, kurį 
valstybė moka advokatui ar teisėjui Tulūzos parlamen- 
te, pagal rangą ir garbingumą antrajame karalystės 
parlamente, sudaro tik šimtą penkiasdešimt livrų, tai 
yra apie šešis svarus vienuolika šilingų per metus. 
Maždaug prieš septynerius metus ši suma ten buvo 
lygi įprastam metiniam paprasto liokajaus atlyginimui. 
Tie ėpices taip pat paskirstomi pagal teisėjų uolumą. 
Uolus teisėjas 1š savo tarnybos gauna pakankamas, 
nors saikingas pajamas; tingus teisėjas gauna ne ką 
daugiau nei atlyginimą. Tie parlamentai, ko gero, dau- 
geliu atžvilgių yra nelabai patogūs teisingumo teismai, 
bet jie niekada nebuvo kaltinami, net nebuvo įtariami 
korupcija. 

Manytume, kad Anglijoje teismų rinkliavos iš pra- 
džių sudarė pagrindinę teismų išlaikymui reikalingų 
lėšų dalį. Kiekvienas teismas stengėsi gauti kiek gali- 
ma daugiau veiklos ir dėl to siekė spręsti 17 daug tokių 
bylų, kurios iš pradžių nepriklausė jo kompetencijai. 
Karaliaus suolo teismas, įsteigtas spręsti tik baudžia- 
mosioms byloms, ėmėsi nagrinėti ir civilinius ieški- 

nius remdamasis tuo, kad ieškovas kaltina atsakovą 
padarius nusižengimą, kuris gali būti klasifikuojamas 
kaip pažeidimas ar baudžiamasis nusižengimas. Iždo 
teismas, įsteigtas rinkti karaliaus pajamoms ir išieš- 
koti tik karaliui sumokėtinoms skoloms, ėmėsi spręsti 
1r su kitomis sutartinėmis skolomis susijusias bylas 
remdamasis tuo, kad ieškovas teigia negalėsiąs sumo- 
kėti skolų karaliui, jei atsakovas negrąžins skolos jam. 
Dėl tokių prasimanymų šalys daugeliu atvejų galėdavo 
savo nuožiūra pasirinkti teismą, kuriame bus nagri- 
nėjama jų byla, ir kiekvienas teismas stengėsi dides- 
ne nagrinėjimo sparta ir nešališkumu pritraukti kiek 
įmanoma daugiau bylų. Dabartinę pavydėtiną Anglijos 
teismų santvarką iš pradžių, ko gero, ir suformavo 
tas lenktyniavimas, anais laikais vykęs tarp įvairių 
teisėjų, kai kiekvienas teisėjas stengėsi savajame teis- 
me pateikti greičiausią ir veiksmingiausią priemonę, 
kokią tik numato įstatymai, bet kokiam neteisingumui 
pašalinti. Iš pradžių teismai priteisdavo tik atlyginti 
žalą, patirtą dėl sutarčių nevykdymo. Lordo kanclerio 
teismas, kaip sąžinės teismas, pirmasis ėmėsi priversti 
vykdyti konkrečius sutartinius įsipareigojimus. Kai 
sutarties nevykdymas reiškėsi pinigų nesumokėjimu, 
patirta žala negalėjo būti atlyginta kitaip, kaip tik 
nurodant sumokėti, o tai prilygo nurodymui konkre- 
čiai vykdyti sutartį. Todėl tokiais atvejais civilinio 
teismo sprendimas buvo pakankama priemonė. Taip 
nebuvo kitais atvejais. Kai nuomininkas paduodavo į 
teismą žemės savininką dėl neteisingo nuomos sutar- 
ties nutraukimo, jo gautas žalos atlyginimas anaiptol 
nebuvo lygiavertis žemės turėjimui. Todėl kurį laiką 
visos tokios bylos patekdavo į lordo kanclerio teismą, o 
civiliniai teismai dėl to patirdavo nemenkų nuostolių. 
Būtent siekdami susigrąžinti tokias bylas civiliniai 
teismai išrado dirbtinį ir fiktyvų nurodymą išreika- 
lauti atimtą žemę, pačią veiksmingiausią priemonę 

prieš neteisėtą nuvarymą nuo žemės arba žemės nu- 
savinimą. 

Bylos nagrinėjimo posėdžių žyminis mokestis, ren- 
kamas kiekviename teisme ir naudojamas teisėjams bei 
kitiems to teismo tarnautojams išlaikyti, taip pat gali 
duoti pakankamai pajamų teisingumo vykdymo išlai- 
doms padengti neužkraunant jokios tų išlaidų naštos 
bendrosioms visuomenės pajamoms. Tiesa, tokiu atveju 
teisėjams gali kilti pagunda kiekviena dingstimi be 
reikalo didinti posėdžių skaičių, siekiant kiek galima 
labiau padidinti žyminio mokesčio pajamas. Šiuolaiki- 
nėje Europoje įprasta daugeliu atvejų reguliuoti advo- 
katų ir teismo raštvedžių atlyginimą pagal jų prirašy- 
tų puslapių skaičių; tačiau teismas reikalaudavo, kad 
kiekviename puslapyje būtų atitinkamas eilučių skai- 
čius, o kiekvienoje eilutėje — nustatytas žodžių skai- 
čius. Siekdami padidinti savo atlyginimą, advokatai 
ir raštvedžiai įsigudrino prirašyti daug nereikalingų 
žodžių ir taip sugadino teisės kalbą, manyčiau, visuose 
Europos teismuose. Panaši pagunda, ko gero, gadina 
ir teismo proceso formą. 

Bet nesvarbu, ar teisingumo vykdymas sumany- 
tas taip, kad pats padengia savo išlaidas, ar teisėjai 
gauna nustatytus atlyginimus, mokamus iš kitų lėšų, 
neatrodo būtina, kad asmuo ar asmenys, turintys vyk- 
domąją valdžią, būtų skiriami tvarkyti tas lėšas arba 
mokėti tuos atlyginimus. Tos lėšos gali būti gaunamos 
iš žemės valdų rentos, o kiekviena valda priskiriama 
valdyti konkrečiam teismui, kurį ji turi išlaikyti. Tos 
lėšos gali būti gaunamos net iš palūkanų už pinigus, 
kurių skolinimas taip pat gali būti patikėtas teismui, 
kuris iš to išsilaiko. Dalį Škotijos sesijų teismo teisėjų 
atlyginimo, tiesa, nedidelę, sudaro paskolintų pinigų 
palūkanos. Tačiau dėl neišvengiamo tokių pajamų ne- 
pastovumo jos nėra labai tinkamos išlaikyti institucijai, 
kuri turi egzistuoti amžinai. 


348 


I. Apie valdovo arba valstybės išlaidas 


Teisminės valdžios atskyrimą nuo vykdomosios, 
kaip atrodo, iš pradžių lėmė visuomenės reikalų gau- 
sėjimas vykstant jos pažangai. Teisingumo vykdymas 
tapo tokia sunkia ir sudėtinga pareiga, kad žmonės, 
kuriems ji buvo patikėta, turėjo skirti jai visą savo dė- 
mesį. Kadangi asmuo, kuriam buvo patikėta vykdomoji 
valdžia, neturėjo atliekamo laiko pats spręsti privačias 
bylas, jis paskirdavo pavaduotoją, kuris spręsdavo jas 
vietoj jo. Romos didybės laikais konsulas buvo per daug 
užsiėmęs politiniais valstybės reikalais, kad galėtų pats 
vykdyti teisingumą. Todėl būdavo skiriamas pretorius, 
kuris vykdydavo teisingumą vietoj jo. Plėtojantis Eu- 
ropos monarchijoms, įsikūrusioms ant Romos imperi- 
jos griuvėsių, valdovai ir didikai teisingumo vykdymą 
visuotinai ėmė laikyti 17 pernelyg sunkia, ir ne itin 
garbinga pareiga, kad jiems pritiktų patiems ją atlik- 
ti. Todėl jie visur atsisakė tos pareigos ir vietoj savęs 
paskyrė pavaduotoją, įgaliotinį arba teisėją. 

Kai teisminė valdžia yra sujungta su vykdomąja, 
vargu ar įmanoma, kad teisingumas dažnai nebūtų 
aukojamas dėl to, kas paprastai vadinama politika. 
Asmenys, kuriems patikėti svarbiausieji valstybės in- 
teresai, kartais gali, netgi neturėdami savanaudiškų 
tikslų, manyti esant būtina tų interesų labui paau- 
koti atskiro žmogaus teises. Tačiau kiekvieno asmens 
laisvė, jo saugumo jausmas priklauso nuo nešališko 
teisingumo vykdymo. Norint, kad kiekvienas asmuo 
jaustųsi visiškai saugus ir turintis visas jam priklau- 
sančias teises, būtina ne tik atskirti teisminę valdžią 
nuo vykdomosios valdžios, bet ir padaryti ją kiek ga- 
lima nepriklausomą nuo šios valdžios. Neturi būti ga- 
lima pašalinti teisėją iš pareigų vien dėl vykdomosios 
valdžios įgeidžio. Reguliarus jo atlyginimo mokėjimas 
neturi priklausyti nuo vykdomosios valdžios geros va- 
lios ar netgi nuo jos taupumo. 

Trečia dalis 


Apie išlaidas viešiesiems įrenginiams 
ir viešosioms institucijoms 


Trečioji ir paskutinė valdovo ar valstybės pareiga 
yra sukurti ir išlaikyti tas viešąsias institucijas ir 
viešuosius įrenginius, kurie, nors būtų nepaprastai 
naudingi visai visuomenei, yra tokio pobūdžio, kad jų 
pelnas niekada neatlygina išlaidų atskiram asmeniui 
ar nedidelei jų grupei, ir todėl negalima tikėtis, kad 
juos sukurtų ir išlaikytų atskiras asmuo ar nedidelė 
jų grupė. Be to, šios pareigos vykdymas įvairiais vi- 
suomenės raidos tarpsniais reikalauja labai įvairaus 
masto išlaidų. 

Be viešųjų institucijų ir viešųjų įrenginių, būtinų 
visuomenės gynybai ir teisingumo vykdymui, apie ku- 
riuos jau kalbėjome, kiti tokio pobūdžio įrenginiai ir 
institucijos daugiausia yra tie, kurie palengvina visuo- 
menės prekybą ir skatina žmonių švietimą. Švietimo 
institucijos yra dviejų rūšių: skirtos jaunimui mokyti 
ir skirtos šviesti įvairaus amžiaus žmonėms. Mes ap- 
tarsime tinkamiausią būdą padengti tų įvairių viešųjų 
įrenginių ir institucijų išlaidas, suskirstę šio skyriaus 
trečiąją dalį į tris skirsnius. 


I skirsnis 
Apie viešuosius įrenginius tr institucijas, 
palengvinančius visuomenės prekybą 


Tr pirmiausia apie tokius, kurie 
būtini palengvinti prekybai apskritai 


Be jokių įrodymų akivaizdu, kad viešiesiems įren- 
giniams, kurie palengvina bet kurios šalies prekybą, 


tokiems kaip geri keliai, tiltai, laivybai tinkami ka- 

nalai, uostai ir t. t., įtaisyti ir prižiūrėti skirtingais 
visuomenės raidos tarpsniais reikia labai nevienodo 
dydžio išlaidų. Išlaidos tiesti ir prižiūrėti viešiesiems 
keliams kiekvienoje šalyje aiškiai padidėja, kai išauga 
metinė tos šalies žemės ir darbo produkcija, arba kai 
padidėja prekių, kurias reikia pergabenti tais keliais, 
kiekis 1r svoris. Tilto tvirtumas turi atitikti jį perva- 
žiuojančių vežimų kiekį ir svorį. Laivybos kanalo gylis 
ir vandens pritekėjimas turi būti proporcingi juo prekes 
plukdančių baržų skaičiui ir tonažui, uosto akvatorijos 
plotas — jame prisiglaudžiančių laivų skaičiui. 

Neatrodo, kad tų viešųjų įrenginių išlaidas būtina 
dengti iš tų viešųjų pajamų, kaip jos paprastai yra va- 
dinamos, kurias surinkti ir panaudoti daugumoje šalių 
pavedama vykdomajai valdžiai. Didžioji tokių viešųjų 
įrenginių dalis nesunkiai gali būti tvarkoma taip, kad 
duotų tam tikrų pajamų, kurių užtektų padengti jų 
išlaidoms neužkraunant jokios naštos bendroms visuo- 
menės pajamoms. 

Pavyzdžiui, vieškelis, tiltas, laivybos kanalas dauge- 
liu atvejų gali būti nutiesti ir prižiūrimi imant nedidelę 
rinkliavą iš jais besinaudojančių vežimų, uostas gali būti 
išlaikomas imant nedidelę uosto rinkliavą, priklausančią 
nuo pakraunamų ar iškraunamų laivų tonažo. Mone- 
tų kaldinimas, kita prekybą palengvinanti institucija, 
daugelyje šalių ne tik padengia savo išlaidas, bet ir tei- 
kia nedideles pajamas, arba senjoražą, valdovui. Pašto 
tarnyba — tai dar viena institucija tam pačiam tikslui, 
kuri ne tik padengia savo išlaidas, bet ir beveik visose 
šalyse teikia gana dideles pajamas valdovui. 

Kai vieškeliu ar per tiltą važiuojantys vežimai ir 
laivybos kanalu plaukiančios baržos moka rinkliavą 
pagal svorį ar tonažą, jie apmoka tų viešųjų įrengi- 
nių priežiūrą tiksliai proporcingai tam nusidėvėjimui, 
kurį jie sukelia. Sunku būtų sugalvoti tinkamesnį būdą 
prižiūrėti tokius įrenginius. Be to, toks mokestis arba 

rinkliava, nors iš pradžių sumokama vežėjo, galiausiai 
yra mokama vartotojo, kuriam ji visada įskaičiuojama į 
prekės kainą. Kadangi tokie įrenginiai labai sumažina 
gabenimo išlaidas, prekės, nors ir mokama rinkliava, 
vartotojui kainuoja pigiau nei kainuotų, jei tokių įren- 
ginių nebūtų; rinkliava nepadidina prekių kainų tiek, 
kiek jas sumažina gabenimo pigumas. Todėl asmuo, 
galiausiai sumokantis tą rinkliavą, dėl jos taikymo lai- 
mi daugiau nei praranda ją sumokėdamas. Jo mokes- 
tis tiksliai atitinka jo laimėjimą. Rinkliava iš tikrųjų 
yra ne kas kita, kaip to laimėjimo dalis, kurią jis turi 
atiduoti, kad gautų kitą dalį. Vargu ar įmanoma įsi- 
vaizduoti teisingesnį būdą rinkti mokestį. 

Kai prabangiems ekipažams, karietoms, pašto di- 
ližanams ir pan. nustatoma truputį didesnė rinkliava 
nuo jų svorio nei vežimams, furgonams ir t. t., ga- 
benantiems būtinus reikmenis, turtuolių tingumas ir 
tuštybė priverčiama labai lengvu būdu prisidėti prie 
vargšų padėties pagerinimo —- atpiginant sunkių prekių 
gabenimą į visus šalies kampelius. 

Kai vieškeliai, tiltai, kanalai ir t. t. tiesiami ir 1š- 
laikomi prekybos, kuri vykdoma naudojantis jais, jie 
gali būti tiesiami tik ten, kur jų reikia prekybai, taigi 
ten, kur tikslinga juos tiesti. Be to, išlaidos jiems, jų 
didumas ir puikumas turi atitikti prekybos išgales tai 
apmokėti. Taigi jie turi būti daromi tokie, kokius dera 
daryti. Prašmatnus vieškelis negali būti tiesiamas per 
dyką kraštą, kuriame beveik ar visai nėra prekybos, 
arba vien dėl to, kad jis veda į provincijos valdytojo 
vasarnamį arba į stambaus žemvaldžio, kuriam valdy- 
tojas nori įsiteikti, vilą. Didelis tiltas per upę negali 
būti statomas tokioje vietoje, kur niekas per ją neva- 
žiuoja, arba vien norint pagražinti vaizdą, matomą pro 
netoliese stovinčių rūmų langą; tokių dalykų kartais 
pasitaiko šalyse, kur tokie darbai vykdomi iš kitų pa- 
jamų, o ne tų, kurias jie patys galėtų duoti. 

Kai kuriose Europos vietose kanalo arba šliuzo rin- 
kliava atitenka privatiems asmenims, kurių privatūs 
interesai įpareigoja juos prižiūrėti kanalą. Jei jis pri- 
žiūrimas netinkamai, laivyba neišvengiamai nutrūksta, 
o kartu nebelieka ir pelno, kuris būtų gaunamas iš tos 
rinkliavos. Jei rinkliavas rinktų įgaliotiniai, kurie patys 
būtų visiškai jomis nesuinteresuoti, jie, galimas daiktas, 
įrenginius. Langedoko kanalas Prancūzijos karaliui ir 
tai provincijai kainavo daugiau kaip trylika milijonų 
livrų, kas sudaro (skaičiuojant dvidešimt aštuonis livrus 
už markę sidabro — tokia buvo Prancūzijos pinigų vertė 
praėjusio šimtmečio pabaigoje) daugiau kaip devynis 
šimtus tūkstančių svarų sterlingų. Kai tas didžiulis 
įrenginys buvo baigtas, buvo nuspręsta, kad tinkamiau- 
sias būdas išlaikyti jį nuolat veikiantį yra padovanoti 
rinkliavą inžinieriui Riguet, kuris jį suprojektavo ir 
didžiules pajamas įvairioms to pono šeimos atšakoms, 
todėl jos yra labai suinteresuotos, kad jis nuolat veiktų. 
Bet jei tos rinkliavos būtų pavestos nesuinteresuotiems 
įgaliotiniams, jos tikriausiai būtų iššvaistytos visokiems 
padailinimams ir nereikalingoms išlaidoms, o svarbiau- 
sios įrenginio dalys būtų paliktos griūti. 

Vieškelių priežiūros rinkliavos negali būti saugiai 
perduotos privačių asmenų nuosavybėn. Vieškelis, nors 
Jamas, o apleistas kanalas taps nelaivuojamas. Todėl 
vieškelio rinkliavų savininkai gali visiškai netaisyti ke- 
lio ir vis tiek surinkti beveik tokias pačias rinkliavas. 
Dėl to tikslinga tokių įrenginių priežiūros rinkliavas 
pavesti įgaliotiniams arba patikėtiniams. 

Didžiojoje Britanijoje daugeliu atvejų labai pagrįs- 
tai buvo skundžiamasi rinkliavas renkančių patikėti- 
nių piktnaudžiavimais. Buvo teigiama, kad prie dau- 
gelio užkardų renkama dvigubai daugiau pinigų, negu 

jų reikėtų gerai atlikti visiems reikalingiems darbams, 
o tie darbai dažnai atliekami labai lėtai arba išvis ne- 
atliekami. Reikia pažymėti, kad vieškelių tvarkymas 
panaudojant tokio pobūdžio rinkliavas nėra senas da- 
lykas. Todėl nereikėtų stebėtis, kad jis dar nepasiekė 
tokio tobulumo lygio, kokį galėtų pasiekti. Jei patikė- 
tiniais dažnai skiriami nedori ir netinkami asmenys ir 
jei vis dar neįsteigtos inspektavimo ir apskaitos tar- 
nybos jų veiklai kontroliuoti ir sumažinti rinkliavai 
iki tokio dydžio, kokio pakanka būtiniems darbams 
atlikti, tai dėl tų trūkumų, kurių didžioji dalis išmin- 
tingo parlamento ilgainiui bus pašalinta, yra kaltas ir 
juos pateisina institucijos naujumas. 

Manoma, kad Didžiojoje Britanijoje prie užkardų 
surenkami pinigai gerokai viršija keliams taisyti reika- 
lingą sumą ir ūkiškai tvarkantis sutaupytos lėšos, net 
ir kai kurių ministrų nuomone, būtų nemažas išteklius, 
kurį vienu ar kitu metu būtų galima panaudoti valsty- 
bės poreikiams. Teigiama, kad jei vyriausybė perimtų 
užkardus savo žinion ir prie jų pastatytų kareivius, ku- 
riems už darbą būtų mokamas nedidelis priedas prie jų 
algų, ji galėtų palaikyti kelius geros būklės išleisdama 
tam daug mažiau pinigų, nei išleidžia patikėtiniai, ga- 
lintys įdarbinti tik tokius žmones, kuriems gaunamas 
atlyginimas turi užtikrinti visą pragyvenimą. Šitaip 
būtų galima gauti didžiules pajamas, kalbama, kad, 
ko gero, pusę milijono*, neužkraunant žmonėms jokios 
naujos naštos, ir kelių užkardai galėtų prisidėti prie 
bendrųjų valstybės išlaidų padengimo, kaip dabar pri- 
sideda pašto tarnyba. 


2 Po to, kai buvo išleistos dvi pirmosios šios knygos laidos, aš 
turiu tvirtą pagrindą manyti, kad visos Didžiosios Britanijos užkardų 
rinkliavos nesudaro pusės milijono grynųjų pajamų; tokios sumos 
neužtektų prižiūrėti penkiems svarbiausiems karalystės keliams, 
jei to imtųsi vyriausybė. 

Aš nė kiek neabejoju, kad šitaip galima surinkti 
nemenkas pajamas, nors tikriausiai ne tokias dideles, 
kaip mano kai kurie tokio plano kūrėjai. Tačiau dėl 
paties plano, kaip atrodo, galima pateikti keletą labai 
svarbių prieštaravimų. 

Pirma, jei prie užkardų surenkamos rinkliavos 
būtų laikomos vienu iš šaltinių valstybės poreikiams 
tenkinti, jos tikrai būtų padidintos, kai tie poreikiai 
šito reikalautų. Todėl, atsižvelgiant į Didžiosios Bri- 
tanijos politiką, jos tikriausiai kaipmat būtų padidin- 
tos. Kadangi iš rinkliavų lengvai galima gauti dideles 
pajamas, šitai tikriausiai paskatintų administraciją 
dažnai griebtis šio šaltinio. Nors, matyt, daugiau negu 
abejotina, kad iš dabar surenkamų rinkliavų, nors ir 
labai taupant, galima gauti atliekamus pusę milijono, 
vargu ar galima abejoti, kad įmanoma gauti ir mili- 
joną, jei jos būtų padvigubintos, ir, ko gero, du tris 
milijonus, jei jos išaugtų trigubai*. Be to, šios didžiu- 
lės pajamos galėtų būtų surinktos neskiriant nė vieno 
naujo tarnautojo joms rinkti. Bet jei užkardų rinklia- 
vos būtų nuolat didinamos, jos, užuot palengvinusios 
šalies vidaus prekybą, kaip yra dabar, netrukus taptų 
jai dideliu kliuviniu. Visų sunkių prekių gabenimo iš 
vienos šalies dalies į kitą išlaidos netrukus tiek padi- 
dėtų, dėl to tų prekių rinka netrukus tiek susiaurėtų, 
kad neliktų paskatų jas gaminti, ir šalies pramonės 
svarbiausios šakos visai sunyktų. 

Antra, vežimų apmokestinimas pagal svorį, nors 
labai teisingas, jei taikomas vieninteliu kelių taisymo 
tikslu, yra labai neteisingas, jei taikomas kitais tikslais 
arba siekiant gauti lėšų valstybės poreikiams. Kai jis 
taikomas vienintelių anksčiau minėtu tikslu, kiekvie- 
nas vežimas turi tiksliai atlyginti kelio nusidėvėjimą, 


3 Šiuo metu aš turiu tvirtą pagrindą manyti, kad visos šitos 
hipotetinės sumos yra gerokai per didelės. 

kurį jis sukelia. Bet jei jis taikomas kokiu nors kitu 
tikslu, kiekvienas vežimas turėtų mokėti daugiau nei 
tik už tą nusidėvėjimą 1r prisidėti prie lėšų kaupimo 
kitiems valstybės poreikiams. Tačiau kadangi užkardų 
rinkliava padidina prekių kainas proporcingai jų svo- 
riui, bet ne jų vertei, ją daugiausia mokės paprastų 
ir gremėzdiškų prekių pirkėjai, o ne tie, kurie per- 
ka brangias ir lengvas prekes. Todėl kad ir kokiems 
valstybėms poreikiams būtų skiriamos šio mokesčio 
teikiamos lėšos, tas lėšas daugiausia teiks vargšai, o ne 
turtuoliai: išlaidos teks tiems, kurie mažiausiai gali jas 
pakelti, o ne tiems, kurie labiausiai išgali jas daryti. 

Trečia, jei valdžia kada nors nustotų rūpintis vieš- 
kelių taisymu, būtų dar sunkiau nei dabar priversti 
bent dalį užkardų rinkliavos panaudoti pagal paskir- 
tį. Iš žmonių būtų surenkamos didelės pajamos, bet 
nė kiek jų nebūtų skiriama tam vieninteliam tikslui, 
kuriam šitaip surenkamos pajamos tik ir turėtų būti 
skiriamos. Dėl užkardų rinkliavas renkančių patikėti- 
nių nedorumo ir skurdo šiuo metu kartais būna sunku 
priversti juos pataisyti kelius, o dėl valdžios turtingu- 
mo ir didybės šitai padaryti kalbamuoju atveju būtų 
dešimt kartų sunkiau. 

Prancūzijoje vieškelių taisymui skirtus išteklius 
tiesiogiai tvarko vykdomoji valdžia. Dalį tų išteklių 
sudaro tam tikras darbo dienų skaičius, kurį kaimo 
gyventojai daugelyje Europos šalių yra įpareigoti skirti 
vieškelių taisymui, kitą dalį sudaro ta bendrųjų vals- 
tybės pajamų dalis, kurią karalius nusprendžia skirti 
iš lėšų, numatytų kitoms savo išlaidoms. 

Pagal seną Prancūzijos įstatymą Prancūzijoje, lygiai 
kaip ir daugelyje kitų Europos vietų, kaimo gyventojų 
darbus tvarkė vietinė arba provincijos valdžia, tiesio- 
giai nepavaldi karaliaus tarybai. Tačiau pagal dabar 
įsigalėjusią tvarką ir kaimo gyventojų darbas, ir ka- 
raliaus skiriamos lėšos vieškelių taisymui konkrečioje 

provincijoje ar apskrityje yra visiškai intendanto žinio- 
je; tai pareigūnas, kurį skiria ir atleidžia karaliaus ta- 
ryba ir kuris gauna iš jos nurodymus ir nuolat palaiko 
ryšį su ja. Vis labiau įsigalint despotizmui, vykdomoji 
valdžia laipsniškai perima visas kitas valstybės galias 
ir 1masi pati tvarkyti visas viešosioms reikmėms skirtų 
pajamų sritis. Tačiau Prancūzijoje didieji pašto keliai, 
siejantys pagrindinius karalystės miestus, apskritai 
yra geros būklės, o kai kuriose provincijose net daug 
geresni nei dauguma mokamų kelių Anglijoje. Tačiau 
vadinamieji kaimo keliai, tai yra didžioji šalies kelių 
dalis, yra visiškai apleisti ir daugelyje vietų sunkiais 
vežimais išvis neišvažiuojami. Kai kuriais keliais pa- 
vojinga keliauti netgi raitomis, ir vienintelė patikima 
gabenimo priemonė yra mulas. Išdidus ištaigingų rūmų 
ministras dažnai gali su malonumu vykdyti prašma- 
tnius 1r didingus darbus, pavyzdžiui, nutiesti puikų 
vieškelį, kuriuo dažnai keliaujančių didikų pagyros 
ne tik paglosto jo tuštybę, bet ir palaiko jį karaliaus 
rūmuose. Tačiau prižiūrėti daugybę mažų kelių, kurie 
neatrodo įspūdingai, negali sukelti keliautojui nė ma- 
žiausio susižavėjimo ir, trumpai tariant, niekuo negali 
pasigirti, išskyrus nepaprastą jų naudingumą, yra to- 
kia veikla, kuri visais atžvilgiais yra pernelyg menka 
ir nereikšminga, kad galėtų patraukti tokio svarbaus 
pareigūno dėmesį. Todėl esant tokiam valdymui tokie 
keliai yra beveik visiškai neprižiūrimi. 

Kinijoje ir keliose kitose Azijos valstybėse vykdo- 
moji valdžia atsako tiek už vieškelių taisymą, tiek už 
laivybos kanalų priežiūrą. Nurodymuose, kuriuos gau- 
na kiekvienos provincijos valdytojas, tie objektai, kaip 
pasakojama, yra nuolat pabrėžiami, 17 valdovo rūmų 
nuomonė apie valdytojo veiklą labai priklauso nuo to, 
kiek jis kreipia dėmesį į tą nurodymų dalį. Pasakoja- 
ma, kad šiai viešosios politikos sričiai skiriama labai 
daug dėmesio visose tose šalyse, bet ypač Kinijoje, kur 

vieškeliai ir juolab laivybos kanalai, kaip manoma, yra 
daug geresni nei Europoje. Tačiau Europoje paplitę pa- 
sakojimai apie tuos įrenginius daugiausia buvo pateikti 
silpnų -1r besistebinčių keliautojų, dažnai — kvailų ir 
meluojančių misionierių. Jei į tuos pasakojimus būtų 
pažvelgta supratingesnėmis akimis ir jei jie būtų pa- 
teikti patikimesnių liudytojų, jie, ko gero, neatrodytų 
tokie stebuklingi. Bernier pasakojimas apie šios rūšies 
įrenginius Indostane smarkiai skiriasi nuo to, ką apie 
juos papasakojo kiti keliautojai, labiau nei jis linkę 
stebėtis. Taip pat gali būti, kad tose šalyse, kaip ir 
Prancūzijoje, didžiaisiais keliais, kurie yra svarbi susi- 
siekimo priemonė ir apie kuriuos, matyt, daug kalbama 
karaliaus rūmuose ir sostinėje, yra rūpinamasi, 0 visi 
kiti lieka apleisti. Be to, Kinijoje, Indostane 1r keliose 
kitose Azijos šalyse valdovo pajamos susidaro beveik 
vien tik iš žemės mokesčio arba žemės rentos, kuri 
didėja arba mažėja didėjant arba mažėjant metinei že- 
mės produkcijai. Todėl svarbiausias valdovo interesas, 
jo pajamos, tokiose šalyse neišvengiamai ir tiesiogiai 
susijęs su žemės dirbimu, su jos produkcijos gausu- 
mu ir tos produkcijos verte. Tačiau kad ta produkcija 
būtų kiek įmanoma didesnė ir pelningesnė, būtina jai 
suteikti kuo didesnę rinką, vadinasi, užtikrinti kuo 
laisviausią, lengviausią ir pigiausią susisiekimą tarp 
įvairių šalies dalių, o tam reikalingi labai geri keliai 
ir labai geri laivybos kanalai. O Europoje niekur di- 
džiosios valdovo pajamų dalies nesudaro pajamos iš 
žemės mokesčio ar žemės rentos. Visose didžiosiose 
Europos karalystėse didžioji tų pajamų dalis, ko gero, 
galiausiai priklauso nuo žemės produkcijos, tačiau ši 
priklausomybė nėra nei tiesioginė, nei tokia akivaizdi. 
Todėl Europoje valdovas nesijaučia esąs taip tiesiogiai 
įsipareigojęs skatinti žemės produkcijos, jos kiekio 1r 
vertės didėjimą arba suteikti jai kuo didesnę rinką ge- 
rai prižiūrint kelius ir kanalus. Ir nors gali būti tiesa, 

kuo aš labai abejoju, kad kai kuriose Azijos šalyse ši 
viešųjų reikalų sritis vykdomosios valdžios yra labai 
tinkamai tvarkoma, bet nėra nė mažiausios tikimy- 
bės, kad esant dabartinei padėčiai ji galėtų būti šios 
valdžios patenkinamai tvarkoma kurioje nors Europos 
dalyje. 

Netgi tokie viešieji įrenginiai, kurie dėl savo pobū- 
džio negali teikti jokių pajamų savo pačių priežiūrai 
ir kurie naudingi tik kuriai nors konkrečiai vietovei 
ar regionui, visada yra geriau prižiūrimi iš tos vieto- 
vės ar provincijos pajamų, kai tuo rūpinasi vietos ar 
provincijos administracija, negu iš bendrųjų valstybės 
pajamų, kuriomis visada disponuoja vykdomoji valdžia. 
Jei Londono gatvės būtų apšviečiamos ir grindžiamos 
iždo lėšomis, ar būtų galima tikėtis, kad jos būtų taip 
gerai apšviestos ir išgrįstos, kaip yra dabar, ir kad 
tam pakaktų tokių mažų išlaidų? Be to, šiuo atveju 
išlaidoms padengti reikalingos lėšos, užuot surinktos 
apmokestinus vietiniu mokesčiu kiekvienos Londono 
gatvės, parapijos ar rajono gyventojus, būtų imamos 
iš bendrųjų valstybės pajamų, taigi būtų renkamos ap- 
mokestinant visus karalystės gyventojus, kurių didžioji 
dalis neturi jokios naudos iš Londono gatvių apšvietimo 
ir išgrindimo. 

Tie piktnaudžiavimai, kurie kartais įsibrauna į vie- 
tos ar provincijos pajamų vietinį ar provincijos adminis- 
travimą, kad ir kokie didžiuliai jie atrodytų, iš tikrųjų 
beveik visada yra mažmožis, palyginti su tais, kokie 
paprastai vyksta administruojant ir leidžiant didelės 
imperijos pajamas. Be to, juos daug lengviau ištaisyti. 
Didžiojoje Britanijoje, kur jas administruoja vietiniai ar 
provincijų taikos teisėjai, tos šešios darbo dienos, ku- 
rias kaimo žmonės privalo skirti vieškelių taisymui, gal 
ir ne visada išreikalaujamos labai teisingai, bet vargu 
ar kada verčiama jas atidirbti žiaurumu ar prievarta. 
Prancūzijoje, kur jas administruoja intendantai, jos ne 

visada skiriamos teisingiau, o išreikalaujamos dažnai 
itin žiauriai ir negailestingai. Tokie corvėes, kaip jie 
vadinami, yra vienas iš pagrindinių tironijos įrankių — 
taip tie pareigūnai baudžia parapiją ar communautė, 
kuriai teko nelaimė pakliūti į jų nemalonę. 


Apie viešuosius įrenginius ir 
institucijas, būtinus skatinti atskiroms 
prekybos šakoms 


Anksčiau minėtų viešųjų įrenginių ir institucijų 
tikslas yra skatinti prekybą apskritai. Tačiau siekiant 
sukurti palankesnes sąlygas kai kurioms atskiroms 
prekybos šakoms būtinos specialios institucijos, kurios 
reikalauja specialių ir ypatingų išlaidų. 

Kai kurios prekybos šakos, kai prekiaujama su bar- 
barų ir necivilizuotomis tautomis, reikalauja ypatingos 
apsaugos. Paprastas sandėlis ar kontora nelabai ap- 
saugos prekes tų pirklių, kurie prekiauja su Afrikos 
vakarų pakrante. Norint jas apsaugoti nuo barbarų 
čiabuvių, būtina įtvirtinti tą vietą, kur jos laikomos. 
Indostano valdžios suirutė tapo perspėjimu, kad pana- 
šios atsargumo priemonės būtinos net ir tarp tų ramių 
ir švelnių žmonių; būtent žmonių ir turto apsaugos 
nuo užpuolimų dingstimi Anglijos ir Prancūzijos Rytų 
Indijos bendrovėms buvo leista statyti pirmuosius for- 
tus, kurių jos dabar turi toje šalyje. Kitose tautose, 
kurių stiprios vyriausybės nepakęstų, kad svetimšaliai 
jų teritorijoje turėtų įtvirtintas vietas, gali prireikti 
turėti kokį nors ambasadorių, pasiuntinį ar konsulą, 
kuris galėtų spręsti tarp savo tėvynainių kylančius 
nesutarimus vadovaudamasis savo šalies papročiais, 
o būdamas oficialus asmuo galėtų autoritetingiau įsi- 
kišti į jų ginčus su vietiniais ir suteikti saviškiams 
stipresnę apsaugą, nei jie galėtų tikėtis iš bet kurio 

privataus asmens. Prekybos interesai dažnai versdavo 
laikyti pasiuntinius ir tose užsienio šalyse, kur karo 
ar sąjungų tikslai šito nereikalavo. Turkijos bendro- 
vės prekyba buvo pirmoji priežastis paskirti nuolatinį 
ambasadorių Konstantinopolyje. Pirmosios Anglijos 
ambasados Rusijoje atsirado vien dėl prekybos inte- 
resų. Nuolatiniai susikirtimai, kuriuos tie interesai 
neišvengiamai sukeldavo tarp įvairių Europos valstybių 
valdinių, tikriausiai ir lėmė paprotį visose kaimyninė- 
se šalyse turėti ambasadorius ar pasiuntinius, nuolat 
ten reziduojančius net ir taikos metu. Toks paprotys, 
kurio nebuvo senovės laikais, atsirado, atrodo, ne anks- 
čiau nei penkioliktojo amžiaus pabaigoje ar šešioliktojo 
amžiaus pradžioje, tai yra ne anksčiau, nei prekyba 
pirmąkart aprėpė didžiąją Europos tautų dalį ir kai 
pradėta atsižvelgti į prekybos interesus. 

Nebūtų nepagrįsta, jei ypatingos išlaidos, būtinos 
apsaugoti atskirai prekybos šakai, būtų dengiamos iš 
nedidelio mokesčio, taikomo tai šakai, pavyzdžiui, jei 
prekiautojai, pradedantys verstis ta prekybos šaka, 
privalėtų sumokėti nedidelę įmoką arba, kas būtų dar 
teisingiau, jei būtų imamas specialus muitas, tam ti- 
kras procentas nuo prekių, kurias jie įveža į šalis, su 
kuriomis vyksta prekyba, arba išveža iš jų. Teigiama, 
kad būtent bendra prekybos apsauga nuo piratų ir 
flibustjerų paskatino įvesti muitus. Bet jei manoma, jog 
pagrįsta įvesti bendrą prekybos mokestį, kad būtų gali- 
ma padengti bendrąsias prekybos apsaugos išlaidas, tai 
lygiai taip pat būtų pagrįsta nustatyti specialų mokestį 
atskirai prekybos šakai, iš kurio būtų padengiamos 
ypatingos išlaidos tai prekybos šakai apsaugoti. 

Bendra prekybos apsauga visada buvo laikoma labai 
svarbia valstybės gynybai ir dėl to būtina vykdomosios 
valdžios pareiga. Todėl bendrųjų muitų rinkimas ir 
panaudojimas visada būdavo paliekamas tai valdžiai. 
Tačiau bet kurios atskiros prekybos šakos apsauga yra 

bendros prekybos apsaugos dalis, todėl ir dalis tos val- 
džios pareigos; ir jei tautos visada elgtųsi nuosekliai, 
tie specialūs muitai, skirti tokiai specialiai apsaugai, 
taip pat turėtų būti palikti jos žinioje. Tačiau šiuo 
požiūriu, panašiai kaip ir kitais, tautos ne visada elg- 
davosi nuosekliai, 17 daugelyje prekiaujančių Europos 
šalių atskiros pirklių bendrovės sumanydavo įtikin- 
ti įstatymų leidėjus patikėti jiems atlikti šią valdovo 
pareigų dalį ir kartu perduoti visus įgaliojimus, tiesio- 
giai susijusius su ja. 

Nors tos bendrovės iš pradžių galėjo būti naudingos, 
nes pirmąsyk įdiegė kai kurias prekybos šakas ir savo 
sąskaita atliko eksperimentą, kurio imtis valstybė galė- 
jo manyti nesant išmintinga, tačiau ilgainiui jos visur 
įrodė, kad apsunkina prekybą arba yra nereikalingos, 
ir visur kenkė prekybai arba ją varžė. 

Kai tokios bendrovės prekiauja ne naudodamos 
jungtinį kapitalą, bet turi priimti kiekvieną tam tikrus 
reikalavimus atitinkantį asmenį, sumokėjusį nustatytą 
mokestį ir sutinkantį paklusti bendrovės taisyklėms, 
ir kiekvienas bendrovės narys prekiauja naudodamas 
savo nuosavą kapitalą 1r savo rizika, jos yra vadinamos 
reguliuojamomis bendrovėmis. Kai bendrovės prekiau- 
ja naudodamos jungtinį kapitalą ir kiekvienas narys 
dalijasi pelną arba nuostolius proporcingai jam pri- 
klausančiai to kapitalo daliai, jos vadinamos akcinėmis 
bendrovėmis. Tokios bendrovės, tiek reguliuojamosios, 
tiek akcinės, kartais turi išimtinių privilegijų, o kartais 
jų neturi. 

Reguliuojamosios bendrovės visais atžvilgiais pana- 
šios į amatų cechus, tokius populiarius visų Europos 
šalių miestuose ir miesteliuose, ir yra tos pačios rūšies 
monopolijos, tik didesnės. Lygiai kaip joks miestelėnas 
negali verstis cecho amatu neįstojęs į jį, taip daugeliu 
atvejų joks valstybės valdinys negali teisėtai verstis 
kuria nors užsienio prekybos šaka, kuriai įkurta re- 

guliuojamoji bendrovė, prieš tai netapęs jos nariu. Ta 
monopolija yra daugiau ar mažiau griežta — šitai pri- 
klauso nuo to, sunkios ar lengvos yra priėmimo sąly- 
gos, kiek bendrovės direktoriai turi valdžios arba galios 
tvarkytis taip, kad didžiąją tos prekybos dalį suimtų 
į savo ir savo draugų rankas. Daugumoje pirmųjų re- 
guliuojamųjų bendrovių buvo tokios pačios mokinystės 
privilegijos, kaip ir kituose cechuose, asmuo, ištarnavęs 
bendrovės nariui nustatytą laiką, turėdavo teisę tapti 
jos nariu nemokėdamas jokio stojamojo mokesčio arba 
sumokėjęs daug mažesnį, nei būdavo reikalaujama iš 
kitų žmonių. Visose reguliuojamose bendrovėse vyrauja 
įprastinė korporacinė dvasia, jei tik įstatymai jos ne- 
apriboja. Kai joms būdavo leidžiama veikti pagal jų 
pačių nuostatas, jos visada, siekdamos apriboti konku- 
renciją kuo mažesniu asmenų skaičiumi, stengdavosi 
pajungti prekybą daugybei apsunkinančių taisyklių. 
Kai įstatymai suvaržė tokią jų veiklą, jos tapo visiškai 
nenaudingos ir nereikšmingos. 

Reguliuojamosios užsienio prekybos bendrovės, da- 
bartiniu metu egzistuojančios Didžiojoje Britanijoje, 
yra ankstesnių laikų pirklių, laimės ieškotojų, bendro- 
vės, šiandien paprastai vadinamos Hamburgo bendro- 
ve, Rusijos bendrove, Rytų kraštų bendrove, Turkijos 
bendrove ir Afrikos bendrove. 

Priėmimo į Hamburgo bendrovę sąlygos dabar, 
kaip pasakojama, yra gana lengvos, ir jos direktoriai 
arba neturi galios primesti prekybai kokius nors ją 
apsunkinančius suvaržymus ar taisykles, arba bent jau 
pastaruoju metu nesinaudoja šia galia. Taip būdavo 
ne visada. Maždaug praėjusio amžiaus viduryje stoja- 
masis mokestis buvo penkiasdešimt, o vienu metu - 
šimtas svarų, ir tos bendrovės elgesys, kaip pasakojama, 
buvo nepaprastai engėjiškas. 1643, 1645 ir 1661 metais 
Vakarų Anglijos drabužių manufaktūrininkai ir lais- 
vieji pirkliai skundė tą bendrovę kaip monopolininkę, 

varžančią prekybą ir engiančią šalies manufaktu- 
ras. Nors dėl tų skundų parlamentas nepriėmė jokio 
įstatymo, jie, ko gero, taip įbaugino bendrovę, kad ši 
ėmė keisti savo elgesį. Bent jau nuo to laiko skundų 
dėl jos nebebuvo. 10-aisiais ir 11-aisiais Vilhelmo III 
valdymo metais išleisto įstatymo 6 straipsniu Rusijos 
bendrovės stojamasis mokestis buvo sumažintas iki 
penkių svarų, o 25-aisiais Karolio II valdymo metais 
išleisto įstatymo 7 straipsniu Rytų kraštų bendrovės 
stojamasis mokestis — iki keturiasdešimties šilingų, ir 
tuo pat metu Švedija, Danija ir Norvegija, visos šalys 
Baltijos jūros šiaurėje, buvo išlaisvintos nuo tų ben- 
drovių išimtinių teisių galiojimo. Matyt, tų bendrovių 
elgesys ir paskatino parlamentą priimti minėtuosius 
du įstatymus. Dar prieš tai seras Josiah Childas tas 
dvi bendroves 17 Hamburgo bendrovę apibūdino kaip 
nepaprastai engėjiškas ir blogą jų prekybos tvarkymą 
kaltino dėl menkos mūsų prekybos su šalimis, kuriose 
jos turėjo išimtines teises. Nors dabartiniu metu tokios 
bendrovės, matyt, nėra labai engėjiškos, jos tikrai yra 
visiškai nenaudingos. Tiesa, jų apibūdinimas tik kaip 
nenaudingų yra, ko gero, didžiausias pagyrimas, koks 
tik gali būti skirtas reguliuojamajai bendrovei; visos 
trys minėtosios bendrovės, kaip atrodo, šiuo metu tokio 
pagyrimo ir nusipelnė. 

Turkijos bendrovės stojamasis mokestis anksčiau 
buvo dvidešimt penki svarai visiems asmenims iki dvi- 
dešimt šešerių metų ir penkiasdešimt svarų visiems 
vyresniems asmenims. Priimami galėjo būti tik pir- 
kliai; toks apribojimas užkirto kelią į narystę visiems 
krautuvininkams ir mažmenininkams. Pagal specialų 
potvarkį Britanijos manufaktūrų gaminiai galėjo būti 
išvežami į Turkiją tik bendrovės laivais, o kadangi 
tie laivai visada išplaukdavo iš Londono uosto, toks 
suvaržymas „pririšo“ prekybą prie to brangaus uosto, 
o prekiauti galėjo vien gyvenantieji Londone ir jo apy- 

linkėse. Pagal kitą specialų potvarkį bendrovės nariu 
negalėjo tapti joks žmogus, gyvenantis iki dvidešimties 
mylių atstumu nuo Londono, jei jis nėra miesto pilie- 
tis; šis apribojimas kartu su pirmuoju neišvengiamai 
atsijojo visus, išskyrus Londono piliečius. Kadangi tų 
laivų pakrovimo ir išplaukimo laikas visiškai priklausė 
nuo bendrovės direktorių, jie lengvai galėjo pakrauti 
į juos savo ir artimų savo draugų prekes ir nepriimti 
kitų pirklių prekių ta dingstimi, kad jie neva kreipėsi 
per vėlai. Esant tokiai padėčiai ši bendrovė visais at- 
žvilgiais buvo griežta ir engėjiška monopolija. Dėl tokių 
piktnaudžiavimų atsirado 26-aisiais Jurgio II valdymo 
metais išleistas įstatymas, kurio 18 straipsniu stoja- 
masis mokestis visiems asmenims buvo sumažintas 
iki dvidešimties svarų, neskirstant jų pagal amžių ir 
nedarant jokių išimčių nei vien pirkliams, nei Londono 
piliečiams; visiems tiems asmenims buvo suteikta lais- 
vė eksportuoti visas Britanijos prekes, kurių nedrau- 
džiama eksportuoti, iš visų Didžiosios Britanijos uostų 
į bet kurį Turkijos uostą ir laisvai importuoti iš ten 
visas Turkijos prekes, kurių importas nėra draudžia- 
mas, sumokant bendruosius muitus ir specialias rin- 
kliavas, įvestas siekiant padengti būtinąsias bendrovės 
išlaidas; kartu jie buvo įpareigoti paklusti teisėtai Bri- 
tanijos ambasadoriaus ir konsulų, reziduojančių Turki- 
joje, valdžiai ir laikytis deramai patvirtintų bendrovės 
nuostatų. Kad tie nuostatai nebūtų engėjiški, tas pats 
įstatymas nustatė, kad jei bet kurie septyni bendro- 
vės nariai laikys save nukentėjusiais dėl kurio nors tų 
nuostatų punkto, priimto įsigaliojus šiam įstatymui, 
jie gali kreiptis į Prekybos ir kolonijų tarybą (kurios 
įgaliojimus dabar perėmė vienas iš Slaptosios tarybos 
komitetų), su sąlyga, kad toks kreipimasis bus pateik- 
tas ne vėliau kaip per dvylika mėnesių po to nuostatų 
punkto įsigaliojimo; o jei bet kurie septyni bendrovės 
nariai laiko save nukentėjusiais dėl kurio nors nuostatų 

punkto, įsigaliojusio prieš priimant šį įstatymą, jie gali 
kreiptis tokia pačia tvarka, bet ne vėliau kaip per dvy- 
lika mėnesių nuo šio įstatymo priėmimo dienos. Tačiau 
vienerių metų patirties kartais gali nepakakti, kad visi 
didelės bendrovės nariai pamatytų kurio nors nuosta- 
tų punkto kenksmingumą; ir jei keletas jų vėliau tai 
pastebėtų, nei Prekybos taryba, nei Slaptosios tarybos 
komitetas nebegalėtų jo pakeisti. Be to, visų reguliuo- 
jamųjų bendrovių, kaip ir kitų korporacijų, daugumos 
nuostatų tikslas yra ne tiek engti tuos, kurie jau yra 
nariai, kiek sukliudyti kitiems jais tapti; o tai galima 
padaryti ne tik dideliu stojamuoju mokesčiu, bet ir 
daugeliu kitokių būdų. Nuolatinis tokių bendrovių sie- 
kis yra kiek galima labiau padidinti savo pelningumą, 
todėl jos kaip įmanydamos stengiasi, kad rinka, tiek jų 
išvežamų, tiek jų įvežamų prekių, nebūtų prisotinta, 
o tai galima pasiekti tik apribojant konkurenciją arba 
atgrasant nuo to verslo naujus laimės ieškotojus. Be to, 
netgi dvidešimties svarų mokestis, nors tikriausiai ne- 
galintis atgrasinti žmogaus, kuris ketina imtis preky- 
bos su Turkija kaip nuolatinio verslo, gali būti pakan- 
kamas, kad atgrasintų nuo vienkartinio surizikavimo 
spekuliuojantį pirklį. Visose prekybos šakose įsitvirtinę 
prekiautojai, nors ir nesusijungę į bendrovę, natūraliai 
derina veiksmus siekdami didinti pelnus; visais laikais 
nebuvo geresnio būdo sumažinti juos iki jiems deramo 
lygio, kaip atsitiktinai atsirandanti spekuliuojančių pel- 
no ieškotojų konkurencija. Nors minėtasis parlamento 
įstatymas tam tikru mastu atvėrė prekybą su Turkija, 
daugelio žmonių manymu, ji toli gražu nėra visiškai 
laisva. Turkijos bendrovė prisideda prie ambasadoriaus 
ir dviejų ar trijų konsulų išlaikymo, bet jie, kaip ir 
kiti valdžios atstovai, turėtų būti visiškai valstybės 
išlaikomi, o prekyba turėtų tapti laisva visiems jo di- 
denybės valdiniams. Šiam ir kitiems korporaciniams 
tikslams bendrovės renkami įvairūs mokesčiai galėtų 

teikti tiek pajamų, kad valstybei jų su kaupu pakaktų 
tiems pareigūnams išlaikyti. 

Kaip yra pažymėjęs seras Josiah Childas, nors re- 
guliuojamosios bendrovės dažnai išlaikydavo valdžios 
pareigūnus, jos niekada neišlaikydavo fortų ar įgulų 
tose šalyse, su kuriomis prekiaudavo, o akcinės ben- 
drovės dažnai išlaikydavo. Iš tikrųjų pirmosios atro- 
do daug mažiau tinkamos tokio pobūdžio paslaugoms 
nei pastarosios. Pirma, reguliuojamosios bendrovės 
direktoriai nėra labai suinteresuoti, kad klestėtų ben- 
dra visos bendrovės prekyba, dėl kurios tokie fortai 
ir įgulos yra išlaikomi. Bendros prekybos smukimas 
dažnai gali būti net naudingas jų pačių privačiai pre- 
kybai, nes sumažėjus konkurentų skaičiui jie galėtų 
pirkti pigiau ir parduoti brangiau. Priešingai, akcinės 
bendrovės direktoriai, gaunantys tik dalį pelno, uždir- 
bamo iš bendro jiems valdyti patikėto kapitalo, patys 
neturi privačios prekybos, kurios interesai skirtųsi 
nuo visos bendrovės prekybos interesų. Jų privatūs 
interesai susiję su visos bendrovės prekybos klestė- 
jimu ir su fortų ir įgulų, būtinų prekybos apsaugai, 
išlaikymu. Todėl jie bus labiau linkę nuolat ir uoliai 
rūpintis tų fortų ir įgulų išlaikymu. Antra, akcinės 
bendrovės direktoriai visada valdo didžiules sankau- 
pas, bendrovės akcinį kapitalą, kurio dalį jie dažnai 
gali skirti, vadovaudamiesi nuostatais, tų reikalingų 
fortų statybai ir remontui ir jų įgulų išlaikymui. O 
reguliuojamųjų bendrovių direktoriai, savo žinioje ne- 
turintys jokio bendro kapitalo, neturi jokių kitų lėšų 
tokiems tikslams, išskyrus atsitiktines pajamas iš 
stojamojo mokesčio ir kai kurių bendrovės rinkliavų. 
Todėl nors tokios bendrovės gali būti suinteresuotos 
prisidėti prie tokių fortų 1r įgulų išlaikymo, jos retai 
turi tokias pačias galimybes tai daryti. Reguliuoja- 
mosios bendrovės pobūdį ir galimybes daug labiau 
atitinka priedermė išlaikyti valdžios pareigūną, kuri 


367 


PENKTA KNYGA 


nereikalauja ypatingo dėmesio ir reikalauja tik sai- 
kingų ir ribotų išlaidų. 

Tačiau praėjus nemažai laiko po Josiah Childo, 1750 
metais, buvo įkurta reguliuojamoji bendrovė, dabartinė 
su Afrika prekiaujančių pirklių bendrovė, kuriai iš pra- 
džių buvo tiesiogiai pavesta išlaikyti visus Britanijos 
fortus ir įgulas, esančius tarp Baltojo kyšulio ir Gerosios 
Vilties kyšulio, o vėliau tik esančius tarp Raudonojo 
kyšulio ir Gerosios Vilties kyšulio. Atrodo, šią bendrovę 
įkūrusiu įstatymu (išleistas 23-1aisiais Jurgio II valdymo 
metais, 31 straipsnis) buvo siekiama dviejų tikslų: pirma, 
veiksmingai pažaboti engėjiškus ir monopolinius kėslus, 
būdingus reguliuojamosios bendrovės direktoriams, ir, 
antra, priversti juos, kiek tai įmanoma, rūpintis fortų 
ir įgulų išlaikymu, kas jiems visai nebūdinga. 

Siekiant pirmojo tikslo stojamasis mokestis buvo 
sumažintas iki keturiasdešimties šilingų. Bendrovei 
buvo uždrausta prekiauti naudojant savo korporacinį 
arba akcinį kapitalą, skolintis pinigus bendrovės var- 
du ir kaip nors varžyti prekybą, kuria visose vietose 
gali laisvai verstis visi žmonės, Britanijos valdiniai, 
sumokėję stojamąjį mokestį. Bendrovę valdo devynių 
žmonių komitetas, susirenkantis Londone, bet komiteto 
nariai kasmet renkami iš bendrovės narių Londone, 
Bristolyje ir Liverpulyje, po tris iš kiekvieno miesto. 
Nė vienas komiteto narys negali eiti šių pareigų ilgiau 
kaip trejus metus. Prekybos ir kolonijų taryba, dabar — 
Slaptosios tarybos komitetas gali pašalinti bet kurį 
komiteto narį, prieš tai išklausęs jo ginamąją kalbą. 
Komitetui draudžiama išvežti negrus iš Afrikos ir įvežti 
bet kokias Afrikos prekes į Didžiąją Britaniją. Bet ka- 
dangi jam pavesta išlaikyti fortus ir įgulas, tuo tikslu 
jis gali eksportuoti įvairių rūšių prekes iš Didžiosios 
Britanijos į Afriką. Iš tų pinigų, kuriuos jis gaus iš 
bendrovės veiklos, aštuonių šimtų svarų neviršijančią 
sumą jis gali panaudoti bendrovės tarnautojų ir agentų 

Londone, Bristolyje ir Liverpulyje atlyginimams, konto- 
ros Londone patalpų nuomai ir visoms kitoms valdymo, 
tarpininkavimo 1r agentūrinėms išlaidoms Anglijoje. 
Kas lieka 1š tos sumos padengus visas nurodytas 1š- 
laidas, komiteto nariai gali pasidalyti tarpusavyje savo 
nuožiūra kaip atlyginimą už savo triūsą. Buvo gali- 
ma tikėtis, kad tokia tvarka veiksmingai sutramdys 
monopolinę dvasią ir padės pasiekti pirmąjį tikslą. 
Tačiau, atrodo, taip nebuvo. Nors 4-aisiais Jurgio III 
valdymo metais išleisto įstatymo 20 straipsniu Sene- 
galo fortas ir aplinkinės teritorijos buvo priskirtos su 
Afrika prekiaujančių pirklių bendrovei, tačiau po metų 
(5-aisiais Jurgio III valdymo metais išleisto įstatymo 
44 straipsniu) ne tik Senegalas ir aplinkinės teritori- 
jos, bet ir visa jūros pakrantė nuo Salė uosto Pietų 
Berberijoje iki Raudonojo kyšulio buvo atimta iš tos 
bendrovės jurisdikcijos, priskirta karaliui ir prekyba 
su ta teritorija paskelbta laisva visiems jo didenybės 
valdiniams. Bendrovė buvo įtariama varžanti prekybą 
ir įvedusi tam tikrą nederamą monopoliją. Tačiau ne- 
lengva suprasti, kaip ji, galiojant 23-1ais1ais Jurgio II 
valdymo metais išleistam įstatymui, galėjo tai pada- 
ryti. Skaitydamas išspausdintus Bendruomenių rūmų 
debatus, nors jie ne visada patikimai atspindi teisybę, 
pastebėjau, kad bendrovė buvo tuo kaltinama. Kadangi 
devynių komiteto nariai patys buvo pirkliai, o įvairių 
fortų ir gyvenviečių valdytojai bei tarpininkai visiškai 
nuo jų priklausė, labai galimas daiktas, kad pastarieji 
skyrė ypatingą dėmesį jų kroviniams ir pavedimams, 
dėl to ir radosi reali monopolija. 

Antrajam tikslui, fortų 1r įgulų išlaikymui, parla- 
mentas skirdavo metinę sumą, vidutiniškai apie 13 000 
svarų. Kad ta suma būtų deramai panaudojama, ko- 
mitetas turėdavo kasmet atsiskaityti iždo valdytojui; 
ta ataskaita vėliau būdavo pateikiama parlamentui. 
Tačiau parlamentas, tiek mažai dėmesio skiriantis 

milijonų panaudojimui, vargu ar kiek nors jo skirdavo 
tiems 13 000 svarų per metus, o iždo valdytojas dėl 
savo profesijos ir išsilavinimo taip pat negalėjo gerai 
išmanyti fortams ir įguloms reikalingų išlaidų. Tiesa, 
jo didenybės laivyno kapitonai ar kiti Admiraliteto ta- 
rybos paskirti karininkai galėjo įsigilinti į tų fortų ir 
įgulų situaciją ir pateikti savo pastabas tarybai. Ta- 
čiau ta taryba, kaip atrodo, neturėjo jokios tiesioginės 
jurisdikcijos komiteto atžvilgiu ir jokios galios bausti 
tuos, kurių veiksmus tyrė; be to, jo didenybės laivyno 
kapitonai nebūtinai visada gerai nusimano apie for- 
tifikacijas. Didžiausia bausmė, kuria komiteto narys 
galėjo būti nubaustas už kokį nors nusižengimą, išsky- 
rus tiesioginį valstybės ar bendrovės lėšų išeikvojimą 
ar pasisavinimą, buvo atleidimas iš pareigų, kurias 
ir taip buvo galima eiti tik trejus metus ir kurių tei- 
kiamos teisėtos pajamos net tuo laikotarpiu būdavo 
visai nedidelės; tokios bausmės baimė niekada negali 
būti pakankamai svarus motyvas nuolat skirti deramą 
dėmesį dalykams, kuriais rūpintis komiteto nario ne- 
skatina jokie kiti interesai. Komitetas buvo apkaltintas 
tuo, kad gabeno iš Anglijos plytas ir akmenis Gvinėjos 
įlankos pakrantėje stovinčios Keip Kosto tvirtovės re- 
montui, kuriam parlamentas keliskart skyrė specialias 
pinigų sumas. Negana to, tos plytos ir akmenys, iš- 
siųsti į tokią ilgą kelionę, buvo tokios prastos kokybės, 
kad po remonto sienas teko nuo pamatų perstatyti iš 
naujo. Fortai ir įgulos į šiaurę nuo Raudonojo kyšulio 
ne tik išlaikomos valstybės lėšomis, bet ir jas tiesiogiai 
valdo vykdomoji valdžia; kodėl tos, kurios yra į pietus 
nuo to kyšulio ir taip pat bent iš dalies išlaikomos 
valstybės lėšomis, turi turėti kitą valdžią, nėra len- 
gva protingai paaiškinti. Gibraltaro ir Minorkos įgulų 
pradinis tikslas ar dingstis buvo apsaugoti prekybą 
Viduržemio jūros šalyse, todėl jų išlaikymas 1r valdy- 
mas labai pagrįstai visada buvo priskirtas ne Turkijos 

bendrovei, bet vykdomajai valdžiai. Jos viešpatavimo 
plėtra dideliu mastu yra jos pasididžiavimo ir orumo 
dalykas, 17 nepanašu, kad ji nustotų rūpintis viskuo, 
kas reikalinga tokiam viešpatavimui apsaugoti. Todėl 
Gibraltaro ir Minorkos įgulos niekada nebuvo apleistos; 
nors Minorka dukart buvo užgrobta ir dabar jau gal 
galutinai prarasta, vykdomajai valdžiai dėl šios nelai- 
mės niekada nebuvo priekaištaujama. Bet nenorėčiau 
būti suprastas taip, esą aš teigiu, kad tos brangiai 
kainavusios įgulos kada nors buvo bent kiek būtinos 
tam tikslui, dėl kurio iš pradžių jos buvo atplėštos 
nuo Ispanijos monarchijos. Tas atplėšimas, ko gero, 
niekada neturėjo jokio kito tikslo, kaip tik atstumti nuo 
Anglijos jos natūralų sąjungininką, Ispanijos karalių, ir 
suvienyti dvi pagrindines Burbonų dinastijos atšakas į 
kur kas stipresnę ir patvaresnę sąjungą, nei jas kada 
nors galėtų suvienyti kraujo ryšiai. 

Akcinės bendrovės, įsteigtos karaliaus chartija arba 
parlamento aktu, kai kuriais atžvilgiais skiriasi ne tik 
nuo reguliuojamųjų bendrovių, bet ir nuo privačios par- 
tnerystės. 

Pirma, privačios partnerystės atveju nė vienas par- 
tneris negali perleisti savo dalies kitam asmeniui arba 
įtraukti į bendrovę naujo nario be partnerių sutikimo. 
Tačiau kiekvienas narys gali tinkamai įspėjęs pasi- 
traukti iš partnerystės ir pareikalauti išmokėti jam 
priklausančią bendro kapitalo dalį. Akcinėje bendrovė- 
je, priešingai, nė vienas narys negali reikalauti iš ben- 
drovės sumokėti jam už jo akcijas, tačiau kiekvienas 
narys gali be jos sutikimo perleisti savo akcijas kitam 
asmeniui ir taip įtraukti į bendrovę naują narį. Akcinės 
bendrovės akcijos vertė visada yra jos kaina rinkoje, 
kuri gali būti didesnė arba mažesnė už tą sumą, kurią 
jos savininkas įmokėjo į bendrovės kapitalą. 

Antra, privačios partnerystės atveju kiekvienas 
partneris visu savo turtu atsako už bendrovės skolas. 

Akcinėje bendrovėje, priešingai, kiekvienas partneris 
atsako tik savąja akcinio kapitalo dalimi. 

Akcinės bendrovės prekybai visada vadovauja di- 
rektorių valdyba. Tiesa, ši valdyba dažnai daugeliu 
atžvilgių yra pavaldi visuotiniam savininkų susirinki- 
mui. Tačiau didžioji tų savininkų dalis retai stengiasi 
perprasti bendrovės reikalus ir, kai tarp jų nekyla ne- 
sutarimų, išvis jais nesidomi, tik mielai pasiima tokius 
pusmetinius ar metinius dividendus, kokius, direktorių 
nuomone, dera jiems skirti. Tai, kad visiškai nėra jokių 
rūpesčių ir rizikuojama tik įmokėta suma, paskatina 
išmėginti laimę akcinėse bendrovėse daugelį žmonių, 
kurie jokiomis aplinkybėmis nerizikuotų savo turtu 
dalyvaudami privačioje partnerystėje. Todėl akcinės 
bendrovės paprastai pritraukia daug daugiau kapitalo 
nei bet kokia privati partnerystė. Vienu metu Pietų 
jūros bendrovės prekybinis kapitalas siekė daugiau 
kaip trisdešimt tris milijonus aštuonis šimtus tūks- 
tančių svarų. Anglijos banko akcinis kapitalas šiuo 
metu sudaro dešimt milijonų septynis šimtus aštuo- 
niasdešimt tūkstančių svarų. Tačiau negalima tikėtis, 
kad tokių bendrovių direktoriai, valdantys daugiausia 
veiklą taip pat budriai, kaip privačios partnerystės na- 
riai dažniausiai prižiūri savo bendrovės veiklą. Kaip 
ir turtuolių ūkvedžiai, direktoriai linkę manyti, kad jų 
šeimininkų garbė neleidžia kreipti dėmesį į smulkius 
dalykus, ir lengvai atleidžia save nuo rūpinimosi jais. 
Todėl tokios bendrovės reikalų tvarkymui neišvengia- 
mai visada būdingas didesnis ar mažesnis aplaidumas 
17 lėšų švaistymas. Kaip tik dėl to užsienio prekybos 
akcinės bendrovės retai atlaikydavo privačių laimės 
ieškotojų konkurenciją. Dėl to jos sunkiai versdavosi, 
jei neturėdavo išimtinių privilegijų, o dažnai ir turė- 
damos nepatirdavo sėkmės. Be išimtinių privilegijų jos 
paprastai netinkamai tvarkydavo prekybą. O turėda- 

mos išimtinių privilegijų jos ją ir netinkamai tvarky- 
davo, ir suvaržydavo. 

Karališkoji Afrikos bendrovė, dabartinės Afrikos 
bendrovės pirmtakė, turėjo karaliaus chartija suteiktą 
išimtinę prekybos privilegiją; tačiau ši privilegija nebu- 
vo patvirtinta parlamento aktu, todėl įgyvendinant Tei- 
sių deklaraciją prekyba netrukus po revoliucijos buvo 
atverta visiems jo didenybės valdiniams. Pagal savo 
įstatymines teises tokioje pačioje padėtyje, kaip Kara- 
liškoji Afrikos bendrovė, yra Hadsono įlankos bendro- 
vė. Jos privilegijų chartijos parlamentas nepatvirtino. 
Pietų jūros bendrovė, kol ji buvo prekybos bendrovė, 
turėjo parlamento aktu patvirtintą išimtinę privilegiją; 
tokią pačią privilegiją turi ir dabartinė Jungtinė pirklių 
bendrovė, prekiaujanti su Rytų Indija. 

Karališkoji Afrikos bendrovė labai greitai patyrė, kad 
negali atlaikyti konkurencijos su privačiais laimės ieškoto- 
jais, kuriuos ji, nepaisydama Teisių deklaracijos, dar kurį 
laiką tebevadino įsibrovėliais ir dėl to persekiojo. Tačiau 
1698 metais privatiems laimės ieškotojams buvo įvesta 
dešimties procentų dydžio rinkliava beveik visose jų pre- 
kybos šakose, o surinktas lėšas bendrovė naudojo savo 
fortams ir įguloms išlaikyti. Bet net ir įvedusi tokį didelį 
mokestį bendrovė vis tiek neįstengė atlaikyti konkuren- 
cijos. Jos kapitalas ir galimybės gauti kreditą laipsniškai 
mažėjo. 1712 metais jos skolos tapo tokios didelės, jog buvo 
nuspręsta, kad reikia specialaus parlamento akto tiek dėl 
pačios bendrovės, tiek dėl jos kreditorių saugumo. Buvo 
nutarta, kad dviejų trečdalių kreditorių pagal jų skaičių 
17 kredito dydį sprendimai tiek dėl bendrovei duodamo 
laiko skoloms grąžinti, tiek dėl bet kokių kitų susitari- 
mų, kuriuos gali prireikti sudaryti su ja dėl tų skolų, bus 
privalomi ir kitiems. 1730 metais bendrovės reikalai buvo 
taip pašliję, kad ji visiškai nebegalėjo išlaikyti savo fortų ir 
įgulų, nors tai buvo vienintelis jos įkūrimo tikslas 17 dings- 
tis. Nuo tų metų iki galutinio jos likvidavimo parlamentas 

nusprendė kasmet tam tikslui skirti dešimt tūkstančių 
svarų. 1732 metais, daugelį metų patyrusi nuostolius iš 
negrų gabenimo į Vakarų Indiją, ji galiausiai nusprendė 
visai atsisakyti šios prekybos, pardavinėti privatiems Ame- 
rikos prekiautojams Afrikos pakrantėje nupirktus negrus 
ir siųsti savo tarnautojus į Afrikos gilumą plėtoti preky- 
bos aukso smiltimis, dramblių iltimis, dažikliais ir pan. 
Tačiau ši labiau apribota prekyba bendrovei sekėsi ne ką 
geriau nei didelio masto ankstesnioji. Jos reikalai toliau 
prastėjo, kol pagaliau, jau visais atžvilgiais bankrutavusi, 
ji buvo likviduota parlamento aktu, o jos fortai ir įgulos 
perduoti dabartinei reguliuojamai su Afrika prekiaujančių 
pirklių bendrovei. Dar prieš įsteigiant Karališkąją Afrikos 
bendrovę viena po kitos buvo įkurtos trys akcinės bendro- 
vės prekybai su Afrika. Visoms joms vienodai nesisekė. 
Bet visos jos gavo išimtines chartijas, kurios, nors nebuvo 
patvirtintos parlamentu aktu, tuo metu buvo laikomos 
suteikiančiomis realią išimtinę privilegiją. 

Hadsono įlankos bendrovei iki jos nesėkmių pasta- 
rojo karo metu ėjosi kur kas geriau nei Karališkajai 
Afrikos bendrovei. Jos būtinosios išlaidos buvo daug 
mažesnės. Bendras jos įvairiose gyvenvietėse ir stati- 
niuose, išdidžiai vadinamuose fortais, išlaikomų žmonių 
skaičius, kaip pasakojama, neviršijo šimto dvidešimties 
žmonių. Ir tokio skaičiaus pakakdavo, kad iš anks- 
to paruoštų kailių 1r kitų prekių krovinį, reikalingą 
pakrauti jos laivams, kurie dėl ledų retai galėdavo 
pasilikti tose jūrose ilgiau kaip šešias ar aštuonias 
savaites. To pranašumo turėti iš anksto paruoštą kro- 
vinį privatūs laimės ieškotojai negalėdavo įgyti be ke- 
lerių metų darbo, o be šito, matyt, nebuvo galimybės 
prekiauti su Hadsono įlanka. Be to, vidutinio dydžio 
bendrovės kapitalas, kaip kalbama — neviršijęs šimto 
dešimties tūkstančių svarų, įgalino ją suimti į savo 
rankas visą ar beveik visą prekybą ir tos skurdžios 
šalies, kurioje galiojo jos chartija, perviršinę produkciją. 

Dėl to nė vienas privatus laimės ieškotojas niekada 
nebandė prekiauti su ta šalimi konkuruodamas su ben- 
drove. Todėl ši bendrovė faktiškai visada naudojosi 
išimtine prekybos teise, nors įstatymas nebuvo jai jos 
suteikęs. Be to, nedidelis tos bendrovės kapitalas, kaip 
pasakojama, priklausė nedideliam savininkų skaičiui. 
Akcinė bendrovė, turinti nedaug savininkų ir nedidelį 
kapitalą, savo pobūdžiu labai artima privačiai partne- 
rystei ir gali būti valdoma beveik taip pat budriai ir 
rūpestingai. Todėl nereikėtų stebėtis, kad dėl šių įvai- 
rių pranašumų Hadsono įlankos bendrovė prieš pas- 
tarąjį karą sugebėjo gana sėkmingai plėtoti prekybą. 
Kita vertus, neatrodo įtikima, kad jos pelnas kada nors 
prilygo tokiam, kokį įsivaizdavo velionis p. Dobbsas. 
Daug blaivesnis ir įžvalgesnis rašytojas p. Andersonas, 
knygos „Istorinė ir chronologinė prekybos apžvalga“ 
(„The Historical and Chronological Deduction of Com- 
merce“) autorius, labai teisingai pažymi, jog, ištyrus 
bendrovės kelerių metų eksporto ir importo ataskaitas, 
parengtas paties p. Dobbso, ir deramai atsižvelgus į jos 
nepaprastą riziką ir išlaidas, jam neatrodo, kad verta 
pavydėti jos pelno arba kad jis galėjo smarkiai viršyti, 
jei išvis viršijo, įprastą prekybos pelną. 

Pietų jūros bendrovei niekada nereikėjo išlaikyti 
fortų ar įgulų, todėl ji visiškai išvengė tų didelių iš- 
laidų, kurios teko kitoms užsienio prekybos akcinėms 
bendrovėms. Tačiau ji turėjo milžinišką kapitalą, pri- 
klausiusį milžiniškam savininkų skaičiui. Todėl buvo 
natūralu tikėtis, kad visam jos reikalų tvarkymui bus 
būdingos žioplystės, aplaidumas ir švaistymas. Jos suk- 
ti 17 neprotingi akcijų platinimo projektai gerai žino- 
mi, jų plačiau nenagrinėsime, nes tai kita tema. Ne 
ką geriau buvo įgyvendinami ir prekybos projektai. 
Pirmiausia bendrovė ėmėsi gabenti negrus į Ispanijos 
Vakarų Indiją, ji turėjo išimtinę šios prekybos privi- 
legiją (vadinamuoju assiento susitarimu suteiktą jai 

pagal Utrechto sutartį). Tačiau kadangi didelio pelno 
iš šios prekybos nesitikėta, iki jos tokiomis pačiomis 
sąlygomis šią prekybą vykdžiusios Portugalijos ir Pran- 
cūzijos bendrovės žlugo, tai Pietų jūros bendrovei buvo 
leista nuostoliams atlyginti kasmet pasiųsti vieną laivą 
su kokiu nors kroviniu tiesiogiai į Ispanijos Vakarų 
Indiją. Iš dešimties tokių leidžiamų kasmetinių reisų 
bendrovė uždirbo tik iš vieno, laivo „Royal Caroline“ 
reiso 1731 metais, o iš beveik visų kitų ji patyrė dides- 
nių ar mažesnių nuostolių. Dėl tokių prastų rezultatų 
jos patikėtiniai ir agentai kaltino Ispanijos vyriausybės 
lupikavimą ir engimą, tačiau pagrindinė priežastis, 
matyt, buvo pačių tų patikėtinių ir agentų išlaidavi- 
mas ir grobstymai; pasakojama, kad kai kurie jų vos 
per vienerius metus susikrovė didžiulius turtus. 1734 
metais bendrovė kreipėsi į karalių prašydama leisti 
atsisakyti prekybos 1r to kasmetinio krovinio gabenimo 
laivu dėl labai mažo jų duodamo pelno mainais į tai, 
ką jai pavyks gauti iš Ispanijos karaliaus. 

1724 metais bendrovė ėmėsi banginių medžioklės. 
Tiesa, šiame versle ji neturėjo monopolijos, tačiau kol ji 
vertėsi juo, joks kitas Britanijos valdinys, kiek žinoma, 
jo nesiėmė. Jos laivai aštuonis kartus buvo nuplaukę 
prie Grenlandijos krantų, tačiau sėkmingas buvo tik 
vienas, visais kitais kartais ji patyrė nuostolių. Po aš- 
tuntosios 1r paskutinės kelionės, kai bendrovė pardavė 
savo laivus, atsargas ir reikmenis, paaiškėjo, kad ben- 
dras jos nuostolis šiame versle, įskaitant kapitalą ir 
palūkanas už jį, siekė daugiau nei du šimtus trisdešimt 
septynis tūkstančius svarų. 

1722 metais ši bendrovė kreipėsi į parlamentą su 
prašymu, kad jai būtų leista padalyti jos didžiulį ka- 
pitalą, kuris sudarė daugiau kaip trisdešimt tris mili- 
Jonus aštuonis šimtus tūkstančių svarų ir visas buvo 
paskolintas vyriausybei, į dvi lygias dalis. Viena pusė, 
daugiau kaip šešiolika milijonų devyni šimtai tūkstan- 

čių svarų, būtų traktuojama taip pat, kaip ir bet koks 
kitas valstybės mokamą anuitetą teikiantis kapitalas, 
ir juo nebūtų atsakoma už bendrovės direktorių sko- 
linius įsipareigojimus arba nuostolius, susidariusius 
įgyvendinant jų prekybos sumanymus; antra pusė, 
kaip ir anksčiau, būtų prekybinis kapitalas, juo būtų 
atsakoma už tas skolas ir nuostolius. Prašymas buvo 
pernelyg racionalus, kad būtų atmestas. 1733 metais 
bendrovė vėl kreipėsi į parlamentą prašydama, kad 
trys ketvirtadaliai jos prekybinio kapitalo būtų pavers- 
ti anuitetą teikiančiu kapitalu, o ketvirtadalis liktų 
prekybinis kapitalas, prisiimantis visą riziką, kylančią 
dėl bendrovės direktorių prasto vadovavimo. Tiek jos 
anuitetą teikiantis, tiek prekybinis kapitalas tuo metu 
įvairiais vyriausybės mokėjimais jau buvo sumažinti 
daugiau kaip dviem milijonais kiekvienas, taigi tas 
ketvirtadalis sudarė tiktai 3 662 784 svarus 8 šilin- 
gus ir 6 pensus. 1748 metais Acheno sutartimi visų 
bendrovės reikalavimų Ispanijos karaliui, susijusių su 
assiento susitarimu, buvo atsisakyta jai priimtinomis 
sąlygomis. Tuo baigėsi jos prekyba su Ispanijos Vakarų 
Indija, likęs prekybinis jos kapitalas buvo paverstas 
anuitetą teikiančiu kapitalu, ir bendrovė visais atžvil- 
giais nustojo būti prekybos bendrovė. 

Reikia pažymėti, kad prekyboje, kurią Pietų jūros 
bendrovė vykdė kasmet siųsdama laivą prekių ir kuri 
buvo laikoma vienintele prekyba, galinčia duoti jai ne- 
mažą pelną, ji turėjo konkurentų tiek užsienio, tiek 
vidaus rinkoje. Kartaginoje, Porto Bele ir Vera Kruse ji 
susidūrė su Ispanijos pirklių konkurencija — jie atvež- 
davo iš Kadiso į tas rinkas tokių pačių Europos prekių, 
kokias ji atgabendavo savo laivu; Anglijoje ji susidur- 
davo su Anglijos pirklių konkurencija — jie atsiveždavo 
iš Kadiso tokių pačių Ispanijos Vakarų Indijos prekių, 
kokias pargabendavo ji. Tiesa, ir Ispanijos, ir Angli- 
jos pirkliai, kaip atrodo, privalėjo mokėti didesnius 

muitus. Bet bendrovės tarnautojų aplaidumo, švaisty- 
mo ir piktnaudžiavimo padaryti nuostoliai tikriausiai 
buvo daug didesnis mokestis nei visi tie muitai. Visa 
praktinė patirtis, kaip atrodo, prieštarauja tam, kad 
akcinė bendrovė sugeba sėkmingai verstis kuria nors 
užsienio prekybos šaka, kai su ja atvirai ir sąžiningai 
gali konkuruoti privatūs laimės ieškotojai. 

Senoji Anglijos Rytų Indijos bendrovė buvo įkurta 
1600 metais karalienės Elžbietos chartija. Per pirmą- 
sias dvylika į Indiją suruoštų kelionių ji, atrodo, veikė 
kaip reguliuojamoji bendrovė su atskirais kapitalais, 
nors ir naudojosi bendrais bendrovės laivais. 1612 me- 
tais tie kapitalai buvo sujungti į akcinę bendrovę. Ben- 
drovė turėjo išimtinę chartiją, ir nors ji nebuvo parla- 
mento patvirtinta, tais laikais buvo laikoma suteikian- 
čia realią išimtinę privilegiją. Todėl daugelį metų 
bendrovės netrikdė jokie įsibrovėliai. Jos kapitalas, 
niekada neviršijęs septynių šimtų keturiasdešimt ke- 
turių tūkstančių svarų, viena akcija — penkiasdešimt 
svarų, nebuvo toks didžiulis, o sandoriai tokie dideli, 
kad duotų pretekstą šiurkščiam aplaidumui ir švais- 
tymui ar galėtų paslėpti stambų sukčiavimą. Nepai- 
sant kai kurių itin didelių nuostolių, iš dalies susi- 
dariusių dėl Olandijos Rytų Indijos bendrovės pikta- 
vališkumo, o iš dalies dėl kitų aplinkybių, bendrovė 
sėkmingai prekiavo daug metų. Tačiau laikui bėgant, 
kai laisvės principai giliau įsišaknijo, imta vis labiau 
abejoti, kiek ilgai parlamento nepatvirtinta karališ- 
koji chartija gali teikti išimtinę privilegiją. Teismų 
sprendimai šiuo klausimu nebuvo vienodi, jie keitėsi 
priklausomai nuo vykdomosios valdžios autoriteto 1r 
laiko dvasios. Gausėjo įsibrovėlių, ir Karolio II val- 
dymo pabaigoje, visą Jokūbo II valdymo laikotarpį 1r 
per kelerius Vilhelmo III valdymo metus jie sukėlė 
bendrovei didelių rūpesčių. 1698 metais parlamentui 
buvo pasiūlyta skirti vyriausybei du milijonus už aš- 

tuonių procentų palūkanas, jei ji sutiks, kad paskolos 
finansuotojai įkurtų naują Rytų Indijos bendrovę, ku- 
riai bus suteiktos išimtinės privilegijos. Tokiomis pa- 
čiomis sąlygomis senoji Rytų Indijos bendrovė pasiū- 
lė septynis šimtus tūkstančių svarų, beveik visą savo 
kapitalą, už keturių procentų palūkanas. Bet valsty- 
bės kreditinė situacija tuo metu buvo tokia, kad vy- 
riausybei buvo naudingiau skolintis du milijonus už 
aštuonis procentus nei septynis šimtus tūkstančių už 
keturis. Naujųjų akcininkų pasiūlymas buvo priimtas, 
ir buvo įkurta nauja Rytų Indijos bendrovė. Tačiau 
senoji Rytų Indijos bendrovė turėjo teisę tęsti preky- 
bą iki 1701 metų. Tuo pačiu metu savo iždininko 
vardu ji labai apsukriai įsigijo naujosios bendrovės 
akcijų už tris šimtus penkiolika tūkstančių svarų. Dėl 
aplaidumo parlamento aktas, kuriuo Rytų Indijos pre- 
kyba buvo perduota į tos dviejų milijonų paskolos 
davėjų rankas, buvo netiksliai suformuluotas ir iš jo 
nebuvo aiškų, kad naujieji akcininkai privalo susi- 
jungti į akcinę bendrovę. Keletas privačių prekiauto- 
jų, kurių įmokos tesudarė septynis tūkstančius du 
šimtus svarų, atkakliai reikalavo teisės prekiauti ats- 
kirai, panaudojant vien savo kapitalą ir savo rizika. 
Senoji Rytų Indijos bendrovė turėjo teisę prekiauti 
atskirai, panaudodama savo kapitalą, iki 1701 metų; 
taip pat ji tiek iki to laiko, tiek vėliau turėjo teisę, 
kaip ir kiti prekiautojai, verstis prekyba atskirai, pa- 
naudodama savuosius tris šimtus penkiolika tūkstan- 
čių svarų, kuriuos ji investavo į naujosios bendrovės 
kapitalą. Pasakojama, kad tų dviejų bendrovių kon- 
kurencija su privačiais prekiautojais ir vienos su kita 
jas bemaž sužlugdė. Kitu atveju, 1730 metais, kai 
parlamentui buvo pasiūlyta perduoti prekybą regu- 
liuojamajai bendrovei ir taip padaryti ją tam tikru 
mastu atvirą, Rytų Indijos bendrovė smarkiai pasi- 
priešino tokiam pasiūlymui ir labai stipriais žodžiais 

pavaizdavo tas liūdnas pasekmes, kurias, jos many- 
mu, jau sukėlė ta konkurencija. Indijoje, teigė ji, kon- 
kurencija taip smarkiai pakėlė prekių kainas, kad 
nebevertėjo jų pirkti, o Anglijoje perpildžiusi rinką 
taip nusmukdė kainas, kad iš prekybos nebebuvo jo- 
kio pelno. Nekyla abejonių, kad didesnė pasiūla, di- 
delei pirkėjų naudai ir patogumui, turėjo gerokai 
sumažinti Indijos prekių kainas Anglijos rinkoje; bet 
nelabai tikėtina, kad ji būtų smarkiai pakėlusi kainas 
Indijos rinkoje, nes nepaprastai išaugusi paklausa, 
sukelta tos konkurencijos, yra tik lašas vandens mil- 
žiniškame Indijos prekybos vandenyne. Be to, nors 
paklausos padidėjimas iš pradžių kartais gali pakelti 
prekių kainas, ilgainiui neišvengiamai jas sumažina. 
Paklausa skatina gamybą ir šitaip sustiprina konku- 
renciją tarp gamintojų, kurie, siekdami parduoti kuo 
pigiau, įdiegia didesnį darbo pasidalijimą ir naujus 
gamybos patobulinimus, apie kuriuos kitomis aplin- 
kybėmis nebūtų nė pagalvoję. Tos liūdnos pasekmės, 
dėl kurių skundėsi bendrovė, — vartojimo pigumas ir 
gamybos paskatinimas — yra būtent tie du tikslai, 
kurių siekti yra svarbiausias politinės ekonomijos už- 
davinys. Bet konkurencijai, kurią toji bendrovė api- 
būdino taip graudžiai, nebuvo leista ilgai tęstis. 1702 
metais tos dvi bendrovės buvo tam tikru mastu su- 
jungtos trišale sutartimi, kurios trečioji šalis buvo 
karalienė, o 1708 metais parlamento aktu jos buvo 
visiškai sujungtos į vieną bendrovę, pavadintą Jung- 
tine su Rytų Indija prekiaujančių pirklių bendrove. Į 
šį aktą buvo įtrauktas straipsnis, kuriuo pavieniams 
prekiautojams buvo leista tęsti savo prekybą iki 1711 
metų Mykolinių, bet kartu direktoriai buvo įgalioti 
prieš trejus metus įspėję išpirkti jų nedidelį septynių 
tūkstančių dviejų šimtų svarų kapitalą ir šitaip visą 
bendrovės kapitalą paversti akciniu kapitalu. Tuo 
pačiu parlamento aktu bendrovės kapitalas dėl vy- 

riausybei suteiktos naujos paskolos buvo padidintas 
nuo dviejų milijonų iki trijų milijonų dviejų šimtų 
tūkstančių svarų. 1743 metais bendrovė paskolino 
vyriausybei dar vieną milijoną. Tačiau šis milijonas 
buvo surinktas ne iš savininkų, bet pardavus anuite- 
tus ir išleidus obligacijas, todėl jis nepadidino kapi- 
talo, nuo kurio savininkai galėjo reikalauti dividendų. 
Bet jis padidino bendrovės prekybinį kapitalą, kuriuo 
kartu su kitais trimis milijonais dviem šimtais tūks- 
tančių svarų buvo atsakoma už įgyvendinant prekybos 
projektus bendrovės patirtus nuostolius ir susidariu- 
sias skolas. Nuo 1708 metų ar bent jau nuo 1711-ųjų 
ši bendrovė, išvaduota nuo visų konkurentų ir gavu- 
si visišką Anglijos prekybos su Rytų Indija monopo- 
liją, vykdė sėkmingą prekybą ir iš savo pelnų kasmet 
mokėjo akcininkams nuosaikius dividendus. 1741 me- 
tais prasidėjusio karo su Prancūzija metu dėl p. Du- 
pleix, Prancūzijos paskirto Pondišerio gubernatoriaus, 
ambicijų bendrovė buvo įvelta į karus Karnatike ir 
Indijos kunigaikščių politinius ginčus. Po daugelio 
garsių pergalių ir ne mažiau garsių pralaimėjimų ji 
galiausiai prarado Madrasą, tuo metu pagrindinę savo 
buveinę Indijoje. Acheno sutartimi jis buvo jai grą- 
žintas, bet, atrodo, maždaug tuo metu jos tarnautojai 
Indijoje pasidavė karo ir užkariavimų dvasiai ir jau 
niekada jos nebeatsikratė. 1755 metais prasidėjusio 
karo su Prancūzija metu jos ginkluoti daliniai daly- 
vavo apskritai sėkminguose Didžiosios Britanijos ka- 
riniuose veiksmuose. Jie apgynė Madrasą, užėmė 
Pondišerį, atsiėmė Kalkutą, bendrovei atiteko turtin- 
gos ir plačios teritorijos pajamos, kaip pasakojama, 
daugiau kaip trys milijonai kasmet. Kelerius metus 
bendrovė ramiai rinko tas pajamas, tačiau 1767 me- 
tais vyriausybė pareiškė pretenzijas į užimtą terito- 
riją ir iš jos surenkamas pajamas kaip teisėtai pri- 
klausančias karaliui, ir bendrovė, patenkindama šį 

reikalavimą, sutiko mokėti vyriausybei keturis šimtus 
tūkstančių svarų kasmet. Prieš tai ji laipsniškai pa- 
didino dividendus nuo šešių iki dešimties procentų, 
tai yra dividendus nuo savo trijų milijonų dviejų šim- 
tų tūkstančių svarų kapitalo padidino šimtu dvidešimt 
aštuoniais tūkstančiais svarų, arba pakėlė juos nuo 
šimto devyniasdešimt dviejų tūkstančių iki trijų šim- 
tų dvidešimties tūkstančių svarų per metus. Maždaug 
tuo metu ji bandė dar padidinti dividendus iki dvy- 
likos su puse procentų, dėl to metinės išmokos akci- 
ninkams būtų sudariusios tokią sumą, kokią ji sutiko 
mokėti vyriausybei, tai yra keturis šimtus tūkstančių 
svarų kasmet. Tačiau per tuos dvejus metus, kai ga- 
liojo jos susitarimas su vyriausybe, tolesnį dividendų 
didinimą apribojo du vienas po kito priimti parlamen- 
to aktai, kurių tikslas buvo įgalinti bendrovę sparčiau 
grąžinti savo skolas, tuo metu siekusias daugiau kaip 
šešis ar septynis milijonus svarų sterlingų. 1769 me- 
tais bendrovė atnaujino susitarimą su vyriausybe dar 
penkeriems metams ir išsilygo, kad per tą laikotarpį 
jai bus leista laipsniškai padidinti dividendus iki dvy- 
likos su puse procentų, tačiau niekada nepadidinant 
jų daugiau kaip vienu procentu per metus. Todėl toks 
dividendų didinimas, kai jis pasiekė aukščiausią lygį, 
galėjo padidinti kasmetines išmokas akcininkams ir 
vyriausybei kartu šešiais šimtais aštuoniais tūkstan- 
čiais svarų, palyginti su tomis, kokios jos buvo iki 
pastarojo teritorijų įsigijimo. Jau minėjome, kokios 
galėjo būti bendros pajamos iš tų užimtų teritorijų, o 
1768 metais Rytų Indijos bendrovės laivu „Crutten- 
den“ pristatytoje ataskaitoje nurodyta, kad grynosios 
pajamos, atskaičius visas sąnaudas ir karines išlaidas, 
sudarė du milijonus keturiasdešimt aštuonis tūkstan- 
čius septynis šimtus keturiasdešimt septynis svarus. 
Teigiama, kad tuo metu bendrovė turėjo ir kitų pa- 
jamų, iš dalies iš žemių, bet daugiausia iš muitinių, 

įsteigtų įvairiose jos gyvenvietėse, kurios siekė ketu- 
ris šimtus trisdešimt devynis tūkstančius svarų. Be 
to, jos prekybos pelnas, kaip teigė jos pirmininkas 
savo liudijime Bendruomenių rūmuose, tuo metu sie- 
kė mažiausiai keturis šimtus tūkstančių per metus, 
jos buhalterio teigimu — mažiausiai penkis šimtus 
tūkstančių; kukliausiais skaičiavimais, jis bent jau 
prilygo didžiausiems dividendams, mokamiems jos 
akcininkams. Gaunant tokias didžiules pajamas tikrai 
buvo įmanoma padidinti metines išmokas šešiais šim- 
tais aštuoniais tūkstančiais svarų ir kartu turėti di- 
delį skolų padengimo fondą, pakankamą sparčiai ma- 
žinti įsiskolinimams. Tačiau 1773 metais bendrovės 
skolos, užuot sumažėjusios, padidėjo atidėta keturių 
šimtų tūkstančių svarų įmoka į iždą, skola muitinei 
už nesumokėtus muitus, didele negrąžinta banko pa- 
skola ir, ketvirta, neapmokėtais Indijoje jos vardu 
išrašytais ir neapdairiai priimtais vekseliais daugiau 
kaip dvylikos tūkstančių svarų sumai. Tų susikaupu- 
sių skolų sukelti sunkumai privertė bendrovę ne tik 
iškart sumažinti dividendus iki šešių procentų, bet ir 
prašyti vyriausybės malonės, maldauti, kad ji, pirma, 
leistų nebemokėti tų sutartų keturių šimtų tūkstančių 
svarų kasmet ir, antra, suteiktų vieno milijono ketu- 
rių šimtų tūkstančių svarų paskolą ir taip išgelbėtų 
Ją nuo neišvengiamo bankroto. Didžiulis jos turtų au- 
gimas, kaip atrodo, tik paskatino jos tarnautojus la- 
biau išlaidauti ir tapo priedanga dideliems grobsty- 
mams, netgi neproporcingiems turto augimui. Jos 
tarnautojų elgesys Indijoje ir bendra bendrovės rei- 
kalų būklė Indijoje ir Europoje tapo parlamentinio 
tyrimo objektu; atlikus tyrimą buvo padaryta keletas 
svarbių bendrovės valdymo šalyje ir užsienyje struk- 
tūros pakeitimų. Indijoje pagrindinės bendrovės gy- 
venvietės — Madrasas, Bombėjus ir Kalkuta, - iki tol 
buvusios visiškai viena nuo kitos nepriklausomos, 

buvo pavestos valdyti generalgubernatoriui, kuriam 
turėjo padėti keturių patarėjų taryba, ir parlamentas 
pasiliko sau teisę paskirti pirmąjį gubernatorių ir ta- 
rybą, kurie turėjo įsikurti Kalkutoje; taip šis miestas 
tapo tuo, kas anksčiau buvo Madrasas, —- svarbiausia 
anglų gyvenviete Indijoje. Kalkutos mero teismas, iš 
pradžių įsteigtas nagrinėti miesto ir jo apylinkių pre- 
kybos byloms, plečiantis imperijai pamažu išplėtė savo 
jurisdikciją. Dabar jo galios buvo sumažintos ir apri- 
botos pradine jo paskirtimi. Vietoj jo buvo įsteigtas 
naujas aukščiausiasis teismas, susidedantis iš vyriau- 
siojo teisėjo ir trijų karaliaus skiriamų teisėjų. Euro- 
poje cenzas, suteikiantis akcininkui teisę balsuoti 
visuotiniame bendrovės susirinkime, nuo penkių šim- 
tų svarų, akcijos pradinės kainos, buvo padidintas iki 
tūkstančio svarų. Be to, buvo nustatyta, kad pasinau- 
doti balsavimo teise, jei akcija nusipirkta, o ne pa- 
veldėta, galima tik praėjus vieneriems metams nuo 
jos įsigijimo vietoj anksčiau reikalauto šešių mėnesių 
termino. Anksčiau dvidešimt keturių direktorių val- 
dyba būdavo renkama kasmet; dabar buvo nustatyta, 
kad ateityje kiekvienas direktorius bus renkamas ke- 
tveriems metams, tačiau šeši iš jų rotacijos tvarka 
kasmet turės išeiti iš valdybos ir negalės būti per- 
rinkti renkant šešis naujus direktorius ateinantiems 
metams. Buvo tikimasi, kad dėl visų šių pakeitimų 
tiek akcininkų susirinkimas, tiek direktorių valdyba 
elgsis garbingiau 1r solidžiau, nei paprastai elgdavo- 
si ligi tol. Tačiau vargu ar įmanoma kokiais nors 
pertvarkymais padaryti tas institucijas tinkamas val- 
dyti didžiulę imperiją ar net dalyvauti jos valdyme, 
nes didžioji tos bendrovės narių dalis niekada nebus 
labai suinteresuota, kad ta imperija klestėtų, todėl 
neskirs deramo dėmesio tam, kas tą klestėjimą ska- 
tintų. Neretai didelio arba net ir nedidelio turto sa- 
vininkas nori nusipirkti tūkstančio svarų vertės In- 

dijos bendrovės akciją vien dėl įtakos, kurią jis tikisi 
įgyti turėdamas teisę balsuoti akcininkų susirinkime. 
Nors ji nesuteikia jam galimybės dalyvauti grobstyme, 
bet suteikia galimybę dalyvauti skiriant Indijos grobs- 
tytojus; nors juos skiria direktorių valdyba, bet akci- 
ninkai, kurie ne tik renka tuos direktorius, bet kar- 
tais ir keičia jų sprendimus dėl tarnautojų paskyrimų 
Indijoje, daro jiems didesnę ar mažesnę įtaką. Jei 
toks akcininkas išlaiko savo įtaką kelerius metus ir 
šitaip pasirūpina keletu savo draugų, dažniausiai jam 
mažai rūpi dividendai ir net kapitalo, suteikiančio 
jam balsavimo teisę, vertė. Didžiulės imperijos, kurios 
valdyme jo akcija jam suteikia teisę dalyvauti, kles- 
tėjimas jam išvis retai rūpi. Jokie kiti valdovai nie- 
kada nebuvo ir natūraliai negalėjo būti tokie absoliu- 
čiai abejingi savo valdinių laimei ar vargams, savo 
valdų gerovės kilimui ar jų niokojimui, savo adminis- 
tracijos šlovei ar negarbei, kokie dėl neįveikiamų mo- 
ralinių priežasčių yra ir neišvengiamai turi būti di- 
džioji dalis tokios prekybos bendrovės akcininkų. Šį 
abejingumą veikiausiai dar labiau padidino, o ne su- 
mažino kai kurios iš naujųjų taisyklių, įvestų po mi- 
nėtojo parlamento tyrimo. Pavyzdžiui, Bendruomenių 
rūmų sprendimu buvo nustatyta, kad kai vyriausybės 
bendrovei paskolinti vienas milijonas keturi šimtai 
tūkstančių svarų bus grąžinti, o jos skoliniai įsipa- 
reigojimai sumažės iki vieno milijono penkių šimtų 
tūkstančių svarų, bet ne anksčiau, ji galės skirti aš- 
tuonių procentų dividendus nuo kapitalo; o kas liks 
Anglijoje nuo jos pajamų ir grynojo pelno, turės būti 
dalijama į keturias dalis: trys dalys turės būti sumo- 
kamos į iždą naudoti bendriems valstybėms reika- 
lams, o ketvirtoji dalis padėta į fondą, skirtą toliau 
mažinti bendrovės skoliniams įsipareigojimams arba 
padengti kitoms nenumatytoms išlaidoms, kurių ben- 
drovėje gali susidaryti. Bei jei bendrovė dirbo prastai 

ir tvarkėsi prastai, kai visos grynosios pajamos ir 
pelnas priklausė jai ir buvo jos žinioje, tai ji tikrai 
negalėjo tvarkytis geriau, kai trys ketvirtadaliai tų 
pajamų atiteko kitiems žmonėms, o vienas ketvirta- 
dalis, nors 17 paliktas naudoti bendrovės reikalams, 
buvo kitų žmonių kontroliuojamas ir prižiūrimas. 

Bendrovei būtų labiau patikę, jei jos pačios tar- 
nautojai ir pavaldiniai turėtų malonumą iššvaistyti 
arba pasisavinti viską, kas liktų sumokėjus sutartus 
aštuonis procentus dividendų, nei kad tai atitektų žmo- 
nėms, su kuriais tie sprendimai juos tikrai anksčiau ar 
vėliau sukiršins. Tų tarnautojų ir pavaldinių interesai 
gali taip vyrauti akcininkų susirinkime, kad kartais 
gali net nuteikti juos palaikyti grobstytojus, šiurkš- 
čiai pažeidusius paties susirinkimo valią. Daugumai 
akcininkų palaikyti net savo pačių susirinkimo valią 
kartais gali būti ne taip svarbu, kaip palaikyti tuos, 
kurie tos valios nepaiso. 

Taigi 1773 metų potvarkiai nepadarė galo netiku- 
siam bendrovės valdymui Indijoje. Nors, trumpai pa- 
gerinusi veiklą, ji vienu metu Kalkutos 1žde sukaupė 
daugiau kaip tris milijonus svarų sterlingų, nors vė- 
liau ji išplėtė savo viešpatavimą ir grobstymus įsitvir- 
tinusi kai kuriuose turtingiausiuose ir derlingiausiuose 
Indijos kraštuose, viskas buvo iššvaistyta ir sunio- 
kota. Bendrovė buvo užklupta visiškai nepasiruošusi 
sustabdyti Haidaro Ali įsibrovimą ar pasipriešinti jam. 
Šiuo metu (1784 m.) dėl visos tos netvarkos ji patiria 
didžiulių sunkumų, didesnių nei kada nors anksčiau; 
siekdama išvengti garantuoto bankroto, ji dar kartą 
nusižemino ir paprašė vyriausybės pagalbos. Įvairios 
partijos parlamente siūlė įvairius planus, kaip page- 
rinti jos reikalus. Visi tie planai, atrodo, rėmėsi prie- 
laida, kas ir taip visada buvo visiškai akivaizdu, kad 
bendrovė visiškai nepajėgia tvarkytis savo teritorinėse 
valdose. Net ji pati, kaip atrodo, įsitikino nesugebanti 

šito daryti 1r todėl norėtų perduoti jų valdymą vy- 
riausybei. 

Teisė valdyti fortus ir įgulas tolimose ir necivilizuo- 
tose šalyse neišvengiamai yra susijusi su teise sudaryti 
jose taiką ir skelbti karą. Akcinės bendrovės, turėju- 
sios tą pirmąją teisę, nuolat naudodavosi ir antrąja, 
ir dažnai ta teisė joms būdavo suteikiama. Iš nese- 
nos patirties pernelyg gerai žinoma, kaip neteisingai, 
kaip įnoringai, kaip žiauriai jos paprastai naudojosi 
ta teise. 

Kai kokia nors pirklių bendrija savo rizika ir lėšo- 
mis imasi pradėti naują prekybą su kokia nors tolima 
ir necivilizuota tauta, gali būti tikslinga sujungti ją į 
akcinę bendrovę ir suteikti jai, jei viskas gerai klojasi, 
prekybos monopoliją tam tikram metų skaičiui. Tai len- 
gviausias ir natūraliausias būdas, kuriuo valstybė gali 
atlyginti tiems žmonėms už jų ryžtą imtis pavojingo 
ir brangiai kainuojančio sumanymo, iš kurio visuome- 
nė vėliau turės naudos. Tokia laikina monopolija gali 
būti pateisinta remiantis tais pačiais principais, kuriais 
vadovaujantis naujos mašinos monopolija suteikiama 
jos išradėjui arba naujos knygos — autoriui. Tačiau 
pasibaigus terminui monopolija neabejotinai turi būti 
panaikinta; fortus ir įgulas, jei jie buvo reikalingi, turi 
perimti vyriausybė ir sumokėti bendrovei jų vertę, o 
prekyba turi tapti atvira visiems valstybės valdiniams. 
Jei monopolija amžina, visi kiti valstybės valdiniai yra 
absurdiškai apmokestinami dviem skirtingais būdais: 
pirma, jie turi brangiai mokėti už prekes, kurias esant 
laisvai prekybai galėtų pirkti daug pigiau, ir, antra, 
yra visiškai pašalinti iš tokios veiklos, kuria verstis 
daugeliui jų būtų patogu ir pelninga. Be to, jie taip 
apmokestinami dėl paties beprasmiškiausio tikslo — tik 
tam, kad bendrovė palaikytų savo pačios tarnautojų 
aplaidumą, švaistymą ir piktnaudžiavimus, dėl kurių 
bendrovės dividendai retai būna didesni už įprastinę 

pelno normą visiškai laisvose prekybos šakose, o labai 
dažnai — net gerokai už tą normą mažesni. Kita vertus, 
be monopolijos akcinė bendrovė, kaip byloja patirtis, 
negali ilgai atsilaikyti jokioje užsienio prekybos šakoje. 
Pirkti vienoje rinkoje ir pelningai parduoti kitoje, kai 
abiejose yra daug konkurentų; sekti ne tik atsitiktinius 
paklausos svyravimus, bet ir daug didesnius ir dažnes- 
nius konkurencijos pokyčius arba pasiūlos, kurią tai 
paklausai patenkinti pateikia kiti žmonės, kitimus ir 
sumaniai ir apdairiai kiekvienos prekių rūšies kiekiu 
ir kokybe prisitaikyti prie visų tų aplinkybių — tai sa- 
votiška kova, kurios veiksmai nuolat kinta ir kurioje 
vargu ar lydės sėkmė, jei nebus parodytas neslops- 
tantis budrumas ir dėmesingumas, kurio neįmanoma 
tikėtis iš akcinės bendrovės direktorių. Rytų Indijos 
bendrovė, atlyginus jos lėšas ir pasibaigus jos išimtinei 
privilegijai, turi parlamento aktu suteiktą teisę tęsti 
veiklą kaip akcinė bendrovė ir prekiauti kaip juridi- 
nis asmuo su Rytų Indija lygiomis su kitais Britanijos 
valdiniais. Tačiau tokioje situacijoje kur kas didesnis 
privačių laimės ieškotojų budrumas ir dėmesingumas 
tikriausiai greitai išstums ją iš šios prekybos. 

Garsus prancūzų autorius, puikiai politinę ekonomi- 
ją išmanantis abatas Morellet pateikia sąrašą penkias- 
dešimt penkių užsienio prekybos bendrovių, įsteigtų 
įvairiose Europos vietose nuo 1600 metų, kurios, jo 
teigimu, visos žlugo dėl prasto vadovavimo, nors ir 
turėjo išimtines privilegijas. Dėl dviejų ar trijų jis su- 
klydo, jos nebuvo akcinės bendrovės ir nežlugo, bet 
buvo keletas akcinių bendrovių, kurios žlugo, tačiau 
nepateko į jo sąrašą. 

Vienintelės verslo šakos, kuriomis, kaip atrodo, ak- 
cinės bendrovės gali sėkmingai verstis neturėdamos 
išimtinių privilegijų, yra tos, kuriose visoms opera- 
cijoms gali būti taikoma vadinamoji rutina, tai yra 
galimas visiškas veiksmų vienodumas, beveik ar visai 

be jokių variacijų. Toks visų pirma yra bankininkystės 
verslas; antra, draudimo nuo gaisrų, nelaimių jūrose ir 
užgrobimo karo metu verslas; trečia, laivybos kanalų 
kasimo ir priežiūros verslas ir, ketvirta, panašus van- 
dens tiekimo dideliam miestui verslas. 

Nors bankininkystės verslo principai gali atrodyti 
šiek tiek painoki, ši veikla turi griežtas taisykles. Ko- 
kiu nors atveju pažeisti tas taisykles viliantis gerai 
pasipelnyti visada yra nepaprastai pavojinga ir daž- 
nai baigiasi katastrofa tai banko bendrovei, kuri tam 
ryžtasi. Tačiau akcinių bendrovių struktūra paprastai 
verčia kur kas griežčiau laikytis taisyklių nei privati 
partnerystė. Todėl tokios bendrovės bankininkystės 
verslui labai tinkamos. Dėl to didžiausios bankų ben- 
drovės Europoje yra akcinės bendrovės, ir daugelis jų 
labai sėkmingai tvarko savo verslą neturėdamos jokių 
išimtinių privilegijų. Anglijos bankas neturi jokios kitos 
išimtinės privilegijos, išskyrus tą, kad jokia kita banko 
bendrovė Anglijoje negali turėti daugiau kaip šešių 
narių. Du Edinburgo bankai yra akcinės bendrovės, 
ir abu neturi jokių išimtinių privilegijų. 

Nors gaisro, nelaimės jūroje ar užgrobimo rizikos 
vertės, matyt, negalima tiksliai apskaičiuoti, tačiau 
galimas apytikris jos įvertinimas, kuriam apskaičiuoti 
yra gana griežtos taisyklės ir metodai. Todėl drau- 
dimo verslu akcinė bendrovė gali sėkmingai verstis 
be jokių išimtinių privilegijų. Tokių privilegijų neturi 
nei Londono draudimo bendrovė, nei Karališkoji biržos 
draudimo bendrovė. 

Kai laivybos kanalas jau iškastas, jį prižiūrėti yra 
visai paprasta ir lengva, yra griežtos priežiūros taisy- 
klės ir metodai. Net pati jo sandara tokia, kad sutartis 
su rangovais gali būti sudaroma tiek pagal kanalo ilgį, 
tiek pagal šliuzų kiekį. Tas pats pasakytina ir apie 
kanalą, ir apie akveduką, 1r apie didelį vamzdį, kuriuo 
tiekiamas vanduo dideliam miestui. Todėl tokį verslą 

akcinės bendrovės gali sėkmingai vykdyti, o dažnai ir 
vykdo be jokių išimtinių privilegijų. 

Tačiau nebūtų išmintinga steigti akcinę bendrovę 
vienai 'ar kitai veiklai tik dėl to, kad ji sugebėtų sė- 
kmingai ją vykdyti, arba padaryti išimtį kuriai nors 
verslo žmonių grupei ir netaikyti jiems kai kurių ben- 
drųjų įstatymų, galiojančių visiems jų kaimynams, tik 
todėl, kad padarius tokią išimtį jie galėtų klestėti. Kad 
akcinė bendrovė būtų įsteigta visiškai pagrįstai, be 
galimybės taikyti griežtas taisykles ir metodus, būti- 
nos dar dvi kitos aplinkybės. Pirma, turi būti visiškai 
akivaizdu, kad tas verslas teikia didesnę ir bendres- 
nę naudą nei dauguma kitų verslų ir, antra, kad jam 
reikia didesnio kapitalo, nei nesunkiai galėtų surinkti 
privati partnerystė. Jei pakanka vidutinio dydžio ka- 
pitalo, didelis verslo naudingumas nebus pakankamas 
pagrindas steigti akcinę bendrovę, nes šiuo atveju tą 
paklausą, kurią tenkintų ji, lengvai patenkins atskiri 
įmonininkai. Anksčiau minėtose keturiose verslo rūšyse 
yra abi šios aplinkybės. 

Antrojoje šio tyrimo knygoje buvo išsamiai paalš- 
kintas didelis ir visuotinis bankininkystės verslo nau- 
dingumas, kai šis verslas apdairiai tvarkomas. Tačiau 
valstybės bankas, kuris turi teikti kreditus valstybei 
ir ypatingais atvejais paskolinti vyriausybei visą mo- 
kesčiais surenkamą sumą, sudarančią, ko gero, keletą 
milijonų, kai tie mokesčiai bus surinkti tik po metų ar 
dvejų, reikalauja didesnio kapitalo, nei lengvai galėtų 
surinkti privati partnerystė. 

Draudimo verslas užtikrina atskirų žmonių turto 
saugumą ir padalija daugybei žmonių tuos nuostolius, 
kurie sužlugdytų atskirą asmenį, o visai visuomenei 
yra nesunkiai pakeliami. Tačiau norint užtikrinti tokį 
saugumą būtina, kad draudikai turėtų labai didelį ka- 
pitalą. Pasakojama, kad prieš įsteigiant Londone dvi 
draudimo akcines bendroves generaliniam prokurorui 

buvo pateiktas šimto penkiasdešimties privačių drau- 
dikų, žlugusių per kelerius metus, sąrašas. 

Visiškai akivaizdu, kad laivybos kanalai ir įrengi- 
niai, kuriais tiekiamas vanduo dideliam miestui, yra 
labai ir visuotinai naudingi, tačiau jie dažnai reika- 
lauja didesnių išlaidų, nei savo lėšomis gali padengti 
privatūs asmenys. 

Išskyrus minėtąsias keturias verslo rūšis, neįsten- 
giau prisiminti daugiau tokių, kuriose būtų visos trys 
aplinkybės, sudarančios pagrindą steigti akcinę ben- 
drovę. Anglijos vario bendrovė Londone, švino lydymo 
bendrovė, stiklo šlifavimo bendrovė anaiptol negali 
pasigirti kokiu nors dideliu ar specifiniu savo veiklos 
naudingumu; nereikia tokiai veiklai ir išlaidų, nepa- 
keliamų daugeliui atskirų turtingesnių žmonių. Ne- 
siimu spėlioti, ar tų bendrovių versle galioja tokios 
griežtos taisyklės 1r metodai, kad jis būtų tinkamas 
akcinėms bendrovėms, arba ar jos turi pagrindą di- 
džiuotis savo nepaprastais pelnais. Jau seniai ban- 
krutavo kasyklų bendrovė. Britanijos lininių audinių 
bendrovės Edinburge akcijos šiuo metu parduodamos 
daug pigiau už jų nominalią vertę, nors jau ne taip 
pigiai, kaip prieš kelerius metus. Tos akcinės ben- 
drovės, kurios įsteigiamos visuomenei reikšmingais 
tikslais, siekiant skatinti kokią nors atskirą gamybos 
rūšį, ne tik prastai tvarko savo reikalus ir sumažina 
bendrą visuomenės kapitalą, bet ir kitais atžvilgiais 
dažniausiai padaro daugiau žalos nei duoda naudos. 
Nors ketinimai būtų patys doriausi, neišvengiamas jų 
direktorių palankumas tam tikroms gamybos šakoms, 
kurias įmonininkai apgaulingai jiems įperša, iš tikrųjų 
pablogina kitų sąlygas 1r neišvengiamai daugiau ar 
mažiau iškraipo tą natūralią proporciją, kuri antraip 
nusistovėtų tarp protingai tvarkomos pramonės šakos 
ir pelno ir kuri visai šalies pramonei yra didžiausia 
ir veiksmingiausia paskata. 

II skirsnis 


Apie išlaidas jaunimo mokymo 
š institucijoms 


Tokiu pat būdu ir jaunimo mokymo institucijos gali 
apsirūpinti pajamomis, pakankamomis padengti jų iš- 
laidoms. Mokinio mokytojui mokamas užmokestis ar 
honoraras, be abejo, yra tokios rūšies pajamos. 

Net kai tokios natūralios pajamos nesudaro viso mo- 
kytojo atlyginimo, vis tiek nebūtina, kad jis būtų mo- 
kamas iš bendrųjų visuomenės pajamų, kurias rinkti ir 
naudoti daugumoje šalių patikėta vykdomajai valdžiai. 
Didžiojoje Europos dalyje mokyklų ir kolegijų išlaikymas 
arba visiškai išsiverčia be tų bendrųjų pajamų, arba 
reikalauja jų labai mažai. Šios įstaigos visur išlaikomos 
daugiausia iš kokių nors vietinių ar provincijos pajamų, 
iš kokių nors žemės valdų rentos arba iš palūkanų, ku- 
rias duoda tam tikra pinigų suma, skirta būtent šiam 
tikslui kartais paties valdovo, kartais kokio nors priva- 
taus aukotojo ir pavesta valdyti patikėtiniams. 

Ar tos visuomenės skiriamos lėšos apskritai pri- 
sidėjo prie jomis remiamų institucijų tikslų siekimo? 
Ar jos prisidėjo prie mokytojų uolumo skatinimo ir 
jų sugebėjimų tobulinimo? Ar jos nukreipė mokymą į 
tiek atskiram žmogui, tiek visuomenei naudingesnius 
dalykus nei tie, į kuriuos jis būtų orientavęsis savai- 
me? Neturėtų būti sunku bent jau apytikriai atsakyti 
į kiekvieną iš šių klausimu. 

Kiekvienoje profesijoje daugumos tų, kurie ja verčiasi, 
pastangos visada yra proporcingos būtinumui stengtis. 
Didžiausią būtinumą stengtis jaučia tie, kuriems uždar- 
bis iš savo profesijos yra vienintelis praturtėjimo ar net 
kasdienių pajamų ir pragyvenimo šaltinis. Norėdami 
susikrauti turtą ar bent užsitikrinti pragyvenimą, jie 
privalo per metus padaryti tam tikrą kiekį nustatytos 

vertės darbo, ir kur konkurencija laisva, konkurentų, 
kurie visi stengiasi išstumti vienas kitą iš darbo vie- 
tos, varžymasis kiekvieną priverčia stengtis atlikti savo 
darbą deramai tiksliai. Tam tikrose profesijose sėkmės 
atveju pasiekiami dideli tikslai, be abejo, kartais gali 
pagyvinti kai kurių stiprios dvasios ir ambicingų žmo- 
nių pastangas. Tačiau dideli tikslai akivaizdžiai nėra 
būtini tam, kad būtų dedamos didžiausios pastangos. 
Konkuravimas ir varžymasis pranašumą, netgi men- 
kose profesijose, padaro siektinu tikslu ir dažnai lemia 
didžiausias pastangas. Tr priešingai, vien dideli tikslai, 
jei nėra būtinumo stengtis, retai kada paskatina dėti di- 
desnes pastangas. Anglijoje sėkmė teisininko profesijoje 
įgalina pasiekti labai didelius ir ambicingus tikslus, ir 
vis dėlto kiek nedaug žmonių, kilusių iš turtingų šeimų, 
šioje šalyje pasižymėjo šioje profesijoje! 

Mokykloms ir kolegijoms skiriamos lėšos neišven- 
giamai daugiau ar mažiau sumažino būtinumą mo- 
kytojams stengtis. Jų pragyvenimas, kadangi jį jiems 
teikia algos, akivaizdžiai yra susietas su nuo jų pro- 
fesinės sėkmės ir reputacijos visiškai nepriklausomu 
šaltiniu. 

Kai kuriuose universitetuose alga sudaro tik dalį ir 
neretai - tik mažą dalį dėstytojo pajamų, kurių didžioji 
dalis susideda iš studentų jam mokamo honoraro ir už- 
mokesčio. Šiuo atveju būtinumas stengtis, nors visada 
daugiau ar mažiau sumažėjęs, nėra visiškai pašalintas. 
Dėstytojui tebėra svarbi jo profesinė reputacija, ir jis 
dar šiek tiek priklauso nuo tų, kurie lankė jo pas- 
kaitas, simpatijų, dėkingumo ir palankių atsiliepimų; 
tokio palankumo jis gali sulaukti tik tada, jei pelnys 
jį savo gabumais ir darbštumu, parodytais atliekant 
savo pareigas. 

Kituose universitetuose dėstytojui neleidžiama imti 
jokio honoraro ar užmokesčio iš savo studentų, ir jo 
alga sudaro visas iš savo pareigų gaunamas pajamas. 

Šiuo atveju jo interesai tokie priešingi jo pareigoms, ko- 
kie tik gali būti. Kiekvienas žmogus yra linkęs gyventi 
taip lengvai, kaip tik įmanoma; ir jei nepriklausomai 
nuo to, ar jis labai sunkiai dirba, ar ne, jo atlyginimas 
yra toks pat, jo interesai, bent jau kaip jie paprastai 
suprantami, skatins jį arba visiškai apleisti tą dar- 
bą, arba, jei jis pavaldus kokiai nors vadovybei, kuri 
jam neleis šitaip elgtis, dirbti jį taip nerūpestingai ir 
aplaidžiai, kaip tik ta vadovybė jam leis. Jei žmogus 
iš prigimties veiklus 17 darbštus, jis bus suinteresuotas 
panaudoti tą veiklumą taip, kad gautų iš to kokios 
nors naudos, užuot atlikęs savo pareigas, neduodančias 
jokios naudos. 

Jei valdžia, kuriai tas asmuo pavaldus, yra korpora- 
cija, kolegija ar universitetas, kurios narys jis pats yra 
ir kurios narių dauguma, kaip 1r jis, yra dėstytojai arba 
turintys jais tapti, tikėtina, kad jie visi veiks išvien, 
visi labai vieni kitiems nuolaidžiaus ir kiekvienas su- 
tiks su tuo, kad kaimynas gali ir apleisti savo pareigas, 
jei tik jam pačiam bus leidžiama apleisti savąsias. Oks- 
fordo universitete jau nemažai metų dauguma valdiškų 
profesorių išvis nustojo net apsimetinėti, kad dėsto. 

Jei valdžia, kuriai asmuo pavaldus, yra ne korpo- 
racija, kurios narys jis yra, bet kokie nors pašaliniai 
asmenys, pavyzdžiui, diecezijos vyskupas, provincijos 
valdytojas arba galbūt kuris nors valstybės ministras, 
tai šiuo atveju mažai tikėtina, kad jam bus leidžiama 
visiškai apleisti savo pareigas. Tačiau viskas, ką tokie 
viršininkai gali jį priversti daryti, — tai skirti savo stu- 
dentams tam tikrą valandų kiekį, tai yra skaityti tam 
tikrą paskaitų skaičių per savaitę ar per metus. Kokios 
bus tos paskaitos, vis tiek priklausys nuo dėstytojo 
uolumo, o tas uolumas tikriausiai bus proporcingas 
jo Motyvacijai stengtis. Be to, tokia pašalinė valdžia 
būna vykdoma nemokšiškai ir užgaidžiai. Paprastai 
ji yra subjektyvi 17 savavališka, o ją įgyvendinantys 

asmenys, kurie patys nesilanko dėstytojo paskaitose ir 
galbūt neišmano jo dėstomų mokslų, retai sugeba pri- 
imti teisingus sprendimus. Be to, dėl savo pareigų jie 
elgiasi įžūliai, dažnai visai nesirūpina, kaip jas atlieka, 
ir yra labai linkę peikti dėstytojus ar savavališkai nu- 
šalinti juos nuo pareigų be jokios pagrįstos priežasties. 
Asmuo, pavaldus tokiai valdžiai, neišvengiamai yra 
pažeminamas ir, užuot buvęs vienas iš labiausiai ger- 
biamų visuomenės narių, tampa vienu iš menkausių 
ir labiausiai niekinamų. Tik labai įtakinga globa gali 
jį apsaugoti nuo blogo elgesio, kurio jis bet kada gali 
sulaukti, o tokią globą jis gali pelnyti ne savo profe- 
siniais sugebėjimais ar darbštumu, bet įsiteikdamas 
savo vadovybei ir visada būdamas pasiruošęs paaukoti 
korporacijos, kurios narys jis yra, teises, interesus ir 
garbę. Visi, kurie ilgesnį laiką turėjo reikalų su kurio 
nors Prancūzijos universiteto administracija, turėjo 
galimybę pastebėti tokios savavališkos ir pašalinės 
valdžios natūraliai sukeliamas pasekmes. 

Viskas, kas tam tikrą studentų skaičių verčia lan- 
kyti kurią nors kolegiją ar universitetą neatsižvelgiant 
į dėstytojų nuopelnus ar reputaciją, daugiau ar mažiau 
sumažina tų nuopelnų ar reputacijos būtinumą. 

Turinčiųjų menų, teisės, gamtos mokslų ir teologi- 
jos mokslinį laipsnį, kai jį galima įgyti tiesiog išbuvus 
reikiamą metų skaičių kai kuriuose universitetuose, 
privilegijos neišvengiamai verčia tam tikrą studentų 
skaičių rinktis tuos universitetus nepriklausomai nuo 
juose dirbančių dėstytojų nuopelnų ar reputacijos. Ab- 
solventų privilegijos yra mokinystės nuostatų rūšis, 
kuri tiek pat prisidėjo prie mokymo gerinimo, kiek kiti 
mokinystės nuostatai prisidėjo prie amatų ir manufak- 
tūrų tobulinimo. 

Dosnūs įvairių stipendijų fondai būtinai privilioja 
tam tikrą studentų skaičių į tam tikras kolegijas vi- 
siškai nepriklausomai nuo tų kolegijų nuopelnų. Jei 

studentams, gaunantiems tas labdaros fondų stipendi- 
jas, būtų leidžiama laisvai rinktis labiausiai patinkan- 
čią kolegiją, ši laisvė tikriausiai pakurstytų šiokį tokį 
lenktyniavimą tarp atskirų kolegijų. Ir priešingai — re- 
glamentavimas, draudžiantis netgi nepriklausomiems 
kiekvienos kolegijos nariams palikti ją ir pereiti į kitą, 
pirma neatsiklausus ir negavus ketinamos palikti ko- 
legijos leidimo, tą lenktyniavimą labai slopintų. 

Jei kiekvienoje kolegijoje dėstytojas ar mokytojas, 
turintis dėstyti studentui visus menus ir mokslus, būtų 
ne savanoriškai studento pasirenkamas, bet skiriamas 
kolegijos vadovo ir jei dėstytojo aplaidumo, nesugebėjimo 
ar netinkamo elgesio atveju studentui nebūtų leidžiama 
jo pakeisti iš anksto neatsiklausus ir negavus leidimo, 
toks reglamentavimas ne tik labai slopintų bet kokį 
lenktyniavimą tarp atskirų tos pačios kolegijos dėsty- 
tojų, bet ir labai smarkiai sumažintų būtinumą jiems 
būti darbštiems ir dėmesingiems savo studentams. Tokie 
dėstytojai, nors ir gaunantys labai gerą užmokestį iš 
savo studentų, gali būti taip pat linkę juos apleisti, kaip 
17 negaunantieji jokio užmokesčio iš savo studentų, arba 
negaunantieji jokio kito atlyginimo, tik algą. 

Jei dėstytojas pasitaiko išmintingas, jam turėtų būti 
nemalonu suvokti, kad dėstydamas jis studentams kal- 
ba ar skaito nesąmones arba beveik nesąmones. Jam 
taip pat turėtų būti nesmagu pastebėti, kad dauguma 
studentų praleidinėja jo paskaitas arba galbūt sėdi 
jose neslėpdami savo abejingumo, paniekos ir pašaipos. 
Todėl jei dėstytojas privalo skaityti tam tikrą paskaitų 
skaičių, jau vien šie motyvai, be kitų interesų, galėtų 
nuteikti jį šiek tiek pasistengti, kad tos paskaitos būtų 
pakenčiamo lygio. Tačiau galima rasti įvairių būdų, 
kaip sėkmingai išvengti to būtinumo būti darbščiam. 
Dėstytojas, užuot pats aiškinęs savo studentams moks- 
lą, kurį ketina jiems dėstyti, gali paskaityti kokią nors 
jam skirtą knygą; o jei ta knyga parašyta užsienio ar 

mirusia kalba, ją studentams balsu versdamas arba — 
tai sukels jam dar mažiau rūpesčių — duodamas ją 
versti patiems studentams ir kartkartėmis įterpdamas 
kokią pastabą apie ją galės pats sau įsiteigti, kad skai- 
to paskaitą. Menkiausios žinios ir uolumas įgalins jį 
tai daryti neapsijuokiant ir neužsitraukiant paniekos 
ir nepasakant ko nors kvailo, absurdiško ar juokingo. 
Kartu ir kolegijos tvarka įgalins jį versti studentus 
kuo reguliariau lankyti šias fiktyvias paskaitas ir jų 
metu elgtis kuo padoriau ir pagarbiau. 

Apskritai drausmė kolegijose ir universitetuose su- 
manyta ne studentų labui, bet atsižvelgiant į dėstyto- 
jų interesus arba, tiksliau sakant, jų patogumui. Jos 
tikslas visais atvejais — palaikyti dėstytojo autoritetą 
ir, nesvarbu, ar jis apleido savo pareigas, ar vykdo jas, 
priversti studentus bet kokiu atveju elgtis su juo taip, 
tarsi jis atliktų jas kuo uoliausiai ir gabiausiai. Atrodo, 
jog ta drausmė remiasi idėja, kad vienoje pusėje — tobu- 
la išmintis ir dorybės, kitoje — didžiausias silpnumas ir 
kvailumas. Tačiau kai dėstytojai iš tikrųjų atlieka savo 
pareigas, mano manymu, nebūna tokių atvejų, kad dau- 
guma studentų apleistų savąsias. Nereikia jokios draus- 
mės priversti lankyti išties to vertas paskaitas, nes gerai 
žinoma, kur tokios paskaitos yra skaitomos. Be abejo, 
tam tikros prievartos ir suvaržymų gali prireikti norint 
priversti vaikus ar labai mažus berniukus mokytis tų 
dalykų, kuriuos, kaip manoma, būtina išmokti anksty- 
vuoju gyvenimo laikotarpiu; bet sulaukusiems dvylikos 
trylikos metų, jei tik mokytojas atlieka savo pareigas, 
prievarta ir suvaržymai vargu ar bereikalingi, kad jie 
testų mokslus. Dauguma jaunuolių yra tokie kilnus, 
kad anaiptol neketina nepaisyti ar niekinti savo moky- 
tojo pamokymų, jei tik šis iš tiesų stengiasi būti jiems 
naudingas, ir paprastai yra linkę atleisti jam daugelį 
jo darbe pasitaikančių trūkumų, o kartais net nuslėpti 
nuo pašalinių šiurkštaus aplaidumo atvejus. 

Reikia pažymėti, kad tų dalykų, kurių mokoma ne 
viešosiose įstaigose, paprastai išmokoma geriausiai. 
Jaunuolis, lankantis fechtavimo ar šokių mokyklą, tie- 
sa, ne visada išmoks labai gerai fechtuotis ar šokti, 
bet itin reta, kad jis išvis neišmoktų fechtuotis ar šok- 
ti. Geri jojimo mokyklos rezultatai ne visuomet tokie 
akivaizdūs. Jojimo mokyklos išlaidos tokios didelės, 
kad daugumoje vietų tai yra viešoji įstaiga. Trijų svar- 
biausių bendrojo raštingumo dalykų, skaityti, rašyti 
ir skaičiuoti, vis dar dažniau išmokstama privačiose, 
o ne viešosiose mokyklose, ir itin reta, kad kas nors 
nesugebėtų šito išmokti taip, kaip būtina mokėti. 

Anglijoje viešosios mokyklos yra daug mažiau su- 
gadintos nei universitetai. Mokyklose jaunuoliai mo- 
komi, ar bent jau gali būti mokomi, graikų ir lotynų 
kalbų, tai yra visko, ko mokytojai dedasi mokantys ar 
ko, kaip tikimasi, jie turėtų mokyti. Universitetuose 
jaunimas nei mokomas, nei visuomet gali rasti tin- 
kamas galimybes mokytis dalykų, kurių mokyti yra 
tų institucijų pareiga. Mokyklos mokytojo atlyginimas 
dažniausiai daugiausia, o kai kuriais atvejais beveik 
visiškai priklauso nuo užmokesčio ar honoraro, gauna- 
mų iš mokinių. Mokyklos neturi išimtinių privilegijų. 
Asmeniui, norinčiam gauti mokslo baigimo diplomą, 
nereikia pateikti pažymėjimo, kad jis tam tikrą metų 
skaičių mokėsi viešojoje mokykloje. Jei per egzaminą 
jis parodo išmanantis visa tai, ko joje mokoma, jo ne- 
klausiama, kur jis šitai išmoko. 

Tikriausiai galima sakyti, kad įprastinės disciplinos 
universitetuose nėra dėstomos labai gerai. Bet jei ne 
šios institucijos, jų paprastai išvis nebūtų mokoma ir 
tiek atskiri asmenys, tiek visuomenė smarkiai nuken- 
tėtų dėl tų svarbių išsilavinimo spragų. 

Dauguma dabartinių Europos universitetų iš pra- 
džių buvo bažnytinės institucijos, įkurtos dvasininkams 
lavinti. Jie buvo įsteigti popiežiaus valdžios ir buvo 

taip stipriai jo tiesiogiai globojami, kad visi jų nariai, 
tiek dėstytojai, tiek studentai, turėjo vadinamąją dvasi- 
ninkijos privilegiją, tai yra buvo nepavaldūs tos šalies, 
kurioje buvo jų universitetas, civilinei jurisdikcijai, juos 
galėjo teisti tik Bažnyčios tribunolai. Daugumoje tų 
universitetų buvo dėstoma tai, kas atitiko jų įsteigimo 
tikslą, — teologija arba dalykai, reikalingi teologijos 
studijoms. 

Įteisinus krikščionybę, iškraipyta lotynų kalba tapo 
visos vakarinės Europos dalies bendra kalba. Taigi ta 
iškraipyta lotynų kalba, tai yra bendra tų šalių kalba, 
vyko pamaldos bažnyčiose, į ją buvo išversta bažnyčio- 
se skaitoma Biblija. Po barbarų genčių, sugriovusių 
Romos imperiją, įsiveržimo lotynų kalba pamažu pa- 
sitraukė iš visų Europos dalių. Tačiau žmonių pagar- 
bumas savaime išlaiko nusistovėjusias religijos formas 
ir apeigas net kai nebelieka tų aplinkybių, kuriomis 
visa tai buvo įdiegta ir prasminga. Taigi, nors lotynų 
kalbos dauguma žmonių niekur jau nebesuprato, visos 
pamaldos bažnyčiose tebevyko šia kalba. Šitaip Euro- 
poje, kaip ir senovės Egipte, įsigalėjo dvi skirtingos 
kalbos: dvasininkų kalba ir liaudies kalba, šventa ir 
pasaulietinė kalba, mokytų ir nemokytų žmonių kalba. 
Tačiau reikėjo, kad dvasininkai bent šiek tiek suprastų 
tą šventą mokytų žmonių kalbą, kuria turėjo aukoti 
Mišias, dėl to lotynų kalbos mokymasis nuo pat pra- 
džių tapo esmine universitetinio lavinimo dalimi. 

Su graikų ar hebrajų kalbomis taip neatsitiko. Ne- 
klaidingi Bažnyčios dekretai paskelbė, kad lotyniška- 
sis Biblijos vertimas, paprastai vadinamas lotyniškąja 
Vulgata, taip pat buvo padiktuotas dieviškojo įkvėpimo, 
todėl yra toks pat autoritetingas, kaip ir graikiškasis ir 
hebrajiškasis originalai. Kadangi dvasininkams nebuvo 
būtina mokėti šias kalbas, jų mokymasis ilgą laiką ne- 
buvo būtina bendro universitetinio lavinimo dalis. Kai 
kuriuose Ispanijos universitetuose, kaip mane patikino, 

iki pat šių dienų nemokoma graikų kalbos. Pirmieji 
reformatoriai pastebėjo, kad graikiškasis Naujojo Tes- 
tamento tekstas ir netgi hebrajiškasis Senojo Testa- 
mento tekstas palankesni jų pažiūroms nei Vulgatos 
vertimas, kuris, kaip galima įsivaizduoti, pamažu buvo 
pritaikytas palaikyti Katalikų bažnyčios doktrinoms. 
Todėl jie ėmėsi parodyti daugybę to vertimo klaidų, ir 
Romos katalikų dvasininkijai pasidarė būtina jį apginti 
arba paaiškinti. Bet to nebuvo galima gerai padaryti 
visai neišmanant originalų kalbų, todėl jų mokymas 
pamažu buvo įdiegtas daugumoje universitetų, tiek tų, 
kurie pritarė reformacijos doktrinoms, tiek tų, kurie 
jas atmetė. Graikų kalba siejosi su visomis to klasiki- 
nio išsimokslinimo, kuris, nors iš pradžių daugiausia 
plėtotas tik katalikų ir italų, tapo madingas maždaug 
tuo metu, kai pradėjo plisti reformacijos doktrinos, sri- 
timis. Todėl daugumoje universitetų šios kalbos buvo 
mokoma pirma filosofijos studijų, kai tik studentas kiek 
pramokdavo lotynų kalbos. Hebrajų kalba sąsajų su 
klasikiniu išsimokslinimu neturi ir, išskyrus Šventą- 
jį Raštą, šia kalba nėra parašyta nė vienos didesnės 
pagarbos vertos knygos, todėl jos mokymas paprastai 
prasidėdavo studentui baigus filosofijos ir pradėjus te- 
ologijos studijas. 

Iš pradžių universitetuose buvo mokoma graikų ir 
lotynų kalbų pradmenų, ir kai kuriuose universitetuose 
taip yra iki šiol. Kituose tikimasi, kad studentas jau 
turi bent pradinių vienos ar abiejų šių kalbų žinių, 1r 
tų kalbų studijos visur sudaro labai svarbią universi- 
tetinio lavinimo dalį. 

Senovės graikų filosofija buvo skirstoma į tris stam- 
bias šakas: fiziką, arba gamtos filosofiją, etiką, arba 
moralės filosofiją, ir logiką. Atrodo, kad toks bendras 
suskirstymas tobulai atitinka dalykų prigimtį. 

Didingi gamtos reiškiniai, dangaus kūnų sukimasis, 
užtemimai, kometos, perkūnija, žaibavimas ir kiti ypa- 

tingi atmosferos reiškiniai, augalų ir gyvūnų gimimas, 
gyvavimas, augimas ir sunykimas — visa tai žmonėms 
kelia nuostabą, todėl savaime žadina smalsumą ir troš- 
kimą išsiaiškinti visų tų reiškinių priežastis. Iš pradžių 
prietaringumas bandė patenkinti tą smalsumą visus 
šiuos nuostabius reiškinius siedamas su tiesioginiu die- 
vų veikimu. Vėliau filosofija stengėsi paaiškinti tuos 
reiškinius įprastesnėmis ar bent jau žmonijai geriau 
žinomomis priežastimis nei dievų veikimas. Kadangi 
šie didingi reiškiniai yra pirmieji žmonių smalsumo 
objektai, tai natūralu, kad mokslas, siekiantis juos pa- 
aiškinti, buvo pirmoji plėtojama filosofijos šaka. Todėl 
pirmieji filosofai, apie kuriuos išliko istorinių žinių, 
buvo gamtos filosofai. 

Visais amžiais ir visose pasaulio šalyse žmonės do- 
mėjosi vienas kito charakteriu, ketinimais ir veiksmais, 
1r bendru sutarimu buvo nustatyta ir patvirtinta dau- 
gybė gerbiamų žmonių elgesio taisyklių ir principų. Kai 
tik tapo populiaru rašyti, išmintingi žmonės arba tie, 
kurie įsivaizdavo tokie esą, žinoma, stengėsi padidinti 
tų įsigalėjusių ir gerbiamų elgesio taisyklių skaičių ir 
parodyti, kas, jų manymu, yra tinkamas ar netinka- 
mas elgesys, kartais šiek tiek alegorine apologų forma, 
kaip, pavyzdžiui, Ezopo pasakėčios, o kartais papras- 
tesne apoftegmų, arba išmintingų posakių, forma, kaip 
Saliamono patarlės, Teognido ir Fokilido eilės ir dalis 
Hesiodo darbų. Šitaip jie galėjo ilgai tęsti, paprasčiau- 
siai daugindami tas išminties 17 moralės taisykles, net 
nebandydami išdėstyti jų kokia nors labai aiškia ar me- 
todiška tvarka, juolab susieti jas remdamiesi vienu ar 
keliais bendrais principais, iš kurių jos visos išplauktų, 
kaip pasekmės išplaukia iš savo natūralių priežasčių. 
Įvairių pastebėjimų, siejamų keleto bendrų principų, 
sistemingo išdėstymo žavesys pirmiausia išryškėjo pri- 
mityviuose antikos laikų bandymuose sukurti gamtos 
filosofiją. Kažką panašaus vėliau buvo bandoma padaryti 


401 


PENKTA KNYGA 


etikoje. Kasdienio gyvenimo taisyklės buvo išdėstytos 
metodiška tvarka ir susietos tarpusavyje remiantis ke- 
liais bendrais principais, kaip anksčiau buvo stengia- 
masi sutvarkyti ir susieti gamtos reiškinius. Mokslas, 
siekiantis tirti ir aiškinti tuos siejančius principus, yra 
tai, kas teisingai vadinama moralės filosofija. 

Įvairūs autoriai sukūrė skirtingas tiek gamtos, 
tiek moralės filosofijos sistemas. Tačiau argumentai, 
kuriais jie grindė šias skirtingas sistemas, toli gražu 
ne visada būdavo akivaizdūs įrodymai, dažniausiai tai 
būdavo geriausiu atveju menkai tikėtini spėliojimai, o 
kartais — paprasčiausi sofizmai, kurių pagrindą suda- 
rė tik kasdienės kalbos netikslumai ir dviprasmybės. 
Visais amžiais spekuliatyvios sistemos buvo grindžia- 
mos pernelyg paviršutiniškais argumentais, todėl jos 
negalėjo paveikti sveiko proto žmonių sprendimų net 
simais. Vulgari sofistika vargu ar kada nors darė bent 
kokią įtaką žmonijos nuomonėms, išskyrus filosofijos 
ir spekuliatyvius klausimus — šiose srityse jos įtaka 
dažnai būdavo didžiulė. Kiekvienos gamtos ir moralės 
filosofijos sistemos šalininkai, žinoma, stengėsi paro- 
dyti argumentų, kuriais buvo grindžiamos sistemos, 
priešingos jų pačių sistemai, silpnumą. Gvildendami 
tuos argumentus jie neišvengiamai imdavo svarstyti 
skirtumus tarp tikėtinų ir akivaizdžių, tarp klaidin- 
gų ir įtikinamų argumentų; iš pastebėjimų, kuriems 
davė dingstį toks nagrinėjimas, neišvengiamai radosi 
logika, arba bendruosius gero ir blogo samprotavimo 
principus tiriantis mokslas. Nors ji atsirado vėliau ir už 
fiziką, ir už etiką, jos paprastai buvo mokoma, žinoma, 
ne visose, bet daugumoje senovės filosofijos mokyklų, 
anksčiau už tuos abu mokslus. Matyt, buvo manoma, 
kad mokinys prieš pradėdamas samprotauti tokiais 
svarbiais klausimais turi gerai suvokti skirtumą tarp 
gero ir blogo samprotavimo. 

Šis senovės filosofijos skirstymas į tris dalis dauge- 
lyje Europos universitetų buvo pakeistas jos skirstymu 
į penkias dalis. 

Senovės filosofijoje viskas, ko buvo mokoma tiek 
apie žmogaus dvasios, tiek apie dievybės prigimtį, buvo 
fizikos sistemos dalis. Šios esybės, kad ir kas būtų buvę 
laikoma jų esme, buvo didingos visatos sistemos dalys, 
ir nepaprastai svarbius padarinius sukeliančios dalys. 
Visa, ką žmogaus protas sugebėjo apie jas išprotauti ar 
numanyti, sudarė du — be abejo, labai reikšmingus — 
mokslo, pretendavusio paaiškinti didingos visatos sis- 
temos kilmę ir virsmus, skyrius. Tačiau Europos uni- 
versitetuose, kur filosofija buvo dėstoma tik kaip patar- 
naujanti teologijai, buvo natūralu prie šių dviejų skyrių 
sustoti ilgiau nei prie kitų. Jie pamažu buvo išplėsti 
ir padalyti į gausybę smulkesnių skyrių, kol galiausiai 
dvasios, apie kurią galime žinoti tiek mažai, doktrina 
filosofijos sistemoje užėmė tiek pat vietos, kaip ir kūnų, 
apie kuriuos galime žinoti tiek daug, doktrina. Šiuos du 
objektus aiškinančios doktrinos buvo laikomos dviem 
atskirais mokslais. Tai, kas vadinama metafizika arba 
pneumatika, buvo priešpriešinama fizikai ir plėtojama 
ne tik kaip tauresnis, bet ir kaip konkrečios profesijos 
tikslams naudingesnis mokslas. Tikrasis eksperimentu 
1r stebėjimu grindžiamas mokslas, kuriame atidžiai 
tiriant galima padaryti tiek daug naudingų atradimų, 
buvo beveik visiškai apleistas. Nuodugniai buvo plėto- 
jamas mokslas, kuriame, be kelių be galo paprastų ir 
beveik akivaizdžių tiesų, ir atidžiausiai tiriant nega- 
lima atrasti nieko, išskyrus neaiškumą ir netikrumą, 
ir kuris dėl to negali pateikti nieko kito, tik vingrybes 
ir sofizmus. 

Kai šie du mokslai buvo šitaip supriešinti, jų lygi- 
nimas savaime davė pradžią trečiajam, vadinamajai 
ontologijai, arba mokslui, nagrinėjančiam savybes ir 
požymius, bendrus tų kitų dviejų mokslų objektams. 

Bet vingrybės ir sofizmai, sudarę didžiąją įvairių mo- 
kyklų metafizikos ar pneumatikos dalį, sudarė visą 
raizgų ontologijos, taip pat kartais vadintos metafizika, 
mokslą. 

Kur glūdi žmogaus, ne tik kaip individo, bet ir kaip 
šeimos, valstybės ir didžiosios žmonių visuomenės nario, 
laimė ir tobulumas — tai buvo senovės moralės filosofijos 
tyrimų objektas. Šioje filosofijoje žmogaus gyvenimo 
priedermės buvo traktuojamos kaip padedančios jam 
pasiekti laimę ir tobulumą gyvenime. Tačiau kai mo- 
ralės, kaip ir gamtos, filosofija buvo pradėta dėstyti tik 
kaip patarnaujanti teologijai, žmogaus gyvenimo prie- 
dermės iš esmės imtos laikyti padedančiomis pasiekti 
būsimojo gyvenimo laimę. Senovės filosofijoje tobulos 
dorybės buvo vaizduojamos kaip būtinai suteikiančios 
jas išsiugdžiusiam žmogui tobulą laimę šiame gyveni- 
me. Šiuolaikinėje filosofijoje jos dažnai vaizduojamos 
kaip paprastai ar veikiau kaip beveik niekada nesuderi- 
namos su jokia laime šiame gyvenime, ir dangų galima 
užsitarnauti tik vienuolio atgaila ir kūno marinimu, 
asketizmu ir nusižeminimu, o ne laisvu, kilniu ir nar- 
siu žmogaus elgesiu. Kazuistika ir asketiška moralė 
daugeliu atvejų sudarė didžiąją mokyklų moralės filo- 
sofijos dalį. Šitaip neabejotinai pati svarbiausia iš visų 
filosofijos šakų tapo labiausiai sugadinta. 

Taigi toks buvo bendras filosofijos mokymo kursas 
daugumoje Europos universitetų. Logika buvo dėstoma 
pirmiausia, ontologija — antra, pneumatologija, apiman- 
ti žmogaus sielos ir dievybės prigimties doktriną, — 
trečia; ketvirtoje vietoje liko sumenkinta moralės filo- 
sofijos sistema, laikyta tiesiogiai susijusia su pneuma- 
tologijos doktrinomis, su žmogaus sielos nemirtingumu 
ir su būsimajame gyvenime laukiančiais dieviškojo 
teisingumo skiriamais atlygiais ir bausmėmis; kursas 
paprastai būdavo baigiamas trumpa ir paviršutiniška 
fizikos sistema. 

Visi šie senovės filosofijos kurso pakeitimai Europos 
universitetuose buvo pritaikyti dvasininkų lavinimui 
ir turėjo padaryti jį tinkamu teologijos studijų įvadu. 
Tačiau papildoma vingrybių ir sofizmų, kazuistikos ir 
asketiškos moralės dozė, kurią pridėjo minėtieji pakei- 
timai, tikrai nepadarė šio kurso tinkamesnio pasaulie- 
čiams, arba galinčio išlavinti protinius gebėjimus ar 
pagerinti charakterį. 

Šitoks filosofijos kursas vis dar dėstomas daugelyje 
Europos universitetų — stropiai arba nelabai, nelygu 
kokio stropumo iš dėstytojų reikalauja kiekvieno atski- 
ro universiteto nuostatai. Kai kuriuose turtingiausiuose 
ir geriausiai aprūpintuose universitetuose dėstytojai 
pasitenkina tuo, kad pateikia keletą padrikų šio jau 
sugadinto kurso nuotrupų ir fragmentų, ir netgi šie 
paprastai dėstomi labai atmestinai ir paviršutiniškai. 

Didžioji dalis patobulinimų, naujaisiais laikais pa- 
darytų kai kuriose filosofijos šakose, buvo padaryti ne 
universitetuose, nors, be abejo, šiek tiek prisidėjo ir 
jie. Dauguma universitetų net nesistengė perimti jau 
padarytų patobulinimų, ir kai kurios 1š šių mokslinių 
bendruomenių pasirinko ilgą laiką likti šventovėmis, 
priglaudžiančiomis ir ginančiomis žlugusias sistemas 
ir pasenusius prietarus, kai šie buvo išvyti iš visų kitų 
pasaulio kampelių. Apskritai turtingiausi ir geriausiai 
aprūpinti universitetai lėčiausiai priėmė tuos patobu- 
linimus ir labiausiai priešinosi bet kokiems svarbes- 
niems nusistovėjusio mokymo plano pakeitimams. Tuos 
patobulinimus buvo lengviau įdiegti skurdesniuose uni- 
versitetuose, nes jų dėstytojai, kurių pragyvenimas iš 
esmės priklausė nuo jų reputacijos, privalėjo labiau 
kreipti dėmesį į pasaulyje vyraujančias pažiūras. 

Tačiau nors Europos viešosios mokyklos ir univer- 
sitetai iš pradžių buvo skirti lavinti tik vienai, dva- 
sininko, profesijai ir nors šios institucijos ne visada 
pasižymėjo uolumu mokydamos savo mokinius netgi 

tų mokslų, kurie buvo laikomi būtinais šiai profesijai, 
vis dėlto pamažu jos ėmėsi lavinti ir beveik visus kitus 
žmones, ypač kilminguosius ir turtinguosius. Regis, 
nėra geresnio ir naudingesnio būdo praleisti tą ilgą 
laikotarpį tarp vaikystės ir to gyvenimo tarpsnio, kai 
žmonės rimtai imasi realios praktinės veiklos, veiklos, 
kuria jie versis iki gyvenimo pabaigos. Tačiau neatrodo, 
kad didžioji dalis to, ko mokoma mokyklose ir univer- 
sitetuose, tinkamiausiai paruoštų šiai veiklai. 
Anglijoje kasdien vis labiau įsigali paprotys išleisti 
ką tik mokyklą baigusius jaunuolius pakeliauti po už- 
sienio šalis ir nesiųsti jų į jokį universitetą. Sakoma, 
kad paprastai mūsų jaunimui šios kelionės duoda daug 
naudos. Jaunuolis, kuris išvyksta į užsienį septynio- 
likos ar aštuoniolikos metų ir grįžta namo dvidešimt 
vienerių, grįžta trejais ar ketveriais metais vyresnis 
negu išvyko, o tokiame amžiuje išties nelengva smar- 
kiai nepatobulėti per trejus ar ketverius metus. Ke- 
liaudamas jis paprastai šiek tiek pramoksta vienos ar 
dviejų užsienio kalbų; tiesa, šių Žinių retai pakanka 
tam, kad jis galėtų jomis deramai kalbėti ar rašyti. 
Kitais atžvilgiais jis dažniausiai grįžta namo labiau 
pasipūtęs, neprincipingas, pasileidęs 17 dar prasčiau 
gebantis rimtai atsidėti studijoms arba verslui, negu 
būtų tapęs per tokį trumpą laiką būdamas namie. 
Kai toks jaunas žmogus keliauja, lengvabūdiškai ir 
tuščiai praleidžia brangiausius savo gyvenimo metus, 
toli nuo tėvų ir giminaičių priežiūros ir kontrolės, visi 
naudingi įpročiai, kuriuos galėjo suformuoti ankstes- 
nieji jo lavinimo etapai, užuot sustiprėję ir įsitvirti- 
nę, beveik garantuotai arba susilpnėja, arba išnyksta. 
Ne kas kita, o būtent tai, kad universitetai leido sau 
prarasti gerą vardą, galėjo padaryti populiarią tokią 
absurdišką praktiką, kaip kelionės šiuo ankstyvuoju 
gyvenimo tarpsniu. Išsiųsdamas sūnų į užsienį tėvas 
bent kuriam laikui išsivaduoja nuo tokio nemalonaus 

dalyko, kaip nedirbantis, apsileidęs ir tiesiog akyse 
gendantis sūnus. 

Tokie yra kai kurių šiuolaikinių mokymo institucijų 
padariniai. 

Kitais amžiais ir kitų tautų mokymo planai ir ins- 
titucijos, kaip atrodo, buvo kitokie. 

Senovės Graikijos respublikose kiekvienas laisvas 
pilietis valdžios pareigūnų nurodymu buvo mokomas 
gimnastikos pratimų ir muzikos. Gimnastikos prati- 
mų tikslas buvo užgrūdinti jo kūną, išugdyti narsą ir 
paruošti jį karo sunkumams ir pavojams; ir kadangi 
graikų pašauktinė kariuomenė, visų nuomone, buvo 
viena geriausių kada nors egzistavusių pasaulyje, ši jų 
bendrojo lavinimo dalis turėjo visiškai atitikti tikslus, 
kuriems ji buvo skirta. Kita dalis, muzika, bent jau pa- 
sak filosofų ir istorikų, palikusių mums liudijimus apie 
graikų lavinimą, turėjo humanizuoti protą, sušvelninti 
būdą ir nuteikti atlikti visas visuomenines ir moralines 
tiek viešojo, tiek privataus gyvenimo pareigas. 

Senovės Romoje pratybos Marso lauke turėjo tą patį 
tikslą, kaip 1r pratimai senovės Graikijos gimnasijuose, 
ir tam tikslui jos, kaip atrodo, tiko taip pat gerai. Bet 
romėnai neturėjo nieko, kas atitiktų graikų muzikinį 
lavinimą. Tačiau atrodo, kad romėnai dorove tiek pri- 
vačiame, tiek viešajame gyvenime ne tik prilygo grai- 
kams, bet apskritai net gerokai juos pranoko. Kad jie 
pranoko graikus privačiame gyvenime, mums aiškiai 
liudija Polibijas ir Dionisijas Halikarnasietis, du auto- 
riai, gerai pažinę abi tautas; ir visa Graikijos ir Romos 
istorijos tėkmė liudija romėnų viešosios dorovės prana- 
šumą. Laisvųjų piliečių viešosios dorovės vyraujantys 
bruožai buvo geras būdas ir gebėjimas sušvelninti ko- 
vojančių grupuočių konfliktus. Graikų grupuočių kivir- 
čai beveik visada būdavo aršūs ir kruvini, o romėnų 
kivirčuose iki Grakchų laikų kraujas niekada nebuvo 
pralietas; nuo Grakchų laikų Romos respubliką galima 

laikyti realiai nustojusia egzistuoti. Taigi, nepaisant 
labai gerbiamo Platono, Aristotelio ir Polibijo autori- 
teto 1r nepaisant labai išmoningų argumentų, kuriais 
p. Montesguieu stengiasi sustiprinti tą autoritetą, at- 
rodo, kad graikų muzikinis lavinimas neturėjo didelės 
įtakos jų dorovės gerinimui, nes romėnų dorovė be jokio 
tokio pobūdžio lavinimo buvo visais atžvilgiais prana- 
šesnė. Tų senovės išminčių pagarba savo protėvių nuos- 
tatoms tikriausiai paskatino juos įžvelgti didelę politinę 
išmintį tame, kas galbūt buvo tik senovinis paprotys, 
kurio be pertrūkio buvo laikomasi nuo ankstyviausio tų 
visuomenių etapo iki tų laikų, kai jos pasiekė nemenką 
civilizacijos lygį. Muzika ir šokis yra didelės pramogos 
beveik visoms barbarų tautoms ir puikūs menai, ku- 
riais, kaip manoma, kiekvienas žmogus gali linksminti 
savo bendruomenę. Tai mūsų dienomis būdinga Afrikos 
pakrančių negrams. Tai buvo būdinga senovės keltams, 
senovės skandinavams ir, kaip sužinome iš Homero, 
senovės graikams prieš Trojos karą. Kai graikų gentys 
susiformavo į nedideles respublikas, buvo natūralu, 
kad tų menų mokymasis ilgą laiką liko žmonių viešojo 
ir bendrojo lavinimo dalis. 

Atrodo, kad nei Romoje, nei netgi Atėnuose — Grai- 
kijos respublikoje, apie kurios įstatymus ir papročius 
žinome daugiausia — mokytojai, mokę jaunuolius mu- 
zikos ar karinių pratimų, nebuvo apmokami ar netgi 
skiriami valstybės. Valstybė reikalavo, kad kiekvie- 
nas pilietis pats pasiruoštų ginti ją kilus karui ir šiuo 
tikslu lankytų karines pratybas. Tačiau ji paliko jam 
pačiam susirasti mokytojus, kurie jį mokytų, ir, kaip 
atrodo, nieko šiam tikslui neskyrė, išskyrus viešą aikš- 
te ar vietą treniruotėms ir pratyboms. 

Ankstyvaisiais tiek Graikijos, tiek Romos respublikų 
amžiais kitos lavinimo sritys buvo mokymas skaityti, 
rašyti ir skaičiuoti pagal tų laikų aritmetikos taisykles. 
Turtingesni piliečiai šiuos įgūdžius dažniausiai įgy- 

davo namuose, padedami kokio nors namų pedagogo, 
kuris paprastai būdavo arba vergas, arba atleistinis, 
o vargingesni piliečiai — tokių mokytojų, kurie vertėsi 
samdomo mokytojo darbu, mokyklose. Tačiau šiomis la- 
vinimo sritimis buvo palikta rūpintis kiekvieno asmens 
tėvams ar globėjams. Neatrodo, kad valstybė kada nors 
bandė jas kontroliuoti ar reguliuoti. Tiesa, pagal vieną 
iš Solono įstatymų vaikai buvo atleidžiami nuo savo 
nusenusių tėvų išlaikymo, jei šie nepasirūpino jų iš- 
mokyti kokio nors pelningo amato ar verslo. 
Plėtojantis visuomenės kultūrai, kai filosofija ir 
retorika tapo madingos, labiau pasiturintys žmonės 
siuntė savo vaikus į filosofų ir retorių mokyklas mo- 
kytis šių madingų mokslų. Tačiau šių mokyklų vals- 
tybė neišlaikė. Ilgą laiką jos buvo tik toleruojamos. 
Filosofijos ir retorikos paklausa ilgą laiką buvo to- 
kia menka, kad pirmieji praktikuojantys šių moks- 
lų mokytojai negalėjo nuolatinai įsidarbinti kokiame 
nors viename mieste, bet buvo priversti keliauti iš 
vienos vietos į kitą. Šitaip gyveno Zenonas Elėjietis, 
Protagoras, Gorgijas, Hipijas ir daugelis kitų. Padidė- 
jus paklausai tiek filosofijos, tiek retorikos mokyklos 
tapo stacionarinės — pirmiausia Atėnuose, o vėliau 
ir keliuose kituose miestuose. Tačiau valstybė, kaip 
atrodo, niekada jų labai neskatino, tik skirdavo kai 
kurioms iš jų specialią vietą pamokoms, tą kartais 
padarydavo ir privatūs aukotojai. Manoma, kad vals- 
tybė suteikė Akademiją Platonui, Likėją Aristoteliui 1r 
Portiką Zenonui Kitijiečiui, stoikų mokyklos įkūrėjui. 
Tačiau Epikūras savo sodus testamentu paliko savo 
paties mokyklai. Atrodo, kad maždaug iki Marko An- 
tonijaus laikų nė vienas mokytojas negaudavo jokio 
atlyginimo iš valstybės 17 apskritai negaudavo jokių 
kitokių pajamų, išskyrus užmokestį ar honorarus iš 
savo mokinių. Nuolatinė alga, kurią šis imperatorius 
filosofas, kaip žinome iš Lukiano, paskyrė vienam iš 

filosofijos mokytojų, tikriausiai buvo mokama tik tol, 
kol jis buvo gyvas. Mokyklos baigimas neteikė jokių 
privilegijų, 17 norint gauti leidimą imtis kokio nors 
verslo 'ar profesijos nereikėjo būti lankiusiam kurią 
nors iš tų mokyklų. Jei įsitikinimas jų naudingumu 
nepriviliodavo į jas mokinių, įstatymai nei versdavo 
jas lankyti, nei apdovanodavo už jų lankymą. Moky- 
tojai neturėjo jokios valdžios savo mokiniams ir jo- 
kios kitos įtakos, išskyrus tą natūralų autoritetą, kurį 
pranašesnės dorybės ir sugebėjimai jaunuolių akyse 
visada suteikia tiems, kuriems patikėta kuri nors jų 
lavinimo dalis. 

Romoje civilinės teisės studijos buvo ne daugumos 
piliečių, o tik kai kurių šeimų lavinimosi dalis. Jau- 
nuoliai, norintys įgyti teisės Žinių, neturėjo viešosios 
mokyklos, kur tai būtų dėstoma, ir vienintelis būdas 
jiems studijuoti teisę buvo bendrauti su ją išmanan- 
čiais giminaičiais ir draugais. Tikriausiai verta pami- 
nėti, kad nors daugelis Dvylikos lentelių įstatymų buvo 
nukopijuota nuo kai kurių senovės Graikijos respu- 
blikų įstatymų, teisė nė vienoje iš senovės Graikijos 
respublikų neišsiplėtojo iki mokslo lygio. Romoje ji 
tapo mokslu labai anksti, ir tai labai prisidėjo prie 
piliečių, garsėjusių šios srities išmanymu, išaukštini- 
mo. Senovės Graikijos respublikose, ypač Atėnuose, 
įprastiniai teismai susidėjo iš daugybės žmonių, juose 
nebuvo tvarkos, jų sprendimai dažnai būdavo visiškai 
atsitiktiniai, nulemti triukšmingų ginčų ir grupuočių 
nusistatymo. Negarbė dėl neteisingo sprendimo, pa- 
dalyta penkiems šimtams, tūkstančiui ar tūkstančiui 
penkiems šimtams žmonių (nes kai kuriuose jų teis- 
muose buvo šitiek daug teisėjų), negalėjo sunkiai slėgti 
atskiro asmens. Romoje, priešingai, pagrindinius teis- 
mus sudarė vienas teisėjas arba labai nedaug teisėjų, 
kurie, ypač dėl to, kad visada bylas svarstydavo viešai, 
negalėjo rizikuoti savo reputacija ir priimti skubotus ar 

neteisingus sprendimus. Neaiškiose bylose tokie teis- 
mai, norėdami išvengti apkaltinimo, natūraliai sten- 
gės1 apsisaugoti remdamiesi tame pačiame ar kitame 
teisme prieš juos posėdžiavusių teisėjų priimtų spren- 
dimų pavyzdžiu arba precedentu. Dėmesys praktikai 
ir precedentams neišvengiamai padarė Romos teisę ta 
nuoseklia ir tvarkinga sistema, kokia ji mus pasiekė; 
dėmesys šiems dalykams turėjo tokį patį poveikį visų 
kitų šalių, įdiegusių tokią praktiką, teisei. Romėnų 
charakterio pranašumą prieš graikų, apie kurį tiek 
kalbėjo Polibijas ir Dionisijas Halikarnasietis, tikriau- 
siai labiau nulėmė geresnė jų teismų struktūra, o ne 
kuri nors iš tų aplinkybių, su kuriomis šie autoriai jį 
sieja. Sakoma, kad romėnai ypač pasižymėjo pagarba 
priesaikai. Bet žmonės, įpratę prisiekti tik prieš uolų ir 
gerai informuotą teismą, jau savaime bus dėmesingesni 
tam, ką liudija prisiekę, nei įpratusieji tai daryti prieš 
triukšmingą ir pakrikusį susirinkimą. 

Galime drąsiai teigti, kad tiek pilietiniai, tiek kari- 
niai graikų ir romėnų sugebėjimai bent jau prilygo bet 
kurios šiuolaikinės tautos sugebėjimams. Mes gal net 
linkę juos pervertinti. Tačiau, išskyrus karines praty- 
bas, valstybė, kaip atrodo, ne itin rūpinosi ugdyti šiuos 
puikius sugebėjimus, nes aš negaliu patikėti, kad prie 
jų ugdymo labai prisidėjo graikų muzikinis lavinimas. 
Kita vertus, tose tautose atsirasdavo mokytojų, moky- 
davusių turtingus žmones visų menų ir mokslų, kurių 
mokytis jų visuomenės gyvenimo sąlygomis jiems buvo 
būtina arba naudinga. Tokio mokymo paklausa davė 
tai, ko ir reikėjo tikėtis, — žmones, sugebančius tai da- 
ryti, o rungtyniavimas, kurį visuomet sukelia nevar- 
žoma konkurencija, labai ištobulino tuos sugebėjimus. 
Dėmesiu, kurį sužadindavo senovės filosofai, įtaka savo 
klausytojų nuomonėms ir principams, gebėjimu paveik- 
ti tų klausytojų elgesio ir pokalbių toną ir pobūdį jie 
gerokai pranoko bet kurį šių laikų mokytoją. Mūsų 

laikais aplinkybės, padariusios viešųjų mokymo institu- 
cijų mokytojus nepriklausomus nuo jų profesinės sėkmės 
ir reputacijos, daugiau ar mažiau susilpnino jų uolumą. 
Be to, jų atlyginimai norintį su jais konkuruoti privatų 
mokytoją pastatė į tokią pačią padėtį, kokioje yra pirklys, 
bandantis prekiauti be valdžios priemokų ir konkuruoti 
su dideles priemokas gaunančiais pirkliais. Jei jis savo 
prekes parduos maždaug už tą pačią kainą, jis negalės 
gauti tokio paties pelno ir mažų mažiausiai nuskurs ir 
elgetaus, o gal net bankrutuos ir žlugs. Jei jis bandys jas 
parduoti gerokai brangiau, labai tikėtina, jog jis turės 
tiek mažai pirkėjų, kad jo padėtis bus ne ką geresnė. 
Be to, mokslo baigimo pažymėjimas daugelyje šalių yra 
būtinas ar bent jau nepaprastai svarbus daugumai žmo- 
nių, kurių profesijos reikalauja išsimokslinimo, tai yra 
didžiajai daliai tų, kurie siekia įgyti išsimokslinimą. Bet 
šį pažymėjimą galima gauti tik lankant viešųjų mokymo 
institucijų mokytojų pamokas. Net stropiausias moky- 
masis pas labai sumanų privatų mokytoją ne visada 
suteikia teisę reikalauti tokio pažymėjimo. Būtent dėl 
šių įvairių priežasčių privatus bet kurio universitetuo- 
se paprastai dėstomo mokslo mokytojas šiais laikais 
apskritai priskiriamas pačiam žemiausiam išsilavinu- 
sių Žmonių sluoksniui. Nedaug yra labiau žeminančių 
ar nepelningesnių darbų tikrai gabiam žmogui, kur jis 
galėtų panaudoti savo sugebėjimus. Šitaip mokyklų ir 
kolegijų šalpos fondai ne tik sumažino viešųjų mokyklų 
mokytojų uolumą, bet ir pasidarė beveik visiškai neį- 
manoma rasti gerų privačių mokytojų. 

Jei nebūtų viešųjų mokymo institucijų, joks mokslas, 
jokia sistema, kurie neturi paklausos arba kurių moky- 
tis to meto sąlygomis nėra būtina, pravartu ar tiesiog 
madinga, nebūtų dėstomi. Privatus mokytojas niekaip 
negali būti suinteresuotas mokyti nei sugriautos ir 
pasenusios mokslo sistemos, pripažintos naudinga, nei 
mokslo, visuotinai laikomo tiesiog nenaudingu ir pedan- 

tišku sofizmų ir nesąmonių kratiniu. Tokios sistemos, 
tokie mokslai gali išsilaikyti tik tose mokymo institu- 
cijose, kurių klestėjimas ir pajamos mažai priklauso 
nuo jų reputacijos ir visiškai nepriklauso nuo mokytojų 
darbštumo. Jei nebūtų viešųjų mokymo institucijų, uolus 
ir gabus kilmingas žmogus, išėjęs išsamiausią, koks tik 
to meto aplinkybėmis įmanomas, mokymo kursą, neiš- 
eitų į pasaulį nieko nenutuokdamas apie visa tai, kas 
yra įprastinės kilmingų ir išsilavinusių žmonių pokalbių 
temos. 

Moterims lavinti viešųjų institucijų nėra, ir dėl to 
įprastiniame jų lavinimo kurse nėra nieko beprasmiš- 
ko, nenaudingo ar nerealaus. Jos mokomos to, ką jų 
tėvai ar globėjai mano esant joms būtina ar naudin- 
ga išmokti, ir nieko daugiau. Kiekviena jų lavinimo 
dalis aiškiai turi kokią nors naudingą paskirtį: arba 
išryškinti natūralų jų asmenybės patrauklumą, arba 
išugdyti santūrumą, kuklumą, skaistumą ir taupumą, 
paruošti jas tapti šeimininkėmis šeimoje ir tinkamai 
elgtis tapus jomis. Kiekviename savo gyvenimo tarps- 
nyje moteris jaučia tam tikrą naudą, kurią jai davė 
lavinimas. Kad vyras kuriame nors savo gyvenimo 
tarpsnyje turėtų pranašumų ar naudos iš sunkiausių 
1r labiausiai varginusių mokslų, pasitaiko retai. 

Taigi galima paklausti, ar visuomenė turėtų neskirti 
dėmesio žmonių švietimui? O jei vis dėlto turėtų skirti, 
tai kokiu skirtingų sluoksnių žmonių švietimu ji turėtų 
rūpintis? Ir kaip turėtų rūpintis? 

Kai kuriais atvejais visuomenės būklė didžiajai da- 
liai žmonių neišvengiamai sudaro tokias sąlygas, kad 
jie be jokio valdžios įsikišimo, savaime išsiugdo beveik 
visus tai visuomenei reikalingus ar priimtinus sugebėji- 
mus ir dorybes. Kitais atvejais visuomenės būklė daug 
kam tokių sąlygų nesudaro, ir norint išvengti beveik 
visiško daugumos žmonių sugedimo ir išsigimimo bū- 
tinas valdžios įsikišimas. 

Plėtojantis darbo pasidalijimui daugumos žmonių, gy- 
venančių iš darbo, tai yra didelės žmonių masės, darbinė 
veikla susiaurėja iki kelių labai paprastų veiksmų, ne- 
retai vieno ar dviejų. Tačiau įprastiniai darbai neišven- 
giamai formuoja daugumos žmonių protinius gebėjimus. 
Žmogus, visą gyvenimą atliekantis tik kelis paprastus 
veiksmus, kurių rezultatai tikriausiai visada yra tokie 
patys ar beveik tokie patys, neturi progų įtempti pro- 
tą ar lavinti savo išradingumą ieškodamas būdų, kaip 
pašalinti sunkumus, kurių niekada nekyla. Dėl to jis, 
žinoma, išvis atpranta šitaip lavintis ir dažniausiai tam- 
pa toks kvailas ir nemokša, koks tik gali tapti žmogus. 
Atbukus protui jis nebesugeba ne tik mėgautis protingu 
pokalbiu ar dalyvauti jame, bet ir išgyventi taurius, 
kilnius ar švelnius jausmus, vadinasi, ir teisingai spręsti 
apie daugelį net įprastinių asmeninio gyvenimo prie- 
dermių. Jis visiškai nepajėgus spręsti apie didžius ir 
plačius savo šalies interesus ir, jei nededama ypatingų 
pastangų jį pakeisti, yra toks pat nepajėgus ginti savo 
šalį karo atveju. Jo nesikeičiančio gyvenimo vienodu- 
mas savaime sunaikina jo dvasios narsumą, todėl toks 
žmogus į netvarkingą, permainingą ir nuotykių kupiną 
kareivio gyvenimą ima žiūrėti su pasibjaurėjimu. Net jo 
kūno funkcionavimas sutrinka, ir jis nebegali energin- 
gai ir atkakliai sutelkti savo jėgų jokiai kitai veiklai, 
išskyrus tą, prie kurios yra įpratęs. Atrodo, kad įgudimą 
atlikti tam tikrą savo darbą žmogus įgyja prarasdamas 
savo intelektualinius, socialinius ir karinius gebėjimus. 
Tačiau kiekvienoje labiau išsivysčiusioje ir civilizuotoje 
visuomenėje dirbančioji varguomenė, tai yra daugybė 
žmonių, neišvengiamai atsidurs šitokioje padėtyje, jei 
valdžia nedės pastangų šito išvengti. 

Kitaip yra barbarų visuomenėse, kaip jos paprastai 
vadinamos, — medžiotojų, piemenų ir netgi žemdirbių 
toje primityvioje žemdirbystės pakopoje, kai dar neiš- 
siplėtojusios manufaktūros ir užsienio prekyba. Šiose 

visuomenėse kintantys kiekvieno žmogaus darbai visus 
verčia įtempti savo sugebėjimus ir sugalvoti būdus, 
kaip pašalinti nuolat iškylančius sunkumus. Išradin- 
gumas išlieka gyvybingas, ir protas nenugrimzta į tą 
mieguistą stingulį, kuris civilizuotoje visuomenėje at- 
bukina beveik visų žemesniųjų sluoksnių žmonių pro- 
tinius gebėjimus. Vadinamosiose barbarų visuomenėse 
kiekvienas vyras, kaip jau buvo pažymėta, yra karys. 
Be to, kiekvienas žmogus tam tikru mastu dalyvauja 
tvarkant valstybės reikalus ir sugeba gana teisingai 
spręsti apie visuomenės interesus ir ją valdančiųjų 
elgesį. Kaip jų vadai sugeba būti geri teisėjai taikos 
metu ir karvedžiai karo metu, akivaizdžiai gali matyti 
kone kiekvienas visuomenės žmogus. Tiesa, tokioje vi- 
suomenėje nė vienas žmogus negali taip ištobulinti ir 
išlavinti savo protinių gebėjimų, kaip kartais išlavina 
kai kurie civilizuotesnių valstybių žmonės. Nors pri- 
mityvioje visuomenėje kiekvieno žmogaus darbai gana 
įvairūs, visos visuomenės veiklos įvairovė gana menka. 
Kiekvienas žmogus daro ar sugeba daryti beveik vis- 
ką, ką daro ar sugeba daryti bet kuris kitas žmogus. 
Kiekvienas turi nemažą kraitį žinių, išmoningumo ir 
išradingumo, bet vargu ar kuris turi jų daug daugiau 
už kitus. Tačiau šio bendro lygio paprastai užtenka 
visai įprastinei bendruomenės veiklai. O civilizuotoje 
valstybėje, priešingai, nors daugumos atskirų žmonių 
veikla nepasižymi didele įvairove, visos visuomenės 
veiklos įvairovė yra beveik neaprėpiama. Ta įvairiausia 
veikla suteikia gausybę medžiagos apmąstymams tam 
nedaugeliui žmonių, kurie, patys neturėdami jokios 
konkrečios veiklos, turi laiko ir yra linkę analizuoti 
kitų Žmonių veiklą. Tokios margos objektų įvairovės 
apmąstymai, begalinis jų lyginimas ir derinimas neiš- 
vengiamai nuolat mankština jų protą, dėl to jų proti- 
niai gebėjimai tampa išskirtinai aštrūs ir visapusiški. 
Bet jei tiems nedaugeliui žmonių nesuteikiama tam 

tikra ypatinga padėtis, jų išskirtiniai gebėjimai, nors 
jiems patiems ir darantys garbę, vargu ar gali prisidėti 
prie gero jų visuomenės valdymo ar laimės. Nors kele- 
tas žmonių pasižymi išskirtiniais gebėjimais, didžiosios 
daugumos žmonių visos kilnesnės būdo savybės gali 
išblėsti 17 sunykti. 

Paprastų žmonių mokymas civilizuotoje ir prekiau- 
jančioje visuomenėje reikalauja daugiau jos dėmesio 
nei aukštesniųjų sluoksnių ir turtingesnių žmonių la- 
vinimas. Aukštesniųjų sluoksnių ir turtingesni žmo- 
nės paprastai tik aštuoniolikos ar devyniolikos metų 
imasi tos veiklos, profesijos ar verslo, kuriame ketina 
padaryti karjerą. Ligi tol jie visą savo laiką gali skirti 
tam, kad įgytų arba pasirengtų vėliau įgyti visas tas 
žinias, kurios jiems pelnys visuomenės pagarbą ar pa- 
darys juos vertus jos. Šių jaunuolių tėvai ar globėjai 
paprastai užtektinai rūpinasi jų pasirengimu ir dauge- 
liu atvejų negaili išlaidų tam tikslui. Jei šie jaunuoliai 
ne visada būna tinkamai išsilavinę, taip retai atsitinka 
dėl nepakankamų išlaidų mokslui, bet paprastai dėl 
netinkamo tų išlaidų panaudojimo. Dažniausiai taip at- 
sitinka ne dėl mokytojų trūkumo, o dėl jų aplaidumo ir 
nesugebėjimo mokyti ir dėl to, kad sunku ar, tiksliau, 
neįmanoma dabartinėmis aplinkybėmis rasti geresnių. 
Be to, ir veikla, kuriai aukštesniųjų sluoksnių ir turtin- 
gesni asmenys skiria didžiąją savo gyvenimo dalį, nėra 
paprasta ir vienoda, kaip žemesniųjų sluoksnių žmo- 
nių. Beveik visa jų veikla yra nepaprastai sudėtinga ir 
labiau lavina galvą, o ne rankas. Tokiai veiklai atsidė- 
jusių Žmonių protiniai gebėjimai retai kada apsnūsta 
dėl pratybų stokos. Be to, aukštesniųjų sluoksnių ir 
turtingesnių žmonių veikla retai kada juos vargina 
nuo ryto iki vakaro. Paprastai jie turi daug laisvalai- 
kio 1r gali tobulintis bet kokioje naudingoje ar tiesiog 
įdomioje žinijos srityje, kurios pradmenis įgijo ar kurią 
pamėgo ankstesniu gyvenimo laikotarpiu. 

Kitaip yra su paprastais žmonėmis. Mokytis jie 
turi mažai laiko. Net ankstyvoje vaikystėje jų tėvai 
vargiai išgali juos išlaikyti. Kai tik jie pajėgia dirbti, 
jie privalo imtis kokio nors amato, kad galėtų užsidirbti 
pragyvenimą. Be to, dažniausiai tas amatas yra toks 
paprastas ir vienodas, kad beveik nelavina protinių 
gebėjimų, o jų darbas yra toks nepertraukiamas ir 
sunkus, kad jiems lieka labai nedaug laisvalaikio ir 
dar mažiau noro veikti dar ką nors ar net galvoti apie 
ką nors daugiau. 

Tačiau nors paprasti žmonės civilizuotoje visuomenė- 
je negali būti taip gerai išsimokslinę, kaip aukštesniųjų 
sluoksnių ir turtingesni žmonės, pagrindinių lavinimosi 
dalykų — skaityti, rašyti ir skaičiuoti — galima išmok- 
ti tokiu ankstyvu gyvenimo laikotarpiu, kad didžioji 
dalis netgi tų, kuriems skirtos žemiausios profesijos, 
turi laiko to išmokti dar prieš pradėdami dirbti. Labai 
mažomis išlaidomis visuomenė gali pagelbėti savo na- 
riams, paskatinti ir netgi priversti beveik visus savo 
narius įgyti tą būtinąjį pagrindinį išsilavinimą. 

Visuomenė gali pagelbėti mokytis kiekvienoje para- 
pijoje arba apygardoje įsteigdama nedidelę mokyklą, 
kurioje vaikai būtų mokomi už tokį nedidelį mokestį, 
kad net paprastas darbininkas išgalėtų jį sumokėti; 
mokytojui už darbą iš dalies turėtų atlyginti bendruo- 
menė, bet nevisiškai, nes jei ji atlygintų visiškai arba 
net didele dalimi, jis greitai įprastų aplaidžiai dirbti 
savo darbą. Škotijoje kone visi žemesniojo sluoksnio 
žmonės tokiose parapijų mokyklose išmoko skaityti, 
o labai didelė jų dalis — ir rašyti bei skaičiuoti. An- 
glijoje įsteigtos labdaros mokyklos davė tokius pačius 
rezultatus, tačiau ne tokius visuotinius, nes mokyklos 
buvo steigiamos ne taip visuotinai. Jei knygos, iš ku- 
rių vaikai mokosi skaityti šiose nedidelėse mokyklose, 
būtų nors truputį turiningesnės, nei yra dabar, ir jei 
vietoj tų paviršutiniškų lotynų kalbos pradmenų, kurių 

paprastų Žmonių vaikai kartais jose mokomi ir kurių 
jiems vargu ar kada prireiks, jie būtų mokomi elemen- 
tarių geometrijos ir mechanikos dalykų, šio sluoksnio 
žmonių švietimas tikriausiai būtų toks nuodugnus, 
koks tik gali būti. Vargu ar yra koks paprastas amatas, 
kuris nesuteiktų galimybių pritaikyti tas geometrijos ir 
mechanikos žinias ir kuris dėl to pamažu neplėstų ir 
negilintų paprastų žmonių tų dalykų žinių, kurios yra 
būtinas tauriausių ir naudingiausių mokslų įvadas. 

Visuomenė gali paskatinti įgyti šį pagrindinį išsila- 
vinimą skirdama nedideles premijas ir pasižymėjimo 
ženklus geriausiai besimokantiems žemesniųjų sluoks- 
nių žmonių vaikams. 

Visuomenė gali šį pagrindinį išsilavinimą padaryti 
būtiną beveik visiems žmonėms įvesdama privalomą 
egzaminą arba žinių patikrinimą, kurį turėtų išlai- 
kyti kiekvienas, norintis tapti kurios nors profesinės 
korporacijos nariu ar gauti leidimą pradėti kokį nors 
verslą kaime ar mieste. 

Būtent tokiu būdu, sudarydamos palankesnes sąly- 
gas karinėms ir gimnastikos pratyboms, jas skatinda- 
mos ir netgi padarydamos šias pratybas privalomas vi- 
siems žmonėms, Graikijos 17 Romos respublikos palaikė 
savo piliečių kovinę dvasią. Jos sudarė sąlygas lavintis 
skirdamos specialią vietą mokymuisi ir pratyboms ir 
suteikdamos kai kuriems mokytojams privilegiją joje 
mokyti. Tie mokytojai, atrodo, negaudavo atlyginimo ir 
neturėjo jokių išimtinių privilegijų. Visą jų atlyginimą 
sudarė tai, ką jie gaudavo iš savo mokinių, ir pilietis, 
išmokęs pratimų viešame gimnasijuje, neturėjo jokio 
teisinio pranašumo prieš tą, kuris išmoko privačiai, 
jei tik pastarasis išmoko taip pat gerai. Šios respubli- 
kos skatino uoliai treniruotis suteikdamos nedideles 
premijas ir pasižymėjimo ženklus labai gerai pasiro- 
džiusiems. Olimpinėse, Istmo ar Nemėjos žaidynėse 
laimėtas prizas pelnydavo šlovę ne tik jį laimėjusiam 

asmeniui, bet ir visai jo šeimai ir giminei. Kiekvieno 
piliečio pareiga ištarnauti, jei būdavo pašauktas, tam 
tikrą metų skaičių respublikos kariuomenėje buvo pa- 
kankama priežastis dalyvauti tose pratybose, be kurių 
jis šiai tarnybai nebūtų pasiruošęs. 

Tai, kad vykstant visuomenės pažangai karinių 
pratybų praktika, jei valdžia nesiima reikiamų prie- 
monių ją palaikyti, pamažu nunyksta, o kartu su ja 
išblėsta ir daugumos žmonių kovinė dvasia, įtikinamai 
parodo šių dienų Europos pavyzdys. Tačiau kiekvienos 
visuomenės saugumas visada turi daugiau ar mažiau 
priklausyti nuo daugumos žmonių kovinės dvasios. 
Tiesa, dabartiniais laikais vien tos kovinės dvasios, 
jei jos neparemtų drausminga reguliarioji kariuome- 
nė, tikriausiai neužtektų jokiai visuomenei apginti ar 
apsaugoti. Tačiau ten, kur kiekvienas pilietis turi ka- 
rio dvasią, reikėtų, be abejo, mažesnės reguliariosios 
kariuomenės. Be to, toji dvasia neišvengiamai stipriai 
sumažina tikras ar įsivaizduojamas grėsmes laisvei, 
kurias paprastai kelia reguliarioji kariuomenė. Kaip ši 
dvasia labai palengvintų tokios kariuomenės veiksmus 
prieš svetimšalius įsibrovėlius, taip ji kliudytų jiems, 
jei, nelaimei, kariuomenė kada nors imtųsi veiksmų 
prieš savo valstybės santvarką. 

Senovės Graikijos 17 Romos institucijos sugebėjo kur 
kas veiksmingiau palaikyti daugumos žmonių kovinę 
dvasią nei šiais laikais įkurtos vadinamosios milicijos. 
Jos buvo kur kas paprastesnės. Kartą įsteigtos, jos 
tvarkydavosi pačios, 17 jų nepriekaištingam pajėgu- 
mui palaikyti reikėjo labai mažai arba išvis nereikėjo 
valdžios dėmesio. O norint užtikrinti, kad būtų bent 
jau pakenčiamai laikomasi sudėtingų šiuolaikinės mi- 
licijos taisyklių, reikalinga nuolatinė ir intensyvi val- 
džios priežiūra, be kurios jų nuolat būtų nepaisoma ir 
nesilaikoma. Be to, senovės institucijų įtaka buvo daug 
visuotinesnė. Dėl to visi šalies žmonės buvo visiškai 

išmokyti naudoti ginklus. O pagal bet kurios šių laikų 
milicijos nuostatus, išskyrus galbūt Šveicarijos, to gali 
būti išmokoma tik nedidelė jų dalis. Tačiau bailys, žmo- 
gus, nesugebantis nei apsiginti, nei atkeršyti už save, 
akivaizdžiai stokoja vieno iš svarbiausių žmogaus cha- 
rakterio bruožų. Jo dvasia taip pat sužalota ir suluošin- 
ta, kaip ir kūnas žmogaus, netekusio ar nebevaldančio 
kurių nors svarbiausių jo dalių. Iš jųdviejų pirmasis 
akivaizdžiai yra nelaimingesnis ir labiau vertas pasi- 
gailėjimo, nes laimingumas ar nelaimingumas, būdami 
išimtinai dvasios reiškiniai, be abejo, labiau priklauso 
nuo sveikos ar nesveikos, suluošintos ar nepažeistos 
dvasios, o ne kūno būklės. Net jei piliečių kovinė dvasia 
nebūtų reikalinga visuomenei apginti, vis tiek reikėtų 
didelio valdžios dėmesio, kad būtų išvengta to dvasi- 
nio luošumo, išsigimimo ir menkystės, neišvengiamai 
susijusių su bailumu, išplitimo tarp didžiosios dalies 
žmonių, kaip reikia jos didžiulio dėmesio, kad būtų 
išvengta raupsų ar kokios kitos atstumiančios ir bjau- 
rios, nors nei mirtinos, nei pavojingos, ligos plitimo tarp 
gyventojų, nors galbūt tas dėmesys neduos visuomenei 
jokios kitos naudos, išskyrus tai, kad bus apsisaugota 
nuo milžiniško visuomeninio blogio. 

Tą patį būtų galima pasakyti apie šiurkštų tamsu- 
mą ir kvailumą, civilizuotoje visuomenėje taip dažnai 
atbukinančius visų žemesniųjų sluoksnių žmonių pro- 
tinius gebėjimus. Asmuo, negalintis tinkamai naudo- 
tis žmogui būdingais protiniais gebėjimais, yra, jei tai 
įmanoma, dar labiau vertas paniekos nei bailys, jo dar 
svarbesnė žmogiškosios prigimties dalis yra suluošinta 
ir išsigimusi. Nors valstybė ir negautų naudos švies- 
dama žemesniųjų sluoksnių žmones, ji vis tiek turėtų 
pasirūpinti, kad jie neliktų apskritai nemokyti. Antra 
vertus, taip nėra, kad valstybei nebūtų reikšmingos 
naudos iš jų švietimo. Kuo tie žmonės labiau išsilavi- 
nę, tuo mažiau jie linkę pasiduoti apgaulingam entu- 

ziazmMui ir prietarams, o tamsiose tautose tai dažnai 
sukelia baisiausias suirutes. Be to, išsilavinę ir protingi 
žmonės visuomet padoresni ir tvarkingesni už tamsius 
17 kvailus. Kiekvienas iš jų asmeniškai jaučiasi esąs 
labiau vertas pagarbos ir galintis sulaukti jos iš tų, 
kurie pagal įstatymus yra viršesni, ir dėl to yra labiau 
nusiteikęs gerbti tuos viršesniuosius. Jie labiau linkę 
analizuoti ir geriau sugeba įžvelgti grupuočių nesan- 
taikų ir kurstymų maištauti savanaudiškumą, ir dėl to 
tikimybė, kad jie bus įtraukti į kokį nors beprasmišką 
ir nereikalingą priešinimąsi valdžios veiklai, gerokai 
sumažėja. Laisvose šalyse, kur valdžios saugumas la- 
bai priklauso nuo palankios žmonių nuomonės apie 
jos veiklą, be abejo, itin svarbu, kad jie nebūtų linkę 
spręsti apie ją skubotai ar neapgalvotai. 


III skirsnis 


Apie išlaidas įvairaus amžiaus žmonių 
švietimo institucijoms 


Įvairaus amžiaus žmonių švietimo institucijos dau- 
giausia yra skirtos religiniam mokymui. Tokio pobūdžio 
mokymo tikslas yra ne tiek padaryti žmones gerais 
šio pasaulio piliečiais, kiek paruošti juos kitam ir ge- 
resniam pasauliui būsimajame gyvenime. Tokius pa- 
mokymus teikiančios doktrinos mokytojų, kaip ir kitų 
mokytojų, pragyvenimas gali arba visiškai priklausyti 
nuo jų klausytojų savanoriškų įmokų, arba jie gali būti 
išlaikomi iš kitų fondų, į kuriuos jiems suteikia teisę 
jų šalies įstatymai; tai gali būti, pavyzdžiui, žemės 
valda, dešimtinė arba žemės mokestis, nustatyta alga 
arba stipendija. Tikėtina, kad jų pastangos, uolumas 
ir darbštumas pirmuoju atveju bus nepalyginti didesni 
nei antruoju. Šiuo atžvilgiu naujųjų religijų mokytojai 
visada turėjo didelį pranašumą užsipuldami tas senas 

ir įsigalėjusias sistemas, kurių dvasininkija, ramiai 
naudodamasi savo beneficijomis, nesirūpino palaikyti 
karštą žmonių tikėjimą ir pamaldumą, pasidavė tingu- 
liui 1r visiškai nebesugebėjo imtis energingų pastangų 
apginti net savo pačios Bažnyčią. Oficialiai įteisintos 
ir gerai aprūpintos religijos dvasininkai neretai tampa 
išsimokslinusiais ir elegantiškais žmonėmis, turinčiais 
visas aukštuomenės žmonių dorybes arba tai, kas gali 
pelnyti jiems aukštuomenės pagarbą, tačiau tuos tiek 
gerus, tiek blogus bruožus, dėl kurių jie įgijo autori- 
tetą ir įtaką žemesniųjų sluoksnių žmonėms ir kurie 
tikriausiai buvo pirminė jų religijos sėkmės ir įsiga- 
lėjimo priežastis, jie yra linkę pamažu prarasti. To- 
kia dvasininkija, užsipulta populiarių ir drąsių, nors 
galbūt kvailų ir tamsių fanatikų, jaučiasi tokia pat 
visiškai bejėgė, kokios jautėsi ištižusios, išlepusios 1r 
persivalgiusios pietinių Azijos kraštų tautos, užpultos 
energingų, ištvermingų ir alkanų totorių iš šiaurės. To- 
kia dvasininkija tokioje kritiškoje situacijoje paprastai 
neturi jokios kitos išeities, kaip tik kreiptis į civilinę 
valdžią su prašymu persekioti, sunaikinti ar išvaryti 
jų priešininkus kaip visuomenės ramybės drumstėjus. 
Būtent taip buvo, kai Romos katalikų dvasininkija 
kreipėsi į civilinę valdžią, kad ši persekiotų protes- 
tantus, o Anglijos bažnyčia — kad persekiotų disen- 
terius; 1r apskritai bet kuri religinė sekta, šimtmetį 
ar du saugiai pabuvusi oficialiai įteisinta Bažnyčia, 
nesugebėdavo energingai gintis nuo bet kokios nau- 
jos jos dogmas ar metodus puolančios sektos. Tokiais 
atvejais pranašumas, kurį suteikia išsimokslinimas ir 
gebėjimas valdyti plunksną, kartais gali būti oficialiai 
įteisintos Bažnyčios pusėje. Tačiau menas įgyti popu- 
liarumą, sugebėjimas privilioti naujakrikštus visada 
bus jos priešininkų pranašumas. Anglijoje gerai ap- 
rūpinta oficialiai įteisintos Bažnyčios dvasininkija jau 
seniai nesirūpina tokiais sugebėjimais, mūsų laikais 

juos daugiausia lavina disenteriai ir metodistai. Tačiau 
nepriklausomos pajamos, daugelyje vietų suteikiamos 
disenterių mokytojams iš savanoriškų aukų, patikint 
valdyti turtą ir kitais įstatymus apeinančiais būdais, 
atrodo, gerokai apmalšino tų mokytojų užsidegimą ir 
aktyvumą. Daugelis jų tapo nepaprastai išsimokslinu- 
siais, sumaniais ir gerbiamais žmonėmis, bet apskritai 
jie nebėra labai populiarūs pamokslininkai. Metodistai, 
nebūdami nė perpus tiek išsimokslinę kaip disenteriai, 
yra kur kas populiaresni. 

Romos katalikų bažnyčios žemesniųjų dvasininkų 
darbštumą ir uolumą galingi asmeninio suinteresuo- 
tumo motyvai skatina labiau nei bet kurios oficialiai 
įteisintos Protestantų bažnyčios dvasininkų. Daugelis 
parapijų dvasininkų labai didelę savo pragyvenimo lėšų 
dalį gauna iš savanoriškų aukų — pajamų šaltinio, kurį 
išpažintis jiems suteikia daug galimybių pagausinti. 
Elgetaujantys ordinai iš tokių aukų gauna visas pra- 
gyvenimo lėšas. Jų situacija tokia pati, kaip husarų ir 
lengvųjų pėstininkų kai kuriose kariuomenėse: nėra 
grobio — nėra atlyginimo. Parapijų dvasininkai panašūs 
į tuos mokytojus, kurių atlyginimas iš dalies priklauso 
nuo jų algos, o iš dalies — nuo užmokesčio ar honoraro, 
kurį jie gauna iš savo mokinių, o tai visuomet daugiau 
ar mažiau priklauso nuo jų darbštumo ir reputacijos. 
Elgetaujantys ordinai panašūs į tuos mokytojus, ku- 
rių pragyvenimo lėšos priklauso tik nuo jų darbštumo. 
Dėl to jie priversti imtis visokių gudrybių, padedančių 
sužadinti paprastų žmonių pamaldumą. Dviejų didelių 
elgetaujančių ordinų — dominikonų ir pranciškonų — 
įkūrimas tryliktame ir keturioliktame amžiuje, kaip 
yra pažymėjęs Machiavelli, atgaivino silpstantį Kata- 
likų bažnyčios tikėjimą ir pamaldumą. Romos katali- 
kų tikėjimą išpažįstančiose šalyse pamaldumo dvasią 
labiausiai palaiko vienuoliai ir vargingesnieji parapi- 
jų dvasininkai. Aukštus postus turintys dvasininkai, 

pasižymintys visomis kilmingiesiems ir aukštuomenei, 
o kartais ir mokslo žmonėms būdingomis savybėmis, 
uoliai stengiasi palaikyti būtiną drausmę tarp žemes- 
niųjų dvasininkų, tačiau retai kada rūpinasi žmonių 
švietimu. 

„Dauguma valstybėje egzistuojančių amatų ir pro- 
fesijų yra tokio pobūdžio, — sako žymiausias šių laikų 
filosofas ir istorikas, — kad, atliepdamos visuomenės 
interesus, jos kartu yra naudingos ir patrauklios kai 
kuriems atskiriems žmonėms; ir šiuo atveju nekintama 
civilinės valdžios taisyklė, išskyrus galbūt tik pradinį 
to ar kito amato įdiegimą, turi būti palikti tą profesiją 
savieigai ir patikėti jos plėtojimą žmonėms, gaunan- 
tiems iš jos naudos. Amatininkai matydami, kad jų 
pelnas didėja dėl klientų prielankumo, kaip įmanydami 
puoselėja savo meistriškumą ir darbštumą, ir jeigu 
jiems netrukdo joks neprotingas kišimasis, visada ga- 
lima būti tikriems, kad prekės kiekis bet kuriuo metu 
bus maždaug proporcingas jos paklausai.“ 

„Tačiau yra profesijų, kurios, nors 17 naudingos ir 
netgi būtinos valstybei, atskiriems žmonėms neteikia 
naudos ar malonumo, tad šių profesijų atstovų atžvilgiu 
aukščiausioji valdžia turi keisti savo elgesį. Ji turi juos 
palaikyti valstybės lėšomis ir privalo imtis priemonių 
prieš aplaidumą, kurio jie natūraliai neišvengs, susie- 
dama tą profesiją su ypatingais pasižymėjimo ženklais, 
nustatydama ilgą rangų skalę ir griežtą priklausomybę 
arba kokiu nors kitu būdu. Šios žmonių grupės pavyz- 
džiai yra asmenys, dirbantys finansų srityje, laivyne 
ir teismuose.“ 

„Iš pirmo žvilgsnio gali atrodyti, kad dvasininkai 
priklauso pirmajai klasei ir jų skatinimą, kaip 1r tei- 
sininkų ir gydytojų, galima ramiai patikėti asmenų, 
kurie išpažįsta jų doktrinas ir kuriems jų dvasinė vei- 
kla ir pagalba teikia naudą ar paguodą, dosnumui. Ši 
papildoma paskata, be abejo, žadins jų darbštumą ir 

budrumą, ir jų profesiniai įgūdžiai, kaip ir jų sugebė- 
jimas paveikti žmonių mąstyseną, kasdien tobulės dėl 
didėjančios praktikos, pastangų ir dėmesingumo.“ 

„Tačiau jei pasvarstysime nuodugniau, pamatysime, 
kad šis suinteresuotas dvasininkijos uolumas yra tai, 
ko stengiasi išvengti kiekvienas išmintingas įstatymų 
leidėjas, nes kiekvienoje religijoje, išskyrus tikrąją, jis 
yra tiesiog pragaištingas ir netgi natūraliai linkęs 1š- 
kraipyti tikrąją religiją, įterpdamas į ją stiprų prietarų, 
kvailysčių ir iliuzijų mišinį. Kiekvienas dvasininkas, no- 
rėdamas savo sekėjams atrodyti vertesnis ir šventesnis, 
įkvėps jiems tulžingą pasibjaurėjimą visomis kitomis 
sektomis 1r be perstojo stengsis vis naujais būdais su- 
žadinti blėstantį savo publikos pamaldumą. Skelbiamo- 
se doktrinose tiesa, moralė ar padorumas bus visiškai 
ignoruojami. Kiekviena dogma bus pakeista taip, kad 
geriausiai atitiktų pakrikusius žmonių jausmus. Į kie- 
kvieną susirinkimą šalininkus bus stengiamasi privilioti 
su neblėstančiu atkaklumu ir sumaniai manipuliuojant 
prastuomenės aistromis ir patiklumu. Ir galiausiai ci- 
vilinė valdžia supras, kad jai teko brangiai sumokė- 
ti už tariamą taupumą 1r nesuteikimą dvasininkams 
pastovių atlyginimų ir kad 1š tikrųjų tinkamiausias 
ir naudingiausias elgesys su dvasiniais ganytojais yra 
nupirkti jų vangumą skiriant jų profesijos atstovams 
nustatytas algas ir taip užsitikrinti, jog jiems nevertės 
būti aktyvesniems nei būtina tam, kad neleistų savo 
kaimenei nuklysti ieškoti naujų ganyklų. Šitaip bažny- 
tinės institucijos, nors paprastai iš pradžių atsiradusios 
dėl religinių pažiūrų, galiausiai pasirodo esančios nau- 
dingos visuomenės politiniams interesams.“ 

Tačiau kad ir kokios, geros ar blogos, būtų nepri- 
klausomų dvasininkijos pajamų pasekmės, jos, kaip 
atrodo, labai retai buvo jai suteikiamos atsižvelgiant 
į tas pasekmes. Aršių religinių nesutarimų laikai pa- 
prastai sutapdavo su tokių pat aršių politinių kivirčų 

laikais. Tokiais atvejais kiekviena politinė partija arba 
suprasdavo, arba įsivaizduodavo, kad sudaryti sąjungą 
su viena ar kita iš konkuruojančių religinių sektų ati- 
tinka jos interesus. Tačiau tai buvo galima padaryti tik 
pripažįstant ar bent jau palaikant tos sektos dogmas. 
Sekta, kuriai pasisekdavo sudaryti sąjungą su nuga- 
lėjusia partija, visada dalydavosi savo sąjungininkės 
pergale, ir jos palankumas ir globa netrukus įgalinda- 
vo ją pritildyti ir apmalšinti visus savo priešininkus. 
Tie priešininkai paprastai susidėdavo su nugalėjusios 
partijos priešais ir todėl tapdavo tos partijos priešais. 
Tos sektos dvasininkai, šitaip tapę visiškais padėties 
šeimininkais ir įgiję didžiulę įtaką žmonių masėms ir 
autoritetą, jau būdavo pakankamai galingi, kad keltų 
pagarbią baimę savosios partijos vadams ir vedliams ir 
priverstų civilinę valdžią gerbti jų nuomones ir siekius. 
Pirmasis jų reikalavimas paprastai būdavo nutildyti ir 
numalšinti visus jų priešininkus, o antrasis — suteikti 
nepriklausomas pajamas. Kadangi jie paprastai būdavo 
nemažai prisidėję prie pergalės, neatrodė neteisinga, 
kad jiems turi tekti laimikio dalis. Be to, tiems dvasi- 
ninkams buvo įgrisę stengtis įtikti žmonėms ir tai, kad 
jų pragyvenimas priklausė nuo pastarųjų įnorių. Todėl 
keldami tokį reikalavimą jie paisė savo pačių ramybės 
17 patogumo, nekvaršindami galvos, kaip ateityje šitai 
gali atsiliepti jų luomo įtakai ir autoritetui. Civilinė 
valdžia, galėjusi patenkinti šį reikalavimą tik atiduo- 
dama jiems tai, ką daug mieliau būtų atidavusi ar 
pasilikusi sau pačiai, retai kada skubėdavo jį įvykdyti. 
Bet būtinybė galiausiai visada priversdavo ją tai pa- 
daryti, nors neretai tik po ilgo delsimo, išsisukinėjimų 
1r nenuoširdžių atsiprašinėjimų. 

Tačiau jei politika niekada nebūtų kvietusi į pagal- 
bą religijos, jei nugalėjusi partija, laimėjusi pergalę, 
vienos sektos dogmų nebūtų palaikiusi labiau nei kitos, 
ji tikriausiai visas įvairias sektas būtų traktavusi vie- 

nodai ir nešališkai ir kiekvienam žmogui būtų leidusi 
pasirinkti tą dvasininką ir tą religiją, kurie jam tiko. 
Šiuo atveju, be abejo, būtų buvusi didelė gausybė reli- 
ginių sektų. Tikriausiai vos ne kiekviena atskira kon- 
gregacija būtų sudariusi nedidelę sektą arba išpažinusi 
savas dogmas. Kiekvienas mokytojas, be abejo, būtų 
jautęs būtinumą dėti didžiules pastangas ir panaudo- 
ti visus savo sugebėjimus, kad išlaikytų ir padidintų 
savo sekėjų skaičių. Bet kadangi kiekvienas mokytojas 
būtų jautęs tokį patį būtinumą, nė vieno mokytojo ar 
jų sektos sėkmė negalėjo būti labai didelė. Suintere- 
suotas ir veiklus religinių mokytojų uolumas gali būti 
pavojingas ir sukelti problemų tik toje visuomenėje, 
kurioje toleruojama tik viena sekta arba kur visa di- 
delė visuomenė yra pasidalijusi į dvi ar tris stambias 
sektas, kurių kiekvienos mokytojai veikia sutartinai 
ir laikydamiesi nustatytos tvarkos ir subordinacijos. 
Tačiau kai visuomenė yra pasidalijusi į du ar tris šim- 
tus, ar gal net kelis tūkstančius nedidelių sektų, 1š 
kurių nė viena nėra pakankamai didelė, kad galėtų 
sudrumsti visuomenės ramybę, tas uolumas yra visiš- 
kai nekenksmingas. Kiekvienos sektos mokytojai maty- 
dami, kad iš visų pusių juos supa daugiau priešininkų 
nei draugų, priversti išmokti tiesumo ir nuosaikumo, 
taip retai būdingų tų didelių sektų, kurių doktrinas, 
palaikomas civilinės valdžios, gerbia beveik visi di- 
džiulių karalysčių ir imperijų gyventojai, mokytojams, 
dėl to aplink save matantiems tik sekėjus, mokinius 
ir nuolankius garbintojus. Kiekvienos nedidelės sektos 
mokytojai, jausdamiesi bemaž vieniši, būtų priversti 
gerbti kitų sektų mokytojus, ir jų abipusės nuolai- 
dos, kurias jiems atrodytų pravartu ir tinkama daryti 
vienas kitam, ilgainiui galbūt daugumos jų doktrinas 
paverstų gryna ir racionalia religija, neturinčia jokios 
nesąmonių, apgaulės ar fanatizmo priemaišos, tokia, 
kokią troško regėti įsigalėjusią visų laikų išminčiai, 

tačiau kokios dar jokioje šalyje neįvedė pozityvūs įsta- 
tymai ir tikriausiai niekada neįves, nes religijos srity- 
je pozityviuosius įstatymus visada veikė ir tikriausiai 
visada daugiau ar mažiau veiks visuotiniai prietarai 
ir aistros. Toks bažnytinės valdžios arba, tiksliau, baž- 
nytinės valdžios atsisakymo sumanymas buvo tai, ką 
sekta, vadinta independentais, — neabejotinai aršių fa- 
natikų sekta — pasiūlė įgyvendinti Anglijoje artėjant 
pilietinio karo pabaigai. Jei toks sumanymas, nors ir 
visiškai nefilosofinės kilmės, būtų buvęs įgyvendintas, 
iki šių dienų tikriausiai būtų įsigalėjęs filosofiškiausias 
pakantumas ir santūrumas įvairių religinių principų 
atžvilgiu. Toks sumanymas buvo įgyvendintas Pensil- 
vanijoje, kur, nors kvakeriai ir sudaro daugumą, įsta- 
tymai realiai nesuteikia pranašumo nė vienai sektai, 
ir, kaip teigiama, būtent tai ten lėmė tokį filosofišką 
pakantumą ir santūrumą. 

Tačiau net jei kokioje nors šalyje toks vienodas trak- 
tavimas ir nepaskatintų visų ar net daugumos sektų 
pakantumo ir santūrumo, vis tiek, jei tų sektų yra gana 
daug ir dėl to kiekviena iš jų yra pernelyg maža, kad 
sutrikdytų visuomenės ramybę, perdėtas kiekvienos jų 
uolumas skelbiant savąsias dogmas nesukeltų jokių la- 
bai žalingų padarinių ir netgi atvirkščiai — turėtų kai 
kurių gerų pasekmių; ir jei valdžia tvirtai nuspręstų 
palikti tas sektas ramybėje ir įpareigoti jas palikti ramy- 
bėje viena kitą, nebūtų didelės grėsmės, kad jos pačios 
greitai nesuskils ir netaps nepavojingai gausios. 

Kiekvienoje civilizuotoje visuomenėje, kiekvienoje 
visuomenėje, kurioje skirtumai tarp klasių jau yra vi- 
siškai nusistovėję, visada tuo pačiu metu egzistavo dvi 
atskiros moralės schemos arba sistemos; vieną jų galė- 
tume pavadinti griežta arba asketiška, kitą — liberalia 
arba, jei norite, palaida sistema. Pirmąja paprastai 
žavisi 1r ją gerbia paprasti žmonės, antrąją paprastai 
labiau vertina ir pasirenka vadinamoji aukštuomenė. 

Pagrindinis skirtumas tarp šių dviejų priešingų sche- 
mų ar sistemų, matyt, yra tai, kiek turėtume smerkti 
lengvabūdiškumo ydas, ydas, kurias skatina didžiuliai 
turtai 17 Llnksmumo ir geros nuotaikos perteklius. Libe- 
ralioje arba palaidoje sistemoje į prabangą, audringas 
ir netgi nežabotas linksmybes, į bemaž besaikį malo- 
numų siekimą, skaistumo priesakų laužymą, bent jau 
vienos iš dviejų lyčių, ir t. t., jeigu viso to nelydi vul- 
garios nešvankybės, melagystės ir skriaudos, paprastai 
žiūrima labai atlaidžiai, tai lengvai pateisinama arba 
išvis dovanojama. Asketiškoje sistemoje, priešingai, į 
šiuos ekscesus žiūrima su begaline panieka ir pasibjau- 
rėjimu. Lengvabūdiškumo ydos visuomet pražūtingos 
paprastiems žmonėms, ir neretai užtenka vienos len- 
gvapėdiškai ir palaidai praleistos savaitės, kad vargšas 
darbininkas galutinai žlugtų ir iš nevilties įvykdytų di- 
džiausius nusikaltimus. Todėl išmintingesni ir geresni 
paprasti žmonės visuomet neapsakomai bodisi ir bjau- 
risi tokiais ekscesais, kurie, kaip jie žino iš patirties, 
yra tokie tiesiogiai pragaištingi jų padėties žmonėms. 
Priešingai, aukštuomenės žmogų ne visada pražudys ir 
keleri palaido ir švaistūniško gyvenimo metai, ir šios 
klasės žmonės galimybę tam tikru mastu pasiduoti 
ekscesams labai linkę laikyti vienu iš savo turtingumo 
privalumų, o laisvę šitaip elgtis nesulaukiant pasmer- 
kimo ar priekaištų — viena iš savo visuomeninės padė- 
ties privilegijų. Todėl į tokios pačios padėties žmonių 
ekscesus jie žiūri tik truputėlį nepritariamai 17 menkai 
juos smerkia arba išvis nesmerkia. 

Beveik visos religinės sektos atsirado tarp paprastų 
žmonių, iš kurių į jas paprastai ateidavo pirmieji ir 
gausiausi naujakrikštai. Todėl beveik visada, tik su 
keliomis išimtimis, nes jų buvo, šios sektos diegdavo 
asketiškąją moralės sistemą. Su tokia sistema jos bū- 
davo patraukliausios tam žmonių sluoksniui, kuriam 
jos pirmiausia pasiūlydavo savo planą reformuoti tai, 

kas iki tol buvo įsitvirtinę. Daugelis jų, gal net di- 
džioji dalis, netgi stengdavosi pelnyti pripažinimą to- 
bulindamos šią asketišką sistemą ir padarydamos ją 
kone absurdišką ir rigoristišką, 17 būtent šis perdėtas 
griežtumas neretai labiau nei kas kita paskatindavo 
paprastus žmones jas gerbti ir garbinti. 

Aukštos kilmės ir turtingas žmogus dėl savo padė- 
ties yra Žymus didelės visuomenės narys, ji atidžiai 
stebi jo elgesį 17 šitaip priverčia jį patį rūpintis savo 
elgesiu. Jo autoritetas ir svarba labai priklauso nuo 
to, kiek jį gerbia visuomenė. Jis nedrįsta daryti nieko, 
kas gali užtraukti jam gėdą ar jį sukompromituoti jos 
akyse, ir yra priverstas itin griežtai laikytis tų — libe- 
ralių ar griežtų — moralės normų, kurias visuomenė 
bendru sutarimu primeta kilmingiems ir turtingiems 
žmonėms. Žemos visuomeninės padėties žmogus, prie- 
šingai, anaiptol nėra žymus kokios nors didelės visuo- 
menės narys. Kai jis gyvena kaime, jo elgesys gali būti 
stebimas ir jis gali būti priverstas pats rūpintis savo 
elgesiu. Šioje, ir tik šioje, situacijoje jis turi vadina- 
mąją reputaciją ir gali ją prarasti. Tačiau vos atvykęs 
į didesnį miestą jis nugrimzta į tamsą ir nežinomybę. 
Jo elgesio niekas nestebi ir neseka, dėl to labai tikėti- 
na, kad jis apsileis 1r pasiduos visokiam ištvirkavimui 
17 kitoms ydoms. Tik tapęs nedidelės religinės sektos 
nariu jis išnyra iš šio patamsio, ir jo elgesys sulaukia 
didelio respektabilios visuomenės dėmesio. Nuo tos aki- 
mirkos jis tampa toks reikšmingas, koks dar niekada 
nebuvo. Visi jo sektos broliai sektos labui yra suinte- 
resuoti stebėti jo elgesį, ir jeigu jis pasielgia gėdingai 
ar smarkiai nukrypsta nuo tų griežtų moralės normų, 
kurių laikytis jie beveik visada vieni 1š kitų reikalau- 
ja, gali jį labai rūsčiai — net jei tai ir neturi civilinių 
padarinių — nubausti, išvaryti iš sektos arba ekskomu- 
nikuoti. Todėl nedidelėse religinėse sektose paprastų 
žmonių dorovė beveik visada buvo nepaprastai tvirta 

ir nesuteršta ir paprastai gerokai pranoko oficialajai 
Bažnyčiai priklausančių žmonių dorovę. Tiesa, tų ne- 
didelių sektų moralės normos dažnai būdavo tiesiog 
nepriimtinai griežtos ir antivisuomeniškos. 

Tačiau yra dvi labai paprastos ir veiksmingos prie- 
monės, kurias pasitelkusi valstybė be jokios prievar- 
tos galėtų pakoreguoti tai, kas yra antivisuomeniška 
ar nepriimtinai griežta visų nedidelių sektų, į kurias 
pasidalijusi šalis, moralės normose. 

Pirmoji iš šių priemonių yra mokslo ir filosofijos stu- 
dijos, kurias valstybė galėtų padaryti beveik visuotines 
tarp vidurinio ar aukštesniojo sluoksnio pasiturinčių 
žmonių ne skirdama atlyginimus mokytojams ir šitaip 
padarydama juos aplaidžius ir tingius, o įvesdama tam 
tikrą netgi aukštesnių ir sudėtingesnių mokslų žinių 
patikrinimą, kurį privalėtų išlaikyti kiekvienas asmuo, 
kad gautų leidimą verstis kokia nors laisva profesija 
arba kad galėtų kandidatuoti į kokias nors aukštas 
atsakingas ar pelningas pareigas. Jei valstybė suda- 
rytų tokias sąlygas, kad šiam žmonių sluoksniui būtų 
būtina mokytis, jai nebereikėtų sukti galvos, kaip pa- 
rūpinti jiems tinkamų mokytojų. Jie nedelsdami patys 
susirastų geresnių mokytojų nei tie, kuriuos jiems ga- 
lėtų parūpinti valstybė. Mokslas yra puikus fanatizmo 
ir prietarų skleidžiamų nuodų priešnuodis, ir ten, kur 
aukštesniųjų sluoksnių žmonės yra nuo jų apsaugoti, 
jie stipriai nepaveiks ir žemesniųjų sluoksnių. 

Antroji priemonė yra dažnos ir linksmos viešos pra- 
mogos. Valstybė skatindama, tai yra suteikdama visiš- 
ką laisvę visiems tiems, kurie savo noru ir be gėdingų 
ar nepadorių dalykų stengsis linksminti 1r prablaškyti 
žmones tapyba, poezija, muzika, šokiais, įvairiausiais 
teatro vaidinimais ir pasirodymais, nesunkiai išsklaidys 
daugumos žmonių melancholiją ir slogią nuotaiką, kuri 
beveik visuomet kursto liaudies prietarus ir fanatiz- 
mą. Viešos pramogos visais laikais buvo tų paplitusių 

kliedesių fanatiškų skleidėjų baimės i1r neapykantos 
objektas. Šių pramogų įkvepiamas džiaugsmas ir gera 
nuotaika visiškai nederėjo su jų tikslams tinkamiausia 
ar jų įtakai lengviausiai pasiduodančia sielos būsena. 
Be to, teatro vaidinimai, neretai viešai išjuokiantys 
jų mMachinacijas ar netgi kurstantys visuomenės nea- 
pykantą jiems, dėl to buvo labiau jų nekenčiami nei 
visos kitos pramogos. 

Šalyje, kurios įstatymai neteikia pirmenybės kurios 
nors vienos religijos skleidėjams, nė vieniems iš jų ne- 
būtina kaip nors ypatingai ar tiesiogiai priklausyti nuo 
valdovo ar vykdomosios valdžios ar kad valdovas kiek 
nors kištųsi į jų skyrimą į pareigas ar atleidimą iš jų. 
Tokioje situacijoje valdovui nebus jokio reikalo rūpintis 
jais kiek nors daugiau, nei palaikyti tarp jų santaiką, 
kaip ir tarp kitų savo valdinių, tai yra neleisti jiems 
vieniems kitus persekioti, užgaulioti ar engti. Tačiau 
visiškai kitaip yra šalyse, kur yra oficialiai įteisinta 
arba dominuojanti religija. Šiuo atveju valdovas nieka- 
da nebus saugus, jei neturės priemonių daryti didelę 
įtaką daugumai tos religijos mokytojų. 

Bet kurios oficialiai įteisintos Bažnyčios dvasinin- 
kija sudaro didelę bendriją. Ji gali veikti sutartinai ir 
siekti savo interesų pagal vieną planą ir vieningai, lyg 
būtų vadovaujama vieno žmogaus, ir dažnai ji būna 
vieno žmogaus vadovaujama. Dvasininkų kaip ben- 
drijos interesai niekada nėra tokie pat kaip valdovo, 
o kartais yra net visiškai jiems priešingi. Svarbiausias 
jų interesas yra išlaikyti įtaką žmonėms, o ši įtaka 
priklauso nuo tariamo visos jų skelbiamos doktrinos 
tikrumo ir svarbos ir nuo tariamo būtinumo pripažinti 
kiekvieną jos dalį ir besąlygiškai tikėti, nes tik taip 
esą galima išvengti amžinos kančios. Jei valdovas bus 
toks neatsargus, kad išdrįs pajuokti kad ir nereikš- 
mingiausią jų doktrinos detalę ar suabejoti ja arba iš 
žmoniškumo pabandys apginti tuos, kurie taip pasielgė, 

visiškai nuo jo nepriklausomos dvasininkijos skrupu- 
linga garbė tuoj pat pakurstys ją pasmerkti jį kaip 
bedievį 17 griebtis visų religijos bauginimų, siekiant 
priversti žmonės prisiekti ištikimybę ortodoksiškesniam 
ir paklusnesniam valdovui. Jei valdovas pasipriešins jų 
pretenzijoms ar uzurpacijai, pavojus bus ne mažesnis. 
Tie valdovai, kurie išdrįsdavo šitaip maištauti prieš 
Bažnyčią, paprastai būdavo apkaltinami ne tik šiuo 
nusikaltimu, bet dar ir erezija, nors jie iškilmingai pa- 
tikindavo tikį ir nuolankiai paklūstą visoms dogmoms, 
kurias Bažnyčia jiems nurodė išpažinti. Tačiau religijos 
autoritetas yra viršesnis už bet kokį kitą autoritetą. 
Jos diegiama baimė įveikia visas kitas baimes. Kai 
įtakingi religijos skleidėjai žmonių masėms propaguo- 
ja doktrinas, pakertančias valdovo autoritetą, jis gali 
išsaugoti savo valdžią tiktai prievarta arba pasitelkęs 
reguliariosios kariuomenės jėgą. Netgi reguliarioji ka- 
riuomenė šiuo atveju negali jam užtikrinti ilgalaikio 
saugumo, nes jei kareiviai yra ne svetimšaliai, kaip 
būna retai, o surinkti iš liaudies, kaip bemaž visada 
ir yra, jie tikriausiai greitai bus paveikti tų doktrinų. 
Revoliucijos, kurias nerimstanti graikų dvasininkija 
nuolat sukeldavo Konstantinopolyje, kol gyvavo Rytų 
imperija, drastiški įvykiai, kuriuos keletą šimtmečių 
nuolat įžiebdavo Romos katalikų dvasininkija visose 
Europos dalyse, aiškiai parodo, kokia nepatikima ir 
nesaugi visada yra valdovo padėtis, kai jis neturi tin- 
kamų priemonių paveikti savo šalies oficialiai įteisintos 
ir dominuojančios religijos dvasininkiją. 

Visiškai aiškų, kad tikėjimo dalykai, kaip ir visi kiti 
dvasiniai reikalai, nėra tikroji pasaulietinio valdovo 
veiklos sritis; nors jis gali būti labai gerai pasiruošęs 
apginti žmones, retai laikomas tinkamu juos mokyti. 
Todėl tų dalykų atžvilgiu jo autoritetas retai gali at- 
sverti bendrą oficialiosios religijos dvasininkijos autori- 
tetą. Bet viešoji rimtis ir jo paties saugumas dažnai gali 

priklausyti nuo doktrinų, kurias dvasininkai gali manyti 
esant reikalinga skleisti tais klausimais. Kadangi valdo- 
vas retai gali svariai ir autoritetingai atvirai pasiprie- 
šinti jų sprendimui, būtina, kad jis galėtų daryti jiems 
poveikį, o poveikį jiems jis gali daryti tik sužadindamas 
daugumos šio luomo atstovų baimę ir lūkesčius. Baimę 
būti nušalintiems nuo pareigų ar sulaukti kitokios baus- 
mės ir lūkesčius būti paaukštintiems. 

Visose Krikščionių bažnyčiose dvasininkų beneficijos 
yra besąlygiška nuosavybės teisė, kuria jie naudojasi 
ne valdovui panorėjus, bet iki gyvos galvos arba kol 
tinkamai elgiasi. Jei jų beneficijos nebūtų tokios ga- 
rantuotos ir galėtų būti atimtos net ir menkiausiai 
nepaklusus valdovui ar jo ministrams, jiems veikiausiai 
būtų neįmanoma išlaikyti savo autoritetą tarp žmonių, 
kurie tokiomis aplinkybėmis laikytų juos samdomais 
karaliaus rūmų pavaldiniais ir nebepasitikėtų jų pa- 
mokymų nuoširdumu. Tačiau jei valdovas bandytų 
neteisėtai ir prievarta atimti iš dalies dvasininkų jų 
beneficijas, tarkime, dėl to, kad jie uoliau nei įprasta 
skleidė kokią nors skaldytojišką ar kurstytojišką dok- 
triną, persekiodamas jis tik padarytų juos ir jų doktri- 
ną dešimt kartų populiaresnius, taigi 17 dešimt kartų 
grėsmingesnius ir pavojingesnius nei ligi tol. Baimė 
beveik visais atvejais yra niekam tikęs valdymo įran- 
kis, ir jis tikrai neturi būti naudojamas prieš žmonių 
sluoksnį, bent menkiausiai pretenduojantį į nepriklau- 
somybę. Bandymas juos įbauginti tik sužadins blogą 
jų nusiteikimą ir sustiprins priešiškumą, o švelnesnis 
elgesys galbūt nesunkiai paskatintų juos aprimti ar 
net visiškai nuslopintų jų priešiškumą. Prancūzijos val- 
džios paprastai naudota prievarta siekiant priversti 
savo parlamentus, arba nepriklausomus teismus, įre- 
gistruoti nepopuliarų įsaką, labai retai duodavo siekia- 
mą rezultatą. Tačiau paprastai tam naudota priemonė, 
visų nepaklusnių narių įkalinimas, daugelio nuomone, 

buvo gana radikali. Stiuartų dinastijos valdovai kar- 
tais imdavosi panašių veiksmų norėdami paveikti kai 
kuriuos Anglijos parlamento narius; paprastai ir jie 
patirdavo, kad šių žmonių neįmanoma palenkti. Dabar 
Anglijos parlamentas valdomas kitaip, o tas nedidelis 
eksperimentas, kurį kunigaikštis Choiseulis maždaug 
prieš dvylika metų atliko su Paryžiaus parlamentu, 
aiškiai parodė, kad visi Prancūzijos parlamentai tokiu 
būdu gali būti valdomi dar sėkmingiau. Tas ekspe- 
rimentas nebuvo tęsiamas. Nors apdairus elgesys ir 
įtikinėjimas visada yra lengviausios ir patikimiausios 
valdymo priemonės, o jėga ir prievarta — blogiausios ir 
pavojingiausios, bet, kaip atrodo, žmogus iš prigimties 
yra toks valdingas, kad jis beveik visada su panieka 
atmeta gerąsias priemones, išskyrus tuos atvejus, kai 
negali ar nedrįsta naudoti blogųjų. Prancūzijos valdžia 
galėjo ir drįso naudoti jėgą, todėl paniekino apdairų 
elgesį ir įtikinėjimą. Bet, manau, visa praėjusių amžių 
patirtis rodo, kad nėra kito žmonių luomo, prieš kurį 
būtų taip pavojinga ar veikiau pragaištinga naudoti 
Jėgą ir prievartą, kaip prieš gerbiamą oficialiai įtei- 
sintos Bažnyčios dvasininkiją. Kiekvieno atskiro dva- 
sininko, sutariančio su savo luomu, teisės, privilegijos, 
asmeninė laisvė net despotiškiausiose valstybėse yra 
gerbiamos labiau nei bet kurio kito padėtimi ir turtu 
jam prilygstančio asmens. Taip yra įvairiausio despo- 
tizmo atveju, pradedant švelnia ir nuolaidžia Paryžiaus 
valdžia ir baigiant smurtaujančia ir žiauria Konstanti- 
nopolio valdžia. Bet nors šio luomo žmones vargiai gali- 
ma priversti, juos galima valdyti taip pat lengvai, kaip 
ir kitus, 17 valdovo saugumas ir visuomenės ramybė, 
kaip atrodo, labai priklauso nuo jo turimų priemonių 
valdyti tą luomą; tos priemonės iš esmės yra paaukš- 
tinimai, kuriuos jis gali suteikti dvasininkams. 
Pagal ankstyvuosius Krikščionių bažnyčios nuos- 
tatus kiekvienos diecezijos vyskupas buvo renkamas 

bendru vyskupijos miesto dvasininkų ir gyventojų bal- 
savimu. Žmonės neilgai išsaugojo savo teisę balsuoti, o 
kol jie ją turėjo, bemaž visada pasiduodavo dvasininkų 
įtakai — natūralu, kad tokiuose dvasiniuose reikaluose 
šie buvo jų vadovai. Tačiau netrukus dvasininkams 
pabodo vargai, susiję su vadovavimu, jiems pasirodė 
lengviau savo vyskupus rinktis patiems. Lygiai taip pat 
ir vienuolyno abatas buvo renkamas pačių vienuolių, 
bent jau daugumoje abatijų. Visas žemesnes bažnyti- 
nes beneficijas diecezijoje skirstė vyskupas, kuris su- 
teikdavo jas tiems dvasininkams, kuriems manė esant 
reikalinga. Taigi visi bažnytiniai paaukštinimai buvo 
Bažnyčios žinioje. Nors valdovas galėjo daryti tam tikrą 
netiesioginę įtaką tuose rinkimuose ir kartais būdavo 
įprasta prašyti jo leidimo rengti rinkimus ir aprobuoti 
rinkimų rezultatus, jis neturėjo jokių tiesioginių ar 
pakankamų priemonių paveikti dvasininkiją. Kiekvie- 
no dvasininko ambicijos natūraliai skatino jį stengtis 
įsiteikti ne valdovui, bet savajam luomui, iš kurio jis 
17 tegalėjo tikėtis paaukštinimo. 

Didžiojoje Europos dalyje popiežius pamažu suėmė į 
savo rankas iš pradžių beveik visų vyskupijų ir abatijų, 
tai yra vadinamųjų konsistorijų beneficijų, skyrimą, 
o vėliau įvairiomis machinacijomis ir apgavystėmis — 
ir didžiosios dalies žemesniųjų beneficijų kiekvienoje 
diecezijoje; vyskupui buvo palikta bemaž tik tai, kas 
buvo tiesiog būtina, kad jis išsaugotų deramą autori- 
tetą savo dvasininkų akyse. Po šitų pertvarkų valdovo 
padėtis tapo dar blogesnė nei anksčiau. Visų įvairiau- 
sių Europos šalių dvasininkija šitaip buvo suformuota į 
tam tikrą dvasinę armiją, tiesa, išskirstytą po įvairias 
būstines, tačiau visiems jos judėjimams ir veiksmams 
dabar galėjo vadovauti vienas vadas, jie galėjo būti 
vykdomi pagal vieningą planą. Kiekvienos atskiros ša- 
lies dvasininkija galėjo būti laikoma atskiru tos armijos 
padaliniu, kurio veiksmus nesunkiai galėjo paremti ir 

palaikyti visi kiti įvairiose kaimyninėse šalyse išdės- 
tyti tos armijos padaliniai. Kiekvienas padalinys ne 
tik buvo nepriklausomas nuo šalies, kurioje jis buvo 
įsikūręs ir kuri jį išlaikė, valdovo, bet ir priklausė nuo 
svetimšalio valdovo, kuris bet kuriuo metu galėjo nu- 
kreipti savo ginklus prieš tos šalies valdovą ir paremti 
tą padalinį visų kitų padalinių ginklais. 

Tie ginklai buvo baisiausi, kokius tik galima įsivaiz- 
duoti. Senovės laikų Europoje, dar prieš atsirandant 
amatams ir manufaktūroms, dvasininkijos turtas su- 
teikė jai tokią pačią įtaką paprastiems žmonėms, kokią 
stambiausiems feodalams jų turtai suteikė jų vasalams, 
nuomininkams ir tarnams. Didžiulėse žemės valdose, 
kurias suklaidintas valdovų ir privačių asmenų pamal- 
dumas atiduodavo Bažnyčiai, jurisdikcija buvo tokia 
pati, kaip ir stambiųjų feodalų žemėse, ir dėl tų pačių 
priežasčių. Tose didžiulėse žemės valdose dvasininkai 
arba jų paskirti valdytojai nesunkiai galėjo palaikyti 
rimtį be jokios karaliaus ar kurio nors kito asmens 
paramos ir pagalbos, bet nei karalius, nei kuris nors 
kitas asmuo negalėjo palaikyti rimties tose valdose be 
dvasininkų paramos ir pagalbos. Todėl dvasininkijos 
jurisdikcija jai priklausančiose valdose ar dvaruose 
buvo tokia pat nepriklausoma ir tokia pat nepaval- 
di karaliaus teismų valdžiai, kaip 17 tų pasaulietinių 
didžiūnų. Beveik visas dvasininkijos žemes, kaip ir 
stambiųjų feodalų, nuomojo laisvieji nuomininkai, vi- 
siškai priklausomi nuo savo tiesioginių šeimininkų ir 
dėl to bet kuriuo metu galėję būti pašaukti dalyvau- 
ti kovose, į kurias dvasininkija būtų sumaniusi juos 
įtraukti. Be tų valdų rentos, dvasininkija dar gaudavo 
dešimtinę — labai didelę visų kitų valdų kiekvieno- 
je Europos karalystėje rentos dalį. Didžioji šių abiejų 
rentos rūšių teikiamų pajamų dalis buvo gaunama 
natūra — grūdais, vynu, gyvuliais, naminiais paukš- 
čiais ir pan. Gaunamas kiekis smarkiai viršijo pačių 

dvasininkų suvartojimą, o juk nebuvo nei amatų, nei 
manufaktūrų, į kurių gaminius dvasininkai būtų ga- 
lėję iškeisti perviršį. Naudos iš to milžiniško perviršio 
jie galėjo gauti tik panaudodami jį kuo išlaidžiausiam 
vaišingumui ir kuo dosniausiai labdarai, lygiai kaip 
stambieji feodalai naudojo savo pajamų perviršį. Todėl, 
kaip teigiama, tiek tų laikų dvasininkijos vaišingumas, 
tiek labdara buvo labai dideli. Ji ne tik išlaikė beveik 
visus visų karalysčių vargšus, bet ir daugelis riterių 
ir bajorų neretai neturėjo jokio kito būdo pragyventi, 
kaip tik keliauti iš vieno vienuolyno į kitą dedantis 
labai pamaldžiais, bet iš tikrųjų geidžiant pasinaudoti 
dvasininkijos vaišingumu. Kai kurių prelatų išlaikyti- 
nių skaičius dažnai būdavo toks didelis, kad prilygdavo 
stambiausių pasauliečių feodalų išlaikytinių pulkui, o 
visa dvasininkija kartu turėjo, ko gero, net daugiau iš- 
laikytinių nei visi pasauliečiai feodalai. Tarp dvasinin- 
kų visada buvo daugiau vienybės nei tarp pasauliečių 
feodalų. Pirmieji laikėsi drausmės ir buvo pavaldūs 
popiežiaus valdžiai. Antrųjų nesaistė jokia drausmė ar 
pavaldumas, ir jie beveik visada buvo priešiški vieni 
kitiems ir karaliui. Todėl nors bendras dvasininkijos 
nuomininkų ir išlaikytinių skaičius buvo mažesnis nei 
pasauliečių feodalų, o nuomininkų jie tikriausiai turėjo 
dar mažiau, bet jų vienybė darė juos kur kas galinges- 
nius. Be to, dvasininkijos vaišingumas ir labdara ne 
tik įgalino ją disponuoti didele pasaulietine galia, bet 
ir labai padidino jos dvasinių ginklų pajėgumą. Tos 
dorybės pelnė jai didžiausią visų žemesniųjų sluoks- 
nių žmonių, kurių daugelį ji nuolat ir beveik visus 
retkarčiais maitino, pagarbą ir garbinimą. Paprastų 
žmonių akyse viskas, kas priklausė šiam tokiam po- 
puliariam luomui ar buvo susiję su juo: jo valdos, jo 
privilegijos, jo doktrinos, neišvengiamai atrodė šventa, 
o kiekvienas jų pažeidimas, tikras ar įsivaizduojamas, 
buvo laikomas šventvagišku nedorumu ir bedievyste. 

Tokioje situacijoje neturėtume stebėtis, kad valdovui, 
kuriam dažnai būdavo sunku pasipriešinti kelių di- 
džiūnų sąjungai, dar sunkiau būdavo pasipriešinti 
suvienytai jo valdomos šalies dvasininkijos jėgai, re- 
miamai kaimyninių karalysčių dvasininkijos. Tokiomis 
aplinkybėmis reikėtų stebėtis ne tuo, kad jis kartais 
būdavo priverstas nusileisti, bet tuo, kad jis retkarčiais 
įstengdavo pasipriešinti. 

Dvasininkų privilegijos tais senais laikais (kurios 
mums, gyvenantiems dabartiniu metu, atrodo tokios 
absurdiškos), pavyzdžiui, jų visiškas nepavaldumas 
pasaulietinei jurisdikcijai arba tai, kas Anglijoje buvo 
vadinama dvasininkijos neteismingumu, buvo natūra- 
li ar veikiau neišvengiama šių aplinkybių pasekmė. 
Kaip pavojinga buvo valdovui imtis nubausti dvasi- 
ninką už kokį nors nusikaltimą, jei jo luomas buvo 
nusiteikęs jį ginti ir teigti, kad nepakanka įrodymų 
nuteisti tokį šventą žmogų arba kad bausmė yra per 
žiauri žmogui, kurio asmenį pašventino religija! Tokio- 
mis aplinkybėmis valdovui būdavo geriausia palikti jį 
teisti Bažnyčios teismams, kurie, siekdami išsaugoti 
savo luomo garbę, buvo suinteresuoti kiek įmanoma 
sulaikyti savo narius nuo sunkių nusikaltimų ir net 
neleisti jiems sukelti didelių skandalų, kurie galėtų 
papiktinti Žmones. 

Tomis sąlygomis, kokios buvo didžiojoje Europos 
dalyje dešimtąjį, vienuoliktąjį, dvyliktąjį ir tryliktąjį 
šimtmetį ir kurį laiką prieš tai ir po to, Romos katalikų 
bažnyčios santvarka gali būti laikoma grėsmingiausiu 
susivienijimu, koks kada nors buvo suformuotas prieš 
civilinės valdžios autoritetą ir saugumą, taip pat prieš 
žmonijos laisvę, protą ir laimę, galinčius klestėti tik 
ten, kur civilinė valdžia pajėgia visa tai apsaugoti. Toje 
santvarkoje didžiausius prietarų klystkelius palaikė to- 
kio didelio žmonių skaičiaus privatūs interesai, kad jie 
buvo visiškai apsaugoti nuo žmogaus proto antpuolių 

pavojaus, nes nors žmogaus protas kartais, ko gero, 
gali atskleisti, net 17 paprastiems žmonėms, kai kurias 
prietarų apgaules, jis niekada nepajėgė sutraukyti pri- 
vačių interesų saitų. Jei tos santvarkos nebūtų puolę 
Jokie kiti priešai, tik žmogaus protas savo gležnomis 
jėgomis, ji būtų išlikusi amžinai. Bet tą didžiulę ir 
tvirtai suregztą struktūrą, kurios negalėjo sukrėsti, o 
juo labiau sugriauti jokia žmogaus išmintis ir dorybės, 
iš pradžių susilpnino, paskui iš dalies suardė ir dabar 
veikiausiai per kelis ateinančius šimtmečius visiškai 
pavers griuvėsiais natūrali įvykių raida. 

Laipsniškas amatų, manufaktūrų ir prekybos plėto- 
jimasis, tos pačios priežastys, kurios sunaikino didžiųjų 
feodalų galybę, lygiai taip pat didžiojoje Europos da- 
lyje sugriovė ir visą pasaulietinę dvasininkijos galią. 
Amatai, manufaktūros ir prekyba pateikė dvasininkijai 
gaminių, į kuriuos ji, kaip ir stambieji feodalai, galėjo 
iškeisti savo žaliavinę produkciją, ir šitaip jie surado 
būdą išleisti visas savo pajamas savo pačių reikmėms, 
neatiduodant jokios didesnės jų dalies kitiems žmo- 
nėms. Jos labdara ilgainiui mažėjo, jos vaišingumas da- 
rėsi nebe toks dosnus ir išlaidus. Taigi ir jų išlaikytinių 
skaičius ėmė mažėti, pamažu jie 1r visai išnyko. Kaip ir 
stambieji feodalai, dvasininkija irgi siekė gauti didesnę 
rentą iš savo žemės valdų, kad galėtų ją išleisti, kaip 
ir feodalai, tenkinti savo tuštybei ir įgeidžiams. Tačiau 
tą didesnę rentą buvo galima gauti tik nuomojant že- 
mes nuomininkams, kurie dėl to tapo dideliu mastu 
nepriklausomi nuo jos. Šitaip interesų gijos, anksčiau 
saisčiusios Žemesniuosius žmonių sluoksnius su dvasi- 
ninkija, pamažu ėmė trūkinėti ir irti. Jos sutrūkinėjo 
netgi greičiau nei tos, kurios tuos žmonių sluoksnius 
saistė su stambiaisiais feodalais, nes didžioji Bažny- 
čios beneficijų dalis buvo daug mažesnės nei stambiųjų 
feodalų valdos, todėl kiekvienos beneficijos valdytojas 
daug greičiau išleisdavo visas savo pajamas saviems 

reikalams. Beveik visą keturioliktąjį ir penkioliktąjį 
šimtmetį didžiojoje Europos dalyje stambiųjų feodalų 
galia reiškėsi visa jėga, o pasaulietinė dvasininkijos 
galia, jos absoliuti valdžia, kadaise turėta žmonių ma- 
sėms, labai sunyko. Bažnyčios galia tuo metu didžiojoje 
Europos dalyje jau apsiribojo beveik vien jos dvasiniu 
autoritetu, ir netgi tas dvasinis autoritetas smarkiai 
nusilpo, kai jo nebeparėmė dvasininkijos teikiama 
labdara ir vaišingumas. Žemesnieji žmonių sluoksniai 
nustojo žiūrėti į šį luomą kaip į guodėją jų varguose ir 
šelpėją jų skurde. Priešingai, žmones erzino ir piktino 
turtingesniųjų dvasininkų tuštybė, prabanga ir išlaidu- 
mas, kai jie matė juos savo malonumui išleidžiant tai, 
kas anksčiau visada buvo skiriama skurstantiesiems. 
Tokioje situacijoje įvairių Europos valstybių valdo- 
vai stengėsi atgauti anksčiau turėtą įtaką skirstant di- 
džiąsias Bažnyčios beneficijas sugrąžindami vyskupijų 
dekanams ir kapituloms jų senąją teisę rinkti vyskupą, 
o abatijų vienuoliams - rinkti abatą. Atkurti šią senąją 
tvarką buvo kelių keturioliktajame amžiuje Anglijoje 
išleistų įstatymų, pirmiausia vadinamojo provizorių 
įstatymo, ir pragmatinės sankcijos, paskelbtos Prancu- 
zijoje penkioliktajame amžiuje, tikslas. Kad rinkimai 
būtų teisėti, reikėjo, kad valdovas leistų juos surengti 
1r po jų patvirtintų išrinktąjį asmenį; nors rinkimai 
tebebuvo laikomi laisvais, valdovas turėjo visas netie- 
siogines jo padėties natūraliai jam teikiamas priemones 
savo valdose daryti įtaką dvasininkams. Panašių tikslų 
siekiantys teisės aktai buvo priimti ir kituose Europos 
kraštuose. Tačiau popiežiaus valdžia skirstant didžią- 
sias Bažnyčios beneficijas iki reformacijos, kaip atrodo, 
niekur nebuvo taip veiksmingai ir visokeriopai apribo- 
ta, kaip Anglijoje 17 Prancūzijoje. Vėliau, šešioliktajame 
amžiuje, konkordatas suteikė Prancūzijos karaliams 
absoliučią teisę skirti visas didžiąsias, vadinamąsias 
konsistorijų, galikoniškosios Bažnyčios beneficijas. 

Įvedus pragmatinę sankciją ir pasirašius konkorda- 
tą, Prancūzijos dvasininkai apskritai ėmė rodyti ma- 
žiau pagarbos popiežiaus kurijos dekretams nei bet 
kurios kitos katalikiškos šalies dvasininkija. Visuose 
ginčuose, kurie kildavo tarp jų valdovo ir popiežiaus, 
jie beveik visada palaikydavo pirmąjį. Ši Prancūzijos 
dvasininkų nepriklausomybė nuo popiežiaus kurijos, 
kaip atrodo, iš esmės rėmėsi ta pragmatine sankcija 
ir konkordatu. Ankstyvuoju monarchijos laikotarpiu 
Prancūzijos dvasininkija buvo taip pat atsidavusi po- 
piežiui, kaip ir bet kurios kitos šalies dvasininkija. Kai 
Robertas, antrasis Kapetingų giminės valdovas, buvo 
visiškai nepagrįstai Romos kurijos ekskomunikuotas, 
jo tarnai, kaip pasakojama, numesdavo nuo jo stalo 
atneštą maistą šunims ir atsisakydavo patys skanauti 
ką nors, kas buvo suteršta tokioje padėtyje atsidūrusio 
asmens prisilietimo. Pagrįstai galima manyti, kad taip 
elgtis juos primokė jo šalies dvasininkai. 

Taigi teisė skirstyti didžiąsias Bažnyčios beneficijas, 
kurią gindama Romos kurija dažnai priversdavo dre- 
bėti, o kartais ir išversdavo iš sosto didžiausius krikš- 
čioniškojo pasaulio valdovus, daugelyje Europos kraštų 
buvo apribota arba modifikuota, arba net visiškai pra- 
rasta dar prieš kylant reformacijai. Kai dvasininkija 
turėjo nedaug įtakos žmonėms, sustiprėjo valstybės 
įtaka dvasininkijai. Todėl dvasininkai turėjo mažiau 
galios 17 mažiau noro drumsti ramybę valstybėje. 

Smunkant Romos katalikų bažnyčios autoritetui 
Vokietijoje kilo polemika, kuri davė pradžią reforma- 
cijai 1r netrukus išplito visoje Europoje. Naujosios dok- 
trinos visur sulaukė didelio žmonių prielankumo. Jos 
buvo skelbiamos su tuo entuziastingu įkarščiu, kuriuo 
paprastai pasižymi žmonių grupė, puolanti įsitvirti- 
nusius autoritetus. Tų doktrinų skelbėjai, nors kitais 
atžvilgiais, ko gero, išsimokslinimu nepranokę daugelio 
oficialiosios Bažnyčios teologų, apskritai, atrodo, ge- 

riau išmanė Bažnyčios istoriją ir tų pažiūrų, kuriomis 
rėmėsi Bažnyčios autoritetas, kilmę ir raidą, todėl tu- 
rėdavo pranašumą beveik visuose ginčuose. Jų gyven- 
senos asketiškumas pelnė jiems autoritetą paprastų 
žmonių akyse, griežtą jų elgesį Žmonės priešpriešin- 
davo netvarkingam didelės dalies jų pačių dvasininkų 
gyvenimui. Be to, jie daug geriau negu jų priešininkai 
mokėjo įgyti populiarumą ir patraukti sekėjus, o išdi- 
dūs ir orūs Bažnyčios sūnūs seniai ignoravo šį meną 
kaip jiems mažai reikalingą. Dalį žmonių naujosios 
doktrinos patraukė argumentais, daugelį naujumu, dar 
didesnį žmonių skaičių — neapykanta ir panieka oficia- 
liajai dvasininkijai, tačiau daugiausiai žmonių pavergė 
karšta, aistringa ir fanatiška, nors dažnai šiurkšti ir 
storžieviška jų skelbėjų iškalba. 

Naujųjų doktrinų pasisekimas beveik visur buvo 
toks didžiulis, kad valdovai, kurių santykiai su Ro- 
mos kurija tuo metu klostėsi prastai, jomis remdamiesi 
lengvai galėjo savo valdose nuversti Bažnyčią, kuri, 
praradusi žemesniųjų žmonių sluoksnių pagarbą ir gar- 
binimą, beveik neįstengė pasipriešinti. Romos kurija 
nesiskaitė su kai kuriais smulkesniais valdovais šiau- 
rinėse Vokietijos dalyse, kuriuos ji, matyt, laikė per- 
nelyg nereikšmingais, kad vertėtų jų paisyti. Todėl šie 
visur savo valdose įtvirtino reformaciją. Kristijono II 
1r Trollo, Upsalos arkivyskupo, tironija davė preteks- 
tą Gustavui Vazai ištremti juos iš Švedijos. Popiežius 
buvo palankus tironui ir arkivyskupui, todėl Gusta- 
vui Vazai nebuvo jokių sunkumų įtvirtinti Švedijoje 
reformaciją. Kristijonas II vėliau buvo nuverstas nuo 
sosto ir Danijoje, kur dėl savo elgesio jis tapo toks 
pat nekenčiamas, kaip ir Švedijoje. Tačiau popiežius 
ir toliau rodė jam prielankumą, tad Frederikas Holš- 
teinietis, perėmęs 1š jo sostą, atkeršijo pasekdamas 
Gustavo Vazos pavyzdžiu. Berno ir Ciuricho magistra- 
tai, neturėję kokių nors rimtesnių ginčų su popiežiumi, 

labai lengvai įtvirtino reformaciją savo kantonuose, kur 
kaip tik prieš tai kai kurie dvasininkai didesne nei 
paprastai apgavyste užtraukė neapykantą ir panieką 
visam dvasininkų luomui. 

Tokioje kritiškoje situacijoje popiežiaus kurijai teko 
smarkiai pasistengti, kad išsaugotų draugystę su ga- 
lingais Prancūzijos ir Ispanijos valdovais, iš kurių 
pastarasis tuo metu buvo Vokietijos imperatorius. Jų 
padedama, nors ir ne be didelių sunkumų ir didelio 
kraujo praliejimo, kurija įstengė visiškai nuslopinti 
arba pristabdyti reformacijos plitimą jų valdose. Be 
to, kurija buvo nusiteikusi nuolaidžiauti Anglijos ka- 
raliui. Tačiau to meto aplinkybėmis šito nebuvo galima 
padaryti neįžeidžiant dar didesnio valdovo, Ispanijos 
karaliaus ir Vokietijos imperatoriaus Karolio V. Todėl 
Henrikas VIII, nors jis pats nepritarė didžiajai daliai 
reformacijos doktrinų, remdamasis visuotiniu jų įsiga- 
lėjimu galėjo uždaryti visus vienuolynus ir panaikinti 
Romos katalikų bažnyčios valdžią savo valdose. Tai, 
kad jis šitai padarė, nors 17 nežengė dar toliau, tam 
tikru mastu patenkino reformacijos globėjus, kurie, 
gavę valdžią tapus karaliumi jo sūnui ir įpėdiniui, be 
jokio vargo pabaigė Henriko VIII pradėtą darbą. 

Kai kuriose šalyse, kaip, pavyzdžiui, Škotijoje, kur 
valdžia buvo silpna, nepopuliari ir nelabai tvirta, refor- 
macija buvo pakankamai stipri nuversti ne tik Bažny- 
čią, bet ir valdžią, kuri stengėsi palaikyti Bažnyčią. 

Reformacijos šalininkai, pasklidę po įvairias Euro- 
pos šalis, neturėjo vieno vyriausiojo tribunolo, kuris, 
kaip Romos kurijos tribunolas arba visuotinis susirin- 
kimas, galėtų spręsti visus jų tarpusavio ginčus ir su 
neginčijamu autoritetu nurodyti jiems visiems tikslias 
tikrojo tikėjimo ribas. Todėl kai reformacijos šalininkai 
vienoje šalyje savo pažiūromis skirdavosi nuo tikėjimo 
brolių kitoje šalyje, jie neturėjo bendro arbitro, į kurį 
galėtų kreiptis, tad ginčas likdavo neišspręstas; tarp jų 

kildavo daug tokių ginčų. Ginčai dėl Bažnyčios valdymo 
ir teisės skirti beneficijas buvo, ko gero, svarbiausi 
pilietinės visuomenės santarvei ir gerovei. Jie davė 
pradžią dviem pagrindinėms reformacijos šalininkų 
sektoms, liuteronų ir kalvinistų sektoms, vienintelėms 
jų sektoms, kurių doktrina ir taisyklės ligi šiol buvo 
įtvirtintos įstatymu Europos šalyse. 

Lutherio sekėjai kartu su vadinamąja Anglijos baž- 
nyčia daugiau ar mažiau išlaikė vyskupų valdžią, nu- 
statė dvasininkų subordinaciją, suteikė valdovui teisę 
skirti vyskupystes ir kitas konsistorijų beneficijas savo 
valdose, taip padarydami jį faktiniu Bažnyčios vado- 
vu; neatimdami iš vyskupų teisės skirstyti mažesnes 
beneficijas savo diecezijose, jie ne tik pripažino, bet ir 
palaikė valdovo ir kitų globėjų pasauliečių teisę siūlyti 
savo kandidatus. Tokia Bažnyčios valdymo sistema nuo 
pat pradžių buvo palanki santaikai, gerai tvarkai ir 
paklusnumui pasaulietiniam valdovui. Dėl to ji niekada 
netapo kokių nors sąmyšių ar pilietinių neramumų 
dingstimi jokioje ją įtvirtinusioje šalyje. Anglijos baž- 
nyčia visada didžiavosi, ir labai pagrįstai, besąlygišku 
savo principų lojalumu. Esant tokiam valdymui dva- 
sininkai natūraliai stengiasi įtikti valdovui, rūmams, 
šalies didikams ir bajorams, dėl kurių įtakos jie dau- 
giausia ir gali tikėtis paaukštinimų. Be abejo, kartais 
jie stengiasi įsiteikti šiems globėjams šlykščiausiu mei- 
linimusi ir pataikavimu, bet dažnai ir puoselėdami tas 
patrauklias savybes, kuriomis greičiausiai gali pelnyti 
sau kilmingų ir turtingų Žmonių pagarbą; jie stengiasi 
patikti visų naudingų ir malonių mokslų išmanymų, 
padoriu manierų laisvumu, draugišku ir nuotaikingu 
pokalbiu ir viešai reiškiama panieka tam absurdiš- 
kam ir veidmainiškam asketiškumui, kurį propaguoja 
ir dedasi praktikuoją fanatikai, siekdami pelnyti pa- 
prastų žmonių pagarbą ir sukelti jų pasibjaurėjimą tais 
kilmingais ir turtingais žmonėms, kurie prisipažįsta 

jo nesilaiką. Tačiau tokie dvasininkai, nors šitaip jie 
stengiasi įsiteikti aukštesniesiems sluoksniams, yra 
labai linkę visiškai nesirūpinti išsaugoti savo įtaką ir 
autoritetą Žemesniuosiuose sluoksniuose. Aukštesnieji 
sluoksniai jų klausosi, juos vertina ir gerbia, tačiau jie 
dažnai nesugeba sėkmingai apginti savo blaivumą ir 
nuosaikumą propaguojančių pamokymų ir įtikinti klau- 
sytojų, kai juos puola visiškai nemokyti fanatikai. 
Žwingli'o, o tiksliau — Kalvino sekėjai, priešingai, 
kiekvienos parapijos Žmonėms suteikė teisę patiems 
rinkti savo pastorių, kai vieta bažnyčioje likdavo laisva, 
ir kartu įvedė visišką dvasininkų lygybę. Pirmoji tokios 
tvarkos dalis, kol ji gyvavo, atrodo, kėlė tik netvarką ir 
sumaištį ir gadino tiek dvasininkų, tiek žmonių moralę. 
Antroji dalis, atrodo, turėjo tik labai gerų pasekmių. 
Kol kiekvienos parapijos žmonės turėjo teisę patys 
rinkti savo pastorius, jiems beveik visada darydavo įtaką 
dvasininkai, paprastai maištingiausi ir fanatiškiausi šio 
luomo atstovai. Siekdami išsaugoti savo įtaką tuose vi- 
suotiniuose rinkimuose, daugelis dvasininkų patys tapda- 
vo ar dėdavosi tapę fanatikais, skatino žmonių fanatizmą 
ir beveik visada teikdavo pirmenybę fanatiškiausiam 
kandidatui. Toks nesvarbus reikalas, kaip parapijos ku- 
nigo skyrimas, beveik visada sukeldavo įnirtingą kovą ne 
tik toje parapijoje, bet ir kaimyninėse parapijose, kurios 
retai atsisakydavo progos dalyvauti ginče. Jei parapija 
būdavo dideliame mieste, tai padalydavo gyventojus į dvi 
partijas, o jei tas miestas pats sudarė mažą respubliką 
arba buvo svarbiausias nedidelės respublikos miestas ir 
jos sostinė, kaip daugelis didesniųjų Šveicarijos ir Olan- 
dijos miestų, kiekvienas menkas tokio pobūdžio kivirčas 
ne tik sukurstydavo aršų visų kitų partijų priešiškumą, 
bet 1r grasino sukelti naują Bažnyčios skilimą ir naują 
nesantaiką valstybėje. Todėl tokiose mažose respublikose 
magistratai greitai suprato, kad siekiant išsaugoti viešąją 
rimtį būtina jiems patiems perimti teisę skirti dvasinin- 

kus į visas laisvas beneficijas. Škotijoje, didžiausioje šaly- 
je, kurioje įteisinta presbiterinė Bažnyčios valdymo forma, 
patronato teisės faktiškai buvo panaikintos Vilhelmo III 
valdymo pradžioje išleistu įstatymu, įvedusiu presbite- 
riją. Tas įstatymas, be kita ko, suteikė galimybę tam 
tikroms žmonių grupėms kiekvienoje parapijoje už labai 
nedidelę kainą nusipirkti teisę rinkti savo pastorių. Šio 
įstatymo nustatyta tvarka išsilaikė apie dvidešimt dvejus 
metus, kol 10-aisiais karalienės Onos valdymo metais 
išleisto įstatymo 12 straipsniu buvo panaikinta dėl su- 
maišties ir netvarkos, kurią šis populiaresnis rinkimo 
būdas beveik visur sukeldavo. Tačiau tokioje didelėje 
šalyje kaip Škotija sąmyšis tolimoje parapijoje negalė- 
jo sukelti vyriausybei tokių rūpesčių, kaip mažesnėje 
valstybėje. 10-aisiais karalienės Onos valdymo metais 
išleistas įstatymas grąžino patronato teises. Bet nors 
Škotijoje įstatymas be išimčių suteikia beneficiją patrono 
nurodytam asmeniui, Bažnyčia vis dėlto kartais reikalau- 
ja (nes šiuo klausimu jos sprendimai nebūdavo vienodi) 
tam tikro žmonių sutikimo prieš perduodama kandidatui 
vadinamąjį sielų ganymą, tai yra bažnytinę jurisdikci- 
ją parapijoje. Ji bent jau retkarčiais, dėdamasi, kad jai 
rūpi santaika parapijoje, atideda patvirtinimą, kol bus 
gautas toks sutikimas. Privatus kai kurių kaimyninių 
dvasininkų kišimasis siekiant kartais užtikrinti tokį suti- 
kimą, bet dažniau — sukliudyti jį gauti, ir paplitę būdai, 
kurių tokiais atvejais jie griebiasi, kad tas įsikišimas 
būtų veiksmingesnis, tikriausiai ir yra tos priežastys, 
kurios iš esmės dar palaiko senosios fanatiškos dvasios 
likučius — tiek Škotijos dvasininkijos, tiek žmonių. 
Lygybę, kurią presbiterinė Bažnyčios valdymo forma 
nustato tarp dvasininkų, sudaro, pirma, valdžios arba 
bažnytinės jurisdikcijos lygybė ir, antra, beneficijų ly- 
gybė. Visose Presbiterijonų bažnyčiose valdžios lygybė 
yra absoliuti, bet beneficijų lygybė tokia nėra. Tačiau 
skirtumas tarp vienos beneficijos ir kitos retai yra toks 

didelis, kad pastūmėtų netgi mažos beneficijos turėtoją 
stengtis įsiteikti savo globėjui žemu meilikavimu ir pa- 
taikavimu, idant gautų geresnę. Visose Presbiterijonų 
bažnyčiose, kur įtvirtintos patronato teisės, dvasininkai 
paprastai tik kilnesniais ir geresniais būdais — išsila- 
vinimuų, nepriekaištingai doru gyvenimu, sąžiningu ir 
uoliu savo pareigų vykdymu - gali pelnyti vyresny- 
bės palankumą. Jų globėjai netgi dažnai skundžiasi jų 
dvasios nepriklausomybe, kurią jie linkę laikyti nedė- 
kingumu už anksčiau parodytą prielankumą, bet kuri 
net ir blogiausiu atveju yra, ko gero, tik abejingumas, 
natūraliai atsirandantis dėl suvokimo, kad daugiau 
jokių malonių jau nebegalima tikėtis. Vargu ar kur 
nors Europoje galima rasti labiau išsilavinusių, pado- 
resnių, labiau nepriklausomų ir garbingesnių žmonių 
nei didžioji presbiterijonų dvasininkų dalis Olandijoje, 
Ženevoje, Šveicarijoje ir Škotijoje. 

Kur Bažnyčios beneficijos yra beveik vienodos, nė 
viena iš jų negali būti labai didelė, ir tas beneficijų 
kuklumas, nors, be abejo, jos gali būti pernelyg ma- 
žos, turi kai kurių labai teigiamų pasekmių. Niekas, 
išskyrus nepriekaištingą dorą, negali suteikti orumo ne- 
turtingam žmogui. Lengvabūdiškumo ir tuštybės ydos 
padaro žmogų vertą pajuokos ir, be to, žlugdo jį beveik 
taip pat, kaip ir paprastus žmones. Todėl savo elgesiu 
jis privalo laikytis tokios moralės sistemos, kokią pa- 
prasti žmonės gerbia labiausiai. Jis pelno jų pagarbą 
ir meilę tokiu gyvenimo būdu, kokio jį skatina laikytis 
jo paties interesai ir padėtis. Paprasti žmonės žiūri į 
jį su tokiu prielankumu, kokį mes natūraliai jaučiame 
žmogui, kurio padėtis artima mūsų pačių padėčiai, bet, 
mūsų manymu, turėtų būti aukštesnė. Jų prielanku- 
mas naturaliai sužadina jo prielankumą. Jis imasi juos 
šviesti ir stengiasi padėti jiems ir palengvinti jų dalią. 
Jis netgi neniekina prietarų tų žmonių, kurie jam tokie 
prielankūs, ir niekada nesielgia su jais paniekinamai 

ir arogantiškai, kas taip dažnai būdinga išdidiems tur- 
tingų ir gerai aprūpintų Bažnyčių dignitoriams. Todėl 
presbiterijonų dvasininkija turi daugiau įtakos paprastų 
žmonių protams nei, matyt, bet kurios kitos oficialiai 
įteisintos Bažnyčios dvasininkija. Ir todėl tik presbiteri- 
jonų šalyse paprasti žmonės be jokios prievartos beveik 
visi iki vieno priklauso oficialiajai Bažnyčiai. 

Tose šalyse, kur didžioji dalis Bažnyčios beneficijų 
yra labai nedidelės, universiteto katedra paprastai yra 
geriau nei Bažnyčios beneficija. Šiuo atveju universite- 
tai renkasi savo narius iš visų šalies dvasininkų, kurie 
kiekvienoje šalyje sudaro gausiausią mokytų žmonių 
klasę. Priešingai, kur dauguma Bažnyčios beneficijų yra 
gana didelės, Bažnyčia natūraliai pervilioja iš universi- 
tetų didžiąją dalį jų žymių mokslininkų, kurie paprastai 
randa globėją, laikantį sau garbe parūpinti jiems baž- 
nytinį paaukštinimą. Pirmojoje situacijoje veikiausiai 
universitetuose bus žymiausi tos šalies mokslininkai. 
Antruoju atveju veikiausiai juose bus tik keletas žy- 
mių žmonių, ir tie patys bus jauniausi bendruomenės 
nariai, kurie taip pat veikiausiai bus išvilioti iš jų dar 
nespėję įgyti tiek patirties ir žinių, kad galėtų būti labai 
naudingi universitetui. Ponas Voltaire'as pažymėjo, kad 
tėvas Porrėe, mokslo pasaulyje niekuo nepasižymėjęs 
jėzuitas, buvo vienintelis profesorius, kada nors buvęs 
Prancūzijoje, kurio veikalus buvo verta skaityti. Atrodo 
šiek tiek keista, kad šalyje, kuri padovanojo pasauliui 
tiek daug žymių mokslo žmonių, vos vienas iš jų buvo 
universiteto profesorius. Garsusis Gassendi savo veiklos 
pradžioje buvo Provanso Ekso universiteto profesorius. 
Kai pradėjo ryškėti jo genijus, jį pradėjo įkalbinėti, 
kad perėjęs į Bažnyčią jis tikrai turės daug ramesnį 
1r patogesnį gyvenimą, taip pat geresnes sąlygas tęsti 
savo mokslinį darbą, ir jis nedelsdamas pasinaudojo 
patarimu. Pono Voltaire'o pastaba, manau, tinka ne 
tik Prancūzijai, bet visoms Romos katalikų šalims. Bet 

kurioje iš jų retai rasime žymų mokslo žmogų, kuris 
būtų universiteto profesorius, išskyrus, ko gero, tik to- 
kias sritis, kaip teisė ir medicina, tai yra profesijas, 
nuo kurių Bažnyčia juos nelabai įstengia atitraukti. 
Po Romos bažnyčios Anglijos bažnyčia neabejotinai yra 
turtingiausia ir geriausiai aprūpinta Bažnyčia visame 
krikščioniškajame pasaulyje. Todėl Anglijoje Bažnyčia 
nuolat atima iš universitetų jų geriausius ir gabiausius 
žmones, ir čia, kaip ir bet kurioje Romos katalikų šaly- 
je, retai rasime seną universiteto dėstytoją, žinomą ir 
gerbiamą Europoje kaip žymų mokslininką. Priešingai, 
Ženevoje, protestantiškuose Šveicarijos kantonuose, pro- 
testantiškose Vokietijos valstybėse, Olandijoje, Škotijoje, 
Švedijoje ir Danijoje žymiausi šių šalių išugdyti mokslo 
žmonės, gal ne visi, bet didžioji jų dalis, yra universitetų 
profesoriai. Tose šalyse universitetai nuolat atima iš 
Bažnyčios žymiausius mokslininkus. 

Tikriausiai verta pažymėti, kad, atmetus poetus, ke- 
letą oratorių ir keletą istorikų, didžioji dalis visų kitų 
žymių mokslo žmonių tiek Graikijoje, tiek Romoje buvo, 
kaip atrodo, viešųjų mokyklų arba privatūs mokytojai, 
paprastai mokę filosofijos arba retorikos. Tai pasakytina 
apie laikus nuo Lisijo ir Sokrato, Platono ir Aristotelio 
iki Plutarcho ir Epikteto, Svetonijaus ir Kvintiliano. Pri- 
versti žmogų visą laiką, metai po metų, mokyti kokios 
nors mokslo šakos praktiškai būtų pats veiksmingiau- 
sias būdas pasiekti, kad jis pats puikiai išmanytų tą 
sritį. Privalėdamas kasmet apžvelgti tą pačią sritį, jei 
tik žmogus apskritai kam nors tikęs, per kelerius metus 
jis neišvengiamai perpras kiekvieną tos srities dalį, ir 
jei kuriuo nors klausimu vienais metais jis susidarys 
nuomonę pernelyg skubotai, tai kitais metais, kai savo 
paskaitose vėl svarstys tą patį klausimą, tikriausiai ją 
patikslins. Būti mokytoju, be abejo, yra natūrali mokslo 
žmogaus veikla, todėl tikėtina, kad būtent mokydamas 
jis taps puikiai išsilavinusių ir mokslingų žmogumi. 

Bažnyčios beneficijų kuklumas natūraliai paskatina 
didžiąją mokslo žmonių dalį toje šalyje imtis to, kas 
visuomenei yra naudingiausia ir kartu jiems patiems 
suteikia geriausią išsimokslinimą, kokį jie gali gauti. 
Tokios beneficijos tų žmonių išsimokslinimą padaro ir 
kiek įmanoma išsamų, 1r kiek įmanoma naudingą. 
Reikia pažymėti, kad kiekvienos oficialiai įteisintos 
Bažnyčios pajamos, išskyrus tas jų dalis, kurias duo- 
da atskiros žemės valdos arba dvarai, yra bendrųjų 
valstybės pajamų dalis, skiriama visai kitokiam tikslui 
nei šalies gynyba. Dešimtinė, pavyzdžiui, yra tikras 
žemės mokestis, neleidžiantis žemės savininkams pri- 
sidėti prie valstybės gynybos tokiu mastu, kokiu jie 
priešingu atveju galėtų prisidėti. Kita vertus, žemės 
renta yra, kai kurių žmonių nuomone, vienintelis, kitų 
nuomone —- pagrindinis fondas, iš kurio visose didelėse 
monarchijose galiausiai finansuojamos visos būtinosios 
valstybės išlaidos. Kuo didesnė šio fondo dalis atitenka 
Bažnyčiai, tuo mažiau, suprantama, lieka valstybei. 
Galima suformuluoti bendrą išvadą, kad, kai visos 
kitos sąlygos vienodos, kuo turtingesnė Bažnyčia, tuo 
neišvengiamai skurdesnis turi būti valdovas arba, kita 
vertus, šalies žmonės, ir visais atvejais tuo mažiau vals- 
tybė bus pajėgi apsiginti. Kai kuriose protestantiškose 
šalyse, pirmiausia visuose protestantiškuose Šveicarijos 
kantonuose, pajamos, kurios anksčiau priklausė Romos 
katalikų bažnyčiai, dešimtinė ir Bažnyčios žemės, pa- 
sirodė esančios pakankamos ne tik mokėti deramoms 
algoms dvasininkijai, bet ir padengti, šiek tiek pridėjus 
arba nieko nepridėjus, visoms kitoms valstybės išlai- 
doms. Galingo Berno kantono magistratai, pavyzdžiui, 
iš sutaupytų šio fondo lėšų sukaupė labai didelę sumą, 
kaip spėjama, siekiančią keletą milijonų, kurios dalis 
palikta valstybės ižde, o kita dalis įdėta už palūkanas į 
vadinamuosius įvairių įsiskolinusių Europos tautų vals- 
tybinius fondus, daugiausia į Prancūzijos ir Didžiosios 

Britanijos. Aš nežinau, kokią sumą gali sudaryti visos 
valstybės išlaidos Bažnyčiai Berno ar kuriame nors ki- 
tame protestantiškame kantone. Remiantis vienu labai 
tiksliu-apskaičiavimu, 1755 metais visos Škotijos bažny- 
čios dvasininkijos pajamos, įskaitant Bažnyčios žemes ir 
jos gyvenamųjų namų rentą, įvertintos pagal protingus 
kriterijus, sudarė tik 68 514 svarų 1 šilingą 5'/,; pensų. 
Tokios labai kuklios pajamos suteikia deramą pragy- 
venimą devyniems šimtams keturiasdešimt keturiems 
dvasininkams. Visos Bažnyčios išlaidos, įskaitant tai, 
kas retkarčiais skiriama bažnyčioms ir dvasininkų būs- 
tams statyti ir remontuoti, negali būti laikomos dides- 
nėmis kaip aštuoniasdešimt ar aštuoniasdešimt penki 
tūkstančiai svarų per metus. Pati turtingiausia krikš- 
čioniškojo pasaulio Bažnyčia nepalaiko žmonių masių 
tikėjimo vienybės, karšto pamaldumo, tvarkos, stabi- 
lumo ir griežtos moralės dvasios geriau, nei tai daro 
ši labai skurdžiai aprūpinta Škotijos bažnyčia. Visų 
tų gerų rezultatų, pilietinių ir religinių, kurių galima 
tikėtis iš oficialiosios Bažnyčios, ji pasiekia taip pat, 
kaip ir bet kuri kita. Didžioji dalis Šveicarijos protes- 
tantų bažnyčių, kurios apskritai nėra geriau aprūpintos 
nei Škotijos bažnyčia, pasiekia dar geresnių rezultatų. 
Daugumoje protestantiškųjų kantonų nerasime nė vieno 
žmogaus, kuris prisipažintų nepriklausąs oficialiajai 
Bažnyčiai. Tiesa, jei jis pasisakytų priklausąs kokiai 
nors kitai, įstatymai reikalautų, kad jis išvyktų iš to 
kantono. Tačiau toks žiaurus ar veikiau toks prievarti- 
nis įstatymas niekada negalėtų būti vykdomas tokiose 
laisvose šalyse, jei dėl dvasininkų uolumo dar ligi tol 
visi žmonės, išskyrus nebent keletą pavienių asmenų, 
nebūtų perėję į oficialiąją Bažnyčią. Todėl kai kuriose 
Šveicarijos dalyse, kur dėl atsitiktinio protestantų 1r 
Romos katalikų kraštų susijungimo šis perėjimas ne- 
buvo toks visuotinis, abi religijos ne tik toleruojamos, 
bet ir įteisintos įstatymu. 

Deramas bet kokios paslaugos suteikimas reikalauja, 
kad užmokestis arba atlyginimas už ją būtų kiek įmano- 
ma tiksliau proporcingas tos paslaugos pobūdžiui. Jei už 
kurią nors paslaugą mokama daug mažiau, nei ji verta, 
ji nukentės dėl daugumos ją teikiančių žmonių menkų 
sugebėjimų. Jei už ją mokama pernelyg daug, ji, matyt, 
dar labiau nukentės dėl tų žmonių aplaidumo ir tingė- 
jimo. Dideles pajamas gaunantis asmuo, kad ir kokia 
būtų jo profesija, mano turįs gyventi kaip kiti dideles 
pajamas gaunantys asmenys ir didžiąją savo laiko dalį 
pramogauti, tenkinti savo tuštybę ir išlaidauti. Tačiau 
dvasininkui toks gyvenimo būdas ne tik atima laiką, 
kuris turėtų būti skirtas jo misijos pareigoms atlikti, 
bet ir paprastų žmonių akyse beveik visiškai sugriauna 
tą luomo šventumą, kuris vienintelis įgalina jį atlikti 
tas pareigas su derama įtaiga ir autoritetu. 


Ketvirta dalis 


Apie išlaidas valdovo orumui 
palaikyti 


Be išlaidų, kurios būtinos, kad valdovas galėtų vyk- 
dyti įvairias savo pareigas, tam tikros išlaidos reika- 
lingos palaikyti jo orumui. Šios išlaidos kinta įvairiais 
visuomenės raidos tarpsniais, taip pat priklauso nuo 
valstybės valdymo formų. 

Turtingoje ir pažengusioje visuomenėje, kur visi įvai- 
rūs visuomenės sluoksniai kas dieną skiria vis daugiau 
lėšų savo namams, baldams, maistui, drabužiams, ka- 
rietoms, negalima tikėtis, kad valdovas vienintelis liktų 
nuošalyje. Todėl jis natūraliai ar veikiau neišvengiamai 
taip pat didina savo išlaidas visiems tiems įvairiems 
dalykams. Šito, matyt, netgi reikalauja jo orumas. 

Kadangi orumo prasme monarchas yra daug aukš- 
tesnėje padėtyje savo valdinių atžvilgiu, nei kurios nors 

respublikos aukščiausiasis pareigūnas gali būti kitų jos 
piliečių atžvilgiu, tai ir išlaidos tokiam didingesniam 
orumui palaikyti turi būti didesnės. Mes natūraliai 
tikimės didesnės ištaigos karaliaus rūmuose nei dožo 
ar burmistro rezidencijoje. 


Pabaiga 


Tiek išlaidos visuomenės gynybai, tiek išlaidos aukš- 
čiausiojo pareigūno orumui palaikyti yra daromos ben- 
dram visos visuomenės labui. Todėl jos pagrįstai turėtų 
būti padengiamos iš bendrų visos visuomenės įmokų, 
1 kiekvienas jos narys turėtų mokėti kiek įmanoma 
proporcingai savo galimybėms. 

Teisingumo vykdymo išlaidos taip pat, be abejo, gali 
būti laikomos daromomis visos visuomenės labui. To- 
dėl visiškai pamatuotai jos turėtų būti padengiamos iš 
bendrų visos visuomenės įmokų. Tačiau asmenys, dėl 
kurių kaltės tenka daryti tokias išlaidas, yra tie asme- 
nys, dėl kurių padarytų vienokių ar kitokių skriaudų 
tenka kreiptis į teismus, kad jie apgintų arba priverstų 
atlyginti žalą. O tiesioginę naudą iš tų išlaidų gauna 
tie asmenys, kuriems teismai grąžina jų teises arba 
apsaugo jas. Todėl teisingumo vykdymo išlaidos la- 
bai pagrįstai galėtų būti padengiamos, atsižvelgiant į 
konkrečias aplinkybes, iš specialių vienos arba antros 
asmenų grupės, arba jų abiejų įmokų, tai yra iš teis- 
mo rinkliavų. Nebūtina tam naudoti lėšas, gautas iš 
bendrų visos visuomenės įmokų, išskyrus tuos atvejus, 
kai teisiami nusikaltėliai, kurie patys neturi jokio ne- 
kilnojamojo turto ar kitokio lėšų šaltinio, pakankamo 
sumokėti toms rinkliavoms. 

Tos vietinės arba provincijų išlaidos, kurios daro- 
mos jų pačių naudai (pavyzdžiui, konkretaus miesto ar 
apygardos policijai išlaikyti), turi būti padengiamos iš 

vietinių ar provincijų pajamų ir netapti našta bendro- 
sioms visos visuomenės pajamoms. Būtų neteisinga, 
kad visa visuomenė padengtų išlaidas, kurios duoda 
naudos tik daliai visuomenės. 

Išlaidos išlaikyti geriems keliams ir susisiekimui, 
be abejo, duoda naudos visai visuomenei, todėl nebus 
neteisinga padengti jas iš bendrų visos visuomenės 
įmokų. Tačiau tos išlaidos didžiausią ir tiesioginę nau- 
dą duoda tiems, kurie keliauja ar gabena prekes iš 
vienos vietos į kitą, ir tiems, kurie vartoja tas prekes. 
Užkardų rinkliavos Anglijoje ir pėages vadinamos rin- 
kliavos Prancūzijoje visas tas išlaidas užkrauna toms 
dviem Žmonių grupėms ir šitaip išlaisvina bendras vi- 
suomenės pajamas nuo labai didelės naštos. 

Išlaidos švietimo ir religinio mokymo institucijoms 
taip pat, be abejo, yra naudingos visai visuomenei, 
todėl nebus neteisinga padengti jas iš bendrų visos 
visuomenės įmokų. Tačiau būtų lygiai taip pat pagrįsta 
ir netgi naudinga, jei visos šios išlaidos būtų paden- 
giamos tų žmonių, kurie gauna tiesioginę naudą iš 
tokio švietimo ir mokymo, arba iš savanoriškų įmokų 
tų asmenų, kurie mano turį pagrindą mokėti už vieną 
arba kitą. 

Kai visai visuomenei naudingų institucijų ar vie- 
šųjų įrenginių neįstengiama visiškai išlaikyti arba jie 
negali būti išlaikomi vien iš tų konkrečių visuome- 
nės narių, kurie iš jų gauna tiesioginę naudą, įmokų, 
lėšų trūkumas daugeliu atvejų turi būti padengtas iš 
bendrų visos visuomenės įmokų. Visuomenės bendro- 
sios pajamos, be visuomenės gynybos išlaidų ir išlaidų 
aukščiausiojo šalies pareigūno orumui palaikyti, turi 
padengti daugelio konkrečių pajamų rūšių trūkumą. 
Šių bendrųjų arba viešųjų pajamų šaltinius aš pasi- 
stengsiu paaiškinti kitame skyriuje. 

APIE VISUOMENĖS BENDRŲJŲ 
ARBA VIESŲJŲ PAJAMŲ SALTINIUS 


Tos pajamos, iš kurių turi būti padengiamos ne 
tik visuomenės gynybos ir valstybės valdovo orumo 
palaikymo išlaidos, bet ir visos kitos būtinos valdžios 
išlaidos, kurioms valstybės konstitucija nenumatė ko- 
kių nors specialių pajamų, gali būti gaunamos, pirma, 
iš tam tikro fondo, kuris tiesiogiai priklauso valdovui 
arba valstybei ir nesusijęs su Žmonių pajamomis, arba, 
antra, iš Žmonių pajamų. 


Pirma dalis 


Apie fondus, arba pajamų šaltinius, 
kurie gali tiesiogiai priklausyti 
valdovui arba valstybei 


Fondai, arba pajamų šaltiniai, kurie gali tiesiogiai 
priklausyti valdovui arba valstybei, turi būti kapitalas 
arba žemė. 

Valdovas, kaip ir bet kuris kitas kapitalo savinin- 
kas, gali gauti iš jo pajamų arba pats jį panaudodamas, 
arba jį paskolindamas. Pirmuoju atveju jo pajamos bus 
pelnas, antruoju — palūkanos. 

Totorių ar arabų genties vado pajamos yra pelnas. 
Jis gaunamas daugiausia iš pieno ir jo nuosavų kaime- 
nių ir bandų prieaugio; vadas pats rūpinasi savo bandų 

priežiūra, savo gentyje jis yra viršiausias piemuo ar 
kerdžius. Tačiau tik ankstyvojoje ir primityvioje civi- 
linės valdžios pakopoje pelnas galėjo būti pagrindinė 
monarchinės valstybės viešųjų pajamų dalis. 

Mažos respublikos kartais gaudavo nemažų pajamų 
iš prekybos verslo pelno. Pasakojama, kad Hambur- 
go respublika jų gaudavo iš miesto vyno sandėlio ir 
vaistinės pelno!. Valstybė, kurios valdovas turi laiko 
imtis vyno pirklio ar vaistininko verslo, negali būti 
labai didelė. Didesnėse valstybėse pajamų šaltinis buvo 
valstybinio banko pelnas. Taip buvo ne tik Hamburge, 
bet ir Venecijoje bei Amsterdame. Kai kurių žmonių 
nuomone, šios rūšies pajamų pravartu būtų nesikra- 
tyti 1r tokiai didelei imperijai, kaip Didžioji Britanija. 
Skaičiuojant, kad įprasti Anglijos banko dividendai yra 
penki su puse procentų, o kapitalas — dešimt milijonų 
septyni šimtai aštuoniasdešimt tūkstančių svarų, gry- 
nasis pelnas, sumokėjus visas valdymo išlaidas, turėtų 
siekti, kaip teigiama, penkis šimtus devyniasdešimt 
du tūkstančius devynis šimtus svarų. Manoma, kad 
vyriausybė galėtų skolintis šį kapitalą už trijų pro- 
centų palūkanas 1r, perėmusi banko valdymą į savo 
rankas, galėtų gauti du šimtus šešiasdešimt devynis 
tukstančius penkis šimtus svarų grynojo pelno per me- 
tus. Drausminga, apdairi 17 taupi tokių aristokratijų, 
kaip Venecijos ir Amsterdamo, administracija yra, kaip 
rodo patirtis, labai tinkama vadovauti tokio pobūdžio 


! Žr. Mėmoires concernant les Droits et Impositions en Europe, 
tome I, p. 73. Šis veikalas buvo parašytas karaliaus rūmų pavedi- 
mu ir skirtas komisijai, sudarytai prieš kelerius metus apsvarstyti 
Prancūzijos finansų reformos priemonėms. Prancūzijos mokesčių 
aprašymą, sudarantį tris tomus in guarto, galima laikyti visiškai 
patikimu. Kitų Europos tautų mokesčiai buvo aprašyti remiantis 
informacija, kurią įstengė pateikti Prancūzijos pasiuntiniai įvairiose 
karalystėse. Šis aprašymas yra daug trumpesnis ir veikiausiai ne 
toks tikslus, kaip Prancūzijos mokesčių. 

komercinei veiklai. Tačiau ar tokiai vyriausybei, kaip 
Anglijos, kuri, kad ir kokių dorybių ji turėtų, nieka- 
da negarsėjo ūkiškumu, kuri taikos metu dažniausiai 
pasižymėjo vangiu ir nerūpestingu lengvapėdiškumu, 
būdingu, ko gero, visoms monarchijoms, o karo me- 
tais nuolat pasiduodavo neapgalvotam išlaidavimui, į 
kurį yra linkusios demokratijos, galima būtų saugiai 
patikėti vykdyti tokią veiklą, mažų mažiausiai yra 
abejotina. 

Pašto tarnyba yra tikra komercinė veikla. Vyriausy- 
bė avansuoja pašto skyrių įkūrimo ir reikalingų arklių 
ar karietų įsigijimo ar nuomos išlaidas ir susigrąžina 
pinigus su dideliu pelnu iš mokesčių už paslaugas. 
Manau, kad tai yra vienintelė komercinė veikla, ku- 
rią sėkmingai vykdė visokios vyriausybės. Tarnybai 
įsteigti nereikia labai daug kapitalo. Ir jokių verslo 
paslapčių čia nėra. Pajamos ne tik garantuotos, bet ir 
gaunamos iškart. 

Tačiau valdovai dažnai griebdavosi daugybės kitokių 
komercinių veiklų ir siekdami, kaip privatūs asme- 
nys, pataisyti savo turtinius reikalus imdavosi įpras- 
tų prekybos rūšių. Jiems retai pasisekdavo. Kitaip ir 
negalėjo būti dėl neūkiškumo, visada būdingo valdovų 
reikalų tvarkymui. Valdovo patikėtiniai mano, kad jų 
šeimininko turtas yra neišsenkamas; jie visai nesirū- 
pina, kokiomis kainomis perka, jiems visai nerūpi, už 
kokią kainą jie parduoda, jiems visai nesvarbu, kiek 
kainuos pervežti prekes iš vienos vietos į kitą. Jie pa- 
tys dažnai gyvena taip pat netaupiai, kaip valdovai, 
ir kartais, nors ir išlaidauja, sumaniai sudarinėdami 
ataskaitas susikrauna turtus, prilygstančius valdovo 
turtams. Būtent taip, kaip teigia Machiavelli, Lorenzo 
Medici'o, nemenkais gebėjimais pasižymėjusio valdovo, 
prekybą vykdė jo patikėtiniai. Florencijos respublika 
kelis kartus turėjo sumokėti skolas, kurių jam pridarė 
jo patikėtinių išlaidavimas. Dėl to jis nusprendė atsi- 


458 


II. Apie visuomenės bendrųjų arba viešųjų pajamų šaltinius 


sakyti pirklio verslo, nors būtent iš šio verslo jo šeima 
susikrovė turtą, ir antroje gyvenimo pusėje tai, kas liko 
iš to turto, ir jo žinioje buvusią valstybės pajamų dalį 
panaudojo labiau jo padėčiai derantiems sumanymams 
ir tikslams. 

Sunku įsivaizduoti labiau nesuderinamas veiklas, 
kaip prekiautojo ir valdovo. Anglų Rytų Indijos bendro- 
vės prekybos dvasia padaro ją labai prastu valdovu, o 
joje atsiradusi valdovo dvasia padarė ją, kaip atrodo, 
labai bloga prekiautoja. Kol ji vertėsi tik prekyba, vers- 
las ėjosi sėkmingai ir ji galėjo mokėti iš pelno saikingus 
dividendus savo akcininkams. Kai ji tapo ir valdovu, 
nors pajamos, kaip pasakojama, iš pradžių siekė tris 
milijonus svarų sterlingų, galiausiai ji buvo priversta 
maldauti vyriausybės specialios pagalbos, kad išvengtų 
bankroto. Ankstesnėje situacijoje jos tarnautojai laikė 
save pirklių raštvedžiais, o dabartinėje situacijoje tie 
tarnautojai laiko save valdovo įgaliotiniais. 

Dalį pajamų valstybė kartais gali gauti iš palūka- 
nų už pinigus arba iš turimų sankaupų pelno. Jei ji 
sukaupė daug pinigų, gali dalį jų paskolinti užsienio 
valstybėms ar savo pačios valdiniams. 

Berno kantonas gauna dideles pajamas skolindamas 
dalį savo pinigų užsienio valstybėms, tai yra įdėdamas 
tuos pinigus į įvairių įsiskolinusių Europos šalių, dau- 
giausia Prancūzijos 17 Anglijos, valstybinius fondus. 
Tokių pajamų patikimumas priklauso, pirma, nuo tų 
fondų, į kuriuos investuoti pinigai, patikimumo, tai yra 
nuo fondą tvarkančios vyriausybės sąžiningumo; antra, 
nuo taikos su pasiskolinusia tauta tvarumo ar galimybės 
Ją išsaugoti. Karo atveju pirmasis pasiskolinusios tautos 
priešiškumo veiksmas gali būti kreditoriaus lėšų kon- 
fiskavimas. Tokia pinigų skolinimo užsienio valstybėms 
politika, kiek aš žinau, Berno kantonui labai būdinga. 

Hamburgo miestas yra įsteigęs tokią viešą skolinimo 
įstaigą, kuri už užstatą skolina pinigus tos valstybės 

valdiniams už šešių procentų palūkanas*. Ta įstaiga, 
arba lombardas, kaip ji vadinama, duoda valstybei, 
kaip spėjama, šimtą penkiasdešimt tūkstančių kronų 
pajamų, kas, skaičiuojant keturis šilingus šešis pensus 
už kroną, sudaro 33 750 svarų sterlingų. 

Pensilvanijos vyriausybė, nekaupdama pinigų, su- 
galvojo būdą skolinti valdiniams ne pinigus, bet jų 
ekvivalentą. Privatiems asmenims už palūkanas ir lai- 
duodama dvigubos vertės žeme ji išplatino popierinius 
akredityvus, išperkamus po penkiolikos metų, o visą tą 
laikotarpį galinčius eiti iš rankų į rankas, lygiai kaip 
ir banknotai; įstatymų leidžiamojo susirinkimo aktu 
paskelbusi juos teisėta mokėjimo priemone visuose pro- 
vincijos gyventojų tarpusavio atsiskaitymuose, ji su- 
rinko nedideles pajamas, kurių beveik pakako kasmet 
padengti 4 500 svarų išlaidoms, tai yra visoms įprasti- 
nėms tos taupios ir tvarkingos vyriausybės išlaidoms. 
Tokios priemonės sėkmę lėmė trys skirtingos aplin- 
kybės: pirma, kokios nors kitos prekybos priemonės, 
be aukso ir sidabro, poreikis arba tokia vartojamųjų 
reikmenų paklausa, kurios nebuvo galima patenkinti 
neišsiuntus į užsienį didelės dalies provincijos auksi- 
nių ir sidabrinių pinigų toms prekėms nupirkti; antra, 
deramas pasitikėjimas vyriausybe, kuri ėmėsi tokios 
priemonės; ir, trečia, apdairus tų akredityvų naudoji- 
mas, bendra jų suma niekada neviršijo tos auksinių 
1r sidabrinių pinigų sumos, kurios reikėtų apyvartai, 
jei akredityvų nebūtų. Tokios priemonės įvairiais atve- 
jais ėmėsi ir keletas kitų Amerikos kolonijų, tačiau 
dėl apdairumo stokos daugelyje jų ji pridarė daugiau 
netvarkos nei suteikė patogumo. 

Tačiau nepastovus ir netvarus sankaupų ir kredi- 
to pobūdis neleidžia pasitikėti jais kaip pagrindiniais 


Žž Zr. Mėmoires concernant les Droits et Impositions en Europe, 
tome I. 

fondais, iš kurių galima gauti patikimas, stabilias ir 
nuolatines pajamas, kurios tik ir gali suteikti valdžiai 
saugumą ir orumą. Jokios didelės tautos, pasiekusios 
aukštesnę raidos pakopą nei piemenų gentys, valdžia 
niekada, kaip atrodo, negaudavo didžiosios pajamų da- 
lies iš tokių šaltinių. 

Daug pastovesnis ir tvaresnis fondas yra žemė, 
todėl valstybinės žemės renta buvo daugelio didelių 
tautų, pasiekusių aukštesnę raidos pakopą nei piemenų 
gentys, pagrindinis valstybės pajamų šaltinis. Senovės 
Graikijos ir Italijos respublikos iš valstybinių žemių 
produkcijos ar jų rentos ilgą laiką gaudavo didžiąją 
dalį savo pajamų, reikalingų padengti būtinoms vals- 
tybės išlaidoms. Karaliui priklausančių žemių renta 
ilgą laiką sudarė didžiąją senosios Europos valdovų 
pajamų dalį. 

Karas ir ruošimasis karui yra dvi aplinkybės, kurios 
šiais laikais reikalauja daugiausia visų didžiųjų valsty- 
bių išlaidų. O senovės Graikijos ir Italijos respublikose 
kiekvienas pilietis buvo karys, kuris ir kariavo, ir ruo- 
šės1 kario tarnybai savo sąskaita. Todėl nė viena iš šių 
aplinkybių negalėjo sudaryti valstybei didelių išlaidų. 
Palyginti nedidelio dvaro renta galėjo padengti visas 
kitas būtinas valdžios išlaidas. 

Senovės Europos monarchijose tų laikų papročiai 
ir įpročiai daugumą žmonių gerai parengdavo karui, 
ir kai jie išeidavo į karo žygį, pagal feodalinės žemė- 
valdos tvarką turėdavo arba patys save išlaikyti, arba 
Juos turėdavo išlaikyti jų senjoras, todėl valdovui jie 
nesudarydavo jokių išlaidų. Kitos valstybės išlaidos 
dažniausiai būdavo labai nedidelės. Jau aiškinome, kad 
teisingumo vykdymas, užuot buvęs išlaidų priežastis, 
buvo pajamų šaltinis. Šalies tiltams, vieškeliams ir ki- 
tiems įrenginiams, būtiniems šalies prekybai, įtaisyti ir 
prižiūrėti pakakdavo kaimo gyventojų darbo tris dienas 
iki ir tris dienas po derliaus nuėmimo. Pagrindines 

valdovo išlaidas tais laikais, kaip atrodo, sudarė jo šei- 
mos ir namų ūkio išlaikymas. Todėl jo namų ūkį tada 
tvarkė svarbiausi valstybės pareigūnai. Vyriausiasis 
iždininkas rinkdavo jo rentas. Vyriausiasis ekonomas ir 
vyriausiasis rūmininkas tvarkė valdovo šeimos išlaidas. 
Arklidžių priežiūra buvo pavesta vyriausiajam kons- 
tebliui ir vyriausiajam maršalui. Visi valdovo namai 
buvo pastatyti kaip pilys ir, atrodo, buvo pagrindinės 
jo tvirtovės. Tų namų ar pilių prižiūrėtojus galima 
laikyti tarsi kariniais komendantais. Atrodo, jie buvo 
vieninteliai kariniai pareigūnai, kuriuos reikėjo išlai- 
kyti taikos metu. Tokiomis aplinkybėmis didelės žemės 
valdos teikiama renta įprastomis sąlygomis galėjo vi- 
siškai padengti visas būtinas valdžios išlaidas. 
Dabartinėmis daugumos civilizuotų Europos monar- 
chijų sąlygomis renta iš visų šalies žemių, valdomų 
taip, lyg jos priklausytų vienam savininkui, vargiai pri- 
lygtų įprastinėms pajamoms, kurias valdovai surenka 
iš gyventojų netgi taikos metu. Pavyzdžiui, įprastinės 
Didžiosios Britanijos pajamos, įskaitant ne tik tai, kas 
būtina padengti visoms einamosioms metų išlaidoms, 
bet ir sumokėti valstybės skolos palūkanoms ir grąžinti 
daliai tų skolų, sudaro daugiau kaip dešimt milijonų 
per metus. O žemės mokestis, keturi šilingai nuo svaro, 
nesiekia dviejų milijonų per metus. Tačiau šis žemės 
mokestis, kaip jis yra vadinamas, sudaro penktadalį ne 
tik visos žemės rentos, bet 17 visų namų rentos ir viso 
šalyje sukaupto kapitalo, išskyrus tik tą jo dalį, kuri 
paskolinta valstybei arba investuota į žemės dirbimą, 
palūkanų. Didelę dalį iš šio mokesčio gaunamų pajamų 
sudaro pajamos iš namų rentos ir kapitalo palūkanų. 
Pavyzdžiui, Londono miesto žemės mokestis, keturi 
šilingai nuo svaro, sudaro 123 399 svarus 6 šilingus 
7 pensus. Vestminsterio miestas surenka 63 092 svarus 
1 šilingą 5 pensus. Vaitholo ir Šv. Jokūbo rūmai sumo- 
ka 30 754 svarus 6 šilingus 3 pensus. Tokiu pat būdu 

tam tikra žemės mokesčio dalis surenkama 1š visų sa- 
vivaldos teises turinčių karalystės miestų ir miestelių, 
ir ji susidaro beveik vien iš namų rentos arba iš to, kas 
laikoma prekybinio ir piniginio kapitalo palūkanomis. 
Taigi pagal tuos įvertinimus, pagal kuriuos Didžiojoje 
Britanijoje nustatomas žemės mokestis, visos pajamos, 
susidarančios iš visų Žemių rentos, visų namų rentos ir 
visų kapitalo sankaupų, išskyrus paskolintas valstybei 
arba investuotas į žemės dirbimą, palūkanų nevirši- 
ja dešimties milijonų svarų sterlingų per metus, tai 
yra įprastinių pajamų, valdžios surenkamų iš žmonių 
taikos metu. Tie įvertinimai, pagal kuriuos Didžiojoje 
Britanijoje nustatomas žemės mokestis, imant visos 
karalystės vidurkį, be abejo, yra daug mažesni už re- 
aliąją vertę, nors kai kuriose grafystėse ir apygardose, 
kaip teigiama, jie beveik atitinka realiąją vertę. Vien 
žemės rentą, neskaičiuojant namų rentos ir kapitalo 
palūkanų, daugelis žmonių vertina dvidešimt milijonų, 
nors tas įvertinimas yra tik apytikris ir, mano many- 
mu, gali būti ir didesnis, ir mažesnis už realiąją vertę. 
Bet jei Didžiosios Britanijos žemės esant dabartinei 
žemdirbystės būklei neduoda didesnės nei dvidešimt 
milijonų rentos per metus, jos negalėtų duoti nė pusės, 
o gal net nė ketvirtadalio tos rentos, jei priklausytų 
vieninteliam savininkui ir jas tvarkytų aplaidūs, iš- 
laidauti ir engti linkę jo įgaliotiniai ir patikėtiniai. 
Karaliui priklausančios Didžiosios Britanijos žemės 
šiuo Metų neduoda nė ketvirtadalio tos rentos, kokią 
jos tikriausiai galėtų duoti, jei būtų privačių asmenų 
nuosavybė. Jei karaliaus žemių būtų dar daugiau, jos 
tikriausiai būtų dar blogiau tvarkomos. 

Daugumos žmonių iš žemės gaunamos pajamos yra 
proporcingos ne rentai, bet žemės teikiamai produk- 
cijai. Kiekvienos šalies visa metinė žemės produkcija, 
išskyrus paliekamą sėklai, yra arba kasmet daugu- 
mos žmonių suvartojama, arba išmainoma į ką nors 

kita, ką jie suvartoja. Visa tai, kas sumažina žemės 
produkciją, palyginti su tuo, kokia ji antraip būtų, 
daugumos žmonių pajamas sumažina labiau nei žemės 
savininkų pajamas. Žemės renta, ta žemės produkci- 
jos dalis, kuri priklauso savininkams, vargu ar kur 
nors Didžiojoje Britanijoje yra didesnė nei trečdalis 
visos žemės produkcijos. Jei vienu būdu dirbama 
žemė duoda dešimties milijonų svarų sterlingų rentą 
per metus, o dirbama kitu būdu duotų dvidešimties 
milijonų rentą, tai tarus, kad abiem atvejais renta 
sudaro trečdalį produkcijos, savininkų pajamos bus 
mažesnės, nei galėtų būti, tik dešimt milijonų per me- 
tus, o daugumos žmonių pajamos bus mažesnės, nei 
galėtų būti, trisdešimt milijonų per metus, atskaičius 
tik dalį, reikalingą sėklai. Šalies gyventojų skaičius 
bus mažesnis tiek, kiek per metus galėtų išmaitinti 
tie trisdešimt milijonų, visada atskaičius sėklą, atsi- 
žvelgiant į esamą gyvenimo lygį ir tų įvairių žmonių 
sluoksnių, kuriems tos likusios pajamos būtų paskirs- 
tytos, išlaidas. 

Nors dabar Europoje nėra nė vienos civilizuotos 
valstybės, kuri didžiąją viešųjų pajamų dalį gautų iš 
valstybei priklausančių žemių rentos, visose didelėse 
Europos monarchijose didžiuliai žemės plotai tebe- 
priklauso karaliui. Tai daugiausia miškai, ir kartais 
tokie miškai, kur nukeliavę net keletą mylių vargiai 
rasite bent vieną medį; tai tikras švaistymas ir nuos- 
tolis šaliai tiek produkcijos, tiek gyventojų skaičiaus 
atžvilgiu. Kiekvienoje didelėje Europos monarchijoje 
pardavus karaliaus žemes būtų galima gauti dide- 
lę pinigų sumą, kuri, panaudota valstybės skoloms 
grąžinti, išlaisvintų daug didesnes įšaldytas pajamas, 
nei tos žemės kada nors davė karaliui. Šalyse, kur 
sukultūrintos ir labai gerai dirbamos žemės, parda- 
vimo metu duodančios tokią didelę rentą, kokią iš jų 
lengvai galima gauti, paprastai parduodamos už tris- 

dešimties metų pajamų sumą, nesukultūrintas, prastai 
dirbamas ir mažą rentą duodančias karaliaus žemes 
būtų galima tikėtis parduoti už keturiasdešimties, 
penkiasdešimties ar šešiasdešimties metų pajamas. 
Karalius galėtų iškart pasinaudoti pajamomis, ku- 
riomis ši didžiulė kaina leistų disponuoti. Po kelerių 
metų karalius tikriausiai pradėtų gauti ir kitų paja- 
mų. Tapusios privačia nuosavybe, karaliaus žemės po 
kelerių metų būtų sukultūrintos ir gerai dirbamos. 
Tų žemių produkcijos padidėjimas padidintų šalies 
gyventojų skaičių, nes didėtų žmonių pajamos ir var- 
tojimas. O didėjant žmonių pajamoms ir vartojimui 
neišvengiamai padidėtų ir tos pajamos, kurias kara- 
lius gauna iš muitų ir akcizų. 

Nors atrodo, kad civilizuotoje monarchijoje iš kara- 
liaus žemių gaunamos pajamos žmonėms nieko nekai- 
nuoja, iš tikrųjų jos visuomenei kainuoja daugiau nei 
bet kokios kitos tokio paties dydžio karaliaus gaunamos 
pajamos. Visais atvejais visuomenei būtų naudinga, jei 
tos pajamos būtų pakeistos kitomis lygiavertėmis pa- 
jamomis, o žemės būtų padalytos žmonėms, geriausia, 
matyt, parduotos viešame aukcione. 

Malonumui ir didingumui skirtos žemės — parkai, 
sodai, promenados ir kt., tai yra valdos, visur lai- 
komos reikalaujančiomis išlaidų, o ne teikiančiomis 
pajamas, — kaip atrodo, yra vienintelės žemės, kurios 
didelėje ir civilizuotoje monarchijoje turėtų priklausyti 
karaliui. 

Kadangi valstybės kapitalas ir valstybinė žemė, 
du pajamų šaltiniai, kurie gali tiesiogiai priklausyti 
valdovui ar valstybei, yra netinkami 17 nepakankami 
padengti visoms būtinoms didelės ir civilizuotos valsty- 
bės išlaidoms, tas išlaidas, arba didžiąją jų dalį, tenka 
padengti vienos ar kitos rūšies mokesčiais; atiduodami 
dalį savo privačių pajamų, žmonės teikia viešąsias pa- 
jamas valdovui arba valstybei. 

Antra dalis 


Apie mokesčius 

Kaip jau aiškinome pirmojoje šio tyrimo knygoje, ats- 
kirų asmenų privačios pajamos galiausiai gaunamos iš 
trijų skirtingų šaltinių: rentos, pelno ir darbo užmokes- 
čio. Kiekvienas mokestis galiausiai turi būti sumokamas 
iš vienos ar kitos iš šių trijų skirtingų pajamų rūšių 
arba vienodai iš jų visų. Aš pasistengsiu kaip galima 
geriau paaiškinti, pirma, mokesčius, kuriais apmokes- 
tinama renta, antra, mokesčius, kuriais apmokestina- 
mas pelnas, trečia, mokesčius, kuriais apmokestinamas 
darbo užmokestis, ir, ketvirta, mokesčius, kuriais ap- 
mokestinamos visos šios trys skirtingos pajamų rūšys. 
Kiekviena iš šių keturių mokesčių rūšių nagrinėjama 
atskirai, todėl šio skyriaus antroji dalis padalyta į ke- 
turis skirsnius, trys iš jų suskirstyti dar smulkiau. Kaip 
bus matyti iš toliau pateikiamos apžvalgos, daugelis tų 
mokesčių galiausiai yra mokami ne iš to fondo, arba 
pajamų šaltinio, kurį buvo numatyta apmokestinti. 

Prieš imdamasis nagrinėti atskirus mokesčius, turiu 
aptarti keturias maksimas, taikytinas visiems mokes- 
čiams. 

I. Kiekvienos valstybės valdiniai turi prisidėti prie 
valdžios išlaikymo pagal savo išgales, tai yra proporcin- 
gai pajamoms, kuriomis jie naudojasi globojami valsty- 
bės. Atskiriems didelės tautos žmonėms valdžios išlaidos 
yra tas pats, kas didelės žemės valdos valdymo išlaidos 
yra jos nuomininkams, kurių kiekvienas privalo prisi- 
dėti proporcingai savajai valdos daliai. Šios maksimos 
laikymasis arba nepaisymas lemia tai, kas vadinama 
apmokestinimo lygybe arba nelygybe. Reikia aiškiai 
pasakyti, kad kiekvienas mokestis, kuriuo galiausiai 
apmokestinama tik viena iš trijų minėtų pajamų rūšių, 
neišvengiamai yra nelygus, nes jis netaikomas kitoms 

dviem. Toliau nagrinėdamas įvairius mokesčius aš retai 
kalbėsiu apie šios rūšies nelygybę, bet dažniau apsi- 
ribosiu pastabomis apie tokią nelygybę, kurią sukelia 
konkretus mokestis, nelygiai tenkantis netgi toms pri- 
vačioms pajamoms, kurioms jis taikomas. 

II. Mokestis, kurį privalo mokėti kiekvienas as- 
muo, turi būti apibrėžtas, o ne savavališkai nustato- 
mas. Mokėjimo laikas, būdas ir suma turi būti aiškūs 
ir suprantami tiek mokėtojui, tiek kiekvienam kitam 
asmeniui. Jei būtų kitaip, kiekvienas apmokestinamas 
asmuo taptų daugiau ar mažiau priklausomas nuo 
mokesčių rinkėjo, kuris galėtų arba padidinti mokestį 
nemaloniam mokėtojui, arba grasindamas jį padidinti 
išsireikalauti dovanėlę ar kyšį. Apmokestinimo neapi- 
brėžtumas paskatina to sluoksnio žmonių, kurie natū- 
raliai yra nepopuliarūs, įžūlumą ir korupciją, net jei jie 
nėra nei įžūlus, nei korumpuoti. Tikslus apibrėžimas, 
kiek kiekvienas asmuo turi sumokėti, yra toks svarbus, 
kad, kaip, mano manymu, rodo visų tautų patirtis, 
didelė mokesčių nelygybė nėra toks didelis blogis, kaip 
net 1r nedidelis jų neapibrėžtumas. 

III. Kiekvienas mokestis turi būti renkamas tuo 
metu ar būdu, kuris yra patogiausias mokėtojui. Že- 
mės rentos ar namų rentos mokestis, mokamas tuo 
pačiu metu, kai paprastai yra mokamos tos rentos, 
yra renkamas patogiausių mokėtojui laiku, arba kai jis 
tikriausiai turi lėšų jį sumokėti. Tokioms vartojamo- 
sioms prekėms, kaip prabangos reikmenys, taikomus 
mokesčius galiausiai sumoka jų vartotojas ir paprastai 
tokiu būdu, kuris jam yra patogiausias. Jis moka tuos 
mokesčius po truputį, kiekvienąkart, kai perka tas pre- 
kes. Ir kadangi jis yra laisvas savo nuožiūra nuspręsti, 
pirkti ar nepirkti, tai jis pats būna kaltas, jei dėl tokių 
mokesčių patiria kokių nors didesnių nepatogumų. 

IV. Kiekvienas mokestis turi būti sumanytas taip, 
kad tai, ką jis išima iš žmonių kišenių arba neleidžia 

jiems įsidėti į kišenę, kaip galima mažiau viršytų tai, 
ką jis įdeda į valstybės iždą. Mokestis gali išimti iš 
žmonių kišenių arba neleisti jiems įsidėti į kišenę gero- 
kai daugiau, nei jis įdeda į valstybės iždą, tokiais ketu- 
riais būdais. Pirma, jam surinkti gali reikėti labai daug 
pareigūnų, kurių algos surytų didelę dalį to mokesčio 
ir kurių imami kyšiai sudarytų žmonėms papildomą 
mokestį. Antra, jis gali slopinti žmonių darbštumą ir 
atimti jiems norą imtis tokių verslo šakų, kurios duotų 
darbą ir pragyvenimą daugeliui žmonių. Priversdamas 
žmones mokėti, toks mokestis gali sumažinti ar gal- 
būt visai sunaikinti kai kuriuos fondus, kurie įgalintų 
žmones lengviau tai daryti. Trečia, konfiskavimai ir 
kitos baudos, skiriamos tiems nelaimingiems žmonėms, 
kurie nesėkmingai bando išvengti mokesčių, dažnai 
gali juos sužlugdyti, dėl to bendruomenė prarastų nau- 
dą, kurią ji galėjo turėti iš jų kapitalo panaudojimo. 
Neapgalvotas mokestis sukelia didelę pagundą imtis 
kontrabandos. Tačiau didėjant pagundoms didėja ir 
baudos už kontrabandą. Priešingai visiems įprastiems 
teisingumo principams, įstatymas iš pradžių sukuria 
pagundą, o paskui baudžia tuos, kurie jai pasiduoda, ir 
paprastai padidina bausmes proporcingai kaip tik tai 
aplinkybei, kuri neabejotinai turėtų jas sušvelninti, — 
pagundai įvykdyti nusikaltimą?. Ketvirta, dėl dažnų 
mokesčių rinkėjų apsilankymų ir įkyrių klausinėjimų 
mokestis gali kelti žmonėms daug nereikalingo neri- 
mo, nemalonumų ir slėgti juos; 17 nors nemalonumai, 
griežtai kalbant, nėra išlaidos, jie neabejotinai tolygūs 
išlaidoms, kuriomis kiekvienas žmogus mielai nuo tų 
nemalonumų atsipirktų. Būtent vienu ar kitu iš šių 
keturių būdų mokesčiai dažnai tampa žmonėms sunkia 
našta ir daug labiau juos apsunkina nei duoda naudos 
valdovui. 


3 Žr. Sketches of the History of Man, p. 474 et seą. 

Dėl akivaizdaus minėtųjų maksimų teisingumo ir 
naudingumo visos tautos skyrė joms daugiau ar mažiau 
dėmesio. Visos tautos kaip įmanydamos stengėsi, kad 
mokesčiai būtų lygūs, kad jie būtų apibrėžti, patogūs 
mokėtojui tiek mokėjimo termino, tiek mokėjimo būdo 
atžvilgiu ir, palyginti su pajamomis, kurias jie duoda 
valdovui, būtų kuo mažesnė našta žmonėms. Toliau 
pateikiama trumpa kai kurių pagrindinių mokesčių, 
egzistavusių įvairiais amžiais ir įvairiose valstybėse, 
apžvalga parodys, kad tautų pastangos šiuo atžvilgiu 
nebuvo vienodai sėkmingos. 


I skirsnis 


„ Rentos mokesčiai. 
Zemės rentos mokesčiai 


Žemės rentos mokestis yra nustatomas arba pagal 
tam tikrą kriterijų, kai kiekvienoje apygardoje renta 
įvertinama tam tikru dydžiu 1r paskui tas įvertinimas 
nebegali būti keičiamas, arba jis gali būti nustatomas 
taip, kad keistųsi kaskart keičiantis realiajai žemės 
rentai 17 didėtų ar mažėtų žemės dirbimui gerėjant 
ar blogėjant. 

Žemės mokestis, kuris kiekvienai apygardai yra 
apskaičiuojamas pagal tam tikrą nekintamą kriterijų, 
kaip yra Didžiojoje Britanijoje, nors tuo metu, kai buvo 
pirmąkart nustatytas, galėjo būti lygus, ilgainiui neiš- 
vengiamai tampa nelygus, nes įvairiose šalies dalyse 
žemės dirbimas nevienodai gerėja ar blogėja. Anglijo- 
je įvertinimas, pagal kurį 4-aisiais Vilhelmo ir Mari- 
jos valdymo metais išleistu įstatymu buvo nustatytas 
įvairių grafysčių ir parapijų žemės mokestis, jau 1š 
pat pradžių buvo nelygus. Todėl tas mokestis smar- 
kiai pažeidžia pirmąją iš tų keturių anksčiau minėtų 
maksimų. Jis visiškai atitinka kitas tris. Jis tiksliai 

apibrėžtas. Jo mokėjimo laikas, sutampantis su rentos 
mokėjimu, mokėtojui yra visiškai patogus. Nors tikra- 
sis mokėtojas visais atvejais yra žemės savininkas, 
mokestį paprastai iš anksto sumoka nuomininkas, 
kuriam žemvaldys turi išskaičiuoti jį iš jo mokamos 
rentos. Šį mokestį renka daug mažiau pareigūnų nei 
bet kurį kitą, duodantį beveik tiek pat pajamų. Ka- 
dangi kiekvienoje apygardoje mokestis nedidėja didė- 
jant rentai, valdovas negauna dalies žemvaldžio pelno, 
kurį jam duoda žemės dirbimo gerinimas. Tiesa, tie 
pagerinimai kartais prisideda prie mokesčių naštos 
pasikeitimo kitiems apygardos žemvaldžiams. Tačiau 
atskiros žemės valdos apmokestinimo padidėjimas, 
kurį šitai kartais gali sukelti, visada yra toks nedi- 
delis, kad niekada negalėtų nei atgrasinti nuo tokių 
pagerinimų, nei pristabdyti žemės produkcijos augimo. 
Kadangi mokestis neturi tendencijos mažinti produk- 
cijos kiekį, jis negali didinti produktų kainos. Toks 
mokestis neslopina žmonių darbštumo. Jis nesukelia 
žemvaldžiui jokių kitų nepatogumų, išskyrus tą, kad 
mokestį neišvengiamai reikia mokėti. 

Tačiau nauda, žemvaldžio gaunama dėl nekintamo 
įvertinimo, kuriuo remiantis visos Didžiosios Britani- 
jos žemės apmokestinamos žemės mokesčiu, iš esmės 
radosi dėl kai kurių aplinkybių, visai nesusijusių su 
šio mokesčio pobūdžiu. 

Ją 1š dalies lėmė didžiulis beveik visos šalies sukles- 
tėjimas, žemės renta beveik visose Didžiosios Britanijos 
žemės valdose nuo tada, kai pirmąkart buvo atliktas 
šis įvertinimas, nuolat didėjo ir vargu ar kur nors ma- 
žėjo. Todėl beveik visi žemvaldžiai pelnydavo skirtumą 
tarp mokesčio, kurį jie būtų turėję mokėti pagal realią 
jų valdų rentą, ir to, kurį jiems faktiškai reikėjo mo- 
kėti pagal pirminį įvertinimą. Jei šalies padėtis būtų 
buvusi kitokia, jei žemdirbystei smunkant rentos būtų 
laipsniškai mažėjusios, beveik visi žemvaldžiai būtų 

praradę tą skirtumą. Tokiomis sąlygomis, kurios susi- 
klostė po revoliucijos, įvertinimo nekintamumas buvo 
naudingas žemvaldžiams ir nuostolingas valdovui. Ki- 
tokiomis sąlygomis jis galėjo būti naudingas valdovui 
ir nuostolingas žemvaldžiams. 

Kadangi mokestis mokamas pinigais, tai ir įverti- 
nimas išreiškiamas pinigais. Nuo pat šio įvertinimo 
nustatymo sidabro vertė buvo gana stabili, nesikeitė ir 
monetų standartas nei svorio, nei grynumo atžvilgiu. 
Jei sidabro vertė būtų labai padidėjusi, kaip, atrodo 
buvo paskutinius du šimtmečius iki atrandant kasy- 
klas Amerikoje, įvertinimo nekintamumas žemvaldžiui 
galėjo būti labai apsunkinanti aplinkybė. Jei sidabro 
vertė būtų labai sumažėjusi, kas ir vyko mažiausiai 
šimtmetį po to, kai buvo atrastos tos kasyklos, tas 
pats įvertinimo nekintamumas būtų labai sumažinęs 
valdovo iš šio mokesčio gaunamas pajamas. Jei būtų 
padaryta didelių pinigų standarto pakeitimų, jei būtų 
sumažintas arba padidintas tą patį sidabro kiekį tu- 
rinčių Monetų nominalas, — jei, pavyzdžiui, iš uncijos 
sidabro vietoj penkių šilingų dviejų pensų monetų būtų 
kaldinamos tokio mažo nominalo, kaip du šilingai sep- 
tyni pensai, arba tokio didelio nominalo, kaip dešimt 
šilingų keturi pensai, monetos, — tai pirmuoju atveju 
nukentėtų žemės savininko pajamos, antruoju atveju — 
valdovo pajamos. 

Taigi, jei būtų susidėjusios kiek kitokios aplinkybės, 
įvertinimo nekintamumas galėjo sudaryti didelių ne- 
patogumų arba žemės savininkui, arba valstybei. Ta- 
čiau amžiams slenkant tokios aplinkybės vienu ar kitu 
metu turi susiklostyti. Bet nors imperijos, kaip ir visi 
kiti žmogaus kūriniai, ligi šiol visos pasirodė esančios 
mirtingos, vis dėlto kiekviena imperija siekia nemir- 
tingumo. Todėl kiekviena institucija, turinti būti tokia 
pat tvari, kaip pati imperija, turi būti patogi ne tik 
tam tikromis aplinkybėmis, bet visomis aplinkybėmis; 

ji turi būti pritaikyta ne laikinoms, kintančioms ar 
atsitiktinėms aplinkybėms, bet toms, kurios yra neiš- 
vengiamos ir todėl visada yra tokios pačios. 

Žemės rentos mokestį, kuris kinta keičiantis ren- 
tai, arba didėja 17 mažėja tobulėjant arba prastėjant 
žemdirbystei, Prancūzijos literatų, pasivadinusių eko- 
nomistais, grupė rekomenduoja kaip teisingiausią iš 
visų mokesčių. Jų teigimu, visi mokesčiai galiausiai 
tenka žemės rentai, todėl ir turi būti lygiai taikomi 
tam šaltiniui, kuris galiausiai juos sumoka. Tikra tiesa, 
kad visi mokesčiai galiausiai turi būti kuo lygiau taiko- 
mi tam šaltiniui, kuris galiausiai juos sumoka. Tačiau 
mes nesivelsime į nemalonią diskusiją dėl metafizinių 
argumentų, kuriais jie paremia savo labai išmoningą 
teoriją; iš toliau pateikiamos apžvalgos paaiškės, ko- 
kie mokesčiai galiausiai tenka žemės rentai ir kokie 
galiausiai tenka kuriam nors kitam šaltiniui. 

Venecijos teritorijoje visos ūkininkams išnuomotos 
ariamos žemės apmokestinamos dešimtadaliu rentos“. 
Nuomos sutartys įrašomos į valstybinį registrą, kurį 
tvarko kiekvienos provincijos ar apygardos iždo parei- 
gūnai. Kai savininkas pats dirba savo žemę, ji įvertina- 
ma kaip ir kitos, o savininkui mokestis sumažinamas 
penktadaliu, tad jis už tokią žemę vietoj dešimties 
procentų numatomos rentos moka tik aštuonis. 

Toks žemės mokestis yra neabejotinai lygesnis nei 
Anglijos žemės mokestis. Jis galbūt nėra visiškai api- 
brėžtas, mokesčio apskaičiavimas dažnai gali sukelti 
nemažai rūpesčių žemės savininkui. Be to, jo surinki- 
mas gali atsieiti daug brangiau. 

Tačiau būtų galima sumanyti tokią šio mokesčio 
administravimo sistemą, kuri neleistų susidaryti šiam 
neapibrėžtumui ir sumažintų mokesčio surinkimo 1š- 
laidas. 


* Mėmoires concernant les Droits, pp. 240, 241. 

Pavyzdžiui, žemvaldys 17 nuomininkas galėtų būti 
įpareigoti drauge įrašyti nuomos sutartį į valstybinį 
registrą. Už bet kurios iš sutarties sąlygų nuslėpimą 
ar klaidingą pateikimą galėtų būti numatytos deramos 
baudos, ir jei dalis tų baudų būtų sumokama tai sutar- 
ties šaliai, kuri apskundė ir apkaltino kitą šalį tokiu 
nuslėpimu ar klaidinimu, tai veiksmingai atgrasintų 
jas nuo tarpusavio susitarimo apgauti mokesčių tar- 
nybą. Iš tokio įrašo būtų gerai žinomos visos nuomos 
sąlygos. 

Kai kurie žemvaldžiai, užuot didinę rentą, ima vien- 
kartinį mokestį už nuomos sutarties atnaujinimą. Taip 
daugiausia elgiasi švaistūnai, kurie už iškart sumo- 
kamą pinigų sumą parduoda būsimas daug didesnės 
vertės pajamas. Todėl daugeliu atvejų toks būdas yra 
žalingas žemvaldžiams. Jis dažnai žalingas ir nuomi- 
ninkams ir visada yra žalingas visuomenei. Jis dažnai 
atima iš nuomininko tokią didelę jo kapitalo dalį ir dėl 
to taip sumažina jo galimybes dirbti žemę, kad jam 
būna sunkiau mokėti mažą rentą negu priešingu atveju 
mokėti didelę. Viskas, kas sumažina jo galimybes dirbti 
žemę, neišvengiamai sumažina ir svarbiausiąją visuo- 
menės pajamų dalį. Apmokestinus tokias vienkartines 
pajamas gerokai didesniu mokesčiu nei įprastinę žemės 
rentą, būtų atgrasinta nuo tokios žalingos praktikos, ir 
visos suinteresuotos šalys — žemvaldžiai, nuomininkai, 
valdovas ir visa visuomenė — iš to turėtų nemenkos 
naudos. 

Kai kurios nuomos sutartys nurodo nuomininkui tam 
tikrą žemės dirbimo būdą ir tam tikrą sėjomainą per 
visą nuomos laikotarpį. Tokia sąlyga, kuri paprastai 
yra žemvaldžio įsivaizdavimo, kad jis geriau nusima- 
no apie žemdirbystę (dažniausiai visiškai nepagrįsto), 
išraiška, visada laikytina papildoma renta, renta, mo- 
kama paslaugomis, o ne pinigais. Siekiant išgyvendinti 
tokią praktiką, apskritai labai neprotingą, šią rentos 

rūšį derėtų įvertinti brangiau ir dėl to apmokestinti 
daugiau nei įprastines pinigines rentas. 

Kai kurie žemvaldžiai vietoj piniginės rentos rei- 
kalauja mokėti natūra — grūdais, gyvuliais, naminiais 
paukščiais, vynu, aliejumi ir t. t., dar kiti reikalauja 
rentos paslaugomis. Tokios rentos visada nuomininkui 
padaro daugiau nuostolių nei duoda naudos žemval- 
džiui. Jos iš pirmojo kišenės išima arba neleidžia jam 
įsidėti į kišenę daugiau nei įdeda į antrojo kišenę. Kie- 
kvienoje šalyje, kurioje yra tokių rentų, nuomininkai 
yra tuo vargingesni ir tuo labiau skursta, kuo labiau 
paplitusios tos rentos. Ir šiuo atveju įvertinus tokias 
rentas brangiau ir dėl to apmokestinus jas šiek tiek 
daugiau nei įprastines pinigines rentas, tokia visai 
visuomenei žalinga praktika tikriausiai būtų pakan- 
kamai suvaržyta. 

Kai žemvaldys pats dirba dalį savo žemių, renta gali 
būti įvertinama pagal nešališką kaimyninių ūkininkų 
ir žemvaldžių vertinimą ir jam gali būti suteikiama 
nedidelė mokesčio nuolaida, kaip daroma Venecijos te- 
ritorijoje, su sąlyga, kad jo dirbamų žemių renta ne- 
viršija tam tikros sumos. Labai svarbu skatinti patį 
žemvaldį dirbti kokią nors dalį savo žemės. Paprastai 
jo kapitalas didesnis nei nuomininko, ir turėdamas ma- 
žiau įgūdžių jis dažnai gali gauti daugiau produkcijos. 
Žemvaldys turi galimybę eksperimentuoti, ir paprastai 
jis yra linkęs tai daryti. Nesėkmingi eksperimentai 
jam padaro tik nedidelių nuostolių. Jo sėkmingi eks- 
perimentai prisideda prie žemės dirbimo gerinimo ir 
tobulinimo visoje šalyje. Tačiau gali būti svarbu ir tai, 
kad mokesčio nuolaida jį paskatintų dirbti tik tam ti- 
krą savo žemių dalį. Jei žemvaldžiai, bent didžioji jų 
dalis, susigundytų patys ūkininkauti visose nuosavose 
žemėse (vietoj blaivių ir darbščių nuomininkų, kuriuos 
jų pačių interesai verčia dirbti žemę taip gerai, kaip 
tik leidžia jų kapitalas ir įgūdžiai), šalyje atsirastų 

daugybė tingių ir netaupių prievaizdų, kurių netikęs 
tvarkymasis netrukus pablogintų žemės dirbimą ir su- 
mažintų jos metinę produkciją, o dėl to sumažėtų ne 
tik jos šeimininkų pajamos, bet ir svarbiausia visos 
visuomenės pajamų dalis. 

Tokia administravimo sistema, ko gero, išlaisvintų 
šį mokestį nuo bet kokio neapibrėžtumo, galinčio su- 
daryti mokėtojui sunkumų arba nepatogumų, ir kartu 
paskatintų įdiegti tokį žemės naudojimo planą ar meto- 
dą, kuris smarkiai prisidėtų prie bendro žemdirbystės 
tobulinimo ir gerinimo visoje šalyje. 

Žemės mokesčio, kuris kaskart kinta keičiantis 
rentai, surinkimo išlaidos neabejotinai būtų šiek tiek 
didesnės nei tokio mokesčio, kuris nustatytas pagal 
nekintamą rentos įvertinimą. Papildomų išlaidų neiš- 
vengiamai susidarytų tiek dėl to, kad įvairiose šalies 
apygardose tektų įsteigti registracijos įstaigas, tiek 
dėl to, kad retkarčiais prireiktų įvertinti tas žemes, 
kurias savininkas imtųsi dirbti pats. Tačiau visos tos 
išlaidos gali būti gana nedidelės ir daug mažesnės už 
tas, kurių reikia surinkti daugeliui kitų mokesčių, nors 
jų duodamos pajamos yra nereikšmingos, palyginti su 
šiuo mokesčiu lengvai surenkamomis sumomis. 

Svarbiausias priekaištas, kurį galima padaryti kin- 
tamam žemės mokesčiui, matyt, yra tas, kad jis gali 
trukdyti gerinti žemės dirbimą. Žemvaldys tikriausiai 
bus mažiau linkęs tai daryti, jei valdovas, nė kiek ne- 
prisidėjęs prie išlaidų, gaus dalį to pagerinimo duo- 
damo pelno. Bet ir šį priekaištą galima pašalinti, jei 
žemvaldžiui bus leista prieš imantis gerinti žemę kartu 
su iždo pareigūnais nustatyti savo žemių faktinę vertę 
remiantis nešališku tam tikro skaičiaus kaimyninių 
žemvaldžių 17 nuomininkų, po lygiai abiejų šalių pasi- 
rinktų, įvertinimu ir jei Jis bus apmokestinamas pagal 
tą įvertinimą tiek metų, kiek reikės toms išlaidoms 
visiškai atlyginti. Vienas iš esminių tokio mokesčio 

privalumų yra tas, kad jis atkreipia valdovo dėmesį 
į žemdirbystės gerinimą, nes šis yra suinteresuotas 
didinti savo pajamas. Todėl laikas, suteiktas žemval- 
džiui padengti savo padarytoms išlaidoms, neturėtų 
būti daug ilgesnis nei būtina tam tikslui, kad tolima 
naudos perspektyva nesusilpnintų šio dėmesio. Tačiau 
geriau, kad tas terminas būtų per ilgas, negu kokiu 
nors atžvilgiu per trumpas. Joks valdovo dėmesio ska- 
tinimas neatsvers net menkiausio žemvaldžio dėmesio 
slopinimo. Valdovo dėmesys geriausiu atveju pasireikš 
tik bendru ir nekonkrečiu pasvarstymu, kaip būtų ga- 
lima pagerinti didžiosios dalies jo valdomų žemių dir- 
bimą. Žemvaldžio dėmesys pasireiškia konkrečiais ir 
nuodugniais svarstymais, kaip būtų galima geriausiai 
panaudoti kiekvieną savo valdų žemės pėdą. Valdovas 
labiausiai turėtų stengtis visomis jo galioje esančiomis 
priemonėmis skatinti tiek žemvaldžio, tiek nuomininko 
rūpestingumą, todėl jis turi leisti jiems siekti savo in- 
teresų savo pačių pasirinktais būdais ir savo nuožiūra, 
suteikti jiems abiem visišką tikrumą, kad jie galės nau- 
dotis visu savo triūso atlygiu, ir suteikti jiems abiem 
kuo plačiausią rinką kiekvienai jų produkcijos rūšiai, 
užtikrindamas lengviausią ir saugiausią susisiekimą 
sausuma ir vandeniu kiekvienoje savo valdų dalyje ir 
neribotą laisvę išvežti produkciją į visų kitų valdovų 
valdas. 

Jei esant tokiai administravimo sistemai šios rūšies 
mokestis būtų tvarkomas taip, kad ne tik nekliudytų 
gerinti žemės dirbimą, bet, priešingai, skatintų tai da- 
ryti, tai neatrodo, kad jis sukeltų kokį nors nepatogu- 
mą žemvaldžiui, išskyrus visada neišvengiamą pareigą 
jį mokėti. 

Kad ir kokia būtų visuomenės būklė, kiltų ar smuk- 
tų žemdirbystės lygis, kad ir kaip keistųsi sidabro vertė 
ir monetų standartas, šios rūšies mokestis savaime 
ir be jokių vyriausybės pastangų lengvai prisitaiky- 

tų prie esamos situacijos ir būtų vienodai teisingas ir 
lygus visomis tomis kintančiomis aplinkybėmis. Todėl 
jį labiau nei kurį nors visada pagal nustatytą įverti- 
nimą renkamą mokestį tinka įvesti kaip nuolatinę ir 
nekeičiamą normą, arba kaip vadinamąjį pagrindinį 
valstybės įstatymą. 

Kai kurios valstybės vietoj tokios paprastos ir aiš- 
kios priemonės, kaip nuomos sutarčių registras, pasi- 
rinko daug darbo reikalaujantį ir brangų būdą - faktinį 
visų šalies žemės valdų surašymą ir įvertinimą. Jos 
tikriausiai manė, kad nuomotojas ir nuomininkas, siek- 
dami apgauti mokesčių tarnybą, gali susitarti nuslėpti 
tikrąsias nuomos sąlygas. Anglijos Paskutinio teismo 
knyga (Domesday Book), atrodo, yra tokio nuodugnaus 
surašymo pavyzdys. 

Senosiose Prūsijos karalystės valdose mokestis buvo 
nustatomas pagal faktinį valdų surašymą ir įvertinimą, 
kuris retkarčiais būdavo peržiūrimas ir keičiamas?. Pa- 
gal tą įvertinimą pasauliečiai žemių savininkai moka 
nuo dvidešimties iki dvidešimt penkių procentų savo pa- 
jamų. Bažnytinių žemių valdytojai moka nuo keturias- 
dešimties iki keturiasdešimt penkių procentų. Silezijoje 
žemių surašymas ir įvertinimas buvo atliktas dabartinio 
karaliaus įsakymu; kalbama, kad tai buvo padaryta 
labai tiksliai. Pagal tą įvertinimą žemės, priklausančios 
Breslau vyskupui, apmokestinamos dvidešimt penkiais 
procentais jų rentos. Kitos abiejų religijų dvasininkų 
pajamos apmokestinamos penkiasdešimt procentų. Teu- 
tonų ir Maltos ordinų žemės valdos — keturiasdešimt 
procentų. Bajorų nuomojamos žemės apmokestintos tris- 
dešimt aštuoniais ir viena trečiąja procento. Paprastų 
žmonių nuomojamos žemės apmokestintos trisdešimt 
penkiais ir viena trečiąja procento. 


5 Mėmoires concernant les Droits, etc., tome I, pp. 114, 115, 
116 etc. 

Bohemijos žemių surašymas ir įvertinimas, kaip tei- 
giama, tęsėsi daugiau nei šimtą metų. Jis buvo visiškai 
baigtas tik po 1748 metų taikos sudarymo dabartinės 
imperatorės įsakymu“. Milano kunigaikštystės žemių. 
surašymas, pradėtas Karolio VI laikais, buvo baigtas 
tik po 1760 metų. Jis laikomas vienu iš pačių tiksliau- 
sių, kokių tik yra buvę. Velionio Sardinijos karaliaus 
įsakymu buvo atliktas Savojos ir Pjemonto žemių su- 
rašymas!'. 

Prūsijos karaliaus valdose Bažnyčios pajamos apmo- 
kestinamos daugiau nei pasauliečių nuosavybė. Didžioji 
Bažnyčios pajamų dalis yra našta žemės rentai. Retai 
kokia nors tų pajamų dalis panaudojama gerinti žemei 
arba tokiu būdu, kad prisidėtų prie daugumos žmonių 
pajamų padidinimo. Matyt, dėl to jo didenybė Prūsijos 
karalius manė esant tikslinga, kad tos pajamos didesne 
dalimi prisidėtų prie valstybės reikmių patenkinimo. 
Kai kuriose šalyse Bažnyčios žemės atleistos nuo visų 
mokesčių. Kitose joms taikomas mažesnis mokestis nei 
kitoms žemėms. Milano kunigaikštystėje tų Bažnyčios 
žemių, kurias ji įsigijo iki 1575 metų, apmokestinamas 
tik trečdalis jų vertės. 

Silezijoje bajorų nuomojamos žemės apmokestina- 
mos trimis procentais daugiau nei paprastų nuomi- 
ninkų žemės. Tikriausiai jo didenybė Prūsijos karalius 
nutarė, kad garbės titulai ir įvairios privilegijos, susi- 
jusios su pirmųjų valdomis, pakankamai atlygins sa- 
vininkui tą nedidelį mokesčio padidinimą, o žeminamą 
antrųjų pavaldumą šiek tiek palengvins truputį mažes- 
nis apmokestinimas. Kitose šalyse mokesčių sistema, 
užuot mMažinusi, didina šią nelygybę. Sardinijos kara- 
liaus valdose ir tose Prancūzijos provincijose, kuriose 
renkama vadinamoji realinė arba žemės talija (taille), 


6 Mėmoires concernant les Droits, etc., tome I, pp. 83, 84. 
7 Ibid., p. 280 etc., p. 287-316. 

visas mokestis tenka paprastų nuomininkų žemėms. 
Bajorų žemės valdos neapmokestinamos. 

Žemės mokestis, nustatytas pagal bendrąjį sura- 
šymą ir įvertinimą, kad 1r koks iš pradžių jis būtų 
lygus, per palyginti neilgą laikotarpį neišvengiamai 
tampa nelygus. Norint, kad taip nebūtų, vyriausybė 
turėtų nuolat įdėmiai stebėti visus kiekvieno šalies 
ūkio būklės ir produkcijos pokyčius. Prūsijos, Bohemi- 
jos, Sardinijos ir Milano kunigaikštystės vyriausybės iš 
tikrųjų rodo tokį rūpestingumą — rūpestingumą, taip 
nebūdingą vyriausybės prigimčiai, kad vargu ar jis gali 
ilgai tverti, o jei ir tvertų, ilgainiui tikriausiai sukeltų 
mokesčio mokėtojams daugiau rūpesčių ir nemalonumų 
nei palengvintų jų dalią. 

1666 metais Montobano apskrityje realinė arba 
žemės talija buvo apskaičiuota pagal, kaip pasakoja- 
ma, labai tikslų žemių surašymą ir įvertinimą“. 1727 
metais tas apmokestinimas jau buvo visiškai nelygus. 
Siekdama ištaisyti šį neatitikimą, vyriausybė nesu- 
manė nieko geresnio, kaip skirti visai apskričiai pa- 
pildomą šimto dvidešimties tūkstančių livrų mokestį. 
Šis papildomas mokestis buvo apskaičiuotas visoms 
žemės taliją turinčioms mokėti apygardoms pagal se- 
nąjį žemių įvertinimą. Tačiau jis renkamas tik iš tų, 
kurios dabartinėje situacijoje pagal tą senąjį įvertinimą 
yra per mažai apmokestintos, ir panaudojamas palen- 
gvinti mokesčio naštai toms, kurios yra apmokestintos 
per daug. Pavyzdžiui, viena apygarda pagal dabartinę 
situaciją turėtų mokėti devynis šimtus livrų, kita — 
tūkstantį šimtą livrų, o pagal senąjį įvertinimą abi turi 
mokėti po tūkstantį livrų. Įvedus papildomą mokestį, 
abi apygardos turi mokėti po tūkstantį šimtą livrų. 
Tačiau šis papildomas mokestis renkamas tik iš per 


8 Mėmoires concernant les Droits, etc., tome II, pp. 139, 145-147, 
etc. 


419 


PENKTA KNYGA 


mažai apmokestintos apygardos ir visas panaudojamas 
palengvinti naštai per daug apmokestintai apygardai, 
kuri šiuo atveju moka tik devynis šimtus livrų. Vyriau- 
sybė dėl to papildomo mokesčio nei laimi, nei pralaimi, 
jis visas panaudojamas pašalinti dėl senojo įvertinimo 
atsiradusiai nelygybei. Jo taikymą savo nuožiūra re- 
guliuoja apskrities intendantas, todėl neišvengiama 
didelio savavaliavimo. 


Mokesčiai, apskaičiuojami ne nuo rentos, 
bet nuo žemės produkcijos 


Žemės produkcijos mokesčiai iš tikrųjų yra žemės 
rentos mokesčiai, ir nors iš pradžių juos gali sumokėti 
ūkininkas, galiausiai juos sumoka žemvaldys. Kai tam 
tikra produkcijos dalis turi būti sumokama kaip mo- 
kestis, ūkininkas kiek galėdamas tiksliau apskaičiuoja, 
kokia bus vidutinė tos dalies vertė, ir tokia suma su- 
mažina rentą, kurią sutinka mokėti žemvaldžiui. Lygiai 
taip pat kiekvienas ūkininkas iš anksto apskaičiuoja, 
kiek vidutiniškai sudarys dešimtinė Bažnyčiai, kuri 
yra tos pačios rūšies žemės mokestis. 

Dešimtinė ir bet kuris kitas tokios rūšies žemės mo- 
kestis, nors iš pažiūros atrodo visiškai lygūs, yra labai 
nelygūs mokesčiai, nes tam tikra produkcijos dalis įvai- 
riose situacijose yra ekvivalentiška labai skirtingoms 
rentos dalims. Kai kuriose labai derlingose žemėse 
produkcija yra tokia didelė, kad pusės jos pakanka 
atkurti ūkininko kapitalui, panaudotam žemei dirbti, 
su įprastiniu tose apylinkėse pelnu. Kitą pusę arba, 
kas yra tas pat, kitos pusės vertę jis galėtų mokėti 
žemvaldžiui kaip rentą, jei nereikėtų mokėti dešimti- 
nės. Bet jei dešimtoji jo produkcijos dalis paimama iš 
jo kaip dešimtinė, jis turi reikalauti penktadaliu su- 
mažinti rentą, antraip jis negalės susigrąžinti kapitalo 
ir gauti įprastinio pelno. Šiuo atveju žemvaldžio ren- 

ta, užuot siekusi pusę arba penkias dešimtąsias visos 
žemės produkcijos, sudarys tik keturias dešimtąsias. 
Skurdesnėse žemėse, priešingai, produkcija kartais yra 
tokia maža, o žemės dirbimo išlaidos tokios didelės, jog 
prireikia keturių penktadalių visos produkcijos, kad 
ūkininkas susigrąžintų savo kapitalą su įprastiniu 
pelnu. Šiuo atveju, nors 1r nebūtų dešimtinės, žem- 
valdžio renta gali siekti ne daugiau kaip penktadalį, 
arba dvi dešimtąsias, visos žemės produkcijos. Tačiau 
jei ūkininkas vieną dešimtąją produkcijos sumoka kaip 
dešimtinę, jis turi reikalauti tokio pat žemvaldžiui mo- 
kamos rentos sumažinimo, todėl ji turės sumažėti iki 
vienos dešimtosios visos produkcijos dalies. Derlingo- 
se žemėse dešimtinė kartais gali būti ne didesnė nei 
penktadalis rentos, arba keturi šilingai nuo svaro, o 
skurdžiose žemėse ji gali siekti pusę rentos, tai yra 
dešimt šilingų nuo svaro. 

Kadangi dešimtinė rentos atžvilgiu dažnai yra la- 
bai nelygus mokestis, ji visada yra didelė kliūtis tiek 
žemvaldžiui gerinti žemę, tiek ūkininkui tobulinti 
žemdirbystę. Vienas negali rizikuoti imtis svarbiausių 
pagerinimų, kurie paprastai yra ir brangiausi, antras 
negali rizikuoti auginti vertingiausias javų kultūras, 
kurios irgi paprastai yra brangiausios, kai Bažnyčia, 
nedaranti jokių išlaidų, pasiima tokią didelę pelno dalį. 
Dėl dešimtinės daržinė raudė ilgą laiką buvo auginama 
tik Jungtinėse Provincijose, kurios, būdamos presbiteri- 
Jonų kraštas ir dėl to neapmokestintos šiuo žlugdančiu 
mokesčiu, faktiškai turėjo monopoliją to vertingo daži- 
klio rinkoje visoje Europoje. Neseni bandymai pradėti 
kultivuoti šį augalą Anglijoje tapo įmanomi tik priėmus 
įstatymą, kuriuo daržinės raudės augintojams vietoj 
visų rūšių dešimtinės buvo nustatytas penkių šilingų 
už akrą mokestis. 

Kaip Bažnyčia didžiojoje Europos dalyje, taip vals- 
tybė daugelyje Azijos šalių iš esmės yra išlaikoma iš 

žemės mokesčio, apskaičiuojamo ne nuo rentos, o nuo 
žemės produkcijos. Kinijoje pagrindines valdovo paja- 
mas sudaro dešimtoji visų 1mperijos žemių produkcijos 
dalis- Tačiau ta dešimtoji dalis apskaičiuojama taip 
saikingai, kad, kaip pasakojama, daugelyje provincijų 
neviršija trisdešimtosios įprastinės produkcijos dalies. 
Žemės mokestis arba žemės renta, paprastai mokėta 
musulmonų vyriausybei Bengalijoje iki ši šalis atiteko 
anglų Rytų Indijos bendrovei, kaip pasakojama, siekė 
apie penktadalį žemės produkcijos. Žemės mokestis 
senovės Egipte, kiek žinoma, taip pat sudarė vieną 
penktadalį. 

Azijoje manoma, kad toks žemės mokestis skatina 
valdovo suinteresuotumą žemės ir jos dirbimo gerini- 
mu. Kinijos, Bengalijos, kol ją valdė musulmonų vy- 
riausybė, ir senovės Egipto valdovai, kaip teigiama, 
nepaprastai rūpinosi gerų kelių ir laivybos kanalų tie- 
simu ir priežiūra, siekdami kiek įmanoma padidinti 
visų rūšių žemės produkcijos kiekį ir vertę kiekvienai 
jų suteikiant kuo didžiausią rinką, kokią tik jų valdos 
galėjo suteikti. Bažnyčios dešimtinė yra padalyta į to- 
kias mažas dalis, kad nė vienas tokios dalies gavėjas 
negali būti suinteresuotas tuo rūpintis. Parapijos kle- 
bonas niekada nematys naudos tiesti kelią ar kanalą į 
tolimą šalies kraštą, kad išplėstų rinką savo parapijos 
produkcijai. Kai tokie mokesčiai skirti valstybei išlai- 
kyti, jie turi kai kurių pranašumų, tam tikru mastu 
kompensuojančių jų nepatogumą. Kai jie skiriami Baž- 
nyčiai išlaikyti, jie sukelia tik nepatogumų. 

Žemės produkcijos mokesčiai gali būti renkami arba 
natūra, arba pinigais pagal tam tikrą įvertinimą. 

Parapijos klebonui arba smulkiam dvarininkui, gy- 
venančiam iš savo dvaro, kartais tikriausiai gali būti 
naudingiau gauti savo dešimtinę arba savo rentą natūu- 
ra. Ir surenkamas kiekis, ir teritorija, kurioje renkama, 
yra tokie maži, kad juodu abu gali asmeniškai prižiū- 

rėti, kad būtų surinkta ir jiems atiduota viskas, kas 
jiems priklauso. Stambiam dvarininkui, gyvenančiam 
sostinėje, kiltų nemažas pavojus patirti nuostolių dėl 
valdytojų ir patikėtinių aplaidumo, o dar labiau — dėl 
jų sukčiavimo, jei jo valdų tolimoje provincijoje renta 
jam būtų mokama tokiu būdu. Valdovo nuostoliai dėl 
jo mokesčių rinkėjų piktnaudžiavimų ir grobstymų ne- 
išvengiamai būtų dar didesni. Paties nerūpestingiausio 
privataus asmens tarnai yra, ko gero, geriau šeiminin- 
ko stebimi nei rūpestingiausio valdovo tarnautojai, ir 
valstybės pajamos, renkamos natūra, taip nukentėtų 
dėl rinkėjų nesąžiningumo, kad tik labai maža dalis to, 
kas buvo surinkta iš gyventojų, patektų į valdovo 1ždą. 
Tačiau Kinijoje tam tikra dalis valstybės pajamų, kaip 
pasakojama, yra renkama tokiu būdu. Mandarinai ir 
kiti mokesčių rinkėjai, be abejo, teikia pirmenybę tokiam 
mokėjimo būdui, nes jis sudaro nepalyginti daugiau ga- 
limybių piktnaudžiauti nei mokėjimas pinigais. 

Žemės produkcijos mokestis pinigais gali būti renka- 
mas arba pagal įvertinimą, kuris kinta kaskart keičian- 
tis rinkos kainoms, arba pagal nekintamą įvertinimą, 
kai, pavyzdžiui, bušelis kviečių visada įvertinamas ta 
pačia pinigine kaina, nesvarbu, kokia būtų situacija 
rinkoje. Pirmuoju atveju surenkama mokesčių suma 
keičiasi tik priklausomai nuo žemės realios produkci- 
jos kitimo, kurį lemia žemdirbystės tobulinimas arba 
apleidimas. Antruoju atveju surenkama mokesčių suma 
keičiasi priklausomai ne tik nuo žemės produkcijos 
kitimo, bet ir nuo brangiųjų metalų vertės ir tų me- 
talų kiekio to paties nominalo monetose kitimo įvai- 
riu metu. Pirmuoju atveju surinkta suma visada bus 
proporcinga žemės realios produkcijos vertei. Antruoju 
atveju surinkta suma įvairiu metu gali sudaryti labai 
nevienodą tos vertės dalį. 

Kai vietoj apibrėžtos žemės produkcijos dalies arba 
tokios dalies kainos mokestis arba dešimtinė nustatomi 

kaip apibrėžta pinigų suma, mokestis iš esmės tam- 
pa visiškai toks pat, kaip žemės mokestis Anglijoje. 
Žemės rentai didėjant ar mažėjant jis nesikeičia. Jis 
nei skatina, nei kliudo gerinti žemę. Dešimtinė dau-. 
gumoje tų parapijų, kurios moka vadinamąjį modus 
in lieu vietoj visų rūšių dešimtinių, yra toks mokestis. 
Musulmonų valdomoje Bengalijoje vietoj penktadalio 
produkcijos mokėjimo natūra didžiojoje dalyje šalies 
apygardų, arba zamindarijų, buvo įvestas modusas, be 
to, kaip pasakojama, labai nuosaikus. Kai kurie Rytų 
Indijos bendrovės tarnautojai, dėdamiesi siekią atkurti 
tikrąją valstybės pajamų vertę, kai kuriose provincijose 
modusą pakeitė mokėjimu natūra. Jiems valdant šis 
pakeitimas, kaip atrodo, kliudo žemdirbystės pažangai 
ir suteikia naujų galimybių piktnaudžiauti renkant 
valstybės pajamas, kurios gerokai sumažėjo, palyginti 
su tomis, kokios, kaip teigiama, buvo iki jų administra- 
vimą perimant bendrovei. Bendrovės tarnautojai galbūt 
ir gavo naudos dėl tokio pakeitimo, tačiau veikiausiai 
savo šeimininkų ir visos šalies sąskaita. 


Namų rentos mokesčiai 


Namo rentą galima padalyti į dvi dalis, kurių viena 
labai pagrįstai gali būti vadinama pastato renta, o kita 
paprastai vadinama sklypo renta. 

Pastato renta yra kapitalo, išleisto namui pastatyti, 
palūkanos arba pelnas. Kad statytojo verslas būtų ly- 
giavertis kitiems verslams, ši renta turi būti pakanka- 
ma, kad, pirma, mokėtų jam tokias pačias palūkanas, 
kokias jis gautų už savo kapitalą, jei paskolintų jį su 
patikima garantija, ir, antra, leistų gerai prižiūrėti 
namą ir prireikus jį remontuoti, arba, kas yra tas pat, 
periodiškai atkurti kapitalą, kuris buvo panaudotas 
namui pastatyti. Todėl pastato renta, arba įprastinis 
pastato pelnas, visur ir visada priklauso nuo įprastinių 

palūkanų už pinigus. Kur rinkos palūkanų norma yra 
keturi procentai, namo renta, kuri sumokėjus sklypo 
rentą duoda šešis ar šešis su puse procentų nuo visų 
namo statybos išlaidų, jo statytojui veikiausiai gali 
duoti pakankamą pelną. Kur rinkos palūkanų norma 
yra penki procentai, tam, matyt, reikėtų septynių ar 
septynių su puse procentų. Jei, palyginti su palūka- 
nomis už pinigus, statytojo verslas kuriuo nors metu 
duoda didesnį pelną nei šis, jis netrukus pritrauks 
tiek kapitalo iš kitų verslų, kad pelnas sumažės iki 
įprastinio lygio. Jei statytojo verslas kuriuo nors metu 
duoda daug mažesnį pelną, kiti verslai atitrauks iš jo 
tiek kapitalo, kad tas pelnas vėl padidės. 

Ta visos namo rentos dalis, kuria ji viršija rentą, 
pakankamą duoti tokiam pagrįstam pelnui, natūraliai 
tampa sklypo renta; ir kur žemės sklypo savininkas 
ir pastato savininkas yra du skirtingi asmenys, dau- 
geliu atvejų ji visa sumokama pirmajam. Ši pridėtinė 
renta yra kaina, kurią namo gyventojas moka už tam 
tikrą realų ar numanomą būsto vietos pranašumą. 
Kaimo namų, esančių toli nuo didelio miesto, kur ga- 
lima rinktis iš gausybės sklypų, sklypo renta yra visai 
menka arba ne didesnė už tokią, kokią reikėtų mokėti 
už žemę, kurioje stovi namas, jei ji būtų naudojama 
žemdirbystei. Užmiesčio vilų, esančių šalia didelio 
miesto, sklypo renta kartais yra gerokai didesnė, čia 
dažnai labai gerai sumokama už ypatingą vietovės pa- 
togumą ar grožį. Sklypo renta paprastai yra didžiausia 
sostinėje ir tose jos vietose, kur susidaro didžiausia 
namų paklausa, nesvarbu, dėl kokios priežasties — ar 
dėl prekybos ir verslo, ar dėl pramogų ir draugijos, ar 
vien iš tuštybės ir dėl mados. 

Nuomininko mokamas ir kiekvieno namo visai ren- 
tai proporcingas namo rentos mokestis negali, bent jau 
ilgesnį laiką, daryti įtakos pastato rentai. Jei statyto- 
jas negauna savo įprastinio pelno, jis bus priverstas 

mesti verslą; dėl to padidės pastatų paklausa, taigi 
statytojo pelnas netrukus vėl pakils iki deramo lygio, 
esančio kituose versluose. Lygiai taip pat namo rentos 
mokestis negali visas tekti sklypo rentai; jis turi būti 
paskirstytas taip, kad dalis jo tektų namo gyventojui, 
o kita dalis — sklypo savininkui. 

Tarkime, pavyzdžiui, jog koks nors asmuo nuspren- 
džia, kad jis įstengs nuomotis namą už šešiasdešimt 
svarų per metus; ir tarkime, kad gyventojas turi mo- 
kėti nustatytą keturių šilingų nuo svaro, tai yra vie- 
nos penktosios namo rentos mokestį. Už šešiasdešimt 
svarų išnuomojamas namas šiuo atveju jam kainuos 
septyniasdešimt du svarus per metus, o tai dvylika 
svarų daugiau, nei, jo apskaičiavimu, jis įstengtų mo- 
kėti. Todėl jis pasitenkins prastesniu namu, tai yra 
namu už penkiasdešimties svarų rentą, kuri kartu su 
papildomais dešimt svarų, kuriuos jis privalės mokėti 
kaip rentos mokestį, sudarys šešiasdešimt svarų per 
metus — sumą, kurią, jo manymu, jis įstengs mokėti; 
kad sumokėtų tą mokestį, jis atsisakys dalies papil- 
domų patogumų, kuriuos galėtų turėti nuomodamasis 
namą už dešimt svarų didesnę rentą. Aš sakau: jis 
atsisakys dalies tų papildomų patogumų, nes tik re- 
tais atvejais jam teks atsisakyti visų patogumų — mat 
dėl to mokesčio už penkiasdešimt svarų per metus jis 
gaus geresnį namą nei gautų, jei jokio mokesčio ne- 
būtų. Pašalindamas šį konkurentą, šis mokestis turi 
sumažinti konkurenciją dėl namų, išnuomojamų už 
šešiasdešimties svarų rentą, ir lygiai taip pat jis turi 
sumažinti ir konkurenciją dėl namų, išnuomojamų už 
penkiasdešimties svarų rentą ir už visas kitas rentas, 
išskyrus namus už pačią mažiausią rentą, dėl kurių 
konkurencija kurį laiką padidėtų. Tačiau visų katego- 
rijų namų, dėl kurių konkurencija sumažėjo, rentos 
neišvengiamai turės būti daugiau ar mažiau sumažin- 
tos. Bet kadangi jokia to sumažėjimo dalis negalės tu- 


486 


II. Apie visuomenės bendrųjų arba viešųjų pajamų šaltinius 


rėti įtakos, bent jau ilgesnį laiką, pastato rentai, visas 
tas sumažėjimas galiausiai neišvengiamai teks sklypo 
rentai. Todėl galutiniai namo rentos mokesčio mokė- 
tojai bus namo gyventojas, kuris, kad galėtų sumokėti 
savąją dalį, turės atsisakyti dalies savo patogumų, ir 
sklypo savininkas, kuris, kad galėtų sumokėti savąją 
dalį, turės atsisakyti dalies savo pajamų. Kokiu santy- 
kiu pasiskirstys jiems šis galutinis mokėjimas, ko gero, 
nėra lengva nustatyti. Skirtingomis aplinkybėmis tas 
pasiskirstymas gali būti labai nevienodas, ir šios rūšies 
mokestis tomis skirtingomis aplinkybėmis gali labai 
nelygiai tekti namo gyventojui ir sklypo savininkui. 

Įvairių sklypo rentų gavėjams tenkančio šios rūšies 
mokesčio nelygybė visiškai priklausys nuo atsitikti- 
nės to pasiskirstymo nelygybės. Tačiau įvairių namų 
gyventojams tenkančio mokesčio nelygybė susidarys 
ne vien dėl to, bet ir dėl kitos priežasties. Namo ren- 
tos išlaidos sudaro skirtingą visų pragyvenimo išlaidų 
dalį priklausomai nuo turto dydžio. Ji, matyt, yra di- 
džiausia turtingiausių gyventojų sluoksnyje, laipsniš- 
kai mažėja mažėjant turtui ir paprastai yra mažiau- 
sia neturtingiausiame gyventojų sluoksnyje. Būtinieji 
pragyvenimo reikmenys skurdiems gyventojams su- 
daro didelių išlaidų. Jiems sunku apsirūpinti maistu, 
ir didžioji jų menkų pajamų dalis išleidžiama maistui 
pirkti. Turtuoliai daugiausia pinigų išleidžia prabangai 
ir tuštybei, o didingas namas dar labiau papuošia ir 
išryškina visą kitą juos supančią prabangą ir tušty- 
bę. Todėl namo rentos mokestis apskritai turtuoliams 
turėtų būti didžiausias, ir ši nelygybės rūšis, matyt, 
negali būti laikoma labai neteisinga. Nėra labai netei- 
singa, kad turtingieji prisidėtų prie valstybės išlaidų 
padengimo ne tik proporcingai savo pajamoms, bet šiek 
tiek daugiau. 

Nors namų renta kai kuriais atžvilgiais primena že- 
mės rentą, vienu atžvilgiu ji esmingai nuo jos skiriasi. 

Žemės renta yra mokama už naudojimąsi produktyviu 
dalyku. Už žemę mokamą rentą pati žemė ir sukuria. 
Namo renta yra mokama už naudojimąsi neprodukty- 
viu dalyku. Nei namas, nei sklypas, kuriame jis stovi, 
nieko negamina. Todėl asmuo, kuris moka namo rentą, 
turi gauti ją iš kokio nors kito pajamų šaltinio, skirtin- 
go 1r nepriklausomo nuo namo. Namo rentos mokestis, 
tenkantis namo gyventojams, turi būti 1mamas iš to 
paties šaltinio, kaip ir pati renta, ir turi būti moka- 
mas iš namo gyventojų pajamų, gaunamų kaip darbo 
užmokestis, kapitalo pelnas ar žemės renta. Kadangi 
tas mokestis tenka gyventojams, jis yra vienas iš tų 
mokesčių, kurie tenka ne vienam, bet visiems trims 
skirtingiems pajamų šaltiniams, ir visais atžvilgiais 
yra to paties pobūdžio, kaip mokestis už bet kurį kitą 
vartojamąjį reikmenį. Apskritai nėra, ko gero, nė vieno 
išlaidų ar vartojimo objekto, kuris leistų geriau spręsti 
apie žmogaus išlaidumą ar šykštumą negu jo namo 
renta. Proporcingas mokestis, taikomas šiam ypatin- 
gam išlaidų objektui, matyt, galėtų suteikti daugiau 
pajamų, nei ligi šiol iš jo surenkama bet kurioje Eu- 
ropos vietoje. Jei šis mokestis iš tikrųjų būtų labai 
didelis, dauguma žmonių kaip įmanydami stengtųsi 
jo išvengti, pasitenkintų mažesniais namais ir didesnę 
savo išlaidų dalį skirtų kitiems tikslams. 

Namų rentą nesunkiai galima gana tiksliai nusta- 
tyti tuo pačiu būdu, kaip nustatoma įprastinė žemės 
renta. Negyvenami namai neturėtų būti apmokestina- 
mi. Tokiems namams taikomą mokestį tektų mokėti 
vien jų savininkui, kuris šitaip būtų apmokestintas 
už objektą, kuris neteikia jam nei patogumų, nei pa- 
jamų. Namai, kuriuose gyvena patys savininkai, turė- 
tų būti apmokestinti ne pagal išlaidas, kurių reikėjo 
jiems pastatyti, bet pagal rentą, už kurią, nešališkų 
vertintojų nuomone, būtų galima tuos namus išnuo- 
moti. Jei renta būtų apskaičiuojama pagal tai, kiek 

kainavo namą pastatyti, trijų ar keturių šilingų nuo 
svaro mokestis, sudėjus jį kartu su kitais mokesčiais, 
sužlugdytų beveik visas šios ir, esu tikras, bet kurios 
kitos civilizuotos šalies turtingas ir garsias šeimas. Kas 
įdėmiau apžiūrėtų įvairius kai kurių turtingiausių ir 
garsiausių šios šalies šeimų namus miestuose ir kai- 
muose, tas įsitikintų, kad, esant tik šešių su puse ar 
septynių procentų nuo statybos išlaidų tarifui, jų namų 
renta beveik prilygtų visai jų valdų grynajai rentai. 
Tiesa, kelių kartų išlaidų rezultatas yra nuostabūs ir 
didingi objektai, tačiau jų mainomoji vertė, palyginti 
su tuo, kiek jie kainavo, yra labai maža“. 

Sklypo renta yra dar tinkamesnis apmokestinimo 
objektas nei namų renta. Sklypo rentos mokestis ne- 
padidintų namų rentos. Jį visą tektų mokėti sklypo 
rentos savininkui, kuris visada elgiasi kaip monopoli- 
ninkas ir išsireikalauja didžiausią rentą, kokią įmano- 
ma gauti už naudojimąsi jo sklypu. Daugiau ar mažiau 
jis gaus už sklypą, priklausys nuo to, turtingi ar ne 
yra į jį pretenduojantys konkurentai, nuo to, ar jie 
gali sumokėti už savo įgeidį įsikurti tame konkrečiame 
sklype didesnę, ar mažesnę sumą. Kiekvienoje šalyje 
daugiausia turtingų konkurentų yra sostinėje, todėl 
ten sklypų rentos visada didžiausios. Kadangi sklypo 
rentos mokestis jokiu atžvilgiu nepadidina tų konku- 
rentų turto, jie tikriausiai nebus linkę daugiau mokėti 
už naudojimąsi sklypu. Neturės didelės reikšmės, ar 
tą mokestį iš pradžių sumokės gyventojas, ar sklypo 
savininkas. Kuo daugiau to mokesčio privalės mokėti 
gyventojas, tuo mažiau jis bus linkęs mokėti už sklypą, 
todėl galiausiai sumokėti visą mokestį teks sklypo ren- 
tos savininkui. Negyvenamų namų sklypo renta išvis 
neturėtų būti apmokestinama. 


9 Po pirmosios šios knygos laidos buvo įvestas mokestis, apskai- 
čiuojamas beveik pagal šiuos principus. 

Ir sklypo renta, 1r įprastinė žemės renta yra to- 
kios pajamų rūšys, kurios savininkui daugeliu atvejų 
atitenka be jokių jo paties pastangų ar rūpinimosi. 
Nors dalis tų pajamų turi būti paimta iš jo valstybės: 
išlaidoms padengti, tai nė kiek nekliudys jokios rūšies 
darbinei veiklai. Visuomenės metinė žemės ir darbo 
produkcija, realus daugumos žmonių turtas ir pajamos 
įvedus tokį mokestį gali būti tokie patys, kaip ir iki 
jo. Todėl sklypo renta ir įprastinė žemės renta yra, ko 
gero, tokios pajamų rūšys, kurios geriausiai pakelia 
joms taikomą specialų mokestį. 

Šiuo atžvilgiu sklypo renta yra tinkamesnis specia- 
laus apmokestinimo objektas net negu įprastinė žemės 
renta. Įprastinė žemės renta daugeliu atvejų priklau- 
so, bent iš dalies, nuo žemvaldžio rūpestingumo ir gero 
tvarkymosi. Labai didelis mokestis gali atgrasinti nuo 
tokio rūpestingumo ir gero tvarkymosi. Sklypo renta, 
kiek ji viršija įprastinę žemės rentą, visiškai priklauso 
nuo valdovo gero tvarkymosi — apsaugodamas visų žmo- 
nių ar kurios nors konkrečios vietos gyventojų darbinę 
veiklą, jis įgalina juos už sklypus, kuriuose statomi jų 
namai, mokėti gerokai daugiau, nei jie realiai verti, arba 
su kaupu atlyginti sklypo savininkui nuostolius, kurių 
jis gali patirti dėl tokio sklypo panaudojimo. Negali būti 
nieko išmintingesnio, kaip specialiai apmokestinti tą 
šaltinį, kuris egzistuoja dėl gero šalies valdymo, tai yra 
padaryti taip, kad jis šiek tiek daugiau prisidėtų prie 
tos valdžios išlaikymo nei dauguma kitų šaltinių. 

Nors daugelis įvairių Europos šalių yra įvedusios 
namų rentos mokestį, nežinau nė vienos tokios šalies, 
kurioje sklypo renta būtų laikoma atskiru apmokes- 
tinimo objektu. Tikriausiai mokesčių sumanytojams 
buvo sunku nustatyti, kokia rentos dalis turėtų būti 
laikoma sklypo renta ir kokia dalis — pastato renta. 
Tačiau neturėtų būti labai sunku atskirti tas dvi rentos 
dalis vieną nuo kitos. 

Didžiojoje Britanijoje manoma, kad namų renta turi 
būti apmokestinama tokia pačia norma, kokia žemės 
renta yra apmokestinama vadinamuoju metiniu žemės 
mokesčiu. Įvertinimas, pagal kurį kiekviena parapija 
ir apygarda apmokestinama, visada yra toks pat. Iš 
pradžių jis buvo nepaprastai nelygus, toks tebėra ir 
dabar. Didžiojoje karalystės dalyje šis mokestis namų 
rentai yra dar mažesnė našta negu žemės rentai. Tik- 
tai keliose apygardose, kurios iš pradžių buvo daug 
įkainotos ir kuriose namų renta smarkiai krito, trijų 
ar keturių šilingų nuo svaro žemės mokestis laikomas 
atitinkančiu realiąją namų rentą. Nors neapgyvendinti 
namai pagal įstatymą taip pat turi būti apmokesti- 
nami, dėl mokesčių rinkėjų nuolaidžiavimo daugumo- 
je apygardų jie atleidžiami nuo mokesčio; ši išimtis 
kartais sukelia nedidelį atskirų namų apmokestinimo 
tarifo įvairavimą, nors mokesčio tarifas apygardoje 
visada yra toks pat. Rentos padidėjimas dėl naujų pas- 
tatų, remonto ir t. t. palengvina apygardai mokesčių 
naštą, bet dėl to atskirų namų apmokestinimas dar 
labiau įvairuoja. 

Olandijos provincijoje kiekvienas namas apmokes- 
tinamas dviem su puse procentų jo vertės, neatsi- 
žvelgiant nei į faktinę jo duodamą rentą, nei į tai, 
ar jis išnuomotas, ar ne!'. Mūsų manymu, savinin- 
ko prievolė mokėti mokestį už neišnuomotą namą, 
iš kurio jis negauna jokių pajamų, yra jam didelė 
našta, ypač kai mokestis toks didelis. Olandijoje, kur 
palūkanų rinkos norma neviršija trijų procentų, du 
su puse procentų nuo visos namo vertės dažniausiai 
turėtų sudaryti daugiau kaip trečdalį pastato rentos, 
galbūt ir visą rentą. Tiesa, įvertinimas, pagal kurį 
namai apmokestinami, nors labai nelygus, visada, 
kaip teigiama, yra mažesnis už jų tikrąją vertę. Kai 


10 Mėmoires concernant les Droits, etc., tome I, p. 223. 

namas perstatomas, pagerinamas arba padidinamas, 
jis įvertinamas iš naujo, atitinkamai perskaičiuojamas 
ir mokestis. 

Kelių Anglijoje įvairiu metu įvestų namų mokes- 
čių sumanytojai, atrodo, įsivaizdavo, kad labai sunku 
gana tiksliai įvertinti kiekvieno namo realiąją rentą. 
Todėl jie reguliavo tuos mokesčius pagal tam tikrus 
akivaizdesnius dalykus, nuo kurių, jų manymu, dau- 
geliu atvejų tam tikru mastu priklauso renta. 

Pirmasis tokios rūšies mokestis buvo židinio rinklia- 
va, tai yra dviejų šilingų mokestis už kiekvieną židinį. 
Kad galėtų sužinoti, kiek židinių yra name, mokesčių 
rinkėjas turėdavo įeiti į kiekvieną namo kambarį. Toks 
nemalonus lankymasis patį mokestį padarė atstumian- 
tį. Todėl netrukus po revoliucijos jis buvo panaikintas 
kaip vergystės požymis. 

Kitas tokio pobūdžio mokestis buvo du šilingai už 
kiekvieną apgyvendintą gyvenamąjį namą. Namas su 
dešimt langų turėjo mokėti keturiais šilingais daugiau. 
Namas su dvidešimt ir daugiau langų privalėjo mokėti 
aštuonis šilingus. Vėliau šis mokestis buvo pakeistas — 
namai su dvidešimt langų ir su mažiau nei trisdešimt 
turėjo mokėti dešimt šilingų, o turintys trisdešimt 1r 
daugiau langų — dvidešimt šilingų. Langus daugeliu 
atvejų galima suskaičiuoti iš lauko, neįeinant į kiekvie- 
ną namo kambarį. Todėl mokesčių rinkėjo apsilankymas 
šiuo atveju buvo ne toks įžeidžiamas, kaip renkant ži- 
dinio mokestį. 

Vėliau tas mokestis buvo panaikintas ir vietoj jo 
įvestas langų mokestis, kuris taip pat keletą kartų 
buvo keičiamas ir didinamas. Langų mokestis, koks jis 
yra dabar (1775 metų sausį), be prievolės mokėti tris 
šilingus už kiekvieną namą Anglijoje ir vieną šilingą 
už kiekvieną namą Škotijoje, įpareigoja Anglijoje mo- 
kėti už kiekvieną langą nuo dviejų pensų, mažiausio 
tarifo, taikomo namams su ne daugiau kaip septyniais 

langais, iki dviejų šilingų, didžiausio tarifo, taikomo 
namams su dvidešimt penkiais ir daugiau langų. 

Pagrindinis priekaištas visiems tokiems mokesčiams 
yra jų nelygybė, be to, nelygybė pačia blogiausia prasme, 
nes jų našta skurstantiems žmonėms dažnai yra didesnė 
nei turtingiems. Dešimties svarų rentą duodantis namas 
nedideliame provincijos mieste kartais gali turėti dau- 
giau langų nei penkių šimtų svarų rentą duodantis na- 
mas Londone; ir nors pirmojo gyventojas veikiausiai bus 
daug vargingesnis žmogus nei antrojo, jis turės daugiau 
mokėti į valstybės iždą, nes jo įmoką reguliuoja langų 
mokestis. Todėl tokie mokesčiai tiesiogiai prieštarauja 
pirmajai iš keturių anksčiau pateiktų maksimų. Kitų 
trijų maksimų jie, kaip atrodo, smarkiai nepažeidžia. 

Natūrali langų mokesčio ir visų kitų namams tai- 
komų mokesčių tendencija yra mažinti rentas. Aki- 
vaizdu, kad kuo daugiau žmogus sumoka mokesčių, 
tuo mažesnę rentą jis gali mokėti. Tačiau aš žinau, 
kad po langų mokesčio įvedimo namų rentos beveik 
visuose Didžiosios Britanijos miestuose 17 kaimuose 
daugiau ar mažiau padidėjo. Vadinasi, beveik visur 
taip padidėjo namų paklausa, kad ji labiau padidino 
rentas, nei langų mokestis jas sumažino; tai vienas 
iš daugelio įrodymų, kad šalis klesti, o jos gyventojų 
pajamos didėja. Jei ne šis mokestis, rentos tikriausiai 
būtų padidėjusios dar labiau. 


II skirsnis 


Pelno, arba iš kapitalo gaunamų pajamų, 
mokesčiai 


Iš kapitalo gaunamos pajamos, arba pelnas, natu- 
raliai dalijasi į dvi dalis: palūkanas, priklausančias 
kapitalo savininkui, ir tai, kas lieka sumokėjus rei- 
kiamas palūkanas. 

Pastaroji pelno dalis, žinoma, tiesiogiai neapmo- 
kestintina. Ji yra atlyginimas, dažnai — tik labai nuo- 
saikus atlyginimas už riziką ir rūpesčius, patiriamus 
panaudojant tą kapitalą. Įmonininkas turi gauti tą 
atlyginimą, antraip jis negalėtų tęsti savo veiklos va- 
dovaudamasis savo interesais. Todėl jei jis būtų tiesio- 
giai apmokestinamas nuo viso pelno, jis būtų privers- 
tas arba padidinti savo pelno normą, arba tą mokestį 
perkelti pinigų palūkanoms, tai yra mokėti mažesnes 
palūkanas. Jei jis proporcingai tam mokesčiui padi- 
dintų savo pelno normą, tai nors iš pradžių mokestį 
sumokėtų jis, galiausiai visą jį sumokėtų viena arba 
kita iš dviejų skirtingų žmonių grupių priklausomai 
nuo to, kokioje srityje jis panaudoja tą kapitalą, kuriuo 
disponuoja. Jei jis naudotų jį žemės ūkyje žemei dirbti, 
savo pelno normą jis galėtų padidinti tik pasilikdamas 
sau didesnę žemės produkcijos dalį arba, kas yra tas 
pat, didesnės žemės produkcijos dalies kainą; kadangi 
tai būtų galima padaryti tik sumažinant rentą, galuti- 
nis pelno mokesčio mokėtojas būtų žemvaldys. Jei jis 
panaudotų kapitalą kaip prekybinį arba pramoninį, 
savo pelno normą jis galėtų padidinti tik padidindamas 
savo prekių kainas; šiuo atveju galutinis mokesčio mo- 
kėtojas būtų tų prekių vartotojai. Jei jis nepadidintų 
savo pelno normos, visą mokestį jis turėtų mokėti iš 
tos pelno dalies, kuri buvo skirta pinigų palūkanoms 
sumokėti. Už pasiskolintą kapitalą jis įstengtų mokė- 
ti mažesnes palūkanas, ir visa mokesčio našta šiuo 
atveju galiausiai tektų palūkanoms už pinigus. Jei jis 
negalėtų išsilaisvinti nuo mokesčio vienu būdu, būtų 
priverstas išsilaisvinti kitu būdu. 

Iš pirmo žvilgsnio atrodo, kad palūkanos už pini- 
gus gali būti tiesiogiai apmokestinamos, kaip ir žemės 
renta. Kaip 1r žemės renta, jos yra grynasis produktas, 
liekantis visiškai atlyginus visą kapitalo panaudoji- 
mo riziką ir rūpesčius. Kaip žemės rentos mokestis 

negali padidinti rentos, nes grynasis produktas, lie- 
kantis su deramu pelnu atkūrus ūkininko kapitalą, 
sumokėjus mokestį negali būti didesnis nei prieš jį 
sumokant, taip dėl tos pačios priežasties ir palūkanų 
už pinigus mokestis negali padidinti palūkanų normos; 
kapitalo arba pinigų kiekis šalyje, kaip ir žemės plotas, 
sumokėjus mokestį lieka toks pat, koks buvo prieš jį 
sumokant. Įprastinė pelno norma, kaip parodėme pir- 
mojoje knygoje, visur priklauso nuo skirto panaudoti 
kapitalo santykio su naudojamu kapitalu, tai yra su jo 
atliktinos veiklos apimtimi. Tačiau naudojamo kapitalo 
kiekis arba veikla, atliktina naudojant kapitalą, jokiu 
palūkanų mokesčiu negali būti nei padidinta, nei su- 
mažinta. Taigi jei panaudotino kapitalo kiekis dėl to 
mokesčio nei padidėjo, nei sumažėjo, tai ir įprastinė 
pelno norma neišvengiamai turi likti tokia pati. Bet 
to pelno dalis, reikalinga atlyginti įmonininkui riziką 
ir rūpesčius, taip pat liks nepakitusi, nes ta rizika ir 
rūpesčiai nė kiek nepakito. Vadinasi, liks nepasikeitusi 
ir ta likutinė dalis, kuri priklauso kapitalo savininkui 
17 kuria sumokamos palūkanos už pinigus. Todėl iš 
pirmo žvilgsnio atrodo, kad pinigų palūkanos gali būti 
tiesiogiai apmokestinamos, kaip ir žemės renta. 

Tačiau yra dvi aplinkybės, dėl kurių palūkanos už 
pinigus nėra toks tinkamas tiesiogiai apmokestinti da- 
lykas, kaip žemės renta. 

Pirma, bet kurio žmogaus turimos žemės kiekis 
ir vertė niekada negali būti paslaptis ir visada gali 
būti labai tiksliai nustatyta. O visa žmogaus turimo 
kapitalo vertė beveik visada yra paslaptis ir vargu 
ar kada gali būti bent kiek tiksliau nustatyta. Be to, 
kapitalo vertė beveik nuolat kinta. Retai kada būna 
metai, dažnai nebūna nė mėnesio, o kartais nė vienos 
dienos, kad jo vertė nepadidėtų ar nesumažėtų. Kie- 
kvieno žmogaus privačių aplinkybų tyrimas ir visų jo 
turto pokyčių stebėjimas siekiant tiksliai apskaičiuoti 

jam mokestį pridarytų tiek nuolatinių ir nesibaigiančių 
nemalonumų, kad jokia tauta tam nepritartų. 

Antra, žemė yra toks objektas, kurio negalima per- 
kelti iš vienos vietos į kitą, o kapitalas lengvai kilnoja- 
mas. Žemės savininkas būtinai yra tos šalies, kurioje 
yra jo valdos, pilietis. Kapitalo savininkas iš esmės 
yra pasaulio pilietis, jis nebūtinai turi būti susijęs su 
kuria nors konkrečia šalimi. Jis bus linkęs palikti šalį, 
kurioje tapo erzinančio stebėjimo siekiant nustatyti 
apsunkinantį mokestį objektu, ir perkels savo kapitalą 
į kurią nors kitą šalį, kur galės tęsti savo verslą arba 
naudotis savo turtu kaip tinkamas. Perkėlęs savo kapi- 
talą jis nutrauks visą veiklą, kurią jo kapitalas palaikė 
toje paliktoje šalyje. Kapitalas dirba žemę, kapitalas 
įdarbina žmones. Mokestis, kuris išstumia kapitalą 
iš kurios nors šalies, kartu išsekins visus valdovo ir 
visuomenės pajamų šaltinius. Kapitalo perkėlimas neiš- 
vengiamai sumažins ne tik kapitalo pelną, bet ir žemės 
rentą bei darbo užmokestį. 

Todėl tos tautos, kurios bandė apmokestinti iš kapi- 
talo gaunamas pajamas, vietoj griežtos tokio pobūdžio 
kontrolės buvo priverstos pasitenkinti labai apytikriu, 
o dėl to 17 daugiau ar mažiau savavališku įvertini- 
mu. Didžiulę taip apskaičiuoto mokesčio nelygybę ir 
neapibrėžtumą gali kompensuoti tik nepaprastas jo 
nuosaikumas, kai kiekvienas žmogus apmokestinamas 
daug mažiau, nei derėtų pagal jo tikrąsias pajamas, 
tad jam pasidaro visai nesvarbu, jei jo kaimynas ap- 
mokestinamas dar mažiau. 

Vadinamuoju žemės mokesčiu Anglijoje buvo keti- 
nama ir kapitalą apmokestinti tokia pačia proporcija, 
kaip žemės rentą. Kai žemės mokestis buvo keturi ši- 
lingai nuo svaro, arba penktadalis numanomos rentos, 
kapitalą buvo ketinta apmokestinti taip pat penktada- 
liu numanomų palūkanų. Kai dabartinis metinis žemės 
mokestis buvo įvestas, įstatymų nustatyta palūkanų 

norma buvo šeši procentai. Vadinasi, kiekvienas šim- 
tas svarų kapitalo turėjo būti apmokestinamas dvide- 
šimt keturiais šilingais, tai yra šešių svarų penktąja 
dalimi. Kai įstatyminė palūkanų norma buvo suma- 
žinta iki penkių procentų, kiekvienas šimtas svarų 
kapitalo turėjo būti apmokestinamas tik dvidešimt 
šilingų. Apskaičiuota surinktina vadinamojo žemės 
mokesčio suma buvo paskirstyta kaimo vietovėms ir 
pagrindiniams miestams. Didžioji jos dalis turėjo būti 
surenkama iš kaimo, didžioji dalis miestams skirtos 
sumos buvo apskaičiuota nuo namų. Likusioji dalis, 
skirta apmokestinti miestų kapitalui arba prekybai 
(žemei dirbti skirto kapitalo nebuvo numatyta apmo- 
kestinti), buvo daug mažesnė už realiąją to kapitalo 
arba prekybos vertę. Todėl kad ir kokia buvo pradinio 
įvertinimo nelygybė, ji kėlė mažai rūpesčių. Kiekvie- 
nos parapijos 17 apygardos žemė, namai ir kapitalas 
tebėra apmokestinami pagal pradinį jų įvertinimą, ir 
dėl beveik visuotinio šalies suklestėjimo, daugelyje vie- 
tų labai padidinusio visų šių apmokestinimo objektų 
vertę, ta nelygybė dabar yra dar nereikšmingesnė. Be 
to, kadangi mokesčio tarifas kiekvienoje apygardoje 
visada yra toks pat, šio mokesčio, taikomo kiekvieno 
asmens kapitalui, neapibrėžtumas labai sumažėjo ir 
pasidarė nebe toks svarbus. Didžioji Anglijos žemių 
dalis apmokestinamos žemės mokesčiu pagal nė pusės 
jų tikrosios vertės nesiekiantį įvertinimą, o didžiosios 
Anglijos kapitalo dalies įvertinimas vargu ar sudaro 
penktadalį jo tikrosios vertės. Kai kuriuose miestuose, 
pavyzdžiui, Vestminsteryje, visas žemės mokestis ap- 
skaičiuojamas nuo namų, o kapitalas ir prekyba išvis 
neapmokestinami. Kitaip yra Londone. 

Visose šalyse buvo uoliai vengiama šiurkščiai gilin- 
tis į privačių asmenų aplinkybes. 

Hamburge kiekvienas gyventojas privalo sumokė- 
ti valstybei vieną ketvirtąją procento viso savo turto; 

kadangi Hamburgo gyventojų turtą daugiausia sudaro 
kapitalas, šį mokestį galima laikyti kapitalo mokes- 
čiu!!. Kiekvienas žmogus pats įvertina savo kapitalą 
ir valdininko akivaizdoje kasmet įmoka į miesto iždą 
tam tikrą pinigų sumą, kurią jis prisiekia esant vieną 
ketvirtąją procento viso jo turto, tačiau nenurodo turto 
dydžio ir niekas neturi teisės šito patikrinti. Apskritai 
manoma, kad šis mokestis mokamas labai sąžiningai. 
Mažoje respublikoje, kur žmonės visiškai pasitiki savo 
valdžia, yra įsitikinę mokesčio valstybei išlaikyti bū- 
tinumu ir tiki, kad pinigai bus sąžiningai naudojami 
šiam tikslui, tokio sąžiningo ir savanoriško mokėjimo 
kartais galima tikėtis. Tai nėra būdinga tik Hamburgo 
gyventojams. 

Untervaldeno kantoną Šveicarijoje dažnai nusiaubia 
audros ir potvyniai, todėl jis patiria nepaprastai didelių 
išlaidų. Tokiais atvejais Žmonės susirenka ir kiekvie- 
nas, kaip pasakojama, kuo sąžiningiausiai nurodo savo 
turtą, kad būtų atitinkamai apmokestintas. Ciuriche 
yra įstatymas, kad ypatingais atvejais kiekvienas turi 
būti apmokestintas proporcingai jo pajamoms —- jų dydį 
jis privalo nurodyti prisiekdamas. Niekam ten nekyla 
įtarimų, kad kuris nors iš bendrapiliečių galėtų apgau- 
ti. Bazelyje pagrindinės valstybės pajamos susidaro iš 
nedidelių eksporto muitų. Visi piliečiai prisiekia, kad 
kas tris mėnesius jie sumokės visus įstatymo numaty- 
tus mokesčius. Visiems pirkliams ir netgi visiems smu- 
klininkams patikėta patiems tvarkyti prekių, kurias 
jie parduoda mieste arba už jo ribų, apskaitą. Praėjus 
trims mėnesiams jie kiekvienąkart nusiunčia iždinin- 
kui ataskaitą su apačioje apskaičiuota mokesčio suma. 
Nekyla įtarimų, kad dėl tokio pasitikėjimo nukenčia 
valstybės pajamos!ž. 


"! Mėmoires concernant des Droits, tome I, p. 74. 
12 Ibid., pp. 163, 166, 171. 

Įpareigoti kiekvieną pilietį viešai ir prisiekiant nu- 
rodyti savo turto dydį tuose Šveicarijos kantonuose, 
atrodo, nelaikoma apsunkinimu. Hamburge tai būtų 
laikoma didžiausia našta. Pirkliai, ėmęsi rizikingų pre- 
kybinių sumanymų, sudreba vien nuo minties, kad jie 
privalėtų bet kuriuo metu atskleisti tikrąją savo rei- 
kalų būklę. Šitai, jų manymu, labai dažnai sužlugdytų 
pasitikėjimą jais ir jų sumanymus. Blaiviai mąstantys 
ir taupūs žmonės, nedalyvaujantys tokiuose sumany- 
muose, nejaučia būtinumo slėpti savo reikalus. 

Olandijoje netrukus po to, kai velionis princas Ora- 
nietis tapo štathalteriu, buvo įvestas dviejų procentų 
arba penkiasdešimtojo penso mokestis, kaip jis buvo 
vadinamas, nuo viso kiekvieno piliečio turto. Kiekvie- 
nas pilietis pats įvertindavo savo turtą ir sumokėdavo 
mokestį taip pat, kaip 17 Hamburge, ir apskritai buvo 
manoma, kad mokestis buvo mokamas labai sąžinin- 
gai. Tuo metu žmonės nepaprastai gerbė savo naują 
valdžią, kurią jie ką tik po visuotinio sukilimo pergalės 
buvo įsteigę. Tą mokestį reikėjo sumokėti tik kartą, 
siekiant paremti valstybę kritiškoje situacijoje. Išties 
jis buvo per didelis, kad galėtų būti nuolatinis. Ša- 
lyje, kurioje palūkanų rinkos norma retai viršija tris 
procentus, dviejų procentų mokestis sudaro trylika 
šilingų keturis pensus nuo svaro didžiausių grynųjų 
pajamų, kurios paprastai gaunamos iš kapitalo. Labai 
nedaugelis galėjo jį sumokėti nesumažindami daugiau 
ar mažiau savojo kapitalo. Kritišku atveju žmonės gali, 
apimti stipraus visuotinio įkarščio, aukotis ir netgi at- 
sisakyti dalies savo kapitalo, kad paremtų valstybę. 
Tačiau neįmanoma, kad jie taip elgtųsi ilgesnį laiką, o 
jei ir elgtųsi, toks mokestis greitai juos taip sužlugdytų, 
kad jie išvis nebegalėtų paremti valstybės. 

Anglijoje žemės mokesčio įstatymu įvestas kapitalo 
apmokestinimas, nors proporcingas kapitalui, nesiekia 
sumažinti tą kapitalą ar atimti kokią nors jo dalį. Jis 

sumanytas tik kaip mokestis nuo palūkanų už pini- 
gus, proporcingas žemės rentos mokesčiui, todėl kai 
šis yra keturi šilingai nuo svaro, palūkanų mokestis 
taip pat gali būti keturi šilingai nuo svaro. Analogiš- 
kai mokestis Hamburge arba dar kuklesni mokesčiai 
Untervaldene ir Ciuriche taip pat sumanyti ne kaip 
kapitalo, bet kaip kapitalo duodamų palūkanų arba 
grynųjų pajamų mokesčiai. O Olandijoje mokestis buvo 
kapitalo mokestis. 


Atskirų veiklos rūšių 
pelno mokesčiai 


Kai kuriose šalyse yra specialūs pelno mokesčiai, 
taikomi kapitalui, naudojamam kai kuriose verslo ša- 
kose arba žemės ūkyje. 

Pirmosios rūšies mokesčiai Anglijoje yra mokestis 
gatvės prekeiviams ir prekių išnešiotojams, samdomų 
karietų ir dengtų neštuvų savininkams ir mokestis, 
kurį moka aludžių savininkai už leidimą pardavinėti 
mažmenomis alų ir stipriuosius alkoholinius gėrimus. 
Pastarojo karo metu buvo pasiūlytas dar vienas to- 
kios rūšies mokestis parduotuvėms. Buvo teigiama, jog 
kadangi karas buvo pradėtas siekiant apginti šalies 
prekybą, pirkliai, kuriems jis naudingas, turi prisidėti 
prie jo išlaidų finansavimo. 

Tačiau kapitalo, panaudojamo kurioje nors verslo 
šakoje, pelno mokestis niekada negali galiausiai tekti 
patiems verslininkams (kurie visais normaliais atvejais 
turi gauti savo deramą pelną ir ten, kur konkurenci- 
ja nesuvaržyta, retai gali gauti daugiau), bet visada 
teks vartotojams, kurie yra priversti sumokėti į pre- 
kės kainą įskaičiuotą verslininko avansuotą mokestį, 
paprastai dar ir su tam tikru priedu. 

Tokios rūšies mokestį, kai jis nustatomas proporcin- 
gai verslininko verslo apimčiai, galiausiai sumoka var- 

totojas, ir verslininkui jis nesudaro jokių nepatogumų. 
Kai jis nėra proporcingas verslo apimčiai, bet nustato- 
mas vienodas visiems verslininkams, nors šiuo atveju 
jį 1rgi galiausiai sumoka vartotojai, jis yra palankesnis 
stambiems verslininkams ir apsunkina smulkiuosius. 
Penkių šilingų per savaitę mokestis už kiekvieną sam- 
domą karietą ir dešimties šilingų per metus mokestis 
už kiekvienus samdomus dengtus neštuvus, kurį iš 
anksto sumoka tų karietų ir neštuvų turėtojai, yra 
gana tiksliai proporcingas jų verslo apimčiai. Jis nėra 
palankesnis stambiam verslininkui ir neapsunkina 
smulkaus. Dvidešimties šilingų per metus mokestis už 
leidimą pardavinėti alų arba keturiasdešimties šilingų 
mokestis už leidimą prekiauti stipriaisiais alkoholiniais 
gėrimais ir dar keturiasdešimties šilingų mokestis už 
leidimą prekiauti vynu, vienodas visiems krautuvinin- 
kams, neišvengiamai suteiks tam tikrą pranašumą 
stambiems prekiautojams ir apsunkins smulkiuosius. 
Pirmiesiems bus kur kas lengviau susigrąžinti mokestį, 
įskaičiuotą į jų prekių kainą, nei antriesiems. Tačiau 
mokesčio nuosaikumas sušvelnina šią nelygybę, o dau- 
geliui žmonių gali atrodyti, kad nėra neteisinga kliu- 
dyti mažų aludžių gausėjimui. Mokestį parduotuvėms 
buvo ketinta nustatyti visoms vienodą. Kitaip padaryti 
būtų sunku. Būtų neįmanoma nustatyti jį apytiksliai 
proporcingą parduotuvės prekybos apimčiai be tokių 
tikrinimų, kurie būtų visiškai nepriimtini laisvoje šaly- 
je. Jei mokestis būtų didelis, jis prislėgtų smulkiuosius 
prekiautojus, ir beveik visa mažmeninė prekyba pereitų 
į stambiųjų prekiautojų rankas. Pašalinus smulkiųjų 
konkurenciją, pastarieji įgytų prekybos monopoliją 1r, 
kaip visi monopolininkai, netrukus susitartų padidin- 
ti savo pelnus daug daugiau, nei būtina mokesčiui 
sumokėti. Galutinis mokėtojas būtų ne parduotuvės 
savininkas, bet vartotojas, kuriam tektų sumokėti dar 
ir prekiautojo antpelnį. Dėl šių priežasčių parduotuvių 

mokesčio sumanymas buvo atidėtas į šalį ir vietoj jo 
1759 metais buvo įvesta vadinamoji subsidija. 

Svarbiausias Europoje renkamas žemės ūkyje nau- 
dojamo kapitalo pelno mokestis yra Prancūzijoje įvesta 
vadinamoji asmeninė talija. 

Pakrikusioje Europoje, kokia ji buvo vyraujant feo- 
dalinei valdžiai, valdovas turėjo pasitenkinti apmokes- 
tindamas tuos, kurie buvo per silpni atsisakyti mokėti 
mokesčius. Stambieji feodalai, nors mielai pagelbėdavo 
jam ypatingais atvejais, nesutikdavo būti apmokestinti 
kokiu nors nuolatiniu mokesčiu, o valdovas nebuvo 
toks stiprus, kad galėtų priversti juos mokėti. Didžioji 
žemdirbių dauguma visoje Europoje iš pradžių buvo 
baudžiauninkai. Didžiojoje Europos dalyje jie pama- 
žu buvo išlaisvinti. Kai kurie iš jų įsigijo nuosavybėn 
žemę, kurią jie kaip nekilmingi nuomininkai nuomojo 
kartais iš karaliaus, kartais iš kokio nors kito stam- 
baus žemvaldžio, kaip senovės kopiholderiai Anglijoje. 
Kiti, neįsigiję žemės nuosavybėn, apibrėžtam terminui 
išsinuomojo žemę, kurią dirbo priklausydami savo sen- 
jorui, ir taip tapo mažiau nuo jo priklausomi. Stam- 
bieji žemvaldžiai, atrodo, su pagieža ir paniekinamu 
pasipiktinimu žiūrėjo į kylančią šio žemesniojo žmonių 
sluoksnio gerovę ir didėjančią nepriklausomybę ir mie- 
lai pritarė valdovo sumanymui juos apmokestinti. Kai 
kuriose šalyse tas mokestis buvo taikomas tik toms 
žemėms, kurios buvo tapusios nekilmingų nuomininkų 
nuosavybe; šiuo atveju talija buvo vadinama realine. 
Žemės mokestis, įvestas velionio Sardinijos karaliaus, 
ir talija Langedoko, Provanso, Dofinė 17 Bretanės pro- 
vincijose, Montobano apskrityje ir Ažano ir Kondomo 
rinkimų apygardose, taip pat keliose kitose Prancūzijos 
apygardose yra mokestis, taikomas žemėms, kurias 
valdo nekilmingieji. Kitose šalyse buvo apmokestintas 
visų tų, kurie ūkininkavo ir nuomojo žemę, priklau- 
sančią kitiems žmonėms, nesvarbu, bajorams ar nekil- 

mingiems, numanomas pelnas; šiuo atveju talija buvo 
vadinama asmenine. Tokios rūšies talija yra didžiojoje 
dalyje tų Prancūzijos provincijų, kurios vadinamos rin- 
kimų kraštais. Realinė talija, kuria apmokestinama tik 
dalis šalies žemių, neišvengiamai yra nelygi, tačiau ne 
visada ji nustatoma savavališkai, nors kartais būna ir 
taip. Asmeninė talija, kadangi ji turi būti proporcinga 
tam tikros klasės žmonių pelnui, kurį galima tik spėti, 
neišvengiamai yra ir savavališka, ir nelygi. 

Šiuo metu (1775) Prancūzijoje asmeninė talija, 
kasmet renkama dvidešimtyje provincijų, vadinamų 
rinkimų kraštais, sudaro 40 107 239 livrus 16 su!š. 
Toms provincijoms ši suma kasmet paskirstoma skir- 
tingu santykiu, atsižvelgiant į karaliaus tarybai pa- 
teikiamus pranešimus apie gausų ar skurdų derlių 
ir kitas aplinkybes, galinčias padidinti ar sumažinti 
jų galimybes sumokėti. Kiekviena provincija yra su- 
skirstyta į tam tikrą skaičių rinkimų apygardų, ir tas 
santykis, kuriuo visai provincijai skirta suma padali- 
jama toms apygardoms, taip pat kasmet nustatomas 
vadovaujantis pranešimais apie apygardų galimybes 
sumokėti. Sunku įsivaizduoti, kad taryba, net turėda- 
ma geriausius ketinimus, vadovaudamasi šiais dviem 
įvertinimais sugebėtų paskirstyti mokestį apytiksliai 
proporcingai realioms provincijos ar apygardos galimy- 
bėms. Neišmanymas arba klaidinga informacija visada 
daugiau ar mažiau klaidins net ir doriausią tarybą. 
Kiekvienai parapijai tenkanti visai apygardai skirto 
mokesčio dalis ir kiekvienam asmeniui tenkanti jo 
parapijai skirto mokesčio dalis taip pat kasmet kinta 
priklausomai nuo aplinkybių. Tas aplinkybes įvertina 
vienu atveju apygardos pareigūnai, kitu — parapijos, 
ir vieniems, ir kitiems daugiau ar mažiau nurodinėja 
ir daro įtaką intendantas. Tokių vertintojų klaidas, 


3 Mėmoires concernant des Droits, etc., tome II, p. 17. 

kaip teigiama, lemia ne tik neišmanymas ar netiksli 
informacija, bet dažnai ir bičiulystė, partinis priešiš- 
kumas bei asmeninė nesantaika. Akivaizdu, kad nė 
vienas žmogus, kol jo neįvertino, negali tikrai žinoti; 
kiek jam reikės mokėti. Jis negali tikrai žinoti net ir po 
įvertinimo. Jei kuris nors asmuo buvo apmokestintas, 
nors turėjo būti atleistas nuo mokesčio, arba jei kuris 
nors asmuo buvo apmokestintas daugiau nei priderėjo, 
nors tuo metu jie privalo sumokėti mokestį, tačiau jei 
pasiskųs ir pagrįs savo skundus, kitais metais visa 
parapija bus apmokestinta papildomai, kad atlygintų 
jiems nuostolį. Jei kuris nors iš mokėtojų bankrutuoja 
ar tampa nemokus, mokesčių rinkėjas turi sumokėti 
už jį, 1r kitais metais visa parapija apmokestinama 
papildomai, kad atlygintų mokesčių rinkėjo avansuotą 
įmoką. Jei pats mokesčių rinkėjas bankrutuoja, jį iš- 
rinkusi parapija turi atsakyti už jo elgesį vyriausiajam 
apygardos mokesčių rinkėjui. Kadangi pastarajam gali 
būti sudėtinga nubausti visą parapiją, jis savo nuožiūu- 
ra pasirenka penkis ar šešis turtingiausius mokėtojus 
ir įpareigoja juos padengti tai, kas buvo prarasta dėl 
mokesčių rinkėjo nemokumo. Po to parapija papildomai 
apmokestinama, kad būtų atlyginta tiems penkiems 
ar šešiems. Tokie papildomi apmokestinimai visada 
pridedami viršaus prie tų metų talijos. 

Kai apmokestinamas tam tikroje verslo šakoje nau- 
dojamo kapitalo pelnas, verslininkai stengiasi pateik- 
ti į rinką ne daugiau prekių, nei įstengs parduoti už 
tokią kainą, kuri bus pakankama padengti išlaidoms, 
patirtoms iš anksto sumokant pelno mokestį. Kai ku- 
rie jų išima dalį savo kapitalo iš apyvartos, ir rinka 
aprūpinama prasčiau nei ligi tol. Prekių kainos paky- 
la, 17 galutiniu mokesčio mokėtoju tampa vartotojas. 
Bet kai pelno mokesčiu apmokestinamas žemės ūkyje 
naudojamas kapitalas, ūkininkas nėra suinteresuotas 
išimti dalį kapitalo iš ūkio. Kiekvienas ūkininkas dirba 

tam tikrą žemės plotą, už kurį jis moka rentą. Norint 
deramai dirbti tą žemę, reikalingas tam tikras kapitalo 
kiekis, o atitraukdamas dalį to reikalingo kapitalo jis 
tikrai nepadidins savo galimybių mokėti rentą arba 
mokestį. Ūkininkas niekada nebus suinteresuotas su- 
mažinti savo produkcijos kiekį ir, vadinasi, prasčiau 
aprūpinti rinką, kad galėtų sumokėti mokestį. Todėl 
mokestis niekada neįgalins jo tiek padidinti savo pro- 
dukcijos kainą, kad jis kompensuotų savo nuostolius 
perkeldamas galutinį mokėjimą vartotojui. Tačiau ūki- 
ninkas turi gauti deramą pelną, kaip ir bet kuris kitas 
verslininkas, antraip jis mes tą veiklą. Įvedus pelno 
mokestį, tokį deramą pelną jis galės gauti tik mokė- 
damas mažesnę rentą žemvaldžiui. Kuo daugiau jis 
turi sumokėti mokesčio, tuo mažiau jis įstengs mokėti 
rentos. Nekyla abejonių, kad pelno mokestis, nustaty- 
tas visam nuomos laikotarpiui, labai apsunkins ar net 
sužlugdys ūkininką. Atnaujinant nuomą šis mokestis 
visada teks žemvaldžiui. 

Šalyse, kur taikoma asmeninė talija, ūkininkas pa- 
prastai apmokestinamas pagal tai, kiek kapitalo jis 
naudoja žemei dirbti. Dėl to jis dažnai baiminasi tu- 
rėti gerus arklius ar jaučius ir stengiasi dirbti žemę 
prasčiausiais ir labiausiai susidėvėjusiais padargais, 
kokiais tik gali. Jis taip nepasitiki turto vertintojų tei- 
singumu, kad dedasi skurdžiumi ir stengiasi atrodyti 
vargiai išgalintis kiek nors mokėti, nes bijo būti apmo- 
kestintas pernelyg daug. Laikydamasis tokios apgailė- 
tinos taktikos jis, ko gero, ne visada veiksmingiausiai 
atsižvelgia į savo paties interesus ir sumažindamas 
savo produkciją tikriausiai praranda daugiau, nei lai- 
mi dėl mokesčio sumažinimo. Nors dėl tokio vargano 
žemės dirbimo rinka neabejotinai aprūpinama šiek tiek 
prasčiau, nedidelis kainų padidėjimas, galimas tokiu 
atveju, neįstengs netgi atlyginti ūkininkui nuostolio 
dėl produkcijos sumažėjimo ir juo labiau neįgalins jo 

mokėti didesnę rentą žemvaldžiui. Dėl blogesnio žemės 
dirbimo kenčia visi — visuomenė, ūkininkas, žemval- 
dys. Šio tyrimo trečiojoje knygoje aš jau turėjau progą 
pažymėti, kad asmeninė talija turi tendenciją įvairiais 
būdais kliudyti žemdirbystei ir dėl to sekinti pagrindinį 
kiekvienos didelės šalies turto šaltinį. 

Vadinamieji pagalvės mokesčiai Šiaurės Amerikos 
pietinėse provincijose ir Vakarų Indijos salų metiniai 
mokesčiai, nustatyti už kiekvieną negrą, iš esmės yra 
tam tikros kapitalo rūšies, naudojamos žemės ūkyje, 
pelno mokesčiai. Kadangi didžioji kolonistų dalis yra 
kartu ir ūkininkai, ir žemės savininkai, galutinis mo- 
kesčio mokėtojas yra jie patys kaip žemvaldžiai, ir jie 
negauna jokios kompensacijos. 

Mokesčiai, nustatyti už kiekvieną žemės ūkyje 
dirbantį baudžiauninką, senovėje, kaip atrodo, buvo 
įprastas dalykas visoje Europoje. Tokios rūšies mokes- 
tis šiandien yra išlikęs Rusijos imperijoje. Tikriausiai 
būtent dėl šios priežasties visų rūšių pagalvės mokes- 
čiai dažnai laikomi vergystės ženklu. Tačiau kiekvie- 
nas mokestis jį mokančiam asmeniui yra ne vergystės, 
bet laisvės ženklas. Tiesa, jis pažymi, kad tas žmogus 
yra pavaldus vyriausybei, tačiau kartu pažymi ir tai, 
kad, turėdamas tam tikrą nuosavybę, jis pats negali 
būti šeimininko nuosavybė. Pagalvės mokestis vergams 
yra visiškai kas kita, nei pagalvės mokestis laisvam 
žmogui. Pastarąjį moka žmonės, kuriems jis taikomas; 
pirmąjį moka kita žmonių grupė. Pastarasis yra arba 
visiškai savavališkas, arba visiškai nelygus, o dauge- 
liu atvejų ir toks, ir toks; pirmasis, nors kai kuriais 
atžvilgiais nelygus, nes vergai yra nevienodos vertės, 
jokiu būdu nėra savavališkas. Kiekvienas šeimininkas, 
žinantis, kiek jis turi vergų, tiksliai žino, kiek jis turi 
mokėti. Bet kadangi tie skirtingi mokesčiai vadinami 
tuo pačiu pavadinimu, jie laikomi esančiais to paties 
pobūdžio. 

Mokesčiai, kuriais Olandijoje apmokestinami tarnai 
ir tarnaitės, yra ne kapitalo, bet išlaidų mokesčiai ir 
todėl tolygūs vartojamųjų reikmenų mokesčiams. Tos 
pačios rūšies yra vienos ginėjos mokestis už kiekvie- 
ną tarną, neseniai įvestas Didžiojoje Britanijoje. Di- 
džiausia našta jis yra viduriniam žmonių sluoksniui. 
Žmogus, gaunantis du šimtus svarų metinių pajamų, 
gali turėti tarną. Žmogus, gaunantis dešimt tūkstan- 
čių svarų metinių pajamų, nelaikys penkiasdešimties 
tarnų. Vargingai gyvenančių žmonių tas mokestis ne- 
paliečia. 

Įvairiuose versluose naudojamo kapitalo pelno mo- 
kesčiai niekada negali paveikti palūkanų už pinigus. 
Tiems, kurie naudoja kapitalą apmokestinamam vers- 
lui, niekas neskolins pinigų už mažesnes palūkanas 
nei tiems, kurie naudoja kapitalą neapmokestinamam 
verslui. Pajamų, gaunamų iš bet kuriame versle nau- 
dojamo kapitalo, mokesčiai, kai valdžia jas apmokes- 
tina gana tiksliai, daugeliu atvejų teks palūkanoms. 
Vingtiėme, tai yra dvidešimtosios dalies mokestis, 
Prancūzijoje yra tos pačios rūšies, kaip ir vadinama- 
sis žemės mokestis Anglijoje, ir lygiai taip pat ap- 
skaičiuojamas nuo žemės, namų ir kapitalo duodamų 
pajamų. Kadangi jis taikomas kapitalui, jis apskai- 
čiuojamas nors ir nevisiškai tiksliai, bet tikrai daug 
tiksliau nei ta Anglijos žemės mokesčio dalis, kuria 
apmokestinamas tas pats šaltinis. Daugeliu atvejų jis 
visas tenka pinigų palūkanoms. Prancūzijoje pinigai 
dažnai įdedami į vadinamąsias rentos sutartis, tai yra 
anuitetus iki gyvos galvos, kuriuos skolininkas gali bet 
kuriuo metu išpirkti sumokėdamas avansuotą sumą, 
tačiau kreditorius negali reikalauti jų išpirkti, išskyrus 
ypatingus atvejus. Kaip atrodo, vingtiėme nepadidino 
tų anuitetų išmokų normos, nors jis renkamas tiksliai 
nuo visų tų išmokų. 

I ir II skirsnių priedas 


Žemės, namų ir kapitalo vertės 
| mokesčiai 

Kad ir kokie būtų nuolatiniai turto mokesčiai, kol 
turtas lieka to paties asmens nuosavybė, jais niekada 
nesiekiama sumažinti tą turtą ar atimti kokią nors jo 
vertės dalį, o siekiama tik paimti dalį iš jo gaunamų 
pajamų. Tačiau kai turtas pereina į kitas rankas, iš 
mirusio asmens atitenka gyvam arba iš vieno gyvo 
asmens kitam, jam dažnai taikomi tokie mokesčiai, 
kurie neišvengiamai atima dalį turto vertės. 

Visų rūšių turto perėjimas iš mirusio asmens gyvam 
17 nekilnojamojo turto, žemės ir namų, perleidimas, 
kai vienas gyvas asmuo perleidžia jį kitam, yra tokie 
sandoriai, kurie iš esmės yra vieši ir visiems žinomi, 
arba tokie, kurių ilgai nenuslėpsi. Todėl tokius sando- 
rius galima apmokestinti tiesiogiai. Kai kapitalą, arba 
kilnojamąjį turtą, vienas gyvas asmuo perleidžia kitam 
skolindamas pinigus, tai dažnai yra slaptas sandoris ir 
gali toks likti visada. Todėl jį nelengva tiesiogiai ap- 
mokestinti. Toks sandoris apmokestinamas netiesiogiai 
dviem skirtingais būdais: pirma, reikalaujama, kad 
dokumentas, kuriuo įsipareigojama grąžinti skolą, būtų 
surašytas ant popieriaus arba pergamento, už kurį su- 
mokėtas nustatytas žyminis mokestis, antraip jis bus 
laikomas negaliojančiu; antra, reikalaujama, taip pat 
grasinant negaliojimu, kad jis būtų įrašytas į viešą 
arba slaptą registrą, ir nustatoma tam tikra tokios 
registracijos rinkliava. Žyminis mokestis ir registracijos 
rinkliava dažnai analogiškai nustatomi ir sandoriams, 
kuriais visų rūšių turtas pereina iš mirusio asmens 
gyvam ir vieno gyvo asmens nekilnojamasis turtas per- 
leidžiamas kitam, tai yra sandoriams, kuriuos nesunku 
apmokestinti tiesiogiai. 

Vicesima hereditaium, paveldėjimo dvidešimtinė, 
Augusto įvesta senovės romėnams, buvo turto perėjimo 
iš mirusio asmens gyvam mokestis. Dionas Kasijus!“, 
aprašęs tą mokestį labai konkrečiai, sako, kad jis buvo 
taikomas visiems palikimams, paveldėjimams ir dova- 
nojimams mirties atveju, išskyrus tokius, kai turtas 
pereidavo artimiausiems giminaičiams ir vargetoms. 

Tokios pat rūšies yra paveldėjimo mokestis Olan- 
dijoje!?. Tolimų giminaičių paveldėjimas priklausomai 
nuo giminystės laipsnio apmokestinamas nuo penkių 
iki trisdešimties procentų visos paveldimo turto vertės. 
Tokia pati rinkliava taikoma ir dovanojimams arba 
palikimui testamentu tolimiems giminaičiams. Turto 
perėjimas paveldėjimo būdu iš vyro žmonai arba iš 
žmonos vyrui apmokestinamas penkiasdešimtąja da- 
limi. Luctuosa hereditas, liūdnas tėvų paveldėjimas 
iš vaikų, apmokestinamas tiktai dvidešimtąja dalimi. 
Kai paveldima tiesiogiai, tai yra vaikai paveldi 1š tėvų, 
jokio mokesčio nėra. Tėvo mirtis kartu su juo vienuose 
namuose gyvenantiems vaikams retai būna susijusi 
su kokiu nors pajamų padidėjimu, dažnai pajamos 
smarkiai sumažėja, nes prarandamas tėvo verslas, jo 
tarnyba ar koks nors rentą iki gyvos galvos teikęs tur- 
tas, kurį jis galbūt turėjo. Mokestis, kuris atimtų iš jų 
kokią nors dalį jo palikimo, apsunkintų jų dalią ir būtų 
žiaurus ir slegiantis. Tačiau kitaip kartais gali būti su 
tais vaikais, kurie, kalbant romėnų teisės terminais, 
yra emancipuoti, 0 Škotijos teisėje vadinami atsiskyru- 
siais nuo šeimos, tai yra su jau gavusiais savąją dalį, 
turinčiais savo šeimas ir pragyvenimo šaltinius, atski- 
rus ir nepriklausomus nuo tėvo. Kad ir kokia palikimo 
dalis tektų tokiems vaikams, ji padidintų jų turtą ir 


4 Lib. 55. Taip pat žr. Burman, De Vectigalibus Pop. Rom., cap. 
XI; Bouchaud, De I'impot du vingtiėme sur les successions. 
15 Mėmoires concernant les Droits, tome I, p. 225. 

todėl gali būti apmokestinta — tai nesukels didesnių 
nepatogumų, nei sukelia visi tokios rūšies mokesčiai. 

Feodalinė teisė apmokestindavo žemės perėjimą tiek 
iš mirusio asmens gyvam, tiek iš vieno gyvo asmens ki- 
tam. Senovės laikais tokie mokesčiai visur Europoje su- 
darė vieną iš svarbiausių karaliaus pajamų šaltinių. 

Kiekvieno karaliaus tiesioginio vasalo paveldėtojas 
perimdamas dvarą mokėjo tam tikrą mokestį, paprastai 
metų rentos dydžio. Jei paveldėtojas buvo nepilname- 
tis, visos dvaro rentos iki jo pilnametystės pereidavo 
siuzerenui be jokių kitų įpareigojimų, išskyrus išlaikyti 
nepilnametį ir mokėti dalį našlei, jei dvare liko našlė. 
Kai paveldėtojas sulaukdavo pilnametystės, siuzerenui 
reikėdavo sumokėti kitą mokestį, vadinamąją išpirką, 
kuri irgi paprastai būdavo metinės rentos dydžio. Ilga 
nepilnametystė, kuri mūsų laikais taip dažnai išlais- 
vina didelius dvarus nuo visų jų skolų ir grąžina šei- 
mai buvusią didybę, tais laikais negalėjo turėti tokių 
pasekmių. Ilgos nepilnametystės pasekmė paprastai 
būdavo turto iššvaistymas, ne dvaro išsilaisvinimas 
nuo skolų. 

Pagal feodalinius įstatymus vasalas negalėjo per- 
leisti turto be siuzereno sutikimo, o pastarasis už tai 
paprastai reikalaudavo užmokesčio, arba išpirkos. Tas 
užmokestis, iš pradžių nustatomas savavališkai, vėliau 
daugelyje šalių sudarydavo tam tikrą žemės kainos 
dalį. Kai kuriose šalyse, kur didžiosios dalies kitų fe- 
odalinių papročių nebeliko, šis mokestis už žemės per- 
leidimą tebėra labai reikšminga valdovo pajamų rūšis. 
Berno kantone jis toks didelis, kad sudaro šeštadalį 
visų bajorų lenų kainos ir dešimtadalį nekilmingų as- 
menų lenų kainos!“. Liucernos kantone žemės parda- 
vimo mokestis nėra visuotinis, jis taikomas tik kai ku- 
riose apygardose. Tačiau jei koks nors asmuo parduoda 


Iš Mėmoires concernant les Droits, etc., tome I, p. 154. 

savo žemę ir išsikelia iš tos vietovės, jis moka dešimt 
procentų žemės pardavimo kainos!'. Tos pačios rūšies 
mokesčiai parduodant visas žemes arba tik valdomas 
pagal tam tikrą teisę taikomi daugelyje kitų šalių, ir 
visur jie sudaro daugiau ar mažiau reikšmingą valdovo 
pajamų rūšį. 

Tokie sandoriai gali būti apmokestinami netiesiogiai 
žyminiu mokesčiu arba registracijos rinkliava, ir šie 
mokesčiai gali būti arba nebūti proporcingi perleidžia- 
mo objekto vertei. 

Didžiojoje Britanijoje žyminio mokesčio dydis pri- 
klauso ne tiek nuo perleidžiamo turto vertės (aštuo- 
niolikos pensų arba pusės kronos žyminio mokesčio 
pakanka sudaryti didžiausios pinigų sumos sandoriui), 
kiek nuo sandorio pobūdžio. Didžiausias mokestis ne- 
viršija šešių svarų už kiekvieną popieriaus lapą ar 
pergamento lakštą, ir šie dideli mokesčiai daugiausia 
imami už karaliaus dovanojamas valdas ir kai kurias 
teismo procedūras ir visiškai nesiejami su turto verte. 
Didžiojoje Britanijoje nėra rinkliavos už sandorių arba 
dokumentų registraciją, išskyrus užmokestį registrą 
tvarkantiems pareigūnams, bet ir šis retai yra dides- 
nis nei teisingas atlygis už jų darbą. Karalius iš to 
negauna jokių pajamų. 

Olandijoje yra ir žyminis mokestis, ir registracijos 
rinkliava, kartais proporcingi, o kartais neproporcin- 
gi perleidžiamo turto vertei!š. Visi testamentai turi 
būti surašyti ant herbinio popieriaus, kurio kaina yra 
proporcinga perleidžiamam turtui, todėl ten herbinis 
popierius kainuoja nuo trijų pensų, arba trijų stuiverių, 
už lapą iki trijų šimtų florinų, mūsų pinigais lygių 
maždaug dvidešimt septyniems svarams dešimčiai ši- 
lingų. Jei herbinis popierius yra mažesnės kainos nei 


V Ibid., p. 157. 
1š Ibid. 

tas, kurį testatorius privalėjo naudoti, jo palikimas 
konfiskuojamas. Žyminis mokestis yra papildomas mo- 
kestis, jie moka visus kitus paveldėjimo mokesčius. 
Išskyrus vekselius ir kai kuriuos kitus komercinius 
popierius, už visus kitus sandorius, skolos lakštus ir 
sutartis turi būti sumokėtas žyminis mokestis. Tačiau 
šis mokestis nedidėja proporcingai objekto vertei. Visi 
žemės ir namų pardavimai ir visi jų įkeitimai turi būti 
registruojami, ir už registraciją imama dviejų su puse 
procentų parduodamo objekto ar įkeičiamo turto kainos 
valstybinė rinkliava. Ši rinkliava taikoma ir parduo- 
dant visus didesnės nei dviejų tonų talpos laivus ir 
baržas, tiek su deniu, tiek be jo. Tokie laivai, matyt, 
laikomi savotiškais namais ant vandens. Kilnojamojo 
turto pardavimas, kai tai daroma pagal teismo nutartį, 
taip pat apmokestinamas tokia pačia dviejų su puse 
procentų rinkliava. 

Prancūzijoje yra ir žyminis mokestis, ir registracijos 
rinkliava. Pirmasis laikomas aides, arba akcizų, rūšimi 
ir provincijose, kur jis yra, jį renka akcizų rinkėjai. 
Antroji laikoma karaliaus pajamų rūšimi, ją renka kita 
pareigūnų grupė. 

Tie apmokestinimo būdai, žyminis mokestis ir re- 
gistracijos rinkliava, yra labai naujas išradimas. Bet 
per tuos šimtą su trupučiu metų žyminis mokestis Eu- 
ropoje tapo bemaž visuotinis, o registracijos rinkliava 
nepaprastai paplito. Nėra kito meno, kurį viena vyriau- 
sybė išmoksta iš kitos taip greitai, kaip meną traukti 
pinigus žmonėms iš kišenių. 

Turto, pereinančio iš mirusio asmens gyvam, mokes- 
čiai galiausiai tiesiogiai tenka tam asmeniui, kuriam 
perduodamas tas turtas. Žemės pardavimo mokestis 
visas tenka pardavėjui. Pardavėjas beveik visada yra 
spaudžiamas būtinumo parduoti ir todėl turi sutikti 
su tokia kaina, kokią gali gauti. Pirkėjui retai kada 
būna būtina pirkti, todėl jis mokės tik tiek, kiek jam 

priimtina. Jis skaičiuoja, kiek žemė jam kainuos su- 
dėjus kainą ir mokestį. Kuo didesnis bus mokestis, 
tuo mažiau jis bus nusiteikęs mokėti už žemę. Todėl 
tokie mokesčiai beveik visada tenka bėdos prispaus- 
tam asmeniui ir dėl to labai dažnai yra žiaurūs ir sle- 
giantys. Pastatytų naujų namų pardavimo mokesčiai, 
kai namas parduodamas be sklypo, paprastai tenka 
pirkėjui, nes statytojas paprastai turi gauti savo pel- 
ną, antraip jis mes verslą. Jei iš pradžių jis sumoka 
mokestį, pirkėjas vėliau paprastai turi tą sumą jam 
kompensuoti. Senų namų pardavimo mokesčiai dėl tos 
pačios priežasties, kaip ir žemės pardavimo mokesčiai, 
paprastai tenka pardavėjui, kurį nauda arba būtinybė 
verčia parduoti namą. Kasmet rinkai pateikiamų naujų 
namų skaičių daugiau ar mažiau reguliuoja paklausa. 
Jei paklausa nėra tokia, kad sumokėjus visas išlaidas 
statytojas gautų deramą pelną, jis namų nebestatys. 
Senų namų skaičių rinkoje visada lemia nenumatyti 
įvykiai, kurių dauguma niekaip nesusiję su paklausa. 
Du ar trys dideli bankrotai prekybos mieste privers 
parduoti daug namų, kuriuos reikės parduoti už tiek, 
už kiek juos pirks. Žemės sklypų rentos pardavimo mo- 
kestis visas tenka pardavėjui dėl tos pačios priežasties, 
kaip ir žemės pardavimo mokestis. Žyminis mokestis ir 
registracijos rinkliava, taikomi skolos lakštams ir su- 
tartims skolinantis pinigus, tenka tam, kuris skolinasi, 
1r faktiškai visada yra jo sumokami. Tos pačios rūšies 
mokesčiai už teismo procedūras tenka besibylinėjan- 
tiesiems. Jie sumažina ginčijamo objekto kapitalinę 
vertę. Kuo daugiau kainuoja įsigyti kokį nors turtą, 
tuo mažesnė bus jo grynoji vertė jį įsigijus. 

Visi mokesčiai, taikomi visų rūšių turto perleidi- 
mui, kadangi jie sumažina to turto kapitalinę vertę, 
turi tendenciją mažinti produktyviojo darbo išlaikymui 
skirtus fondus. Visi jie yra daugiau ar mažiau nenau- 
dingi, didina tas valdovo pajamas, iš kurių daugiausia 


213 


PENKTA KNYGA 


išlaikomi neproduktyvūs darbuotojai, žmonių kapitalo, 
išlaikančio vien produktyvius darbuotojus, sąskaita. 

Tokie mokesčiai, net jei jie proporcingi perleidžiamo 
turto vertei, vis tiek yra nelygūs, nes vienodos vertės 
turtas ne visada perleidžiamas vienodai dažnai. Kai 
mokesčiai neproporcingi tai vertei, o žyminis mokes- 
tis 1r registracijos rinkliava dažniausiai tokie ir yra, 
jie dar labiau nelygūs. Jie anaiptol nėra savavališki, 
visais atvejais jie yra ar gali būti visiškai aiškūs ir 
apibrėžti. Nors kartais jie tenka sunkiai įstengiančiam 
sumokėti asmeniui, mokėjimo laikas daugeliu atvejų 
jam yra gana patogus. Kai ateina laikas juos sumo- 
kėti, žmogus dažniausiai jau turi turėti tam pinigų. 
Tiems mokesčiams surinkti prireikia labai nedidelių 
išlaidų, ir paprastai mokėtojams jie nesukelia jokių 
nepatogumų, išskyrus tai, kad juos neišvengiamai rei- 
kia sumokėti. 

Prancūzijoje labai nesiskundžiama žyminiu mokes- 
čiu. Skundžiamasi registracijos rinkliavomis, kurias jie 
vadina controle. Teigiama, kad jos suteikia galimybę 
piktnaudžiauti vyriausiųjų mokesčių rinkėjų valdinin- 
kams, renkantiems tuos mokesčius, kurie yra labai sa- 
vavališki ir neapibrėžti. Daugelio paskvilių, išjuokian- 
čių dabartinę Prancūzijos finansų sistemą, pagrindinė 
tema yra piktnaudžiavimai contrėle mokesčiais. Tačiau 
neatrodo, kad neapibrėžtumas neišvengiamai būdingas 
tokiems mokesčiams. Jei žmonių skundai yra pagrįsti, 
piktnaudžiavimą veikiau lemia ne mokesčio pobūdis, 
bet ne visai tikslios ir aiškios jį įvedusių dekretų ar 
įstatymų formuluotės. 

Kadangi įkeisto turto ir apskritai visų teisių į ne- 
kilnojamąjį turtą registracija suteikia didelį saugumą 
tiek kreditoriams, tiek pirkėjams, ji žmonėms yra labai 
naudinga. Daugumos kitų sandorių registracija atski- 
riems asmenims dažnai yra nepatogi ir net pavojinga, 
žmonėms ji jokios naudos neduoda. Pripažįstama, kad 

jokie registrai, kurių įrašai turi būti slapti, niekada 
neturėtų egzistuoti. Pasitikėjimas atskirais asmenimis 
tikrai niekada neturėtų priklausyti nuo tokios menkos 
garantijos, kaip žemesniųjų iždo pareigūnų sąžiningu- 
mas ir skrupulingumas. Tačiau ten, kur registracijos 
rinkliavos tapo valdovo pajamų šaltiniu, registracijos 
kontorų, registruojančių tiek tuos sandorius, kuriuos 
privalu registruoti, tiek tuos, kurių registruoti nereikia, 
be saiko pagausėjo. Prancūzijoje yra keletas skirtingų 
slaptų registrų rūšių. Toks piktnaudžiavimas yra na- 
tūrali, nors, reikia pripažinti, nebūtina tokių mokesčių 
pasekmė. 

Tokie žyminiai mokesčiai, kaip Anglijoje taikomi 
kortoms ir lošimo kauliukams, laikraščiams ir peri- 
odiniams leidiniams ir kt., faktiškai yra vartojimo 
mokesčiai; galutiniai jų mokėtojai yra asmenys, kurie 
naudojasi tomis prekėmis arba vartoja jas. Žyminius 
mokesčius už leidimą prekiauti alumi, vynu ir stipriai- 
siais alkoholiniais gėrimais, nors jais, matyt, ketinta 
apmokestinti mažmenininkų pelnus, taip pat galiausiai 
sumoka tų gėrimų vartotojai. Nors šitie mokesčiai turi 
tą patį pavadinimą ir yra renkami tų pačių pareigūnų 
ir tuo pačiu būdu, kaip ir anksčiau minėti turto perlei- 
dimo žyminiai mokesčiai, jie yra visai kitokio pobūdžio 
ir mokami iš visai kitų šaltinių. 


III skirsnis 


Darbo užmokesčio mokesčiai 


Žemesniųjų klasių darbininkų atlyginimai, kaip 
stengiausi parodyti pirmojoje knygoje, neišvengiamai 
priklauso nuo dviejų skirtingų aplinkybių — nuo dar- 
bo paklausos ir nuo įprastinės arba vidutinės maisto 
produktų kainos. Darbo paklausa, tai, ar ji didėja, 
nesikeičia ar mažėja, tai yra ar reikalauja didėjančio, 

nekintamo ar mažėjančio gyventojų skaičiaus, regu- 
liuoja darbininko pragyvenimo lygį ir lemia, ar jis bus 
pasiturimas, vidutiniškas ar skurdus. Įprastinė arba 
vidutinė maisto produktų kaina nulemia pinigų kiekį, 
mokėtiną darbininkui, kad jis galėtų kasmet nusipirk- 
ti tą pasiturimą, vidutinišką ar skurdų pragyvenimą. 
Todėl kol darbo paklausa ir maisto produktų kainos 
nesikeičia, tiesioginis darbo užmokesčio mokestis ne- 
gali turėti jokių kitų pasekmių, jis tik padidins dar- 
bo užmokestį šiek tiek didesne suma, nei sudaro tas 
mokestis. Tarkime, pavyzdžiui, kad kurioje nors vie- 
toje darbo paklausa ir maisto produktų kainos lemia 
dešimties šilingų per savaitę įprastinį atlyginimą ir 
kad atlyginimai apmokestinti vienos penktosios, tai 
yra keturių šilingų nuo svaro, mokesčiu. Jei darbo pa- 
klausa ir maisto produktų kainos lieka tokios pačios, 
tai ir toliau reikės, kad darbininkas ten uždirbtų tokį 
pragyvenimą, kokį galima nusipirkti tik už dešimt ši- 
lingų per savaitę, arba kad sumokėjus mokestį jam 
liktų dešimties šilingų per savaitę atlyginimas. Tačiau 
kad sumokėjus tokį mokestį jam liktų toks grynas at- 
lyginimas, darbo kaina ten turės netrukus pakilti, ir 
ne iki dvylikos šilingų per savaitę, bet iki dvylikos 
šilingų šešių pensų; tai yra kad jis galėtų sumokėti 
vienos penktosios mokestį, jo atlyginimas turi netrukus 
padidėti ne tik penktadaliu, bet ketvirtadaliu. Kad ir 
kokia būtų mokesčio norma, darbo užmokestis visais 
atvejais turi padidėti ne tik tos normos dydžiu, bet 
didesne dalimi. Jei, pavyzdžiui, mokestis būtų viena 
dešimtoji, darbo užmokestis netrukus neišvengiamai 
turėtų padidėti ne dešimtadaliu, bet aštuntadaliu. 
Todėl tiesioginis darbo užmokesčio mokestis, nors 
darbininkas galbūt sumoka jį iš savo gautų pinigų, 
negali būti laikomas netgi darbininko avansuojamu — 
bent jau kol darbo paklausa ir vidutinė maisto produktų 
kaina lieka tokia pati, kaip iki įvedant mokestį. Visais 

tokiais atvejais ne tik mokestį, bet šiek tiek didesnę 
sumą iš tikrųjų avansuoja asmuo, tiesiogiai įdarbinęs 
darbininką. Galutinis mokėtojas įvairiais atvejais bus 
įvairūs asmenys. Iš pradžių tą gamybinio darbo užmo- 
kesčio padidėjimą, sukeltą tokio mokesčio, mokės manu- 
faktūros šeimininkas, kuris dėl to ir turės teisę, ir bus 
priverstas pridėti jį su pelnu prie savo prekių kainos. 
Todėl galutinis šio darbo užmokesčio padidėjimo kartu 
su papildomu manufaktūros šeimininko pelnu mokėtojas 
bus vartotojas. Tokio mokesčio sukeltą kaimo samdinių 
darbo užmokesčio padidėjimą iš pradžių sumokės ūki- 
ninkas, kuris, norėdamas išlaikyti tiek pat samdinių, 
kaip ir anksčiau, bus priverstas panaudoti daugiau ka- 
pitalo. Norėdamas susigrąžinti tą didesnį kapitalą su 
įprastiniu pelnu, jis turės pasilikti didesnę dalį žemės 
produkcijos arba, kas yra tas pat, didesnės tos produk- 
cijos dalies kainą, vadinasi, turės mokėti žemvaldžiui 
mažesnę rentą. Todėl galutinis šito darbo užmokesčio 
padidėjimo kartu su papildomu jį avansavusio ūkinin- 
ko pelnu mokėtojas šiuo atveju bus žemvaldys. Visais 
atvejais tiesioginis darbo užmokesčio mokestis ilgainiui 
būtinai sukels ir didesnį žemės rentos sumažėjimą, ir 
didesnį pagamintų prekių kainos padidėjimą nei tada, 
jei šiam mokesčiui tolygi suma būtų paskirstyta iš dalies 
žemės rentai, iš dalies vartojamosioms prekėms. 

Jei tiesioginiai darbo užmokesčio mokesčiai ne vi- 
sada proporcingai padidindavo darbo užmokestį, taip 
atsitikdavo todėl, kad jie paprastai sukeldavo didelį 
darbo paklausos sumažėjimą. Tokių mokesčių pasekmė 
paprastai būdavo pramonės nuosmukis, darbo vargin- 
giesiems gyventojams stoka, šalies metinės žemės ir 
darbo produkcijos sumažėjimas. Tačiau dėl tokių mo- 
kesčių darbo kaina visada turi būti didesnė nei būtų 
buvusi esant dabartinei paklausai, ir tą kainos padi- 
dėjimą kartu su tų, kurie jį avansuoja, pelnu visada 
galiausiai turi sumokėti žemvaldžiai ir vartotojai. 

Kaimo samdinių darbo užmokesčio mokestis nepa- 
didina žemės neapdorotos produkcijos kainos propor- 
cingai mokesčiui dėl tos pačios priežasties, dėl kurios 
tos kainos proporcingai nepadidina ūkininko pelno 
mokestis. 

Tokie mokesčiai yra absurdiški ir žlugdantys, ta- 
čiau juos rasime daugelyje šalių. Prancūzijoje faktiškai 
tokios rūšies mokestis yra ta talijos dalis, kuria ap- 
mokestinamas darbininkų ir padienių kaimo samdinių 
darbas. Jų darbo užmokestis apskaičiuojamas pagal 
bendrą atlyginimų lygį toje apygardoje, kur jie gyvena, 
ir siekiant neapmokestinti jų daugiau, nei jie gali mo- 
kėti, jų metinis uždarbis skaičiuojamas tik už du šimtus 
darbo dienų per metus!?. Kiekvieno asmens mokestis 
įvairuoja, nelygu metai, tai priklauso nuo įvairių aplin- 
kybių, apie kurias sprendžia mokesčių rinkėjas arba 
intendanto jam padėti paskirtas įgaliotinis. Bohemijoje 
dėl finansų sistemos reformos, pradėtos 1748 metais, 
labai didelis mokestis buvo įvestas amatininkams. Jie 
suskirstyti į keturias klases. Aukščiausioji klasė moka 
šimtą florinų per metus, o tai, skaičiuojant dvidešimt 
du su puse pensų už floriną, sudaro 9 svarus 7 šilingus 
6 pensus. Antroji klasė apmokestinta septyniasdešimt 
florinų, trečioji —- penkiasdešimt, o ketvirtoji, apimanti 
kaimo amatininkus ir žemiausiąją miesto amatininkų 
klasę, moka dvidešimt penkis florinus??. 

Talentingų menininkų ir laisvųjų profesijų žmonių 
atlygiai, kaip aš jau stengiausi parodyti pirmojoje knygo- 
je, neišvengiamai išlaiko tam tikrą proporciją žemesnių- 
Jų amatų uždarbių atžvilgiu. Todėl jų atlygių apmokes- 
tinimas neturės jokių kitų pasekmių, tik padidins juos 
šiek tiek daugiau nei proporcingai tam mokesčiui. Jei 
jie tiek nepadidėtų, menų ir laisvųjų profesijų, uždar- 


19 Mėmoires concernant les Droits, etc., tome II, p. 108. 
20 Ibid., tome III, p. 87. 

biu atsiliekančių nuo kitų verslų, atsisakytų tiek daug 
žmonių, kad netrukus jų sąlygos vėl susilygintų. 

Valstybės tarnyboje atlyginimai nepriklauso, kaip 
verslo ir laisvųjų profesijų atlyginimai, nuo laisvos 
konkurencijos rinkoje ir todėl ne visada yra propor- 
cingi tam, ko reikalauja tokio darbo pobūdis. Daugelyje 
šalių jie, ko gero, yra didesni nei turėtų būti; valdžią 
įgyvendinantys asmenys paprastai yra linkę atlyginti 
sau ir tiesioginiams savo pavaldiniams daugiau nei 
pakaktų. Todėl tarnautojų atlyginimai daugeliu atve- 
jų lengvai pakeltų apmokestinimą. Be to, valstybės 
tarnyboje, ypač pelninguose postuose, dirbantiems as- 
menims visose šalyse visuotinai pavydima, todėl jų 
atlyginimų apmokestinimas, net jei jis būtų šiek tiek 
didesnis nei kitų rūšių pajamų, visada yra labai po- 
puliarus. Pavyzdžiui, Anglijoje, kur žemės mokesčiu 
visos kitos pajamų rūšys apmokestinamos keturiais 
šilingais nuo svaro, visuotinio pritarimo sulaukė tar- 
nautojų atlyginimų, viršijančių šimtą svarų per metus, 
realus apmokestinimas penkių šilingų ir šešių pensų 
nuo svaro mokesčiu; išimtis buvo padaryta jaunesniųjų 
karališkosios šeimos narių rentai, armijos ir laivyno 
karininkų atlyginimams ir kelioms kitoms mažiau pa- 
vydo keliančioms pajamų rūšims. Kitų tiesioginių darbo 
užmokesčio mokesčių Anglijoje nėra. 


IV skirsnis 


Mokesčiai, kuriais apmokestinamos 
Visos pajamų rūšys 


Mokesčiai, kuriais apmokestinamos visos pajamų 
rūšys, yra pagalvės mokesčiai ir vartojamųjų prekių 
mokesčiai. Jie turi būti mokami nepriklausomai nuo to, 
kokios rūšies pajamas gauna mokėtojas — ar jis gauna 
žemės rentą, ar kapitalo pelną, ar darbo užmokestį. 

Pagalvės mokesčiai 


Pagalvės mokesčiai, jei stengiamasi juos padaryti 
proporcingus kiekvieno mokėtojo turtui ar pajamoms, 
tampa visiškai savavališki. Žmogaus turto būklė gali 
keistis kasdien, ir be dar sunkiau nei bet koks mo- 
kestis pakenčiamo tyrimo, kartojamo mažiausiai kas- 
met, apie jį galima tik spėlioti. Todėl žmogaus turto 
įvertinimas daugeliu atvejų neišvengiamai priklausys 
nuo gero ar blogo vertintojų nusiteikimo ir dėl to bus 
visiškai savavališkas ir neapibrėžtas. 

Jei pagalvės mokesčiai nustatomi proporcingai ne 
numanomam turtui, bet kiekvieno mokėtojo visuomeni- 
nei padėčiai, jie tampa visiškai nelygūs, nes tos pačios 
socialinės grupės turtas dažnai būna nevienodas. 

Todėl jei tokius mokesčius stengiamasi padaryti ly- 
gius, jie tampa visiškai savavališki ir neapibrėžti, o jei 
stengiamasi padaryti juos apibrėžtus ir nesavavališkus, 
jie tampa visiškai nelygūs. Maži ar dideli bus mokes- 
čiai, neapibrėžtumas visada yra didelė sunkenybė. Kai 
mokestis nedidelis, galima pakęsti ir didesnę nelygybę, 
kai jis didelis, nelygybė visiškai netoleruotina. 

Įvairiais pagalvės mokesčiais, buvusiais Anglijoje 
valdant Vilhelmui III, didžioji dalis mokėtojų buvo ap- 
mokestinami pagal jų rangą ir padėtį: kunigaikščiai, 
markizai, grafai, vikontai, baronai, eskvairai, bajorai, 
vyresnieji ir jaunesnieji perų sūnūs ir t. t. Visi krau- 
tuvininkai ir amatininkai, kurių turtas buvo didesnis 
nei trys šimtai svarų, tai yra aukščiausias jų sluoksnis, 
buvo apmokestinami vienodai, kad ir kaip smarkiai 
skirtųsi jų turtas. Daugiau buvo atsižvelgiama į jų 
rangą, o ne į turtą. Kai kurie iš tų, kurie pirmuoju 
pagalvės mokesčiu buvo apmokestinti pagal numano- 
mą jų turtą, vėliau buvo apmokestinti pagal jų rangą. 


pirmuoju pagalvės mokesčiu buvo apmokestinti trimis 

šilingais nuo svaro numanomų jų pajamų, vėliau buvo 
apmokestinti kaip bajorai. Nustatant mokestį, kuris 
nebuvo labai didelis, didesnė nelygybė buvo laikoma 
lengviau pakenčiama nei bet koks neapibrėžtumas. 

Prancūzijoje pagalvės mokesčiu, kuris be pertrūkių 
renkamas nuo šio šimtmečio pradžios, aukščiausiųjų 
sluoksnių Žmonės apmokestinami pagal jų rangą vie- 
nodu tarifu; žemesnieji sluoksniai apmokestinami pagal 
numanomą jų turtą, mokesčio tarifas kasmet keičiasi. 
Karaliaus teismo pareigūnai, teisėjai ir kiti aukštesnių- 
jų teismų pareigūnai, karininkai ir kt. apmokestinami 
pirmuoju būdu. Žemesnieji žmonių sluoksniai provinci- 
joje apmokestinami antruoju būdu. Prancūzijoje didikai 
lengvai susitaiko su mokesčio, kuris jiems nėra labai 
didelis, nelygybe, bet nepakęstų intendanto savavališko 
įvertinimo. Žemesnieji sluoksniai šioje šalyje priversti 
kantriai kęsti tokią tvarką, kokią viršesnieji sumano 
jiems primesti. 

Anglijoje įvairūs pagalvės mokesčiai niekada nedavė 
tokios sumos, kokios iš jų buvo tikėtasi arba kokią būtų 
galima gauti, jei jie būtų tiksliai renkami. Prancuūzi- 
Joje pagalvės mokesčiai visada duoda laukiamą sumą. 
Nuolaidi Anglijos valdžia, apmokestinusi pagalvės mo- 
kesčiu įvairius žmonių sluoksnius, pasitenkindavo tuo, 
ką duodavo toks apmokestinimas, ir nereikalaudavo 
atlyginti nuostolių, kurių valstybė patirdavo dėl to, kad 
kai kurie asmenys negalėjo sumokėti, arba dėl to, kad 
kai kurie nenorėjo mokėti (tokių buvo nemažai) ir dėl 
atlaidaus įstatymo taikymo nebuvo priversti sumokėti. 
Griežtesnė Prancūzijos valdžia kiekvienai provincijai 
nustato sumokėti tam tikrą sumą, kurią provincijos 
intendantas privalo surinkti kaip sugeba. Jei kuri 
nors provincija pasiskundžia esanti apmokestinta per 
daug, kitais metais mokesčų suma jai gali būti suma- 
žinta tiek, kiek ji pernai permokėjo. Tačiau iki tokio 
sprendimo ji turi sumokėti, kiek nustatyta. Siekiant, 

kad provincijai paskirta suma tikrai būtų surinkta, 
intendantui buvo suteikta teisė apmokestinti ją didesne 
suma, kad kai kurių mokėtojų nemokumą ar negalė- 
jimą sumokėti kompensuotų didesnis kitų apmokesti- 
nimas, ir iki 1765 metų to papildomo apmokestinimo 
dydis buvo visiškai paliktas jo nuožiūrai. Tačiau tais 
metais karaliaus taryba perėmė šią teisę. Kaip pažymi 
labai gerai informuotas „Pastabų apie mokesčius Pran- 
cūzijoje“ autorius, apmokestinant provincijas pagalvės 
mokesčiais ta dalis, kuri tenka bajorams 1r tiems, kurių 
privilegijos atleidžia juos nuo talijos, yra visai nedidelė. 
Didžiausia dalis tenka tiems talijos mokėtojams, kurie 
pagalvės mokesčio turi mokėti tokią pačią dalį nuo 
svaro, kokią jie moka to kito mokesčio. 

Pagalvės mokesčiai, renkami iš žemesniųjų gyvento- 
jų sluoksnių, yra tiesioginiai darbo užmokesčio mokes- 
čiai ir pasižymi visais tokiems mokesčiams būdingais 
nepatogumais. 

Pagalvės mokesčiams surinkti reikia nedaug išlaidų 
ir ten, kur jie griežtai renkami, jie teikia valstybei 
garantuotas pajamas. Būtent dėl šios priežasties tose 
šalyse, kur žemesniųjų gyventojų sluoksnių gerovės, 
patogumo ir saugumo mažai paisoma, jie labai paplitę. 
Tačiau paprastai tokie mokesčiai visada sudarė tik 
nežymią didelėje imperijoje surenkamų pajamų dalį, ir 
net didžiausią iš jų kada nors gautą sumą visada buvo 
galima surinkti žmonėms daug patogesniu būdu. 


Vartojamųjų prekių mokesčiai 


Tai, kad pagalvės mokesčiais buvo neįmanoma ap- 
mokestinti žmonių proporcingai jų pajamoms, atrodo, 
paskatino išrasti vartojamųjų prekių mokesčius. Nesu- 
manydama, kaip tiesiogiai ir proporcingai apmokestin- 
ti valdinių pajamas, valstybė siekia apmokestinti jas 
netiesiogiai, apmokestindama jų išlaidas, kurios, kaip 

manoma, daugeliu atvejų bus beveik proporcingos jų 
pajamoms. Žmonių išlaidos apmokestinamos įvedant 
mokesčius vartojamosioms prekėms, kurioms pirkti jos 
yra skiriamos. 

Vartojamąsias prekes sudaro būtinieji reikmenys ir 
prabangos prekės. 

Būtinaisiais reikmenimis aš laikau ne tik tas pre- 
kes, be kurių neįmanoma gyventi, bet ir tai, be ko 
dėl šalies papročių nedera apsieiti net ir žemiausiojo 
sluoksnio padoriems žmonėms. Pavyzdžiui, drobiniai 
marškiniai, griežtai kalbant, nėra gyvybiškai būtini. 
Graikai ir romėnai gyveno, manyčiau, labai patogiai, 
nors drobinių marškinių jie neturėjo. Tačiau šiais lai- 
kais didžiojoje Europos dalyje padorus padienis darbi- 
ninkas pasidrovėtų pasirodyti viešumoje be drobinių 
marškinių — jų neturėjimas būtų palaikytas liudijančiu 
tokį gėdingą skurdą, kuriame, kaip manoma, galima at- 
sidurti tik labai blogai elgiantis. Lygiai taip pat papro- 
čiai Anglijoje odinius batus padarė būtinu reikmeniu. 
Vargingiausi padorūs abiejų lyčių asmenys drovėtųsi 
pasirodyti viešumoje be jų. Škotijoje papročiai padarė 
juos žemiausiojo sluoksnio vyrų būtinu reikmeniu, ta- 
čiau to paties sluoksnio moterims jie nebūtini, jos gali 
vaikščioti basos nediskredituodamos savęs. Prancūzijoje 
odinė avalynė nėra būtinybė nei vyrams, nei moterims, 
abiejų lyčių žemiausiojo sluoksnio žmonės ten nedis- 
kredituodami savęs gali rodytis viešumoje ir avėdami 
klumpėmis, ir basi. Todėl būtinaisiais reikmenimis 
aš laikau tuos daiktus, kuriuos būtinus žemiausiojo 
sluoksnio žmonėms padarė ne tik gamta, bet ir nusi- 
stovėjusios padorumo taisyklės. Visus kitus daiktus aš 
vadinu prabangos dalykais, tačiau tokiu apibūdinimu 
nenoriu mesti nė menkiausio priekaišto dėl nuosaikaus 
jų vartojimo. Alų ir elį Didžiojoje Britanijoje, vyną net 
ir vyno šalyse aš vadinu prabangos dalyku. Bet kurio 
sluoksnio žmogus gali nesukeldamas jokių priekaištų 

visiškai susilaikyti nuo mėgavimosi tais gėrimais. 
Gamta nepadarė jų gyvybiškai būtinų, papročiai nie- 
kur nepadarė gyvenimo be jų nepadoraus. 

Kadangi darbo užmokestis visur priklauso iš dalies 
nuo darbo paklausos ir iš dalies nuo būtinųjų reikme- 
nų vidutinės kainos, viskas, kas padidina tą vidutinę 
kainą, neišvengiamai turi padidinti darbo užmokestį, 
kad darbininkas ir toliau galėtų įsigyti tą būtinųjų 
reikmenų kiekį, kurį jam suteikti reikalauja darbo 
paklausa — didėjanti, nekintanti ar mažėjanti?!. Tų 
reikmenų apmokestinimas neišvengiamai padidina jų 
kainas šiek tiek daugiau nei to mokesčio dydžiu, nes 
prekiautojas, kuris avansuoja mokestį, vėliau papras- 
tai turi jį susigrąžinti su pelnu. Todėl toks mokestis 
turi sukelti tam kainos padidėjimui proporcingą darbo 
užmokesčio padidėjimą. 

Taigi būtinųjų reikmenų mokestis veikia visiškai 
taip pat, kaip tiesioginis darbo užmokesčio mokestis. 
Nors darbininkas gali jį mokėti iš savo uždarbio, ne- 
galima sakyti, kad jis, bent jau ilgesnį laiką, jį netgi 
avansuoja. Mokestį jam visada galiausiai turi avansuoti 
jo tiesioginis darbdavys atitinkamai didesniu darbo už- 
mokesčiu. Darbdavys, jei jis yra manufaktūrininkas, tą 
darbo užmokesčio padidinimą įskaičiuos į savo prekių 
kainas kartu su pelnu; todėl galutinis mokesčio kartu 
su tuo priedu mokėtojas bus vartotojas. Jei darbdavys 
yra ūkininkas, galutinis mokėjimas kartu su priedu 
bus užkrautas žemvaldžio rentai. 

Kitaip yra su prekių, kurias aš vadinu prabangos 
dalykais, net tų, kurias vartoja skurdžiai, mokesčiais. 
Tokių apmokestintų prekių kainų padidėjimas nebuū- 
tinai sukels darbo užmokesčio padidėjimą. Pavyzdžiui, 
mokestis tabakui, nors šis yra prabangos dalykas tiek 
skurdžiams, tiek turtuoliams, darbo užmokesčio nepa- 

didins. Nors Anglijoje jis apmokestinamas trigubai, o 
Prancūzijoje — penkiolika kartų daugiau už pradinę jo 
kainą, neatrodo, kad tie dideli mokesčiai darytų poveikį 
darbo užmokesčiui. Tą patį galima pasakyti apie mo- 
kesčius arbatai ir cukrui, kurie Anglijoje ir Olandijoje 
tapo ir žemiausiųjų gyventojų sluoksnių vartojama pra- 
bangos preke, ir apie mokesčius šokoladui, kuris, kaip 
pasakojama, tapo tokia preke Ispanijoje. Manoma, kad 
neturėjo jokio poveikio darbo užmokesčiui įvairūs mo- 
kesčiai, šį šimtmetį įvesti Didžiojoje Britanijoje alkoho- 
liniams gėrimams. Porterio kainos padidėjimas įvedus 
papildomą trijų šilingų mokestį už stipraus alaus barelį 
nepadidino paprasto darbo užmokesčio Londone. Prieš 
įvedant tą mokestį jis buvo maždaug aštuoniolika ar 
dvidešimt pensų per dieną, ne didesnis yra ir dabar. 

Didelė tokių prekių kaina nebūtinai sumažina že- 
mesniųjų gyventojų sluoksnių galimybes išlaikyti šei- 
mas. Nuosaikius ir darbščius varguolius tokių prekių 
mokesčiai veikia kaip išlaidų reguliavimo įstatymai ir 
nuteikia juos saikingai vartoti tuos nebūtinus dalykus, 
kurių jie jau negali lengvai nusipirkti, arba išvis jų 
atsisakyti. Dėl to priverstinio taupumo jų galimybės 
išlaikyti šeimas, užuot sumažėjusios, dažnai, ko gero, 
to mokesčio net padidinamos. Kaip tik tie nuosaikūs 
17 darbštūs varguoliai užaugina gausiausias šeimas ir 
iš esmės patenkina naudingo darbo paklausą. Tiesa, 
ne visi varguoliai yra nuosaikūs ir darbštus, apsileidę 
ir netvarkingi gali ir toliau piktnaudžiauti tokiomis 
prekėmis jų kainoms pakilus, kaip darė ligi tol, ne- 
kreipdami dėmesio į tai, kad toks piktnaudžiavimas 
gali įstumti jų šeimas į pragaištį. Tačiau tokie netvar- 
kingi asmenys retai augina gausias šeimas, jų vaikai 
paprastai miršta dėl nepriežiūros, netinkamo elgesio 
su jais ir nepakankamo ir nesveiko maitinimo. Jei 
dėl organizmo atsparumo jie atlaiko tuos sunkumus, 
į kuriuos juos įstumia blogas jų tėvų elgesys, tokio 


225 


„PENKTA KNYGA 


blogo elgesio pavyzdys paprastai ištvirkina jų moralę 
ir, užuot buvę naudingi visuomenei savo darbštumu, 
jie tampa jos piktžaizde dėl savo ydų ir palaidumo. 
Tad nors didelės varguolių vartojamų prabangos pre- 
kių kainos gali šiek tiek padidinti tokių netvarkingų 
šeimų skurdą ir dėl to šiek tiek sumažinti jų galimybes 
užauginti vaikus, apskritai jos, matyt, negali smarkiau 
sumažinti naudingų šalies gyventojų skaičiaus. 

Bet koks būtinųjų reikmenų vidutinės kainos pa- 
didėjimas, jeigu jo nekompensuoja proporcingas darbo 
užmokesčio padidėjimas, neišvengiamai turi daugiau 
ar mažiau sumažinti varguolių galimybes išlaikyti gau- 
sias šeimas, vadinasi, ir patenkinti naudingo darbo 
paklausą, kad ir kokia būtų ta paklausa — didėjanti, 
nekintanti ar mažėjanti, reikalaujanti didėjančio, ne- 
kintančio ar mažėjančio gyventojų skaičiaus. 

Prabangos prekių mokesčiai neturi tendencijos di- 
dinti kokių nors kitų prekių kainas, išskyrus tas, ku- 
rios yra apmokestintos. Būtinųjų reikmenų mokesčiai, 
didinantys darbo užmokestį, neišvengiamai turi tenden- 
ciją didinti visų pramonės gaminių kainas ir, vadinasi, 
mažinti jų pardavimą bei vartojimą. Prabangos prekių 
mokesčius galiausiai sumoka tų apmokestintų prekių 
vartotojai be jokio kompensavimo. Jie be išimčių tenka 
visoms pajamų rūšims — darbo užmokesčiui, kapitalo 
pelnui ir žemės rentai. Būtinųjų reikmenų mokesčius, 
kadangi jie apsunkina dirbančius varguolius, galiausiai 
sumoka iš dalies žemvaldžiai, nes jų žemių renta suma- 
žėja, o iš dalies turtingi vartotojai, tai yra žemvaldžiai 
1r kiti, nes jie moka didesnę kainą už pramonės gami- 
nius, ir visada dar su nemažu antkainiu. Padidėjusi 
tokių gaminių, kurie iš tiesų yra būtinieji reikmenys ir 
skirti vartoti varguoliams, kaip, pavyzdžiui, paprastos 
vilnos drabužiai, kaina jiems turi būti kompensuojama 
padidinant darbo užmokestį. Viduriniai ir aukštesnieji 
žmonių sluoksniai, jei jie suvokia savo pačių interesus, 

visada turėtų priešintis visiems būtinųjų reikmenų mo- 
kesčiams, lygiai kaip ir tiesioginiams darbo užmokesčio 
mokesčiams. Ir vienus, ir kitus galiausiai tenka sumo- 
kėti jiems, 1r visada su nemažu priedu. Didžiausia jų 
dalis tenka žemvaldžiams, kurie visada moka dvigubai: 
kaip žemvaldžiai, nes sumažėja jų renta, ir kaip tur- 
tingi vartotojai, nes padidėja jų išlaidos. Sero Matthew 
Deckerio pastaba, kad kai kurie mokesčiai, įskaičiuoti į 
kai kurių prekių kainas, kartais kartojasi 17 kaupiasi ir 
padidėja keturis ar penkis kartus, yra visiškai teisinga 
būtinųjų reikmenų mokesčių atžvilgiu. Pavyzdžiui, jūs 
turite sumokėti į odos kainą įskaičiuotus ne tik mokestį 
už odą, sunaudotą jūsų batams, bet ir dalį mokesčio 
už odą, sunaudotą batsiuvio ir odadirbio batams. Jūs 
taip pat turite sumokėti mokestį už druską, muilą ir 
žvakes, kuriuos tie darbininkai suvartojo, kol dirbo 
jums, ir mokestį už odą, kurią vartojo druskininkas, 
muilo gamintojas ir žvakdirbys, kol dirbo jiems. 

Didžiojoje Britanijoje pagrindiniai būtinųjų reikme- 
nų mokesčiai yra mokesčiai, taikomi būtent toms ke- 
turioms ką tik paminėtoms prekėms — druskai, odai, 
muilui ir žvakėms. 

Druska nuo senų senovės visur buvo apmokestinimo 
objektas. Ją apmokestindavo romėnai, ji apmokestina- 
ma, esu tikras, ir dabar visose Europos šalyse. Žmogus 
per metus jos suvartoja tiek nedaug, ją galima pirkti 
tokiais nedideliais kiekiais, jog, matyt, buvo manoma, 
kad niekas labai stipriai nepajustų net ir gana dide- 
lio mokesčio. Anglijoje ji apmokestinta trimis šilingais 
keturiais pensais už bušelį — tai beveik triguba jos 
pradinė kaina. Kai kuriose kitose šalyse tas mokestis 
dar didesnis. Oda tikrai yra būtinas reikmuo. Muilą 
būtiną padaro lininių drabužių dėvėjimas. Žvakės yra 
būtina verslo priemonė šalyse, kur ilgi žiemos vaka- 
rai. Oda ir muilas Didžiojoje Britanijoje apmokestinti 
trimis su puse pensų už svarą, žvakės — pensu; šie 

mokesčiai sudarytų apie aštuonis ar dešimt procentų 
pradinės odos kainos, apie dvidešimt ar dvidešimt pen- 
kis procentus pradinės muilo kainos ir apie keturiolika 
ar penkiolika procentų pradinės žvakių kainos. Nors 
šie mokesčiai mažesni už druskos mokestį, vis tiek jie 
yra labai dideli. Kadangi visos šios keturios prekės 
tikrai yra būtinieji reikmenys, tokie dideli jų mokesčiai 
neišvengiamai padidina nuosaikių ir darbščių varguolių 
išlaidas, vadinasi, turi daugiau ar mažiau padidinti jų 
darbo užmokestį. 

Šalyje, kur tokios šaltos žiemos, kaip Didžiojoje Bri- 
tanijoje, žiemos metu kuras tiesiogine to žodžio prasme 
yra būtinas reikmuo — ne tik maistui ruošti, bet ir tam, 
kad įvairūs patalpose dirbantys darbininkai patogiai 
jaustųsi; o pigiausias kuras yra anglys. Kuro kaina turi 
tokią didelę įtaką darbo kainai, kad visoje Didžiojoje 
Britanijoje manufaktūros susitelkė daugiausia anglių 
rajonuose, nes kitos šalies dalys dėl didelės šio būtinojo 
reikmens kainos neįstengė dirbti taip pigiai. Be to, 
kai kuriose manufaktūrose anglys yra būtina gamy- 
bos priemonė, pavyzdžiui, stiklo, geležies ir visų kitų 
metalų manufaktūrose. Jei valdžios priemoka kokiu 
nors atveju galėtų būti tikslinga, tai tokia ji galėtų 
būti taikoma anglių gabenimui iš tų vietovių, kur jų 
gausu, į tas, kur jų stinga. Tačiau įstatymų leidėjai 
vietoj priemokos įvedė trijų šilingų trijų pensų mokestį 
už toną anglių, gabenamų priekrantės vandenimis, o 
tai sudaro daugiau nei šešiasdešimt procentų pradi- 
nės daugelio anglių rūšių kainos šachtoje. Sausuma ar 
vidaus laivybos keliais gabenamos anglys neapmokes- 
tinamos. Kur jos natūraliai pigios, ten jos vartojamos 
be jokių mokesčių; kur jos natūraliai brangios, joms 
užkraunami dideli mokesčiai. 

Nors tokie mokesčiai padidina pragyvenimo kainą, 
vadinasi, 17 darbo užmokestį, jie duoda vyriausybei 
nemažas pajamas, kurių gauti kitu būdu gali būti ne- 

lengva. Todėl gali būti svarių priežasčių juos palikti. 
Panašias blogas pasekmes sukelia grūdų eksporto prie- 
moka, nes ji esamomis žemdirbystės sąlygomis turi 
tendenciją didinti šio būtinojo reikmens kainą ir, užuot 
davusi kokių nors pajamų, dažnai vyriausybei sudaro 
didelių išlaidų. Dideli muitai iš užsienio importuoja- 
miems grūdams, vidutinio derliaus metais prilygstan- 
tys 1mporto uždraudimui, ir visiškas draudimas įvežti 
gyvus gyvulius ar sūdytą mėsą, galiojantis normaliomis 
sąlygomis ir dėl stygiaus šiuo metu kuriam laikui su- 
stabdytas Airijos ir Britanijos kolonijų atžvilgiu, turi 
visas blogas būtinųjų reikmenų apmokestinimo pase- 
kmes, o vyriausybei neduoda jokių pajamų. Norint pa- 
naikinti tokius įstatymus, manau, tereikia tik įtikinti 
visuomenę tos pažiūrų sistemos, kuria remiantis jie 
buvo įvesti, bergždumu. 

Būtinųjų reikmenų mokesčiai daugelyje šalių yra 
daug didesni nei Didžiojoje Britanijoje. Daug kur ap- 
mokestinami malūne sumalti miltai ir krosnyse iškepta 
duona. Olandijos miestuose vartojamos duonos piniginė 
kaina dėl tokių mokesčių, kaip manoma, yra dvigubai 
didesnė. Kaimo žmonės vietoj dalies šių mokesčių kas- 
met moka asmens mokestį, kurio dydis priklauso nuo 
jų vartojamos duonos rūšies. Tie, kurie valgo kvietinę 
duoną, moka tris guldenus penkiolika stuiverių — maž- 
daug šešis šilingus devynis su puse pensų. Kalbama, 
kad šie 17 kai kurie kiti tos pačios rūšies mokesčiai, 
padidinę darbo kainą, sužlugdė didžiąją dalį Olandi- 
jos manufaktūrų?*. Panašūs mokesčiai, nors ne tokie 
dideli, egzistuoja Milane, Genujos valdose, Modenos 
kunigaikštystėje, Parmos, Pjačencos ir Gvastalos ku- 
nigaikštystėse, taip pat Popiežiaus valstybėje. Vienas 
gana žinomas prancūzų autorius pasiūlė pertvarkyti 
savo šalies finansus ir vietoj daugelio kitų mokesčių 


22 Mėmoires concernant les Drotts, etc., pp. 210, 211. 

įvesti šiuos labiausiai žlugdančius iš visų mokesčiųžė. 
Kaip sako Ciceronas, nėra tokio absurdo, kurio kada 
nors nebūtų teigę filosofai. 

Mėsos mokesčiai dar labiau paplitę nei duonos. Iš 
tiesų galima suabejoti, ar mėsa visur yra būtinas daly- 
kas. Iš patirties žinoma, kad grūdai ir kitos daržovės, 
taip pat pienas, sūris ir sviestas arba aliejus, kur nėra 
sviesto, ir visai be mėsos gali užtikrinti kuo sočiausią, 
sveikiausią, maistingiausią ir daug energijos teikiančią 
mitybą. Niekur padorumas nereikalauja, kad žmogus 
valgytų mėsą, kaip kad daugelyje vietų jis reikalau- 
ja, kad žmogus dėvėtų drobinius marškinius ar avėtų 
odinius batus. 

Vartojamosios prekės — tiek būtinieji reikmenys, tiek 
prabangos dalykai — gali būti apmokestinami dviem 
būdais. Vartotojas gali arba mokėti kokią nors metinę 
sumą už tam tikrų prekių naudojimą arba vartojimą, 
arba tos prekės gali būti apmokestintos dar būdamos 
pardavėjo rankose, prieš patekdamos į pirkėjo rankas. 
Pirmuoju būdu teisingiausia būtų apmokestinti tokias 
prekes, kurių vartojimas tęsiasi ilgesnį laiką; antruoju 
būdu reikėtų apmokestinti tokias, kurios suvartojamos 
iškart arba daug greičiau nei tos kitos. Pirmosios rū- 
šies pavyzdys yra karietų ir indų mokesčiai, antrosios 
rūšies pavyzdys yra didžioji dalis kitų akcizo 17 muito 
mokesčių. 

Gerai prižiūrima karieta gali laikyti dešimt ar dvy- 
lika metų. Ji gali būti apmokestinta vieną kartą dar 
prieš jai paliekant karietų meistro dirbtuves. Tačiau 
pirkėjui, be abejo, patogiau mokėti keturis svarus per 
metus už privilegiją turėti karietą, negu iškart sumokė- 
ti karietų meistrui keturiasdešimties ar keturiasdešimt 
aštuonių svarų papildomą kainą, arba sumą, ekvivalen- 
tišką mokesčiui per visą naudojimosi ta karieta laiką. 


2 Le Reformateur. 

Lygiai taip pat sidabrinių indų servizas gali laikyti 
daugiau nei šimtą metų. Vartotojui tikrai lengviau 
mokėti penkis šilingus per metus už kiekvieną šim- 
tą sidabrinių indų uncijų, maždaug vieną procentą jų 
vertės, nei išpirkti šitą ilgą kasmetinį mokėjimą iškart 
sumokant dvidešimt penkerių ar trsidešimties metų 
priedą, kuris padidintų kainą mažiausiai dvidešimt 
penkiais ar trisdešimt procentų. Įvairius mokesčius už 
namus tikrai patogiau mokėti saikingomis metinėmis 
įmokomis, nei iškart sumokėti didžiulį tolygios vertės 
mokestį pastačius namą ar jį pardavus. 

Gerai žinomas sero Matthew Deckerio pasiūlymas 
visas prekes, net ir tas, kurios suvartojamos iškart ar 
labai greitai, apmokestinti tokiu būdu, kai pardavėjas 
nieko neavansuoja, o pirkėjas sumoka apibrėžtą metinę 
sumą už leidimą vartoti tam tikras prekes. Tokio su- 
manymo tikslas buvo paskatinti visas įvairias užsienio 
prekybos šakas, ypač tranzitinę prekybą, panaikinant 
visus importo ir eksporto muitus ir šitaip įgalinant 
pirklį visą savo kapitalą ir kreditą panaudoti prekėms 
pirkti ir laivams frachtuoti, nė vienos jų dalies neskirti 
išankstiniam mokesčių mokėjimui. Tačiau sumanymas 
šitaip apmokestinti iškart ar greitai suvartojamas pre- 
kes, mūsų manymu, kelia keturis labai svarbius prieš- 
taravimus. Pirma, toks mokestis būtų labiau nelygus 
arba ne taip tiksliai proporcingas įvairių mokėtojų iš- 
laidoms ir vartojimui, kaip įprastinio apmokestinimo 
atveju. Prekiautojų avansuojamus alaus, vyno 1r sti- 
priųjų alkoholinių gėrimų mokesčius galiausiai sumoka 
įvairūs vartotojai tiksliai pagal savo suvartojimą. Bet 
jei mokestis būtų mokamas nusiperkant licenciją gerti 
tuos gėrimus, blaivus žmogus, palyginti su jo varto- 
jimu, būtų apmokestintas daug daugiau nei girtuo- 
kliaujantis. Itin svetinga šeima būtų apmokestinta kur 
kas mažiau nei mažai svečių priimanti šeima. Antra, 
toks apmokestinimo būdas, kai mokama už metinę, 

pusmetinę ar ketvirtinę licenciją vartoti tam tikras 
prekes, labai sumažintų vieną iš svarbiausių greitai 
suvartojamų prekių mokesčių patogumų — mokėjimą 
dalimis. Į dabar už kaušą porterio mokamą trijų su 
puse pensų kainą įskaičiuoti įvairūs mokesčiai, taikomi 
salyklui, apyniams ir alui, kartu su papildomu pelnu, 
kurį aludaris prideda už tų mokesčių avansavimą, gali, 
matyt, sudaryti apie tris puspensius. Jei darbininkas 
gali be vargo sumokėti tuos tris puspensius, jis perka 
kaušą porterio. Jei negali, jis pasitenkins pinta, ir ka- 
dangi neišleistas pensas yra gautas pensas, šitaip jis 
laimi fartingą už savo santūrumą. Jis moka mokestį 
dalimis, kiek gali sumokėti ir kai gali sumokėti, ir 
kiekvienas mokėjimo aktas yra visiškai savanoriškas, 
jis išvengia mokesčio, jei pats to nori. Trečia, tokie 
mokesčiai silpniau atliktų išlaidas reguliuojančių įsta- 
tymų funkciją. Kartą nusipirkus licenciją, mokestis liks 
toks pat, nesvarbu, ar pirkėjas gėrė daug, ar mažai. 
Ketvirta, jei darbininkui reikėtų sumokėti viską iškart 
metinėmis, pusmetinėmis ar ketvirtinėmis įmokomis, 
tai mokesčio, kurį jis dabar moka beveik nepatirdamas 
jokių nepatogumų, už visus porterio kaušus ir pintas, 
kurias išgeria per atitinkamą laiko tarpą, suma dažnai 
galėtų labai smarkiai jį apsunkinti. Todėl akivaizdu, 
kad toks apmokestinimo būdas nesukeldamas skaus- 
mingų sunkumų niekada negalėtų duoti tiek pajamų, 
kiek dabartinis apmokestinimo būdas duoda be jokių 
sunkumų. Tačiau kai kuriose šalyse iškart ar labai 
greitai suvartojamos prekės yra šitaip apmokestina- 
mos. Olandijoje žmonės moka tam tikrą asmens mo- 
kestį už licenciją gerti arbatą. Aš jau minėjau duonos 
mokestį, kuris kaimuose ir ūkiuose už ten vartojamą 
duoną renkamas tokiu pat būdu. 

Akcizo mokesčiai daugiausia taikomi šalyje gami- 
namoms prekėms, skirtoms vidaus vartojimui. Jie tai- 
komi tik keletui plačiausiai vartojamų prekių rūšių. 

Niekada negali būti abejonių nei dėl tokiais mokesčiais 
apmokestinamų prekių, nei dėl konkretaus mokesčio, 
kuriuo apmokestinama kiekviena prekių rūšis. Beveik 
visi akcizai taikomi prekėms, kurias aš vadinu pra- 
bangos prekėmis, išskyrus keturis anksčiau minėtus 
mokesčius — druskos, muilo, odos, žvakių ir, matyt, 
paprasto stiklo mokestį. 

Dar senesni nei akcizai yra muito mokesčiai. Jie, 
matyt, buvo pavadinti paprotiniais (customs) pažymint, 
kad tai yra įprasti mokesčiai, egzistuojantys nuo neat- 
menamų laikų. Iš pradžių, matyt, jie buvo sumanyti 
kaip pirklių pelno mokesčiai. Barbariškais feodalinės 
anarchijos laikais pirkliai, kaip ir kiti miestų gyven- 
tojai, buvo laikomi ne ką geresniais už išlaisvintus 
baudžiauninkus, jie buvo niekinami, o jų uždarbių 
pavydima. Didikai, sutikę su tuo, kad karalius apmo- 
kestintų jų pačių vasalų pelną, neturėjo nieko prieš, 
kad karalius taip pat apmokestintų ir pelną to žmonių 
sluoksnio, kurį ginti jie buvo kur kas mažiau suinte- 
resuoti. Tais tamsiais laikais žmonės nesuprato, kad 
pirklių pelnas negali būti tiesiogiai apmokestinamas, 
arba kad tokių mokesčių, ir dar su nemenku antkainiu, 
galutiniai mokėtojai neišvengiamai bus vartotojai. 

Į svetimšalių pirklių uždarbius buvo žiūrima dar 
nepalankiau nei į anglų pirklių. Todėl buvo natūra- 
lų, kad pirmieji turėjo būti apmokestinti daugiau nei 
antrieji. Tas skirtumas tarp mokesčių, taikomų sve- 
timšaliams ir taikomų anglų pirkliams, atsiradęs dėl 
neišmanymo, vėliau išliko dėl monopolinių siekių, tai 
yra norint suteikti saviems pirkliams pranašumų vi- 
daus ir užsienio rinkose. 

Išlaikant šį skirtumą senovėje muitais buvo apmo- 
kestinamos visos prekių rūšys, tiek būtinieji reikme- 
nys, tiek prabangos dalykai, tiek eksportuojamos, tiek 
importuojamos prekės. Matyt, buvo manoma: kodėl 
vienos rūšies prekių pirkliai turėtų būti traktuojami 

palankiau nei kitos rūšies prekių pirkliai? Arba kodėl 
prekes eksportuojantis pirklys turėtų būti traktuoja- 
mas palankiau nei prekes importuojantis? 

Senovėje muitai buvo skirstomi į tris rūšis. Pirmieji 
17, matyt, seniausi iš jų buvo muitai vilnoms ir odai. 
Atrodo, tai buvo daugiausia arba tik eksporto muitai. 
Kai Anglijoje ėmė kurtis vilnonių audinių manufaktū- 
ros, kad karalius neprarastų dalies savo vilnų muitų 
eksportuojant vilnonius audinius, šiems taip pat buvo 
įvestas toks pat muitas. Kitos dvi rūšys — tai, pirma, 
muitas vynui, kuris, kadangi buvo nustatomas vyno 
tonai, buvo vadinamas tonažo rinkliava (tonnage), ir, 
antra, muitas visoms kitoms prekėms, kuris, nustato- 
mas tam tikro dydžio nuo svaro numanomos jų vertės, 
buvo vadinamas vertiniu muitu (poundage). 47-aisiais 
Eduardo III valdymo metais visoms išvežamoms ir 
įvežamoms prekėms, išskyrus vilnas, avikailius, odą 
ir vyną, apmokestintus specialiais muitais, buvo nu- 
statytas šešių pensų nuo svaro muitas. 14-aisiais Ri- 
čardo II valdymo metais tas muitas buvo padidintas 
iki vieno šilingo nuo svaro, bet po trejų metų vėl buvo 
sumažintas iki šešių pensų. Jis buvo padidintas iki 
aštuonių pensų 2-aisiais Henriko IV valdymo metais, 
o 4-aisiais jo valdymo metais — iki vieno šilingo. Nuo 
tada iki 9-ųjų Vilhelmo III valdymo metų šis muitas 
buvo vienas šilingas nuo svaro. Tonažo ir vertiniu mui- 
tais surenkamos pajamos vienu bendru parlamento 
aktu paprastai būdavo skiriamos karaliui ir vadinamos 
tonažo ir vertine subsidija. Vieno šilingo nuo svaro, 
arba penkių procentų, vertinė subsidija egzistavo taip 
ilgai, kad muitų terminijoje ji tapo bendru tokios rū- 
šies penkių procentų muito pavadinimu. Ta subsidija, 
dabar vadinama „senąja subsidija“, tebėra renkama 
pagal 12-aisiais Karolio II valdymo metais įvestą tarifų 
knygą. Sakoma, kad toje knygoje taikomas tuo muitu 
apmokestinamų prekių įvertinimo būdas yra senesnis 

už Jokūbo I laikus. 9-aisiais ir 10-aisiais Vilhelmo III 
valdymo metais daugumai prekių buvo įvesta papil- 
domų penkių procentų naujoji subsidija. Vienos tre- 
čiosios 1r dviejų trečiųjų subsidijos kartu sudarė dar 
penkis procentus, kurių jos buvo proporcingos dalys. 
1747 metų subsidija pridėjo ketvirtą penkių procentų 
muitą daugumai prekių, o 1759 metais kai kurioms 
prekių rūšims buvo įvestas 17 penktas penkių procentų 
muitas. Be tų penkių subsidijų, retkarčiais dar būdavo 
įvedama gausybė kitokių muitų atskiroms prekių rū- 
šims, kartais siekiant patenkinti neatidėliotinus šalies 
poreikius, o kartais norint pareguliuoti šalies prekybą 
pagal merkantilistinės sistemos principus. 

Ši sistema pamažu vis labiau įėjo į madą. Senoji 
subsidija buvo taikoma vienodai tiek išvežamoms, tiek 
įvežamoms prekėms. Keturios paskesnės subsidijos, 
lygai kaip 1r kiti retkarčiais įvedami muitai atskiroms 
prekių rūšims, išskyrus kelias išimtis, buvo taikomos 
tik įvežamoms prekėms. Didžioji dalis senųjų muitų, 
taikytų išvežamoms šalyje užaugintoms ir pagamin- 
toms prekėms, buvo sumažinti arba visai panaikinti. 
Daugeliu atvejų jie buvo panaikinti. Už kai kurių iš tų 
prekių eksportą net imta mokėti priemokas. Taip pat 
pradėta grąžinti kartais visą, o dažniausiai dalį muito, 
sumokėto įvežant užsienio prekes, kai jos būdavo išve- 
žamos iš šalies. Išvežant senąja subsidija apmokestin- 
tas prekes grąžinama tik pusė sumokėtų muitų, tačiau 
už daugumą prekių grąžinami visi vėlesniųjų subsidijų 
įvesti muitai ir kiti mokesčiai. Taigi sudaromos vis 
palankesnės sąlygos eksportui ir daroma kliūčių 1m- 
portui, išskyrus tik kelias išimtis, susijusias daugiausia 
su kai kurių manufaktūrų naudojamomis medžiago- 
mis. Mūsų pirkliai ir manufaktūrininkai nori, kad tos 
medžiagos jiems atsieitų kuo pigiau, o jų varžovams 
ir konkurentams kitose šalyse — kuo brangiau. Todėl 
užsienio medžiagas kartais leidžiama įvežti be jokių 

muitų, pavyzdžiui, Ispanijos vilnas, linus ir neapdo- 
rotus lininius verpalus. Šalyje pagamintų medžiagų ir 
specifinės mūsų kolonijų produkcijos išvežimas kartais 
būdavo draudžiamas, kartais apmokestinamas dideliais: 
muitais. Anglijos vilnų eksportas buvo uždraustas. Be- 
brų kailių, bebrų vilnų ir gumiarabiko išvežimas taip 
pat buvo apmokestintas dideliais muitais. Užkariavusi 
Kanadą ir Senegalą, Didžioji Britanija įgijo beveik vi- 
sišką šių prekių monopoliją. 

Ketvirtojoje šio tyrimo knygoje aš jau stengiausi pa- 
rodyti, kad merkantilistinė sistema nėra labai palanki 
daugumos žmonių pajamoms, šalies žemės ir darbo 
metinei produkcijai. Atrodo, ji nėra palanki ir valdovo 
pajamoms, bent jau kiek jos priklauso nuo surenkamų 
muitų. 

Dėl tos sistemos buvo visiškai uždrausta įvežti kai 
kurių rūšių prekes. Tas draudimas vienais atvejais 
visai sustabdė, kitais atvejais labai sumažino tų pre- 
kių įvežimą ir privertė importuotojus griebtis kontra- 
bandos. Buvo visiškai sustabdytas užsienio vilnonių 
audinių importas ir labai sumažintas užsieninio šilko 
ir aksomo įvežimas. Abiem atvejais draudimas visiškai 
panaikino muitų pajamas, kurios galėjo būti surenka- 
mos importuojant tas prekes. 

Dideli muitai, įvesti daugeliui įvežamų įvairių už- 
sienio prekių rūšių siekiant sumažinti jų vartojimą Di- 
džiojoje Britanijoje, daugeliu atvejų tik paskatino kon- 
trabandą ir visais atvejais sumažino muitų pajamas — 
jų buvo surenkama mažiau, nei būtų buvę galima su- 
rinkti taikant nuosaikesnius muitus. Dr. Swifto pasa- 
kymas, kad muitų aritmetikoje prie dviejų pridėję du 
vietoj keturių kartais gauname tik vieną, puikiai tinka 
tokiems dideliems muitams, kurie niekada nebūtų atsi- 
radę, jei merkantilistinė sistema nebūtų mums įteigusi, 
kad mokesčiais reikia naudotis ne kaip pajamų, bet 
kaip monopolijos įrankiu. 

Eksporto priemokos, kartais mokamos išvežant vie- 
tinę produkciją ir pramonės gaminius, ir muitų grą- 
žinimas reeksportuojant didžiąją dalį užsienio prekių 
sudarė sąlygas daugybei sukčiavimų ir tokiai kontra- 
bandos rūšiai, kuri padarė daugiau žalos valstybės pa- 
Jamoms nei bet kuri kita. Gerai žinoma, kad siekiant 
gauti eskporto priemoką arba susigrąžinti muitą prekės 
kartais pakraunamos į laivą ir išplukdomos į jūrą, bet 
paskui netrukus slapta vėl iškraunamos kurioje nors 
kitoje šalies vietoje. Eksporto priemokoms ir muitų 
grąžinimui, kurių didelė dalis gaunami apgaule, iš- 
eikvojama labai daug muitų pajamų. Bendros muitų 
pajamos per metus, pasibaigusius 1755 metų sausio 
5 dieną, sudarė 5 068 000 svarų sterlingų. Eksporto 
priemokos, išmokėtos iš tų pajamų, nors tais metais 
grūdams tokių priemokų nebuvo, siekė 167 800 svarų. 
Muitų grąžinimui pagal pateiktus muitinės sertifikatus 
ir pažymas reikėjo 2 156 800 svarų. Priemokos ir mui- 
tų grąžinimas kartu sudarė 2 324 600 svarų. Atėmus 
šią sumą, Muitų pajamos sudarė tik 2 743 400 svarų; 
iš šios sumos atskaičius 287 900 svarų atlyginimams 
ir kitoms valdymo išlaidoms, grynosios muitų pajamos 
tais metais tebuvo 2 455 500 svarų. Taigi valdymo 
išlaidos sudarė nuo penkių iki šešių procentų bendrų- 
jų Muitų pajamų, arba šiek tiek daugiau kaip dešimt 
procentų tos sumos, kuri liko iš tų pajamų atėmus 
išmokėtas eksporto priemokas ir grąžintus muitus. 

Kai beveik visos įvežamos prekės apmokestintos di- 
džiuliais muitais, jas importuojantys mūsų pirkliai kuo 
daugiau jų įveža kontrabanda 1r kuo mažiau deklaruoja. 
Prekes išvežantys mūsų pirkliai, priešingai, deklaruoja 
išvežantys daugiau nei iš tikrųjų išveža; kartais tie- 
siog iš tuštybės ir norėdami dėtis stambiais pirkliais, 
prekiaujančiais neapmuitinamomis prekėmis, o kartais 
siekdami gauti eksporto priemoką arba susigrąžinti 
muitą. Dėl tokių įvairių sukčiavimų mūsų eksportas, 

sprendžiant iš muitinės knygų, atrodo smarkiai lenkian- 
tis mūsų importą, ir šitai neapsakomai džiugina tuos 
politikus, kuriems tautos gerovės matas yra jų vadina- 
masis prekybos balansas. 

Visos importuojamos prekės, išskyrus specialias 1š- 
imtis, kurių yra nedaug, apmokestinamos tam tikrais 
muitais. Jei kurios nors prekės nepaminėtos muitų 
tarifų knygoje, jos apmokestinamos 4 šilingais 9*/50 
pensų nuo kiekvienų dvidešimties šilingų tų prekių 
vertės, kurią importuotojas deklaruoja prisiekdamas, 
tai yra beveik penkiomis subsidijomis arba penkiais 
vertiniais muitais. Muitų tarifų knyga yra nepaprastai 
išsami, joje išvardyta didžiulė daugybė prekių, daugelis 
iš jų retai vartojamos ir todėl mažai žinomos. Būtent 
dėl šios priežasties dažnai būna neaišku, prie kurios 
prekių grupės reikėtų priskirti tą ar kitą konkrečią 
prekę, vadinasi, ir kokį muitą už ją reikia mokėti. 
Šiuo atžvilgiu daromos klaidos kartais sužlugdo mui- 
tinės pareigūnus ir dažnai sukelia importuotojui daug 
rūpesčių, išlaidų ir keblumų. Todėl suprantamumo, 
tikslumo ir aiškumo požiūriu muitai smarkiai atsilieka 
nuo akcizo mokesčių. 

Norint, kad didžioji visuomenės narių dalis pridėtų 
savo dalį prie valstybės pajamų proporcingai kiekvieno 
išlaidoms, neatrodo būtina, kad reikėtų apmokestinti 
kiekvieną tų išlaidų objektą. Manoma, kad iš akcizų 
surenkamos pajamos vienodai tenka mokėtojams, ly- 
giai kaip ir iš muitų surenkamos pajamos, bet akcizai 
taikomi tik keletui plačiausiai naudojamų ir vartojamų 
prekių. Daugelio žmonių nuomone, gerai tvarkantis 
muitai taip pat be jokių nuostolių valstybės pajamoms 
galėtų apsiriboti tik keletu prekių — tai labai palen- 
gvintų užsienio prekybą. 

Didžiojoje Britanijoje plačiausiai naudojamos ir var- 
tojamos užsienio prekės šiuo metu, atrodo, yra užsienio 
vynai ir brendis, taip pat kai kurie Amerikos ir Vakarų 

Indijos produktai — cukrus, romas, tabakas, kokoso rie- 
šutai ir kt., ir kai kurie Rytų Indijos produktai — arbata, 
kava, porcelianas, įvairūs prieskoniai, kai kurie audiniai 
ir kt. Tos įvairios prekės šiuo metu tikriausiai teikia 
didžiausią iš muitų surenkamų pajamų dalį. Šiandien 
egzistuojantys mokesčiai užsienio manufaktūrų gami- 
niams, išskyrus keletą anksčiau paminėtų, daugiausia 
yra įvesti ne pajamų surinkimo tikslu, bet monopolijos 
tikslu, tai yra siekiant mūsų pirkliams suteikti prana- 
šumą šalies vidaus rinkoje. Panaikinus visus draudimus 
ir visiems užsienio manufaktūrų gaminiams nustačius 
tokius nuosaikius mokesčius, kokie, kaip rodo patirtis, 
nuo kiekvienos prekių rūšies teiktų valstybei didžiausias 
pajamas, mūsų darbininkai galėtų ir toliau turėti nema- 
žą pranašumą vidaus rinkoje, o daugelis prekių, kurios 
dabar neduoda jokių pajamų vyriausybei arba duoda jų 
labai nedaug, galėtų duoti labai dideles pajamas. 

Dideli mokesčiai, kartais sumažinantys apmokes- 
tintų prekių vartojimą, kartais paskatinantys kontra- 
bandą, dažnai duoda vyriausybei mažiau pajamų, nei 
galėtų duoti nuosaikesni mokesčiai. 

Kai pajamų sumažėjimas yra vartojimo sumažėjimo 
pasekmė, priemonė yra tik viena — sumažinti mokes- 
čius. 

Kai pajamų sumažėjimas yra kontrabandos paska- 
tinimo pasekmė, priemonės, matyt, gali būti dvi: arba 
sumažinti pagundą imtis kontrabandos, arba padidinti 
kontrabandos sunkumus. Pagundą imtis kontraban- 
dos galima sumažinti tik sumažinant mokesčius, o 
kontrabandos sunkumus galima padidinti tik įvedant 
tokią administravimo sistemą, kuri yra tinkamiausia 
jai užkardyti. 

Akcizų įstatymai, kaip, mano manymu, rodo patir- 
tis, veiksmingiau kliudo ir sudaro keblumų kontraban- 
dininkų veiklai nei muitų įstatymai. Įdiegus muitinėje 
administravimo sistemą, tokią panašią į akcizų, kiek 

leistų skirtingų mokesčių pobūdis, kontrabandos sun- 
kumus būtų galima gerokai padidinti. Daugelio žmo- 
nių nuomone, tokį pertvarkymą būtų visai nesunku 
įgyvendinti. 

Teigiama, kad muitais apmokestintų prekių impor- 
tuotojui turėtų būti pasirinktinai leidžiama arba vežti 
jas į savo nuosavą sandėlį, arba sukrauti jas jo paties 
arba valstybės lėšomis įruoštame sandėlyje, kurio rak- 
tą turėtų muitinės pareigūnas ir kurio be jo niekas 
negalėtų atidaryti. Jei pirklys prekes sukrautų savo 
nuosavame sandėlyje, muitai turėtų būti sumokami 
iškart ir niekada nebegrąžinami, o tas sandėlys turėtų 
būti nuolat muitinės pareigūno lankomas ir tikrinamas 
siekiant įsitikinti, ar jame esančių prekių kiekis sutam- 
pa su prekių, už kurias sumokėtas muitas, kiekiu. Jei 
pirklys prekes sukrautų valdiškame sandėlyje, muitai 
turėtų būti mokami tik tada, kai jos paimamos vidaus 
vartojimui. Jei jos būtų paimtos išvežti, už jas muitai 
nebūtų mokami, tačiau turėtų būti pateikta derama 
garantija, kad jos tikrai bus išvežtos. Prekiautojai to- 
mis prekėmis, didmenininkai ar mažmenininkai, nuolat 
turėtų būti muitinės pareigūno lankomi ir tikrinami ir 
privalėtų reikiamais dokumentais įrodyti, kad muitai 
už visas jų krautuvėse ir sandėliuose laikomas prekes 
sumokėti. Šitaip dabar renkamas vadinamasis akcizas 
už importuojamą romą, ir tokia pati administravimo 
sistema galėtų būti įvesta visiems importuojamų prekių 
muitams, su sąlyga, kad tie muitai, kaip ir akcizai, 
visada būtų taikomi tik keletui plačiausiai naudojamų 
17 vartojamų prekių rūšių. Jei jie būtų taikomi beveik 
visoms prekių rūšims, kaip yra dabar, nebūtų lengva 
įruošti užtektinai talpius valdiškus sandėlius, o lengvai 
pažeidžiamų prekių, arba tokių, kurių saugojimas rei- 
kalauja didelio rūpestingumo ir dėmesio, pirklys išvis 
niekam negalėtų saugiai patikėti ir turėtų laikyti jas 
savo sandėlyje. 

Jei įvedus tokią administravimo sistemą kontraban- 
da net 1r esant labai dideliems muitams būtų smarkiai 
pažabota ir jei kiekvienas muitas būtų padidinamas ar 
sumažinamas atsižvelgiant į tai, koks jis galėtų duoti 
valstybei didžiausias pajamas, ir apmokestinimas vi- 
sada būtų taikomas tik kaip pajamų, o ne monopolijos 
įrankis, tai visai tikėtina, kad mažiausiai tokias pa- 
čias pajamas, kaip dabar iš muitų gaunamos grynosios 
pajamos, būtų galima surinkti apmuitinant tik keletą 
plačiausiai naudojamų ir vartojamų prekių rūšių, o pa- 
tys muitai būtų tokie pat paprasti, apibrėžti ir tikslūs, 
kaip ir akcizai. Įvedus tokią sistemą, būtų sutaupo- 
mos visos tos pajamos, kurios dabar prarandamos dėl 
muitų grąžinimo reeksportuojamoms užsienio prekėms, 
kurios paskui grąžinamos atgal ir suvartojamos šaly- 
je. Jei prie tų sutaupytų pajamų, kurios ir taip būtų 
nemažos, dar būtų pridėtas visų vietinės produkcijos 
eksporto priemokų panaikinimas visais tais atvejais, 
kai tos priemokos realiai nebuvo prieš tai sumokėtų 
akcizų grąžinimas, tai nekyla abejonių, kad grynosios 
muitų pajamos po tokio pertvarkymo būtų nė kiek ne 
mažesnės nei anksčiau. 

Taip pakeitus sistemą valstybės pajamos nenuken- 
tėtų, o šalies prekyba 17 pramonė neabejotinai gautų 
labai didelę naudą. Prekyba dauguma neapmokestina- 
mų prekių būtų visiškai laisva ir galėtų vykti abiem 
kryptimis su visomis pasaulio šalimis gaunant visą 
įmanomą naudą. Tarp tų prekių būtų visi būtinieji rei- 
kmenys ir visos manufaktūroms reikalingos medžiagos. 
Kadangi laisvas būtinųjų reikmenų įvežimas sumažintų 
kainas vidaus rinkoje, dėl to sumažėtų darbo piniginė 
kaina, tačiau realusis jo atlyginimas jokiu atžvilgiu 
nesumažėtų. Pinigų vertė yra proporcinga būtinųjų rei- 
kmenų kiekiui, kurį už juos galima nupirkti. Būtinųjų 
reikmenų vertė visiškai nepriklauso nuo pinigų kie- 
kio, kurį už juos galima gauti. Darbo piniginės kainos 

sumažėjimą neišvengiamai lydėtų proporcingas visų 
šalies pramonės prekių kainų sumažėjimas, dėl to tos 
prekės įgytų tam tikrą pranašumą visose užsienio rin- 
kose. Kai kurių gaminių kainos sumažėtų dar daugiau 
dėl neapmokestinto žaliavinių medžiagų importo. Jei 
žaliavinis šilkas 1š Kinijos 17 Indostano būtų įvežamas 
be muitų, Anglijos šilkinių audinių manufaktūrininkai 
galėtų parduoti savo prekes daug pigiau už Prancūzijos 
ir Italijos šilko audėjus. Tada nebūtų jokių priežasčių 
drausti užsienio šilko ir aksomo importą. Mūsų manu- 
faktūrų audinių pigumas leistų mūsų darbininkams ne 
tik išlaikyti sau vidaus rinką, bet ir išsikovoti nemažą 
užsienio rinkos dalį. Netgi prekyba apmokestintomis 
prekėmis būtų daug naudingesnė nei dabar. Jei tokios 
prekės būtų paimamos iš valdiško sandėlio išvežti į už- 
sienį, jos tokiu atveju būtų atleistos nuo visų mokesčių, 
taigi prekyba jomis būtų visiškai laisva. Esant tokiai 
sistemai, tranzitinė prekyba įvairiausių rūšių prekėmis 
teiktų visokią įmanomą naudą. Jei tos prekės būtų pa- 
1mamos iš sandėlio vidaus vartojimui, jų importuotojui 
nereikėtų avansuoti muito mokesčio dar iki parduodant 
jas kokiam nors prekiautojui ar vartotojui, todėl jis 
visada galėtų jas parduoti pigiau nei tuo atveju, jei 
būtų priverstas sumokėti mMuitą įveždamas jas. Esant 
tokiems patiems mokesčiams, užsienio prekyba net ir 
apmuitintomis prekėmis šitaip galėtų vykti daug nau- 
dingiau nei vyksta dabar. 

Garsiosios sero Roberto Walpole'o pasiūlytos akcizų 
schemos tikslas buvo įvesti vynui ir tabakui sistemą, 
labai panašią į čia siūlomą. Bet nors įstatymo pro- 
jektas, tada pateiktas parlamentui, apėmė tik tas dvi 
prekių rūšis, jis visuotinai buvo laikomas platesnio to- 
kio pobūdžio projekto įžanga, todėl partiniai kivirčai ir 
kontrabanda besiverčiančių pirklių interesai sukėlė tokį 
įnirtingą, nors visiškai nepagrįstą triukšmą, nukreiptą 
prieš šį projektą, kad ministras nuspendė jį atsiimti, 

o iš baimės sukelti tokį patį triukšmą nė vienas iš jo 
įpėdinių nedrįso vėl grįžti prie to projekto. 

Muitai užsienio prabangos prekėms, įvežamoms vi- 
daus vartojimui, nors kartais tenka skurstantiems, dau- 
giausia tenka vidutiniškai ar daugiau nei vidutiniškai 
pasiturintiems žmonėms. Tokie yra, pavyzdžiui, muitai 
užsieno vynui, kavai, šokoladui, arbatai, cukrui ir t. t. 

Muitai pigesnėms vietinės gamybos prabangos pre- 
kėms, skirtoms vidaus vartojimui, gana tolygiai tenka 
visų sluoksnių žmonėms proporcingai jų pajamoms. Var- 
guoliai moka salyklo, apynių, alaus ir elio muitus priklau- 
somai nuo savo pačių vartojimo, turtuoliai moka priklau- 
somai nuo savo pačių ir nuo savo tarnų vartojimo. 

Reikia pažymėti, kad visas žemesniųjų sluoksnių, 
arba skurdesnių už vidurinį sluoksnį, žmonių vartojimas 
visose šalyse yra daug didesnis, ne tik kiekiu, bet ir ver- 
te, už vidutiniškai ar daugiau nei vidutiniškai pasitu- 
rinčių Žmonių vartojimą. Žemesniųjų sluoksnių bendros 
išlaidos yra daug didesnės nei aukštesniųjų sluoksnių. 
Pirmiausia, beveik visas kiekvienos šalies kapitalas yra 
kasmet paskirstomas žemesniųjų sluoksnių žmonėms 
kaip produktyviojo darbo užmokestis. Antra, didelė dalis 
pajamų, susidarančių iš žemės rentos ir kapitalo pelno, 
kasmet paskirstoma tam pačiam sluoksniui kaip tarnų 
ir kitų neproduktyviųjų darbuotojų darbo užmokestis 
ir išlaikymas. Trečia, dalis kapitalo pelno priklauso 
tam pačiam sluoksniui kaip jų naudojamų mažų kapi- 
talų duodamos pajamos. Mažų krautuvėlių savininkų, 
amatininkų ir įvairiausių smulkių prekiautojų kasmet 
gaunamo pelno suma visur yra labai didelė ir sudaro 
labai didelę visos metinės šalies produkcijos dalį. Ir, pa- 
galiau, ketvirta, netgi dalis žemės rentos priklauso tam 
pačiam sluoksniui, nemaža dalis tiems, kurie yra šiek 
tiek žemiau vidurinio sluoksnio, o nedidelė dalis net 
žemiausiajam sluoksniui, paprastiems darbininkams, 
kurie kartais turi vieną ar du akrus žemės. Nors tų 

žemesniųjų sluoksnių žmonių išlaidos, skaičiuojant 
vienam žmogui, yra labai mažos, tačiau sudėtos visos 
kartu jos visada sudaro neabejotinai didžiausią visų 
visuomenės išlaidų dalį; šalies metinės žemės ir darbo 
produkcijos dalis, Lekanti aukštesniųjų sluoksnių var- 
tojimui, visada yra daug mažesnė ne tik kiekiu, bet ir 
verte. Todėl mokesčiai išlaidoms, daugiausia tenkantys 
aukštesniųjų sluoksnių žmonių išlaidoms, mažesniajai 
metinės produkcijos daliai, turėtų duoti daug mažiau 
pajamų negu tie, kurie vienodai tenka visų sluoksnių iš- 
laidoms, ar netgi tie, kurie daugiausia tenka žemesniųjų 
sluoksnių išlaidoms, — negu tie, kurie vienodai tenka 
visai metinei produkcijai, arba tie, kurie daugiausia ten- 
ka didžiausiai jos daliai. Todėl akcizas vietinės gamybos 
fermentuotų arba spiritinių alkoholinių gėrimų žalia- 
voms ir gatavai produkcijai iš visų įvairių mokesčių, tai- 
komų išlaidoms, duoda daugiausia pajamų, o ši akcizo 
rūšis didele dalimi, gal net daugiausia tenka paprastų 
žmonių išlaidoms. Per metus, pasibaigusius 1775 m. 
liepos 5 dieną, šios rūšies akcizo bendrosios pajamos 
sudarė 3 341 887 svarus 9 šilingus 9 pensus. 

Tačiau visada reikia atsiminti, kad turi būti apmo- 
kestintos žemesniųjų žmonių sluoksnių išlaidos praban- 
gai, o ne būtiniesiems reikmenims. Bet kokio mokesčio, 
taikomo tų žmonių būtinosioms išlaidoms, galutinis mo- 
kėjimas visas teks aukštesniesiems žmonių sluoksniams, 
mažesniajai metinės produkcijos daliai, o ne didesniajai. 
Toks mokestis visais atvejais turi arba padidinti darbo 
užmokestį, arba sumažinti darbo paklausą. Jis negali 
padidinti darbo užmokesčio neperkeldamas mokesčio ga- 
lutinio mokėjimo aukštesniesiems žmonių sluoksniams. 
Jis negali sumažinti darbo paklausos nesumažindamas 
šalies žemės 17 darbo metinės produkcijos, tai yra to fon- 
do, iš kurio galiausiai turi būti sumokami visi mokesčiai. 
Kad 1r kiek toks mokestis sumažintų darbo paklausą, 
darbo užmokestį jis visada turi padidinti daugiau, negu 

jis antraip pakiltų esant tokiai paklausai, ir šito atly- 
ginimų padidėjimo galutinis mokėtojas visais atvejais 
turės būti aukštesnieji žmonių sluoksniai. 
Fermentuoti ir spiritiniai alkoholiniai gėrimai, pa- 
daryti ar išvaryti ne parduoti, bet savo reikmėms, Di- 
džiojoje Britanijoje nėra apmokestinami jokiais muitais 
ar akcizais. Tokia išimtis, padaryta siekiant apsaugoti 
privačias šeimas nuo nekenčiamų mokesčių rinkėjų lan- 
kymųsi ir tikrinimų, lemia tai, kad šių mokesčių našta 
turtingiems žmonėms dažnai yra daug lengvesnė nei 
skurdžiams. Tiesa, spiritiniai gėrimai nedažnai varomi 
sau vartoti, nors kartais pasitaiko. Tačiau kaimuose 
daug pasiturinčių šeimų ir beveik visos turtingos ir 
aristokratiškos šeimos verda sau alų. Todėl jų stiprus 
alus joms kainuoja aštuoniais šilingais už barelį ma- 
žiau, nei jis kainuoja vidutiniam aludariui, kuris turi 
gauti savąjį pelną ir už mokestį, lygiai kaip ir už kitas 
savo avansuotas išlaidas. Todėl tokioms šeimoms alų 
gerti atsieina mažiausiai devyniais ar dešimt šilingų už 
barelį pigiau, negu bet koks tokios pat kokybės gėrimas 
atsieina paprastiems žmonėms, kuriems visur patogiau 
pirktis alų nedideliais kiekiais iš aludario ar alinėje. 
Lygiai taip pat ir salyklas, ruošiamas savo šeimos rei- 
kmėms, negali būti mokesčių rinkėjo tikrinamas, tačiau 
šiuo atveju šeima privalo mokėti po septynis šilingus 
ir šešis pensus nuo galvos. Septyni šilingai šeši pen- 
sai yra lygūs dešimties bušelių salyklo akcizui — tai 
kiekis, kurį, matyt, vidutiniškai suvartoja visi blaivios 
šeimos nariai, vyrai, moterys ir vaikai. O turtingose ir 
aristokratiškose šeimose, pasižyminčiose kaimišku vai- 
šingumu, šeimos narių suvartojami salykliniai gėrimai 
sudaro tik mažą tuose namuose suvartojamų gėrimų 
dalį. Tačiau ar dėl tokių vartojimo ypatumų, ar dėl 
kitų priežasčių ruošti salyklą savo reikmėms anaiptol 
nėra taip įprasta, kaip daryti alų. Sunku įsivaizduoti 
kokią nors pagrįstą priežastį, kodėl tie, kurie daro alų 

ar varo spiritinius gėrimus savo reikmėms, neturėtų 
būti apmokestinami tokia pačia tvarka. 

Dažnai teigiama, kad didesnes pajamas, nei dabar 
surenkamos iš visų didelių salyklo, alaus ir elio mokes-. 
čių, būtų galima gauti įvedus mažesnį mokestį salyklui, 
nes galimybės nuslėpti pajamas alaus darykloje yra 
daug didesnės nei salyklidėje, o tie, kurie daro alų 
savo reikmėms, yra atleisti nuo visų mokesčių ar jų 
dalies, bet tie, kurie gamina salyklą savo reikmėms, 
tokios lengvatos negauna. 

Porterio darykloje Londone iš kvarterio salyklo pa- 
prastai padaroma daugiau nei du su puse, kartais trys 
bareliai porterio. Įvairūs salyklo mokesčiai sudaro šešis 
šilingus už kvaterį, o stipraus alaus ir elio — aštuonis 
šilingus už barelį. Vadinasi, porterio darykloje įvairūs 
salyklo, alaus ir elio mokesčiai sudaro nuo dvidešimt 
šešių iki trisdešimties šilingų už produkciją, pagamintą 
iš kvarterio salyklo. Kaimo alaus darykloje, parduodan- 
čioje alų vietiniams gyventojams, iš kvarterio salyklo 
retai padaroma mažiau nei du bareliai stipraus ir vie- 
nas barelis silpno alaus, dažnai — du su puse barelio 
stipraus alaus. Įvairūs mokesčiai silpnam alui sudaro 
vieną šilingą keturis pensus už barelį. Taigi kaimo 
alaus darykloje įvairūs salyklo, alaus ir elio mokesčiai 
retai yra mažesni nei dvidešimt trys šilingai keturi 
pensai, dažnai siekia dvidešimt šešis šilingus už pro- 
dukciją, pagamintą iš kvarterio salyklo. Todėl, imant 
visos karalystės vidurkį, visi salyklo, alaus ir elio mo- 
kesčiai negalėtų būti mažesni kaip dvidešimt keturi ar 
dvidešimt penki šilingai už produkciją, pagamintą iš 
kvarterio salyklo. Tačiau, kaip teigiama, panaikinus 
visus įvairius alaus ir elio mokesčius ir trigubai padi- 
dinus salyklo mokestį, tai yra padidinus jį nuo šešių 
iki aštuoniolikos šilingų už kvarterį salyklo, iš šio vieno 
mokesčio būtų galima surinkti daugiau pajamų, nei 
dabar surenkama 1š visų tų didelių mokesčių. 

Svarai Silingai Pensai 


1772 m. senojo salyklo 


mokesčio surinkta................... 722 023 
Papildomo mokesčio surinkta ...... 356 776 
1773 m. senojo mokesčio 

SUFINK LA i ais asas as is aaa as 561 627 
Papildomo mokesčio surinkta ...... 278 650 
1774 m. senojo mokesčio 

SUF K K LA said us Baisa oi as 624 614 
Papildomo mokesčio surinkta ...... 310 745 
1775 m. senojo mokesčio 

SUrink LAS sisii du a i isi 657 357 
Papildomo mokesčio surinkta ....... 323 785 

4) 3 835 580 
Tų ketverių metų vidurkis.......... 958 895 
1772 m. kaime surinktas akcizas... 1 243 128 
Londono alaus daryklų akcizas...... 408 260 
1773 m. kaimo akcizas................ 1 245 808 
Londono alaus daryklų akcizas...... 405 406 
1774 m. kaimo akcizas................ 1 246 373 
Londono alaus daryklų akcizas..... 320 601 
1775 m. kaimo akcizas................ 1 214 583 
Londono alaus daryklų akcizas...... 463 670 

4) 6 547 832 
Tų ketverių metų vidurkis.......... 1 636 958 
Prie šios sumos pridėjus vidutines 

salyklo mokesčio pajamas......... 958 895 
Bendra šių mokesčių suma 

SUCAFO Si isaoiaia Uis Iis a si 2 595 853 


Trigubai padidinus salyklo mo- 

kestį, tai yra pakėlus jį nuo 

šešių iki aštuoniolikos šilingų 

už kvarterį salyklo, tokio 

mokesčio būtų surinkta............ 2 876 685 
Suma, viršijanti ankstesniąją ....... 280 832 

"Tiesa, senasis salyklo mokestis apima ir keturių šilin- 
gų mokestį už sidro statinę ir dešimties šilingų mokestį 
už mumo barelį. 1774 metais sidro mokesčio buvo surink- 
ta tik 3083 svarai 6 šilingai 8 pensai. Ta suma buvo, ko 
gero, mažesnė nei įprasta, nes visi įvairūs sidro mokesčiai 
tais metais davė mažiau pajamų nei paprastai. Mumo 
mokestis, nors daug didesnis, duoda dar mažiau, nes šio 
gėrimo suvartojama mažiau. Bet siekiant išlyginti įprasti- 
nes šių dviejų mokesčių pajamas, kad ir kokios jos būtų, 
į vadinamąjį kaimo akcizą įskaičiuojami, pirma, senasis 
šešių šilingų aštuonių pensų akcizas už sidro statinę; 
antra, toks pat šešių šilingų aštuonių pensų mokestis už 
rūgščių sulčių statinę; trečia, dar vienas aštuonių šilingų 
devynių pensų mokestis už vyno acto statinę; ir, pagaliau, 
ketvirtas vienuolikos pensų mokestis už midaus galoną; 
visų šių įvairių mokesčių duodamos pajamos tikriausiai 
su kaupu išlygintų vadinamojo metinio salyklo mokesčio 
už sidrą ir mumą duodamas pajamas. 

Salyklas naudojamas ne tik alaus ir elio daryklose, 
bet ir gaminant silpnus vynus ir spiritinius gėrimus. 
Jei salyklo mokestis būtų pakeltas iki aštuoniolikos ši- 
lingų už kvarterį, gali prireikti šiek tiek sumažinti įvai- 
rius akcizus, taikomus toms silpnų vynų ir spiritinių 
gėrimų rūšims, kurioms gaminti naudojamas salyklas. 
Vadinamuosiuose salykliniuose spiritiniuose gėrimuo- 
se salyklas paprastai sudaro tik trečdalį naudojamų 
žaliavų, kiti du trečdaliai yra miežiai arba trečdalis 
miežių ir trečdalis kviečių. Salyklinių spiritinių gėrimų 
varykloje galimybės 17 pagundos imtis kontrabandos 
yra daug didesnės nei alaus darykloje ar salyklidėje: 
galimybės dėl to, kad ši prekė yra mažesnės apimties 
ir turi didesnę vertę, pagundos dėl to, kad mokesčiai 
yra daug didesni, jie siekia 3 šilingus 102/> pensų?“. 


24 Nors tam tikro stiprumo spiritiniams gėrimams tiesiogiai tai- 
komas mokestis sudaro tik 2 šilingus 6 pensus už galoną, pridėjus 

Padidinus mokesčius salyklui ir sumažinus juos spiri- 
tiniams gėrimams, tiek galimybės, tiek pagundos imtis 
kontrabandos sumažėtų, dėl to, galimas daiktas, dar 
padidėtų surenkamos pajamos. 

Pastaruoju metu Didžiosios Britanijos politika yra 
atgrasinti nuo spiritinių gėrimų vartojimo dėl jų, kaip 
manoma, labai žalingo poveikio sveikatai ir paprastų 
žmonų dorovei. Vadovaujantis šia politika, spiritinių 
gėrimų varyklų mokesčių sumažinimas neturi būti toks 
ženklus, kad kokiu nors atžvilgiu sumažintų tų gėrimų 
kainą. Spiritiniai gėrimai turi likti tokie pat brangūs, 
kokie buvo, o sveikų ir žvalinančių alaus ir elio gėrimų 
kainos galėtų būti gerokai sumažintos. Šitaip galima 
būtų iš dalies išlaisvinti žmones nuo naštos, kuria jie 
šiuo metu labiausiai skundžiasi, ir kartu gerokai pa- 
didinti pajamas. 

Dr. Davenanto priešinimasis tokiam dabartinės ak- 
cizo mokesčių sistemos pakeitimui atrodo nepagrįstas. 
Jis argumentuoja tuo, kad mokestis, užuot, kaip dabar, 
buvęs gana lygiai padalytas salyklo ruošėjo, aludario 
ir aludės šeimininko pelnui, tada, mokamas iš pelno, 
visas tektų salyklo ruošėjui; kad šis negalės taip len- 
gvai atgauti to mokesčio padidindamas savo salyklo 
kainą, kaip jį gali atgauti aludaris ar aludės šeimi- 
ninkas padidindami parduodamo gėrimo kainą; ir kad 
toks didelis salyklo mokestis gali sumažinti miežiais 
užsėjamų žemių rentą ir pelną. 

Joks mokestis negali bent kiek ilgesniam laikui su- 
mažinti pelno normos kuriame nors versle, ji visada 
turi išlikti to paties lygio, kaip ir kitų verslų kaimy- 
nystėje. Dabartiniai salyklo, alaus ir elio mokesčiai 


Jį prie mokesčio už silpnus vynus, iš kurių jie varomi, iš viso su- 
sidarys 3 šilingai 107/; pensų. Siekiant užkirsti kelią sukčiavimui, 
dabar tiek silpni vynai, tiek tam tikro stiprumo spiritiniai gėrimai 
apmokestinami pagal jų stiprumą. 

neturi įtakos prekiautojų tomis prekėmis pelnui, jie 
visi atsiima sumokėtą mokestį su papildomu pelnu 
per padidintą savo prekių kainą. Tiesa, mokestis gali 
padaryti juo apmokestintas prekes tokias brangias, 
kad jų vartojimas sumažės. Tačiau salyklas vartoja- 
mas salykliniams gėrimams gaminti, ir aštuoniolikos 
šilingų mokestis už salyklo kvarterį negali pabranginti 
tų gėrimų labiau, nei dabar pabrangina kiti mokesčiai, 
siekiantys dvidešimt keturis ar dvidešimt penkis šilin- 
gus. Priešingai, tie gėrimai tikriausiai taptų pigesni, 1r 
jų vartojimas veikiau padidėtų nei sumažėtų. 

Nelengva suprasti, kodėl salyklo ruošėjui būtų sun- 
kiau atgauti aštuoniolika šilingų padidinus savo salyklo 
kainą, nei dabar aludariui susigrąžinti dvidešimt ketu- 
ris ar dvidešimt penkis, kartais ir trisdešimt šilingų iš 
padidintos savo gėrimo kainos. Tiesa, salyklo ruošėjas 
vietoj šešių šilingų mokesčio turės avansuoti aštuonio- 
likos šilingų mokestį už kiekvieną salyklo kvarterį. 
Bet aludaris dabar turi avansuoti dvidešimt keturių 
ar dvidešimt penkių, kartais ir trisdešimties šilingų 
mokestį už kiekvieną suvartojamą salyklo kvarterį. 
Salyklo ruošėjui avansuoti mažesnį mokestį negali būti 
nepatogiau, nei aludariui avansuoti didesnį mokestį. 
Salyklo ruošėjas ne visada laiko savo svirnuose tokias 
salyklo atsargas, kurioms parduoti reikėtų daugiau lai- 
ko, nei aludariui parduoti rūsiuose dažnai laikomoms 
alaus ir elio atsargoms. Todėl pirmasis dažnai gali 
atgauti savo pinigus taip pat greitai, kaip ir antrasis. 
Tačiau kad 1r kokių nepatogumų kiltų salyklo ruošėjui 
dėl būtinumo avansuoti tą didesnį mokestį, juos visada 
galima pašalinti salyklininkui keliais mėnesiais ilgiau 
atidedant mokesčių mokėjimą, negu dabar jis paprastai 
atidedamas aludariui. 

Kas nesumažina miežių paklausos, negali sumažinti 
miežiais užsėjamos žemės rentos ir pelno. Tačiau sis- 
temos pakeitimas, sumažinantis mokestį už kvarterį 

salyklo, iš kurio verdamas alus ir elis, nuo dvidešimt 
keturių ar dvidešimt penkių šilingų iki aštuoniolikos 
šilingų, veikiau padidins nei sumažins tą paklausą. Be 
to, žemės, kurioje auginami miežiai, renta ir pelnas 
visada turėtų būti beveik lygūs kitų tokių pat derlin- 
gų ir taip pat gerai dirbamų žemių rentai ir pelnui. 
Jei jie būtų mažesni, dalis miežiais užsėjamos žemės 
netrukus būtų imta naudoti kitiems tikslams; O jei jie 
būtų didesni, daugiau žemės būtų užsėjama miežiais. 
Kai įprastinė kokios nors žemės produkcijos kaina yra 
tokia, kad galėtų būti vadinama monopoline kaina, 
jai taikomas mokestis neišvengiamai sumažina žemės, 
kurioje ji auginama, rentą ir pelną. Mokestis, taikomas 
produkcijai tų vertingų vynuogynų, kurių vyno pasiūla 
taip smarkiai atsilieka nuo jo mokiosios paklausos, kad 
jo kaina visada viršija natūralų santykį su kitų tokių 
pat derlingų ir taip pat gerai dirbamų žemių produk- 
cijos kaina, neišvengiamai sumažintų tų vynuogynų 
rentą ir pelną. Kai tokių vynų kaina jau yra didžiausia, 
kurią įmanoma gauti už paprastai į rinką pateikiamą 
kiekį, jos nebegalima padidinti nesumažinant to kie- 
kio, o to kiekio negalima sumažinti nepatiriant dar 
didesnių nuostolių, nes tų žemių neįmanoma panaudoti 
kitai tokiai pat vertingai produkcijai auginti. Todėl 
visa mokesčio našta tektų rentai ir pelnui — faktiškai 
vynuogyno rentai. Kai tik būdavo siūloma įvesti kokį 
nors naują cukraus mokestį, mūsų cukranendrių plan- 
tacijų savininkai dažnai skųsdavosi, kad visa tokių 
mokesčių našta tenka ne vartotojui, bet gamintojui, 
nes jie niekada neturėdavę galimybių padidinus mo- 
kestį pakelti cukraus kainą. Kaip atrodo, iki mokesčio 
buvusi kaina buvo monopolinė kaina, 17 argumentas, 
pateiktas siekiant įrodyti, kad cukrus nėra apmokes- 
tinti tinkamas objektas, veikiau parodė, kad jis buvo 
tinkamas objektas, nes monopolininkų pelnai, kad ir 
iš ko jie būtų gaunami, neabejotinai yra tinkamiausias 

apmokestinti objektas. O įprastinė miežių kaina nieka- 
da nebuvo monopolinė kaina, ir žemės, kurioje augina- 
mi miežiai, renta ir pelnas niekada neviršijo natūralaus 
santykio su kitų tokių pat derlingų ir taip pat gerai 
dirbamų žemių renta ir pelnu. Įvairūs mokesčiai, tai- 
komi salyklui, alui ir eliui, niekada nesumažino miežių 
kainos, niekada nesumažino ir žemės, kurioje auginami 
miežiai, rentos ir pelno. Salyklo kaina aludariui nuolat 
augo proporcingai jam įvedamiems mokesčiams, ir tie 
mokesčiai kartu su akcizais alui ir eliui nuolat didino 
kainą arba, kas galiausiai yra tas pat, blogino tų pre- 
kių kokybę vartotojui. Galutinis tų mokesčių mokėtojas 
visada būdavo vartotojas, o ne gamintojas. 

Vieninteliai, kurie tikriausiai nukentėtų dėl čia 
siūlomo apmokestinimo sistemos pakeitimo, būtų tie 
žmonės, kurie daro alų savo reikmėms. Tačiau dabar- 
tinis šio aukštesniojo gyventojų sluoksnio atleidimas 
nuo labai didelių mokesčių, kuriuos moka skurdžiai 
darbininkai 1r amatininkai, tikrai yra labai neteisingas 
17 prieštarauja lygybei, ir turėtų būti panaikintas, net 
jei toks pakeitimas ir nebūtų padarytas. Bet, matyt, 
kaip tik to aukštesniojo gyventojų sluoksnio interesai 
iki šiol kliudo pakeisti mokesčių sistemą, nors toks 
pakeitimas neabejotinai padidintų valstybės pajamas 
1r palengvintų žmonių gyvenimą. 

Be tokių mokesčių, kaip anksčiau minėti muitai ir 
akcizai, yra ir keletas kitų, kurie veikia prekių kainas 
labiau netiesiogiai ir netolygiai. Tokio pobūdžio yra rin- 
kliavos, kurios prancūziškai vadinamos pėages, kurios 
senaisiais saksų laikais buvo vadinamos kelio rinkliava 
ir kurios, kaip galima spėti, iš pradžių buvo įvestos 
tuo pačiu tikslu, kaip ir mūsų užkardų rinkliava arba 
rinkliava už mūsų kanalus ir laivuojamas upes, skirta 
kelių ar laivybos išlaikymui. Tokios rinkliavos, kai jos 
renkamos nurodytiems tikslams, būna teisingiausios, 
kai jos nustatomos pagal prekių svorį arba apimtį. 

Kadangi iš pradžių jos buvo vietinės arba regioninės, 
panaudojamos vietos ar provincijos reikmėms, jų admi- 
nistravimas daugiausia būdavo patikimas konkrečiam 
miestui, parapijai ar dvarui, kuriuose jos buvo renka- 
mos, ir tos bendruomenės vienaip ar kitaip būdavo at- 
sakingos už tų rinkliavų panaudojimą. Daugelyje šalių 
valdovas, kuris niekam nėra atsakingas, yra perėmęs 
rinkliavų administravimą į savo rankas, ir nors dauge- 
liu atvejų jis smarkiai padidino rinkliavą, dažnai visiš- 
kai nesirūpina tinkamu jos panaudojimu. Jei užkardų 
rinkliavos Didžiojoje Britanijoje kada nors pasidarytų 
vienu iš vyriausybės pajamų šaltinių, iš daugelio kitų 
šalių pavyzdžio galime numanyti, kokios tikriausiai 
būtų pasekmės. Tokias rinkliavas, be jokios abejonės, 
galiausiais sumoka vartotojas, tačiau vartotojas apmo- 
kestinamas ne pagal jo išlaidas, kai moka tą rinkliavą 
ne pagal jo suvartojamų prekių vertę, bet pagal jų 
apimtį arba svorį. Kai tokios rinkliavos nustatomos ne 
pagal apimtį arba svorį, bet pagal numanomą prekių 
vertę, jos iš esmės tampa vidiniais muitais arba akci- 
zais, smarkiai apsunkinančiais svarbiausią prekybos 
šaką, šalies vidaus prekybą. 

Kai kuriose mažose šalyse rinkliavos, panašios į 
kelio rinkliavą, yra įvestos prekėms, gabenamoms per 
šalies teritoriją sausuma arba vandeniu iš vienos už- 
sienio šalies į kitą. Kai kuriose šalyse jos vadinamos 
tranzito rinkliavomis. Kai kurios nedidelės Italijos vals- 
tybės, įsikūrusios prie Po upės ir jos intakų, surenka 
tam tikras pajamas iš tokios rūšies rinkliavų, kurias 
moka vien svetimšaliai, ir tai, ko gero, yra vieninte- 
liai mokesčiai, kuriais viena valstybė gali apmokestinti 
kitos valstybės valdinius, jokiu atžvilgiu nepakenk- 
dama savo pačios pramonei ar prekybai. Svarbiausia 
pasaulyje tranzito rinkliava yra ta, kurią renka Dani- 
jos karalystė iš visų prekybinių laivų, plaukiančių per 
Sundos sąsiaurį. 

Nors tokie prabangos prekių mokesčiai, kurie suda- 
ro didžiąją dalį muitų ir akcizų, visi vienodai tenka vi- 
soms įvairioms pajamų rūšims ir galiausiai, arba be jo- 
kio kompensavimo, yra sumokami tų, kurie vartoja jais 
apmokestintas prekes, vis dėlto jie ne visada vienodai 
arba proporcingai tenka kiekvieno asmens pajamoms. 
Kadangi kiekvieno žmogaus vartojimo mastas priklauso 
nuo jo nusiteikimo, kiekvienas žmogus prisideda mo- 
kesčiais veikiau priklausomai nuo to nusiteikimo, o ne 
nuo pajamų: išlaidūs atiduoda daugiau, taupūs —- ma- 
žiau nei proporcingai savo tikrosioms pajamoms. Labai 
turtingas žmogus, kol jis yra nepilnametis, vartojimu 
paprastai labai mažai prisideda prie valstybės, kurios 
saugomas jis gauna didžiules pajamas, išlaikymo. Tie, 
kurie gyvena kitoje šalyje, vartodami nė kiek neprisi- 
deda prie tos šalies, kurioje yra jų pajamų šaltinis, vy- 
riausybės išlaikymo. Jei toje šalyje nebūtų jokio žemės 
mokesčio arba jokio didelio mokesčio už kilnojamojo ar 
nekilnojamojo turto perleidimą, kaip yra Airijoje, tokie 
išvykėliai galėtų gauti didžiules pajamas naudodamiesi 
vyriausybės, prie kurios išlaikymo jie neprisideda nė 
vienu šilingu, apsauga. Tokia nelygybė didžiausia, ma- 
tyt, yra šalyje, kurios vyriausybė tam tikrais atžvilgiais 
pavaldi kurios nors kitos šalies vyriausybei ir nuo jos 
priklauso. Priklausomoje šalyje labai didelį turtą tu- 
rintys Žmonės tokiu atveju paprastai rinksis gyventi 
valdančiojoje šalyje. Airija yra būtent tokioje padėtyje, 
1r todėl neturėtume stebėtis, kad pasiūlymas apmokes- 
tinti išvykėlius toje šalyje toks populiarus. Tikriausiai 
būtų sunkoka nustatyti, kokio pobūdžio ar kaip ilgai 
trunkantis išvykimas turėtų būti pagrindas apmokes- 
tinti žmogų kaip išvykėlį arba kokiu konkrečiai metu 
mokestis turėtų įsigalioti ar nustoti galioti. Tačiau jei 
atsiribosime nuo šios ypatingos situacijos, bet kokią 
atskirų asmenų įnašų nelygybę, galinčią atsirasti dėl 
tokių mokesčių, su kaupu kompensuoja ta pati aplin- 

kybė, kuri nulemia tą nelygybę, — ta aplinkybė, kad 
kiekvieno žmogaus įnašas yra visiškai savanoriškas, 
žmogus yra visiškai laisvas nuspręsti, vartoti apmo- 
kestintą prekę ar nevartoti. Todėl ten, kur tokie mo- 
kesčiai yra tinkamai apskaičiuoti ir taikomi tinkamoms 
prekėms, jie mokami mažiau niurzgant nei bet kurie 
kiti. Kai juos avansu sumoka pirklys ar manufaktūri- 
ninkas, juos galiausiai sumokantis vartotojas netrunka 
supainioti juos su prekių kaina ir beveik pamiršta, kad 
jis išvis moka kokį nors mokestį. 

Tokie mokesčiai yra ar gali būti visiškai apibrėžti, 
arba gali būti nustatyti taip, kad nekiltų abejonių dėl 
to, kiek reikia sumokėti arba kada reikia sumokėti, 
dėl mokėtinos sumos arba dėl laiko. Jei ir pasitaiky- 
tų kokių nors neapibrėžtumų, ar Didžiosios Britanijos 
muitų, ar kitų tos pačios rūšies mokesčių kitose šalyse, 
jie gali atsirasti ne dėl pačių tų mokesčių pobūdžio, 
bet tik dėl netiksliai ar neprofesionaliai suformuluoto 
įstatymo, kuriuo jie buvo įvesti. 

Prabangos prekių mokesčiai paprastai yra 1r visada 
galėtų būti mokami dalimis, arba kai mokėtojui prirei- 
kia įsigyti jais apmokestintų prekių. Pagal mokėjimo 
laiką 1r būdą jie yra arba galėtų būti patys patogiausi 
iš visų mokesčių. Todėl apskritai tokie mokesčiai, ma- 
tyt, pirmąsias tris iš keturių bendrųjų apmokestinimo 
maksimų atitinka ne blogiau nei kiti. Ketvirtąją jie 
pažeidžia visais atžvilgiais. 

Tokie mokesčiai, palyginti su tuo, kiek jie papil- 
do valstybės iždą, visada išima žmonėms iš kišenių 
arba neleidžia į jas įsidėti daugiau nei beveik visi kiti 
mokesčiai. Jie tai daro, kaip atrodo, visais keturiais 
būdais, kuriais tai įmanoma daryti. 

Pirma, tokiems mokesčiams, net jei jie nustatyti 
pačiu teisingiausiu būdu, rinkti reikia daug muitinės ir 
akcizų pareigūnų, kurių algos ir šalutinis uždarbis yra 
tikras mokestis žmonėms, nieko neduodantis valstybės 

iždui. Tiesa, reikia pripažinti, kad tos išlaidos Didžiojo- 
je Britanijoje yra nuosaikesnės nei daugelyje kitų šalių. 
1775 metų liepos 5 dieną pasibaigusiais metais įvairių 
mokesčių, administruojamų akcizų rinkėjų, bendrosios 
pajamos Anglijoje sudarė 5 507 308 svarus 18 šilingų 
814 pensų, 0 jų surinkimo išlaidos sudarė šiek tiek 
daugiau kaip penkis su puse procentų. Tačiau iš tos 
bendros sumos reikia atimti sumokėtas eksporto prie- 
mokas ir eksportuojant akcizais apmokestintas prekes 
grąžintus muitus, o tai grynąsias pajamas sumažins 
iki mažiau kaip penkių milijonų?*. Surinkti mokestį, 
kuris irgi yra akcizas, tik kitaip administruojamas, 
atsieina daug brangiau. Muitinės grynosios pajamos 
nesiekia dviejų su puse milijonų, surinkimo išlaidos, 
kurias sudaro pareigūnų algos ir kitos išlaidos, siekia 
daugiau kaip dešimt procentų. Bet muitinės pareigūnų 
šalutinis uždarbis visur yra daug didesnis nei jų algos, 
kai kuriuose uostuose jis viršija algas daugiau kaip 
du ar tris kartus. Todėl jei pareigūnų algos ir kitos 
išlaidos sudaro daugiau nei dešimt procentų muitinės 
grynųjų pajamų, tai visos tų pajamų surinkimo išlai- 
dos, sudėjus kartu algas ir šalutinį uždarbį, gali siekti 
daugiau nei dvidešimt ar trisdešimt procentų. Akcizų 
pareigūnai gauna mažai arba visai negauna šalutinio 
uždarbio, ir šios pajamų rūšies, įvestos nelabai seniai, 
administravimas apskritai yra mažiau korumpuotas 
nei muitų, kur per ilgą laiką atsirado ir buvo įteisinta 
daugybė piktnaudžiavimų. Jei salyklas būtų apmokes- 
tintas visa ta suma, kuri dabar surenkama iš įvairių 
mokesčių, taikomų salyklui ir salykliniams gėrimams, 
būtų sutaupyta, kaip manoma, daugiau nei penkiasde- 
šimt tukstančių svarų metinių akcizo rinkimo išlaidų. 
Taikant muitus tik kelioms prekių rūšims ir renkant 


2 Grynosios tų metų pajamos, atskaičius visas išlaidas ir len- 
gvatas, sudarė 4 975 652 svarus 19 šilingų 6 pensus. 

juos pagal akcizų taisykles, tikriausiai būtų galima 
sutaupyti gerokai daugiau muitinių metinių išlaidų. 

Antra, tokie mokesčiai neišvengiamai daro tam tikrą 
žalą ir sudaro kliūčių kai kurioms pramonės šakoms. 
Kadangi jie visada padidina apmokestinamos prekės 
kainą, jie sumažina jos vartojimą, taigi 1r jos gamy- 
bą. Jei ta prekė užauginta ar pagaminta šalies viduje, 
jai auginti ir gaminti bus naudojama mažiau darbo. 
Jei mokestis tokiu pat būdu padidina užsienio prekės 
kainą, tada šalyje gaminamos tos pačios rūšies prekės 
iš tiesų įgyja tam tikrą pranašumą vidaus rinkoje, ir 
didesnis šalies darbo kiekis gali būti panaudojamas 
joms gaminti. Bet nors tas užsienio prekės kainos pa- 
didėjimas gali paskatinti šalies darbinę veiklą vienoje 
konkrečioje šakoje, jis neišvengiamai apribos tą veiklą 
beveik kiekvienoje kitoje. Kuo brangiau Birmingamo 
manufaktūrininkas perka užsieninį vyną, tuo pigiau jis 
neišvengiamai parduoda tą savo metalo dirbinių dalį, 
už kurią arba, kas yra tas pat, už kurios kainą jis per- 
ką tą vyną. Todėl ta jo metalo dirbinių dalis tampa jam 
mažiau verta, ir jis turės mažiau paskatų tai gaminti. 
Kuo brangiau vienos šalies vartotojai moka už kitos ša- 
lies perviršinę produkciją, tuo pigiau jie neišvengiamai 
parduoda tą savo pačių perviršinės produkcijos dalį, už 
kurią arba, kas yra tas pat, už kurios kainą jie per- 
ka tą produkciją. Ta jų pačių perviršinės produkcijos 
dalis tampa jiems mažiau verta, ir jie turės mažiau 
paskatų didinti jos kiekį. Todėl visi vartojamųjų prekių 
mokesčiai sumažina produktyviojo darbo kiekį, naudo- 
jamą arba gaminti apmokestintoms prekėms, jei tai yra 
vietinės gamybos prekės, arba gaminti toms prekėms, 
už kurias jos perkamos, jei tai yra užsienio prekės. Be 
to, tokie mokesčiai visada daugiau ar mažiau keičia 
natūralią nacionalinės pramonės kryptį ir nukreipia 
ją kita, dažniausiai ne tokia naudinga linkme kaip ta, 
kokia ji savaime plėtotųsi. 

Trečia, viltis išvengti tokių mokesčių verčiantis kon- 
trabanda neretai baigiasi konfiskavimais ir baudomis, 
kurios visiškai sužlugdo kontrabandininką — asmenį, 
kuris, nors neabejotinai yra smerktinas už savo šalies 
įstatymų pažeidimą, dažnai nėra linkęs pažeisti prigimti- 
nio teisingumo įstatymų ir visais požiūriais būtų puikus 
pilietis, jei jo šalies įstatymai nebūtų pavertę nusikal- 
timu to, ko prigimtis niekada tokiu nelaikė. Tose ko- 
rumpuotą valdžią turinčiose šalyse, kurios bent jau aps- 
kritai įtariamos darančios daug nereikalingų išlaidų ir 
nepagrįstai naudojančios valstybės pajamas, tas pajamas 
saugantys įstatymai menkai tegerbiami. Nedaug žmonių 
atsisako kontrabandos, kai nesulaužydami priesaikos 
jie gali rasti lengvą ir saugią galimybę iš jos pelnytis. 
Dėjimasis sąžiningu ir vengiančiu pirkti kontrabandines 
prekes, nors jų pirkimas yra aiškus mokesčių įstatymų 
pažeidimo ir priesaikos sulaužymo, kuris beveik visada 
su tuo susijęs, skatinimas, daugelyje šalių būtų laikomas 
viena iš tų pedantiškų veidmainystės apraiškų, kurios, 
užuot pelniusios gerą vardą, tik užtrauktų žmogui, kuris 
apsimeta taip besielgiąs, įtarimą, kad jis yra didesnis 
sukčius nei dauguma jo kaimynų. Toks visuomenės atlai- 
dumas dažnai paskatina kontrabandininką tęsti verslą, 
kurį jis šitaip įpratinamas laikyti lyg ir nebaustinu, o 
kai valstybės mokesčių įstatymų griežtumas pasiekia 
jį, Jis dažnai būna pasiruošęs su didžiausiu įniršiu gin- 
ti tai, ką buvo įpratęs laikyti savo teisėta nuosavybe. 
Iš pradžių galbūt buvęs veikiau nesusipratęs nei nusi- 
kaltėlis, galiausiai jis dažnai tampa vienu iš labiausiai 
užkietėjusių 1r ryžtingiausių visuomenės įstatymų pa- 
žeidėjų. Sužlugdžius kontrabandininką, jo kapitalas, iki 
tol naudotas produktyviajam darbui išlaikyti, atsiduria 
arba valstybės ižde, arba mokesčių rinkėjo kišenėje ir 
panaudojamas išlaikyti neproduktyviajam darbui, dėl 
to sumažėja bendras visuomenės kapitalas ir naudinga 
darbinė veikla, kurią jis antraip galėtų išlaikyti. 

Ketvirta, tokie mokesčiai, lemdami dažną mokesčių 
rinkėjų lankymąsi pas prekiautojus apmokestintomis 
prekėmis ir žeminančius jų tikrinimus, be abejo, slegia 
juos ir visada sukelia daug rūpesčių ir nemalonumų; 
ir nors nemalonumai, kaip jau sakėme, nėra, griežtai 
kalbant, išlaidos, jie neabejotinai prilygsta išlaidoms, 
kurias kiekvienas žmogus sutiktų padaryti, kad nuo 
jų 1šsilaisvintų. Šiuo požiūriu akcizų įstatymai, nors 
jie veiksmingiau pasiekia tikslą, dėl kurio buvo įvesti, 
sudaro daugiau nemalonumų nei muitų įstatymai. Kai 
pirklys įsiveža prekių, kurioms nustatytas tam tikras 
muitas, sumoka jį ir sukrauna prekes savo sandėlyje, 
jis daugeliu atvejų jau nebeturi jokių tolesnių rūpes- 
čių ir nesulaukia muitinės pareigūnų priekabiavimo. 
Kitaip yra su prekėmis, apmokestinamomis akcizo mo- 
kesčiais. Prekiautojai jomis neturi jokio atokvėpio nuo 
nesiliaujančio akcizų pareigūnų lankymosi ir tikrinimų. 
Dėl to akcizo mokesčiai žmonėms yra mažiau priimtini 
nei Muitai, tas pat pasakytina ir apie juos renkančius 
pareigūnus. Teigiama, kad tie pareigūnai, nors aps- 
kritai jie galbūt atlieka savo pareigas taip pat gerai, 
kaip ir muitinės pareigūnai, vis dėlto, kadangi pareigos 
Juos dažnai verčia gerokai įkyrėti kai kuriems savo 
kaimynams, paprastai pasižymi tam tikru charakterio 
atšiaurumu, nebūdingų muitinės pareigūnams. Tačiau 
labai gali būti, kad šis pastebėjimas tėra nesąžiningų 
prekiautojų, kurių vertimasis kontrabanda dėl pareigūu- 
nų stropumo buvo užkardytas arba susektas, peršama 
nuomonė. 

Tačiau nepatogumai, kurie, matyt, tam tikru mastu 
yra neatskiriami nuo vartojamųjų prekių mokesčių, 
Didžiosios Britanijos žmones slegia nė kiek ne daugiau 
nei bet kurios kitos šalies, turinčios panašiai brangiai 
kainuojančią vyriausybę, gyventojus. Mūsų padėtis nėra 
puiki ir galėtų būti gerinama, bet ji yra tokia pat gera 
arba geresnė nei daugumoje kaimyninių valstybių. 

Kadangi egzistuoja nuomonė, kad vartojamųjų pre- 
kių mokesčiai yra mokesčiai, taikomi pirklių pelnui, kai 
kuriose šalyse tokie mokesčiai pakartotinai taikomi kie- 
kvienam prekių pardavimui. Jei apmokestinamas pre- 
kes importuojančio pirklio ar pirklio manufaktūrininko 
pelnas, lygybės principas, atrodytų, reikalauja, kad ir 
visų tarpinių pirkėjų, kurie yra tarpininkai tarp jų ir 
vartotojų, pelnas irgi būtų apmokestintas. Remiantis 
tokiu principu, kaip atrodo, buvo įvestas garsusis Ispa- 
nijos alcavala. Iš pradžių tai buvo dešimties procentų 
mokestis, vėliau keturiolikos, o dabar tai yra tik šešių 
procentų mokestis, mokamas parduodant bet kokios rū- 
šies turtą, kilnojamąjį ar nekilnojamąjį, ir pakartotinai 
taikomas kiekvieną kartą, kai tas turtas parduodamas?". 
Tam mokesčiui rinkti reikia daugybės mokesčių parei- 
gūnų, kad jų užtektų sergėti prekių gabenimui ne tik 
iš vienos provincijos į kitą, bet ir iš vienos parduotuvės 
į kitą. Dėl to mokesčio ne tik prekiautojai tam tikro- 
mis prekėmis, bet prekiautojai bet kokiomis prekėmis — 
kiekvienas ūkininkas, kiekvienas manufaktūrininkas, 
kiekvienas pirklys ir krautuvininkas — mokesčių rinkėjų 
yra nuolat lankomi ir tikrinami. Didžiojoje šalies dalyje, 
kurioje taikomas šis mokestis, nieko negalima gaminti 
parduoti tolimoje rinkoje. Kiekvienos šalies dalies pro- 
dukcija turi būti proporcinga tų apylinkių vartojimui. 
Dėl to būtent alcavala mokestį Ustarizas kaltina dėl 
manufaktūrų žlugimo Ispanijoje. Jis galėjo tą mokestį 
apkaltinti ir dėl žemės ūkio nuosmukio, nes jis taiko- 
mas ne tik manufaktūrų gaminiams, bet ir neapdorotai 
žemės ūkio produkcijai. 

Panašus trijų procentų nuo visų sandorių vertės, taigi 
ir nuo visų pardavimo sandorių vertės, mokestis yra Ne- 
apolio karalystėje. Jis mažesnis nei minėtasis Ispanijos 
mokestis, ir didžiajai miestų ir parapijų daliai leidžiama 


26 Mėmoires concernant les Droits, etc., tome I, p. 455. 


560 


II. Apie visuomenės bendrųjų arba viešųjų pajamų šaltinius 


vietoj jo mokėti sutartinį mokestį. Tokį mokestį miestai ir 
parapijos renka kaip tinkamos, paprastai tokiu būdu, ku- 
ris netrukdo tos vietovės vidaus prekybai. Todėl Neapolio 
mokestis nėra toks žlugdantis kaip Ispanijos mokestis. 
Vienoda apmokestinimo sistema, su keliomis nereikš- 
mingomis išimtimis galiojanti visose įvairiausiose Jungti- 
nės Didžiosios Britanijos karalystės dalyse, šalies vidaus 
prekybą, sausumos ir pakrančių, palieka beveik visiškai 
laisvą. Prekyba šalies viduje yra beveik absoliučiai lais- 
va, ir didžioji dalis prekių gali būti gabenamos iš vieno 
karalystės pakraščio į kitą be jokių leidimų ar pažymė- 
jimų, be jokių mokesčių pareigūnų klausinėjimų, lanky- 
mųsi ar tikrinimų. Yra keletas išimčių, tačiau jos tokios, 
kad negali trukdyti nė vienai svarbiai šalies vidaus pre- 
kybos šakai. Tiesa, pakrantėmis gabenamoms prekėms 
būtini pažymėjimai arba pakrančių muitinių pažymos. 
Tačiau, išskyrus anglis, beveik visos kitos prekės nėra 
apmokestinamos. Ši vidaus prekybos laisvė, vienodos 
apmokestinimo sistemos rezultatas, yra, ko gero, viena 
iš pagrindinių Didžiosios Britanijos klestėjimo priežasčių, 
nes kiekviena didelė šalis neišvengiamai yra geriausia 
1r plačiausia rinka didžiausiai savo produkcijos daliai. 
Jei tokia pati laisvė dėl tokio paties apmokestinimo vie- 
nodumo galiotų 1r prekybai su Airija bei kolonijomis, 1r 
valstybės didybė, 17 kiekvienos imperijos dalies klestėji- 
mas tikriausiai būtų dar didesni nei dabar. 
Prancūzijoje skirtingi mokesčių įstatymai, galiojan- 
tys įvairiose provincijose, reikalauja daugybės mokesčių 
pareigūnų ne tik prie karalystės sienų, bet ir beveik 
prie kiekvienos provincijos sienų, kad būtų arba su- 
kliudyta įvežti kai kurias prekes, arba surinkti joms 
taikomi muitai, o tai gerokai apsunkina šalies vidaus 
prekybą. Kai kurioms provincijoms leidžiama mokėti 
sutartinį gabelle, arba druskos mokestį. Kitoms jo vi- 
sai nereikia mokėti. Kai kurios provincijos yra atleis- 
tos nuo prekybos tabaku monopolijos, kurią didžiojoje 

karalystės dalyje turi vyriausieji mokesčių rinkėjai. Va- 
dinamieji aides, atitinkantys Anglijos akcizus, įvairiose 
provincijose yra labai skirtingi. Kai kurios provincijos 
nuo jų atleistos ir vietoj jų moka sutartinį mokestį arba 
ekvivalentišką sumą. Tose provincijose, kur jie yra ir 
kur teisė juos rinkti perleidžiama už tam tikrą sumą, 
yra daugybė vietinių mokesčių, taikomų tik konkrečia- 
me mieste ar apygardoje. Vadinamieji traites, analogiš- 
ki mūsų muitams, dalija karalystę į tris dideles dalis: 
pirma, provincijas, mokančias 1664 metais nustatytą 
tarifą, — jos vadinamos penkių didžiųjų mokesčių rin- 
kimo provincijomis, prie jų priklauso Pikardija, Nor- 
mandija ir didžioji dalis karalystės vidinių provincijų; 
antra, provincijas, mokančias 1667 metais nustatytą 
tarifą ir laikomas tarsi užsieninėmis, prie jų priklauso 
didžioji pasienio provincijų dalis; ir, trečia, provincijas, 
kurios, kaip teigiama, traktuojamos kaip užsieninės, tai 
yra kurios, kadangi joms leidžiama laisvai prekiauti 
su užsienio šalimis, prekiaudamos su kitomis Prancū- 
zijos provincijomis turi mokėti tokius pačius muitus, 
kaip ir užsienio šalys. Tai Elzasas, trys vyskupystės — 
Meco, Tulo 17 Verdeno ir trys miestai — Diunkerkas, 
Bajona ir Marselis. Tiek tose penkių didžiųjų mokesčių 
rinkimo provincijose (jos taip vadinamos dėl to, kad 
seniau muitai buvo padalyti į penkias skirtingas rūšis 
17 kiekviena buvo išsiperkama atskirai, nors dabar visi 
muitai sujungti į vieną), tiek tose, kurios, kaip sakoma, 
laikomos tarsi užsieninėmis, yra daugybė vietinių mo- 
kesčių, taikomų tik konkrečiame mieste ar apygardoje. 
Tokių mokesčių yra net tose provincijose, kurios, kaip 
teigiama, traktuojamos kaip užsieninės, ypač Marselio 
mieste. Nereikia nė sakyti, kiek daug kliūčių iškyla 
šalies vidaus prekybai ir kiek daug reikia mokesčių 
pareigūnų saugoti tų įvairių provincijų ir apygardų, 
turinčių tokias skirtingas apmokestinimo sistemas, 
sienoms. 

Be tų bendrų suvaržymų, atsirandančių dėl tokios 
sudėtingos mokesčių įstatymų sistemos, prekyba vynu, 
po grūdų bene svarbiausiu Prancūzijos produktu, dau- 
gumoje provincijų yra suvaržyta specialiomis taisyklė- 
mis, atsiradusiomis dėl to, kad kai kurių provincijų ir 
apygardų vynuogynams buvo sudaromos palankesnės 
sąlygos nei kitiems. Esu tikras, jog paaiškėtų, kad la- 
biausiai savo vynais garsėja tos provincijos, kuriose 
prekyba šiuo produktu yra mažiausiai suvaržyta. Plati 
rinka, kurią turi tos provincijos, skatina gerai tvarkytis 
ir rūpestingai tiek prižiūrėti savo vynuogynus, tiek 
vėliau gaminti vyną. 

Tokie įvairūs ir sudėtingi mokesčių įstatymai būdingi 
ne tik Prancūzijai. Nedidelė Milano kunigaikštystė pa- 
dalyta į šešias provincijas, kurių kiekvienoje įvairioms 
vartojamųjų prekių rūšims taikoma skirtinga apmokes- 
tinimo sistema. Dar mažesnė Parmos kunigaikščio teri- 
torija padalyta į tris ar keturias provincijas, kurios irgi 
kiekviena turi savo sistemą. Esant tokiai absurdiškai 
tvarkai, tik nepaprastas dirvos derlingumas ir palaimin- 
gas klimatas gali apsaugoti tokias šalis, kad jos greitai 
nenugrimztų į didžiausią skurdą ir barbariškumą. 

Vartojamųjų prekių mokesčius gali rinkti arba vals- 
tybės tarnyba, kurios pareigūnus skiria vyriausybė 1r 
kurie jai tiesiogiai atskaitingi, — šiuo atveju vyriausybės 
pajamos kasmet keičiasi ir priklauso nuo surenkamų 
sumų įvairavimo, — arba teisė juos rinkti gali būti per- 
leista už apibrėžtą sumą ir jų rinkėjui leidžiama pačiam 
skirti pareigūnus, kurie, nors įpareigoti rinkti mokesčius 
įstatymų nurodytu būdu, yra jo tiesiogiai tikrinami ir 
tiesiogiai jam atskaitingi. Mokesčių rinkimo perleidimas 
niekada nebus geriausias ir taupiausias jų surinkimo 
būdas. Be to, kas reikalinga sumokėti už teisę rinkti 
mokesčius, pareigūnų algoms ir visoms administravimo 
išlaidoms, mokesčių rinkėjas visada turi iš surinktos 
mokesčių sumos pasiimti tam tikrą pelną, proporcingą 

bent jau jo avansuotoms išlaidoms, jo patiriamai rizikai 
1r rūpesčiams, jo žinioms ir įgūdžiams, reikalingiems 
tvarkyti tokiam sudėtingam reikalui. Įkurdama savo tie- 
siogiai kontroliuojamą tokio pat pobūdžio administraciją, 
kokią sukuria mokesčių rinkėjas, vyriausybė gali bent 
jau sutaupyti tą pelną, kuris beveik visada viršija saiką. 
Norint išsipirkti teisę rinkti bet kokią didesnę valstybės 
pajamų rūšį, reikia turėti arba didelį kapitalą, arba di- 
delį kreditą; vien šios aplinkybės apriboja konkurenciją 
dėl tokio verslo labai nedideliu žmonių skaičiumi. Iš tų 
nedaugelio, kurie turi tokį kapitalą arba kreditą, dar 
mažiau turi reikalingų žinių ir patirties; ši aplinkybė 
dar labiau sumažina konkurenciją. Tie labai nedaugelis, 
galintys būti konkurentai, įsitikina, kad jiems naudinga 
veikti sutartinai, užuot konkuravus, tapti partneriais ir, 
kai paskelbiamas mokesčių rinkimo aukcionas, pasiūlyti 
sumą, daug mažesnę už realiąją mokesčių vertę. Šalyse, 
kur galima išsipirkti teisę rinkti valstybės pajamas, mo- 
kesčių rinkėjai paprastai yra turtingiausi šalies žmonės. 
Vien jų turtas kelia visuomenės pasipiktinimą, o tušty- 
bė, kuri beveik visada lydi tokį prasisiekėlių pralobimą, 
tas kvailas puikavimasis, kaip jie paprastai demontruoja 
savo turtą, dar labiau kursto tą pasipiktinimą. 
Išsipirkusiems teisę rinkti valstybės pajamas įsta- 
tymai, baudžiantys už bet kokį bandymą išvengti mo- 
kesčių mokėjimo, niekada neatrodo per žiaurūs. Jie yra 
negailestingi mokėtojams, kurie nėra jų valdiniai ir 
kurių visuotinis bankrutavimas, jei jis įvyktų kitą dieną 
pasibaigus jų išsipirktam terminui, nelabai atsilieptų 
jų interesams. Kai valstybė atsiduria keblioje padėtyje, 
kai valdovui labiausiai rūpi gauti numatytas pajamas, 
jie retai nesiskundžia, kad be griežtesnių įstatymų, nei 
galiojantys, jie neįstengs sumokėti netgi sutartos sumos. 
Tokiais visuomeninių negandų momentais jų reikala- 
vimai negali būti ginčijami. Todėl valstybės pajamų 
įstatymai pamažu darosi vis žiauresni. Kraugeriškiausi 

įstatymai visada yra šalyse, kuriose didžioji valstybės 
pajamų dalis perleista rinkti mokesčių rinkėjams; švel- 
niausi jie yra šalyse, kuriose pajamų rinkimą tiesiogiai 
kontroliuoja valdovas. Net blogas valdovas jaučia dau- 
giau užuojautos savo žmonėms, nei jos kada nors būtų 
galima tikėtis iš teisę rinkti jo pajamas išsipirkusių 
asmenų. Jis žino, kad neblėstanti jo šeimos didybė pri- 
klauso nuo jo žmonių gerovės, ir jis niekada sąmoningai 
negriaus tos gerovės trumpalaikių savo paties interesų 
labui. Visai kas kita yra teisę rinkti jo pajamas išsi- 
pirkę asmenys, kurių didybė dažnai gali būti žmonių 
sužlugdymo, o ne jų gerovės rezultatas. 

Kartais ne tik už tam tikrą sumą perleidžiama teisė 
rinkti vieną ar kitą mokestį, bet, be to, mokesčio rin- 
kėjas įgyja ir prekybos apmokestinta preke monopoliją. 
Taip Prancūzijoje renkami tabako ir druskos mokesčiai. 
Tokiais atvejais mokesčio rinkėjas vietoj vieno gauna 
iš Žmonių du didžiulius pelnus: vieną — kaip mokes- 
čių rinkėjas, antrą, dar didesnį — kaip monopolininkas. 
Tabakas yra prabangos prekė, kiekvienas žmogus gali 
rinktis, pirkti jį ar nepirkti. Bet druska yra būtinas 
reikmuo, kiekvienas žmogus yra priverstas pirkti tam 
tikrą jos kiekį iš mokesčių rinkėjo, nes jei jis nepirks to 
kiekio iš mokesčių rinkėjo, bus manoma, kad jis ją perka 
iš kontrabandininkų. Abiem prekėms taikomi mokes- 
čiai yra be saiko dideli. Todėl daugeliui žmonių sunku 
atsispirti pagundai imtis kontrabandos, o dėl įstatymo 
griežtumo ir mokesčių rinkėjo pareigūnų budrumo pasi- 
davusiųjų tai pagundai beveik garantuotai laukia žlugi- 
mas. Kiekvienais metais druskos ir tabako kontrabanda 
pasiunčia į galeras keletą šimtų žmonių, o dar nemažas 
jų skaičius atsiduria kartuvėse. Šitaip surenkami tie 
mokesčiai duoda valstybei labai dideles pajamas. 1767 
metais tabako mokesčio rinkimas buvo perleistas už dvi- 
dešimt du milijonus penkis šimtus keturiasdešimt vieną 
tūkstantį du šimtus septyniasdešimt aštuonis livrus per 

metus. Druskos mokesčio rinkimas buvo perleistas už 
trisdešimt šešis milijonus keturis šimtus devyniasde- 
šimt du tūkstančius keturis šimtus keturis livrus. Abiem 
atvejais rinkimas turėjo prasidėti 1768 metais ir tęstis 
šešerius metus. Tie, kurie mano, kad žmonių kraujas 
yra niekis, palyginti su valdovo pajamomis, gal ir ga- 
lėtų pritarti tokiam mokesčių rinkimo būdui. Panašūs 
druskos ir tabako mokesčiai ir monopolija buvo įvesti 
daugelyje kitų šalių, tarp jų — Austrijos ir Prūsijos val- 
dose ir didžiojoje dalyje Italijos valstybių. 

Prancūzijoje didžioji dabartinių karaliaus pajamų 
dalis surenkama iš aštuonių skirtingų šaltinių: ta- 
lijos (taille), pagalvės mokesčio, dviejų dvidešimtinių 
(vingtiėmes), druskos mokesčio (gabelle), akcizų (aides), 
muitų (traites), valstybės turto ir tabako mokesčio per- 
leidimo. Penki paskutiniai daugelyje provincijų perleisti 
mokesčių rinkėjams. Tris pirmuosius visur renka mo- 
kesčų tarnyba, tiesiogiai kontroliuojama ir vadovaujama 
vyriausybės, ir visuotinai pripažįstama, kad, palyginti 
su tuo, kiek tie mokesčiai išima iš žmonių kišenių, į 
valdovo iždą jie įdeda daugiau nei kiti penki, kurių 
administravimas yra gerokai išlaidesnis ir brangesnis. 

Mūsų manymu, dabartinė Prancūzijos finansų būklė 
leistų padaryti tris labai akivaizdžius jų pertvarky- 
mus. Pirma, panaikinus taliją ir pagalvės mokesčius 
17 padidinus vingtiėmes skaičių, kad būtų gauta tiek 
papildomų pajamų, kiek reikia tų kitų mokesčių pa- 
jamoms kompensuoti, karaliaus pajamos nesumažėtų, 
rinkimo išlaidos būtų gerokai sumažintos, žemesniųjų 
žmonių sluoksnių nepasitenkinimas, kurį sukelia ta- 
lija 17 pagalvės mokesčiai, būtų visiškai numalšintas, 
o aukštesniųjų sluoksnių žmonėms nebūtų užkrauta 
didesnė našta nei daugumai iš jų dabar. Vingtiėme, 
kaip jau esu pažymėjęs, yra beveik tokios pat rūšies 
mokestis, kaip vadinamasis žemės mokestis Anglijo- 
je. Pripažįstama, kad taliją galiausiai tenka sumokėti 

žemės savininkams, o kadangi didžioji pagalvės mo- 
kesčio dalis renkama iš tų, kurie turi mokėti taliją, 
kaip tam tikra suma nuo svaro to kito mokesčio, tai 
galiausiai didžiąją dalį pagalvės mokesčio taip pat 
tenka sumokėti tam pačiam žmonių sluoksniui. Todėl 
nors vingtiėmes skaičius būtų padidintas siekiant gauti 
papildomų pajamų, lygių tų dviejų mokesčių sumai, 
aukštesniesiems žmonių sluoksniams nebūtų užkrauta 
didesnė našta nei dabar. Be abejo, daugeliui žmonių 
našta padidėtų, nes talija įvairiems dvarininkams ir 
žemės nuomininkams paprastai yra apskaičiuojama 
labai nevienodai. Privilegijuotų mokėtojų interesai ir 
priešinimasis veikiausiai užkirstų kelią bet kokioms 
tokio pobūdžio reformoms. Antra, suvienodinus gabelle, 
aides, traites, tabako mokesčius, visus įvairiausius mui- 
tus ir akcizus visose karalystės dalyse, tuos mokesčius 
būtų galima surinkti su daug mažesnėmis išlaidomis, o 
karalystės vidaus prekyba taptų tokia pat laisva, kaip 
Anglijoje. Ir, pagaliau, trečia, pavedus administruoti 
visus tuos mokesčius tiesiogiai vyriausybės kontroliuo- 
jamai ir vadovaujamai tarnybai, besaikiai vyriausiųjų 
mokesčių rinkėjų pelnai papildytų valstybės pajamas. 
Dėl atskirų asmenų privačių interesų kilęs pasiprie- 
šinimas veikiausiai taip pat veiksmingai užkirs kelią 
šiems dviem pakeitimams, kaip ir pirmajam. 
Prancūzijos mokesčių sistema visais atžvilgiais at- 
rodo prastesnė nei Britanijos. Didžiojoje Britanijoje iš 
mažiau nei aštuonių milijonų žmonių kasmet surenka- 
ma dešimt milijonų svarų sterlingų, ir negalima sakyti, 
kad kuris nors atskiras visuomenės sluoksnis patiria 
priespaudą. Remiantis abato Expilly duomenimis ir 
„Apybraižos apie grūdų įstatymus ir prekybą“ auto- 
riaus pastebėjimais atrodo tikėtina, kad Prancūzijoje, 
įskaitant Lotaringijos 17 Baro provincijas, gyvena apie 
dvidešimt tris ar dvidešimt keturis milijonus žmonių, 
triskart daugiau nei Didžiojoje Britanijoje. Dirvožemis 

ir klimatas Prancūzijoje geresni nei Didžiojoje Brita- 
nijoje. Ši šalis daug ilgiau tobulino ir plėtojo savo ūkį 
ir dėl to yra turtingesnė visų tų dalykų, kuriems su- 
kurti ir sukaupti reikia ilgo laiko, — didelių miestų, 
patogių ir gerai pastatytų namų tiek miestuose, tiek 
kaime. Dėl tokių pranašumų būtų galima tikėtis, kad 
Prancūzijoje trisdešimties milijonų pajamas valstybės 
reikmėms galima surinkti be didesnių nepatogumų, 
kaip dešimties milijonų pajamas Didžiojoje Britanijo- 
je. 1765 ir 1766 metais visos Prancūzijos iždo gautos 
pajamos, remiantis geriausiais apskaičiavimais, kokius 
aš galėjau gauti (nors, turiu pripažinti, labai netiks- 
liais), sudarė nuo 308 iki 325 milijonų livrų, tai yra 
jos nesiekė penkiolikos milijonų svarų sterlingų, nė 
pusės to, ko būtų galima tikėtis, jei žmonių įmokos 
būtų taip pat proporcingos gyventojų skaičiui, kaip 
Didžiojoje Britanijoje. Tačiau Prancūzijos gyventojai, 
kaip visuotinai pripažįstama, yra daug labiau slegia- 
mi mokesčių nei Didžiosios Britanijos gyventojai. Kita 
vertus, Prancūzija tikrai yra didelė Europos imperija, 
turinti švelniausią ir atlaidžiausią vyriausybę po Di- 
džiosios Britanijos. 

Olandijoje, kaip pasakojama, didžiuliai būtinųjų 
reikmenų mokesčiai sužlugdė jų pagrindines manu- 
faktūras 1r, atrodo, pamažu žlugdo net žvejybą ir laivų 
statybos verslą. Didžiojoje Britanijoje būtinųjų reikme- 
nų mokesčiai nedideli, ir dėl jų ligi šiol nesužlugo nė 
viena manufaktūra. Didžiojoje Britanijoje manufak- 
turas sunkiausiai slegia kai kurie muitai įvežamoms 
žaliavinėms medžiagoms, ypač žaliam šilkui. Tačiau 
Olandijos generalinių luomų ir įvairių miestų pajamos, 
kaip teigiama, sudaro daugiau kaip penkis milijonus 
du šimtus penkiasdešimt tūkstančių svarų sterlingų; 
o kadangi Jungtinių Provincijų gyventojų skaičius, 
manytina, nesudaro daugiau kaip trečdalio Didžiosios 
Britanijos gyventojų skaičiaus, jie, atsižvelgiant į šį 

santykį, turėtų būti apmokestinti daug didesniais mo- 
kesčiais. 

Jei, kai visi apmokestinti tinkami objektai jau yra 
apmokestinti, valstybės reikmėms patenkinti reikalin- 
gi nauji mokesčiai, jie turi būti įvedami netinkamiems 
apmokestinti objektams. Todėl būtinųjų reikmenų mo- 
kesčiai neturėtų užtraukti jokių priekaištų išminčiai 
tokios respublikos, kuri, siekdama įgyti ir išlaikyti savo 
nepriklausomybę, nors ir būdama labai taupi, buvo 
įtraukta į brangiai kainavusius karus, privertusius pa- 
imti dideles paskolas. Be to, tokioms ypatingoms šalims 
kaip Olandija ir Zelandija reikia nemenkų išlaidų vien 
savo egzistavimui užtikrinti, tai yra apsisaugoti, kad jų 
neužlietų jūra, kurios nemažai prisidėjo prie mokesčių 
naštos padidėjimo tose dviejose provincijose. Dabartinės 
Olandijos didybės pagrindinė atrama, matyt, yra res- 
publikinė valdymo forma. Didelių kapitalų savininkai, 
garsios pirklių šeimos paprastai turi tam tikrą tiesioginę 
arba netiesioginę įtaką tų vyriausybių veiklai. Dėl pa- 
garbos 1r valdžios, kurią jiems suteikia tokia padėtis, jie 
nori gyventi šalyje, kurioje jų kapitalas, jei jie patys jį 
panaudoja, duos jiems mažesnį pelną, o jei paskolins jį 
kitiems — mažesnes palūkanas, ir kur labai nuosaikios 
pajamos, kurias jie gali iš jo gauti, įgalins juos nusipirk- 
ti mažiau būtinųjų reikmenų ir gyvenimo patogumų nei 
bet kurioje kitoje Europos šalyje. Tokių turtingų žmonių 
buvimas šalyje neišvengiamai palaiko, nepaisant visų 
kliūčių, tam tikrą šalies ūkinės veiklos lygį. Įvykus bet 
kokiai visuomeninei katastrofai, kuri sugriautų respubli- 
kinę valdymo formą, kuri atiduotų visą valdžią į didikų 
ir kariškių rankas, kuri visiškai panaikintų tų turtingų 
pirklių svarbą, jiems labai greitai pasidarytų nepriimti- 
na gyventi šalyje, kurioje jie nebebūtų labai gerbiami. 
Jie persikeltų gyventi ir savo kapitalus perkeltų į kurią 
nors kitą šalį, o Olandijos pramonė ir prekyba netrukus 
patrauktų paskui kapitalus, kurie jas palaikė. 

Nebrandžioje visuomenės raidos pakopoje, iki pra- 
sidedant prekybos plėtrai ir apdirbamosios gamybos 
tobulėjimui, kai tie brangiai kainuojantys prabangos 
dalykai, kuriuos gali pateikti tik prekyba ir manufak- 
tūros, buvo visiškai nežinomi, dideles pajamas turin- 
tis žmogus, kaip aš stengiausi parodyti trečiojoje šio 
tyrimo knygoje, negali jų išleisti ar panaudoti jokiu 
kitu būdu, kaip tik išlaikydamas maždaug tiek žmo- 
nių, kiek jis įstengia išlaikyti. Apie dideles pajamas 
galima pasakyti, kad jas visada sudaro disponavimas 
didžiuliu būtinųjų reikmenų kiekiu. Toje nebrandžioje 
visuomenės raidos pakopoje jos paprastai ir gauna- 
mos dideliais tų būtinųjų reikmenų kiekiais, paprastais 
maisto produktais ir paprastais audiniais, grūdais ir 
gyvuliais, vilnomis ir žaliomis odomis. Kai nei prekyba, 
nei manufaktūros nepateikia nieko, į ką savininkas 
galėtų iškeisti didžiąją tų medžiagų dalį, kuri viršija 
jo paties vartojimą, jam nelieka nieko kita, kaip mai- 
tinti ir aprengti tiek žmonių, kiek jis gali maitinti ir 
aprengti. Tokioje situacijoje pagrindinės turtuolių ir 
didikų išlaidos skiriamos vaišingumui, kuriam nebū- 
dinga prabanga, ir dosnumui, kuriam nebūdingas pui- 
kavimasis. Bet tai, kaip aš taip pat stengiausi parodyti 
minėtoje knygoje, nėra tos išlaidos, kuriomis žmonės 
per daug save žlugdytų. Ko gero, nerasime tokio len- 

gvabūdiško savanaudiško malonumo, kurio vaikymasis 
kartais nesužlugdytų net ir protingų žmonių. Daugelį 
sužlugdė aistra gaidžių peštynėms. Bet, esu tikras, 
nedaug rasime pavyzdžių, kai žmones sužlugdė tokio 
pobūdžio vaišingumas ar dosnumas, nors prabangus 
vaišingumas ir dosnumas norint pasipuikuoti sužlugdė 
daugelį. Tai, kad mūsų feodalinių protėvių dvarai ilgą 
laiką išlikdavo vienos šeimos rankose, gerai parodo, 
kad paprastai žmonės buvo linkę gyventi pagal savo 
pajamas. Nors nuolat rodomas didžiųjų žemvaldžių 
kaimiškas vaišingumas, žiūrint mūsų akimis, gal ir 
neatrodo atitinkantis tokią tvarką, kurią mes linkę 
laikyti neatskiriama nuo taupaus šeimininkavimo, bet 
tikrai turime pripažinti, jog jie buvo bent jau tokie 
taupūs, kad paprastai neišleisdavo visų savo pajamų. 
Paprastai jie turėdavo galimybę dalį vilnų ir žalių odų 
parduoti už pinigus. Dalį tų pinigų jie, matyt, išleis- 
davo pirkti nedaugeliui tuštybės ir prabangos prekių, 
kurių to meto sąlygomis galėdavo gauti, bet dalį pinigų 
jie, kaip atrodo, paprastai kaupdavo. Tiesą sakant, jie 
ir neturėjo ką daugiau daryti, kaip tik kaupti tai, ko 
neišleisdavo. Imtis prekybos kilmingam žmogui buvo 
negarbinga, juo labiau buvo žema skolinti pinigus už 
palūkanas, kas tuo metu buvo laikoma lupikavimu ir 
draudžiama įstatymais. Be to, tais prievartos 1r netvar- 
kos laikais buvo patogu turėti po ranka pinigų, kad, 
jei tektų palikti namus, jie galėtų ką nors, kas turi 
pripažintą vertę, pasiimti į kokią nors saugią vietą. 
Ta pati prievarta, kuri paskatino kaupti pinigus, lygiai 
taip pat paskatino ir slėpti sukauptus pinigus. Dažnai 
surandami lobiai, kurių savininkai nežinomi, aiškiai 
parodo, kaip dažnai tais laikais būdavo ir kaupiama, 
ir slepiama, kas sukaupta. Surasti lobiai tada buvo lai- 
komi svarbia valdovo pajamų rūšimi. Šiais laikais visi 
karalystėje surasti lobiai vargu ar sudarytų svarbią net 
ir atskiro turtingo žemvaldžio pajamų rūšį. 

Toks pat nusiteikimas taupyti ir kaupti buvo bū- 
dingas tiek valdovui, tiek jo valdiniams. Tose tautose, 
kurių prekyba ir manufaktūros menkai išsiplėtojusios, 
valdovo padėtis, kaip jau esame pažymėję ketvirtojo- 
je knygoje, yra tokia, kad ji natūraliai pastūmėja jį į 
kaupimui būtiną šykštumą. Tokioje situacijoje netgi 
valdovo išlaidų negali lemti ta tuštybė, kuri džiugina 
tviskančiu karaliaus rūmų puošnumu. Tais tamsiais 
laikais puošnumas pasireiškia vos keletu blizgučių. Re- 
guliarioji kariuomenė tada nėra būtina, todėl net ir 
valdovo išlaidos, lygiai kaip ir kiekvieno kito stambaus 
žemvaldžio, vargiai gali būti panaudojamos kam nors 
kitam, kaip tik dovanoms savo vasalams ir vaišėms 
dvariškiams. Tačiau dovanos ir vaišės retai skatina 
be saiko išlaidauti, o tuštybė — beveik visada. Todėl 
senovėje visi Europos valdovai, kaip jau sakėme, turėjo 
lobius. Pasakojama, kad šiais laikais kiekvienas totorių 
vadas turi lobį. 

Prekiaujančioje valstybėje, kurioje gausu visokiau- 
sių brangiai kainuojančių prabangos dalykų, valdovas, 
lygai kaip ir beveik visi didieji turtuoliai jo valdose, 
natūraliai didžiąją dalį savo pajamų išleidžia toms 
prabangos prekėms pirkti. Jo paties šalis ir kaimy- 
ninės šalys gausiai aprūpina jį visais tais brangiais 
blizgučiais, kurie sukuria didingą, bet bereikšmį jo 
rūmų spindesį. Dėl tos pačios rūšies, tik kuklesnio 
spindesio jo didikai paleidžia savo dvariškius, sutei- 
kia nepriklausomybę savo vasalams ir patys pamažu 
tampa tokie pat nereikšmingi, kaip 1r didžioji dalis 
turtingų miestiečių jo valdose. Tos pačios lengvabū- 
diškos aistros, kurios daro įtaką jų elgsenai, daro įta- 
ką ir valdovui. Kaip galima manyti, kad savo valdose 
jis turėtų būti vienintelis turtingas žmogus, abejingas 
tokios rūšies malonumams? Jeigu, kaip veikiausiai ir 
yra, jis neišleidžia tiems malonumams tokios didelės 
savo pajamų dalies, kad smarkiai susilpnintų valsty- 

bės gynybinę galią, tai tikrai negalima tikėtis, kad jis 
neišleis jiems visos tos pajamų dalies, kuri lieka nuo 
išlaidų, būtinų tai gynybinei galiai palaikyti. Jo įpras- 
tinės išlaidos tampa lygios jo įprastinėms pajamoms, 
ir bus gerai, jei jos per dažnai jų neviršys. Lobių kau- 
pimo jau nebegalima tikėtis, ir kai netikėtos nelaimės 
pareikalauja nenumatytų išlaidų, jis būna priverstas 
kreiptis į valdinius ypatingos pagalbos. Dabartinis ir 
velionis Prūsijos karaliai yra vieninteliai didieji Eu- 
ropos valdovai, kurie nuo to laiko, kai 1610 metais 
mirė Prancūzijos karalius Henrikas IV, kaip manoma, 
sukaupė nemenką lobį. Šykštumas, leidžiantis kaupti, 
tapo retu dalyku tiek monarchijose, tiek respublikose. 
Italijos respublikos, Jungtinės Nyderlandų provincijos — 
visos yra įsiskolinusios. Berno kantonas yra vienin- 
telė respublika Europoje, kuri turi sukaupusi didelį 
lobį. Kitos Šveicarijos respublikos jų neturi. Polinkis 
į tam tikrą prašmatnumą, bent jau puošnių rūmų ir 
kitų viešų išgražinimų pomėgis dažnai paplitęs tiek 
iš pažiūros kukliuose mažų respublikų senatuose, tiek 
išvirkusiuose didžiausio karaliaus rūmuose. 
Šykštumo stoka taikos metu neišvengiamai sukelia 
būtinumą skolintis karo metais. Jam kilus ižde pinigų 
yra tik tiek, kiek reikia įprastinėms taikos meto iš- 
laidoms. Vykstant karui valstybei ginti reikia tris ar 
keturis kartus daugiau išlaidų, taigi — tris ar keturis 
kartus daugiau pajamų, nei surenkama taikos metu. 
Net jei tarsime, kad valdovas turi, nors vargu ar kada 
taip būna, priemonių nedelsiant padidinti savo pajamas 
proporcingai išlaidų padidėjimui, vis tiek mokesčiai, 
iš kurių tos didesnės pajamos turės būti gautos, juos 
įvedus nepradės plaukti į iždą anksčiau nei, ko gero, 
po dešimties ar dvylikos mėnesių. Bet kariuomenė turi 
būti padidinta, laivynas turi būti paruoštas, o miestų 
karinės įgulos parengtos gynybai tuo momentu, kai 
karas prasideda arba, tiksliau, kai paaiškėja, kad jis 

tuojau prasidės; kariuomenė, laivynas, įtvirtinti miestai 
turi būti aprūpinti ginklais, amunicija ir maistu. Tuo 
iškilusio neišvengiamo pavojaus momentu tenka daryti 
neatidėliotinas ir dideles išlaidas nelaukiant laipsniškų 
1r lėtų naujųjų mokesčių įplaukų. Tokioje kritiškoje 
situacijoje vyriausybė neturi jokio kito pajamų šaltinio, 
kaip tik skolintis. 

Ta pati valstybės prekybos plėtra, kuri veikiant 
moralinėms priežastims šitaip sukuria vyriausybei 
būtinumą skolintis, sukuria ir valdinių galimybes ir 
pasiruošimą skolinti. Sukeldama būtinumą skolintis, 
ji kartu sukuria ir sąlygas tai daryti. 

Jei šalyje gausu pirklių 17 manufaktūrininkų, joje 
gausu ir Žmonių, per kurių rankas pereina ne tik jų 
pačių kapitalai, bet ir kapitalai visų tų, kurie arba 
skolina jiems pinigus, arba duoda kreditan prekes, ir 
pereina taip pat dažnai, kaip per atskiro žmogaus, ne- 
turinčio savo prekybos ar verslo ir gyvenančio iš savo 
pajamų, rankas pereina jo pajamos, ar net dažniau. 
Tokio žmogaus pajamos paprastai pereina per jo ran- 
kas tik kartą per metus. O visas pirklio kapitalas ir 
kreditas, kai jis verčiasi prekyba, kurios apyvarta yra 
labai greita, kartais gali pereiti per jo rankas du, tris 
ar keturis kartus per metus. Todėl šalyje, kurioje gau- 
su pirklių 17 manufaktūrininkų, neišvengiamai gausu ir 
žmonių, kurie visada gali paskolinti vyriausybei labai 
dideles pinigų sumas, jei to nori. Taigi prekiaujančios 
valstybės piliečiai yra pajėgūs skolinti. 

Prekyba ir manufaktūros retai ilgai klesti šalyje, 
kurioje šlubuoja teisingumo vykdymas, kurioje žmonės 
nesijaučia saugūs dėl savo nuosavybės, kurioje pasiti- 
kėjimo sutartimis neparemia įstatymai ir kurioje žmo- 
nės nėra tikri, kad valstybės valdžia prireikus privers 
mokėti skolas visus tuos, kurie gali mokėti. Trumpai 
tariant, prekyba ir manufaktūros retai klesti šalyje, 
kurioje nėra tam tikro lygio pasitikėjimo valdžios tei- 

singumu. Tas pats pasitikėjimas, kuris nuteikia pir- 
klius ir manufaktūrininkus įprastomis aplinkybėmis 
patikėti konkrečiai vyriausybei savo nuosavybės apsau- 
gą, nuteikia juos ypatingomis aplinkybėmis patikėti tai 
vyriausybei naudotis jų nuosavybe. Skolindami pinigus 
vyriausybei, jie nė akimirkai nesumažina savo galimy- 
bių tęsti savo prekybą ir gamybą. Priešingai, paprastai 
jie jas padidina. Valstybės poreikiai daugeliu atvejų 
priverčia vyriausybę skolintis labai naudingomis sko- 
lintojui sąlygomis. Garantija, kurią ji suteikia pirma- 
jam skolintojui, gali būti perduota bet kuriam kitam, 
ir dėl visuotinio pasitikėjimo valstybės teisingumu tą 
garantiją paprastai rinkoje galima parduoti brangiau, 
nei iš pradžių buvo už ją sumokėta. Pirklys ar pini- 
gingas žmogus daro pinigus skolindamas vyriausybei 
1r, užuot sumažinęs, padidina savo prekybinį kapitalą. 
Todėl paprastai jis jaučiasi esąs pamalonintas, kai ša- 
lies valdžia leidžia jam dalyvauti pirminiame naujos 
paskolos pasirašyme. Taip atsiranda prekiaujančios 
šalies valdinių nusiteikimas arba noras skolinti. 

Tokios valstybės vyriausybė yra labai linkusi pasi- 
kliauti tokiomis savo valdinių galimybėmis ir nusitei- 
kimu skolinti jai savo pinigus ypatingais atvejais. Ji 
iš anksto numato, kad bus lengva pasiskolinti, ir todėl 
atleidžia save nuo pareigos taupyti. 

Nebrandžioje visuomenės raidos pakopoje nėra dide- 
lių pirklių ar manufaktūrininkų kapitalų. Tie paskiri 
asmenys, kurie kaupia pinigus, kiek tik gali jų sutau- 
pyti, ir juos slepia, taip elgiasi dėl to, kad nepasitiki 
vyriausybės teisingumu, iš baimės, kad jei bus suži- 
nota, jog jie turi sankaupų ir kur jas galima rasti, jie 
greitai bus apiplėšti. Tokioje situacijoje nedaug žmonių 
galėtų ir nė vienas nenorėtų ypatingomis aplinkybė- 
mis skolinti savo pinigus vyriausybei. Valdovas suvo- 
kia, kad jis turi apsirūpinti tokiems nelaimų atvejams 
taupydamas, nes mato, kad pasiskolinti nebus jokių 

galimybių. Toks numatymas dar labiau sustiprina jo 
natūralų siekimą taupyti. 

Milžiniškų skolų didėjimas, kuris šiuo metu slegia 
visas didžiąsias Europos tautas ir ilgainiui, ko gero, 
jas sužlugdys, visur vyko vienodai. Tautos, kaip ir pri- 
vatūs asmenys, paprastai pradėjo skolintis vadinamojo 
asmeninio pasitikėjimo pagrindu, neskirdami arba neį- 
keisdami jokio specialaus šaltinio skolai padengti, o kai 
nebegalėjo skolintis tokiu būdu, ėmė skolintis skirdami 
tam arba įkeisdami konkretų pajamų šaltinį. 

Tai, kas vadinama nekonsoliduota Didžiosios Bri- 
tanijos skola, buvo pasiskolinta pirmuoju iš tų dviejų 
būdų. Ji susideda iš skolos, kuri neduoda arba laikoma 
neduodančia jokių palūkanų ir primena skolas, kurios 
susidaro privačiam asmeniui pagal gaunamas sąskai- 
tas, ir iš skolos, duodančios palūkanas ir primenančios 
skolą, kai privatus asmuo skolinasi pasirašydamas vek- 
selį ar skolos raštelį. Pirmosios rūšies skolos paprastai 
yra skolos, susidariusios dėl netikėtai prireikusių pas- 
laugų arba dėl tokių, kurios nebuvo numatytos arba už 
kurias nebuvo sumokėta tada, kai jos buvo suteiktos, ir 
dėl dalies nepaprastųjų kariuomenės, laivyno ir artile- 
rijos išlaidų, dėl nesumokėtų subsidijų užsienio valdo- 
vams, jūrininkų algų ir t. t. Laivyno ir iždo vekseliai, 
kartais išleidžiami daliai tokių įsiskolinimų sumokėti, 
o kartais kitiems tikslams, yra antrosios rūšies sko- 
la — iždo vekseliai duoda palūkanas nuo pirmosios jų 
išleidimo dienos, laivyno vekseliai — praėjus šešiems 
mėnesiams nuo jų išleidimo. Anglijos bankas, savano- 
riškai diskontuodamas tuos vekselius pagal jų rinkos 
vertę arba susitardamas su vyriausybe už tam tikrą 
atlyginimą paleisti iždo vekselius į apyvartą, tai yra 
priimti juos pagal nominaliąją vertę ir sumokėti pri- 
derančias palūkanas, palaiko jų vertę ir palengvina jų 
apyvartą, ir šitaip dažnai įgalina vyriausybę sukaupti 
didžiulę šios rūšies skolą. Prancūzijoje, kur nėra banko, 


576 


III. Apie valstybės skolas 


valstybės vekseliai (billets d ėtat) kartais parduodami 
su šešiasdešimt ar septyniasdešimt procentų nuolaida. 
Didžiojo monetų perkaldinimo, vykdyto karaliaus Vil- 
helmo laikais, metu, kai Anglijos bankas manė esant 
reikalinga sustabdyti savo įprastines operacijas, iždo 
vekseliai ir kuponai buvo parduodami taikant nuo dvi- 
dešimt penkių iki šešiasdešimties procentų nuolaidą — 
iš dalies, be abejo, dėl to, kad revoliucijos sudaryta 
nauja vyriausybė buvo laikoma nestabilia, bet iš dalies 
ir dėl to, kad stigo Anglijos banko paramos. 

Kai šis šaltinis išsenka ir norint gauti pinigų pa- 
sidaro būtina skirti arba įkeisti kokią nors konkrečią 
valstybės pajamų rūšį skolai mokėti, vyriausybė įvai- 
riais atvejais daro tai dviem skirtingais būdais. Kar- 
tais ji skiria arba įkeičia tą pajamų šaltinį trumpam 
laikui, pavyzdžiui, vieneriems ar keleriems metams, 
o kartais neribotam laikui. Pirmuoju atveju įkeistas 
šaltinis laikomas pakankamu, kad per apibrėžtą laiką 
būtų galima tiek grąžinti pasiskolintus pinigus, tiek 
mokėti palūkanas už juos. Antruoju atveju jis laikomas 
pakankamu mokėti tik palūkanoms, tai yra anuitetui, 
ekvivalentiškam palūkanoms, ir vyriausybė turi teisę 
bet kuriuo metu išpirkti tą anuitetą grąžindama pa- 
siskolintą sumą. Kai pinigai gaunami pirmuoju būdu, 
sakoma, kad jie avansuojami, kai antruoju — skola va- 
dinama neterminuotai konsoliduota arba trumpiau — 
konsoliduota. 

Didžiojoje Britanijoje metiniai žemės ir salyklo mo- 
kesčiai kasmet avansuojami remiantis straipsniu dėl 
skolinimosi, nuolat įrašomu į teisės aktus, nustatančius 
tuos mokesčius. Anglijos bankas paprastai už palūka- 
nas, kurios nuo revoliucijos laikų svyravo nuo aštuonių 
iki trijų procentų, avansuoja tą sumą, už kurią gauna 
tuos mokesčius, ir laipsniškai susigrąžina šią sumą iš 
mokesčių įplaukų. Jei įplaukos mažesnės už paskolin- 
tą sumą, kaip visada ir atsitinka, yra numatyta, kad 

skirtumas padengiamas iš kitų metų įplaukų. Šitaip 
vienintelės stambios valstybės pajamų šakos, kuri vis 
dar išlieka neįkeista, pajamos nuolat yra išleidžiamos 
dar prieš jas gaunant. Kaip koks trumparegis švaistū- 
nas, kuriam susidariusi kebli padėtis neleidžia laukti 
reguliarių pajamų įplaukų, valstybė verčiasi nuolat 
skolindamasi iš savo pačios agentų ir tarpininkų ir 
moka palūkanas už naudojimąsi savo pačios pinigais. 

Valdant karaliui Vilhelmui ir daugelį karalienės 
Onos valdymo metų, kol neterminuoto skolų konsolida- 
vimo praktika dar nebuvo taip įsigalėjusi, kaip dabar, 
dauguma naujų mokesčių būdavo įvedami trumpam 
laikotarpiui (tik ketveriems, penkeriems, šešeriems ar 
septyneriems metams) ir didelę valstybės asignavimų 
dalį kasmet sudarė paskolos, suteiktos įkeitus tų mo- 
kesčių pajamas. Surinktų sumų dažnai neužtekdavo 
nustatytu laiku grąžinti skolai 17 sumokėti palūkanoms 
už pasiskolintus pinigus, susidarydavo deficitas ir no- 
rint atsiskaityti tekdavo pratęsti terminus. 

1697 metais 8-aisiais Vilhelmo III valdymo metais 
išleisto įstatymo 20 straipsniu kai kurių mokesčių de- 
ficito padengimas buvo priskirtas vadinamajai pirmajai 
bendrajai hipotekai arba fondui — jį sudarė iki 1706 
metų rugpjūčio pirmos dienos pratęsti keletas įvairių 
mokesčių, kurių terminas turėjo baigtis anksčiau ir ku- 
rių pajamos buvo kaupiamos viename bendrame fonde. 
Deficitai, kuriems padengti tas terminas buvo pailgin- 
tas, sudarė 5 160 459 svarus 14 šilingų 9!/, pensų. 

1701 metais tie mokesčiai kartu su keletu kitų tuo 
pačiu tikslu buvo vėl pratęsti iki 1710 metų rugpjūčio 
pirmos dienos ir buvo pavadinti antrąja bendrąja hipo- 
teka arba fondu. Jis turėjo padengti 2 055 999 svarų 
7 šilingų 11'/; pensų deficitą. 

1707 metais tie mokesčiai dar kartą buvo pratęsti, 
jau kaip fondas naujoms paskoloms, iki 1712 metų 
rugpjūčio pirmos dienos, jie buvo pavadinti trečiąja 

bendrąja hipoteka arba fondu. Jį įkeitus buvo pasisko- 
linta 983 254 svarų 11 šilingų 9!/, pensų suma. 

1708 metais visi tie mokesčiai (išskyrus tonažo ir 
vertinę senąją subsidiją, kurios tik pusė įėjo į tą fon- 
dą, ir Škotijos lininių audinių importo muitą, kuris 
buvo panaikintas remiantis unijos sutarties straips- 
niais) buvo dar pratęsti kaip fondas naujoms pasko- 
loms iki 1714 metų rugpjūčio pirmos dienos ir buvo 
pavadinti ketvirtąja bendrąja hipoteka arba fondu. 
Jį įkeitus buvo pasiskolinta 925 176 svarai 9 šilingai 
2!/, pensų. 

1709 metais visi tie mokesčiai (išskyrus tonažo ir 
vertinę senąją subsidiją, kuri dabar išvis nebepate- 
ko į šį fondą) buvo dar pratęsti tuo pačiu tikslu iki 
1716 metų rugpjūčio pirmos dienos ir buvo pavadinti 
penktąja bendrąja hipoteka arba fondu. Jį įkeitus buvo 
pasiskolinta 922 029 svarai 6 šilingai. 

1710 metais tie mokesčiai vėl buvo pratęsti iki 1720 
metų rugpjūčio pirmos dienos ir buvo pavadinti šeštąja 
bendrąja hipoteka arba fondu. Jį įkeitus buvo pasisko- 
linta 1 296 552 svarai 9 šilingai 113/, pensų. 

1711 metais tie patys mokesčiai (kuriais tuo metu 
jau buvo laiduojamos keturios skirtingos paskolos) kar- 
tu su keletu kitų buvo pratęsti neribotam laikui ir 
sudarė fondą, skirtą mokėti palūkanoms Pietų jūros 
bendrovei, kuri tais metais suteikė vyriausybei skoloms 
grąžinti 1r deficitui padengti 9 177 967 svarų 15 šilingų 
4 pensų paskolą — tai buvo didžiausia kada nors ligi 
tol gauta paskola. 

Iki to meto pagrindiniai ir, kiek man pavyko išsiaiš- 
kinti, vieninteliai mokesčiai, kurie buvo neterminuotai 
įvesti mokėti paskolos palūkanoms, buvo skirti mokėti 
palūkanoms už Anglijos banko ir Rytų Indijos bendrovės 
vyriausybei paskolintus pinigus ir už lauktą, bet taip 
niekada ir negautą planuoto įsteigti žemės banko pa- 
skolą. Banko fondas tuo metu sudarė 3 375 027 svarus 

17 šilingų 10!//; pensų, už jį buvo mokamas 206 501 
svaro 13 šilingų 5 pensų anuitetas arba palūkanos. 
Rytų Indijos fondas sudarė 3 200 000 svarų, už jį buvo 
mokamas 160 000 svarų anuitetas arba palūkanos - už 
banko fondą buvo mokamos šešių procentų, už Rytų 
Indijos fondą — septynių procentų palūkanos. 

1715 metais 1-aisiais Jurgio I valdymo metais iš- 
leisto įstatymo 12 straipsniu įvairūs mokesčiai, įkeisti 
banko anuitetui mokėti, kartu su keletu kitų, kurie 
tuo aktu taip pat buvo padaryti neterminuoti, buvo 
sujungti į vieną bendrą fondą, pavadintą Sutelktiniu 
fondu; iš jo buvo mokamas ne tik banko anuitetas, bet 
ir keletas kitų anuitetų bei įvairių skolinių įsipareigo- 
jimų. Vėliau 3-iaisiais Jurgio I valdymo metais išleis- 
to įstatymo 5 straipsniu ir 5-aisiais Jurgio I valdymo 
metais išleisto įstatymo 3 straipsniu tas fondas buvo 
padidintas ir tie įvairūs pridėti mokesčiai taip pat buvo 
padaryti neterminuoti. 

1717 metais 3-iaisiais Jurgio I valdymo metais iš- 
leisto įstatymo 7 straipsniu keletas kitų mokesčių buvo 
padaryti neterminuoti ir sujungti į kitą bendrą fon- 
dą, pavadintą Bendruoju fondu, skirtą mokėti keletui 
anuitetų, iš viso sudariusių 724 849 svarus 6 šilingus 
10!/; pensų. 

Visų tų įvairių įstatymų rezultatas buvo tas, kad 
didžioji dalis mokesčių, anksčiau numatytų tik kelerių 
metų laikotarpiui, tapo neterminuoti ir virto fondu, 
skirtu mokėti ne kapitalui, bet tik palūkanoms už pi- 
nigus, kurie buvo pasiskolinti įkeitus tuos mokesčius — 
vienas po kito buvo paimti keli avansai. 

Jei valstybė skolintųsi tik trumpam laikui avansuo- 
jamas mokesčių sumas, per kelerius metus valstybės 
pajamos būtų išlaisvintos be jokio vyriausybės rūpesčio, 
jei tik ji stengtųsi neperkrauti mokestinio fondo suvers- 
dama jam didesnes skolas, nei jis galėtų grąžinti per 
apibrėžtą laiką, ir neimtų naujo mokesčių avanso, kol 

negrąžinta pirmoji avansuota suma. Tačiau dauguma 
Europos vyriausybių neįstengė parodyti tokio apdairu- 
mo. Jos dažnai viršydavo fondą jau per pirmąjį avansa- 
vimą, 0 jei taip neatsitikdavo, jos paprastai pasirūpin- 
davo viršyti jį 1mdamos antrą ir trečią avansą dar prieš 
grąžindamos pirmąją avansuotą paskolą. Dėl to fondas 
tapdavo visiškai nepakankamas ir skolai grąžinti, ir 
mokėti palūkanoms už pasiskolintus pinigus, ir tek- 
davo skirti jį vien palūkanoms mokėti, kitaip tariant, 
mokėti palūkanų dydžio neterminuotam anuitetui, ir 
toks netoliaregiškas naudojimasis mokesčių avansa- 
vimu neišvengiamai paskatino dar labiau žlugdančią 
praktiką — neterminuotą skolų konsolidavimą. Nors 
tokia praktika neišvengiamai nukelia valstybės pajamų 
išlaisvinimo iš skolų terminą tokiam neribotam laikui, 
kad išvis neaišku, ar jis kada nors ateis, bet ši nauja 
praktika įgalina visais atvejais gauti didesnes sumas 
nei pagal ankstesnę avansavimo tvarką, todėl, kai žmo- 
nės su ja apsiprato, iškilus valstybėje būtinam reikalui 
ji visuotinai pasirenkama kaip geresnė už ankstesniąją. 
Pagrindinis tiesiogiai šalies reikalus tvarkančių žmo- 
nių tikslas visada yra pašalinti tuo metu iškilusius 
sunkumus. Valstybės pajamų išlaisvinimu ateityje jie 
palieka rūpintis palikuonims. 

Valdant karalienei Onai palūkanų rinkos norma 
nukrito nuo šešių iki penkių procentų, ir 12-aisiais jos 
valdymo metais buvo paskelbta, kad penki procentai 
yra didžiausia norma, kuri gali būti teisėtai imama už 
pinigus, skolinamus pateikus privačią garantiją. Netru- 
kus po to, kai dauguma laikinųjų mokesčių Didžiojoje 
Britanijoje virto neterminuotais ir buvo išskirstyti į 
Sutelktinį, Pietų jūros 17 Bendrąjį fondus, valstybės 
kreditoriai, kaip 17 privačių asmenų kreditoriai, buvo 
priversti sutikti su penkių procentų palūkanomis už 
jų pinigus, dėl to buvo sutaupytas vienas procentas 
nuo didžiosios dalies skolų, už kurias buvo mokamos 

neterminuotos palūkanos, kapitalo, tai yra šeštadalis 
didžiosios dalies anuitetų, mokamų iš tų trijų minė- 
tų didžiųjų fondų. Dėl šio sutaupymo susidarė didelis 
įvairių mokesčių pajamų, kaupiamų tuose fonduose, 
perviršis, likdavęs nuo tos sumos, kuri buvo reikalin- 
ga sumokėti jiems dabar priskirtiems anuitetams, ir 
taip buvo padėtas pagrindas tam, kas nuo tol vadina- 
ma Padengimo fondu. 1717 metais jis sudarė 323 434 
svarus 7 šilingus 7/; pensų. 1727 metais didžiosios 
dalies valstybės skolų palūkanos buvo dar sumažintos 
iki keturių procentų, o 1753 ir 1757 metais iki trijų 
su puse ir trijų procentų; tie sumažinimai dar labiau 
padidino padengimo fondą. 

Nors padengimo fondas buvo įkurtas senoms sko- 
loms grąžinti, jis labai palengvina naujų paskolų gavi- 
mą. Tai yra pagalbinis fondas, jį visada galima įkeisti 
siekiant pagelbėti kuriam nors kitam abejonių kelian- 
čiam fondui, kurį įkeitus ketinama gauti pinigų būti- 
nosioms valstybės reikmėms. Ar Didžiosios Britanijos 
padengimo fondas dažniau buvo naudojamas pirmajam 
tikslui, ar antrajam, netrukus aiškiai pamatysime. 

Be šių dviejų skolinimosi būdų - įkeičiant būsimus 
mokesčius už avansą ir įkuriant fondą neterminuotoms 
palūkanoms mokėti, — yra du kiti būdai, kurie yra tarsi 
tarpiniai. Tai skolinimasis už anuitetą apibrėžtam ter- 
minui ir skolinimasis už anuitetą iki gyvos galvos. 

Valdant karaliui Vilhelmui ir karalienei Onai dide- 
lės sumos dažnai buvo pasiskolinamos už terminuotus 
anuitetus kartais ilgesniam, kartais trumpesniam lai- 
kui. 1693 metais buvo priimtas nutarimas pasiskolinti 
vieną milijoną už keturiolikos procentų, tai yra 140 000 
svarų per metus, anuitetą šešiolikai metų. 1691 metais 
buvo priimtas nutarimas pasiskolinti milijoną už anui- 
tetą iki gyvos galvos tokiomis sąlygomis, kurios šiais 
laikais atrodytų labai naudingos. Tačiau pasirašyta 
buvo ne visa suma. Po metų trūkstama suma buvo 

gauta pasiskolinus už keturiolikos procentų anuitetą 
iki gyvos galvos, tai yra už šiek tiek daugiau nei sep- 
tynerių metų anuitetų sumą. 1695 metais asmenims, 
nusipirkusiems tuos anuitetus, buvo leista iškeisti juos 
į kitus devyniasdešimt šešeriems metams, sumokėjus į 
iždą šešiasdešimt tris svarus nuo šimto, tai yra skir- 
tumas tarp keturiolikos procentų iki gyvos galvos ir 
keturiolikos procentų devyniasdešimt šešeriems me- 
tams buvo parduotas už šešiasdešimt tris svarus, arba 
už ketverių su puse metų anuitetų sumą. Vyriausybė 
buvo laikoma tokia nestabilia, kad net ir tokios sąlygos 
suviliojo vos keletą pirkėjų. Karalienės Onos valdymo 
metais pinigų įvairiomis aplinkybėmis buvo skolina- 
masi ir už anuitetą iki gyvos galvos, ir už anuitetą 
trisdešimt dvejiems, aštuoniasdešimt devyneriems, 
devyniasdešimt aštuoneriems ir devyniasdešimt de- 
vyneriems metams. 1719 metais anuitetų trisdešimt 
dvejiems metams savininkams buvo pasiūlyta vietoj 
jų imti Pietų jūros bendrovės akcijų už vienuolikos su 
puse metų anuitetų sumą ir papildomą akcijų kiekį už 
jiems neišmokėtų anuitetų sumą. 1720 metais didžioji 
dalis kitų ilgesnio 1r trumpesnio termino anuitetų buvo 
perrašyta tam pačiam fondui. Ilgalaikiai anuitetai tuo 
metu sudarė 666 821 svarą 8 šilingus 3!/; pensų per 
metus. 1775 metų sausio 5 d. dar nepasirašytas jų li- 
kutis sudarė tik 136 453 svarus 12 šilingų 8 pensus. 

Dviejų karų, prasidėjusių 1739 ir 1755 metais, laiko- 
tarpiu už terminuotą ar iki gyvos galvos anuitetą buvo 
skolinamasi nedaug. Tačiau anuitetas devyniasdešimt 
aštuoneriems arba devyniasdešimt devyneriems me- 
tams yra vertas beveik tiek pat pinigų, kaip ir netermi- 
nuotas, ir todėl galėtų, kaip dažnas manytų, būti fon- 
das, įgalinantis skolintis beveik tiek pat daug. Tačiau 
tie žmonės, kurie, siekdami sutvarkyti šeimos turtinius 
reikalus ir apsirūpinti tolimai ateičiai, perka valsty- 
bės vertybinius popierius, nebus linkę pirkti tokių, 

kurių vertė nuolat mažėja, o tokie žmonės sudaro labai 
didelę tiek tų popierių turėtojų, tiek jų pirkėjų dalį. 
Todėl anuitetas ilgam laikotarpiui, nors jo vidinė vertė 
gali būti beveik tokia pati, kaip neterminuoto anuiteto, 
nesuras tiek pat pirkėjų. Pasirašantieji naują paskolą, 
paprastai ketinantys parduoti lakštus kaip įmanoma 
greičiau, teikia pirmenybę neterminuotam anuitetui, 
kurį parlamentas gali išpirkti, prieš tokios pat vertės 
neišperkamą anuitetą daugeliui metų. Pirmojo vertė 
gali būti laikoma nekintama ar beveik nekintama, ir 
todėl jis yra patogesnis perleidžiamas turtas nei pas- 
tarasis. 

Tų dviejų minėtų karų laikotarpiu anuitetai, ter- 
minuoti arba iki gyvos galvos, dažniausiai būdavo 
suteikiami tik kaip premija pasirašantiesiems naują 
paskolą ir kaip priedas prie išperkamo anuiteto arba 
palūkanų, kurių pagrindu buvo gaunama paskola. Tie 
anuitetai buvo suteikiami ne kaip konkretus fondas, 
kuriuo garantuojant buvo pasiskolinami pinigai, bet 
kaip papildoma paskata skolintojui. 

Kartais anuitetai iki gyvos galvos būdavo suteikia- 
mi dviem skirtingais būdais — arba atskiriems asme- 
nims, arba daugelio asmenų grupėms, kas Prancūzijoje 
vadinama tontines pagal jų sumanytojo pavardę. Kai 
anuitetai suteikiami atskiriems asmenims, kiekvieno 
anuitento mirtis palengvina valstybės pajamų naštą 
Jam skirto anuiteto suma. Kai anuitetai suteikiami 
tontines, našta valstybės pajamoms nesumažėja tol, kol 
miršta visi tos grupės anuitentai, o jų kartais gali būti 
dvidešimt ar trisdešimt asmenų; likę gyvi grupės nariai 
paveldi anksčiau mirusių narių anuitetus, o paskuti- 
nis likęs gyvas perima visos grupės anuitetus. Įkeitus 
vienodas iždo pajamas, visada daugiau pinigų galima 
pasiskolinti už grupinį anuitetą nei už individualų. 
Anuitetas su teise gauti jį likusiems gyviems asme- 
nims tikrai turi didesnę vertę nei toks pat anuitetas 


584 


III. Apie valstybės skolas 


atskiram asmeniui, ir kadangi kiekvienam žmogui na- 
tūraliai būdinga pasikliauti savo laime, — tuo ir remiasi 
visų loterijų pasisekimas, — toks anuitetas paprastai 
parduodamas šiek tiek brangiau, nei jis vertas. Todėl 
tose šalyse, kur vyriausybėms įprasta skolintis pinigus 
už anuitetus, grupiniam anuitetui paprastai teikiama 
pirmenybė prieš individualų. Beveik visada pirmenybė 
teikiama tai priemonei, kuri leis pasiskolinti daugiau- 
sia pinigų, o ne tai, kuri galėtų greičiausiai palengvinti 
naštą valstybės pajamoms. 

Prancūzijoje valstybės skolos už anuitetus sudaro 
daug didesnę visų skolų dalį nei Anglijoje. Kaip teigia- 
ma ataskaitoje, kurią 1764 metais Bordo parlamentas 
pateikė karaliui, visa Prancūzijos valstybės skola ver- 
tinama dvidešimt keturiais šimtais milijonų livrų, iš 
kurių, kaip manoma, trys šimtai milijonų, aštuntadalis 
visos skolos, gauta už anuitetus iki gyvos galvos. Skai- 
čiuojama, kad patys anuitetai siekia trisdešimt milijo- 
nų per metus, tai yra ketvirtadalį šimto dvidešimties 
milijonų sumos, sudarančios, kaip manoma, visos vals- 
tybės skolos palūkanas. Gerai žinau, kad tie skaičiavi- 
mai nėra tikslūs, tačiau tokios gerbiamos institucijos 
pateikti kaip artimi tiesai tokiais, manau, gali būti ir 
laikomi. Nevienodas Prancūzijos ir Anglijos vyriausybių 
rūpinimasis išlaisvinti valstybės pajamas lemia skirtin- 
gus jų skolinimosi modelius. Tie skirtumai atsiranda 
dėl skolintojų skirtingų požiūrių ir interesų. 

Anglijoje, kur vyriausybė įsikūrusi didžiausiame 
pasaulio prekybos mieste, pirkliai paprastai yra tie 
žmonės, kurie skolina pinigus vyriausybei. Skolindami 
jie siekia ne sumažinti, bet, priešingai, padidinti savo 
prekybinius kapitalus, ir jei jie nesitikėtų pelningai 
parduoti savo pasirašytos naujos paskolos dalies, jie 
niekada jos nepasirašytų. Bet jei, skolindami savo pi- 
nigus, jie vietoj neterminuotų anuitetų turėtų pirkti 
tiktai anuitetus iki gyvos galvos, savo ar kitų žmonių, 

jiems ne visada pavyktų pelningai juos parduoti. Anui- 
tetus iki savo pačių gyvos galvos jie visada parduotų 
su nuostoliais, nes joks Žmogus nepirks anuiteto iki 
kito žmogaus, maždaug tokio pat amžiaus 1r maždaug 
tokios pat sveikatos būklės kaip ir jis, gyvos galvos 
už tokią pačią kainą, už kokią jis pirktų anuitetą iki 
savo gyvos galvos. Tiesa, anuitetas iki trečiojo asmens 
gyvos galvos neabejotinai ir pirkėjui, 17 pardavėjui yra 
vienodos vertės, tačiau jo realioji vertė pradeda mažėti 
iškart, kai jis gaunamas, ir toliau mažėja visą laiką, 
kol jis tęsiasi. Todėl toks anuitetas niekada negali būti 
toks patogus perleidžiamas turtas, kaip neterminuotas 
anuitetas, kurio realioji vertė gali būti laikoma visai 
ar beveik nekintama. 

Prancūzijoje, kurios vyriausybė nėra įsikūrusi dide- 
liame prekybos mieste, pirkliai nesudaro tokios didelės 
dalies tų žmonių, kurie skolina pinigus vyriausybei. Di- 
džiąją dalį skolinančiųjų savo pinigus visoms valstybės 
reikmėms sudaro finansininkai — vyriausieji mokesčių 
rinkėjai, išsipirkę teisę juos rinkti, neperleidžiamų mo- 
kesčių rinkėjai, karaliaus rūmų bankininkai ir pan. Tie 
žmonės paprastai yra žemos kilmės, bet nepaprastai 
turtingi 17 dažnai labai pasipūtę. Jie pernelyg išdidūs, 
kad vestų savo klasės moteris, o kilmingos moterys 
su panieka atmeta pasiūlymus tekėti už jų. Todėl jie 
dažnai lieka viengungiai ir, neturėdami savo šeimos 
ir nejausdami didelio palankumo savo giminaičiams, 
kuriuos jie ne visada linkę pripažinti, trokšta tik nu- 
gyventi gyvenimą prabangoje ir nesibaimina, kad jų 
turtas išnyks kartu su jais. Be to, Prancūzijoje daug 
daugiau nei Anglijoje tokių turtingų žmonių, kurie ne- 
linkę vesti arba kurių gyvenimo sąlygos nepalankios 
vedyboms. Tokiems žmonėms, kuriems beveik ar net 
visai nerūpi palikuonys, nėra nieko patogesnio, kaip 
iškeisti savo kapitalą į pajamas, kurias jie gaus tiek 
laiko, kiek pageidaus, be ne ilgiau. 

Taikos metu daugumos šiuolaikinių vyriausy- 
bių įprastinės išlaidos yra lygios ar beveik lygios jų 
įprastinėms pajamoms, bet kilus karui jos ir nenori, 
ir nesugeba padidinti savo pajamų proporcingai išlaidų 
padidėjimui. Nenori dėl to, kad bijo papiktinti žmones, 
kurie dėl didelio ir staigaus mokesčių padidėjimo ne- 
trukus pasibjaurės karu, o nesugeba dėl to, kad gerai 
nežino, kokie mokesčiai duotų pakankamai reikalin- 
gų pajamų. Galimybė lengvai pasiskolinti išgelbsti jas 
nuo keblumų, kurių ta baimė ir nesugebėjimas antraip 
sukeltų. Pasiskolindamos vyriausybės įstengia labai 
nedaug tepadidindamos mokesčius metai po metų gauti 
pinigų, kurių užtenka vykdyti karui, o neterminuotų 
anuitetų praktika įgalina jas minimaliai padidinant 
mokesčius kasmet gauti didžiausias įmanomas pinigų 
sumas. Didelėse imperijose žmonės, gyvenantys sosti- 
nėje ir provincijose, esančiose toli nuo karo veiksmų 
lauko, bent jau dauguma jų, vargu ar patiria kokių 
nors nepatogumų dėl karo ir su malonumu pramogauja 
skaitydami laikraščiuose apie jų laivynų ir kariuomenių 
žygius. Tas malonumas kompensuoja jiems tą nedidelį 
skirtumą tarp mokesčių, kuriuos jie moka dėl karo, ir 
mokesčių, kuriuos jie buvo įpratę mokėti taikos metais. 
Paprastai jie nebūna patenkinti sugrįžus taikai, kuri 
nutraukia jų pramogavimą ir išsklaido tūkstančius 1š- 
svajotų vilčių apie užkariavimus ir nacionalinę šlovę, 
įgytą ilgiau tęsiant tą karą. 

Tiesa, grįžimas į taikų gyvenimą retai išlaisvina 
juos nuo didžiosios dalies mokesčių, įvestų karo me- 
tais. Jie yra įkeisti už karo reikmėms paimtos paskolos 
palūkanas. Jei senųjų pajamų kartu su naujais mokes- 
čiais pakanka ne tik tos skolos palūkanoms sumokėti 
ir padengti įprastinėms vyriausybės išlaidoms, bet dar 
lieka ir tam tikras perviršis, jį, matyt, būtų galima 
padaryti tos skolos padengimo fondu. Bet, pirmiausia, 
toks padengimo fondas, net jei jis būtų naudojamas tik 

tam tikslui, paprastai yra visiškai nepakankamas per 
tą laiką, kiek pagrįstai galima tikėtis truksiant taiką, 
grąžinti visai karo metu susidariusiai skolai ir, antra, 
tas fondas beveik visada yra panaudojamas kitiems 
tikslams. 

Naujieji mokesčiai buvo įvesti vieninteliu tikslu — 
mokėti palūkanoms už juos įkeitus pasiskolintus pini- 
gus. Jei jie duoda daugiau, tas perviršis paprastai būna 
nenumatytas ir nesitikėtas, todėl jis retai būna labai 
didelis. Padengimo fondai paprastai kaupiasi ne tiek 
dėl mokesčių perviršio, kai gaunama daugiau pajamų, 
nei būtina sumokėti anuitetui ar palūkanoms, kurioms 
jie skirti, kiek dėl paskesnio tų palūkanų sumažėjimo. 
Olandijos padengimo fondas 1655 metais ir Bažnyčios 
valstybės padengimo fondas 1685 metais buvo sudaryti 
būtent tokiu būdu. Tai paprastai ir lemia tokių fondų 
nepakankamumą. 

Ir visiškos taikos laikotarpiais būna įvairių įvykių, 
pareikalaujančių papildomų išlaidų, ir vyriausybei vi- 
sada yra patogiau dengti tokias išlaidas panaudojant 
kitam tikslui skirtą padengimo fondą nei įvesti naują 
mokestį. Žmonės iškart vienaip ar kitaip sureaguoja 
į kiekvieną naują mokestį. Mokestis visada sukelia 
tam tikrą niurnėjimą ir tam tikrą priešinimąsi. Kuo 
labiau gausėja mokesčių, kuo daugiau apmokestinami 
įvairūs objektai, tuo garsiau žmonės skundžiasi kie- 
kvienu nauju mokesčiu ir tuo sunkiau sugalvoti, ką 
dar apmokestinti, arba dar labiau padidinti jau esa- 
mus mokesčius. Laikino skolos grąžinimo sustabdymo 
žmonės tiesiogiai nepajunta ir tai nesukelia nei niur- 
nėjimo, nei skundų. Pasiskolinti iš padengimo fondo 
visada yra prieinama ir lengva priemonė išsisukti iš 
tuo metu susidariusių sunkumų. Kuo daugiau susikau- 
pė valstybės skolų, kuo labiau būtina ieškoti būdų jas 
sumažinti, tuo pavojingesnis, tuo pražūtingesnis gali 
būti padengimo fondo naudojimas kitiems tikslams; 

kuo mažiau bus galimybių gerokai sumažinti valstybės 
skolą, tuo didesnė tikimybė, kad padengimo fondas bus 
panaudotas ne pagal paskirtį, bet padengti visoms ne- 
numatytoms išlaidoms, atsirandančioms taikos metais. 
Kai tauta jau pernelyg prislėgta mokesčių, tik naujo 
karo reikmės, tik piktas nacionalinio revanšo troškimas 
ar nerimas dėl nacionalinio saugumo gali paskatinti 
žmones kantriai susitaikyti su nauju mokesčiu. Štai 
kodėl padengimo fondas taip dažnai naudojamas ne 
pagal paskirtį. 

Didžiojoje Britanijoje nuo to laiko, kai mes pirmą 
kartą pasinaudojome ta žlugdančia neterminuoto skolų 
konsolidavimo priemone, valstybės skolos sumažinimas 
taikos metais niekad nebuvo proporcingas jos susikau- 
pimui karo metu. Dabartinės milžiniškos Didžiosios 
Britanijos skolos pagrindai buvo padėti karo, prasidė- 
jusio 1688 metais ir pasibaigusio 1697 metais sudarius 
Reisveiko taiką, metu. 

1697 metų gruodžio 31 dieną Didžiosios Britani- 
jos skolos, konsoliduotos ir nekonsoliduotos, sudarė 
21 515 742 svarus 13 šilingų 8!/; pensų. Didžiąją tų 
skolų dalį sudarė trumpam laikui avansuotos sumos, 
kitą dalį — paskolos už anuitetus iki gyvos galvos, tad 
iki 1701 metų gruodžio 31 dienos, mažiau nei per ke- 
tverius metus, 5 121 041 svaro 12 šilingų 0*/, pensų 
suma buvo iš dalies grąžinta, iš dalies išpirkta iš lakš- 
tų turėtojų; tai didžiausias valstybės skolos sumažini- 
mas per tokį trumpą laikotarpį nuo pat jos susidarymo 
pradžios. Taigi likusi skola jau sudarė tik 16 394 701 
svarą 1 šilingą 7!/, pensų. 

1702 metais prasidėjusio karo, kuris baigėsi Utrech- 
to taikos sudarymu, laikotarpiu susikaupė dar didesnė 
valstybės skola. 1714 metų gruodžio 31 dieną ji sudarė 
53 681 076 svarus 5 šilingus 6!/> pensų. Pietų jūros 
fondo trumpalaikių ir ilgalaikių anuitetų pasirašymas 
padidino valstybės kapitalinę skolą, taigi 1722 metų 

gruodžio 31 dieną ji sudarė 55 282 978 svarus 1 šilingą 
37/5 pensų. Skolos mažinimas prasidėjo 1723 metais ir 
vyko taip lėtai, kad 1739 metų gruodžio 31 dieną, per 
septyniolika tvirtos taikos metų, bendra grąžinta suma 
buvo ne didesnė kaip 8 328 354 svarai 17 šilingų 11*/,5 
pensų, ir valstybės kapitalinė skola tuo metu sudarė 
46 954 623 svarus 3 šilingus 4'/,; pensų. 

Karas su Ispanija, prasidėjęs 1739 metais, ir netru- 
kus prasidėjęs karas su Prancūzija lėmė tolesnį skolos 
didėjimą, ir 1748 metų gruodžio 31 dieną, kai karas 
baigėsi Acheno taikos sudarymu, ji siekė 78 293 313 
svarų 1 šilingą 10*/, pensų. Septyniolika metų trukusi 
visiška taika sumažino skolą ne daugiau kaip 8 328 354 
svarais 17 šilingų 11*/,4 pensų. Mažiau nei devynerius 
metus trukęs karas prie jos pridėjo 31 338 689 svarus 
18 šilingų 69/,4 pensų:. 

Kai finansus tvarkė p. Pelhamas, valstybės skolos 
palūkanos buvo sumažintos ar bent jau buvo imtasi 
priemonių jas sumažinti nuo keturių iki trijų procentų; 
padengimo fondas buvo padidintas ir dalis valstybės 
skolos buvo grąžinta. 1755 metais, prieš prasidedant 
pastarajam karui, konsoliduota Didžiosios Britanijos 
valstybės skola sudarė 72 289 673 svarus. 1768 metų 
sausio 5-ąją, kai buvo sudaryta taika, konsoliduota 
skola pasiekė 122 603 336 svarus 8 šilingus 2'!/, pensų. 
Nekonsoliduota skola buvo įvertinta 13 927 589 sva- 
rais 2 šilingais 2 pensais. Tačiau su karu susijusios 
išlaidos nesibaigė sudarius taiką, todėl nors 1764 metų 
sausio 5 dieną konsoliduota skola padidėjo (iš dalies dėl 
naujos paskolos ir iš dalies dėl dalies nekonsoliduotos 
skolos konsolidavimo) iki 129 586 789 svarų 10 šilingų 
13/, pensų, vis dar liko (kaip teigia gerai informuotas 
„Samprotavimų apie Didžiosios Britanijos prekybą ir 
finansus“ („Considerations on the Trade and Finances 


! Žr. James Postlethwayt, History of the Public Revenue. 

of Great Britain“) autorius) nekonsoliduota skola, 
kuri tais ir kitais metais sudarė 9 975 017 svarų 12 
šilingų 2!//, pensų. Todėl 1764 metais Didžiosios Brita- 
nijos valstybės skola, konsoliduota ir nekonsoliduota, 
sudarė, kaip teigia minėtasis autorius, 139 516 807 
svarus 2 šilingus 4 pensus. Be to, anuitetai iki gyvos 
galvos, 1757 metais suteikti kaip premija pasirašan- 
tiesiems naujas paskolas ir sudarantys keturiolikos 
metų anuitetų sumą, buvo įvertinti 472 500 svarų, o 
ilgalaikiai anuitetai, analogiškai suteikti kaip premijos 
1761 ir 1762 metais, sudarantys dvidešimt septynerių 
su puse metų anuitetų sumą, siekė 6 826 875 svarus. 
Per maždaug septynerių metų taikos laikotarpį apdai- 
rus ir tikrai patriotiškas p. Pelhamo administravimas 
neįstengė grąžinti šešių milijonų senų skolų. Beveik 
tiek pat trukusio karo metu buvo pasiskolinta dar dau- 
giau nei septyniasdešimt penki milijonai. 

1775 metų sausio 5 dieną Didžiosios Britanijos 
konsoliduota skola siekė 124 996 086 svarus 1 šilingą 
6!/, pensų. Nekonsoliduota skola, neskaičiuojant dide- 
lės monarcho išlaikymui skirto civilinio lakšto skolos, 
sudarė 4 150 236 svarus 3 šilingus 11'/; pensų. Su- 
dėjus kartu susidaro 129 146 322 svarai 5 šilingai 6 
pensai. Kaip rodo šie skaičiavimai, visa per tuos vie- 
nuolika tvirtos taikos metų grąžinta skola sudarė tik 
10 415 474 svarus 16 šilingų 9'/ pensų. Tačiau net ši 
nedidelė skolos dalis ne visa buvo grąžinta iš sutaupy- 
tų įprastinių valstybės pajamų. Tam buvo panaudota 
keletas papildomų sumų, gautų visiškai nepriklauso- 
mai nuo tų įprastinių pajamų. Iš jų galime paminėti 
trejiems metams įvestą papildomą vieną šilingą nuo 
svaro žemės mokesčio, du milijonus, gautus iš Rytų 
Indijos bendrovės kaip atsilyginimą už įgytas teritori- 
jas, ir šimtą dešimt tūkstančių svarų, gautų iš Anglijos 
banko už jo chartijos atnaujinimą. Prie to dar būtina 
pridėti keletą kitų sumų, kurios, kadangi buvo gautos 

dėl pastarojo karo, matyt, turėtų būti laikomos suma- 
žinančiomis karo išlaidas. Pagrindinės iš jų yra šios: 


: Svarai  Šilingai Pensai 

Perimtų Prancūzijos 

laivų turtas............... 690 449 18 9 
Išmoka už prancūzų 

belaisvius............akaai4 670 000 0 0 
Pajamos už parduotas 

užleistas salas.................. 95 500 (0 0 
ISI O ai a i 1 455 949 18 9 


Jei prie šios sumos pridėsime erlo Chathamo ir 
p. Calcrafto apskaičiuotą likutį ir kitas sutaupytas ka- 
riuomenei skirtas lėšas, taip pat tai, kas buvo gauta iš 
Anglijos banko, Rytų Indijos bendrovės ir to papildomo 
šilingo nuo svaro žemės mokesčio, tai bendra suma 
gerokai viršys penkis milijonus. Vadinasi, skola, kuri 
stojus taikai buvo grąžinama iš sutaupytų įprastinių 
valstybės pajamų, nesudarė, imant vidurkį, nė pusės 
milijono per metus. Be abejo, padengimo fondas taikos 
metu gerokai padidėjo, nes buvo išmokėta dalis skolos, 
išperkamųjų paskolų palūkanos buvo sumažintos nuo 
keturių iki trijų procentų ir pasibaigė dalis anuitetų 
iki gyvos galvos, 1r jei taika tęstųsi, iš jo, ko gero, 
dabar kasmet būtų galima skirti milijoną skolai ma- 
žinti. Praėjusiais metais jau buvo išmokėtas milijonas, 
tačiau liko nesumokėta didelė civilinio lakšto skola, 
o dabar mes įsivėlėme į naują karą, kuris ilgainiui 
gali pareikalauti tiek pat išlaidų, kaip ir ankstesnieji?. 


Žž Jis pareikalavo daugiau išlaidų nei bet kuris iš mūsų 
ankstesniųjų karų, jis užtraukė mums naują daugiau kaip šimto 
milijonų skolą. Per vienuolika tvirtos taikos metų buvo grąžinta ne 
ką daugiau kaip dešimt milijonų skolos; per septynerius karo metus 
skola padidėjo daugiau kaip šimtu milijonų. 

Nauja paskola, kuri tikriausiai bus paimta dar prieš 
baigiantis kitai kampanijai, ko gero, beveik prilygs vi- 
soms senoms skoloms, kurios buvo grąžintos iš sutau- 
pytų įprastinių valstybės pajamų. Todėl būtų visiškai 
utopiška tikėtis, kad valstybės skola kada nors galėtų 
būti visiškai grąžinta iš sutaupytų įprastinių pajamų, 
kokios jos yra dabar. 

Įvairių įsiskolinusių Europos tautų, ypač Anglijos, 
vyriausybių gautas lėšas vienas autorius teigė esant 
didelį sukauptą kapitalą, kuris papildo kitą šalies ka- 
pitalą ir kurį panaudojant plėtojasi prekyba, gausėja 
manufaktūrų, žemė įdirbama ir gerinama daug geriau, 
nei tam naudojant vien tą kitą kapitalą. Jis neatsi- 
žvelgia į tai, kad tas kapitalas, kurį pirmieji valstybės 
kreditoriai paskolino vyriausybei, nuo pat jo paskoli- 
nimo momento buvo tam tikra metinės produkcijos 
dalis, atitraukta nuo savo, kaip kapitalo, funkcijos, 
kad atliktų valstybės pajamų funkciją, atitraukta nuo 
produktyviųjų darbuotojų išlaikymo išlaikyti neproduk- 
tyviems darbuotojams ir skirta išleisti ir iššvaistyti, 
paprastai per metus, be jokios vilties ateityje būti at- 
kurtai. Tiesa, kreditoriai mainais už paskolintą kapi- 
talą gavo anuitetą iš valstybės fondų, dažnai didesnės 
vertės. Šis anuitetas, be abejo, atkūrė jiems jų kapitalą 
ir įgalino juos tęsti prekybą 1r verslą tokiu pat ar gal- 
būt didesniu mastu nei anksčiau, tai yra kreditoriai 
galėjo arba pasiskolinti iš kitų žmonių naują kapitalą 
laiduodami tuo anuitetu, arba jį parduoti ir gauti iš 
kitų Žmonių naują nuosavą kapitalą, tokį patį kaip tas, 
kurį jie paskolino vyriausybei, ar didesnį. Tačiau tas 
naujas kapitalas, kurį jie šitokiu būdu nusipirko arba 
pasiskolino iš kitų žmonių, jau turėjo egzistuoti šalyje 
iki tol ir turėjo būti naudojamas, kaip visi kapitalai, 
produktyviajam darbui išlaikyti. Nors perėjęs į rankas 
tų, kurie paskolino savo pinigus vyriausybei, jis tam 
tikru atžvilgiu jiems buvo naujas kapitalas, šaliai jis 

toks nebuvo, tai buvo tik kapitalas, išimtas iš tam tikros 
panaudojimo srities ir nukreiptas į kitas. Nors jis atkūrė 
kreditoriams tą kapitalą, kurį jie paskolino vyriausybei, 
jis neatkūrė jo šaliai. Jei jie to kapitalo nebūtų paskolinę 
vyriausybei, šalyje būtų buvę du kapitalai, vietoj vienos 
būtų buvusios dvi metinės produkcijos dalys, naudoja- 
mos produktyviajam darbui išlaikyti. 

Kai vyriausybės išlaidoms padengti pasitelkiamos 
pajamos iš per metus surenkamų laisvų, arba neįkeis- 
tų, Mokesčių, tai tiesiog tam tikra privačių asmenų 
pajamų dalis, išlaikiusi vienos rūšies neproduktyvųjį 
darbą, skiriama išlaikyti kitai jo rūšiai. Be abejo, dalis 
jų sumokėtų mokesčių galėtų būti sukaupta į kapi- 
talą 1r, vadinasi, panaudota produktyviajam darbui 
išlaikyti; bet didžioji dalis veikiausiai būtų išleista, 
vadinasi, panaudota neproduktyviajam darbui išlaiky- 
ti. Kai valstybės išlaidos padengiamos tokiu būdu, tai 
neabejotinai daugiau ar mažiau kliudo toliau kaupti 
naują kapitalą, tačiau nebūtinai sunaikina kokį nors 
tuo metu egzistuojantį kapitalą. 

Kai valstybės išlaidos padengiamos įkeičiant mokes- 
čius, jos padengiamos kasmet sunaikinant dalį iki tol 
šalyje egzistavusio kapitalo, kitaip tariant, dalį metinės 
produkcijos, kuri prieš tai buvo skirta produktyviajam 
darbui išlaikyti, nukreipiant išlaikyti neproduktyvųjį 
darbą. Tačiau kadangi šiuo atveju mokesčiai yra ma- 
žesni nei būtų buvę, jei pajamos, pakankamos tokioms 
pačioms išlaidoms padengti, būtų surenkamos per me- 
tus, tai privačioms žmonių pajamoms užkraunama ma- 
žesnė našta ir todėl jų galimybės taupyti ir kaupti dalį 
tų pajamų sumažinamos gerokai mažiau. Nors konso- 
lidavimo metodas labiau sunaikina ankstesnį kapitalą, 
bet jis kartu mažiau kliudo kaupti arba įsigyti naują 
kapitalą nei valstybės išlaidų padengimas per metus 
surenkamomis pajamomis. Taikant konsolidavimo sis- 
temą, privačių asmenų taupumas ir darbštumas gali 

lengviau užpildyti bendro visuomenės kapitalo spragas, 
atsiradusias dėl vyriausybės švaistymo ir eikvojimo. 

Bet tik vykstant karui konsolidavimo sistema turi 
tokį pranašumą prieš tą kitą sistemą. Jei karo išlaidas 
visada tektų dengti pajamomis, surenkamomis per me- 
tus, tai mokesčiai, iš kurių gaunamos tos nepaprasto- 
si0s pajamos, tęstųsi ne ilgiau nei pats karas. Privačių 
asmenų galimybės, nors karo metu sumažėjusios, taikos 
metais būtų didesnės, nei esant konsolidavimo sistemai. 
Karas nebūtinai lemtų kokio nors iš senųjų kapitalų 
sunaikinimą, o taika paskatintų daugelio naujų kapitalų 
kaupimą. Karai paprastai būtų greičiau užbaigiami ir ne 
taip lengvapėdiškai pradedami. Karo metais pajutę visą 
jo naštą, žmonės greitai pavargtų nuo jo, 1r vyriausybė, 
kad jiems įtiktų, nebūtų priversta tęsti jį ilgiau nei bū- 
tina. Sunkios ir neišvengiamos karo naštos numatymas 
sukliudytų žmonėms neapgalvotai jo šauktis, kai nėra 
tikro ar svarbaus reikalo kariauti. Laikotarpiai, kai pri- 
vačių asmenų galimybės kaupti būtų šiek tiek suvar- 
žytos, būtų retesni ir tęstųs1 trumpiau. Ir priešingai, 
tokie laikotarpiai, kai tos galimybės būtų neišsenkamos, 
truktų daug ilgiau, nei esant konsolidavimo sistemai. 

Be to, kai konsolidavimo praktika išsiplėtoja, kartu 
dėl to gausėjantys mokesčiai kartais taip sumažina 
privačių asmenų galimybes kaupti netgi taikos metais, 
kaip kita sistema sumažina jas karo metais. Didžiosios 
Britanijos pajamos taikos metu dabar sudaro daugiau 
nei dešimt milijonų per metus. Jei jos būtų laisvos ir 
neįkeistos, esant tinkamam administravimui ir nei- 
mant nė šilingo naujų paskolų jų pakaktų kariauti net 
labai įnirtingam karui. Didžiosios Britanijos gyventojų 
privačios pajamos dabar, taikos metais, yra taip pat 
apmokestintos dideliais mokesčiais, jų galimybės kaup- 
ti taip pat suvaržytos, kaip būtų brangiausiai kainuo- 
jančio karo metu, jei nebūtų pasinaudota pražūtinga 
skolų konsolidavimo sistema. 

Teigiama, kad mokant palūkanas už valstybės gau- 
tas paskolas dešinė ranka moka kairei. Pinigai neišeina 
iš šalies. Tiesiog dalis vienos gyventojų grupės pajamų 
perduodama kitai, ir visuomenė nenuskursta nė skati- 
ku. Toks aiškinimas ištisai grindžiamas merkantilizmo 
teorijos sofistika, 17 kadangi aš jau išsamiai išnagrinė- 
jau šią teoriją, matyt, nėra reikalo dar ką nors apie 
ją pasakyti. Be to, ji teigia, kad visa valstybės skola 
yra skola šalies gyventojams, o tai netiesa; olandai, 
kaip ir keletas kitų užsienio tautų, turi nemažą dalį 
mūsų valstybės skolinių įsipareigojimų. Bet net jei visa 
skola būtų skola tik mūsų šalies gyventojams, dėl to 
ji nebūtų mažiau pražūtinga. 

Žemė ir kapitalas yra du pirminiai tiek privačių, 
tiek valstybės pajamų šaltiniai. Iš kapitalo mokamas 
užmokestis už produktyvųjį darbą žemės ūkyje, pramo- 
nėje, prekyboje. Tų dviejų pirminių pajamų šaltinių val- 
dymas priklauso dviem skirtingoms žmonių grupėms — 
žemės savininkams ir kapitalo savininkams arba įmo- 
nininkams. 

Žemės savininkas, norėdamas gauti kuo didesnes 
pajamas, yra suinteresuotas, kad jo žemė būtų kuo ge- 
riausios būklės, jis turi statyti namus savo nuominin- 
kams ir juos remontuoti, įrengti ir prižiūrėti drenažą 
ir aptvarus ir daryti visus kitus brangiai kainuojančius 
patobulinimus, kuriuos žemvaldžiui pridera padaryti ir 
prižiūrėti. Tačiau įvairūs žemės mokesčiai žemvaldžio 
pajamas gali taip sumažinti, o dėl įvairių mokesčių, 
taikomų būtiniesiems reikmenims ir patogumams, tos 
sumažėjusios pajamos gali likti tokios mažos realiosios 
vertės, kad jis bus visiškai nepajėgus daryti ar prižiū- 
rėti visus tuos brangiai kainuojančius patobulinimus. 
Bet kai žemvaldys nustoja vykdyti savo priedermes, 
visiškai neįmanoma, kad nuomininkas toliau vykdytų 
savąsias. Didėjant žemvaldžio sunkumams, šalies že- 
mės ūkis neišvengiamai smunka. 

Kai dėl įvairių mokesčių, taikomų būtiniesiems 
reikmenims ir patogumams, kapitalo savininkai ir 
įmonininkai pamato, kad, nesvarbu, kokias pajamas 
jie gautų iš to kapitalo, už jas toje šalyje negalima 
nusipirkti tokio paties tų būtinųjų reikmenų ir pato- 
gumų kiekio, kokį už tokias pačias pajamas būtų ga- 
lima nusipirkti beveik bet kurioje kitoje šalyje, jie bus 
linkę persikelti į kurią nors kitą šalį. Ir kai, siekiant 
surinkti tuos mokesčius, visi ar didžioji dalis pirklių 
ir manufaktūrininkų, tai yra visi ar didžioji dalis di- 
delių kapitalų valdytojų, sulaukia mokesčių rinkėjų 
nuolatinių žeminančių ir erzinančių lankymųsi, tas 
jų nusiteikimas persikelti netrukus virs realiu persi- 
kėlimu. Šalies darbinė veikla neišvengiamai smuks, 
jei ją palaikantis kapitalas bus išvežtas, o žemės ūkio 
nuosmukį lydės prekybos 17 manufaktūrų žlugimas. 

Jei didžioji pajamų dalis iš tų dviejų svarbiau- 
sių pajamų šaltinių, žemės 1r kapitalo, savininkų, 1š 
žmonių, tiesiogiai suinteresuotų gera kiekvieno že- 
mės sklypo būkle ir geru kiekvienos kapitalo dalies 
valdymu, perduodama kitai žmonių grupei (valstybės 
kreditoriams, kurie neturi tokių konkrečių interesų), 
tai ilgainiui žemė bus apleista, o kapitalas iššvaistytas 
arba išvežtas. Be abejo, valstybės kreditorius apskritai 
yra suinteresuotas, kad šalies žemės ūkis, pramonė ir 
prekyba klestėtų, taigi suinteresuotas ir gera jos žemių 
būkle, ir geru kapitalo valdymu. Jei bent viena iš šių 
sričių patirtų bendrą krizę ar nuosmukį, surenkamų 
įvairių mokesčių gali nebepakakti mokėti kreditoriui 
priklausančiam anuitetui ar palūkanoms. Bet valsty- 
bės kreditorius, kaip toks, nėra suinteresuotas jokio 
konkretaus žemės sklypo gera būkle, jokio konkretaus 
kapitalo geru valdymu. Kaip valstybės kreditorius, 
jis nieko nežino apie kurią nors konkrečią žemės ar 

nieko nežinoti, ir tai gali neturėti jam jokių tiesioginių 
pasekmių. 

Skolų konsolidavimo praktika pamažu nualino kie- 
kvieną ją taikiusią valstybę. Pirmosios, atrodo, ją įdie- 
gė Italijos respublikos. Genuja ir Venecija, vienintelės 
dar galinčios laikyti save nepriklausomomis, nusilpo 
dėl tokios praktikos. Ispanija, matyt, perėmė tą prak- 
tiką iš Italijos respublikų ir (dėl to, kad mokesčiai joje, 
atrodo, buvo dar neprotingesni nei jose), palyginti su 
jos natūralia galia, nusilpo dar labiau. Ispanija jau 
labai seniai neišsigelbėja iš skolų. Ji buvo smarkiai 
prasiskolinusi jau šešioliktojo amžiaus pabaigoje, maž- 
daug šimtu metų anksčiau, negu Anglija pasiskolino 
bent šilingą. Prancūziją, nors joje gausu gamtos turtų, 
taip pat slegia skolų našta. Jungtinių Provincijų res- 
publika taip pat nualinta savo skolų, kaip ir Genuja 
ar Venecija. Ar gali būti, kad tik Didžiojoje Britanijoje 
tokia praktika, kuri susilpnino ar nuniokojo visas kitas 
šalis, pasirodys esanti visiškai nežalinga? 

Kai kas gali pasakyti, kad mokesčių sistema tose 
įvairiose šalyse yra prastesnė nei Anglijoje. Manau, 
kad taip 1r yra. Bet nedera pamiršti, kad net ir iš- 
mintingiausia vyriausybė, kai ji išbaigia visus tin- 
kamus apmokestinti objektus, primygtinio būtinumo 
atvejais turi imtis ir tam netinkamų objektų. Išmin- 
tinga Olandijos respublika kai kuriais atvejais buvo 
priversta griebtis tokių pat nepatogių mokesčių, kokie 
dauguma jų yra Ispanijoje. Naujas karas, prasidėjęs 
dar neišlaisvinus didesnės valstybės pajamų dalies nuo 
įsipareigojimų naštos ir ilgainiui tapęs toks pat bran- 
gus, kaip 1r paskutinis karas, neišvengiamai Britanijos 
mokesčių sistemą gali padaryti tokią pat slegiančią, 
kaip Olandijoje, o gal net kaip Ispanijoje. Tiesa, mūsų 
dabartinės mokesčių sistemos garbei reikia pasakyti, 
kad ligi šiol ji mažai trukdė darbinei veiklai, ir net per 
brangiausiai kainavusius karus ekonomiški 17 deramo 

elgesio žmonės, kaip atrodo, taupydami ir kaupdami 
įstengė užtaisyti visus plyšius, kuriuos vyriausybės 
švaistymas ir eikvojimas padarė bendrame visuomenės 
kapitale. Baigiantis pastarajam karui, brangiausiam 
iš visų, kada nors kariautų Didžiosios Britanijos, ša- 
lies žemės ūkis klestėjo, manufaktūros buvo tokios pat 
gausios ir dirbo visu pajėgumu, ir prekyba buvo tokio 
pat plataus masto, kaip ir anksčiau. Todėl kapitalas, 
palaikęs visas tas skirtingas darbinės veiklos šakas, 
turėjo būti ne mažesnis nei anksčiau. Stojus taikai 
žemės ūkis buvo toliau gerinamas, namų rentos visuose 
šalies miestuose ir kaimuose padidėjo — tai didėjančio 
žmonių turto ir pajamų įrodymas; metinės didžiosios 
dalies senųjų mokesčių, ypač pagrindinių akcizų ir 
muitų rūšių, įplaukos taip pat nuolat didėjo — tai aki- 
vaizdžiai įrodo, kad didėjo vartojimas, vadinasi, didėjo 
ir gamyba, kuri viena tegalėjo palaikyti tą vartojimą. 
Didžioji Britanija, atrodo, nesunkiai pakelia naštą, nors 
prieš pusę šimtmečio niekas netikėjo, kad ji įstengs ją 
pakelti. Tačiau neskubėkime iš to padaryti išvados, 
kad ji gali pakelti bet kokią naštą, ir net nebūkime 
pernelyg tikri, kad ji be didelių vargų galėtų pakelti 
šiek tiek didesnę naštą, nei užkrauta dabar. 

Kai besikaupianti valstybės skola pasiekia tam ti- 
krą dydį, manau, beveik nebūna atvejų, kad ji būtų 
sąžiningai ir visiškai grąžinta. Valstybės pajamų išlais- 
vinimas nuo įsiskolinimų naštos, jei tik apskritai kada 
nors vykdavo, visada vykdavo bankroto būdu - kartais 
ir viešai pripažinto, bet visada realaus, nors dažnai 
tariamai sumokant skolą. 

Įprasčiausia priemonė užmaskuoti realų valstybės 
bankrotą tariamai grąžinant skolą būdavo monetų no- 
minalo padidinimas. Jei, pavyzdžiui, šešiapensis par- 
lamento aktu ar karaliaus dekretu būtų paskelbtas 
vertu šilingo, o dvidešimt šešiapensių — vertais svaro 
sterlingų, tai asmuo, senais nominalais pasiskolinęs 

dvidešimt šilingų, tai yra beveik keturias sidabro un- 
cijas, naujais nominalais turėtų grąžinti dvidešimt 
šešiapensių, tai yra šiek tiek mažiau nei dvi uncijas. 
Maždaug šimto dvidešimt aštuonių milijonų valstybės 
skola, beveik prilygstanti Didžiosios Britanijos kon- 
soliduotos ir nekonsoliduotos skolos kapitalui, šitaip 
galėtų būti sumokėta maždaug šešiasdešimt keturiais 
milijonais mūsų dabartinių pinigų. Faktiškai tai būtų 
tik tariamas sumokėjimas, valstybės kreditoriai rea- 
liai būtų apgauti dešimt šilingų nuo kiekvieno jų pa- 
skolinto svaro. Be to, ši katastrofa pakenktų ne vien 
valstybės kreditoriams, nuostolių patirtų ir kiekvieno 
privataus asmens kreditoriai; iš to niekas negautų jo- 
kios naudos, o valstybės kreditoriai daugeliu atvejų 
patirtų didelių papildomų nuostolių. Tiesa, jei valstybės 
kreditoriai apskritai patys būtų daug skolingi kitiems 
žmonėms, jie iš dalies galėtų kompensuoti savo nuosto- 
lius saviems kreditoriams sumokėdami tokiu pat būdu, 
kokiu valstybė sumokėjo jiems. Tačiau daugumoje ša- 
lių valstybės kreditoriai, didžioji jų dalis, yra turtingi 
žmonės, kurie daugiausia yra skolintojai kitiems savo 
tėvynainiams, o ne jų skolininkai. Todėl tokio pobūdžio 
tariamas skolos grąžinimas, užuot sumažinęs valstybės 
kreditorių nuostolius, dažniausiai juos padidina ir, ne- 
duodamas jokios naudos visuomenei, tokią nelaimę už- 
traukia daugybei kitų nekaltų žmonių. Tai visuotinai ir 
pačiu pražūtingiausiu būdu pakenkia privačių žmonių 
turtui, daugeliu atvejų praturtina dykinėjančius ir iš- 
laidaujančius skolininkus darbščių ir taupių kreditorių 
sąskaita 17 didelę dalį nacionalinio kapitalo iš rankų 
tų, kurie sugeba jį didinti ir gerinti, perduoda į rankas 
tiems, kurie veikiausiai jį iššvaistys ir sunaikins. Kai 
valstybei tenka paskelbti bankrotą, kaip ir tada, kai tai 
tenka padaryti privačiam asmeniui, sąžiningas, atviras 
ir viešai pripažįstamas bankrotas visada bus mažiau- 
siai negarbingas skolininkui ir padarys mažiausią žalą 

kreditoriui. Kai valstybė, siekdama išvengti realaus 
bankroto gėdos, griebiasi tokių sukčiavimo triukų, taip 
lengvai permatomų ir kartu tokių nepaprastai žalingų, 
tai tikrai nedaro jai garbės. 

Tačiau beveik visos valstybės, tiek senovėje, tiek 
mūsų laikais, prispaustos būtinumo kai kuriais atve- 
jais griebdavosi tokio sukto triuko. Baigiantis Pirma- 
jam pūnų karui romėnai vario kiekį ase, monetoje arba 
nominale, pagal kurį jie vertindavo visų kitų monetų 
vertę, sumažino nuo dvylikos uncijų iki vos dviejų un- 
cijų, tai yra dviem vario uncijoms priskyrė nominalą, 
kuris iki tol visada išreikšdavo dvylikos vario uncijų 
vertę. Šitaip respublika sugebėjo grąžinti didžiules 
savo skolas šeštadaliu tos sumos, kurią ji iš tikrųjų 
buvo skolinga. Šiais laikais mes manytume, kad toks 
staigus 1r didžiulis bankrotas turėjo sukelti labai di- 
delį triukšmą visuomenėje. Tačiau, atrodo, nekilo jokio 
triukšmo. Įstatymą, kuriuo šitai buvo padaryta, kaip ir 
kitus su monetomis susijusius įstatymus, tribūnas pa- 
teikė tautos susirinkimui, susirinkimas jam pritarė, ir 
tikėtina, kad jis buvo labai populiarus. Romoje, kaip ir 
visose kitose senovės respublikose, vargingi žmonės bū- 
davo nuolat įsiskolinę turtuoliams ir didikams, kurie, 
siekdami užsitikrinti jų balsus metiniuose rinkimuo- 
se, paprastai skolindavo jiems pinigus už milžiniškas 
palūkanas, kurios niekada nebūdavo mokamos, todėl 
skola greitai išaugdavo iki tokios sumos, kurios jau 
neįstengdavo sumokėti nei skolininkas, nei kas nors 
kitas už jį. Bijodamas žiaurios bausmės, skolininkas 
būdavo priverstas be jokio atsidėkojimo balsuoti už tą 
kandidatą, kurį jam nurodydavo kreditorius. Nepaisant 
visų prieš kyšius ir papirkinėjimus nukreiptų įstaty- 
mų, kandidatų dovanos, taip pat kartais senato nu- 
rodymu dalijami grūdai buvo pagrindiniai šaltiniai, iš 
kurių vėlyvaisiais Romos respublikos laikais pragyven- 
davo vargingesnieji piliečiai. Norėdami išsivaduoti nuo 

tokios priklausomybės nuo kreditorių, vargingesnieji 
piliečiai nuolat reikalaudavo arba visiškai panaikinti 
skolas, arba įvesti vadinamąsias naująsias lenteles, 
tai yra išleisti įstatymą, kuris įgalintų juos visiškai 
atsiskaityti sumokant tik tam tikrą dalį susikaupusių 
skolų. Įstatymas, kuriuo visų nominalų monetų vertė 
buvo sumažinta iki šeštadalio jų ankstesnės vertės, 
įgalinęs juos padengti skolas sumokant šeštadalį tos 
sumos, kurią jie iš tiesų buvo skolingi, buvo lygiaver- 
tis naudingiausioms naujosioms lentelėms. Siekdami 
nuraminti žmones, turtuoliai ir didikai nesyk buvo 
priversti pritarti įstatymams, panaikinusiems skolas 
ir įvedusiems naująsias lenteles; taip elgtis juos ti- 
kriausiai skatino iš dalies minėtosios priežastys, o 1š 
dalies tai, kad išlaisvinę valdžios pajamas nuo sko- 
lų jie galėjo sugrąžinti gyvybingumą tai vyriausybei, 
kurią patys iš esmės valdė. Tokio pobūdžio reforma 
turėjo iškart sumažinti šimto dvidešimt aštuonių mi- 
lijonų skolą iki dvidešimt vieno milijono trijų šimtų 
trisdešimt trijų tūkstančių trijų šimtų trisdešimt trijų 
svarų šešių šilingų aštuonių pensų. Antrojo pūnų karo 
laikotarpiu asas buvo dar kartą nuvertintas, iš pradžių 
nuo dviejų vario uncijų iki vienos uncijos, o vėliau 
nuo vienos uncijos iki pusės uncijos, tai yra iki vienos 
dvidešimt ketvirtosios jo pradinės vertės. Sujungus tas 
tris romėnų reformas į vieną, šimto dvidešimt aštuonių 
milijonų skola mūsų dabartiniais pinigais šitaip galėtų 
būti iškart sumažinta iki penkių milijonų trijų šimtų 
trisdešimt trijų tūkstančių trijų šimtų trisdešimt trijų 
svarų šešių šilingų aštuonių pensų. Šitaip netgi mil- 
žiniška Didžiosios Britanijos skola galėtų būti greitai 
sumokėta. 

Manau, kad tokiomis priemonėmis visos tautos 
pamažu vis labiau nuvertino savo monetas, palyginti 
su jų pradine verte, ir ilgainiui tokią pačią nominalią 
sumą sudarydavo vis mažesnis sidabro kiekis. 

Tuo pačiu tikslu tautos kartais falsifikuodavo savo 
monetų standartą, tai yra padidindavo priemaišų kiekį 
jose. Jei, pavyzdžiui, į svarą mūsų sidabro monetų vie- 
toj aštuoniolikos penivaitų, kaip reikalauja dabartinis 
standartas, būtų įmaišytos aštuonios uncijos priemaišų, 
tai svaras sterlingų, arba dvidešimt šilingų, tokiomis 
monetomis būtų vertas šiek tiek daugiau kaip šešių 
šilingų aštuonių pensų mūsų dabartiniais pinigais. 
Musų dabartinių pinigų šešiuose šilinguose aštuoniuose 
pensuose esantis sidabro kiekis šitaip būtų prilygintas 
beveik svaro sterlingų nominalui. Standarto falsifikavi- 
mas duoda lygiai tokį patį rezultatą, kaip ir prancūzų 
vadinamasis stambinimas — tiesioginis monetų nomi- 
nalo padidinimas. 

Stambinimas, tai yra tiesioginis monetų nominalo 
padidinimas, visada yra ir dėl savo pobūdžio turi būti 
atvira ir viešai paskelbta operacija. Jo esmė ta, kad 
mažesnio svorio ir dydžio monetos pavadinamos taip 
pat, kaip anksčiau buvo vadinamos didesnio svorio ir 
dydžio monetos. Standarto falsifikavimas, priešingai, 
paprastai visada būdavo slapta operacija. Kalykla 
išleisdavo tokio paties nominalo ir, kiek tai būdavo 
įmanoma, tokio paties svorio, dydžio ir išvaizdos mo- 
netas, kaip ir anksčiau cirkuliavusios daug didesnės 
vertės monetos. Kai Prancūzijos karalius Jonas“, siek- 
damas sumokėti savo skolas, falsifikavo savo monetas, 
visi jo monetų kalyklos darbuotojai buvo prisaikdinti 
saugoti paslaptį. Abi šios operacijos yra neteisingos. 
Tačiau paprastas stambinimas yra atviras teisingumo 
pažeidimas, o falsifikavimas yra teisingumo pažeidimas 
klastingu sukčiavimu. Todėl pastaroji operacija, kai tik 
j1 būdavo atskleista, o ilgai jos nuslėpti niekada nebū- 
davo įmanoma, visada sukeldavo daug didesnį pasipik- 
tinimą nei pirmoji. Po bent kiek didesnio stambinimo 


3 Žr. Du Cange'o žodyną, žodį „Moneta“; benediktinų leidinys. 


603 


PENKTA KNYGA 


monetoms retai būdavo grąžinamas ankstesnis jų 
svoris, o po didesnio falsifikavimo joms beveik visa- 
da būdavo grąžinamas ankstesnis jų grynumas. Retai 
pavykdavo kaip nors kitaip nuraminti žmonų įniršį ir 
pasipiktinimą. 

Baigiantis Henriko VIII valdymui ir pradėjus valdy- 
ti Eduardui VI buvo ne tik padidintas Anglijos monetų 
nominalas, bet ir sufalsifikuotas jų standartas. Pana- 
šių sukčiavimų buvo ir Škotijoje valdant mažamečiui 
Jokūbui VI. Kartais taip būdavo daroma ir daugelyje 
kitų šalių. 

Atrodo visiškai bergždžia tikėtis, kad Didžiosios Bri- 
tanijos iždo pajamos kada nors galėtų būti visiškai 
išlaisvintos nuo skolų ar kad būtų bent kiek daugiau 
pažengta tokio išlaisvinimo linkme, kol tų pajamų per- 
viršis, tai yra ta suma, kuri lieka padengus metines 
taikos laikotarpio išlaidas, yra tokia maža. Akivaizdu, 
kad skolų niekada nepavyks atsikratyti, jei nebus arba 
labai padidintos valstybės pajamos, arba taip pat labai 
sumažintos jos išlaidos. 

Lygesnis žemės mokestis, lygesnis namų rentos 
mokestis ir tokie dabartinės muitų ir akcizų sistemos 
pakeitimai, kuriuos minėjome ankstesniame skyriuje, 
matyt, galėtų gerokai padidinti valstybės pajamas ne- 
padidinant mokesčių naštos daugumai žmonių, tik ją 
tolygiau paskirstant visiems. Tačiau net ir didžiausias 
optimistas vargu ar galėtų guostis, kad koks nors tokio 
pobūdžio padidinimas suteiks pagrįstą viltį visiškai iš- 
laisvinti valstybės pajamas nuo skolų ar bent padaryti 
tokią pažangą ta linkme taikos metu, kuri užkirstų 
kelią tolesniam valstybės skolos didėjimui kilus kitam 
karui ar kompensuotų jį. 

Jei britiškoji apmokestinimo sistema būtų taikoma 
visose įvairiose imperijos provincijose, kuriose gyvena 
britų arba europietiškos kilmės žmonės, būtų galima 
tikėtis daug didesnio pajamų padidėjimo. Tačiau vargu 

ar tai gali būti padaryta laikantis principinių Brita- 
nijos įstatymų nuostatų, be teisingo ir tolygaus visų 
tų įvairių provincijų atstovavimo Didžiosios Britanijos 
parlamente arba, jei norite, Britanijos imperijos gene- 
raliniuose luomuose, kiekvienos provincijos atstovavimo 
tokia pačia proporcija pagal jos sumokamus mokes- 
čius, kokia būtų atstovaujama Didžioji Britanija pagal 
joje surenkamus mokesčius. Daugelio galingų asmenų 
privatūs interesai, įsišakniję plačių žmonių sluoksnių 
prietarai, kaip atrodo, šiuo metu tokiems dideliems 
pokyčiams sudarytų tokių didelių kliūčių, kad būtų 
labai sunku ir gal net visiškai neįmanoma jas įveikti. 
Tačiau nepretenduojant nuspręsti, ar tokia sąjunga 
pasiteisintų, ar ne, tokiame teoriniame veikale kaip 
šis, matyt, nėra nederama pasvarstyti, kokiu mastu 
Britanijos apmokestinimo sistema galėtų būti taikoma 
visose įvairiose imperijos provincijose, kokių pajamų ją 
įdiegus būtų galima tikėtis ir kokių pasekmių tokia 
bendra sąjunga galėtų turėti į ją įeinančių provinci- 
jų gerovei ir klestėjimui. Toks svarstymas blogiausiu 
atveju galėtų būti laikomas nauja utopija, tikrai ne 
tokia įdomia, tačiau ne labiau beprasme ir išsigalvota 
nei ankstesnės. 

Žemės mokestis, žyminiai mokesčiai ir įvairūs mui- 
tai ir akcizai yra keturios pagrindinės Didžiosios Br1i- 
tanijos mokesčių rūšys. 

Airija tikrai įstengtų mokėti žemės mokestį, kaip 1r 
Didžioji Britanija, o mūsų Amerikos ir Vakarų Indijos 
kolonijos juo labiau. Kur žemvaldžiui nereikia mokėti 
nei dešimtinės, nei mokesčio vargšų labui, jis neabe- 
jotinai lengviau įstengs mokėti tokį mokestį negu ten, 
kur jam užkrauti ir anie du mokesčiai. Dešimtinė ten, 
kur ji nenustatyta kaip tam tikra pinigų suma, bet 
renkama natūra, sumažina žemvaldžio rentą daugiau 
nei žemės mokestis, kuris realiai yra penki šilingai nuo 
svaro. Daugeliu atvejų tokia dešimtinė sudaro daugiau 


605 


PENKTA KNYGA 


nei ketvirtadalį realios žemės rentos, tai yra to, kas lie- 
ka visiškai atkūrus ūkininko kapitalą su pagrįstu pel- 
nu. Jei atmesime visas pinigais sumokėtas dešimtines 
ir visas dešimtines, Bažnyčios perduotas pasauliečiams, 
tai visa Didžiosios Britanijos 17 Airijos Bažnyčios de- 
šimtinė sudarys ne mažiau kaip šešis ar septynis mili- 
jonus. Jei nei Didžiojoje Britanijoje, nei Airijoje nebūtų 
dešimtinės, žemvaldžiai įstengtų papildomai sumokėti 
šešis ar septynis milijonus žemės mokesčio nepatirdami 
didesnių sunkumų, negu dauguma jų patiria dabar. 
Amerikoje nėra dešimtinės, todėl ji nesunkiai galėtų 
mokėti žemės mokestį. Tiesa, Amerikoje ir Vakarų In- 
dijoje žemės paprastai neišnuomojamos ūkininkams. 
Todėl jų nebūtų galima įkainoti pagal rentos pajamas. 
Bet ir Didžiojoje Britanijoje ketvirtaisiais Vilhelmo ir 
Marijos valdymo metais žemės buvo įkainotos ne pagal 
rentos pajamas, bet pagal labai apytikrius ir netiks- 
lius įvertinimus. Žemes Amerikoje būtų galima įkainoti 
arba tokiu pat būdu, arba pagal nešališką įvertinimą, 
atlikus nuodugnų tyrimą, panašiai kaip neseniai buvo 
padaryta Milano kunigaikštystėje ir Austrijos, Prūsijos 
ir Sardinijos valdose. 

Žyminius mokesčius, suprantama, galima rinkti be 
jokių pakeitimų visose šalyse, kur teismo proceso for- 
mos ir aktai, kuriais perleidžiamas nekilnojamasis ir 
kilnojamasis turtas, yra tokie patys ar beveik tokie 
patys. 

Didžiosios Britanijos muitinės įstatymų taikymas 
ir Airijoje bei kolonijose, jei tik kartu, kaip reikalauja 
teisingumas, būtų išplėsta prekybos laisvė, būtų nepa- 
prastai naudingas abiem pusėms. Visų nepalankių Ai- 
rijos prekybą dabar pančiojančių suvaržymų, skirtumo 
tarp sąrašinių ir nesąrašinių Amerikos prekių nebelik- 
tų. Šalys į šiaurę nuo Finisterės kyšulio būtų taip pat 
atvertos kiekvienai Amerikos produkcijos rūšiai, kaip 
daliai tos produkcijos rūšių dabar yra atvertos šalys 

į pietus nuo to kyšulio. Prekyba tarp visų įvairiausių 
Britanijos imperijos dalių dėl tokio muitinės įstatymų 
vienodumo būtų tokia pat laisva, kokia dabar yra Di- 
džiosios Britanijos pakrančių prekyba. Šitaip Britanijos 
1mperija savo ribose susikurtų milžinišką vidaus rinką 
kiekvienai savo įvairių provincijų produkcijos rūšiai. 
Toks didžiulis rinkos išplėtimas labai greitai ir Airijai, 
ir kolonijoms kompensuotų visa tai, ką jos prarastų 
dėl muitų padidėjimo. 

Akcizai yra vienintelė Didžiosios Britanijos mokes- 
čių sistemos dalis, kuri skirtingose imperijos provinci- 
jose turėtų būti taikoma skirtingai. Airijoje jie galėtų 
būti taikomi be jokių pakeitimų, nes toje karalystėje 
gamyba ir vartojimas yra visiškai tokio pat pobūdžio, 
kaip ir Didžiojoje Britanijoje. Taikant juos Amerikoje 
ir Vakarų Indijoje, kur ir gamyba, ir vartojimas taip 
smarkiai skiriasi nuo Didžiosios Britanijos, būtų rei- 
kalingi kai kurie pakeitimai, kaip jų buvo padaryta 
taikant juos Anglijos sidro ir alaus grafystėse. 

Amerikoje, pavyzdžiui, fermentuotas alkoholinis 
gėrimas, vadinamas alumi, tačiau, kadangi jis gami- 
namas iš melasos, mažai teprimenantis mūsų alų, su- 
daro nemažą Žmonių įprastų gėrimų dalį. Kadangi tą 
gėrimą galima išlaikyti tik keletą dienų, jo negalima, 
kaip mūsų alaus, gaminti ir sandėliuoti pardavimui 
didelėse alaus daryklose, todėl kiekviena šeima turi 
pasigaminti jį savo reikmėms pati, lygiai kaip ji ruo- 
šia sau valgį. Bet pasmerkti kiekvieną privačią šeimą 
nekenčiamiems mokesčių rinkėjų apsilankymams ir 
tikrinimams, kaip mes pasmerkiame aludžių šeimi- 
ninkus ir aludarius, gaminančius alų parduoti, būtų 
visiškai nesuderinama su laisve. Jei lygybės sumeti- 
mais būtų nuspręsta, kad būtina įvesti mokestį tam 
gėrimui, jį būtų galima apmokestinti įvedant mokestį 
žaliavai, iš kurios jis gaminamas, sumokamą arba ga- 
mybos vietoje, arba, jei aplinkybės neleistų to padaryti, 

įvežant žaliavą į koloniją, kurioje ji bus vartojama. 
Be vieno penso muito už galoną melasos, Britanijos 
parlamento įvesto į Ameriką įvežamai melasai, dar 
yra tokios pat rūšies provincijos mokestis, renkamas 
įvežant ją į Masačuseto įlanką bet kuriai kitai kolonijai 
priklausančiais laivais, aštuoni pensai už statinę, ir 
kitas mokestis, kai melasa įvežama į Pietų Karoliną 
iš šiaurinių kolonijų, penki pensai už galoną. Jei nė 
vienas iš tų būdų nebūtų tinkamas, kiekviena šeima 
galėtų mokėti sudėtinį mokestį už to gėrimo vartoji- 
mą, apskaičiuotą arba pagal šeimos narių skaičių, kaip 
privačios šeimos Anglijoje moka salyklo mokestį, arba 
atsižvelgiant į šeimos narių amžių ir lytį, kaip įvairūs 
mokesčiai renkami Olandijoje, arba panašiai kaip seras 
Matthew Deckeris siūlo rinkti visus vartojamųjų prekių 
mokesčius Anglijoje. Toks apmokestinimo būdas, kaip 
jau esame pažymėję, greitai suvartojamoms prekėms 
nėra labai tinkamas. Tačiau jį galima būtų taikyti tais 
atvejais, kai geresnio būdo nėra. 

Cukrus, romas ir tabakas niekur nėra būtinieji rei- 
kmenys, tačiau šios prekės tapo beveik visuotinai var- 
tojamos ir todėl yra labai tinkamos apmokestinti. Jei 
būtų sudaryta sąjunga su kolonijomis, tas prekes būtų 
galima apmokestinti arba joms dar esant gamintojų ar 
augintojų rankose, arba, jei toks apmokestinimo būdas 
tų žmonių veiklos aplinkybėms netiktų, jos galėtų būti 
sukraunamos į valdiškus sandėlius tiek jų gamybos 
vietoje, tiek visuose įvairiuose imperijos uostuose, į 
kuriuos jos vėliau galėtų būti nugabenamos, ir liktų 
juose, saugomos drauge jų savininko ir mokesčių pa- 
reigūno, ligi tol, kai turės būti perduotos vartotojui, 
pirkliui: mažmenininkui vidaus vartojimui ar pirkliui 
eksportuotojui, ir iki tokio perdavimo mokestis nebūtų 
mokamas. Kai tos prekės atiduodamos išvežti, jos ne- 
apmokestinamos, jei pateikiama derama garantija, kad 
jos tikrai bus išvežtos už imperijos ribų. Tai, matyt, 

yra pagrindinės prekės, dėl kurių, jei būtų sudaryta 
sąjunga su kolonijomis, gali prireikti padaryti kai ku- 
rių esminių dabartinės Didžiosios Britanijos mokesčių 
sistemos pakeitimų. 

Kokio dydžio pajamas galėtų duoti ši visose impe- 
rijos provincijose taikoma apmokestinimo sistema, ti- 
krai neįmanoma bent kiek tiksliau nustatyti. Taikant 
šią sistemą Didžiojoje Britanijoje, kur gyvena mažiau 
nei aštuoni milijonai žmonių, surenkama daugiau nei 
dešimt milijonų pajamų. Airijoje yra daugiau kaip du 
milijonai gyventojų, o dvylikoje susivienijusių Amerikos 
provincijų, remiantis kongresui pateiktais apskaičiavi- 
mais, gyvena daugiau kaip trys milijonai. Tačiau tie 
apskaičiavimai gali būti padidinti siekiant padrąsinti 
savus žmones arba pagąsdinti mūsiškius, todėl mes 
tarsime, kad mūsų Šiaurės Amerikos ir Vakarų Indijos 
kolonijos kartu turi ne daugiau kaip tris milijonus, 
arba kad visoje Britanijos imperijoje, Europoje ir Ame- 
rikoje, yra ne daugiau kaip trylika milijonų gyventojų. 
Jei iš mažiau nei aštuonių milijonų gyventojų ši mo- 
kesčių sistema surenka daugiau kaip dešimt milijonų 
svarų sterlingų pajamų, tai iš trylikos milijonų gyven- 
tojų ji turėtų surinkti daugiau kaip šešiolika milijonų 
du šimtus penkiasdešimt tūkstančių svarų sterlingų 
pajamų. Iš tų pajamų, tarus, kad ši sistema tiek jų 
gali duoti, turi būti išskaičiuotos paprastai Airijoje 1r 
kolonijose surenkamos pajamos jų pačių civilinės val- 
džios išlaidoms padengti. Airijos civilinių ir karinių 
įstaigų išlaidos kartu su valstybės skolos palūkanomis 
vidutiniškai per dvejus metus, pasibaigusius 1775 metų 
kovą, sudaro šiek tiek mažiau kaip septynis šimtus pen- 
kiasdešimt tūkstančių svarų per metus. Labai tiksliai 
suskaičiuotos pagrindinių Amerikos ir Vakarų Indijos 
kolonijų pajamos prieš prasidedant dabartiniams nera- 
mumams sudarė šimtą keturiasdešimt vieną tūkstantį 
aštuonis šimtus svarų. Tačiau į šiuos apskaičiavimus 

neįtrauktos Merilando, Šiaurės Karolinos ir visų mūsų 
paskutiniu metu tame žemyne ir salose įgytų valdų 
pajamos, kurios, matyt, sudarytų trisdešimt ar ketu- 
riasdešimt tūkstančių svarų. Todėl suapvalinkime ir 
tarkime, kad Airijos ir kolonijų civilinei valdžiai išlai- 
kyti būtinos pajamos siekia vieną milijoną. Vadinasi, 
dar liktų penkiolika milijonų du šimtai penkiasdešimt 
tūkstančių svarų pajamų, kurias būtų galima panau- 
doti padengti bendrosioms imperijos išlaidoms ir mo- 
kėti valstybės skolai. Bet jei iš dabartinių Didžiosios 
Britanijos pajamų taikos metu galima sutaupyti vieną 
milijoną tai skolai mokėti, tai iš tų padidėjusių paja- 
mų nesunkiai būtų galima sutaupyti šešis milijonus 
du šimtus penkiasdešimt tūkstančių svarų. Be to, šis 
didžiulis padengimo fondas kasmet galėtų būti padi- 
dintas skolos palūkanomis, kurių nebereikėtų mokėti 
už ankstesniais metais grąžintą skolos dalį, ir šitokiu 
būdu jis galėtų didėti taip greitai, kad po kelerių metų 
jo pakaktų sumokėti visai skolai ir taip visiškai atkurti 
šiuo Metu nusilpusiai ir sunykusiai imperijos galiai. 
Tuo laikotarpiu žmonės galėtų būti išlaisvinti nuo kai 
kurių labiausiai slegiančių mokesčių, ypač tų, kurie 
taikomi būtiniesiems reikmenims arba gamybai reika- 
lingoms žaliavoms. Skurstantys darbo žmonės galėtų 
gyventi geriau, dirbti pigiau ir pateikti savo prekes į 
rinką taip pat pigiau. Jų prekių pigumas padidintų 
jų paklausą, vadinasi, ir tų, kurie jas gamina, darbo 
paklausą. Šis darbo paklausos didėjimas pagausintų 
dirbančių varguolių skaičių ir pagerintų jų gyvenimo 
sąlygas. Jų vartojimas išaugtų, o kartu padidėtų pa- 
jamos, gaunamos už visas tas jų vartojamas prekes, 
kurias būtų nuspręsta palikti apmokestintas. 

Tačiau taikant šią sistemą surenkamos pajamos 
nebūtinai iškart padidėtų proporcingai apmokestintų 
žmonių skaičiaus padidėjimui. Toms imperijos provinci- 
joms, kurioms tada būtų užkrauti ligi tol joms neįprasti 

mokesčiai, tektų kurį laiką padaryti didelių nuolaidų, 
ir net jei tokie patys mokesčiai visur būtų pradėti rink- 
ti taip tiksliai, kaip tik įmanoma, ne visur jie duotų pa- 
jamas, proporcingas žmonių skaičiui. Skurdžioje šalyje 
pagrindinių prekių, apmokestintų muitais ir akcizais, 
vartojama labai nedaug, o menkai apgyventoje šalyje 
galimybės verstis kontrabanda labai didelės. Škotijos 
žemesnieji gyventojų sluoksniai vartoja labai mažai 
salyklinių gėrimų, ir akcizas salyklui, alui ir eliui čia 
duoda mažiau pajamų nei Anglijoje, atsižvelgiant į gy- 
ventojų skaičių 17 mokesčių tarifą, kuris salyklui yra 
kitoks dėl tariamo kokybės skirtumo. Manau, kad šių 
konkrečių akcizo rūšių atveju kontrabandos mastai vie- 
noje šalyje nėra daug didesni nei kitoje. Mokesčiai už 
spiritą ir didžioji muitų dalis, palyginti su gyventojų 
skaičiumi šiose šalyse, Škotijoje duoda mažiau pajamų 
nei Anglijoje ne tik dėl to, kad tų apmokestintų prekių 
vartojama mažiau, bet ir dėl daug didesnių galimybių 
įsivežti jų kontrabanda. Airijoje žemesnieji gyventojų 
sluoksniai gyvena dar skurdžiau nei Škotijoje ir dauge- 
lis šalies vietų beveik taip pat retai apgyventos. Todėl 
Airijoje apmokestintų prekių vartojimas, palyginti su 
gyventojų skaičiumi, gali būti dar mažesnis nei Škoti- 
joje, o galimybės verstis kontrabanda maždaug tokios 
pačios. Amerikoje ir Vakarų Indijoje netgi žemiausiojo 
sluoksnio baltieji žmonės gyvena daug geriau nei to 
paties sluoksnio žmonės Anglijoje, ir jie veikiausiai pa- 
prastai leidžia sau vartoti kur kas daugiau prabangos 
prekių. Tiesa, juodaodžiai, sudarantys didžiąją dalį tiek 
pietinių žemyno kolonijų, tiek Vakarų Indijos salų kolo- 
nijų gyventojų, būdami vergai, gyvena, be abejo, bloges- 
nėmis sąlygomis nei patys skurdžiausi žmonės Škotijoje 
ar Airijoje. Tačiau dėl to neturėtume manyti, kad jie 
blogiau maitinasi arba kad mažiau vartoja tų prekių, 
kurios galėtų būti saikingai apmokestinamos, negu net 
žemesnieji Anglijos gyventojų sluoksniai. Kad jie gerai 

dirbtų, jų šeimininkas yra suinteresuotas gerai juos 
maitinti ir palaikyti gerą jų nuotaiką, lygiai kaip jis 
yra suinteresuotas tinkamai prižiūrėti savo darbinius 
gyvulius.- Todėl beveik visur juodaodžiai gauna savo 
romo ir melasos arba spygliuočių alaus davinį, lygiai 
kaip jį gauna baltieji tarnai, ir tas davinys tikriau- 
siai nebūtų panaikintas, jei tie dalykai būtų saikingai 
apmokestinti. Todėl apmokestintų prekių vartojimas, 
palyginti su gyventojų skaičiumi, Amerikoje ir Vakarų 
Indijoje tikriausiai būtų toks pat didelis, kaip ir bet 
kurioje kitoje Britanijos imperijos dalyje. Tiesa, kontra- 
bandos galimybės būtų daug didesnės, nes Amerika, at- 
sižvelgiant į šalies dydį, yra daug rečiau gyvenama nei 
Škotija arba Airija. Tačiau jei pajamos, kurios dabar 
surenkamos iš įvairių mokesčių, taikomų salyklui ir sa- 
lykliniams gėrimams, būtų renkamos taikant vienintelį 
salyklo mokestį, galimybės verstis kontrabanda pačioje 
svarbiausioje akcizo mokesčių srityje beveik visiškai 
išnyktų, ir jei muitais, užuot taikius juos beveik visoms 
įvairioms įvežamoms prekėms, būtų apmokestintos tik 
kelios plačiausiai naudojamos ir vartojamos prekės ir 
jei tie muitai būtų renkami pagal akcizo įstatymus, 
galimybės verstis kontrabanda būtų nors ne visiškai 
pašalintos, bet labai sumažintos. Padarius šiuos du iš 
pažiūros labai paprastus ir lengvus pakeitimus, muitai 
ir akcizai tikriausiai ir rečiausiai apgyventoje provin- 
cijoje duotų tokias pat dideles pajamas, palyginti su 
vartojimu, kokias dabar, palyginti su vartojimu, duoda 
tankiausiai gyvenamoje provincijoje. 

Tiesa, sakoma, kad amerikiečiai neturi nei auksinių, 
nei sidabrinių pinigų, šalies vidaus prekyba vyksta 
naudojant popierinius pinigus, o retkarčiais ten pasiro- 
dantis auksas ir sidabras visas išsiunčiamas į Didžiąją 
Britaniją mainais už iš mūsų gaunamas prekes. Ta- 
čiau be aukso ir sidabro, kaip priduriama, neįmanoma 
mokėti mokesčių. Mes jau gavome iš jų visą jų turėtą 

auksą ir sidabrą. Kaip būtų įmanoma paimti iš jų tai, 
ko jie neturi? 

Dabartinis aukso ir sidabro pinigų stygius Ameriko- 
je nėra tos šalies skurdo arba žmonių negalėjimo įsigyti 
tų metalų pasekmė. Šalyje, kur darbo užmokestis yra 
tiek daug didesnis, o maisto kainos tiek daug mažesnės 
nei Anglijoje, didžioji žmonių dalis neabejotinai turi 
turėti lėšų nusipirkti didesniam tų brangiųjų metalų 
kiekiui, jei jiems to reikėtų ar tai būtų patogu. Todėl 
tų metalų stygius turėtų būti tik pasirinkimo, o ne 
nepritekliaus pasekmė. 

Aukso ir sidabro pinigai reikalingi arba patogūs 
vykdyti vidaus ar užsienio verslo sandoriams. 

Kaip parodėme antrojoje šio tyrimo knygoje, kie- 
kvienoje šalyje vidaus verslo sandoriai, bent jau taikos 
metu, beveik taip pat patogiai gali būti vykdomi naudo- 
jant popierinius pinigus, kaip ir naudojant auksinius ir 
sidabrinius pinigus. Amerikiečiams, kurie savo žemėms 
dirbti visada gali pelningai panaudoti daugiau kapi- 
talo nei gali lengvai gauti, yra patogu sutaupyti kiek 
įmanoma daugiau išlaidų tokiam brangiam prekybos 
įrankiui, kaip auksas ir sidabras, o tą savo perviršinės 
produkcijos dalį, kurią reikėtų skirti tiems metalams 
pirkti, panaudoti pirkti gamybos įrankiams, drabužių 
medžiagoms, įvairiems namų apyvokos daiktams 1r ge- 
ležies dirbiniams, reikalingiems statyti jų gyvenvietėms 
ir plėsti plantacijoms, — pirkti ne negyvam, bet akty- 
viam ir produktyviam kapitalui. Kolonijų vyriausybės 
yra suinteresuotos aprūpinti gyventojus tokiu popie- 
rinių pinigų kiekiu, koks būtų visiškai pakankamas, 
o dažnai daugiau nei pakankamas visiems jų vidaus 
verslo sandoriams vykdyti. Kai kurios tų vyriausybių, 
pirmiausia Pensilvanijos, gauna pajamų iš tų popieri- 
nių pinigų skolinimo savo valdiniams už kelių procentų 
palūkanas. Kitos, kaip, pavyzdžiui, Masačuseto įlan- 
kos vyriausybė, ypatingomis aplinkybėmis tokios rūšies 

popierinius pinigus panaudoja padengti valdžios išlai- 
doms ir paskui, kai susidaro palankios sąlygos, išperka 
juos jau pagal kritusią jų vertę. 1747 metais“ ši koloni- 
ja šitokiu būdu sumokėjo didžiąją valstybės skolų dalį 
dešimtadaliu tų pinigų, kuriuos anksčiau pasiskolino 
išleidusi skolos lakštus. Kolonijų gyventojams patogu 
sutaupyti lėšas, kurios būtų reikalingos naudojant auk- 
są ir sidabrą jų vidaus sandoriuose, o kolonijų valdžiai 
patogu aprūpinti juos Mainų priemone, kuri, nors ir 
turi kai kurių didelių trūkumų, įgalina juos išvengti 
tų išlaidų. Popierinių pinigų perteklius neišvengiamai 
išstumia auksą ir sidabrą iš kolonijų vidaus sandorių 
dėl tų pačių priežasčių, dėl kurių jie išstūmė tuos me- 
talus iš didžiosios dalies vidaus sandorių Škotijoje, ir 
abiejose šalyse ne skurdas, bet žmonių verslumas ir 
įžvalgumas, jų noras panaudoti visas sankaupas, ko- 
kias jie gali gauti, kaip aktyvų ir produktyvų kapitalą 
ir lėmė tą popierinių pinigų perteklių. 

Išorės prekyboje, kurią įvairios kolonijos vykdo 
su Didžiąja Britanija, auksas ir sidabras naudojami 
daugiau ar mažiau proporcingai jų poreikiui. Kur tie 
metalai nebūtini, jie pasirodo retai. Kur jie būtini, ten 
paprastai jų atsiranda. 

Didžiosios Britanijos prekyboje su tabaką auginan- 
čiomis kolonijomis britų prekės kolonistams paprastai 
yra tiekiamos į gana ilgalaikį kreditą 17 paskui už jas 
sumokama tabaku, įvertintu tam tikra kaina. Kolonis- 
tams daug patogiau mokėti tabaku nei auksu ir sida- 
bru. Kiekvienam pirkliui būtų patogiau sumokėti už 
prekes, kurias jam pardavė jo partneriai, kokiomis nors 
kitomis prekėmis, kuriomis jis prekiauja, o ne pinigais. 
Tokiam pirkliui nereikėtų dalies sankaupų laikyti ne- 
naudojamų ir grynaisiais pinigais, kad prireikus galėtų 


4 Žr. Hutchinson, History of Massachusett's Bay, vol. II, p. 436 
et seą. 

sumokėti. Jis visada galėtų turėti savo parduotuvėje ar 
sandėlyje daugiau prekių ir daryti didesnę apyvartą. 
Bet visiems to pirklio partneriams retai bus patogu, kad 
už jam parduotas prekes jiems būtų sumokėta kokios 
nors kitos rūšies prekėmis, kuriomis jis verčiasi. Tie 
britų pirkliai, kurie prekiauja su Virdžinija ir Meri- 
landu, yra ypatinga partnerių grupė, kuriai patogiau, 
kad už prekes, jų parduodamas toms kolonijoms, būtų 
sumokėta tabaku, o ne auksu ir sidabru. Jie tikisi gauti 
pelno parduodami tabaką. Pardavę auksą ir sidabrą 
jie pelno negautų. Todėl auksas ir sidabras prekyboje 
tarp Didžiosios Britanijos ir tabaką auginančių kolonijų 
pasirodo labai retai. Merilandui ir Virdžinijai retai pri- 
reikia tų metalų tiek jų užsienio, tiek vidaus prekyboje. 
Dėl to teigiama, kad tos kolonijos turi mažiau aukso 
ir sidabro pinigų nei bet kuri kita Amerikos kolonija. 
Tačiau jos laikomos klestinčiomis, taigi tokiomis pat 
turtingomis, kaip ir bet kuri kita jų kaimynė. 

Šiaurinėse kolonijose, Pensilvanijoje, Niujorke, Nau- 
jajame Džersyje, keturiose Naujosios Anglijos provin- 
cijose jų į Didžiąją Britaniją eksportuojamos produkci- 
jos vertė nėra lygi manufaktūrų gaminių, kuriuos jos 
importuoja savo reikmėms arba atgabena kai kurių 
kitų kolonijų reikmėms, vertei. Todėl skirtumą tenka 
sumokėti metropolijai auksu ir sidabru, ir jos paprastai 
suranda, kuo sumokėti. 

Cukranendres auginančiose kolonijose metinė į 
Didžiąją Britaniją eksportuojamos produkcijos vertė 
yra daug didesnė už iš jos importuojamų prekių ver- 
tę. Jei už kasmet į metropoliją siunčiamus cukrų ir 
romą būtų tose kolonijose ir sumokama, Didžioji Bri- 
tanija būtų priversta siųsti kasmet labai daug pinigų, 
dėl to prekyba su Vakarų Indija tam tikrų įsitikinimų 
politikų būtų laikoma labai nenaudinga. Tačiau taip 
susiklostė, kad daugelis stambiausių cukranendrių 
plantacijų savininkų gyvena Didžiojoje Britanijoje. Jų 

rentos siunčiamos jiems cukrumi ir romu, jų plantacijų 
produkcija. Cukrus ir romas, kuriuos Vakarų Indijos 
pirkliai įsigyja tose kolonijose savo lėšomis, savo verte 
nėra lygūs prekėms, kurias jie kasmet ten parduoda. 
Todėl skirtumas jiems būtinai turi būti padengiamas 
auksu ir sidabru, ir paprastai taip pat surandama, 
kuo sumokėti. 

Įvairių kolonijų atsiskaitymo su Didžiąja Britani- 
ja sunkumai ir nereguliarumas visiškai nepriklausė 
nuo to, daug ar mažai jos turėdavo sumokėti. Šiaurės 
kolonijos paprastai mokėdavo reguliariau nei tabaką 
auginančios kolonijos, nors pirmosios paprastai pi- 
nigais sumokėdavo gana didelį skirtumą, o pastaro- 
sioms arba visai nereikėdavo mokėti skirtumo, arba 
reikėdavo sumokėti daug mažesnį. Sunkumai gauti 
pinigus iš įvairių mūsų cukranendres auginančių ko- 
lonijų priklausydavo ne tiek nuo skirtumo, kurį jos 
turėdavo sumokėti, dydžio, bet veikiau nuo to, kiek 
jose būdavo nedirbamų žemių, kitaip tariant, nuo to, 
ar plantatoriai jausdavo didesnę, ar mažesnę pagundą 
imtis pernelyg didelio masto prekybos arba apgyventi 
ir imtis dirbti didesnius nedirbamos žemės plotus, nei 
leisdavo jų kapitalas. Dėl šių priežasčių pajamos iš 
didžiulės Jamaikos salos, kur tebėra daug nedirba- 
mų žemių, paprastai gaunamos nereguliariau ir yra 
labiau negarantuotos nei pajamos iš mažesnių salų, 
tokių kaip Barbadosas, Antigva ir Sent Kristoferio 
sala, kurios jau daug metų yra visiškai įdirbtos ir dėl 
to palieka plantatoriams mažiau erdvės spekuliuoti. 
Įgytos naujos valdos, Grenada, Tobagas, Sent Vin- 
sentas ir Dominika, atvėrė naują erdvę tokios rūšies 
spekuliacijoms, ir šiuo metu pajamos iš tų salų buvo 
tokios pat nereguliarios ir negarantuotos, kaip ir iš 
didelės Jamaikos salos. 

Vadinasi, ne kolonijų skurdumas lemia dabartinį 
aukso ir sidabro pinigų stygių didžiojoje jų dalyje. Dėl 

didžiulio aktyvaus ir produktyvaus kapitalo poreikio 
joms patogiau turėti kiek įmanoma mažiau negyvo ka- 
pitalo, dėl to jos yra nusiteikusios tenkintis pigesniu, 
nors ne tokiu patogiu prekybos įrankiu, kaip auksas 
ir sidabras. Šitaip jos įgyja galimybę aukso ir sidabro 
vertę paversti gamybos įrankiais, drabužių medžiago- 
mis, namų apyvokos daiktais, geležies dirbiniais, rei- 
kalingais jų gyvenviečių statybai ir plantacijų plėtrai. 
Tose verslo šakose, kuriose neįmanoma išsiversti be 
aukso ir sidabro pinigų, jie, atrodo, visada gali surasti 
reikiamą tų metalų kiekį; o jei jie dažnai jų nesuranda, 
tai paprastai yra ne jų neišvengiamo skurdumo, bet 
jų nereikalingų ir pernelyg didelių užmojų pasekmė. 
Ne dėl jų skurdumo jų mokėjimai yra nereguliarūs 
1r negarantuoti, bet dėl to, kad jie pernelyg stipriai 
trokšta tapti nepaprastai turtingi. Net jei visa ta ko- 
lonijose surenkamų mokesčių dalis, kuri viršija sumą, 
reikalingą padengti visoms jų pačių civilinių ir karinių 
įstaigų išlaidoms, būtų perduodama Didžiajai Britanijai 
auksu ir sidabru, kolonijos turėtų pakankamai lėšų 
nusipirkti reikalingam tų metalų kiekiui. Tiesa, šiuo 
atveju jos būtų priverstos iškeisti dalį savo perviršinės 
produkcijos, už kurią dabar perka aktyvų ir produkty- 
vų kapitalą, į negyvą kapitalą. Sudarinėdamos verslo 
sandorius vidaus rinkoje, jos būtų priverstos naudoti 
brangų prekybos įrankį vietoj pigaus, o išlaidos šiam 
brangiam įrankiui įsigyti gali šiek tiek prislopinti jų 
pernelyg didelių užmojų tobulinti žemdirbystę verž- 
lumą 1r įkarštį. Bet gal 17 nebūtų būtina siųsti kokią 
nors Amerikoje surinktų pajamų dalį auksu ir sidabru. 
Jos galėtų būti pervedamos vekseliais, išrašytais ats- 
kiriems Didžiosios Britanijos pirkliams ar bendrovėms 
ir jų akceptuotais, kai jiems buvo išsiųsta dalis per- 
viršinės Amerikos produkcijos, o pirkliai ir bendrovės 
sumokėtų į iždą Amerikos pajamas pinigais, kai gautų 
jų vertę prekėmis; taigi visi sandoriai dažnai galėtų 

būti vykdomi neišvežant nė uncijos aukso ar sidabro 
iš Amerikos. 

Tai, kad Airija ir Amerika turėtų prisidėti prie 
Didžiosios Britanijos valstybės skolos mažinimo, ne- 
prieštarauja teisingumui. Ta skola susidarė siekiant 
paremti revoliucijos įsteigtą vyriausybę, vyriausybę, 
kuriai Airijos protestantai turi būti dėkingi ne tik 
už visą įtaką, kurią jie dabar turi savo šalyje, bet ir 
už visas įgytas savo laisvės, savo nuosavybės ir savo 
religijos garantijas, vyriausybę, kuriai keletas Ame- 
rikos kolonijų turi būti dėkingos už savo dabartines 
chartijas, vadinasi, už savo dabartinę santvarką, ir 
kuriai visos Amerikos kolonijos turi būti dėkingos už 
laisvę, saugumą, turtą, kuriais jos visąlaik naudojasi. 
Ta valstybės skola susidarė ginant ne vien Didžiąją 
Britaniją, bet visas įvairias imperijos provincijas, ypač 
milžiniška skola, susidariusi pastarojo karo metais, 1r 
didžioji dalis ankstesnio karo laikotarpiu susidariusios 
skolos faktiškai susidarė ginant Ameriką. 

Sudariusi sąjungą su Didžiąja Britanija, Airija, be 
prekybos laisvės, gautų ir kitokios, daug svarbesnės 
naudos, kuri su kaupu kompensuotų bet kokį mokes- 
čių padidėjimą, galimą dėl šios sąjungos. Škotijoje, kai 
ji sudarė sąjungą su Anglija, viduriniai ir žemesnieji 
gyventojų sluoksniai visiškai išsivadavo nuo juos iki tol 
visąlaik engusios aristokratijos valdžios. Sudarius są- 
jungą su Didžiąja Britanija, didžioji visų Airijos gyven- 
tojų sluoksnių dalis taip pat visiškai išsivaduotų nuo 
dar labiau engiančios aristokratijos — aristokratijos, 
kurios pagrindą sudaro ne natūralūs 1r garbingi kilmės 
ir turtų skirtumai, kaip yra Škotijoje, bet bjauriausi 
iš visų skirtumų, grindžiami religiniais ir politiniais 
prietarais, skirtumai, kurie labiau nei bet kurie kiti 
kursto tiek engėjų įžūlumą, tiek engiamųjų neapykantą 
ir pasipiktinimą ir kurie paprastai tos pačios šalies gy- 
ventojams įdiegia didesnį tarpusavio priešiškumą, nei 

tvyrantis tarp skirtingų šalių gyventojų. Be sąjungos 
su Didžiąja Britanija Airijos gyventojai vargu ar kada 
nors įstengs laikyti save viena tauta. 

Kolonijose niekada nebuvo jokios išnaudotojiškos 
aristokratijos. Bet net ir jos laimės ir ramybės požiū- 
riu daug laimėtų iš sąjungos su Didžiąja Britanija. 
Sąjunga bent jau išvaduotų jas nuo tų pagiežingų ir 
tulžingų grupuočių, kurios neatskiriamos nuo mažų 
demokratinių valstybių ir kurios taip dažnai suprie- 
šina žmones ir drumsčia ramybę vyriausybėms, savo 
forma gana demokratiškoms. Jei kolonijos visiškai at- 
siskirtų nuo Didžiosios Britanijos, kas tikriausiai ir 
įvyks, jei tam neužkirs kelio tokio pobūdžio sąjunga, 
tos grupuotės taptų dešimt kartų tulžingesnės nei 
kada nors anksčiau. Prieš prasidedant dabartiniams 
neramumams drausminanti metropolijos galia visada 
įstengdavo sukliudyti toms grupuotėms griebtis ko nors 
blogesnio nei šiurkštus brutalumas ir įžeidinėjimai. 
Jei toji drausminanti galia būtų visiškai pašalinta, tos 
grupuotės tikriausiai netrukus griebtųsi atviros prie- 
vartos ir kraujo praliejimo. Visose didelėse valstybėse, 
suvienytose vienos vyriausybės valdžios, partiškumo 
dvasia tolimose provincijose paprastai reiškiasi mažiau 
nei imperijos centre. Būdamos toli nuo sostinės, nuo 
tos pagrindinės vietos, kur vyksta didžiosios grupuočių 
ir ambicijų grumtynės, tos provincijos mažiau gilinasi 
į konkuruojančių partijų pažiūras, abejingiau ir neša- 
liškiau stebi visų jų elgesį. Škotijoje skaidymosi į par- 
tijas dvasia jaučiama silpniau nei Anglijoje. Sudarius 
sąjungą, ji tikriausiai Airijoje būtų jaučiama mažiau 
nei Škotijoje, o kolonijos veikiausiai netrukus galėtų 
džiaugtis tokia santarve 1r vienybe, kokios dabar nėra 
nė vienoje Britanijos imperijos dalyje. Tiesa, ir Airija, ir 
kolonijos turėtų mokėti didesnius mokesčius nei moka 
dabar. Bet jei valstybės pajamos būtų apdairiai ir tiks- 
lingai naudojamos valstybės skolai sumokėti, didžioji 

dalis tų mokesčių būtų taikomi neilgai, ir Didžiosios 
Britanijos valstybės pajamos netrukus galėtų sumažėti 
iki tokios sumos, kuri reikalinga padengti saikingoms 
taikos meto administravimo išlaidoms. 

Rytų Indijos bendrovės įgytos teritorijos, kurios ne- 
abejotinai yra karūnos, tai yra Didžiosios Britanijos 
valstybės ir žmonių, valdos, galėtų tapti dar vienu pa- 
jamų šaltiniu, ko gero, gausiausiu iš visų jau paminėtų. 
Tos šalys apibūdinamos kaip derlingesnės, didesnės ir, 
atsižvelgiant į jų dydį, daug turtingesnės ir turinčios 
daugiau gyventojų nei Didžioji Britanija. Norint iš jų 
gauti dideles pajamas tikriausiai jose nereikėtų įvesti 
kokios nors naujos mokesčių sistemos, tos šalys jau 
yra pakankamai ir netgi daugiau nei pakankamai ap- 
mokestintos. Ko gero, būtų tikslingiau sumažinti, o ne 
didinti tų nelaimingų šalių naštą ir stengtis gauti pa- 
jamų iš jų ne įvedant naujus mokesčius, bet užkertant 
kelią didžiosios dalies jau dabar renkamų mokesčių 
pasisavinimui ir iššvaistymui. 

Jei būtų nuspręsta, kad Didžiajai Britanijai būtų 
sunku gauti gerokai didesnių pajamų iš čia paminėtų 
šaltinių, tai vienintelis jai liekantis šaltinis būtų išlaidų 
mažinimas. Valstybės pajamų surinkimo ir jų panau- 
dojimo būdo atžvilgiu Didžioji Britanija, nors abiejose 
srityse reikalus galima toliau gerinti, yra, manytina, 
bent jau tokia pat ekonomiška, kaip 1r bet kuri 1š jos 
kaimynių. Karinės įgulos, kurias ji savo pačios gynybai 
išlaiko taikos metu, yra mažesnės nei bet kurios kitos 
Europos valstybės, galinčios pretenduoti varžytis su ja 
turtais ar galia. Todėl šioje srityje, kaip atrodo, išlaidų 
neįmanoma bent kiek labiau sumažinti. Išlaidos tvar- 
kai palaikyti kolonijose iki prasidedant dabartiniams 
neramumams buvo gana didelės, ir būtent šių išlaidų 
galėtų būti, o jei jokių pajamų iš ten negaunama, ir tu- 
rėtų būti visiškai atsisakyta. Tačiau tos nuolatinės tai- 
kos meto išlaidos, nors labai didelės, yra visai menkos, 

palyginti su tuo, kiek kolonijų gynyba mums kainavo 
karo metais. Pastarasis karas, kilęs vien dėl kolonijų, 
Didžiajai Britanijai kainavo, kaip jau minėjome, dau- 
giau kaip devyniasdešimt milijonų. 1739 metų karas 
su Ispanija irgi iš esmės kilo dėl kolonijų, ir per jį ir 
per jo sukeltą karą su Prancūzija Didžioji Britanija 
išleido daugiau kaip keturiasdešimt milijonų, kurių 
didelė dalis pagrįstai turėtų būti pateikta apmokėti 
kolonijoms. Tuose dviejuose karuose kolonijos Didžiajai 
Britanijai kainavo daug daugiau nei dvigubą valstybės 
skolos, susidariusios iki prasidedant pirmajam iš tų 
karų, sumą. Jei ne tie du karai, skola galėtų būti ir 
tikriausiai dabar jau būtų visiškai išmokėta; ir jei ne 
kolonijų reikalai, pirmasis iš tų karų galbūt, o antra- 
sis tikrai nebūtų kilęs. Tos išlaidos dėl kolonijų buvo 
daromos dėl to, kad kolonijos buvo laikomos Britanijos 
imperijos provincijomis. Tačiau provincijomis negali 
būti laikomos šalys, kurios neprisideda prie imperijos 
išlaikymo nei pajamomis, nei karine jėga. Jos, matyt, 
turėtų būti laikomos imperijos priedėlių, savotiška 
prašmatnia ir efektinga puošmena. Bet jei imperija 
nebegali pakelti išlaidų, reikalingų tokiai puošmenai 
išlaikyti, ji, be abejo, turi jos atsisakyti; ir jei ji negali 
surinkti tiek pajamų, kiek jų reikia išlaidoms, ji turėtų 
bent jau suderinti išlaidas su pajamomis. Jei kolonijos, 
nepaisant jų atsisakymo mokėti Didžiosios Britanijos 
mokesčius, ir toliau bus laikomos Britanijos imperijos 
provincijomis, jų gynyba kokiame nors būsimame kare 
gali pareikalauti iš Didžiosios Britanijos tokių didžiulių 
išlaidų, kokių vargu ar būta kuriame nors ankstesnia- 
me kare. Didžiosios Britanijos valdovai daugiau kaip 
šimtmetį džiugino žmones vaizdiniu, kad vakarinėje 
Atlanto pakrantėje jie turi didžiulę imperiją. Tačiau 
ta imperija ligi šiol egzistavo tik vaizduotėje. Ligi šiol 
ji buvo ne imperija, bet imperijos projektas, ne auk- 
so kasykla, bet aukso kasyklos projektas; projektas, 

kuris kainavo, tebekainuoja ir, jei bus tęsiamas taip, 
kaip iki šiol, veikiausiai ir toliau kainuos milžiniškas 
išlaidas, nežadėdamas duoti jokio pelno, nes, kaip pa- 
rodėme, prekybos su kolonijomis monopolijos pasekmės 
daugumai žmonių yra grynas nuostolis, o ne pelnas. 
Dabar tikrai atėjo tas metas, kai mūsų valdovai turėtų 
arba įgyvendinti tą auksinį sapną, į kurį jie kartu su 
liaudimi buvo pasinėrę, arba turėtų patys pabusti iš 
jo ir pasistengti pažadinti žmones. Jei projektas negali 
būti užbaigtas, jo reikia atsisakyti. Jei vienos ar ki- 
tos Britanijos imperijos provincijos negalima priversti 
prisidėti prie visos imperijos išlaikymo, tai tikrai atė- 
jo metas Didžiajai Britanijai išsilaisvinti nuo išlaidų, 
kurių reikalauja tų provincijų gynyba karo metu ir jų 
civilinių ar karinių įstaigų išlaikymas taikos metu, ir 
pasistengti suderinti šalies ateities siekius ir sumany- 
mus su realiu savo išteklių ribotumu. 

Čia pateikiamos dvi ataskaitos, kurios iliustruoja ir patvir- 
tina tai, kas pasakyta ketvirtosios knygos penktajame skyriuje 
apie priemokas už tonažą silkių žvejybai. Manau, kad skaity- 
tojas gali visiškai pasitikėti tų ataskaitų tikslumu. 


Ataskaita 
apie Škotijoje per vienuolika metų žvejoti 
plaukusius burlaivius; nurodomas pasiimtų tuščių 
statinių kiekis ir sugautų silkių statinių kiekis, 
taip pat vidutinė priemoka už vieną jūroje apdorotų 
silkių statinę ir vieną pilną silkių statinę 


Pasiimtų Sugautų Burlaiviams 
tuščių sta- |silkių stati- |sumokėtos 
priemokos 


1771 5948 2832 2085 0 0 
1772 41316 22237 11055 7 6 
8 
5 


1774 59303 56365 16952 2 6 
1775 69144 52879 19315 15 
1776 76329 51863 21290 7 

56390 


1773 42333 42055 12510 8 6 
7 


Iš viso |2186 


PRIEDAS 


Jūroje apdorotos silkės... kaka aaa aaae saaa aaa 378 347 


Vidutinė priemoka už 
2 kiekvieną jūroje apdo- 
rotų silkių statinę............ 0 sv. 8 šil. 2, p. 
Tačiau jūroje apdorotų 
silkių statinė laikoma 
sudarančia tik du 
trečdalius pilnos statinės, 
todėl vienas trečdalis 
yra atskaitomas, taigi 
priemoka už statinę 


VRAL a aa ia 0 sv. 12 šil. 37/, p. 
a ATS KALLOM A ii ii iii i i i a a 126 1157/5 
Pilnios S EALINOS iii sias aaa a a aaa aaa 252 2315 


Jei silkės eksportuojamos, 
dar mokama priemoka..............kkka akanai 0 sv. 2ši1. 8 p. 


Taigi vyriausybės mokama 
priemoka už kiekvieną 
BLACINĖ: VEA Lasas iai ai ei as asi a 0 sv.14 šil.11*/, p. 


Bet jei prie šios sumos pridėsime 

10 šil. už bušelį muitą, taikomą 

užsieninei druskai, kurios, kaip 

manoma, kiekvienai statinei 

vidutiniškai suvartojama 1'/, 

DuseliOz AL VFA a usi ia aaa 0 sv. 12 šil. 6 p. 
Priemoka už kiekvieną statinę sudarys.....1 sv. 7 šil. 53/4 p. 


Jei silkės sūdomos britiška druska: 


Priemoka tokia pati..........LLLLaakk kaka akanai 0 sv. 4 šil.119/4 p. 

Bet jei prie šios priemokos pridėsime 

1 šil. 6 p. už bušelį muitą, taikomą 

škotiškai druskai, kurios, kaip 

manoma, vienai statinei susūdyti 

vidutiniškai reikia dviejų bušelių, 

TAU VE A iui o a Ga ai a L a aka 0 sv. 3 šil. O p. 


Priemoka už kiekvieną statinę 
SUAALYS iai i i a i S a a ai 0 sv. 17 šil. 113/4 p. 


Kai burlaiviais sužvejotos silkės 

pateikiamos vidaus vartojimui 

Škotijoje ir mokamas vieno šilingo 

už statinę muitas, priemoka yra 

TOKTA "DAL L siai i i i i a as aaa 0 sv. 12 šil. 33/, p. 


Iš jos reikia atskaityti 1šil. už statinę......... 0 sv. 1 šil. O p. 
0 sv. 11 šil. 39/, p. 

Tačiau prie šios sumos reikia vėl pridėti 

muitą už užsieninę druską, suvartojamą 


statinei silkių susūdyti, tai yra................... 0 sv. 12 šil. 6 p. 


Taigi priemoka už kiekvieną vidaus 
vartojimui skirtą silkių statinę bus............ 1 sv. 3 šil. 9?/, p. 


Jei silkės sūdomos britiška druska: 


Priemoka už kiekvieną statinę, 
atgabentą burlaiviais, tokia pati................ 0 sv.12 šil. 39/, p. 


Iš šios sumos reikia atskaityti 1 šil. 
už statinę, sumokamą tada, kai silkės 


skiriamos vidaus vartojimui.........kkakka aa aaaanis 0 sv. 1 šil. O p. 


0 sv.ll šil. 394 p. 

Bet jei prie šios priemokos pridėsime 

1 šil. 6 p. už bušelį muitą, taikomą 

škotiškai druskai, kurios, kaip manoma, 

vienai statinei susūdyti vidutiniškai 

reikia dviejų bušelių, tai yra... 0 sv. 3 šil. 0 p. 


Priemoka už kiekvieną vidaus 
vartojimui skirtą statinę bus..................... 0 sv.14 šil. 39/, p. 


Nors muitų už eksportuojamas silkes atskaitymas, ma- 
tyt, negali pagrįstai būti laikomas priemoka, bet muitų už 
vidaus vartojimui atvežtas silkes atskaitymas, be abejo, gali 
būti ja laikomas. 


Ataskaita 
apie į Škotiją importuotą užsieninės druskos kiekį ir 
škotiškos druskos kiekį, pateiktą be muitų iš jos druskynų 
žuvies apdorojimui, nuo 1771 m. balandžio 5 d. iki 
1782 m. balandžio 5 d. ir vidutiniškai per metus 


Laikotarpis Importuota Škotiška druska, 
užsieninė druska | pateikta iš 
druskynų 


Bušeliai Bušeliai 


Nuo 1771 m. balan- |936 974 168 226 
džio 5 d. iki 1782 m. 

balandžio 5 d. 

metus 


Reikia pažymėti, kad užsieninės druskos bušelis sveria 
84 svarus, o britiškos druskos bušelis — tik 56 svarus. 

